
PRATARMĖ 


Gerbiamas skaitytojau! Ši knyga — apie senovės ir viduramžių Ti- 
betą, jo istoriją, žmones ir kultūrą. Senovėje Tibetas buvo viena galin- 
giausių Azijos valstybių. Per 1200 metų mums žinomos rašytinės Tibeto 
istorijos tibetiečių tauta sukūrė aukštą ir savitą kultūrą. 

Tibetas ilgai buvo vaizduojamas mįslinga šalimi, už kurios pasakiškų 
stebuklų kartais nesugebėta, o dažnai ir nenorėta matyti tikro žmonių 
gyvenimo ir tikros jų kultūros. Tačiau tokio požiūrio į Tibetą niekad ne- 
silaikė mūsų šalies mokslas, ypač orientalistika. Vertingų žinių apie Ti- 
betą rusų mokslas įgijo dėka N. Bičiurino, kuris dar pirmoje XIX a. pu- 
sėje parašė knygų apie Tibetą, ligi šiolei nepraradusių savo mokslinės 
reikšmės. Antrojoje praeito šimtmečio pusėje buvo padaryta įžymių at- 
radimų Centrinėje Azijoje. Rusų mokslininkų keliautojų darbai pratur- 
tino mokslą pirmeeilės svarbos informacija apie Tibetą. | 

Mūsų darbas — mokslo populiarinimo knyga apie Tibeto civilizaciją. 
„Autoriai. kiek galėdami panaudojo“ visus jiems prieinamus naujausius 
darbus apie Tibetą, tarp jų — šeštajame mūsų amžiaus dešimtmetyje Ti- 
betą lankiusių korespondentų kelionės užrašus ir apybraižas. 

Knyga skiriama visiems, kurie domisi Tibetu. Dedame viltis į tuos 
skaitytojus, kuriems užteks kantrybės perskaityti ne tik skyrius apie Ti- 
beto VI Dalailamą,— jie buvo tarytum apmatai, ant kurių ataudėme savo 
knygą ir kuriuose nestinga grožinės išmonės griežtuose žinomų faktų rė- 
muose,— bet ir grynai „mokslinius“ skyrius. Jie galbūt pasirodys sausi, 
tačiau jų dėka norintieji galės pažvelgti į i, praeities pasaulį ir 
kitų tautų kultūras. 


Tokia aukšta, tokia tyra šalis! 

Nėra lygios jai! Kur dar yra tokių? 

Išties tu juk pati geriausia, 

Ir mūs tikėjimas — aukščiau visų kitų! 
Iš senovinio tibetiečių rankraščio, 
atrasto Dunchvange 


I. SNIEGO ŠALIS 


Matau aš čionai, kaip užgimsla šaltiniai, 
Kaip slenka grėsmingai ledai pirmutiniai.! 


A. Puškinas 


1. DUOK MAN STIPRIUOSIUS SAVO SPARNUS, GERVE! 


Viršum Lasos baigė blėsti rytinė žara. Artėjo cešaras — saulėtekis, 
skelbiąs, kad prasideda ugnies-šuns metų penktojo mėnesio pirmoji die- 
na (1706 m. birželio 11 d.). Canjan Džamcas, VI Dalailama, pasijuto su-i 
žvarbęs nuo rytmečio vėsos ir jaudindamasis ėmė vėl žingsniuoti dalaila-- 
mų rūmų — Potalos stogu, įprastine didžiųjų lamų pasivaikščiojimų vieta. 
Atokiau pagarbiai stoviniavo jį lydinčių tarnų būrelis. 

Ramybė ir tyla viešpatavo čia, iš kur, rodės, visai arti nuostabiai mė- 
lynas, tokiame aukštyje beveik violetinis dangus, šyląs nuo pirmų te- 
kančios saulės spindulių. Tiktai karveliai maudėsi dangaus mėlynėje, svei- 
kindami naujos dienos pradžią, ir toli, viršum miesto pakraščio, ties ta vieta, 
kur buvo kapojami mirusiųjų lavonai, sklandė maitvanagiai, laukdami 
grobio. Geriau įsiklausius, buvo galima išgirsti tylų bundančio miesto 
gaudesį. Kažkur tèn, apačioje, šūkavo gatvių prekiautojai, skubiai ėjo 
melstis šventųjų vietų lankytojai, leidosi į tolimą kelią pavėlavusios vilks- 
tinės — šiaurėn, link Mongolijos ir Kinijos sienų, ir į pietus — į Šigacę, 
Čumbio lygumą ir link šventosios Indijos sienų, į vakarus — į Ladaką, 
Kašmyrą ir musulmonų šalis. 

Paprastai tokiom valandom jis saldžiai miegodavo, gerai apsikamšęs 
antklode, po nakties, praleistos su bičiuliais Lasoje arba Šoloje, priemies- 
čio kaimelyje, netoli Potalos. Ne veltui dvariškiai apie jį slapčia dainuo- 
davo: 


Potaloje jis — Rinčen Canjan Džamcas, 
Šoloj ir Lasoj — linksmas vaikinas! 


! Vertė A. Churginas. 


Nors jis ir dabar tebeturi raktą nuo slaptųjų durelių, jau nebeištrūktų 
iš rūmų. Visur — mongolų kariai, kurie budriai seka kiekvieną jo žingsnį. 
Praėjusių metų septintąjį mėnesį (1705 m. rugsėjį) mongolų-chošutų val- 
dovas chanas Lhavzanas, kinams sutinkant, užgrobęs Lasoje valdžią, at- 
kakliai buria aplink save visus nepatenkintus jo, dalailamos, elgesiu, ir 
štai šiandien jie saukia jį į chano Lhavzano rūmus. Galbūt jam jau galas? 
Jį ten nužudys, nunuodys? Bet jei chanas Lhavzanas norėtų jį nunuodyti 
dabar, seniai būtų radęs žmonių, sugebančių tai padaryti čia, Potaloje. 
Bijo? Bijo! Jis — dalailama, vyriausiasis Tibeto dvasininkas, žmonės jį 
gerbia ir myli. Dar yra vilties, kad viskas baigsis geriau! 

Tačiau kaip rasti iseitį iš tokios padėties? Juk faktiškai jis belaisvis 
ir priverstas stoti į teismą. Canjan Džamcas taip greitai lėkė Žemyn stačiais 
laiptais, kad sargybiniai ir palyda vos spėjo paskui... 

Teismas, pirmininkaujamas chano Lhavzano, susidedąs iš jam artimų 
žmonių ir Tibeto valdininkų bei lamaizmo atstovų, stojusių mongolų pu- 
sėn, išvardijo dalailamai visus jo nusikaltimus. Blogi Canjan Džamco 
nujautimai išsipildė. Jis negrįžo į Potalą, o tiesiai iš teismo buvo nuga- 
bentas į mongolų karinę Lhalaus stovyklą netoli Lasos. 

Dėl vieno dalyko Canjan Džamcas neapsiriko. Žmonės, kurie ir patys 
dažnokai piktinosi lengvapėdišku vyriausiojo savo dvasininko elgesiu, 
pažinojo jį ne tik kaip didelį ūžautoją, bet ir kaip gerą poetą, daugelio 
populiarių dainų autorių. Ne veltui jį praminė Canjan Džamcu — „„Melo- 
dijų okeanu”. Kai tik pasklido žinia, kad dalailama išvežtas į Lhalų, visos 
parduotuvės Lasoje buvo uždarytos, ir žmonės niekur nėjo iš namų. Kai 
kas bandė net atvirai reikšti nepasitenkinimą, bet mongolų daliniai, pa- 
skirstyti po butus Lasoje, gerai išmanė savo darbą ir privertė nepaten- 
kintuosius nutilti. l 

Canjan Džamcas buvo keletą dienų išlaikytas Lhaluje. Poetui nelais- 
vė — kaip paukščiui narvelis. Jis valandų valandas vaikštinėjo prie savo 
palapinės, su pavydu žiūrėdamas į baltas gerves, kurios penėjo jauniklius 
ir visą dieną skraidė viršum pelkės, esančios netoliese. Jo eilėraštis, ku- 
pinas troškimo bent valandėlę atgauti prarastą laisvę, slapta perduotas 
vienai jo mylimajai, gyvenančiai Lasoje,— vienintelis liudijimas, ką jis 
išgyveno pirmomis nelaisvės dienomis: 

Gerve baltoji, išgirski mano šauksmus, 
Duok tu man savo stipriuosius sparnus! 
Šalyje tolimoj neužgaišiu, 

Tik į Litangą nuskrisiu ir grįšiu! [104]! 


1 Toliau visi VI Dalailamos eilėraščių vertimai pateikiami pagal šį leidinį. 

Budistinė tradicija šį eilėraštį ir dabar aiškina kaip užuominą į būsimą 
VI Dalailamos persikūnijimą Litange. Tačiau į Tibeto pietryčius ir pietus, 
Litangą ir Monjulą, jį traukė todėl, kad ten buvo labiausiai klestintys 
šalies rajonai, ten, Monjule— jo beveik pamiršta tėviškė, kurią jis pa- 
liko prieš dvidešimt metų ir kurioje jau nebegalėjo apsilankyti, Jį traukė 
į pietus, o jam prieš akis buvo ilga kelionė į šiaurę. Chanas Lhavzanas, 
jau seniai tuo reikalu susitaręs su Cingais, iš Mandžiūrijos imperatoriaus 
Šen Dzu gavo įsakymą VI Dalailamą pristatyti į Pekiną. 

1706 metų birželio 27 dieną oficialiai paskelbta, kad VI Dalailama pa- 
šalintas ir išsiunčiamas už Tibeto ribų. Kai vilkstinė, chano Lhavzano iš- 
ruošta į tolimąją kelionę, traukė pro Drepungo (Braipungo) vienuolyną, 
vienuoliai staiga su ginklu rankose užpuolė mongolus, atėmė dalailamą 
ir nusigabeno į vienuolyną. Prie jų prisidėjo Seros ir Galdano vienuoliai., 

Ilgai nelaukę, mongolai pradėjo šturmuoti vienuolyną, paleisdami į 
darbą ir artileriją. Nenorėdamas, kad būtų sugriautas vienuolynas ir žūtų 
vienuoliai, Vi Dalailama trečią apgulimo dieną savo noru pasidavė mon- 
golams. 

Vilkstinė, saugojama didelio mongolų kariuomenės ` dalinio, leidosi 
vėl į kelią. Nuverstasis dalailama neteko teisės keliauti palankinu — pri- 
vilegijos, kurią, be jo, turėjo tik pančenlama bei regentai, ir buvo pri- 
verstas joti. | 

Vilkstinei pasiekus Golos perėjos viršūnę, Canjan Džamcas nulipo nuo 
arklio ir atsigręžė. Buvo pats Tibeto vasaros smagumas. Diena pasitaikė 
giedra, saulėta, ir kaip tik nuo Golos perėjos, esant geram orui, iš šiau- 
rės atvykstą maldininkai pirmąkart pamato Lasos šventyklų paauksintus 
stogus. Iš čia jie žvelgia į dievų žemę ir atsisveikindami. Ilgai stovėjo Can- 
jan Džamcas, paskutinįsyk žiūrėdamas į Lasą, kurią, kaip dabar aiškiai. 
suvokė, paliko amžinai. Konvojus jam netrukdė ir jo nelietė. Pagaliau, 
tarno padedamas, jis vėl užšoko ant žirgo ir tylėdamas, nebeatsisukdamas 
ėmė leistis nuo perėjos į lygumą. Golos perėja būdavo jojama tais atve- 
jais, kai reikėdavo skubėti — dabar mongolams rūpėjo kuo greičiau Rnu-: 
gabenti dalailamą toliau nuo Lasos. 2 

Kitą dieną kelias ėjo akmenuota lyguma. Arklys žengė neskubėdamas,. 
ramiai, Canjan Džamcas užsnūdo balne. Kažkur iš pusiausnūdos vienas po 
kito iškildavo ir dingdavo regėjimai. Lasos Potala ir šventyklos, jos par-- 
kai, vėl Potala, jos siena, kur nupiešti visi Tibeto vienuolynai. Tai tikras. 
šalies žemėlapis. Ne kartą jis stovėjo priešais tą sieną, stengdamasis min-: 
timis aprėpti visą Bodjulą — tibetiečių. kraštą, arba, kaip jį dažnai vadina“ 
poetai, Khavačaną, arba Gangdžongą — Sniego šalį. 


2. TOKIA AUKŠTA ŠALIS 


Tibetas. „Tarp... aukštų snieguotų kalnų yra didelė Tibeto karalystė, 
vėsi šalis, tapusi lauku, kurį nuskaidrino didis gailestingasis. Ji daug aukš- 
tesnė už kitas, greta esančias šalis. Temperatūra vasarą ir žiemą vidutiniš- 
ka. Čia nėra tokių šalto ir karšto klimato negandų, kaip badas, laukiniai 
žvėrys, nuodingos gyvatės ir vabzdžiai. Tarsi gryniausio krištolo monu- 
mentai stūkso didžiuliai snieguoti kalnai... Be to, Tibetas pilnas begalinės 
daugybės juodų kalnų... apaugusių vaisiais, žolingų kvepiančių kalvų... Di- 
desnėje tos žemės dalyje liūliuoja dideli spindintys ir skaidrūs ežerai. Į vi- 
sas puses teka daugybė upių... Itin daug miškų, krūmynų ir pievų. Nors 
dirvos ir ganyklos čia neerdvios, tačiau nėra kamuojančių stepių ir drus- 
kožemių“,— taip savo žemę apibūdino tibetietis geografas [8, 1—3]. Tokia 
aukšta, tokia tyra šalis! 

Ir iš tikrųjų Tibetas — pati aukščiausia šalis pasaulyje, kaip teisingai 
pažymėjo tibetietis poetas daugiau kaip prieš tūkstantį metų. Žmonės čia 
dažnai gyvena 3—4 tūkst. m aukštyje, kalnų viršūnės siekia 7—8 tūkst. m 
virš jūros lygio. 

Pasak tibetiečių, įų kraštas apsuptas kalnų kaip brangaus karolių vėri- 
nio. Iš pietų — didingieji Himalajai, aukščiausi pasaulio kalnai. Cangpo 
upės, t. y. Bramaputros, slėnio pusėje Himalajai leidžiasi terasa, sudary- 
dami 4—4,5 tūkst. m aukščio Ladako kalnagūbrį. 

Šiaurinį Tibeto kalnyno kraštą atriboja Kunlūno kalnagūbris. Vaka- 
ruose Kunlūnas nutolsta nuo Pamyro kalnyno ir, tiesdamasis pietryčių 
kryptimi, suskyla į tris šakas: šiaurinę — Altintago kalnagūbrį, viduri- 
ne — Kukušilo kalnagūbrį, pereinantį į Bajan Hara Ulos kalnagūbrį, ir 
pietinę — Tanglos kalnagūbrį. Atskiros Tanglos kalnagūbrio viršūnės sie- 
kia 7 tūkst. m. | 

Vakarinę Tibeto ribą sudaro sritis, kurioje, anot taiklaus N. Kiunerio 
pasakymo, ,susigrūda“ Karakorumo, Himalajų ir Kunlūno kalnų grandi- 
nės [20, 1, 7]. Rytinę Tibeto sieną išbrėžia meridianų kryptimi einą vadi- 
namųjų Sėčvano Alpių kalnagūbriai, kurių svarbiausi — Minšanas, Ciun- 
laišanas ir Dalianšanas. Vidutinis tų kalnų masyvų aukštis — apie 3 tūkst. 
m. Čia Tibeto kalnynas nutrūksta stačiomis terasomis, pereidamas į sritis, 
esančias Centrinės Kinijos lygumos pasienyje. Tibeto pietryčių kampą, 
kur rytinės Himalajų atšakos susieina su rytinių Tibeto sienų meridiani- 
niais kalnagūbriais, ženklina iš šiaurvakarių į pietryčius nusitiesę kalna- 

gūbriai, kurių svarbiausi — Gaoligunšanas ir Dasiuešanas. Tarp jų teka, 
įsibrovusios į Indokinijos pusiasalį, Salvino ir Mekongo upės. 

Tibeto kalnyno viduje, į šiaurę nuo Cangpo upės, geografinės platu- 
mos kryptimi Tibetą kerta galingos Gangrio (Kailaso) ir Nienčen Tanglos 
kalnų grandinės, europiečių literatūroje vadinamos Transhimalajais, o Ki- 
nijoje — Gangdisėčano kalnais. Tai aukšti kalnai, kurių atskiros viršūnės 
žymiai prašoka 6 tūkst. m. | 

Toks aukštas Tibeto kalnynas pasidarė daugumos didžiųjų Azijos upių 
lopšiu. Čia prasideda „Iš liūto nasrų ištekanti“ (Senge khabab) Singio 
upė, vingiuojanti Kašmyru ir Pakistane tampanti Indu, „Iš dramblio nasrų 
ištekanti“ (Langčen khabab) Langčeno upė, kuri Vakarų Indijoje vadina- 
ma Satledžu, „Iš povo snapo ištekanti“ (Manča khabab) Mančos upė, kuri 
Indijoje virsta šventūoju Gangu, ir „Iš arklio nasrų ištekanti (Tačok kha- 
bab) Macango (Cangpo) upė. Nagču upė Birmoje tampa viena didžiųjų to 
krašto upių — Salvinu. Susiliejus Dzaču, Ngomču ir Džiču upėms, prasi- 


deda Mekongas, tekąs Tailandu, Laosu ir Kambodža. Iš Sinsuchajaus, nuo 


Bajan Hara Ulos kalnų, per aukštikalnių ežerus Džarin Nūrą ir Orin Nūrą 
teka Maču upė; tai viena didžiųjų Kinijos upių —Chvangchė. Tanglos kal- 
nuose prasideča Driču (Ulan Mureno) upė; tai didžiausia Kinijos upė — 
Jangdzė. 

Tibete gausybė ežerų. Daugelis 4,5—5,5 tūkst. m viršum jūros lygio. 

Patys tibetiečiai skyrė tris savo šalies landšafto tipus: rongą, arba slė- 
nių, dro, arba ganyklų, landšaftą ir czaną, arba dykuminius plokščiakal- 
nius. 

Neliesta, pirmykštė Tibeto gamta darė neišdildomą įspūdį europie- 
čiams keliautojams. Jos didingumas bei grožis stebino ir pačius tibetie- 
čius: 


Aukštai viršuj iš pietų plaukia debesys, 
Toli apačioj srūva tyros upės, 

O tarp jų plevena erelis. 

Glaudžiai susipynusios žolių žolės, 
Sustingę medžiai šokėjų pozomis, 

Khor ro ro — dūzgia bitės, 

Čil li li — gardžiai kvepia gėlės, 

Kiur ru ru — čiulba paukščiai [87, 223]. 


Taip XI a. gimtąją šalį aprašinėjo vienuolis atsiskyrėlis ir didis Tibeto poe- 
tas Milarepa. 


3. KAS DEŠIMT LI! — KITOKS DANGUS 


Tibete — kalnų, upių slėnių ir dykuminių plokščiakalnių krašte — ma- 
tomi ryškūs gamtovaizdžio ir klimato kontrastai ne tik tarp atskirų jo da- 
lių, bet ir tarp tos pačios vietovės aukštikalnių bei slėnių zonų. 

Tibetiečiai savo kraštą dalija į tris svarbiausias sritis: Ujo-Cango sri- 
tį — centrinį Tibetą, plytintį tarp Ngario-Korsumo vakaruose ir Kukuno- 
ro; Kamo (Khamo), arba Dotodo, sritį — rytų ir pietryčių Tibetą, nusitie- 
susį nuo Kukunoro į rytus iki Maču (Chvangchės) aukštupio, ir Amdo, 
arba Domedo, sritį — šiaurės rytų Tibetą, nuo Maču upės iki Čorten-Kar- 
po. Tačiau Tibetas yra ir buvo dalijamas į daugiau sričių, kurių gamtines 
sąlygas toliau trumpai ir apibūdinsime. 

Singio (Indo) ir Langčeno (Satledžo) aukštupiuose driekiasi vakariau- 
sios Tibeto sritys — Ladakas, kuris ribojasi su Kašmyru, Baltistanu ir Gil- 
gitu, ir Mažasis Tibetas, Ngaris-Korsumas, „Trys Ngario rajonai“ — Gu- 
gė, Marjulas ir Purangas. Nors tų rajonų absoliutus aukštis didelis, kalnai 
čia nelabai aukšti, dažnai primena kalvas. Upės neplačios: Indas — 70 m, 
Satledžas — 50 m. Tibete Indą visur galima perbristi. Tos sritys pasižymi 
gėlo vandens gausumu ir geromis ganyklomis. Klimatas čia vidutinis. Vi- 
dutinė metų temperatūra Le (Ladake) + 4,4°C; vidutinė sausio temperatū- 
„ra —7—8 °C, liepos 4+-15,2*C. Vakariniame Tibete vasara šilta. Ngaris, pa- 
vyzdžiui, garsėja abrikosais ir žužubu. 


Centrinė Tibeto dalis, kuri, tiesą sakant, ir vadinasi Bodu, prasideda 


itoliau į rytus nuo Tisės upės bei Manasarovaro ežero ir tęsiasi abipus 
„Cangpo (Bramaputros) krantų. : 

Cangpo slėnyje — dvi pačios svarbiausios Tibeto sritys: vakaruose 
Cangas su Šigacės ir Gjancės miestais ir Ujis su Tibeto sostine Lasa, esan- 
„Čia derlingame šiaurinio Cangpo intako, Kiču upės, slėnyje. Į rytus nuo 
Ujo srities, Cangpo žemupio linkui, yra Dagpo, Kongpo ir Njangpo sri- 
tys. Į pietus nuo Cangpo, toje vietoje, kur į ją šiaurės pusėje įteka Kiču 
upė, plyti Jarlungo ir Lhobrago sritys, patogios žemdirbystei ir garsėjan- 
čios daugybe miškų. Apskritai tų sričių klimatas palankus. Lasoje vidutinė 
sausio temperatūra 0°C, liepos +16,7 °C. Čia auga apelsinai, bet nepri- 
noksta. 

Pietinio Tibeto ganyklos visą laiką gana žolingos. Cangpo slėnyje auk- 
siniai miežių laukai kaitaliojasi su užliejamomis pievomis, kuriose žaliuo- 
ja sodri žolė. Kalnų šlaitai apaugę kadagiais, sidabriniais kėniais. Miškais 


i Li — ilgio matas, 0,5 km. 

ypač garsėja Radenas, esąs į šiaurę nuo Lasos. Pievose marguoja daugybė 
gėlių, žemiau — visur gluosnių, tuopų, kiparisų giraitės, pasitaiko graiki- 
nių riešutmedžių, bambukų. Upėse ir ežeruose apstu žuvų, pelkėse ir upių 
užtakiuose — vandeninių paukščių. Ne veltui, pavyzdžiui, Nagču upės 
slėnis tibetiečių vadinamas „skanumynų žeme“, o pati upė — ,gardaus 
vandens upe“. 

Labai palankios sąlygos ryžiams auginti Kongpo srityje. Tai iš viso pa- 
laimingas kraštas, čia taip daug laukinių persikų ir abrikosų, kad jais daž- 
nai šeriamos kiaulės. Kuo toliau į rytus Cangpo slėniu, tuo palankesnis 
klimatas ir dosnesnė žemė. Greta Kongpo esantis Pojulo (Povo) rajonas, 
apaugęs nepalytėtomis giriomis su milžiniškais medžiais, siekia Jangdzės, 
Salvino ir Mekongo aukštupius, kur plyti turtingiausia Tibeto dalis — 
Kamo kraštas su Dergės, Njarongo, Sangeno, Cavarongo, Dzajulo ir kt. 
sritimis. i 

Čia, „mėlynose dangaus aukštybėse, stūkso uolėtos kalnų grandinės, 
tarp kurių glūdi labirintas tarpeklių su srauniai tekančiais upokšniais ir 
upeliais. Nepaprastai gražią, nuostabią- harmoniją sudaro reginiai atšiau- 
rių uolų, kuriomis šen bei ten driekiasi vešlūs rododendrai, o kiek žemiau 
auga eglės, sumedėję kadagiai, gluosniai; dugne, slėniuose, — laukiniai 
abrikosmedžiai, obelys, raudonieji ir baltieji šermukšniai. Visa tai susi- 
maišę su gausybe įvairiausių krūmokšnių ir aukštomis žolėmis“ [18, 10]. 
Slėniuose neretai — vidutiniškai karštas, subtropinis klimatas, nors apskri- 
tai, kaip ir pietų Tibete, temperatūra, ypač vasarą, priklauso nuo vietovės 
aukščio viršum jūros lygio. Čamdo mieste, esančiame 3910 m aukštyje, 
vidutinė sausio temperatūra +0,5°C, liepos +18,1 °C. Kandine, esančiame 
"2560 m. aukštyje, vidutinė sausio temperatūra +1,1“C, liepos +-18,1 °C. 
Tai turtingiausios ir derlingiausios Tibeto sritys. 

Rytų Tibeto rajonus dažnai ištinka žemės drebėjimai. Dėl to vietos gy- 
ventojai sukūrė legendą, kad ši Tibeto sritis esanti kaip tik viršum galvos 
milžiniškos žuvies, Njadinbabos, laikančios visą žemę. Kartais, pavargusi 
belaikydama žemę, žuvis sujuda, pasukioja galvą, todėl rytų Tibete žemė 
siūbuoja dažniau ir smarkiau, negu kitose vietose [26, 16]. 

Canjan Džamcas prisiminė tą legendą, jodamas paskutine perėja ir vos 
nepakliuvęs į akmenų griūtį — pasileidus nuo gretimo kalno lavinai, kal- 
nai dūsavo ir vaitojo kaip per žemės drebėjimą. 

Keturiolika dienų karavanas traukė į šiaurės rytus nuo Lasos ir ketu- 
rioliktą dieną, persigavęs per Nienčen Tanglą, atvyko į Nagču miestą. 
Canjan Džamcas buvo išgabentas iš Vidinio Tibeto ir dabar atsidūrė Išo- 
riniame Tibete, Bodčijuje. Dėl sniego tirpsmo kalnuose ir liūčių Nagču 

15 upė patvino. Keliantis per ją, vanduo siekė arkliams iki balnų, o mažai. 


"giai arkliai su kroviniais per upę plaukte plaukė. Slėnį supo neaukštos 
kalvos. Canjan Džamcas apsistojo Šabdeno vienuolyne, kur trečiame aukš- 
te buvo laikomas specialus kambarys tam atvejui, jei atvyktų dalailamos 
"ar pančenlamos. 

Nagču stovi toje vietoje, kur susikerta daugybė kelių, einančių iš Mon- 
golijos ir Kinijos į Lasą. Gyvenvietė — nedidelė ir nešvari. Išsiskiria tik 
dviaukštis apygardos viršininko namas, priešais kurio duris, lauke, kabo 
rimbai nusikaltusiems bausti. | 

Greitai temo. Į kambarį slinko toks tirštas rūkas, kad, rodės, jį galėjai 
rankomis paliesti. Artėjo audra. Buvo tvanku, kažkur toli trankėsi perkū- 
nas. Vėjas stiprėjo. Užslinkusius debesis nutvieksdavo plykstelėjusių žaibų 
atšvaitai. Ir staiga aplink sudundėjo, visai šalia susvyravo kambario sie- 
nos ir grindys. Drebėjo kalnai, drebėjo pati žemė, krečiama galingų per- 
kūno smūgių. Skaidrūs vingiuoti žaibai perplėšdavo debesis, bet jie tuoj 
vėl susiglausdavo, apgaubdami dar tankesne tamsos marška visa, kas bu- 
vo po jais. 

Pagaliau prapliupo lyti. Veržlūs srautai plūdo gatvėmis, nešdami krū- 
vas atmatų ir visokio šlamšto, paplaudami tvoras ir vidury gatvės išraus- 
dami gilius griovius. 

Vienuolyno sienos patikimai saugojo nuo liūties. Kieme, pašiūrėje, 
skirtoje tarnams ir sargybai, degė ugnis. Keletas piemenų sėdėjo prie Ži- 
dinio, ir vienas traukė dainą: | 


Šiandien atišuoliavo Gesero žirgas, 
Šiandien patekės saulė, 
Po ledyną vaikščios liūtas! [33, 79—80], 


o kitas trepeno — šoko kažkokį šokį. Dainuotojo balsas stiprėjo, šlovin- 
damas Geserą, bet staiga kažkas pasakė: „Užsičiaupk! Mongolai vienuo- 
lyne išgirs, ir mums bus riesta!“ Dainuotojas nutilo, sustojo šokėjas. Can- 
jan Džamcui pasidarė gaila, kad neišgirdo visos dainos apie Geserą, gaila 
paties savęs, tų savo dainų, kurių dar nespėjo sudėti, o dabar vargu ar su- 
spės. Ir kaip sunku šiame pasaulyje gera atriboti nuo bloga: 


Kai numirsime, pragare kiekvieno 
Geri ir blogi darbai atsispindės 
Pragaro valdovo Jamos veidrody je. 
Ir jei čia gėris ir blogis 

Tiksliai neįkainojami, tai tegul 
Bent ten bus be klaidos! 

Linkiu Jums sėkmės! 

Ir kas žino, ar tos eilės, gimusios dabar, čia, nebus jo paskutinės eilės? 
„Linkiu sau sėkmės, sėkmės...'— mąstė Canjan Džamcas. 

Lietus praėjo, vėjas išvaikė debesis, ir viršum kalnų bei slėnio patekė- 
jo didžiulis geltonas mėnulis. Paskui danguje viena po kitos pasirodė 
žvaigždės, tokios stambios ir ryškios, kokias galėjo matyti tik Canjan 
Džamcas praretėjusioje Tibeto kalnyno aukštybių atmosferoje ir kurių nie- 
kad nematydavo tolimų Mongolijos ir Kinijos lygumų gyventojai, sunkiai 
priprasdavę prie tokio svaiginamo aukščio. Jo laukė dabar jau nebeilga 
kelionė į Gumbumo vienuolyną Amdo srityje — ten, Tibeto šiaurės rytuo- 
se, kur visai kitokios žvaigždės. 

Amdas... Šis Tibeto rajonas, iš pietų atribotas Bajan Haro kalnų gran- 
dinės, plyti aplink Kukunoro ežerą ir Maču (Chvangchės) upės aukštupį. 
Tai daugiausia ganyklų, gyvulininkystės kraštas, nors upių slėniuose čia 
irgi pasitaiko dirbamų laukų, o daugelio kalnų šlaitus dengia miškai. IX a. 
Tibeto ministras, pasiųstas į Amdą rinkti mokesčių, rašė apie dešimt šios 
srities gerovių: dvi geroves — dėl žolių, artimų ir tolimų ganyklų, dvi ge- 
roves — dėl žemės, ariamos žemės ir žemės, naudojamos namų statybai, 
dvi geroves — dėl vandens, geriamo vandens ir vandens laukams drėkinti, 
dvi geroves — dėl akmenų, naudojamų namams statyti ir girnoms kalti, 
ir pagaliau dvi geroves — dėl medžių, vartojamų dailidžių ir stalių dar- 
bams ir vartojamų kurui [87, 5]. 

Amdo gyventojai buvo skirstomi į gyvenančius kalnuose, ripas, ir gy- 
venančius lygumose, thanpas, o šiaurėje gyvenusieji manjagai (tangutai) 
XVI a. Tibeto kronikoje buvo apibūdinami kaip „žolių Žmonės“, rca-mi, 
ir „medžių žmonės“, šing-mi [87, 5]. 

Šio rajono klimatas nepastovus ir gerokai skiriasi kalnų nuo slėnių. Slė- 
niuose, pavyzdžiui, kraštutiniame Tibeto šiaurės rytų taške, Siningo mies- 
te, palyginti šilta — vidutinė sausio temperatūra —6,5*C, liepos +18,1 °C, 
o pietinės Amdo dalies slėniuose klimatas netgi dar palankesnis, tačiau 
kalnų rajonuose ir greta Kukunoro ežero esančiose Caidamo (Sūriosios 
pelkės) lygumose žiema trunka šešis mėnesius, būna šalčių, o vasarą la- 
bai svyruoja paros temperatūra — rytais ir vakarais esti šalnų, o vidudie- 
nį karštis siekia +29°C [50, 335]. Vasaros metu kalnuose dažnai lyja, o 
Chvangchės aukštupyje neretai ir vasarą pasninga, oro temperatūra nu- 
krinta nuo 0° iki —10 °C. Oras sausas, dažnai tiek, kad „žolė... žiemą, — 
kaip pažymėjo N. Prževalskis,— daugiausia buvo tokia sausa, jog spau- 
doma subyrėdavo į dulkes, ir gyvuliai, pavyzdžiui, jakai, neretai būdavo 
priversti ne pešioti, o lyžčioti savo skurdų pašarą" [31, 187]. 

Pusdykuminėse šiaurės rytų Tibeto plynaukštėse kadaise gyveno trem- 
tiniai,. Medžioti švilpikus ir maitintis ių mėsa, taip pat laukinių žolių šak- 


nimis — tokia buvo jų dalia, sprendžiant iš to, kas pasakojama Gesero 
epe [87, 5]. Vis dėlto Amdas, jo slėniai ir ganyklos, taip pat pietų ir rytų 
"Tibetas — viena tirščiausiai gyvenamų ir daugiausia pragyvenimo išteklių 
turinti Tibeto dalis. 

Į šiaurę nuo Gangrio ir Nienčen Tanglos kalnagūbrių tiesiasi didelis 
plokščiakalnis — Čangtangas. Tai milžiniškas plato, perkirstas kalnų gran- 
„dinių ir ypač vakaruose nusėtas druskingų ežerų. Šiaurės rytuose tas 
plokščiakalnis pereina į Caidamą — patį žemiausią visame šiaurės ir šiau- 
rės rytų Tibete žolingą pelkėtą rajoną su daugybe smulkių ežerų ir niekur 
neįtekančių upių, kurių didžiausi — Caidamo ežeras ir upė. Šiaurės ir 
šiaurvakarių Čangtango rajonai — rūsti akmeninga dykuma, nusitiesusi | 
iš vakarų į rytus apie 2400 km, o iš šiaurės į pietus — 700 km. Vidutinis 
plato aukštis — 5 tūkst. m. Didžioji Čangtango dalis — kone be gyvybės, 
jame yra plačių, bet labai skurdžių ganyklų. Plokščiakalnio klimatas at- 
šiaurus, Vidutinė metų temperatūra — 5°C. Vasaros praktiškai nebūna, 
„Vasaros“ mėnesiais, kai dažnai iškrinta gausių kritulių, dieną temperatū- 
ra pakyla virš 0°C, bet ir tais šilčiausiais mėnesiais naktį užšąla vanduo, 
Keliautojui prieš akis šiaurės Tibete atsiveria nykus vaizdas: ,Užpelkėjusi 
lyguma nyksta tolumoje tarp nuolaidžių moreninių kalvagūbrių. Jų šlai- 
tus lyg leopardo kailis dengia išdžiūvusi ruda žolė su išsimėčiusiomis ma- 
žaūgių krūmokšnių dėmėmis. Tarp Tibeto viksvos kuokštų, dengiančių 
lygumą, baltuoja begaliniai liūčių nuskalauti rieduliai“ [26, 22]. 

Landšaftas darosi dar rūstesnis vykstant šiaurės ir ypač šiaurės vakarų 
kryptimi. Čia daugiausia matyti vienoda, akmenuota, skaldos prisėta dy- 
kuma su kai kur styrančia Tibeto viksva ir nedideliais žemaūgiais krūmy- 
nais upelių ir ežerų pakrantėse. 

Čangtange gyvena svarbiausias šiaurės Tibeto faunos atstovas — lau- 
kinis jakas, arba „jautis nebylys“, nes jis ne baubia, o tiktai kriuksi— 
išvaizda panašus į naminį jaką, bet stambesnis ir nuožmesnis. Laukinis 
jakas — gražus gyvulys, juodas kaip derva, papurusia juoda uodega, išdi- 
džios laikysenos, dailiai išlenktais smailiais ragais ir balta dėme kaktoje.| 
Nors laukinis jakas paplitęs visame Tibete, išskyrus pietryčių Kamą, kur 
jam per karšta, svarbiausias jo arealas — Čangtangas. Akmenuoti slėniai 
įr sunkiai prieinami kalnų šlaitai — mėgstamos jo gyvenimo vietos. Lau- 
kinio jako liežuvyje yra ypatingos, užriestos raginės antaugos, padedan- 
‘čios nuskabyti ir suvatuloti šiurkščius augalus ir samanas. 

Taigi Tibetas — šalis, kur esama kuo įvairiausių klimato zonų: beveik 
„subtropikų pietryčiuose ir šaltų akmenėtų pusdykumių šiaurės vakarų 
aukštikalnėse su žemaūge augmenija. „Čia kas dešimt li — kitoks dan- 
:gus",— rašė XVIII a, kinų keliautojas. [87, 4], Tačiau gamtinės sąlygos 

skirtingos ne tik įvairiose Tibeto vietovėse. Čionai, kaip, beje, ir kiekvie- 
noje kalnuotoje šalyje, galima matyti tuos pat vertikalius klimato pakiti- 
mus — nuo artimo subtropiniam daubose iki primenančio tundros klimatą 
aukštai, kalnuose. Pagrindinės Tibeto klimato zonos pagal jų atšiaurumo 
laipsnį eina nuo šiaurės vakarų į pietų rytus. Tibeto kalnyną, kaip spėja- 
ma, apgyveno pietryčių augmenija. Iš ten atkeliavo ir pagrindinis Tibeto 
varpinis augalas — miežis [67, 208]. 

Senovėje ir viduramžiais, kurių bruožų Tibete faktiškai buvo iki pat 
XX a. vidurio, tibetiečiai manė, kad kažkada, dar iki pasirodant čia žmo- 
gui, Tibetas buvo vienas didelis ežeras ar jūra, kuri pamažu išdžiūvo, bet 
iš jos susidarė daugybė ežerų. Pasak padavimo, ežeras, kur pirmasis Tibe- 
to Monarchas Songcen Gampas pasistatydino pirmą šventyklą, Džokangą, 
Lasoje, buvo ir širdis demono, su kuriuo tibetiečių protėviai tapatino rūs- 
čią ir laukine Tibeto žemę. Sutramdyti piktąjį demoną — įveikti sunkiąją 
Tibeto žemę, ją civilizuoti — toks uždavinys iškilo tibetiečių protėviams, 
ir jie su juo susidorojo, įrodydami, kad žmogus — stipresnis už bet kurį 
gamtos demoną. 

Tibeto teritorijos plotas — 3 mil. 800 tūkst. km’, bendras krašto gyven- 
tojų kiekis — 3,5—4 mil., kai kieno nuomone — iki 6 mil. žmonių [87, 3]. 
Kinų duomenimis, Tibeto autonominiame rajone, neapimančiame visos Ti- 
beto teritorijos, gyvena 1 mil. 270 tūkst. žmonių [102, 33]. 

Tibetiečiai gyveno ir gyvena 


Vidury Dangaus, 
Žemės skrituly, 

Šalies širdyje, 

Ledynų karoliuose — 
Visų upių versmė j. 
Aukšti kalnai, 

Tyra žemė, 

Nuostabi šalis! [64, 420] 


II. ŽMONĖS 


Tibetiečius jungia jų civilizacija. 
R. A. Steinas 


Bokalą Rcdžeriui Fernivalui, nes jis moksli- 
ninkas ir linki gera bet kuriai civilizacijai. 
Dž. Veinas „Žiema kalnuose“ 


1. KALNŲ LAUMĖ IR BEŽDŽIONIŲ KARALIUS 


Tibetiečiai — galbūt vienintelė pasaulio tauta, kuri, dar iki pasirodant 
Darvino teorijai, savo kilmę siejo su beždžione. Pasak vienos legendos, 
ju protėviai buvo beždžionių karalius ir kalnų laumė. Ta legenda, perpa- 
vidalinta budistinės tradicijos, pasakojama tibetiečių viduramžių raštuose 
keliais variantais, kurių vienas toks!. 

Bodhisatvos Avalokitešvaros mokinių tarpe buvo beždžionė, galinti da- 
ryti stebuklus. Pasiųsta į Tibetą kontempliuoti, ji tapo daugelio šiame kraš- 
te gyvenusių beždžionių karaliumi, Čia beždžionių karalių, išgarsėjusį sa- 
vo gražumu, pamatė ir aistringai pamilo uolų demonė, kalnų laumė, ir 
pasiūlė jam tapti jos vyru. Beždžionių karalius, anksčiau padaręs vienuolio 
įžadus, visaip tam priešinosi, bet kalnų laumė, nesitverdama meile, laikė- 
si savo! 


Beždžionių care, ak, 
Išgirsk mane, meldžiu! 
Esu pikta dvasia, 

Bet meile tau degu. 
Liepsnodama aistra, 

Aš į tave veržiuos, 
Tiktai aistumk mane — 
Su demonu guluos. 

Po dešimt tūkstančių 
Mes sielas naikinsim 
Ir kūnus rysime, 


! 186 p. pateiktas kitas šios populiarios Tibeto legendos variantas, 

Kraujus laižysime, 
Vaikai mums gims tokie 
Žiauruoliai, kaip ir mes, 
Jie į Tibetą žengs — 
Snieguotas nykumas, 

fr pastaiys miestus 
Piktieji šie velniai, 

Ir sielas jie žmonių 
Sunaikins kaip matai. 


Neišmanydamas, ką daryti, beždžionių karalius kreipėsi patarimo į Ava- 
lokitešvarą, ir šis jam pasakė: „Būk kalnų laumės vyru!“ 

Šešias beždžiones vieną po kitos pagimdė kalnų laumė. Po trejų metų 
jų palikuonių iš santuokų su kitų beždžionių patelėmis tiek priviso, kad 
jie suėdė visus aplinkui vaisius ir ėmė badauti. Vasarą juos kankino lietūs 
ir saulė, žiemą — sniegas ir vėjas, ir jie neturėjo nei maisto, nei drabužių. 
Beždžionių karalius vėl nuliūdo ir dar kartą kreipėsi, prašydamas padėti, 
į savo mokytoją: 


Ir sėdžiu šiai purve 
Krūvoj savų vaikų, 
Nuodingas vaisius šis, 
Užgimęs iš aistrų. 


Gerumo versme tu! 
Pamokyk, ką daryt, 
Kaip man dabar vaikų 
Gyvybę palaikyt? 


Avalokitešvara paėmė miežių, kviečių, kukurūzų grūdų ir numetė 


juos ant Tibeto žemės. Gausus derlius išgelbėjo beždžiones nuo bado mir- 
ties. Jų vis daugėjo. Pamažu joms nukrito uodegos ir nuslinko šilta vilna. 


Pradėjusios dar labiau, nei pirma, šalti, jos ėmė darytis drabužius iš me- 
džių lapų. Šitaip, pagal padavimą, beždžionės tapo žmonėmis. Tie žmonės, 
kurie atsigimė į tėvą, beždžionių karalių, buvo protingi ir geri, o kurie 
atsigimė į motiną, kalnų laumę, pasirodė esą pavydūs, daugelio žemų aist- 
rų vergai ir dažnai buvo raudonų veidų. Pagal kitas legendos versijas, 
priešingai, iš beždžionės, tėvo, žmonės paveldėjo raudonus veidus ir kū- 
no plaukuotumą, o iš kalnų laumės — uodegos nebuvimą ir mėsos pomėgį. 
Šiaip ar taip, žmonės pasirodė esą amžinai pasidaliję į blogus ir gerus 


[19, 28—30]. Pasak kitų legendos variantų, beždžionių karaliaus pavidalą 
priėmęs pats Avalokitešvara. 

Ta vieta, kur beždžionių karalius susijungė su kalnų laume, buvo da- 
bartinio Cetango miesto rajone, Jarlungo slėnyje, į pietryčius nuo Lasos, 
pietiniame Cangpo upės krašte. Kaip tik čia, viename derlingiausių pietų 
Tibeto slėnių, ir atsirado pirmoji Tibeto valstybė. | 

Tačiau tibetiečių, ypač išsilavinusių žmonių, tarpe visada buvo teikia- 
ma pirmenybė kitokiai, irgi legendinei, šios tautos kilmės tradicijai. Ji su- 
sijusi su budizmo tėvynės, Indijos, garbinimu ir noru save kildinti iš šio 
krašto. Senovės indų epe „Mahabharatoje“ pasakojama apie dviejų gimi- 
nių, Kauravų ir Pandavų, kovą. Vienas Kauravų karvedys, Rupatis, pralai- 
mėjęs kautynes su Pandavais, su savo kariuomenės likučiais pabėgęs į Ti- 
betą. Tų bėglių palikuonys ir esą tibetiečiai. 

Tibetiečiai turi mitų apie pasaulio sutvėrimą ir pirmųjų žmonių atsira- 
dimą žemėje. Pasaulio sutvėrimo aktas — tai kosminio kiaušinio suaižy- 
mas. 


Iš penkių elementų 

Buvo sukurtas vienas didelis kiaušinis, 

Iš kiaušinio lukšto atsirado baltos Lha uolos, 

Iš kiaušinio vidaus vandenų — Baltasis Dungcas, 
Pirminis ežeras, supąs raudoną trynį. 


Baltos uolos — tai ledynai kalnų viršūnėse. Pagal senovės tibetiečių įvaiz- 
džius, baita spalva buvo gyvųjų būtybių atsiradimo terpė. O paskui: 


Iš trynio atsirado aštuoniolika kiaušinių, 

Jie atsirado patys savaime 

Kaip pirminiai kiaušiniai. 

Pirminiame kiaušiny — penki jutimo organai 
Ir pirminiai kūno sąnariai išsivystė, 

Ir atsirado ilgai laukto ji 

Nuostabi ir puiki būtybė, 

Vardu Emonas Džalpas [64,/256—258]. 


Emonas Džalpas ir buvo pirmasis žmogus. 

O Tikroji tibetiečių kilmė, tibetiečių tautybės susiformavimo istorija (et- 
"nogenezė) tebėra.balta dėmė istorijos moksle. Archeologiniu požiūriu Ti- 
betas — nelytėta šalis. Jei kinų mokslininkai per pastaruosius pusantro 
dešimtmečio įr yra ką nors atradę, tie radiniai kol kas dar neįtraukti į 
mokslo apyvartą. 

Manoma, kad jau vėlyvojo paleolito periodu Tibeto kalnynas buvo. 
apgyventas „šiuolaikinio tipo žmonių, kurie vertėsi medžiokle ir žūklavi- 
mu“ [žr. 43]. 1956 m. Vang Fuženis netoli Lindžio kaimo, prie Tatuno, 
Niaochės ir Cangpo upių santakoje, atrado jaunos moters kaulus. Ištyrus 
kaukolę, pasirodė, kad „žmogaus iš Lindžio kaulų liekanos priklauso šiuo- 
laikiniam mongoloidinės rasės tipui, koks buvo gana ankstyvoje jos vys- 
tymosi stadijoje. Jose aptinkami ir Amerikos rasės fizinio tipo bruožai, 
"būdingi indėnams [36, 153]. | 

Tibetiečių tautybė, kaip ir visos šių dienų tautos, atsirado susimaišius 
keletui etninių grupių. Pietuose, Himalajų kalnų atšakose, tat buvo Hima- 
lajų gentys, rytuose — keletas genčių iš rajono, esančio tarp Kinijos ir 
"Tibeto. 

Tibeto kalnyno centre vieni iš tibetiečių protėvių buvo mums dar ne- 
Žinomos gentys, gyvenusios tose srityse vėlyvojo paleolito ir neolito epo- 
choje. 

Šiaurės rytuose istoriniai tibetiečių protėviai buvo cianai. Su senovės 
cianų gentimis siejasi keleto šiuolaikinių tibetiečių-birmiečių grupės tautų, 

kilmė. Cianai buvo vakariniai senovės kinų genčių kaimynai ir dažnai mi- 
nimi garsiuose buriamųjų kaulų įrašuose. Cianai vertėsi gyvulių auginimu 
ir žemdirbyste. Su cianais, matyt, susijusios Gansu ir Cingchajaus vėlyvo- 
„jo neolito kultūros — Madziajao ir Dzidzia.. Jan Inis ištyrė dvi kaukoles 
iš Dzidzios kultūros kapinyno. Pasirodė, kad abiejų kaukolių labai aukš- 
tas veidas ir siaura nosis — požymiai, Dzidzios senbuvius -suartinantys su. 
šių dienų rytiniais tibetiečiais [23, 72). 

I tūkstantmečio prieš m. e. vidury susidarė vakarinių cianų genčių są-; 
junga. Jos centras buvo Kukunoro stepės ir Chvangchės aukštupiai. Va- 
kariniai cianai daugiausia buvo gyvulių augintojai klajokliai, nors ir nu 
simanė apie žemdirbystę, taip pat apie irigacinę, pas juos labai išsivys- 
„Čiusią apie mūsų eros pradžią Siningo srity [103, 441]. 

I tūkstantmečio prieš m. e. pabaigoje ir I m. e. tūkstantmečio pradžioje 
vakariniai cianai įnirtingai kariavo su Chanų Kinija, kuri cianų gentis 
vis labiau ir labiau stūmė į pietvakarius, Tibeto kalnyno-gilumon, ir į pie- 
tus — pietų Amdo ir Kamo, šiaurės vakarų Junanės ir šianxės Birmos; 
sritis. 5 

Išeiviai iš šiaurės rytų, iš vakarinių cianų- genčių sąjungos, buvo ir ti- 
betiečių protėviai. „Tufaniai [tibetiečiai] — skaitome veikale „Sin Tan. 
šu“, — nuo amžių priklausė vakariniams cianams, kurių buvo apie šimtas 
penkiasdešimt genčių, gyvenusių įvairiose vietose tarp Chvangchės ir, 
Mindziano upių. [Jų tarpe] buvo facianai ir tanmao, bet jie dar nebuvo: 
užmezgę santykių su Kinija“ [100, 1639]. Paprastai būtent šie cianai be4 


tanmao ir laikomi ta cianų genčių grupe, kuri anksčiau už kitas nusikėlė 
į pietvakarius ir apgyveno Tibeto kalnyną. 

Atrodo visiškai įtikima, kad, iki atvykstant cianams, Tibeto kalnynas 
jau buvo apgyventas, ypač jo pietinė dalis, už Nienčen Tanglos kalnagūb- 
rio. Vakarinių cianų atsikėlimas į Tibetą buvo bendro tibetiečių-birmiečių 
genčių cianų grupės slinkimo į vakarus dalis, nors Kamo ir vakarinio Sėč- 
vano sritys, matyt, buvo tibetiečių-birmiečių gyvenamos jau nuo senų se- 
novės. 

„Tibetiečiai pagal savo antropologinį tipą apskritai artimi šiauriniams 
kinams. Jų tarpe galima aiškiai matyti du variantus: aukštaūgių, kuriems 
būdinga labiau atsikišusi nosis, dolichokefalija, ir žemaūgių, pasižyminčių 
' pietinių azijiečių rasės ypatumais. Pirmajam variantui atstovauja Kamo 
ir šiaurinių sričių tibetiečiai. Antrasis variantas paplitęs pietinėse šalies 
srityse“ [14, 86—87]. 

Antropologas Dž. M. Morantas, skyręs šiuos du tipus, pietinį tipą, ku- 
riam labiau būdingi mongoloidinės rasės bruožai, artimą pietiniams kinams 
ir malajiečiams, pavadino tipu A, o pietrytinį ir rytinį — tipu B. Turint 
galvoje, kad tikrai žinome, jog istorinėje epochoje į Tibeto kalnyną atsi- 
kėlė vakariniai cianai, kurie, kaip ir visos tibetiečių-birmiečių gentys, 
dabar gyvenančios į rytus nuo Tibeto, daugiausia priklausė tipui B, itin 
leistina manyti, kad tipas A priklausė toms mįslingoms gentims, kurios 
gyveno pietinėje Tibeto kalnyno daly iki atvykstant cianams. 

Tiedu antropologiniai tipai su įvairiais pereinamaisiais variantais ir 
dabar nulemia tibetiečių fizinį pavidalą. „Vienų tibetiečių apvali galva, 
plokščias veidas, įkypos akys, ir jie panašūs į grynus stepių mongolus... 
kitų ištįsęs veidas, beveik taisyklingi bruožai, graži ilga nosis, geras tar- 
puakis ir truputį įkypos akys“ [45, 256]. 

Taigi tibetiečių etnogenezėje dalyvavo keletas genčių, svarbiausia — 
cianai ir tos ligi šiol nežinomos ar mažai žinomos gentys, kurios Ape yveno 
Tibeto kalnyną prieš ten ēteinant cianam: 

Pačius save ir savo šalį tibetiečiai vadina Bod (centro, Lasos dialektu 
tariama Pio). 

Kaimynams Tibetas buvo žinomas: mongolams kaip Tubetas, arba 
Tiubetas, kinams — kaip Tufanis, tajų tautoms — Thibetas, arabams — 
Tubatas. Patenkinamų aiškinimų, kaip atsirado šis pavadinimas, kurio va- 
riantas yra ir Europos „Tibetas“, neturime. M. H. Dunkanas, daugelį metų 
gyvenęs rytų Tibete, manė, kad žodis „Tibetas“ pasaulyje atsirado šitokio 
kuriozo dėka: svetimšaliui paklausus, koks čia kraštas, tibetietis (bodpa) 
atsakydavo: „Ti Bod"—,,„Tai Bodas". Tas būtent „ti Bod" šnekant skambė- 

davo maždaug kaip „Tibet” su to pavadinimo variantais įvairiose kalbo- 
se [60, 14]. 

Erdvinį senovės Tibeto civilizacijos orientavimą iš dalies galima nuspė- 
ti pagal legendas. Kaip jau sakėme, senovės tibetiečiai savo kraštą vaiz- 
davosi buvus didelį ežerą, kuriam išdžiūvus likę dabartiniai gausūs ežerai. 
Kraštas apaugęs kadagių miškais, o tuos miškus ilgainiui apgyvenę bež- 
džionių palikuonys — žmonės. Neliesta Tibeto gamta jiems atrodė mie- 
gantis demonas, kurį reikėjo sutramdyti. Demono kūnas buvo tokio dy- 
džio, kaip Tibetas jo didžiausios karinės galybės laikotarpiu, VIII a.— 
pirmoje IX a. pusėje. 

Tibetiečiai tą teritoriją užėmė pamažu iš centro, kraštą įsisavindami 
lyg koncentriniais ratais, vis labiau tolstančiais nuo Lasos. Piktoji demono 
širdis buvo sutramdyta pastačius Džokango šventyklą Lasoje; ta šventyk- 
la ir pati Lasa buvo viso Tibeto centras, o Tibetas — jį supančio pasaulio 
centras. XIX a. tibetietis geografas rašė: „Turint omenyje, kad šiais [Tibe- 
tą supančiaisį kraštais tekančios upės prasideda daugiausia Tibete, jis yra 
vidurys" [8, 3}. 

Anapus centro, Tibeto, gyveno kaimynai, svetimšaliai. Pietuose ir piet- 
ryčiuose — monai, taip pat Himalajų, Sikimo ir Butano gentys, ten buvo 
ir Indija; vakaruose, Gandharos srityje, Tibetas lietėsi su Vakarų, graikų 
ir iranėnų civilizacijomis; su Ruma (Bizantija), Phromu (Khronu) ir Tazigu 
(musulmonai apskritai ir ypač Iranas); šiaurėje — su drugais (tiurkais) ir 
chorais (uigūrais); rytuose — su ašais (sianbiečiais-tujuichunais) ir Kinija. 
Kai kurie kaimynai buvo apibūdinami toli gražu ne teigiamai: 


Indijos karalius apsivijo apie Tibetą kaip gyvatė apie medį, 

Kinijos karalius priminė gulintį vilką, kuris tykoja avies, 

Irano karalius buvo panašus į plėšrųjį paukštį khjungą, 

Gesero [tiurkų ir uigūrų] karalius — į kirvį, įsikirtusį į medį [64, 233). 


Vėliau, įsigalėjus budizmo pažiūroms ir tradicijoms, tibetiečiai kai 
kada save laikydavo tik šiauriečiais svetimšaliais, gyvenančiais šiauri- 
niame pasaulio pakrašty, o jo centru — budizmo tėvynę, Indiją. 

Statmenai pasaulis buvo dalijamas į aukštutinį, vidurinį ir žemutinį. 
Aukštutinis pasaulis atitiko dangaus sąvoką, vidurinis — aplink žemę 
esančius atmosferos sluoksnius ir žemės paviršių, žmogaus gyvenamąją 
sferą, o žemutinis — žemę siauresne to žodžio prasme ir požeminį pasaulį. 
Šios trys kosminės sferos buvo vadinamos Nama — dangumi, Bara — tar- 
pine sfera ir Sa — žeme [64, 134—135]. Žmogaus pasauliu galėjo būti ir 
tarpinė sfera, ir žemė, | 


Pagal vėlesnę, jau budistinę interpretaciją. dangų ir žemę imta vaiz- 
duoti budistiškais simboliniais paveikslais: dangaus skliautas — tai apvali 
palapinė su aštuoniais šoniniais strypais, jos vidurinė kartis — Tesės, Ti- 
sės (Sumeru) kalnas, o žemė vaizduotasi kaip lotosas su aštuoniais lape- 
liais [90, 719]. 


2. JIS ATĖJO UŽJAUSDAMAS JUODAGALVIUS 


Pirmas legendinis Tibeto monarchas, cenpas Njatris, buvo dangiško- 
sios dievybės (Lha) sūnus ir nusileido iš dangaus šventuoju kalnu — laip- 
tais, jungiančiais dangų su žeme. Žmonių pakviestas, jis atėjo jų valdyti. 
Titulas „„cenpas“ liudijo, kad jo turima ryšys ir su dievybe Cena, kuri, 
skirtingai nuo Lha, priklausiusio dangiškajai sferai Namai, siejosi su tar- 
pine sfera Bara ir gyveno žmonių tarpe. Žmonės kreipėsi į jį, prašydami: 
„Kadangi tu cenpas, nužengęs iš dangaus, maldaujame tave būti mūsų 
valdovu." Jie pasodino jį į sostą ir ėmė jam rodyti pagarbą kaip valdo- 
vui — džalpui, Pagal vėlesnę budistinę tradiciją cenpą Njatrį mėginta 
pavaizduoti kaip valdovą, kurio giminė kilusi iš Indijos, garsiųjų Šakjų 
genties, ir siekia Budos Šakjamunio laikus. 

Pasak Legendos, cenpas Njatris atrodė nepaprastai. Jo akys buvo kaip 
paukščio, antakiai biriuziniai, dantys kaip balta kriauklė, ūsai kaip tigro, 
rankų ir kojų tarpupirščiai plėvėti kaip žąsino. Cenpo Njatrio išvaizdos 
aprašyme atsispindėjo cenpo klano totemas, kuriame vyravo paukščio 
bruožai. Šaltiniai patvirtina, kad žemutinysis Jarlungas buvo tibetiečių 
Bja klano, paukščio klano, buveinė [64, 210—211]. 


Garbus ponas Nijatricenpas, 
Jis atėjo užjausdamas juodagalvius žmones... | 
Juodagalvių Grenų (cianų) valdovas [92, 245—246]. 


Jis atėjo tibetiečių išgelbėti nuo išorinės grėsmės ir išvaduoti iš vidaus 
nesantaikų. 


Iš Gundano, dievybės Lha šalies, 

Septynių Žydrojo Dangaus sferų, 

Atėjo Lha sūnus, žmonių apgynėjas. 
Teisingi įstatymai ir jo didis protas 
Suvienijo visus smulkius valdovus [64, 232]. 

Suvienyti būtinai reikėjo, nes prie Tibeto artinosi priešai: 
Kai keturių pasaulio šalių monarchai 
Išėjo iš savo vyriausiųjų būstinių, 
Tuo metu Bodo — Kamo tauta 
Neturėjo valdovo, 
Tuo laiku tauta 
Negalėjo pasipriešinti. 
Karių buvo nedaug, 
Ir kaip tik tuo laiku 
Ji neturėjo monarcho [64 234]. 


Monarchas turėjo Tibetą išgelbėti nuo šešių bėdų — vagysčių, heapykan- 
tos, priešų, jakų, nuodų ir nesutarimų. Priemonės kovai su blogiu buvo 
pasiūlytos tokios: 

Bausmės prieš vagystes, 

Meilė prieš neapykantą, 

Draugystė prieš priešiškumą, 

Ginklas prieš laukinius jakus, 

Vaistai prieš nuodus, 

Atleidimas prieš įžeidimus [64, 235]. 


Cenpas Njatris pradėjo kovą su šešiomis Tibeto bėdomis, taipogi ko- 
vą, kad po savo valdžia suvienytų visus smulkius valdovus. Cenpas atėjo 
į šį pasaulį, kad, pasinaudodamas savo mistine galia, sujungtų žemės jėgas. 
Valdžią žemės jėgoms jis gavo dėl savo dieviškos kilmės iš Lha. Jis buvo 
pašauktas „atidaryti gyviesiems duris į Lha ir uždaryti duris link visų mi- 
rusiųjų kapų“ [64, 316]. Valdžią negyvųjų pasauliui jis įgijo taip pat dėl 
savo kilmės, nes buvo sūnus ir ainis Jablha dardrugais vadinamų dievy- 
bių, kurios atstovavo apibendrintai tibetiečių protėvių idėjai. Ta prasme 
jis buvo kilęs ir iš mirusiųjų protėvių pasaulio, Prieš ateinant pirmajam 
cenpui, žmonės bijojo mirusiųjų. Savo kilme susijęs su mirusiųjų pasauliu, 
cenpas galėjo su juo susidoroti ir gyvuosius apginti nuo mirusiųjų. 

Legendines žinias apie cenpo Njatrio veiklą galima sugretinti su kinų 
šaltinių žiniomis apie tibetiečių vado Fanio kovą dėl šalies suvienijimo 
V a. viduryje. Fanis buvo Lilukaus sūnus. „Lilukui mirus, Fanis dar buvo. 
jaunas ir valdžią paveldėjo jaunesnysis Lilukaus brolis Žutanis, o Fanis ta- 
po Ansio kariniu vadu. Pirmais devize įrašytais Šenžujo iš Chou Vejo di- 
nastijos karaliavimo metais [414 m.] Žutanį nugalabijo Cifodžipanis... Fa- 


nis surinko likusią vyriją, pasidavė Dziuicio Mensiunio valdžion ir buvo 


paskirtas taišou pareigoms Linsune. Žuvus Mensiuniui, Fanis surinko savo, 
žmones, nuvedė į vakarus, persikėlė per Chvangchę už Džišio ir įkūrė 


cianų tarpe valstybę, kurios teritorija tęsėsi tūkstantį li... Fanis valdė mie- 
laširdingai, todėl jį pamėgo visi cianai. Jis visus juos subūrė savo val- 
džion... Paskui pakeitė savo pavardę į Subojaus“ [101, 1629; 72, 10—13]. 
Tame Subojuje mokslininkai mato tibetiečių Pudžalą arba Ode Pudžalą. 

Tibetiečių gentys susijungė, pamačiusios, kad iš rytų joms realiai gre- 
sia tujuichuniai, ašai, užkariavę Kukunoro sritį bei keletą šiaurės rytų Ti- 
beto apygardų, o iš pietų kelia grėsmę Indija, kur Guptų dinastija išplė- 
tė savo valdžią į Himalajų sritį. Žinias apie Fanį kaip realų Tibeto su- 
vienytoją ir Njatrių dinastijos pradininką patvirtina tas faktas, kad jis 
priėmė pavardę, kuri buvo tibetiečių cenpų dinastijos vardas arba titu- 
las: „Karalius, kuriuo prasidėjo dinastija, yra Pudžalas, Tibeto karalius“ 
162, 1701. „Pu“ čia reiškia tiek pačią Bodo šalį, centrinį Tibetą, tiek ir ka- 
ralių, žmonių valdytoją. Šio titulo reikšmingumas taip pat liudijo jį turint 
valdžią mirusiųjų pasaulyje ir kilus iš to pasaulio [64, 271]. 

Senovės Bodas, arba Tibetas, pirmiausia užėmė keturių sričių — Jar- 
lungo, Njangpo, Kongpo ir Povo, arba Dagpo,— teritoriją: „Jūs atvyko- 
te į raudonveidžių srinpų šalį, srinpų iš Njango, srinpų iš Kongo ir srinpų 
iš Dago šalį“ [64, 272]. Čia buvo kalnai, kuriais cenpas Njatris kaip laip- 
tais nusileido iš aukštutinio dangaus į žemę. Tie kalnai — Kongporinag- 
Iharis ir Jarlhašampas — lig šiol išdidžiai kelia į dangų savo viršūnes 
Kongpo ir Jarlungo srityse. 

Nagrinėjant legendas, peršasi išvada, kad cenpo Njatrio veikla pir- 
miausia buvo susijusi su Kongpo (jis kai kada net vadinamas Didžiuoju 
Kongpo valdovu), taip pat su Njangpo ir Povo (Dagpo) sritimis. O Jarlun- 
gas dažnai laikomas ketvirta, papildoma tų teritorijų dalimi. Visos šios 
sritys yra centriniame Tibete, palei Kongpo upę. Njangpo, Kongpo ir Po- 
vo sritys sudarė lyg trikampio kampus, ir vienos jo kraštinės, tarp Njang- 
po ir Povo, viduryje buvo Jarlungo slėnis. Viena to trikampio viršūnė 
sąlygiškai buvo orientuota į šiaurę (Kongpo), dvi kitos — į vakarus 
(Njangpo) ir į rytus (Povo). Erikas Harchas nustatė, kad ši senovės tibe- 
tiečių horizontalinė erdvės orientacija apima ir giminingas kaimynines 
gentis. Keturi ru, sparnai, arba ragai, taip pat sudarė trikampį, kurio šiau- 
rinis kampas buvo se-ašai, (tujuichunai), rytinis — dongai-minjagai (tan- 


gutai-dansiečiai), vakarinis — mu-šangšungai (šangšungai), o trikampio 
kraštinės, sąlygine linija jungiančios rytus ir vakarus, centre buvo ton- 
gai-sumpai. š 


„ Praplėtę šią trikampio konstrukciją, jau išeiname už tikrojo Tibeto 
Tibų. Tada šiauriniame kampe bus chorai (tiužkai-uigūrai), rytiniame — 
Dža, Kinija, vakariniame — chale-monai (Himalajų, ypač Nepalo gentys), 
æ linijos tarp Dža ir monų centre atsidurs Bodas, Tibetas. Pagaliau, turint 


galvoje šią erdvinę orientaciją, galima išsiaiškinti, ir kas yra „trys Dža": 
„Dža ser“, Geltonasis Dža — Centrinė Azija, „Dža nag“, Juodasis Dža — 
Kinija, o „Dža gar“, Baltasis Dža — ankstyvieji Nepalas ir Kašmyras, vė- 
liau visa Indija, sudarantys tą patį trikampį. Interpretuodamas šį trikampį 
spalvomis, Erikas Harchas jo viršūnę žymi geltona, šiaurės Centrinės 
Azijos ir jos gyventojų spalva, rytinį kampą — juoda, Kinijos spalva, va- 
karinį kampą — balta, Indijos spalva. Jo manymu, sąlyginėje linijoje, ku- 
ri jungia rytus ir vakarus, šiaurryčius ir pietvakarius, Kiniją ir Indiją, 
cenire turi būti raudona spalva, raudonveidžių žmonių, t. y. pačių tibetie- 
čių spalva. Nelabai aiškus terminas „dža“ senovėje galbūt reiškė tiesiog 
pasienių gentis [64, 276 — 277]. Senovės tibetiečiai tikriausiai turėjo ne- 
pakankamą supratimą apie erdvę pietų pusėje ir ją rekonstravo pagal sa- 
vo legendas; tatai, be abejo, aiškintina tik tuo, kad per Himalajus sunku 
persikelti ir žiloje senovėje neturėta smulkesnių žinių apie tą į pietus 
esąnčią erdvę, nors vėliau tvirtinta iš ten kilus. 

Tibetas iki VII m. e. a., matyt, buvo dalijamas į ru (ragus); šalis kai 
kada vadinta Bod-Kam-ru-ši. „Ru“ — ragas kilme buvo susijęs su „ruj“ — 
kaulas, šeima, gentis. 

Pagal padavimus, šalies centro gentys pajungė keturias kitas aplin- 
kui gyvenusias gentis — šudpus, dzeponus, balnonus ir nanamus, kurie 
buvo imami į centro kariuomenę, o vėliau davė pradžią įžymioms Tibeto 
giminėms. Tat buvo „sakalo veidai" rytuose, „asilos kanopos“ pietuose, 
„Katino uodegos“ vakaruose ir „kiškio ausys“ šiaurėje [87, 20]. Už tų le- 
gendinių žinių slypi paliudytas istorinis faktas, kad kariuomenė buvo pa- 
dalyta į keturis ru — „ragus“ (sparnus, arba vėliavas) [93, 34—57]. Tie 
keturi ru atitiko pirmą demono sutramdymo kvadratą. Monarchas buvo 
centre, veidu į pietus, todėl kairįjį sparną atitiko rytai (Kamas), o deši- 
niji — vakarai (Ngaris). Būta ir horizontalaus orientavimo pagal viršų ir 
apačią. Viršus atitiko vakarus, apačia — rytus, viršus — Ngarį ir Indiją, 
apačia — Kamą ir Kiniją. Dalijimas į ru siejosi ir su keturiomis Tibeto 
etninėmis grupėmis, turėjusiomis dievus globėjus Se, Mu, Dongą ir Ton- 
gą. Tos etninės grupės buvo se-ašai, dongai-minjagai, mu-mangšungai ir 
tongai-sumpai. Ru tradicija — „tradicija įvairių etninių grupių, sudariu- 
sių tibetiečių tautą etnografine žodžio prasme“ [64, 281, 334, 339, 340]. 

Monarchas Njatris davė pradžią tibetiečių cenpų pusiau legendinei 
Jarlungo dinastijai, kurioje priskaitoma trisdešimt du monarchai. Yra 
duomenų, kad valdžią iš pradžių paveldėdavo mirusio cenpo jaunesny- 
sis sūnus ir tik vėliau paveldėjimo teisė buvo priskirta vyriausiajam sū- 

29 nui. Cenpas, kuris neilgai karaliaudavo, turėjo būti fiziškai stiprus ir 


"sveiko proto, O valdovu jis būdavo tol, kol vyriausias sūnus subręsdavo, 
"Tada cenpui reikėdavo mirti. Ir iš tikrųjų pirmieji cenpai mirdavo labai 
anksti. Esama žinių apie cenpus, kurie gyvi nuėjo į kapus. Toks pat li- 
kimas ištikdavo ir susirgusį cenpą. Legenda apie trisdešimtąjį cenpą Bron+ 
janderą byloja, kad jis susirgo raupsais, todėl neteko valdžios ir turėjo 
mirti. 

Matyt, Jarlungo dinastijos cenpų karaliavimas baigdavosi ritualine 
karalžudyste. Cenpų valdžia buvo veikiau sakralinio pobūdžio. Ji ribo- 
josi šamanų prižiūrėjimu ir papročių saugojimu [88, 197]. Cenpas buvo 
tarpininkas tarp dvasių, dievybių bei demonų ir žmonių. Tie tikėjimai 
buvo atkilę iš pirmykštės bendruomenės santvarkos glūdumos. Tyrinė- 
tojai pagrįstai mano, kad senovės tibetiečių tikėjimų istorijoje būta iki- 
boninio substrato, kilusio iš įvaizdžių apie mirusiųjų pasaulį ir vėliau 
padėjusio formuotis pagrindiniams tiek bono religijos, tiek tibetiškojo 
budizmo elementams, Iš kai kurių legendų galima spręsti, kad sugebėji- 
mą valdyti cenpai turėdavo įrodyti kautynėse su jakais — tikrose arba 
galbūt apeiginėse, simboliškose. 

Gilioje senovėje mirusio cenpo kūnas buvo įdedamas į varinę talpyk- 


lą ir įmetamas į upę, kur patekdavo demonės Klu (Lu), kalnų laumės, 


valdžion, t. y. grįždavo į savo ištakas. Prieš laidojant mirusiojo plaukai 
buvo supinami į kasą, kūne padaroma įpjovų ir jis nudažomas cinoberiu, 
o kartais ir aukojamų žmonių krauju. 

Žmones, laidojamus kartu su cenpais, kinų autoriai keletą šimtmečių 
vėliau vadino „bendro likimo žmonėmis“. Kinų šaltiniuose išliko cenpo 
VIII a. laidotuvinių apeigų aprašymas. Kai numiršta cenpas, „jie užmuša 
jaučių ir žirgų, kuriuos laidoja drauge su mirusiuoju. Jaučius ir žirgus 
suverčia Kape į vieną krūvą. Jų kapai kvadrato pavidalo, iškloti akme- 
nimis ir panašūs į paprasto vado namą. Aukšti pareigūnai, kuriuos ve- 
lionis monarchas laikė savo draugais, vadinami „bendro likimo žmonė- 
mis“. Jų ne daugiau kaip penki. Monarcho laidotuvių išvakarėse „„bend- 
ro likimo žmonės“ dieną naktį be saiko geria vyną. Laidotuvių dieną 
jiems praduriamos kojos, ir jie miršta nukraujavę, po to laidojami drau- 
ge su velioniu“ [99, 2624]. Mėgstamasis cenpo žirgas, jo rūbai, brange- 
nybės, kilpinis ir kalavijas buvo dedami kartu su juo į kapą. Viršum 
kapo būdavo pastatomas didelis namas, o vieta aplink jį apsodinama 
medžiais ir laikoma aukojimo vieta [101, 1629]. Kitomis žiniomis, nuo 
cenpo mirties iki laidotuvių praeidavo treji tibetiškieji metai pagal gy- 
vulinį laiko skaičiavimo ciklą. Laidojimo patalpoje būdavo pastatomas 

sandalmedžio sostas, ant jo uždedama natūralaus dydžio cenpo statula ir 
didelis uždaras indas su cenpo palaikais, sumaišytais su cinoberiu, ©- 
priešais sostą suverčiami cenpo lobiai. 

Pagal senovės tibetiečių įvaizdžius, velionis ir kartu su juo palaido- 
tieji — sinpai — mirusiųjų pasauly sudarydavo savo bendruomenes. Jie 
dirbdavo savo žemę ir augindavo jiems 'suaukotus gyvulius. Jiems neva- 
lia būdavo susitikti su gyvaisiais — sonpais. Palaidotasis virsdavo ne 
inertišku kūnu, o sinpu — aktyvia egzistavimo forma mirusiųjų pasau- 
lyje. 

Tačiau grįžkime į gyvųjų pasaulį — tą laiką, kai cenpai tebebuvo tarp: 
sonpų. Jei, tegul sąlyginai, sutiksime cenpą Njatrį gretinti su kinų šal- 
tiniuose minimu Faniu, tai išeis, kad trisdešimt du Jarlungo dinastijos. 
cenpai valdė centrines Tibeto sritis apie du šimtmečius, nuo V iki VII a.. 
prieš pasirodant „istoriniams“ Tibeto karaliams. Apibūdinti per tuos du 
šimtmečius Tibete vykusių socialinių procesų esmę kol kas itin neleng- 
va. Ar cenpai tapo valstybinės valdžios atstovais į klases pasidalijusioje 
visuomenėje, ar jie, bent pirmieji, reiškėsi tik kaip genties vadai, — sun- 
ku pasakyti. Tačiau akivaizdu, kad tie šimtmečiai buvo Tibeto genčių. 
valstybingumo iormavimosi šimtmečiai. 

Tibetiečiai saugoja žinias apie tai, kas cenpų nuveikta gilioje seno- 
vėje. Cenpas Pudekungdžalas išmokė žmones žemdirbystės: į 


Medy skyles pramušę, 

Žagrę ir jungą padarė, 

Du jaučius į jungą sukišę, 
Laukus ir lygumas arė [5, 24]. 


Tas pats cenpas žmones išmokė drėkinti laukus, ruošti žiemai šieną — 
džiovintos žolės ryšulius, degti medžio anglį, išgauti auksą, varį ir geležį. 
Lhabas Gokaras, Pudekungdžal Išolego įpėdinio dignitorius, arė lauką po- 
ra jaučių, pajungtų į vieną jungą, — greičiausiai iš Vakarų į Tibetą pa- 
tekęs būdas, kuriuo naudojamasi ir šiuolaikiniame Tibete. Jis patobulino 
irigacijos techniką. Vėliau, prie cenpo Trinjan Dzungvano, „pastatę prie 
ežerų vartus, vandenį kanalais leido, kalnų viršūnių vandenis surinkę į 
tvenkinius, nakties vandenį dieną į laukus leido“ [5, 25]. Išminčius pata- 
rėjas Tagri Njanzigas išrado saikus grūdams. 

Paskutiniai Jarlungo dinastijos cenpai — realūs, istoriniai asmenys, 
valdę VI a. pabaigoje — VII a. pradžioje. Nuo to laiko prasideda tikroji, 
dokumentų paliudyta Tibeto istorija. 


3. DIDYSIS TIBETAS 


Rytas pasitaikė ypatingai giedras, saulėtas. Po naktį praūžusios aud- 
ros oras buvo gaivus ir nuskaidrėjęs. Nušvitusios vaiskiame ore kalnų 
viršūnės atrodė lyg arčiau — prie pat vienuolyno ir dar nenurimusios po 
lietaus upės. Kažkur už vienuolyno sienos buvo girdėti žmonių balsai, 
sukriuksėjo jakas. Į kambarį padvelkė gardžiai išvirtos arbatos kvapas — 
matyt, virėjas nepašykštėjo arbatžolių ir sviesto. Dabar atneš pusryčius, 
paskui vilkstinė vėl leisis kelionėn. Tačiau laikas slinko, o pusryčius 
duoti niekas neskubėjo. Lyg ir nesiruošta keliauti. Nebuvo girdėti susi- 
jaudinusių balsų, keikimosi ir juokavimo, kaip paprastai ruošianti vilks- 
tine kelionei. 

Durys į kambarį atsidarė, ir pasirodė konvojaus viršininkas. Mongolas 
uoliai, kiek galėdamas iškišo liežuvį, išskėtė rankų pirštus ir pagarbiai 
tibetišku būdu nusilenkė. Neišmanydamas, kaip kreiptis į nuverstąją die- 
vybę, jis tylėdamas padavė Canjan Džamcui popierių. Tai buvo chano 
Lhavzano įsakymas konvojaus viršininkui kelias dienas palaukti Nagču- 
je, kol bus galutinai nustatytas vilkstinės su buvusiuoju dalailama ke- 
lionės maršrutas. Antspaudo kvadratas patvirtino dokumento tikrumą. 

Galbūt dar yra vilties? Nudžiugintas gero, vėsaus rytmečio oro ir ne- 
tikėto poilsio, Canjan Džamcas jau ne kaip belaisvis, o kaip buvęs tų vi- 
sų žmonių valdovas paliepė: 

— Prie arbatos paduokit čuros. Kai pavalgysiu, palydėkit mane į vie- 
nuolyno biblioteką! 

Pusryčiai buvo gausūs ir skanūs: virta ir džiovinta aviena, tibetiška 
kraujinė dešra, prikimšta dzambos. Dzamba, miežiniai miltai, ir džiovinta 
varškė, čura, buvo švieži, arbata stipri ir dosniai uždaryta pakankamai 
ilgai išlaikytu sviestu, būtent taip, kaip jis mėgo. Stalas serviruotas ki- 
nišku porcelianu. Pildamas į pialą arbatą, tarnas kaskart pagarbiai len- 
kėsi ir sakė: 

— Sol dža še! Sol dža še! Malonėkite gerti! 

Taigi jie tikriausiai gabens jį atgal į Lasą, net palankinu. Štai koks 
galingas tas antspaudas! 

Taip, antspaudas, antspaudas! Apdovanotas magiška galia beaistris 
metalo gabalas, suvilgytas tušu, abejingai patvirtinąs, kad esama ir gė- 
rio, ir blogio: 

Besielis tavo juodas ženklas, tai ne nauja! 
Tiek gera, tiek ir bloga jis užtvirtins tuoj. 
Tikėjimo ir teisingumo jūs verčiau jau 
Uždėkit antspaudą širdyje kiekvienoj. 

Vienuolyno biblioteka pasirodė esanti nedidelė, bet gerai surinkta. 
Knygos! Kaip jis buvo varginamas nuo mažų dienų mokymo ir kaip ven- 
gė tų knygų: labiau mėgo fizinius pratimus ir šaudyti iš lanko, be tikslo 
kiaidžioti parko alėjomis, kai ima saldus nuoilsis, kai širdy darosi kažko 
liūdna ir malonu ir tarytum pačios savaime gimsta eilės: 


Juk žodžius, rašytus juodu tušu, 
Net lietaus lašai lengvai nuplauna! 
Širdis, ką išgyvena, neužrašo, 

Bet neišdildysi jos atminties! 


Jis norėjo būti dalailama, bet visai nenorėjo būti vienuoliu. Priešino- 
si, kad būtų mokomas, ir nesutiko daryti vis griežtesnių vienuolystės 
įžadų. O knygų be reikalo vengė! Per jaunumą ir neišmanymą... Kai ku- 
rias atsainiai peržiūrėjo, o kaip gera būtų dabar jas perskaityti. Pavyz- 
džiui, šitą... Jis išėmė knygą iš geltono šilkinio aplanko ir neskubėdamas 
perskaitė ilgą antraštę: „Žydrieji analai, pasakojantys apie laikotarpius, 
kada pasirodė Mokymas, ir apie jo skelbėjus Tibeto šalyje.“ Keliskart 
knygos lapus pervertė ir ant nuomonės atskleidė dvidešimtą puslapį. 
Perbėgo akimis keletą eilučių: „Mokymo pradžioje, karaliaujant Thot- 
honjangcenui, nors religinės knygos Tibete ir pasidarė prieinamos, nie- 
kas nemokėjo jų rašyti, skaityti arba aiškinti jų prasmės. Karaliau- 
jant Songcen Gampui, ministras Thonmi Sambhota buvo pasiųstas į Indi- 
ją. Pas panditą Devavitsimhą jis nuodugniai išmoko sanskrito raidyną ir 
kalbą. Grįžęs į Tibetą, iš penkiasdešimties indų alfabeto raidžių sudarė 
trisdešimt tibetiečių alfabeto raidžių... Thonmis išvertė Ratnameghos sut- 
rą. Paskui karalius, stodamas ginti Mokymo, paskelbė daugelį religinių 
tekstų... Be to, pastatė atsiskyrėliams daug prieglobsčių, kur jie galėtų 
kontempliuoti... įvedė įstatymų kodeksą ir nustatė bausmes už galvažu- 
dystę, plėšikavimą ir paleistuvystę. Jis išmokė savo pavaldinius rašto ir 
gerų įstatymų...“ [33, 316]. 

Tai buvo jo, Canjan Džamco, šalies, jo tautos, jo ir tautos, kurios jis 
dar taip neseniai buvo vyriausiasis dvasininkas, tikėjimo rašytinės istori- 
jos pradžia. Jis atsisėdo ant žemos kėdės su atlasiniu pagalvėliu ir įniko 
skaityti. Štai kas buvo pasakojama toje knygoje. 

VII a. Tibeto valstybė išėjo į pasaulio areną ir iškart pasireiškė, per 
keletą dešimtmečių tapo viena lemiamų jėgų Centrinėje Azijoje. Prie 
cenpo Songcen Gampo buvo užbaigtas konsolidacijos procesas, prasidė- 
jęs dar gerokai prieš jam ateinant valdžion. Tibeto kalnynas apskritai þu- 
vo pradėtas ekonomiškai naudoti. Išsivystė ir suklestėjo dvi pagrindinės 

33 Tibeto ūkio šakos — žemdirbystė ir gyvulininkystė. Kongpo, Njangpo ir 


Dagpo sritys, kuriose išsikristalizavo ankstyvosios Tibeto civižizacijos, 
buvo ypač patogios žemdirbystei, Slėniuose plytėjo laukai, kainucze ża- 
liavo alpinės pievos ir ošė nelytėtos girios. Žemdirbystę žiloje senovėje 


alaikė tirpstančio sniego vandenys ir iš ledynų tekantys srautai. Kad ` 
p y 


smarkios pavasario vėtros nenunešių derlingo sluoksnio, Tibeto vals- 
tiečiai rudenį laukus palaistydavo, lyg sucementuodami žemę. Kongpo, 
Njangpo ir Dagpo miškingose vietovėse nuo senovės buvo laikoma daug 
kiaulių. Tibetiečių namų ir židinio dievaičiai turėjo kiaulės galvas. Svar- 
biausias tibetiečių varpinis augalas, miežis, kilęs būtent iš tų Tibeto piet- 
Iyčių ir pietinių sričių. Kai kurių Tibeto žemdirbystės metodų prototipus 
specialistai mato Viduriniuosiuose Rytuose, ypač Sasanidų Irene, j 
Kovą dė! Tibeto suvienijimo pradėio dar Songcen Gampo senelis ir 
tėvas. Songcen Gampo tėvas Namris iki 667 m. nukariavo gentis, gyve- 
nusias pietiniame Cangpo upės krante. Jo šimiatūksiantinė armija pie- 
tuose įsiverždavo į centrinę Indiją, o šiaurėje pasiekdavo tiurkų valdas. 
29 m., kai įžengė į sostą Songcen Gampas (61 3649), jo vaidos šiaurėje 
tęsėsi iki Nienčen Tanglos kalnagūbrio, rytu ads i Driču (Jangdzės) 


upės, vakaruose — iki Kailaso kalno ir pietuose — iki Himalajų. Song- 
cen Gampas pradėjo karaliauti sunkiais metais, ao asis, kad isiga- 
lėtų centriniame Tibete: „Songcen Gampo laikais jo tėvo varai iniai ėmė 


maištauti, o motinos valdiniai sukilo“ (53, 111]. Galimas deiktas, jo tėvą 
sukilėliai nužudė, 

Songcen Gampas ne tik ginklu nuslopino sukilimą, bet ir ėmėsi kele- 
to priemonių centrinei valdžiai sustiprinti. Visose srityse buvo sudaryti 
valstybinių žemių fondai, dže-šingai. Vietinei diduomenei žemė, kholju- 
las, buvo duodama kartu su žmonėmis — trenais (branais!. Kraštui nu- 
malšinti ant neramaus jo kūno, drakono kūno, buvo pastatyta 12 šven- 
tyklų. Šešeri metai po to, kai užėmė sostą, Songcen Gampas paliko Jar- 
iungą ir sostinę perkėlė į Lasą, Kiču upės slėnį, pasistatydinęs rūmus 
Marporio kalne, Anais metais ši vieta vadinosi dar ne Lasa, o Rasa, „Ap- 
tverta vieta“; sustiprinta gyvenvietė čia greičiausiai buvo dar iki pasta- 
tant rūmus. 

632 m. Thonmi Sambhota išvyko į indiją, tiksliau, į Kašmyrą, ir na- 
gari raidyno pagrindu sudarė tibetiškąjį raidyną. Sukurti raštą gal ban- 
dyta ir anksčiau. Šiaip ar taip, „Thonmi Sambhotos ir jo mokyklos pa- 
rengtas tibetiečių raštas nebuvo vienintelis. Tibete buvo žinomi ir keli 
kiti raštai, kurie tačiau nepaplito. Tradicija išsaugojo penkis tokių rašto 
sistemų pavadinimus, kurie tapo žinomi pagal išradėjų vardus“ [34, a 
Skirtingai nuo anksčiau cituotojo , „Žydrųjų analų“ teksto, kur kalbam 
apie rašto sukūrimą visų pirma budizmo platinimo sumetimais, ankstes- 

nės (IX—X a.) kronikos liudija, kad šis aktas ypač atspindi jo valsty- 
bės raštvedybos poreikius. „Anksčiau Tibete niekad nebuvo rašto. Bet 
jis buvo išrastas viešpataujant šiam karaliui, ir nuo to meto, nuo kara- 
liaus Thisongzceno (Songcen Gampo) laikų, atsirado visi puikieji tekstai 
apie tibetiečių papročius, tibetiečių mokslus ir didžiuosius įstatymus, mi- 
nistrų hierarchiją, valdžią aukšiesniems ir žemesniems, atlyginimą už ge- 
yus darbus ir baudimą už blogus darbus bei piktnaudžiavimą, apie odų 
ganykloms ir pakinktų laukams surašymą, išlyginimus naudojant van- 
denį, mokesčius nustatytais tūrio, svorio matais ir t. t.“ [53, 161]. 

Pagai padavimą, ir pats Songcen Gampas padėjo sudaryti tibetiečių 
Taštą ir gramatiką, trejus metus su Thonmi Sambhota užsisklendęs Ma- 
raus piiyje, tačiau padavime veikiau tik turima galvoje dėkingumas cen- 
pui, kad rūpinosi daiykais, susijusiais su rašto kūrimu, o ne tai, kad iš” 
tikrųjų dirbo tą darbą. Tibete buvo suformuotas valstybės aparatas ir at- 
sirado jį aptarnaujanti valdininkija. Songcen Gampas naujai suskirstė 
šalies teritoriją. Krašiui valdyti jis paskyrė šešis gubernatorius — kho- 
ponus, kurie, atvykę į vietas, perdalijo žemę, suskirstę gyventojus į tris 
kategorijas — karius, tarnus ir žemdirbius. Administraciniu vienetu bu- 
vo laikomas tūkstančio šeimų junginys. Kiekvienas khoponas turėjo sa- 
vo kariuomenę, kuri nuo kitų khoponų kariuomenės skyrėsi aprangos 
forma ir spalva, vėliava ir net žirgų piauku. Lasoje, prie cenpo rūmų, 
valstybės reikalus tvarkė devyni įvairių rangų ministrai. Įstatymų leidy- 
boje Songcen Campas galbūt vadovavosi principais, perimtais iš Centrinės 
Azijos tiurkų genčių, tuo metu gyvenusių kultūrinį pakilimą: „Iš šiau- 
rės, iš chorų ir uigūrų, jis paėmė įstatymo knygą“ [57, 31]. 

Atėjus valdžion Songcen Gampui, ėmė didėti ir Tibeto užsienio po- 
litikos galia. Tibeto armijos traukė į šiaurės rytus, link Kukunoro ežero, 
ir į greta Tangų Kinijos esančias sritis; į rytus, pajungdamos vietines ti- 
betiečių-birmiečių gentis; į pietryčius — Nandžao (Junano provincija); 
į pietus — Nepalą, Butaną ir Bengaliją ir į pietvakarius — Kašmyrą. VII a. 
šeštame dešimtmetyje buvo nukariauti dansianai, Bailango cianai bei 
kitos gentys ir Tibeto kariuomenė pradėio karo veiksmus prieš tujuichu- 


"nų (ašų) valstybę Kukunotro srityje. 


Nuo to laiko į vienalytės Tibeto valstybės sudėtį įėjo gyvulininkyste 
besiverčiančios klajoklės ir pusiau klajoklės tibetiečių gentys — dog- 
pai (bendras klajoklių pavadinimas). Tai buvo protėviai dabartinių go- 
joku, klaioklių genčių, gyvenančių Chvangchės aukštupyje, taip pat į 
pietus nuo jos, dabartiniame vakarų Sėčvane, panakų, gyvenančių prie 
Kukunoro ežero ir rytinėje Caidamo dalyje, chorpų, gyvenančių į šiaurę 
nuo Nienčen Tangios kalnagūbrio. Nuo to laiko tibetiečiai pradėjo asi- 

miliuoti cianus-sumpus, ašus ir kitas šiaurės rytų Tibeto gentis. Pri- 
jungus tas sritis, sustiprėjo ir tibetiečių karinė galia — Tibeto armijos 
gavo puikių žirgų, o iš Amdo cianų perėmė geležinius bei varinius šar- 
vus ir geležinius kalavijus. Šarvų gamybos meistriškumu garsėjo ir nu- 
kariautasis Kamas. Kinus anais metais žavėjo tibetiečių karių šarvų pati- 
kimumas ir stiprumas. 

634 m. Tibeto pasiuntiniai nuvyko į Kinijos imperatoriaus rūmus. Ne- 
trukus į Songcen Gampo rūmus atvyko atsakomoji kinų pasiuntinybė, 
vadovaujama Fen De-dzijo. Grįžtančią iš Tibeto kinų pasiuntinybę lydėjo 
tibetiečių pasiuntiniai, kuriems buvo pavesta prašyti kinų princesę į 
žmonas Songcen Gampui. Visų pirma, Songcen Gampas nenorėjo būti 
prastesnis už tujuichunus ir tiurkus, kurių valdovai buvo vedę kinų prin- 
ceses, o antra, šia santuoka tikėjosi sustiprinti Tibeto tarptautinę padėtį 
ir kartu savo asmeninį prestižą. Tačiau jis gavo neigiamą atsakymą. Te- 
ko griebtis jėgos. Dvidešimties tūkstančių Tibeto armija įsibrovė į Sėč- 
vaną, o Tibeto pasiuntinys Tangų sostinėje Čangjane Kinijos imperato- 
riui cenpo vardu pareiškė: „Jei Didžioji valstybė neduos man į žmonas 

rincesės, būsiu priverstas įsiveržti į jos teritoriją ir niokoti jos žemes!“ 
[101, 1629]. Abiem šalim pasigalynėjus pasienio srityse, Songcen Gam- 
pas vėl paprašė į žmonas princesės ir šįkart gavo sutikimą. 641 m. Tangų 
imperatorius Tai-dzungas išleido už Songcen Gampo princesę Ven-čenę. 
Princesės pargabenti į Čangjaną buvo nusiųstas patarėjas Tongcen Jal- 
zungas iš Garų klano. 

„„„Labai nenorėjo Tangų imperatorius išleisti dukros už Tibeto kuni- 
gaikščio... Tada imperatorius pasikvietė savo pačius protingiausius dig- 
nitorius, kad sugalvotų, kaip tibetiečių pasiuntiniui duoti neigiamą at- 
sakymą... 

Visaip jie svarstė bei tarstės ir pagaliau kitą dieną liepė atvesti pen- 
kis šimtus kumelių ir penkis šimtus kumeliukų. Kurneliukus suleido į vi- 
durį, kumeles priraišiojo iš kraštų, o paskui paskelbė tokį imperatoriaus 
įsaką: „Septyni kunigaikščiai — visi mano ramstis, tik, gaila, neturiu sep- 
tynių dukterų, kad su jais visais susigiminiuočiau. Turiu tik vieną duk- 
terį ir nežinau, už ko ją išleisti. Norėdami pasielgti teisingai, nuspren- 
dėme padaryti taip. Čia yra penki šimtai kumelių ir penki šimtai kume- 
liukų. Jei kuris nors iš Jūsų suras kiekvieno kumeliuko motiną, bet taip, 
kad kumelės pripažintų savo kumeliukus, tada galėsiu pagalvoti apie 
jungtuves.“ 

Pasiuntiniai puolė prie kumeliukų, o Tibeto pasiuntinys iš mandagu- 
mo praleido šešis varžovus pirma savęs. Pasiuntiniai iš eilės tampė ku- 
meliukus prie kumelių, bet kumelės arba traukėsi atatupstos, arba stojo 

piestu, o kumeliukai slėpėsi ir spyriojosi. Taip ir neįstengė pasiuntiniai 
surasti nė vienos poros. 

Pagaliau atėjo Tibeto pasiuntinio eilė... Jis nedarė taip, kaip kiti, o 
liepė atnešti kuo daugiau pašaro kumelėms, kad sočiai priėstų. Kumelės 
pasisotino, pakėlė snukius ir sužvengė — ėmė šaukti savo kumeliukus, 
kad pažįstų. Taigi šit ir atsirado kumeliukai prie motinų“ [38, 139—143]. 

Tačiau kinų imperatorius nepasitenkino vienu išbandymu, pateikė 
jaunikiams ir kitų, ir visuose nugalėjo Tibeto pasiuntinys. 

Ši tibetiečių pasaka užrašyta XX a. šeštojo dešimtmečio pradžioje. 
Tačiau joje atsispindėjo tas faktas, kad princesė Ven-čenė labai neno- 
Tiai išleista už Songcen Gampo. Tai buvo diplomatinis aktas, turėjęs pa- 
Žymėti išaugusią tibetiečių jėgą, nors į tą aktą buvo galima žiūrėti ir kaip 
į Kinijos mėginimą jau patikrintų būdu numaldyti ir pajungti savo įtakai 
priešą per savąją atstovę jo paties namuose. 

Kaip liudija tibetiečių padavimai, ilga buvo ir princesės Kelionė į La- 
są. Ji truko dvejus ar trejus metus. Per tą laiką princesė pamilo protin- 
gąjį tibetiečių pasiuntinį, patarėją iš Garų giminės, ir pagimdė kūdikį, 
kuris numirė prie Dzongio, netoli Gartoko. Kūdikis buvo palaikytas de- 
mono išpera ir palaidotas po juodu čortenu (suburganu, stupa), kuris ir 
šiandien tebestovi. 

Iš tikrųjų ta kelionė arba, tiksliau, laikas nuo -sutikimo tuoktis 641 m. 
iki princesės Ven-čenės atvykimo į Lasą truko dar ilgiau — apie šešerius 
metus. Songcen Gampas mirė 649 m., o pasak tibetiečių pametinės Dun- 
<chvango kronikos, „su princese jis gyveno trejus metus“ [53; 13, 29]; tad 
princesė atvyko į Lasą ir tapo Songcen Gampo žmona tik apie 646 m. 
Visa tai buvo dėl Tibete vykusių politinių suiručių. Kažkada apie anuos 
metus Songcen Gampas, tik ką nuveikęs savo „didįjį patarėją“ Pungse 
„Zucą iš Khjungpo giminės ir laukdamas iš Kinijos parvykstant kito pata- 
rėjo, Gar Tongceno, su kinų princese, vis dėlto buvo priverstas kurį lai- 
ką perleisti sostą savo sūnui Gungcenui. Ir, tiktai šiam neišaiškintomis 
aplinkybėmis mirus, jis vėl tapo cenpu. Tai buvo žiauri kova dėl val- 
džios, cenpo kova su senovės sakralinėmis tradicijomis, apie kurias jau 
kalbėjome. Ne atsitiktinai Songcen Gampas taip žiauriai. dorojosi su prie- 
šais: „„„išdurtos akys, nupjautos galvos, galūnės ir kitos žmogaus kūno 
dalys nuolat pasirodydavo ties Geležinės kalvos Lasoje papėde“ [5, 41]. 

Galimas daiktas, kad Songcen Gampo žmonų tarpe buvo ir Nepalo 
princesė Bhrikuti, nors kai kieno manoma, kad Songcen Gampo vedybos 
su Nepalo princese — vėlyva budistų legenda. Be žmonų iš Kinijos ir 
Nepalo, Songcen Gampas turėjo ir kitų žmonų, sutvirtinusių centro di- 

venusio Monų srityje, prie Himalajų, taip pat šangšungų valdovo ir min- 
jagų (tangutų) valdovo dukteris. 

Paskutiniais Songcen Gampo gyvenimo metais Tibeto kariuomenė sėk- 
mingai kovėsi Indijoje. Kinų pasiuntinybė, vadovaujama Van Siuan-ce, 
648 m. atvyko į Indiją pas Kanaudžos valdovą Raršą Šiladitją. Haržo ji 
neberado gyvo, o užgrobęs valdžią Ardžuna išžudė beveik visus pasiun- 
tinybės narius. Likusiam gyvam Van Siuan-ce paprašius, Tibeto ir Ne- 
palo kariuomenės įsiveržė į Indiją ir apiplėšė šiaurines krašto sritis. 

Kontaktai su Kinija ir Indija prisidėjo prie to, kač pakilo Tibeto me- 
džiaginė ir dvasinė kultūra. Kinijos dėka tibetiečiai susipažino su popieriu- 
mi, tušu, girnomis, nors kai kurios naujovės, pavyzdžiui, šilkaverpių vei- 
simas ir ryžių vyno gamyba kiek žymiau Tibete neprigijo. Apie VI a. vi- 
durį tibetiečiai jau turėjo išsivysčiusią žemdirbystę, pritaikytą vietos 
sąlygoms, ir vėlesnės žinios, kad kinų žemdirbystės kultūra Tibetui pa- 
dariusi labai gerą įtaką arba net praktiškai žemdirbystė Tibete prasidė- 
jusi vos ne nuo to momento, kai Songcen Gampas večė princesę Ven- 
čenę, neturi pakankamai realaus pagrindo. 

Vėlesnioji budistų tradicija Songcen Gampui priskiria didžiulių nuo- 
pelnų platinant ir įtvirtinant šalyje budizmą. Tibetiečių XIV—XV a. apo- 
krifinio pobūdžio raštuose „Kačhem-kakholma“ ir „Mani-kabum“, kurių 
autoriumi laikomas pats Songcen Gampas, jis vaizduojamas ne tik kaip 
imperijos įkūrėjas, išmintingas valstybininkas ir didis karvedys, bet ir 
kaip tikėjimo karalius, įsikūnijęs bodhisatva Avalokitešvara. Kaip sako 
padavimas, Songcen Gampas mirdamas ištirpęs šio dievo-globėjo statu- 
loje. Songcen Gampo žmonos, kinė ir nepalietė, pasak tradicijos, taip pat 
labai daug pasidarbavusios platinant Tibete budizmą. Jos abi vėliau buvo 
paskelbtos įsikūnijusiais dviem moteriškaisiais dievo Avaelokitešveros 
asmeniinis: nepalietė — įsikūnijusia Žydrąja Tara, o kinė — Baltąja Tera. 
Ir viena, ir antra atsigabeno šventųjų budistinių relikvijų, kurios buvo 
patalpintos tam tyčia pastatytose šventyklose Phrulnange (ežero šven- 
tykloje, būsimajame Džokange) ir Ramočoje. Pagal tradicinį tibetiečių. 
istorikų aiškinimą, Songcen Gampas „suiramdė“ Tibetą, civilizavo jo gy- 
ventojus, įvedė budizmą ir sukūrė valstybę centre, Lasoje. Žinoma, vė- 
lesniųjų istorikų požiūriu, svarbiausias jo nuopelnas kaip tik buvo bu- 
dizmo įvedimas. Tačiau budizmas, VII a. vidury peržengęs Tibeto sienas, 
prie Songcen Gampo anaiptol neturėjo tokio pasisekimo, kokį jam pri- 
skiria tikėjimo istorikai. Ankstyvi šaltiniai, tos pačios Dunchvango kro- 
nikos, sudarytos ne vėliau kaip IX—X a., iš viso nieko nesako apie prie- 
mones, kurių ėmėsi Songcen Gampas budizmui Tibete ivesti ir įtvirtinti. 
„Prie Songcen Gampo ir ilgą laiką po jo budizmas tibetiečių tautai buvo 


svetimas“ [5, 49]. Kinų maldininkas Chuei 229, aplankęs Tibetą 729 m., 
patvirtina, kad „jokių šventyklų Tibete nebuvo“, o cenpas ir gyventojai 
į budizmą žiūrėjo abejingai [87, 35}. 

VI-—VII a. į Tibetą patenka kaimyninių šalių kultūros laimėjimai: iš 
irano per vakarinį Turkestaną — naujųjų Metų šventimo apeigos ir folk- 
loras, susijęs su siužetais, Kurių vienas nuolatinių herojų yra liūtas; iš 
Kinijos ir Indijos — astrologija; per Iraną — graikų medicinos tradici- 
jos. Karaliaujant Songcen Gampui, buvo atsikviesti gydytojai Vadžrad5h- 
vaja iš Indijos, Chen Vanas iš Kinijos, Galenosas iš Khromo ir Tažigo įBi- 
zantijos ir Irano). Galenosas turėio cenpo gydytojo ir vyriausiojo medi- 
ko, lamano, titulą. Vėliau iš Khromo buvo pakviestas ir cydytoias Biči- 
canbašilacha. Taip užrašytame gydytojo titule ir varde „biči“ reiškia 
„bidžišk“, gydytojas, vidurinės Persijos tarme, 

Songcen Gampas mirė 649 m. tam tikrais duomenimis, epidemijos 
metu. Įžymusis patarėjas iš Garų giminės, Tongcen Julzungas, kuriam 
buvo patikėta valdyti centrines Tibeto sritis, atvyko nuo pasienio, kur 
jis tuo metu buvo, sugiedoti per laidotuves šlovinimo giesmės karaliui. 
“Garų klanas, prie Songcen Gampo jau ir šiaip stiprus, po jo mirties dar 
sustiprėjo. Songcon Gampo palikuonys soste jautėsi netvirtai. Songcen 
Gampo sūnus iš jo tibetietės žmonos Mongsa Tričam, vardu Gungson 
Gungcenas, sostą paveldėjo tebūdamas trylikos metų berniukas, bet jau 
po penkerių metų, Ie aštuoniolikos, numirė, Sostą užmė Songcen 
Gampo anūkas Mangson Mangcenas (638—676). Garų giminės atstovai 
tapo visiškais 2 žeimininkais. Jau ir be to nekaip tesisekęs budizmo 
skelbimas, matyt, visai nuėio niekais. Vėlesniuose, budizmo ideologijos 
kupinuose raštuose tas faktas matomas iš pasakojimo, kad Budos statula 
iš Ramočos šventyklos buvo pergabenta į Lasą ir ten paslėpta už moliu už- 
glaistytų durų. 

Po Songcen Gampo mirties kova viešpataujančios klasės viduje tarp 
budizmo priėmimo šalininkų ir jo priešininkų dar du šimtus metų bus le- 
miamas politinio ir ideologinio šalies gyvenimo veiksnys. Cenpas ir ar- 
timiausia jo aplinka, suinteresuoti, kad būtų sukurta vieninga, jungiira 
"Tibeto valstybė, reikalaus įvesti ir platinti naująjį tikėjimą, nes budiz- 
mas, kaip ir kitos pasaulio religijos, buvo ideologija, padėjusi įkurti ir 
sustiprinti vienalytę valstybę. Ta ideologija konsekravo socialinę nely- 
gybę -lankstesniais ir rafinuotesniais metodais, negu primityvūs vietiniai 
tikėjimai. Decentralizavimo šalininkai — Tibeto aukštuomenės klanų at- 
stovai, vietinių genčių vadai, — nors ir ne visi, bet dauguma, bus šalinin- 

Taigi valdžia atsidūrė rankose stambių krašto dignitorių, tarp kurių 
lemiamą žodį turėjo Garų klanas. Garų giminė buvo žinoma dar prie cen- 
po Namrio. Nuo to laiko, kai valdžion atėjo Songcen Gampas, Garų gi- 
minės atstovai tvirtai užėmė vadovaujamą padėtį aukštuomenės klanų ir 
karaliaus rūmų dignitorių tarpe. 654 m. buvo sudaryta taryba iš Garų ži- 
nioje esančių sričių valdovų. 655 m. jie pradėjo karą su Kinija dėl ašų. 
Vienas įžymių tujuichunų valstybės vyrų, Sochogujus, pabėgo į Tibetą 
ir tibetiečius smulkiai painiormavo apie savo krašto vidaus padėtį ir tu- 
juichunų ryšius su Kinija. Tibetiečiai gavo patikimų žinių, kad, užpuolus 
jiems ašus-tujuichunus, Tangų Kinija šiems nepadės. Taip ir buvo. Per 
aštuonerius metus tibetiečiai visiškai nukariavo tujuichunų valstybę. 

Garų giminės atstovas Tongcen Julzungas, 666 m. po pergalės grižęs 
į Lasą, neilgai gėrėjosi triumfu — 667 m. mirė nuo drugio. Vyriausiojo 
ministro postą paveldėjo jo sūnus, Garas Cenja Dombus. Kiti trys jo 
sūnūs buvo paskirti vadovauti kariuomenei. 

670 m. Tibeto kariuomenė pradėjo pulti Tangų Kinijos valdžioje esan- 
čias Rytų Turkestano sritis. Ji užėmė Ansi miestą ir visą Tarimo baseino 
sritį. Jiems padėjo ir vietiniai, be kitų, Chotano gyventojai, kartu su ti- 
betiečiais šturmavę Kučo miestą. Kinų kariuomenę, išsiųstą prieš tibetie- 
čius, šie visiškai sutriuškino kautynėse prie Dafeičuano (Buchain-Golo) 
upės. 

675 m. tibetiečių siūlymus sudaryti taiką kinai atmetė. Atsakydama 
į tai, tibetiečių kariuomenė 676 m. įsibrovė į rytines dabartinės Gansu 
provincijos sritis ir jas apiplėšė. Pačiame prasidėjusio karo įkarštyje mi- 
rė cenpas Mangson Mangcenas. Trejus metus kinai nieko nežinojo apie 
jo mirtį — tibetiečiai ją laikė paslaptyje, kadangi jo sūnus ir paveldė- 
tojas cenpas Duisong Manpodžas gimė kitą mėnesį po tėvo mirties ir jau 
nuo pirmos savo gyvenimo dienos tapo Tibeto valdovu. Dėl jo mažame- 
tystės sustiprėjo ministro pirmininko Cenja Dombos valdžia. Tiesa, apie 
cenpo mirtį sužinojo vakariniai Tibeto kaimynai šangšungai ir 677 m. 
sukilo, bet jau 678 m. sukilimas buvo nuslopintas. Pasinaudojęs ta proga, 
Garų klanas susidorojo ir su jam nepatinkamais žmonėmis pačiame 
Tibete, 

Tuo tarpu karas su Kinija ėjo savo vaga. 679 m. kinai patyrė iš tibe- 
tiečių eilinį pralaimėjimą Kukunoro stepėse. Tibetiečiai ėmė vis dažniau 
puldinėti Kiniją. Tangų imperatoriaus rūmai turėjo konstatuoti liūdną 
faktą, kad tibetiečiai puola jau centrines imperijos sritis. 

685 m. mirė visagalis ministras pirmininkas iš Garų klano, Cenja Dom- 
bus. Jį pakeitė jo brolis Triding Cendas. Tačiau priaugantis cenpas 
Duisong Manpodžas bodėjosi Garų valdžia ir pamažu, jau nuo ankstyvos 

vaikystės ruošėsi karui su jais. Kai Duisongui suėjo aštuoneri metai, Ga- 
rai bandė vietoj jo į sostą pasodinti jo brolį. Nuo to laiko jis Garų bijojo 
ir jais nepasitikėjo. Tebesitęsiąs karas su Kinija, kurio naštą Tibetas vis 
labiau juto, karas, kurio iniciatoriais buvo laikomi Garai, kėlė įvai- 
riausių gyventojų sluoksnių nepasitenkinimą. Kol Tibetas plėtė savo val- 
das rytuose — 680 m. jo sienos ėjo per Landžou (Uvejų)—Sudžou (Sun- 
paną)—Maodžou (Maoveną) ir Dalio ežerą, o šiaurėje — Rytų Turkesta- 
ną,— karinės pergalės Garus lyg ir „saugojo“ nuo varžovų ir net nuo 
cenpo. 

Tačiau žinios apie nesutarimus Tibeto valdančiuose sluoksniuose pa- 
siekė Kiniją. Kinai nutarė smogti smūgį pačiai toliausiai nuo Lasos sri- 
čiai — Rytų Turkestanui. 692 m. jų kariuomenė užpuolė tibetiečių įgulas 
Rytų Turkestano miestuose, ir kinai vėl užėmė keturis miestus — Kučą, 
Kašgarą, Jarkendą ir Chotaną. Tibetiečiams pralaimėjus Rytų Turkestane, 
Garų padėtis pašlijo, ir cenpas pradėjo su jais atvirą kovą. Ministras pir- 
mininkas, Garas Triding Cendas, išvyko į Ašą sudaryti taikos su Kinija 
ir pataisyti savo bei savo šalininkų reikalų. 696 m. tibetiečių kariuomenė 
nugalėjo kinus ties Landžou, ir Garas kaip sąlygos taikos sutarčiai pasi- 
rašyti pareikalavo, kad kinai atsisakytų Rytų Turkestano. Tibetiečiai siū- 
lė, kad Kašgaro, Jarkendo ir Chotano miestai bent jau liktų ne tibetie- 
čiams ir ne kinams, o patys pasiskirtų valdytojus ir būtų nepriklausomi 
nuo pašalinių valstybių įtakos [4, 150]. Garas grasino, jei kinai nepriimtų 
tų sąlygų, įsiveršiąs į Nanšano priekalnius ir Kiniją visiškai izoliuosiąs 
nuo Vakarų. 

Žinodami, jog Garų padėtis krašto viduje netvirta, kinai nutarė są- 
moningai vilkinti derybas, keldami nepriimtinų sąlygų, kad derybų ne- 
sėkme galėtų kaltinti Tibeto ministrą pirmininką. Ir šis gudrus planas bu- 
vo sėkmingai įvykdytas. 698 m. Duisongas su jam ištikima kariuomene 
užpuolė Garų klaną ir, „pagrobęs apie 2 tūkst. giminaičių ir bendrininkų, 
visus nugalabijo“ [4, 154]. Garas Triding Cendas buvo nušalintas. Jis pa- 
bėgo į savo armiją, bet, cenpo daliniams ją išsklaidžius, nusižudė. Jo bro- 
lis ir sūnūs paspruko į Kiniją. 

Tačiau kinai rimtai suklydo kitu atžvilgiu. Nors ir buvo sutriuškintas 
bei nušalintas nuo valdžios Garų klanas, Tangų Kinija taikos nesusilau- 
ke. Jau 700 m. Tibeto kariuomenė vėl atakuoja Landžou, tiesa, nesėkmin- 
gai, 702 m., nusiuntęs pasiuntinybę į Tangų imperatoriaus dvarą, Dui- 
songas ėmėsi vadovauti armijai ir užpuolė Sidžou, bet atremtas pradėjo 
su kinais derybas ir paprašė išleisti už jo kinų princesę. Sukilimai Nepale 
ir Himalajų Indijoje jį priverčia savo kariuomenę nukreipti į pietus. 


Per žygį į Mjavą (Nadžao, Junano provincijoje) kautynėse su dzangais 
(mosais) cenpas Duisongas 704 m. netikėtai žūva. 

Naujam Tibeto cenpui Tride Cugtenui buvo tik aštuoneri metai. Re- 
gente tapo jo senelė Trimala. Tride Cugtenas, labiau žinomas Meagcomo, 
„ŽZilaplaukio“, vardu, anksti patyrė, kokia sunki valdžios našta šalyje, 
draskomoje nesantaikos tarp aukštuomenės giminių. 

713 m. jo žmona princesės Dzin-čenės titulu tapo aukštas pareigas 
einančio kinų kunigaikščio Juno duktė. Princesė buvo nusiųsta į Tibetą 
vieninteliu tikslu — neleisti, kad tibetiečių raitininkai puldinėtų Kiniją. 
Gyventi Lasoje jai buvo bloga. Ji pamatė, kad budizmas šalyje neklesti — 
net Budos statula, atgabenta jos tolimos pranokėjos Ven-čenės, tebesto- 
vėjo užmūryta už šventyklos durų, „per tris kartas viešpaties statula buvo 
tamsiojoje“ [41, 26]. Tik Dzin-čenei prašant statula buvo ištraukta iš ka- 
lėjimo. Po to patalpinta mūrine siena aptverioje Rasa Phrulnango šventyk- 
loje. Dzin-čenei teko nemaža kentėti dėl cenpo žmonų tibetiečių pavydu- 
liavimo. Gyventi jai buvo nelengva, o jos buvimas Lasoje, Kaip pasirodė, 
Kinijai praktiškai nedavė jokios naudos. Nuslopinusi sukilimus krašto 
pietuose ir pietryčiuose, be to, įbauginusi visus nepatenkintuosius pa- 
čiame Tibete, jo valdančioji viršūnė pirmojoje VIII a. pusėje vėl nukreipė 
savo armijas prieš Kiniją. Tibetiečių ekspansija augo ir plėtėsi į šiaurę ir 
į rytus, lyg sekdama arabų užkariavimais Irane ir Vidurinėje Azijoje. Ti- 
betas suėjo į kontaktą su arabų pasauliu. Tibetiečių ir arabų daliniai kartais 
drauge žygiuodavo prieš kinus Rytų Turkestane. Tarp kalifato ir Tibeto pra- 
sidėjo, nors ir nedidelė, prekyba. Manoma, kad kaip tik anais metais iš Ti- 
beto į musulmonų pasaulį pateko muskusas [82, 34]. 715 m. tibetiečiai kar- 
tu su arabais užpuolė Ferganą, o 717 m. užėmė Aksą ir Uč-Turianą. 722 m. 
tibetiečių kariuomenė atakavo Gilgitą. 

Rytuose tibetiečių kariuomenė ir toliau neramino bei niokojo Tangų 
imperijos pasienio sritis. Visą pirmąją Vili a. pusę ji kasmei užpuldavo 
Kiniją. Per taikos derybas tibetiečiai primygtinai keldavo sąlygą: Tangų 
imperatorius turi „Tufani (Tibetą) pripažinti lygia vaistybe, lygia su Kini- 
ia“ [4, 159]. Viduramžių Kinija, santykiaudama su kaimyninėmis tauto- 
mis, iš principo niekad nesutikdavo to daryti. Visaip išsisukinėdami ir nuo- 
laidžiaudami, naudodami bet kurią terminologiją, kinai stengdavosi, kad 
būtų pripažintas jų, tegul ir tariamas, vyresnumas. . 

730 m. kinai nusprendė, pradėdami taikos derybas, panaudoti cenpo 
Meagcomo žmoną kinę, princesę Dzin-čenę. Buvo nutarta „karalaitei Dzin- 
čenei nurodyti, kad susitartų su kianbu (cenpu). Tai geriausia priemonė 
užkirsti kelią neramumams pasienyje ir suteikti ramybę veldiniams“ [4, 
167]. Stengiantis sustiprinti ideologinį poveikį Tibeto valdančiosios viršū- 

nės protams, į Tibetą buvo pasiųstos penkios klasikinės knygos, kuriose 


dėstomi Konfucijaus mokslo pagrindai ir Kinijos istorija; jas perskaitę, ti- 


betiečiai turėjo isitikinti ilgaamže kinų galybe ir jų nesikeičiančiu didin- 
gumu. Nutarta atidaryti pasienio prekyvietę Čiline. Tibetiečiai tebereika- 
levo lygybės: „Kinija ir Tufanis — dvi didžios valstybės“, — rašė Meagco- 
mas Tangų imperatoriui [4, 169]. Taikos sutartimi siena tarp abiejų kraš- 
tų buvo pripažintas Čilino (Ulan Šara Dabo) kalnagūbris, einąs į vakarus 
nuo Siningo. Pagal kinų šaltinius, „jo viršūnėse buvo pastatyti dideli ak- 
menys, kuriuose iškalta sutartis“ [4, 168]. Jos turinys iki šiol tebėra neži- 
nomas. 

Taiką, sudarytą 730 m., pažeidė kinai 737 m.; vietiniams kinų valdžios 
organams buvo įsakyta kai No | aks Čilino kalne“ [4, 171). Karas 


„pasimirė BS Dzin-čenė. Tibeto pasiuntinybė, atvykusi Stakes Apie 


jos mirtį į Kinijos imperatoriaus dvarą, pasiūlė atnaujinti taikos derybas, 

zčiau gavo neigiamą atsakymą. Po to karo veiksmai Kukunoro srityje 
vyko be pertraukos iki pat cenpo Meagcomo mirties 755 m. Cenpą nužudė 
io ministrai Bal Dongcanas ir Langme Ligas. Prieš tai tibetiečiai pasiekė dar 
keletą laimėjimų užsienio politikoje — 752 m. sudarė sąjungą prieš Tan- 
gus su maniais (Junane), o vakaruose 736 m. užpuolė Gilgitą ir 740 m. 
Baltistano valdovą privertė išleisti savo dukterį už cenpo. 

Apie cenpo Meagcomo vidaus politiką mums nieko nežinoma. Jam pra- 
dėjus karaliauti, budizmo pozicijos Tibete buvo silpnos. Kinų šaltinyje, 
kurio žinios liečia VIII a. pradžią, sakoma, kad Tibete „nėra nė vieno vie- 
nuolyno, ir tiek cenpas, tiek gyventojai visiškai ignoruoja Budos įstaty- 
mus“ [58, 187]. Tačiau budizmo istorikai pažymi, kad, valdant Meagcomui, 
į pietus nuo Lasos buvo pastatytos trys šventyklos: Bragmar Dinzango, 
Čimpu Namralo ir Bragmar Keraus. Meagcomas kvietėsi vienuolius atsi- 
skyrėlius nuo Kailaso kalno, bet šie į Tibetą neatvyko, tik atsiuntė cenpui 
šventųjų knygų — sutrų. Galbūt Meagcomas iš tikrųjų domėjosi naujuoju 
tikėjimu ir tapo galingų jo priešininkų auka. 

Šiaip ar taip, paveldėjęs sostą jo sūnus Trisong Decenas (755—797) 
tuoj atsidūrė pačiame kovos įkarštyje su įtakingaisiais ministrais, bono re- 
ligijos šalininkais. Tai būta Mašan Dompos Ke ir Takra Lugongo, vadova- 
vusių grupei aristokratų, nusistačiusių prieš budizmą. Kraštui ir cenpui rei- 
kėjo vienos, detaliai parengtos religinės doktrinos ir aiškių socialinių po- 
zicijų tikėjimo. Cenpui buvo išversti iš kinų ir sanskrito kalbos kai kurie 
budistų veikalai. Tačiau Mašano ir jo šalininkų pastangomis buvo išleistas 
įstatymas, „„draudžiąs išpažinti budizmo tikėjimą" [41, 29]. Iš Ramočo šven- 
tyklos iškeldinti ir pasiųsti į savo kraštus kinų ir nepaliečių vienuoliai, o 


šventykloje įrengta skerdykla. Budos statula išgabenta į pietus, į Monjulą, 
o Meagcomo pastatydintos šventyklos nugriautos. Todėl cenpo ir jo šali- 
ninkų pergalę buvo galima užtikrinti tik pašalinus galinguosius dignito- 
rius. 

Cenpui ir jį palaikiusiai diduomenei tatai pamažu ir pavyko. Mašanas 
ir Takra Lugongas buvo nušalinti nuo valdžios, o paskui, pagal vienus duo- 
menis, nužudyti, pagal kitus — gyvi užmūryti į kapo paminklą, pagal tre- 
čius, turbūt įtikimiausius duomenis, dėl kurių bus atsiradusios pirmosios 
dvi versijos, — pervesti į „gyvųjų numirėlių“ kategoriją. Antroje VIII a. 
pusėje jau buvo praėję tie laikai, kada asmenis, privalėjusius ir panoru- 
sius numirti kartu su cenpu, iš tikrųjų nužudydavo. Žmonių aukojimą pa- 
keitė institucija „gyvųjų numirėlių“ — žmonių, atsisakiusių gyventi drau- 
gijoje ir turėjusių baigti savo dienas prie cenpo karsto. „,„Gyviesiems nu- 
mirėliams“, apgyvendintiems palei laidotuvių kompleksą, buvo draudžia- 
ma matytis ir kalbėtis su gyvais žmonėmis. „Gyvieji numirėliai" priimda- 
vo aukas, skiriamas velioniui, o patys valgė maistą ir vilkėjo drabužiais, 
kurį jiems protarpiais atnešdavo artimi giminaičiai. Eidami prie kapo, 
„gyvųjų numirėlių“ giminaičiai sutrimituodavo, ir sulig tuo garsu „gyvie- 
ji numirėliai“ turėdavo tuoj pasislėpti. Palikę sutartoje vietoje maisto ir 
drabužių atsargų, giminaičiai pasišalindavo, taip pat pranešdami trimitu. 
Tokiais „gyvaisiais numirėliais“, matyt, ir buvo paskelbti Mašanas ir jo 
šalininkai [82, 35—36]. Kovos tarp budizmo pasekėjų ir priešininkų tikroji 
priežastis buvo cenpo ir centrinės valdžios grumtynės su vis dar stipriais 
aristokratų klanais dėl įtakos Tibete. 
= Susidorojęs su priešais, Trisong Decenas nutarė budizmą oficialiai pa- 
skelbti valstybine religija. Tačiau tai nebuvo taip paprasta. Pirmiausia 
cenpas nusiuntė į Nepalą ministrą Ba Salnangą, kuris skelbti Tibete bu- 
dizmo pakvietė vienuolį Šantirakšitą. Tačiau garsusis pamokslininkas Ti- 
bete patyrė nesėkmę. Bono šalininkai jį įveikė: padavimuose tai rodė pa- 
sakojimai, kad, atsakydamos į budizmo skelbimą, bono dvasios užleido 
ant šalies badą ir gaivalines nelaimes. Tibetiečių raštuose tie įvykiai nu- 
šviečiami įvairiai (žr. 191 p.). Matyt, skleidžiant naująjį tikėjimą, kilo ir 
neramumų gyventojų tarpe. Galų gale Šantirakšita buvo priverstas palik- 
ti Tibetą. | 

Galbūt, susipažinęs su Tibetu ir religiniu jo gyvenimu, Šantirakšita su- 
vokė, kad sėkmingiau ten būtų galima skelbti tantrizmą, savo magiškomis 
priemonėmis ir burtininkyste labiau atitinkantį vietinę bono religiją ir 
gyventojų papročius. Jis vyresnybei patarė į Tibetą atsikviesti žinomą 
tantristą (žr. 192 p.) ir magą Padmasambhavą, kilusį iš Kašmyro, Udžajano 
(Udijano) šalies, išgarsėjusios burtininkais. Ba Salnangas vėl nuvyko į Ne- 

palą, kur tuo metu buvo Padmasambhava, ir perdavė jam kvietimą atvyk- 
ti į Tibetą. 

Iš tikrųjų magijos menas kartu su tantristiniu budizmu tibetiečiams 
buvo labiau prie širdies. Padmasambhava lengvai susiorientavo Tibete ir, 
pasak padavimo, savo magijos meno jėga bono dvasias privertė paklusti 
tinkamesniam ir teisingesniam tikėjimui. Jis tai pasiekė visai ne antgam- 
tiniu būdu — bono dievybes paprasčiausiai įjungė į budistinį panteoną, 
parodydamas pavydėtiną toleranciją svetimam tikėjimui ir blaivų rea- 


"lizmą. 


Naujojo tikėjimo pergalė buvo sutvirtinta pastatant Samjajaus vienuo- 
lyną, užbaigtą galbūt 775 m. Vienuolynas pastatytas imant pavyzdžiu 
Odantapurio šventyklą Nalande, Indijos budizmo centre. Lėšų statybai 
davė didieji ministrai ir penkios cenpo žmonos. Šantirakšita vėl pasirodė 
Tibete, ir septyniems kilmingų šeimų sūnums buvo įsakyta tapti pirmais 
tibetiečiais vienuoliais; jo vadovaujami, jie išėjo mokslus. 779 m. Samja- 
juje buvo atidaryta mokykla sanskritui studijuoti ir budistų tekstams ver- 
sti į tibetiečių kalbą. Tuo pat metu, valdžios remiami, pamokslus sakė ir 
kinų budistai. Žinomas faktas, kad 781 m. į Tibetą buvo atsikviesti du 
kinų vienuoliai pamokslininkai. Tuo laiku jau ėmė reikštis varžybos tarp 
kiniškojo ir indiškojo budizmo. 

781 m. cenpo įsaku budizmas paskelbtas Tibeto valstybine religija. Įsa- 
ko tekstas buvo iškaltas akmens steloje, pastatytoje prie Samjajaus vie- 
nuolyno. Dvi cenpo žmonos ir trys šimtai kitų asmenų buvo atversti į nau- 
jąjį tikėjimą, jiems suteikta privilegijų ir pažadėta teikti paramos auko- 
mis. 

Pradėta persekioti karštus bono šalininkus. Jų knygos buvo sukištos 
į Bragmaro olą, dalis sudeginta, dalis paskandinta. 

Varžybos tarp indų ir kinų pamokslininkų netrukus labai paaštrėjo. Ir 
nors tibetiečiai buvo susipažinę su budizmu ne tik iš Indijos bei Kinijos, 
bet ir iš Chotano (Li), Nepalo bei Nandžao, svarbiausių prieštaravimų būta 
tarp indiškosios (Nalando) ir kiniškosios (Čanio) mokyklų. Kinų budistai 
gynė išsivadavimo kelią, einantį per staigų nuskaidrėjimą. Indiškoji mo- 
kykla gynė laipsnišką išsivadavimo kelią, kuriame savo paties išsivadavi- 
mo dėlei svarbu daryti gerus darbus!, 

Dukart buvo suruoštas viešas disputas tarp kinų ir indų. Indams vado- 
vavo Kamalašila, kinams — Chašangas (iš kinų „chešan“— vienuolis; čia 
ne tikrinis daiktavardis). Kaip varžovai vienas su kitu elgėsi, kaip buvo 
pateikiami klausimai ir kaip į juos atsakoma, liudija toks epizodas. Ka- 


1 Smulkiau su budizmo doktrina skaitytojas susipažins III skyriuje. 


malašilai „atvykus prie Pariču upės Samjajaus vietovėje, Chešanas pasakė, 
kad sutiksiąs atkeliavusį panditą, ir patraukė link tos upės kranto. Cheša- 
nas ten atvyko. Pamatęs jį, Kamalašila pagalvojo: „Jei tas Chešanas 
protingas, aš tikrai laimėsiu. Jei jis kvailas, nelaimėsiu.“ Norėdamas 
išsiaiškinti, kokios Chešano žinios, jis sugalvojo klausimą: „Kodėl žmonių 
sielos klajoja trigubame būties verpete?“ Tą kiausimą Kamalašila išreiškė 
triskart apibrėžęs ranka apskritimą viršum savo galvos. Pamatęs tai, Che- 
šanas pagalvojo: „Klajojimo priežastis — dvi kraštutinybės.“ Jis atsakė 
taip — paėmė savo chalato skverną ir dukart nuleido žemyn. Kamalašila 
pagalvojo: „Tas Chešanas protingas — aš nugalėsiu.“ |41, 43—44]. 

Disputas vyko cenpo būstinėje, o 792—794 m.— Samjajaus vienuoly- 

ne. Indiškoji mokykla paėmė viršų. Jos pergalę galima paaiškinti dviem 

riežastim: visų pirma, kad indiškoji budizmo forma buvo suprantamesnė, 
antra — politiniais anų laikų įvykiais, nes disputas vyko nesiliaujant ka- 
riniams konfliktams Tibeto ir Kinijos pasieniuose. | 

„Disputas“ baigėsi toli gražu ne taikiai. Chašangas ir kai kurie jo mo- 
kyklos atstovai buvo užmušti akmenimis, o truputį vėliau kinų budistai ir 
jų šalininkai nužudė Kamalašilą. Indiškoji budizmo mokykla buvo pripa- 
žinta vyraujančia [55, 192, 195]. Naujojo tikėjimo įvedimo proga buvo su- 
ruošta grandiozinė šventė. 

Disputų ataskaitos išliko Kamalašilos raštuose (sanskrito ir tibetiečių 
kalbomis) ir kinų užrašuose, aptiktuose Dunchvange (tibetiečiai Dunch- 
vangą užėmė apie 787 m. ). 

Visą antrąją VIII a. pusę tibetiečiai intensyviai kariavo su užsienių. 
762 m. Tibeto kariuomenė užėmė keletą stambių Kinijos miestų — Lintao, 
Cindžou, Veidžou ir kt. Tai palengvino Tangų Kinijos vidaus padėtis. Ki- 
“nijos vyriausybė turėjo sutelkti visas jėgas 755 m. karvedžio An Lu-šano 
sukeltam. maištui nuslopinti, 763 m. tibetiečiai okupavo visą dabartinės 
Gansu provincijos teritoriją. Tibetiečių raitininkai jau jojo į Tangų sosti- 
nę. „Kinijos sostinę apėmė siaubas“ [4, 177]. Imperatorius paskubom išvy- 
ko iš Čangjano, ir tibetiečių kariuomenė įžengė į Tangų sostinę, vieną di- 
džiausių ir labiausiai klestinčių anais laikais pasaulio miestų. „„Tuianiečiai 
Ieidc savo kariaunai plėšikauti, ir sostinė buvo visiškai nusiaubta“ [4, 177]. 
Prasidėjo visuotinis pakrikimas, „sukiiusi kinų kariuomenė plėšikavo ir 
niokojo kraštą, ir keliais nebebuvo galima eiti“ [4, 188]. 

Tibetiečiai neįstengė to milžiniško miesto išlaikyti ir, jį apiplėše, po 
dviejų savaičių iš Čangjano pasitraukė, apgulinėdami ir niokodami kitus 
arti esančius Kinijos miestus. Tik po to, kai 765 m. uigūrai kinams pasiūlė 
bendrom jėgom atakuoti tibetiečius, šių daliniai paliko vidines Tangų im- 
perijos sritis. Tibetiečiai puldinėjo Kiniją iki pat 780 m., kai kariaujančios 


šalys pradėjo derybas. Tibeto cenpas, kaip ir anksčiau, primygtinai reika- 
lavo tarpusavio santykiuose laikytis formalios lygybės, be to, tibetiečiai 
norėjo pasilikti visą dabartinės Gansu provincijos teritoriją — kad siena 
tarp Tibeto ir Kinijos eitų Alašano kalnais ir linija, pratęsta nuo jų iš šiau- 
rės į pietus tuo pačiu meridianu [4, 188]. Reikia pasakyti, kad naujas Ki- 
nijos imperatorius De-dzunas apskritai sutiko su tomis sąlygomis. Sutartis- 
buvo pasirašyta prie Dzinšujaus upės. Iš žemių buvo supiltas aukuras, ir 
sinašauta šunų, kiaulių ir avių. Prie aukojamų gyvulių kraujo abiejų ša- 
lių pasiuntiniai prisiekė laikytis sutarties. 

Ta 783 m. sutartimi nustatyta štai kas: „Siena, kurios dabar laikosi 
vyriausybės, yra vakarinis Gandženo tarpeklio (Dzinšujaus aukštupyje, 
netoli Pinliano) galas į vakarus nuo Dzindžou, Cinšuisiano (Cindžou) ap- 
skritis į vakarus nuo Findžou ir vakariniai kalnai (Sišanas, kalnai į vaka- 
rus nuo Čengdu įdubos, Sėčvane), Dadušujaus upė nuo Dziangnano, Visa, 
kas į rytus, yra Kinijos siena. Tibetas laiko įgulas Lane, Vėjuje, Juane ir 
Chvėjuje, siekia vakaruose Linį ir Tao, o rytuose — Čendžou ir užvaldo 
mosus bei kitas manių gentis vakariniame Dziangnango pasienyje. Į piet- 
vakarius nuo Dadušujaus upės — siena... Į šiaurę nuo Geltonosios upės, 
nuo buvusio Sinciuandziuno [į šiaurės rytus nuo dabartinio Cinjuano| tie- 
siai į šiaurę link Didžiosios [Dadzi] dykumos ir į pietus iki Lotolino kalna- 
gūbrio [Kupranugarių kalnagūbrio, einančio pietiniu Alašano kalnų pak- 
raščiu] Alašano kalnuose, tęsiasi pasienio rajonas, kuris yra neutrali teri- 
torija... O dėl punktų, nepaminėtų sutartyje, tai tie, kuriuose yra kinų įgu- 
los, lieka kinams. Vietose, kuriose anksčiau nebuvo įgulų, naujas įgulas 
patalpinti draudžiama. Draudžiama aptverti sienomis miestus, statyti tviI- 
toves ir dirbti žemę" [70, 7—8}. 

Sutartis buvo pernelyg aiškiai naudinga tibetiečiams. Tangų Kinija už- 
leido milžiniškas teritorijas, — visas Nanšano priekainis, Kukunoro rajo- 
nas ir žemės į vakarus nuo Taodžou bei Daduchės upės atiteko Tibetui — 
todėl jau iš anksto buvo aišku, kad sutartis netvirta. 786 m. karo veiksmai 
prasidėjo vėl, ir tibetiečių kariuomenė nuniokojo penkias apygardas Ordo 
plynaukštės viduryje. Tibeto link ėmė slinkti naujos karo belaisvių virti- 
nės. „Tuianiečiai, pridėję kiekvienam žmogui prie nugaros medį, triskart 
apsukdavo ji virve, prie kurios pririšdavo plaukus, ir šitaip vesdavo. Nak- 
tį surištus belaisvius guldydavo ant žemės ir apdėdavo užklodais, o sargy- 
biniai miegoti guldavosi ant jų” [4, 198]. 787 m. tibetiečių daliniai vėl pri- 
siartino prie Cangjano. Mieste kilo panika. Tibetiečių karvedys „degino 
gyvenvietes, grobstė gyvulius, žmones, kur stipraus amžiaus, išžudė, se- 
niems ir Mažiems nukapojo rankas, išdūrė akis ir po to išsinešdino“ [4, 
200]. Apguldami miestus, tibetiečiai naudojo tiek daug akmensvaidžių, 


kad, jiems paėmus Chvatino tvirtovę, „akmenų buvo prikritę visose vie- 
tose“ [4, 200—201]. Tibetiečių paribinės įgulos stovėdavo prie pat kai ku- 
rių Kinijos miestų sienų ir neduodavo apsėti laukų, nuimti derliaus. 

788 m. Tangų imperatorius sudarė sąjungą prieš tibetiečius su uigūrais, 
bet ji nedavė apčiuopiamų vaisių. Tibetiečiai buvo nukariavę daugumą 
Rytų Turkestano rajonų —,„Ansi buvo visiškai atkirstas, ir Kinija neturėjo 
žinių apie jo gyvavimą“ [4, 203]. ,,„Tufaniečiai kasdien vis labiau puiko ir 
jau labai dažnai įsibraudavo į Kinijos teritoriją“ [4, 204]. 

Tibetiečių pergalės prieš kinus buvo įamžintos keliuose kolonų įrašuo- 
se. Pavyzdžiui, Tangų Kinijos sostinės paėmimas buvo pažymėtas Šolos 
gyvenvietėje esančios stelos įraše, kur aukštinamas ministras pirmininkas 
ir karvedys Nganlam Lukhongas: ,„„.„Karalius Trisong Decenas buvo išmin- 
tingas žmogus. Jam tekdavo svarstyti begales reikalų, bet, ką tik jis ka- 
ralystei darydavo, viskas pasisekdavo, Jis užkariavo ir valdė daugelį Ki- 
nijos apygardų ir tvirtovių. Kinų imperatorius Chechu Kivanas ir jo mi- 
nistrai buvo įsibauginę. Jie nuolat duodavo dovanų, kasmet mokėdavo 
duoklę — 50 tūkst. gabalų šilko, ir Kinija įsipareigojo tokią duoklę mokė- 
ti. Kinijos imperatoriui tėvui, Chechu Kivanui, mirus, sostą paveldėjo jo 
sūnus Van Penvanas. Pasirodė, kad jis neįstengia Tibetui mokėti duoklės, 
ir Tibeto karalius dėl to įsižeidė. Per pasitarimus tarp pasisakiusių už tai, 
kad Tibetas pradėtų karą su Kinija, prieš kinų imperatoriaus rezidenciją 
Kengšyrą, svarbiausias buvo Nganlam Lukhongas. Vadovauti karui prieš 
Kengšyrą buvo paskirti du karvedžiai — Šangim Džalzigas ir Tagdra Luk- 
hongas. Jie ėmė pulti Kengšyrą ir susikovė su kinais dideliame mūšyje 
prie Džouči upės. Kinai buvo priversti bėgti, ir daug jų nužudyta. Kinijos 
imperatorius Van Penvanas paliko Kengšyro tvirtovę ir pabėgo į Šem- 
džou“ [82, 40—41]. Šalia to įrašo buvo iškaltas cenpo įsakas, žadąs Ngan- 
lam Lukhongą ir jo palikuonis atleisti nuo mirties bausmės už visokius 
nusikaltimus, kuriuos jie padarytų, išskyrus cenpo išdavimą. 

Esama neaiškių žinių, kad, sunerimę dėl tibetiečių laimėjimų Rytų Tur- 
kestane, arabai, viešpataujant Harun al Rašidui, bandė sudaryti su kinais 
sąjungą prieš Tibetą [65, 208—209]. 

Antroje VIII a. pusėje tibetiečiai susilaukė laimėjimų ir prie pietinių 
bei pietrytinių savo krašto sienų. 750 m. buvo sudaryta draugystės sąjun- 
ga su tajų gentimis ir jų valdovas Kolofenas pripažino save jaunesniuoju 
tibetiečių cenpo broliu. 754 m, tajai kartu su tibetiečiais ištraukė į karo 
žygį prieš Nandžao, o 778 m. sąjungininkai kovėsi su kinais Sėčvane. [95, 
33]. Sėkmingas buvo ir tibetiečių žygis į Biharą — į Indiją. 

Trisong Deceno valdžios metai senovės Tibetui buvo didžiausio klestė- 
jimo ir galybės laikotarpis. Tatai, matyt, iš dalies suprato ir pažymėjo pa- 


tys jo amžininkai. Charakteringas prie Čondžajaus tilto esančios ir iki mū- 
sų dienų išlikusios stelos įrašas, šlovinąs cenpą: „„Karaliau Trisong Dece- 
nai! Jūsų tėvo ir senelio pastangomis mūsų šalis tapo galinga, o mūsų re- 
ligija sustiprėjo. Šiuo įrašu noriu priminti didžius Jūsų darbus. Jūs pada- 
rėte visa, ką geidė padaryti Jūsų tėvas ir senelis mūsų krašto taikos ir ge- 
rovės labui ir mūsų garbinimo vietoms pagausinti. Parašiau smulkią atas- 
kaitą apie Jūsų nuveiktus šaunius darbus ir imperijos išplėtimą. Ta atas- 
kaita dabar saugojama Jūsų archyvuose. Karaliau Trisong Decenai, Jūs 
skiriatės nuo kitų, kaimyninių karalių. Jūsų didi šlovė ir valdžia žinomos 
nuo Raši vakaruose iki Longšano rytuose, taip pat šiaurėje ir pietuose. 
tauta, Jūsų atjautos dėka laisvai išpažįstanti savo tikėjimą. Jūs — didžia- 
dvasis ir geras ne tik savo valdiniams, bet ir visoms gyvosioms būtybėms. 
Kaip tik todėl žmonės Jus vadina Truldžit Lhe Čangčub Čenpu — Didžiu 
Dieviškuoju Apsišvietusiu ir Nuostabiu Valdovu!“ [82, 45—46]. 

Trisong Decenas turėjo keletą sūnų. Vyriausiasis, cenpas Nutris, mirė 
jaunas, ir sostą paveldėjo jo brolis cenpas Mune. Kada jis valdė, iki šiol 
tiksliai nenustatyta: nurodomi 797—799 arba 797—804 m. Tie metai buvo 
kupini suiručių, kilusių dėl to, kad cenpas Mune bandė įgyvendinti utopiš- 
ką turto lygybės idėją. Karas nualina ne tik nugalėtuosius, bet ir nugalė- 
tojus: dešimtys tūkstančių Tibeto valstiečių, užuot dirbę žemę, ganę ja- 
kus, arklius, avis, kariavo Rytų Turkestane, Kinijoje, Nandžao ir Indijoje. 
Jie gabeno grobį savo cenpui, jo ministrams ir karvedžiams, kai ką pasi- 
likdami sau, žuvo kautynių laukuose ir tarnavo toli nuo gimtųjų vietų, 
užkariautose žemėse. Karas reikalavo žmonių, arklių, ginklų, ir Tibeto 
valstietis brido į vargą, o aukštuomenė lobo iš karo trofėjų. To negalėjo 
nematyti ir valdančiosios klasės atstovai. Tie, kurie išpažino naująjį tikė- 
jimą — budizmą, negalėjo nesuprasti, kad vienų prabangiškas gyvenimas 
ir kitų skurdas nesiderina prie budizmo pamokslų, įpareigojančių vienuo- 
lį nešioti sulopytą rūbą ir misti vien iš tikinčiųjų išmaldos, t. y. gyventi 
taip, kaip pirmieji Budos pasekėjai. Pagal budizmo mokymą ir budistai pa- 
sauliečiai turi galvoti apie išsivadavimą iš kančių, o ne apie turto kau- 
pimą. 

Turbūt tokios ar panašios mintys nedavė ramybės ir naujajam cenpui. 
Atėjęs valdžion, jis nutarė turtingus sulyginti su beturčiais ir šalyje įvesti 
atitinkamai sulygintą Žžemėnaudą. Karalius pasakė: „Mano valdiniai, žmo- 
nės neturi būti skirstomi į turtingus ir beturčius"“ [41, 45]. Reforma pradėta 
vykdyti. Netrukus cenpas pasidomėjo, kaip viskas einasi. Atsidavęs 
dignitorius jam atsakė: „Valdove, turtingieji pasidarė dar turtingesni, o 

na, bet rezultatas buvo tas pats. „Tris kartus jis lygino turtinguosius ir ne- 
turtinguosius, bet vis nesėkmingai. Turtingieji buvo, kaip ir anksčiau, tur- 
tingi, o neturtingieji — kaip ir anksčiau, neturtingi" [41, 45—46]. 

Cenpas Mune atsikvietė iš Indijos didįjį budizmo skelbėją Padmasamb- 
havą ir jį paklausė, kodėl jam, cenpui, nesiseka. Padmasambhava atsakė: 
„Mūsų gyvenimo sąlygos visiškai priklauso nuo to, kaip elgėmės praėju- 
siame gyvenime, ir nieko čia neįmanoma padaryti, nieko pakeisti!“ 

Cenpas Mune, žinoma, negalėjo suprasti, kad budizmas savo mokymu 
apie atpildą — karmą, kaip ir bet kuri kita religija, pateisina ir įtvirtina 
socialinę nelygybę. Jis, matyt, nespėjo kaip reikiant apmąstyti tikybos mo- 
kytojo atsakymo, nes netrukus dėl to, kad perdaug primygtinai ieškojo 
aukštesnio teisingumo, buvo nunuodytas savo paties motinos, veikusios 
vardu žmonių, kurie dar galėjo susitaikyti su garsiom kalbom apie turto 
lygybės būtinumą, bet niekaip negalėjo sutikti, kad jis iš tikrųjų būtų pa- 
dalytas [41, 46]. 

„Visą tą laiką ties rytine siena tebevyko tibetiečių karo veiksmai prieš 
Tangų Kiniją: vieni kitus su permaininga sėkme puldinėjo, žygiavo į prie- 
šo teritorijos gilumą, apguldavo jo tvirtoves bei miestus; karas buvo loka- 
linio pobūdžio. 

804 m. cenpu tapo mirusio cenpo Mune brolis Sadnalegas, arba Tride 
Songcenas [804—815]. Jo rūmuose sustiprino savo pozicijas budistų par- 
tija. Valstybės reikalus tvarkė trys ministrai — budistai vienuoliai, kartu 
vadinęsi Pande. Lasos apylinkėse buvo pastatyta Karčung Lhakhango 
šventykla, o į Samjajų etkviesta iš Indijos nauja panditų grupė versti 
šventųjų tekstų iš sanskrito į tibetiečių kalbą. Vyresnysis Tride Songceno 
sūnus padarė vienuolio įžadus. Sustiprėjus budizmo propagandai ir ėmus 
jam labiau plisti, prieš jį vėl stojo senojo tikėjimo šalininkai. Cenpas su- 
kvietė ministrų ir vietinių valdovų — savo vasalų — pasitarimą, kuriame 
po ilgų ginčų, pritarus cenpo veiksmams, buvo pasisakyta už tolesnį bu- 
dizmo skelbimą. Pasitarimo darbams pasibaigus cenpo sėkme, tas įvykis 
buvo įamžintas irašu kolonoje, pastatytoje prie Karčung Lhakhango šven- 
tyklos. Įraše, be kitko, buvo sakoma: „Visame Tibete turi būti atvertos 
Gurys mokytis ir praktikuoti Įstatymą [budizmą], ir Tibeto valdiniai, nuo 
aukščiausių iki žemiausių, niekad neturi uždaryti durų, vedančių į išsiva- 
davimą, o priešingai, visus tikinčiuosius turi skatinti pažinti išsivadavimo 
kelią. Dar daugiau, tie sugebantys, kurie nuolat tvirtina ir praktikuoja 
Palaimintojo Mokymą, atlikdami pareigas, nustatytas Įstatymo rato, ir 
linkę mokyti, ką nurodo Įstatymo ratas, turi būti laikomi gerais bičiuliais. 
C tų, kurie priims šventimus, negalima atiduoti kitiems į trenus ir apdėti 
sunkiais mokesčiais" [91, 53]. Taigi valdžia visiems norintiesiems siūlė pri- 

imti budizmo tikėjimą ir teikė labai didelių privilegijų: budistai buvo at- 
leidžiami nuo skolų mokėjimo, ir jų nebuvo galima paversti priklausomais 
valstiečiais — trenais, Gyventojams liepiama budizmo skelbėjus laikyti ne 
priešais ir svetimais žmonėmis, o „gerais bičiuliais“, Visa tai dokumentiškai 
liudija, kad budizmas, nors buvo palaikomas cenpo, dar ir IX a. pradžioje 
(Tibete neturėjo didelio pasisekimo. 

= Kalbant apie Tibeto užsienio politiką, prie Tride Songceno palaipsniui 
sumažėjo karo veiksmų prieš Kiniją, nes norėta su ja sudaryti taikos su- 
tartį. Tuo pat tikslu šios dvi valstybės nuolat keitėsi pasiuntinybėmis. 
813 m. pasieniniame Lundžou mieste buvo atidaryta rinka mainų preky- 
bai — labai reikšmingas įvykis, nes Kinijos valstybė turėjo užsienio pre- 
kybos monopolį; be to, Ulanciao rajone tibetiečiai pastatė tiltą per Chvan- 
gchės upę — prie jo, tiesa, ir tvirtovę, kurioje laikė įgulą. Tride Songcenui 
valdant, tibetiečiai suruošė karo žygį į Samarkandą. 

815 m. Tride Songcenas mirė. Jo įpėdinis Ralpačanas, arba Tricug De- 
cenas [815—838], tęsė budizmo pozicijų Tibete stiprinimo politiką. Jo mi- 
nistras pirmininkas buvo budistų vienuolis Branka Paldži Jontenas. Trys 
vėl atsikviesti iš Indijos panditai — Šilendrabodhis, Današila ir Džinamit- 
ra — su dviem vertėjais tibetiečiais, Kava Palcegu ir Čogro Lui Džalcanu, 
vertė naujus tekstus ir tikrino anksčiau atliktus vertimus, nes daugelis dė! 
per didelio pažodiškumo buvo nesuprantami. Buvo suvienodinti terminai, 
verčiant iš sanskrito į tibetiečių kalbą. Galų gale sudarytas sanskrito-tibe- 
tiečių kalbų žodynas „Mahavjutpati“. Cenpas dažnai būdavo vienuolių 
draugijoje. „Karalius sėdėdavo viduryje,. plaukai ant galvos jam būdavo 
parišti šilkiniais kaspinais. Iš kairės ir dešinės stovėdavo vienuoliai“ [41, 
48]. Idilija, taip primenanti mokinių apsupto Budos atvaizdus. Jam kara- 
žiaujant, buvo pastatyta naujų šventyklų, pavyzdžiui, Ušando šventykla. 
Išleistas įstatymas, kad kas septyni kiemai privalo išlaikyti vieną vienuolį. 
iš Indijos buvo perimti grūdų saikai ir sidabro svorio matai. 

Nors ir bandyta sudaryti taikos sutartį, karai su Tangais tęsėsi. Karo 
veiksmai vyko Ordo plynaukštėje ir Šadžou rajone, Tibetiečiai apguldinė- 
jo miestą vienuolika metų ir jį paėmė 819 m. „Tos srities gyventojai buvo 
priversti vilkėti tufaniečių apdaru“ [4, 215]. 

821i m. padėtis šiame rajone pasikeitė, nes Tangams vėl pavyko suda- 
ryti taikos sutartį su uigūrais, kurie, nors ne kartą žygiavo prieš tibetie- 
čius, nuolat vaidijosi ir su Kinija, dėl to tibetiečių kariuomenė galėjo sėk- 
mingiau veikti. O dabar, uigūrams ir Tangų imperatoriui pasirašius taiką, 
Tibeto valdžia, seniai supratusi, kad dar didinti savo teritoriją nerealu, ir, 
norėdama išsaugoti, kas užkariauta, taip pat nutarė pasirašyti su Kinija 
taiką. Kinai sutiko. Įdomu, kad Kinijos pasiuntiniai, atvykę į Tibeto kara- 


lystės sritis, kadaise buvusias Tangų žinioje, nustebo — pamatė, kad jos 
nenusiaubtos ir nenuniokotos, o labai klesti: „Landžou žemės buvo apau- 
gusios ryžiais ir dideliais persikų, kriaušių sodais, gluosniais ir vinkšno- 
mis“ [4, 218]. Tai reiškė, kad tibetiečiai savo įgytuose rytiniuose rajonuo- 
se gerai sutvarkė ūkį. Vienur kitur kinų pasiuntiniai matė pilkapių — ne- 
seniai praėjusio karo pėdsakų. Šalia jų buvo pastatyti nameliai, ant kurių 
nupiešti balti tigrai raudoname dugne. Tai karo žygdarbiais pasižymėju- 
sių garsių tibetiečių kapai. Gyvi būdami, jie dėvėjo tų žvėrių kailiais, o 
mirę naudojosi tų žvėrių atvaizdais kaip narsumo ženklu. Žuvę kartu su 
jais, palaidoti šalia jų kapų“ [4, 219]. 

Kinų pasiuntiniai Liu Jan-dinas ir Nolas buvo priimti cenpo žygio būs- 
tinėje. „Jo stovykla aptverta aštriatvore — kas dešimt žingsnių sukalta 
apie šimtas kuolų. Viduje pastatyta didelių palapinių. Vartų treji, šimtas 
žingsnių vieni nuo kitų. Tuos vartus saugojo šarvuoti kariai. Žyniai, pa- 
sipuošę galvas paukščių plunksnomis ir apsijuosę tigro kailio juostom, 
mušė litaurus, Kiekvienas, kuris įeidavo į kiemo vidų, buvo kratomas, po 
to paleidžiamas. Aptvaro viduje stovėjo brangiais turėklais apsupta paky- 
la, kur savo vadavietėje sėdėjo kianbus [cenpas]. Priešais jį stovėjo iš 
gryno aukso nulieti tigrai, leopardai ir kiti žvėrys. Jis vilkėjo tamsiais 
kamloto drabužiais, jam prie šono kabojo auksinis raižytinis kalavijas“ 
[4, 220]. 

Suderinus sutarties tekstą, buvo aukojamos aukos ir, atlikus bono tikė- 
jimo apeigas, pagal kurias dalyviai pasitepė lūpas atnašaujamų gyvulių 
krauju, taip pat — budistines apeigas, buvo pasirašyta taika. Sutarties 
tekstas tibetiečių ir kinų kalbomis iškaltas trijuose akmenyse: vienas ak- 
muo pastatytas priešais Tangų imperatoriaus rūmus, kitas — Tibeto ir Ki- 
nijos sienoje, o dar vienas — Lasoje, prie vyriausiosios šventyklos, Džo- 
kango, vartų kur jis dar visai neseniai irtebebuvo. Tibetiečių įrašo tekste, 
be kitko, pasakyta: „Didis Tibeto monarchas, Šventasis stebuklingųjų jėgų 
monarchas, ir Didis Kinijos monarchas, Kinijos valdovas, chuandis [impe- 
ratorius], sūnėnas ir dėdė, tarėsi vienas su kitu, norėdami suartinti savo 
valstybes; jie sudarė didžią sutartį ir šitaip susitarė... Tibetas ir Kinija lie- 
ka jų šiuo metu valdomų teritorijų ribose. Visos žemės į rytus nuo tos sie- 
nos — Didžiosios Kinijos šalis, visos žemės į vakarus [nuo jos] — Didžiojo 
Tibeto šalis. Ateityje viena šalis neveiks kitos atžvilgiu priešiškai, nepra- 
dės karo veiksmų ir neims kitos šalies teritorijos. Jei ten [kitos šalies teri- 
torijoje] pasirodys koks nors įtartinas asmuo, jis turi būti sulaikytas, jo 
ketinimai tardant išaiškinti, ir po to išsiųstas atgal. 

Dabar, kai jie [Tibeto ir Kinijos monarchai] suartino savo valstybes ir 
sudarė šią didžią sutartį, jei dėl draugiškų sūnėno ir dėdės santykių pri- 

reiks pasiųsti draugystės pasiuntinybes, tos pasiuntinybės turi vykti vėl se- 
nuoju keliu ir arkliai pagal ankstesnius papročius turi būti keičiami Can- 
kunjoge, prie Tibeto ir Kinijos sienos. Tibetiečiai sutinka pasiuntinius Ce- 
šungčene, ir toliau pasiuntinius aprūpina Tibetas. Jie [pasiuntiniai ir pasi- 
tinkantieji] turi vieni kitiems reikšti pagarbą, pagal esamą paprotį atlikda- 
mi iškilmingas ceremonijas, kaip to reikalauja dėdės ir sūnėno meilės ir gi- 
minystės santykiai. 

Tarp dviejų valstybių neturi būti matyti nei dūmų kamuolių, nei dul- 
kių stulpų, negalima staiga kelti ant kojų kariuomenės ir negalima net tar- 
ti žodžio „priešas“. Visur, pradedant pasienio sargybomis, turi būti ramu 
ir [kiekvienoje šalyje] jų žemė turi būti jų žeme, o jų patalas — jų patalu. 
Ir neturi būti nei baimės, nei nerimo. Jie gyvens ramūs ir laimingi dešimtį 
tūkstančių metų. Teikiamos šlovės žodžiai turi būti girdimi visur ir pa- 
siekti saulę bei mėnulį. 

Mes, davę pradžią tam didžiam laikui, kai Tibetas bus laimingas Tibeto 
žemėje, o Kinija — laiminga Kinijos žemėje, kad šis priesaika sutvirtintas 
susitarimas niekad nebūtų sulaužytas, pasišaukėme liudininkais tris [bu- 
dizmo tikėjimo] lobius, visas dievybes, saulę ir mėnulį, planetas ir žvaigž- 
des. Priesaikos žodžiai ištarti, gyvuliai paaukoti, prisaikdinimo ceremoni- 
ja atlikta, ir sutartis įsigaliojo. O jei šalys nesielgs pagal šią sutartį arba 
ją sulaužys ir kas nors — ar Tibetas, ar Kinija — pirmas prasižengs, pada- 
Tydamas jai žalą, bet kokie kariniai veiksmai ar klastingi puolimai, kurių 
imsis [kita šalis] kaip atsakomųjų priemonių, nebus laikomi sutarties lau- 
žymu. 

Taigi Tibeto ir Kinijos monarchai ir ministrai padarė šią priesaiką ir 
smulkiai surašė sutarties tekstą. Du didieji monarchai prispaudė savo ant- 
spaudus. Ministrai, dalyvaują sutarties sudaryme, padėjo savo parašus, su- 
tarties nuorašai patalpinti kiekvienos šalies valstybiniuose archyvuose“ 
[74, 71—72]. 

Sutarties tekstas buvo išstatytas visiems susipažinti Dasiatčvane, Tibe- 
to vyriausiojo karinių pajėgų vado būstinėje. Pasienio zonoje vietiniams 
gyventojams ir kariuomenei buvo nurodyta „saugoti savo sienas ir nepulti 
draugiškosios valstybės žemių“ [4, 221]. Sutartis patvirtino teritorijų ribas, 
nustatytas senuoju 783 m. Cinšujaus susitarimu [82, 50]. Sienų linija apy- 
tikriai ėjo iš šiaurės į pietus Chelanšano [Alašano] kalnagūbriu, į vakarus 
nuo Chvangchės kilpos vakarinės šakos, nuo ten — link Landžou-Taodžou 
ir toliau į pietus išilgai Datungchės upės, linija, krypstančia iš šiaurės rytų 
į pietvakarius ir maždaug jungiančia 105 ir104 meridianus. Tibetas ne vi- 
siškai kontroliavo rajonus, esančius į vakarus nuo šios linijos, — dalį jų, 

te nuo Gobio dykumos šiaurėje iki Himalajų pietuose ir nuo Septynupio ` 


vakaruose iki Chvangchės upės rytuose VIII a. ir pirmojoje IX a. pusėje. 
Pasak kinų dignitoriaus Niu Sen-žu, „Tufanis išilgai ir skersai sudaro po 
iu tūkst. li“ [4, 224]. 

822 m. sutartimi Tibetas galbūt pasiekė didžiausią galybę visoje savo 
istorijoje. Kinija, netekusi žemių, kuriose gyveno perdėm nekinai arba 
mišrūs gyventojai — kinai ir svetimtaučiai — ir tebeturėdema pavojingą 
su Tibetu sieną netoli sostinės Čangjano, vis dėlto išsaugojo savo prestižą 
ir pasiekė tai, kad buvo pripažintas šioks toks jos vyresniškumas prieš 
Tibetą, nes tibetiečių cenpas, santykiaudamas su Kinija, tiksliau, su jos 
imperatoriumi, sutiko vadintis sūnėnu, t. y. jaunesniu pramanytoje gimi- 
nystės sistemoje, ir Tangų imperatorių laikyti savo dėde. Svarbu ir tai, 
kad pasiuntiniai buvo priiminėjami remiantis „giminystės“ santykiais — 
jaunesnis savo padėtimi giminystės sistemoje privalėjo reikšti didesnę pa- 
garbą vyresniajam. 

Kinams, pagal kurių įvaizdžius jų imperatorius buvo garbiniinas visa- 
tos centras ir iš dangaus einančios palaimos įėga, pašaukta tramdyti visa- 
tą, tatai, nepaisant teritorijų praradimo, buvo morelinė pergalė, turėjusi 
Kinijos vidaus gyvenime praktinę reikšmę: pripažinus Kinijos vyresniš- 
kumą, ji neprarado prestižo. Tačiau, žinoma, apie jokius Tibeto ir Kinijos 
vasališkumo santykius negalėjo būti ir kalbos. Visame kame, išskyrus tam 
tikras pasiuntinių priėmimo ceremonialo detales, tai, kad susirašinėdami 
tų dviejų šalių monarchai vadinosi sūnėnu ir dėde, jos buvo lygios, sava- 
rankiškos ir nepriklausomos anuometinio pasaulio valstybės: „Danguje — 
saulė ir mėnulis, o žemėje — karalius dėdė ir karalius sūnėnas“ [41, 51]. 

Dėl ryžiingos probudistinės Tride Songceno ir Tricug Deceno (Ralpa- 
čano) politikos sustiprėjo bono šalininkų opozicija tiek valdančioje klasė- 
je, tiek liaudyje. Dar cenpas Trisong Decenas sakė: „Kad galėčiau pats 
išsilaikyti, bono tikėjimas reikalingas taip pat, kaip ir budizmas. Kad galė- 
čiau apginti valdinius, būtini jie abu, ir pasiekti palaimai būtini abu įtikė- 
įimai]. Baisus yra bonas ir garbus — budizmas, todėl aš ir palieku abi re- 
ligijas“ [69, 42—44|. 

Bonas neprarado savo pozicijų — tai liudija, kad, sudarant 822 m. su- 
tartį, buvo atliekamos ir boniškos apeigos. Vargu ar tai aiškintina tik at- 
sargumų, noru įsiteikti senosioms dievybėms. Bono ideologija Tibeto vi- 
suomenės gyvenime pirmoje LX a. pusėje buvo realybė — ir stipresnė rea- 
lybė, nei budizmas. Pirmieji budistai vienuoliai buvo išjuokiami ir perse- 
kiojami, Raipačanui teko išleisti įsaką, skelbusį: „Jei kas su neapykanta 
rodys pirštu į mano vienuolius ir piktai į juos žiūrės, tam bus išdurta akis, 
nukirstas pirštas“ [41, 53]. Kaip matome, budizmo kelio pradžia Tibete 

buvo erškėčiuota ir ne rožėmis klota, o aplaistyta tiek budizmo priešinin- 
kų, tiek jo šalininkų krauju. 

Vyresnysis cenpo brolis Darma vadovavo antibudistinei opozicijai. Jis 
apkaltino ministrą pirmininką, budistą Pande Dangkę, kad paiaikąs neleis- 
tiną ryšį su viena Ralpačano žmona, Paldže Ngancun. Dėl to ministras pir- 
mininkas iš pradžių buvo ištremtas, o paskui nužudytas. Cenpo žmona, 
ižeista įtarimo, nušoko nuo rūmų sienos ir užsimušė. 836 m. žuvo ir pats 
cenpas. Senojo tikėjimo šalininkai, aukšti pareigūnai Ba ir Čagras, užpuolė 
sode Ralpačaną ir jį nužudė. Cenpo sostą užėmė Darma (836—342), vėliau 
pramintas Jaučiu (Lang), todėl šaltiniuose dažnai žinomas kaip Lang Dar- 
ma (Darma Jautis). 

Naujasis cenpas pirmiausia išleido įsakymą, draudžiantį šalyje skelbti 
ir praktikuoti budizmą. Aišku, visos anksčiau gautos budistų privilegijos 
buvo panaikintos. Šventyklos užantspauduotos. Vienuoliams pasiūlyti trys 
keliai: arba vesti, atsisakyti vienuolystės ir tapti pasauliečiais, arba pasi- 
daryti medžiotojais ir pažeidinėti budizmo priesakus, užsiiminėti nuodė- 
mingu darbu — žudyti gyvūnus, arba pakeisti tikėjimą ir būti bono pase- 
kėjais. Kai kurie vienuoliai buvo Kastruoti arba verčiami dirbti mėsinin- 
kais — tyčiojamasi iš jų tikėjimo. Budistams iš tikrųjų pasidarė riesta, ir 
netrukus, bent iš pažiūros, budizmas centriniame Tibete buvo panaikintas. 
Daugelis budistų pabėgo į Kamą ir kitas, pakraštines sritis, kur, matyt, 
nesiekė cenpo ranka, k 

Paskelbę, kad cenpas — apsėstas velnio ir persigimęs iš to pasiutusio 
dramblio, kuris senovėje prisiekė sunaikinti budizmą, budistai Darmą kal- 
tino visomis mMirštamomis nuodėmėmis. Net jo iprotį plaukų nepinti į ka- 
są, o juos rišti ant viršugalvio aiškino tuo, kad Darma slepia ragus, ir dė) 
visų kraštą ištikusių nelaimių, žinoma, buvo kaltas tik jis [63, 59—60}. 
Buvo sakoma, kad Darmos juodas liežuvis, ir, esą, dėl to vėliau Tibete at- 
sirado paprotys sveikinantis iškišti liežuvį, kad būtų matyti, jog sutiktojo 
atžvilgiu neturima juodų minčių [82, 53]. 

Tačiau šaltiniuose nėra žinių, kad dėl budizmo persekiojimo būtų kilęs 
maištas kariuomenėie ar neramumai gyventojų tarpe. Budizmas Tibete 
IX a. viduryje dar nebuvo masinė religija. Ir budistai turėjo imtis tos pat 
apsigynimo priemonės, kurios ėmėsi kono šalininkai, — nužudyti cenpą. 
Tai ir padarė 842 m. vienuolis atsiskyrėlis, fanatikas Lhalung Paldže Dor- 
džė. 

Pasakojimas apie Darmos nužudymo aplinkybes primena paplitusią 
pasaką apie persirensinėjimą. Vienuolis „baltą arklį ištepė suodžiais, ir 
tas pasidarė juodas. Jis apsivilko chalatu, kuris iš viršaus buvo juodas, iš 
vidaus — baltas. Ant galvos užsimovė juodą kepurę, veidą išsitepė alyva, 


sumaišyta su suodžiais, į rankoves įsikišo lanką ir strėlių. Atsisėdęs ant - 


juodo arklio, jis atrodė kaip grėsminga juoda dvasia, — taip žmonių pa- 
sakota. Jis atjojo į Lasą. Ten priėjo prie karaliaus, kuris žiūrinėjo įrašą 
akmeniniame stulpe, mostelėjo rankomis, lyg sveikindamas karalių, ir, 
paleidęs strėlę tiesiai į kaktą, pasišalino. Karalius čiupo strėlę, prakirtu- 
sią jam galvą, ir tuoj numirė. Vienuolis pabėgo, „pasinėrė į vandenį su- 
lig veidu, ir kas buvo aptepta suodžiais, pasidarė baltos spalvos. Jis iš- 
vertė kepurę, nuplovė nuo veido nešvarią alyvą, išvertė chalatą baltu 
pamušalu į viršų ir jį užsivilko“ [41, 56—57], todėl keršytojui pavyko 
išsprukti iš Lasos ir pasislėpti Amdo srityje, kur dar buvo išlikę budistų 
bendruomenių. „Taip pasibaigė Tibeto ir karališkosios valdžios šlovė“ 
[87, 47], pasibaigė Njatrių dinastija, valdžiusi Tibetą šimtus metų. 

Du Darmos sūnūs, Ngadag Jumtanas ir Ngadag Odsrungas, ėmė ko- 
voti dėl valdžios. Odsrungas įsitvirtino Lasoje, Jumtanas — Jarlunge, kur 
davė pradžią savo dinastijai. Dėl pretendentų grumtynių suiro centrinė 
valdžia. Čia buvo ne tiek svarbu bonas ar budizmas. Nors ir keista, bet, 
vystantis gamybiniams santykiams, Tibetui iš karų apskritai šiek tiek 
praturtėjus, gavus didesnę nepriklausomybę įžymiems karo vadams, su- 
stiprėjo per amžius nenuslopintos separatistinės aristokratinių giminių ir 
atskirų genčių tendencijos. Budistinė bažnyčia, stojusi į tą kovą ir kaip 
ekonominė jėga, statydinusi šventyklas bei vienuolynus ir gaudavusi 
jiems išlaikyti žemių, gyvulių ir žmonių, kėlė neapykantą ir tiems, kurie 
turėjo jai dirbti, ir tiems, kurie prarasdavo jai atitekusius laukus ir žmo- 
nes. Čia iš dalies ir slypėjo tikroji aistrų priežastis. Budizmas neįstengė 
tapti jėga, sugebančia palaikyti ir sustiprinti centrinę valdžią. Kiekvie- 
na Tibeto sritis arba grupė sričių, pajėgiančių savarankiškai gyvuoti, 
galėjo turėti savo vienuolynus bei šventyklas ir apsieidavo be centrinės 
valdžios. Todėl jos parama budizmui pamažu ėmė darytis nebereikalin- 
ga. Jam užteko vietinio valdovo arba vado simpatijų. Dėl prasidėjusių 
vidaus karų tarp aristokratų giminių, vietinių vadų ir karvedžių separa- 
tistų budizmas ne tik nežuvo, bet pasidarė stipresnis ir nugalėjo kaip tik 
toje sunkioje kovoje. Ir toje kovoje žuvo vienalytė Tibeto valstybė. 

Lasoje valdžiusio Odsrungo sūnus, Dže Palkhorcenas, buvo budizmo 
šalininkas ir statydino šventyklas, bet taip pat, kaip jo dėdė, buvo nu- 
žudytas. Jo anūkas, Kjide Njimagonas, pabėgo į Purangą, kur davė pra- 
džią savo dinastijai, valdžiusiai vakarų Tibetą — Ngarį. Šios dinastinės 
šakos palikuonys vėliau tapo vietiniais Jacės kunigaikščiais, dabartinio 
Nepalo šiaurės vakaruose. Antrasis Odsrungo anūkas įsitvirtino Cange. 

Tuoj po to, kai žuvo Lang Darma, prasidėjo maištai kariuomenėje. Ne- 
belikus centrinės valdžios ir vaidijantis pasienio kariuomenės vadams, 

-neišvengiamai susiaurėjo Tibeto valstybės teritorija ir atskilo keletas 


anksčiau užkariautų rajonų. 851 m. tapo nepriklausomas Dunchvangas. 
„Džan I-čao, Sadžou srities tufaniečių vadas, pateikė imperatoriaus dva- 
rui vienuolikos sričių, būtent Gvadžou, Šadžou, Idžou, Sudžou, Gandžou 
ir kt. žemėlapį... Gavęs apie tai pranešimą, imperatorius pagyrė gyven- 
tojų uolumą, o Džan I-čao paliko Šadžou kariniu gubernatoriumi [4, 232— 
233]. 861 m. Džan I-čao prie savo valdų prijungė ir Landžou. 

860 m. Kinijos valdžion pasidavė tibetiečių karo vadas Veidžou mies- 
te — Tibeto valstybės rytiniame forposte, Sėčvano provincijoje. 

861 m. tibetiečių vadas Šan Kundžas, iš visų pusių spaudžiamas prie- 
šo, buvo nugalėtas uigūrų ir dansianų (tangutų). Toba Chvai-guanas, tan- 
gutų vadas, paėmė Kundžą į nelaisvę, nukirto jam galvą ir nusiuntė ją į 
Čangjaną. „Nuo to laiko Tufanis visiškai nusilpo“ [4, 233]. Tibetiečių ar- 
mijų likučiai, susimaišę su vietinėmis gentimis, taip pat su karo belais- 
viais, dar anksčiau iš visur suvarytais į tuos rajonus, sudarė būsimųjų 
gyventojų branduolį, išsklidusių viduramžiais palei Kinijos ir Tibeto et- 
ninę sieną. IX a. viduryje tiurkai, uigūrai ir karlukai padarė galą tibe- 
tiečių viešpatavimui Rytų Turkestane. Netekęs daugumos valdų, suskal- 
dytas ir nusilpęs Tibetas užsisklendė tarp savo etninių sienų, susidariusių 
X a. maždaug dabartiniu pavidalu, ir jau mažai tebuvo žinomas kaimy- 
nams. Tibeto istorinės kronikos nepaprastai šykščiai kalba apie labai įdo- 
mų ir nedaug pažįstamą laikotarpį nuo IX a. vidurio iki.XI a. pradžios. 
Sausus sąrašus asmenų, valdžiusių įvairias Tibeto dalis per tuos 150 me- 
tų, dažniausiai be datų ir duomenų apie gyvenimą,— štai ką terandame 
visuose tibetiečių istorikų raštuose. Tą pertrūkį žiniose, tautos atminties 
„aptemimą“ tibetiečių istorikai vadina „skyle“, „duobe“ „įgriuva“. 

Tačiau, nors tai ir buvo „įgriuva“ istorinėse kronikose, nebuvo „sky- 
lė" tautos istorijoje, Kaip tik per tuos pusantro šimto metų Tibetas perėjo 
iš senųjų laikų į vidurinius amžius, pamažu įgydamas bruožų, kurie bū- 
dingi jo gyvenimui iki pat mūsų dienų. 

Dar nėra išaiškintos visos priežastys, dėl kurių IX a. vidury suiro Ti- 
beto valstybė. Tačiau kol kas jau galima bandyti nurodyti tris: tai VII— 
XI a. vykę Tibeto ekonominės plėtotės procesai, sudarę prielaidas decent- 
ralizavimui, ideologinė ir politinė senųjų tikėjimų (bono) kova su budiz- 
mu ir pagaliau vidiniai karai, ypač tarp Kinijos pasienyje ir Rytų Turkes- 
tane stovėjusių stipriausiųjų armijų vadų. 

Tibete VII—IX a. ariamosios žemės buvo dalijamos į džešingus, t. y. 
cenpo žemes, kurios galėjo būti suteikiamos už tarnybą sąlyginio valdy- 
mo teisėmis, kaip kholjulai, ir sido (srido) žemes — giminines aristokratų 
šeimų, buvusių giminės viršūnių, tėvonijas, kur klano galvos turėjo ir po- 


litine valdžią. Be to, atsilikusiuose rajonuose egzistavo ir gimininė že- 
nės valdžios kontrole, nors ivairiom peripetijom tebevyko kova tarp bono 
mos ypatinguose sąrašuose — čhinriluose, kur „buvo nurodomi žemės 
plotai, jų valdytojai ir mokesčių bei rinkliavų dydis“ [5, 78]. 


Kholjulai būdavo duodami valdyti atskiriems asmenims leno teise,' 


bet likdavo cenpo nuosavybe. Valdytojui mirus ir nepalikus įpėdinių, tos 
žemės būdavo atimamos. Kholiulo žemes drausta parduoti, keisti, perleis- 
ti. Kadangi pareigybės būdavo paveldimos, kholjulai tam tikrom sąly- 
gom irgi tapdavo paveldimomis valdomis, 

Sido žemes sudarė buvusios anksčiau nepriklausomų vaidovų valdos 
arba jų dalys. Tokiais atvejais teisę į sidą garantuodavo „nepaneigiamas“ 
cenpo dokumentas. „Terminą „sidas“ reikia suprasti kaip ekonominių 
bei politinių teisių į pavaldžias žemes bei jų gyventojus kompleksą“, tai 
buvo „privačiai valdomos žemės, sudariusios gimininę aristokratinių šei- 
mų — atitinkamos genties, giminės viršūnės — nuosavybę“ [5, 87]. Sios 
žemės buvo ekonominė bazė, kuria rėmėsi stambūs senovės Tibeio kia- 
nai, kovodami prieš centrinės Tibeto valdžios, cenpo, stiprėjimą. Tokių 
žemių daugėjo, nes užkariavimų dėka jos buvo duodamos kaip dovana 
(čaga, džaga). Tokiais atvejais neretai ištisos sritys pereidavo kilmingų 
dignitorių ir įžymių karvedžių nuosavybėn. 

VIII a. pabaigoje — IX a. pradžioje Tibete atsirado ir vienuolynų že- 
mių. Jų šaltinis buvo dosnūs cenpo ir privačių asmenų dovanojimai. Tos 
rūšies žemės nuosavybė taip pat buvo linkusi augti ir nusikratyti centri- 
mės nuosavybė tikra to žodžio prasme. Monarcho žemės buvo apskaito- 
ir budizmo. 


Monarcho žemėse, padalytose į sklypas, dirbo jo valdiniai — bangai. 


Bangais senovės Tibeto visuomenėje buvo vadinami visi cenpo valdiniai, 
nepriklausomai nuo jų socialinės padėties ir turto. Pagal žodžio kilmę — 
tai genties nariai, priešpastatomi jos vadui, dže. Bangai buvo laisvi žmo- 
nės, nepriklausę nuo trečiųjų asmenų. Bangai, dirbę monarcho žemes, 
mokėjo mokestį — tre (khralą). Tai buvo tiksliai nustatytas mokestis na- 
tūra ir auksu, matyt, priklausęs nuo sklypo dydžio ir auginamų kultūrų. 
Jį rinko tam tyčia paskirti valdininkai, cėnpo patarėjai, vadinami khab- 
sais. Kiekvienas sklypo šeimininkas, bangas, turėjo raudoną rentlazdę, 
tram (khram) marą, kurioje buvo įrašyta, kiek iš jo priklauso žemės mo- 
kesčio. Vengrų tibetologas A. Rona-Tašas, pirmas nustatęs, kad „senovės 
tibetiečių kalboje pirmykštė žodžio „khram“ prasmė — medinės rentlaz- 
dės, naudojamos mokesčiams, skoloms registruoti ir kitiems panašiems 
dalykams“, taip pat mano, jog tos „raudonos rentlazdės vartotos tik iki 
744 m., kai buvo išleistas cenpo įsakas jas pakeisti geitonu popieriumi, ir 

po to visi įrašai buvo daromi „popieriuje“ [78, 166—167]. Be nustatytu 
mokesčių, iš bangų būdavo imamos ir nereguliarios rinkliavos, kartais 
kaip baudos, kurios vadinosi čadkomis. Bangai protarpiais turėdavo at- 
likti darbo prievoles, dalyvauti rūmų, šventyklų, tiltų statyboje ir t. t. 

Reikia pabrėžti, kad budistai vienuoliai buvo visiškai atleisti nuo bet. 
kokių mokesčių mokėjimo. Iš nukariautų genčių buvo imama duoklė — 
rinkliava, ča (pja). 

Privačiose žemės valdose, kholjuluose, triūsė priklausomi žmonės — 
trenai (branai), Trenais buvo paverčiami gausūs karo belaisviai, tibe- 
tiečių paimti tolimuose žygiuose, be to, laisvi bendruomenės nariai, nes 
tibetiečių tauta sociališkai diferencijavosi ir anksčiau visai genčiai pri- 
kiausiusios žemės tapdavo genties vado nuosavybe. Be to, trenais virsda- 
vo žmonės, paties cenpo padovanoti atskiriems asmenims kariu su žeme. 
Trenai buvo žmonės, ne tik dirbę žemės ūkyje, bet ir amatininkai, tarnai. 
„Trenai — tai tiesioginiai gamintojai, kurie dirbo žemę arba ganė savo 
savininkų galvijus, nuo jų asmeniškai priklausė ir buvo jų išnaudojami“ 
[5, 119]. | 

„VI-IX a. Tibeto visuomenė buvo klasinė visuomenė, su daugely 
rajonų išlikusia pirmykšte bendruomenine santvarka, visuomenė, kurioje 
vyravo feodalinio pobūdžio gamybiniai santykiai“ [5, 119]. Kadangi Tibe- 
to valstybėje gamybiniai santykiai buvo nevienodo lygio, ūkis skirtin- 
guose rajonuose dėl geografinių sąlygų buvo skirtingo pobūdžio: vienuo- 
se buvo išsivysčiusi žemdirbystė, kituose vyravo klajoklinė gyvuilinin- 
kystė; dže-šingo žemės, matyt, dažnai pavirsdavo khoijulo žemėmis, © 
laisvieji bangai tapdavo priklausomais trenais— tad, nusilpus centrinei 
valdžiai, susidarė ekonominės prieiaičos vieningai Tibeto valstybei su- 
skilti į daug savarankiškų arba pusiau nepriklausomų sričių. Žinoma, ta- 
tai joms nekliudė palaikyti tarp savęs ekonominius ryšius, o tibetiečių. 
gentims — savo etninį vieningumą. Ir nors nuo IX a. vidurio prasidėjo 
centrinės valdžios smukimo, Tibeto politinio susiskaldymo ir karinės ga- 
lios silpnėjimo laikotarpis, ekonominėje srityje šis laikotarpis, kaip mums. 
atrodo, pasižymėjo tuo, kad labiau paryškėjo feodaliniai santykiai, pra- 
siplėtė Tibete jų sfera, taigi toliau vystėsi tibetiečių visuomenė. 

Niatrių dinastija, paskutiniųjų cenpų rankomis aktyviai diegdama bu- 
dizmą (išimtis — Lang Darma), ideologinċje plotmėje kirto šaką, ant ku- 
rios ji sėdėjo, cenpams — genčių vadams pradėjus virsti cenpais-kara- 
liais. Šios dinastijos dieviškoji, dangiškoji kilmė, tad ir mistinė galia, ku- 
ria, kaip manyta, buvo apdovanotas cenpas, siejosi su senais tikėjimais, 
kovoje su budizmu įpavidalintais bono religijos. Songcen Gampas, ma-- 

žlugo Njatrių dinastija. Tik visiška ir besąlyginė budizmo pergalė galė- 
jo cenpus paversti monarchais, kurie aktyviai naudotųsi jo pagalba. Ka- 
dangi budizmas buvo įvedamas tik iš dalies, palengva jam prisitaikant 
"senus tibetiečių tikėjimus ir valdžiai pamažu suteikiant naują dieviškumo 
pobūdį, seni įvaizdžiai kurį laiko tarpą sverdėjo, o nauji dar nebuvo įsi- 
tvirtinę. Galima manyti, kad toks laiko tarpas prasidėjo maždaug apie 
IX a. vidurį, dėl to ir žlugo cenpų dinastija. Neatsitiktinai per 877 m. tar- 
pusavio karą buvo suardyti šventieji cenpų kapai, netekę aukščiausios 
globos ir nebekėlę šventos baimės. 

Kaip jau sakėme, išsivysčiusiose Tibeto srityse, aplink Cangpo upę, 
atsiradus tibetiečių valstybingumui, krašto teritorija, pasiskirstyta gimi- 
nių ir genčių, dabar jau buvo padalyta į stambius karinius-administraci- 
nius vienetus — ru(ragus), sparnus. Kiekvienas ru savo ruožtu dalijosi į 
dvi dalis — viršutinę ir apatinę, o šios — į keturis tongdus, rajonus-tūks- 
tančius, t. y. rajonus, galinčius duoti — žinoma, apytikriai — po tūkstan- 
tį karių. Nelabai gausios senos gentys sudarė atskirus, savarankiškus 
tongdus. Dideli genčių teritoriniai vienetai buvo padalyti į du, tris ir 
daugiau tongdų. Kai kurios jų dalys atsidūrė net skirtinguose ru. Tačiau tai, 
kad iš savarankiškų gentinių-gimininių vienetų dažnai susidarydavo nau- 
ji administraciniai tongdų vienetai, ne padėjo šalyje stiprėti centrinei 
valdžiai, o leido vystytis separatistinėms tendencijoms. 

Aukščiausioje krašto valdžioje svarbų vaidmenį vaidino patarėjų — 
Jonpų institucija, turbūt siekusi dar gimininę santvarką, tuos laikus, kai 
tokie patarėjai buvo renkami. Patarėjai dažnai buvo susiję santuokos ry- 
šiais su cenpo šeima [91, 61]. Iš patarėjų tarpo buvo skiriamas vienas mi- 
nistras pirmininkas, arba didysis patarėjas — lončhenas. Didieji pata- 
rėjai šaukė tarybas, tvarkė mokesčių rinkimą, apskaitą, ėjo karo vadų 
pareigas. Prie Trisong Deceno iš 17 armijos vadų 14 buvo patarėjai. Įpra- 
tus patarėjus skirti iš stiprių klanų, tuo „atskiroms aristokratų šeimoms 
suteikiant politines teises visos valstybės mastu, grėsė ir didelių nemalo- 
numų pačiai centrinei valdžiai, nes šitaip išaukštintos aristokratų šeimos 
rasdavo savy pakankamai jėgų stoti prieš cenpą, ypač kai šio valdžia nu- 
silpdavo“ [5, 152]. Kai kurie cenpai, kaip matėme, patarėjų buvo nužudy- 
ti, o IX a. vidury patarėjų, armijų vadų, valdžia jų tarnybos vietose taip 
padidėjo, kad jie ėmė nebesiskaityti su Lasos nuomone ir įsakymais. 

Valdymo organai, išaugę iš senųjų gimininių valdymo organų, buvo 
ir tarybos — dunmos. Tarybos buvo šaukiamos nuo dviejų iki keturių 
kartų per metus įvairiose vietose. Tarybose būdavo sprendžiami visi kraš- 
to gyvenimui svarbūs klausimai, Be bendros viso Tibeto tarybos, buvo 
šaukiamos ir regioninės tarybos, pavyzdžiui, Rytų Turkestane. Aukštieji 

Tibeto pareigūnai, dalyvavę tarybose, buvo ne paprasti patarimų davė- 
jai, o dažniausiai pusiau nepriklausomi ar visiškai nepriklausomi krašto 
sričių valdytojai. Tarybos dažnai virsdavo ir arena, kur cenpo ir centri- 
nės valdžios šalininkai kovodavo su separatistiškai nusiteikusiais, feo- 
dalizuojančiais stambiausių Tibeto klanų atstovais. Šioje centralistinio ir 
decentralistinio pradų kovoje nugalėjo pastarasis. 


4. BUDIZMO TRIUMFAS 


Deja, „skylė“ Tibeto istorijoje, susidariusi dėl to, kad trūko medžia- 
gos apie IX a. pabaigą — XIII a. pradžią ir kad išlikusioji, matyt, per 
menkai ištyrinėta, daug kur tebėra ir šiandien. Čia dar turės pasakyti sa- 
vo žodį Tibeto istorikai. Tačiau kai kurios pagrindinės krašto vystymosi 
tendencijos ir išdavos tame laikotarpyje pakankamai aiškios. Visų pirma, 
tie keturi šimtmečiai buvo išties budizmo triumfo šalyje laikotarpis. Iš- 
guitas iš centrinio Tibeto budizmas įsitvirtino šalies pakraščiuose ir su- 
silaukė ten pirmų lemiamų pergalių — pirmiausia Amdo srityje. Manoma, 
kad centriniame Tibete budizmas buvo persekiojamas apie 70 metų. Am- 
do vienuolynai išsilaikė, ir tas anksčiau buvęs atsilikęs šalies rajonas da- 
vė savo asketų ir pamokslininkų, kurių tarpe ypač pagarsėjo Gongpa 
Rabsalas. 

X a. pradėta religinę valdžią jungti su pasaulietine ir atskiruose rajo- 
nuose ją telkti vienoje šeimoje, kurios nariai tapdavo ir pasaulietiniais 
srities valdytojais, ir jos vyriausiais dvasiniais mokytojais. Budizmui ple- 
čiantis, sklindant tarp didžiosios krašto gyventojų daugumos ir gilėjant — 
kai buvo geriau suprantamos šio tikėjimo paslaptys ir pirmenybės, ku- 
rių budizmas, kaip ir kitokia pasaulinė religija, teikė feodalų klasei, stip- 
rinusiai savo valdžią valstiečiams ir gyvulių augintojams,— kiekvienos 
vietovės centras steigė savo vienuolyną ir ruošė pamokslininkus Tibete 
arba Indijoje. Antai Samjajaus vienuolyne sėdėjęs Odsrungo ainis, Ešei 
Džalcanas, pasiuntė į Amdo sritį pas Gongpa Rabsalą dešimt jaunuolių, 
kurie, išėję mokymo kursą, grįžo namo ir beveik užmirštą tikėjimą Sam- 
jajuje vėl pakėlė į reikiamą lygį. 

X—XII a. Tibeto valdovai taip pat aktyviai siuntė tibetiečius vienuo- 
lius mokytis į Indiją, o į Tibetą iš Indijos kvietėsi garsių panditų. Tatai 
Tibete sustiprino budizmo atmainos, mahajanos, pozicijas. Antrojoje 
X a. pusėje Ngario srity klestėjo Tholingo vienuolynas, kuriame darba- 
vosi garsūs vertėjai Rinčen Zangpas ir Legpa Šeirabas, išsimokslinę Kaš- 
myre. Ngario valdytojas savo teises sričiai valdyti perdavė jaunesniam 


broliui, o pats tapo budistinės bendruomenės galva, Ešei Odo vardu. 
XI a. ketvirtame dešimtmetyje jis pirmąkart į Tibetą pakvietė garsų Indi- 
jos pamokslininką, panditą iš Magadhe esančio Vikramašilos vienuolyno, 
Atišą, bet šis atsisakė. 

Ngario srityje tuo metu buvo ne viskas gerai. Vyko karas su kažko- 
iais gariokais, su kuriais siejami tiurkai-karlukai, tuo labiau kad garlo- 
kai gyveno į šiaurės vakarus nuo Ngario. Ešei Odas pateko į nelaisvę, 
Nugalėtojai pareikalavo kaip išpirkos už jį tiek aukso, kiek svėrė belais- 
vis. Matyt, Ešei Odas buvo žmogus solidaus svorio, nes Ngario gyven- 
tojai surinko visą jų srityje buvusį auksą, bet ir jo neužteko budistų 
gaivai išpirkti. Pasak padavimo, Ešei Odas nutarė verčiau likti nelais- 
vėje, o už surinktą jam išpirkti auksą prieš mirdamas prisakė anirąkart 
pakviesti Atišą. Ešei Odo brolėnas ir įpėdinis Čangčub Odas pasiuntė į 
Indiją naujus pasiuntinius. Atiša priėmė pakvietimą, Tibetiečių delega- 
cijos vadovas Nagcas buvo prisaikdintas, kad po trejų metų Atišą gyvą 
ir sveiką pargąbensiąs atgal. Ir štai 1041 m. Atiša su 24 mokiniais per- 
sikėlė iš pietų į šiaurę per Nepalą ir 1042 m. atvyko į Tholingo vienuo- 
lyną šiauriniame Tibete. Po trejų metų Atiša paliko Tholingą ir leidosi 
atgal. Pakeliui jis sustojo Purange, kur prie jo prisijungė Brom Tonpa, 
tapęs jo mokiniu. Tačiau iškeliauti iš Tibeto Atišai nepavyko. Kjaronge, 
prie Tibeto ir Nepalo sienos, paaiškėjo, kad kelias į Indiją atkirstas dėl 
suirutės Nepale, Atiša buvo pakviestas į centrinį Tibetą. Iš pradžių jis 
gyveno Samjajaus, paskui — Thangpočės vienuolyne. Po kiek laiko, ap- 
iankęs Lasą, Atiša įsikūrė kitame vienuolyne, Njethange, kur išgyveno 
kelerius metus ir 1054 m. pasimirė. 

Skirtingai negu seni Padmasambhavos pasekėjai, sudarę Niingmapos 
sektą, kuri laikėsi Indijos budizmo tantrinės srovės, Atišos šalininkai su- 
kūrė naują sektą — Kadampą, su kuria vėliau buvo susijusi svarbiausia 
Tibeto budizmo sekta — Gelugpa, vadovaujama dalailamų ir pančenla- 
mų. Tais pat dešimtmečiais susiformuoja ir kitos Tibeto budistų sektos. 

Susidarius sektoms, Tibeto ideologinėje sferoje galutinai nugalėjo ieo- 
daliniai santykiai. Tuo laikotarpiu klestėjo „kilmingi namai“ ir daž- 
niausiai tų pat kilmingų ramų valdomi vienuolynai. Religinę vaidžią ėmė 
toje pat šeimoje paveidėti sūnėnas iš dėdės, pagal tėvą. Vieni broliai ve- 
de tesdavo giminę, kiti tapdavo vienuoliais, ir, jei tik šeimai užtekdavo 
jėgų ir įtakos, visa apylinkė pakliūdavo į rankas vienos šeimos klanui, 
kurio žinioje buvo viskas. O klanai nevengdavo progos ir tarp savęs su- 
sigiminiuoti. Pavyzdžiui, Sakjų giminės pradininkai Khonai buvo gimi- 
nystės ryšiais susiję su Če, kurie laikė savo rankose Lhalaus vienuolyną 
Sakjų kaimynystėje. Vėliau tos šeimos sudarė sąjungą su Giancės valdy- 

tojais. Phagmodų šeima, susivienijusi su klanu iš Lango ir šeima iš Garų 
kiano, faktiškai viešpatavo Kamo srityje. Phagmodai vėliau įsitvirtino 
Dergės srityje. 

Atskiroms šeimoms įsistiprinti padėjo ir anais metais atsiradusi siste- 
ma pažiūrų, kad tas pats asmuo daug kartų iš eilės persikūnija,— pažiū- 
rų, kurias vėliau priėmė dalailamos ir pančenlamos [87, 53]. Vienuolynai 
pamažu ėmė pasijungti pasaulietinę valdžią. Tiktai Gugės srityje ir La- 
dake tebebuvo stiprios vietinės dinastijos, bė to, toli šiaurės rytuose, 
Kukunoro rajone, trumpam susidarė Džalso (Dziuesylo) įkurta valstybė, 
vėliau, XII a., žlugusi per karus su tangutų valstybe Da Sia, kinais ir 
džurdžėnais. Džalso valdų liekanos sudarė vėliau šio regiono istorijoje 
svarbų vaidmenį vaidinusios Lino kunigaikštystės branduolį. 


5. KAD MONGOLUS ATVERSČIAU Į MŪSŲ TIKĖJIMĄ, 
TURIU RENGTIS KAIP MONGOLAS 


Keletą dienų skaitęs „Žydruosius analus“, Canjan Džamcas lyg iš nau- 
jo pergyveno daugybę didžics savo krašto praeities epizodų, apie ku- 
riuos ne kartą girdėjo ir skaitė ankstyvoje vaikystėje, bet, didelei savo 
gėdai, niekad jiems neteikė didelės reikšmės ir visa tai skyrė prie tų iš- 
mintingų painybių, kurias jam kimšo į galvą mokytojai, ruošdami vie- 
nuolio įžadams. 

Mintys apie praeitį grąžindavo į dabartį, ir širdis prisipildydavo dar 
didesnio kartėlio, kai jis pagaivodavo, kad daug kas jau padaryta ne taip, 
c tai, kas svarbiausia, žinoma, visai nepadaryta. Dabar per vėlu, dė! sve- 
timtaučių įsikišimo jis neteko ne tik pasimatymų džiaugsmo Lasoje ir Šo- 
joje. Jis nušalintas nuo valdžios, taigi nebegali paimti į savo rankas šalies 
likimo. Vėjas iš šiaurės — jis visada neša nelaimę: 


Baltas šerkšnas ant žolės — 
Šiaurio pasiuntinys. 
Nuo seno jis perskiria 
Bites ir gėles. 
Kur ji, toji laisvė, tas brangakmenis, kurio jis nevertino, nesaugojo ir 
taip iengvai pametė: 
Kol tebeturim brangakmenį, 
Menkai vertinam tą brangenybę! 


Bet, vos tik brangakmenį pametam, 
Širdį sugniaužia liūdesys ir skausmas. 


Taip jis ir sėdėjo, giliai susimąstęs, ant minkštų pagalvių, padėjęs vei- 
kalą, kai įėjo sargybos viršininkas. 
— Ko liūdite, jūsų malonybe? — pagarbiai paklausė šis. 
Canjan Džamcas pažvelgė į to savimi patenkinto žmogaus veidą, nuo 
kurio dar nespėjo nuslinkti veidmainingos užuojautos kaukė, ir atsakė: 
Rūstybė ir įtūžis 
Sakalams pašiaušė plunksnas, 
Žmonių klasta ir rūpesčiai 
Sukėlė man sielvartą. 


— Į ką čia taikote? — mongolo veidas pasidarė šaltas ir neperpran- 
tamas: tokios kalbos jam pavojingos— Kokie mūsų darbai buvo vakar, 
toks mūsų gyvenimas šiandien. 

Canjan Džamcas atsistojo ir priėjo prie lango. Apačioje, po juo, vaikš- 
čiojo sargybinis. 

— Tavo tiesa, 

Konvojaus viršininkas jau ėmė gailėtis, kad susijausmino ir davė ne- 
reikalingą klausimą. Visur čia chano Lhavzano akys ir ausys, ir kalbėti 
su buvusiuoju VI Dalailama oi kaip pavojinga. Jis nuėjo prie durų, ati- 
traukė šilkinę užuolaidą ir neatsigręždamas tarė: 

— Pasiruoškite! Rytoj iškeliaujame į Gumbumą,— ir, išsmukęs lauk, 
su apmaudu trenkė į nugarą klausiusiam sargybiniui, kuris persigandęs 
vos spėjo atšokti į šalį. 

Nuo tuklaus kūno svorio sugirgždėjo laiptai, o paskui kieme dar il- 
gai buvo girdėti piktai rėkalojant mongolų kalba — konvojaus viršinin- 
kas dėjo į šuns dienas savo valdinius. 

Mongolai? Pastaraisiais dešimtmečiais jie ne kartą šeimininkavo Tibe- 
te. Kaipgi tai atsitiko? Iš kur jie atsirado? Mongolai, mongolai... Jis vėl 
atsisėdo ant pagalvių ir stengėsi prisiminti, ką apie juos žinojo. 

Jis buvo skaitęs, kad pirmąkart apie mongolus tibetiečiai išgirdo Čin- 
gischano armijoms pradėjus žygius prieš greta jų buvusią tibetiečiams gi- 
miningą minjagų-tangutų valstybę. 1227 m. su minjagais buvo susidorota. 
Banga pabėgėlių iš šiaurės ir šiaurės rytų ne tik užtvindė Amdo ir Kamo 
sritis, bet atsirito iki pat Himalajų. Kai kurios vėlyvos mongolų ir tibe- 
tiečių šaltinių žinios, kad kažkada, 1206—1207 m., Tibetas pasidavęs mon- 
golams, yra netikros. 

1240 m. 30 tūkstančių karalaičio Godano — Čingischano anūko ir Ugo- 
dojaus (Ugedėjaus) antrojo sūnaus — kariuomenė, vadovaujama Ledžo 
ir Dordo Darchano, įsibrovė į Tibetą ir pasiekė Phanjulą, vietovę, esančią 
į šiaurę nuo Lasos. Buvo sudeginti Radeno ir Džal-Lhakhano vienuolynai, 

jų turtas išgrobtas, o vienuoliai nužudyti. Tebėra neaišku, kodėl mongo- 
lai nežygiavo toliau, be to, tiksliai nežinoma, kokiais motyvais vadovau- 
damasis Godanas įsakė atsiųsti jam vieną pačių mokyčiausių Tibeto 
budistų. Ar čia ieškotasi religijos, nes tuo metu mongolai, matyt, dar neži- 
nojo, ką pasirinkti — budizmą, krikščionybę ar islamą, — ar tiktai ieško- 
ta gydytojo — Godanas sirgo,— bet puolimas buvo nutrauktas. Su tibe- 
tiečių dvasininkija ir pasauliečiais valdovais prasidėjo derybos, pasi- 
baigusios tuo, kad mongolams buvo rekomenduotas vienuolis iš Sakjos 
sektos, Kunga Džalcanas (1182—1251). Kunga Džalcanas jaunystėje bu- 
vo įšventintas į vienuolius garsiojo Kašmyro budisto Šakjašribhadros, o 
4219 m. jis lankėsi Nepale bei Indijoje ir ten dalyvavo religiniuose dis- 
putuose. Jis buvo sanskrito žinovas ir dėl savo mokytumo gavo Sakja 
Panditos vardą. 

Ir štai į Sakjos vienuolyną atvyko mongolų valdininkas Džalmanas, 
atgabenęs Sakja Panditai asmeninį Godano laišką. Laiške buvo rašoma: 
„Aš, narsus ir klestintis karalaitis Godanas, noriu Sakja Panditai Kunga 
Džalcanui pranešti, kad mums reikalingas lama, kuris galėtų duoti pata- 
rimų mano neapšviestai tautai, mokyti ją, kaip laikytis dorovės įstatymų 
ir gyventi religinį gyvenimą. Be to, man reikia, kad kas nors pasimels- 
tų už gerovę mano velionių tėvų, kuriems esu didžiai dėkingas. Kurį lai- 
ką aš apie tai mąsčiau ir, ilgai svarstęs, nutariau, kad Jūs — kaip tik tas 
asmuo, kuris sugeba atlikti šį uždavinį. Kadangi būtent Jūs — tasai lama, 
kurį aš pasirinkau, nepriimsiu jokių atsikalbinėjimų ir nurodinėjimų į 
Jūsų amžių ir Kelionės sunkumus. Dieviškasis Buda atidavė savo gyvybę 
visų būtybių dėlei. Ar neatsižadėtumėte savo tikėjimo, jei bandytumėte 
vengti išpildyti šią savo pareigą? Man, žinoma, būtų daug paprasčiau nu- 
siųsti didelį kariuomenės dalinį, kad Jus pristatytų. čia, bet, jei taip pasi- 
elgčiau, galbūt patirtų žalą ir nelaimes daugelis niekuo nekaltų būtybių. 
Budizmo tikėjimo labui ir visų gyvųjų būtybių labui kviečiu Jus nedel- 
siant atvykti pas mus. 

Jums atsidėkodamas, būsiu labai geras vienuoliams, kurie dabar gy- 
vena vakarinėje saulės pusėje. 

Siunčiu Jums dovanų penkis luitus sidabro, šilkinę mantiją, papuoštą 
6200 perlų, drabužių ir apavo iš šilko ir dvidešimt įvairios spalvos šilko 
gabalų. Visa tai Jums pristatys mano pasiuntiniai Dcho Segonas ir Ui Džo 
Karma. 

Drakono metų [1244 m.| aštuntojo mėnesio trylikta diena“ [82, 61— 
62]. 

Laiškas buvo ultimatumo pobūdžio. Sakja Pandita priėmė tą ultima- 
tumą, tikėdamasis su mongolų pagalba sustiprinti Sakjos hierarchų val- 


džią, savo sektos, vienuolyno ir savo šeimos, Khonų, padėtį, be to, Tibetą 
išgelbėti nuo nuniokojimo. 

1244 m. Sakja Pandita išvyko pas Godaną, buvusį dabartinio Landžou 
rajone. Su juo keliavo du jo sūnėnai — dešimtmetis Lodoi Džalcanas ir še- 
šerių metų Čagna. Atvykęs į Lasą, Sakja Pandita, pagal padavimą, įšven- 
tino ten į vienuolius Lodoi Džalcaną, kaip sakoma, priešais tą Budos sto- 
vylą, kurią dar VII a. atsivežė į Tibetą kinų princesė Ven-čenė. 

1245 m. Sakja Pandita atkeliavo į Godano ordą. Čia jam buvo pasta- 
tytas lavranas (rūmai) ir Trulpaidės vienuolynas, tebestovįs ir šiandien. 
Godanas buvo išvykęs į kurultajų, kunigaikščių suvažiavimą Karakoru- 
me ir grįžo tik 1247 m. Kai kuriais duomenimis, Sakja Pandita jį tikrai 
pagydė nuo kažkokios ligos. 1249 m. Godanas Sakja Panditai leido val- 
dyti visą Tibetą. Ryšium su tuo Sakja Pandita laiške Tibeto valdovams ir 
budistų hierarchams rašė: „Karalaitis man pasakė, kad jei mes, tibetie- 
čiai, mongolams padėsime religijos reikaluose, jie mus palaikys pasau- 
lietiniuose reikaluose. Taigi mums susidaro galimybė savo tikėjimą 
skleisti vis toliau ir toliau. Karalaitis tik ką pradėjo mokytis mūsų tikė- 
jimo ir jį suprasti. Esu įsitikinęs, kad jei liksiu čia ilgiau, Budos tikėjimą 
galėsiu išplatinti anapus Tibeto sienų ir šitaip padėti savo kraštui. Kara- 
laitis leidžia man be baimės skelbti savo tikėjimą ir duoda viską, ko rei- 
kia. Jis man paaiškino, kad jo galioje — padaryti gera Tibetui, o mano — 
padaryti gera jam. Jis manim visiškai pasitiki. Širdies gilumoje aš tikiu, 
kad karalaitis geidžia padėti visoms šalims. Aš be paliovos sakau pa- 
mokslus jo ainiams ir didžiūnams, bet esu senas ir vargu ar ilgai gyven- 
siu. Nesibijokite, nes visko, ką pats žinau, išmokiau savo sūnėną Phag- 
pa” [82, 64]. 

Tame pat laiške Sakja Pandita kartu ir pagąsdino savo galimus prie- 
išininkus Tibete mongolų invazija: „Mongolų chano armijos — nesuskai- 
čiuojamos“, visas pasaulis — dzambulingas — jau atsidūrė jo valdžioje, — 
ragino Tibeto feodalus ir bažnyčios hierarchus bendradarbiauti su chano 
valdžios atstovais, auksinių įgaliojimo lentelių — paidzų (tibetiškai — se- 
rigpų) nešiotojais, ir patarė siųsti chano dvarui dovanų — aukso smilčių, 

„sidabro, drambliakaulio, perlų, ochros, kailių ir vilnos. 

125i m. Sakja Pandita mirė. Netrukus mirė ir Godanas. Sakja Panditos 
sūnėnas Lodoi Džalcanas, kuriam suteiktas lamos PHagpos, „Šventojo la- 
mos“, vardas, 1253 m. buvo pakviestas į mongolų kariuomenės vado, 
karalaičio Chubilajaus, ordą Kukunoro rajone. Lama Phagpa pareiškė, 
kad jei Chubilajus pageidauja, kad jis jį mokytų, tai privalės jam reikš- 
ti pagarbą kaip savo mokytojui, t. y. lenktis, užleisti kelią ir duoti teisę 
sėstis pirmam ir į garbingesnę vietą. Chubilajus atsakė, kad sutinka pil- 


dyti tuos reikalavimus kaip privatus asmuo, likęs vienas su Phagpa, bet. 
atsisako tai daryti viešai, nes toks jo elgimasis pakenktų jo prestižui ir 
apskritai mongolų valdžiai. Jis pasižadėjo tartis su Phagpa tais atvejais, 
kai mongolai spręs Tibeto reikalus, bet kategoriškai uždraudė lamai 
Phagpai kaip nors kištis į Kinijos ir Mongolijos reikalus. 

Pažymėtina, kad, Sakja Panditai mirus, Tibete būta neramumų ir, ma- 
tyt, sukilimų prieš mongolų valdžią. 1252—1253 m. mongolų kariuomenė 
vėl įsiveržė į Tibetą ir ten atstatė savo valdžią. 1254 m. Chubilajus pa- 
skelbė, kad Tibetą valdyti atiduoda lamai Phagpai. Tais pat metais Kar- 
mapos sektos atstovai irgi pabandė sueiti į kontaktą su mongolais, kad iš 
Sakjų atimtų valdžios Tibete monopolį Karma Pagšis (1206—1283) 
1255 m. Amdo srityje susitiko su Chubilajumi ir buvo jo apipiltas malo- 
nėmis. 1258 m. jis kartu su lama Phagpa dalyvavo budistų ir daosistų dis- 
pute ir, tarp kitko, atvertė iš krikščionybės į budizmą chaną Munkę. 

1260 m. Chubilajus tapo visų mongolų chanu. Keletu įsakų jis budiz- 
mui užtikrino ypatingą padėtį imperijoje, o lama Phagpa gavo dišio, 
įmperatoriaus mokytojo, titulą. Chubilajus lamai Phagpai siūlėsi budizmo 
tikybos reikaluose suteikti visišką monopolį Sakjapos sektai ir uždrausti 
visas kitas sektas, bet lama Phagpa griežtai paprieštaravo ir Chubilajų 
įkalbėjo leisti visoms sektoms išpažinti budizmą savaip. Vis dėlto Karma 
Pagšis neteko protekcijos ir buvo priverstas palikti mongolų chano dva- 
rą. Beje, kaip tik Pagšio dėka į realųjį Tibeto budistinės bažnyčios gyve- 
nimą ir pateko atgimimo, reinkarnacijos, institucija (žr. 74 p.) Pagšio 
atgimėliai buvo Tibete pirmieji [82, 65]. 

Chubilajaus įsake dėl Tibeto valdžios perdavimo lamai Phagpai buvo 
taip pasakyta: „Kaip tikras Didžiojo Budos pasekėjas, maloningiausias ir 
nenugalimasis pasaulio valdovas, kurio valdžia lyg saulės šviesa prasi- 
skverbia į visas tamsias kerteles, aš visada reiškiau ypatingą meilę Jūsų 
šalies vienuolynams ir vienuoliams. Tikėdamas dieviškąjį Budą, aš gavau 
pamokymų iš Jūsų dėdės, Sakja Panditos, vandens-jaučio metais [1253 m.], 
išėjau mokslų kursą pas Jus. Gaudamas iš Jūsų pamokymų, aš dar labiau 
panorau ir toliau padėti Jūsų vienuoliams bei vienuolynams, ir atsilygin- 
damas už tai, ko iš Jūsų išmokau, turiu Jums padovanoti dovaną. 

Tad šis laiškas ir yra mano dovana. Jis užtikrina Jums valdžią visa- 
me Tibete, leidžia Jums ginti savo tautos religinius nuostatus bei tikėji- 
mą ir skelbti dieviškojo Budos mokslą... 

Vienuoliams turiu pasakyti, jog jie turi būti dėkingi už tai, kad heap- 
dedami mokesčiais, ir tatai įsisąmoninti, Niekas neturi keisti savo įprasto 

67 gyvenimo būdo. Mes, mongolai, liausimės jus gerbę, jeigu jūs, vienuo- 


liai, nesilaikysite sąžiningai Budos mokymo. Nemanykite, kad mes, mon- 
golai, nesugebame išmokti Jūsų religijos. Pamažu ją išmoksime. 

Kadangi man skirta būti Jūsų globėju, Jūsų pareiga — pildyti die- 
viškojo Budos mokymą. Šiuo laišku užsidedu priedermę būti Jūsų reli- 
gijos globotoju. Vandens-tigro metų [1254 m.] vidurinio vasaros mėnesio 
devinta diena“ [82, 65—66]. 

1260 m. mirus chanui Munkei lama Phagpa pašventino Chubilajaus 
įžengimo į sostą iškilmes ir gavo gošio — valstybės mokytojo — titulą. 

1265 m. Phagpa atvyko į Tibetą ir išbuvo čia dvejus metus. Per tą 
laiką buvo sukurta nauja vieninga, centralizuota krašto valdymo siste- 
ma. Sakjos hierarchas buvo laikomas dvasine Tibeto galva. Prie jo buvo 
pončenas — vyriausias valdininkas, tvarkąs visus civilinius ir karinius 
reikalus. Kraštas buvo padalytas į trylika triponų, kiekvienam paskirtas 
atskiras valdytojas. Dukart — 1268 ir 1287 m. — buvo surašyti gyvento- 
jai. Nuo Sakjos hierarchų ir pončeno būstinių iki Kinijos sienos įrengtos 
dvidešimt septynios džamos — pašto stotys arkliams keisti. Nauja centra- 
lizuota Sakjos valdžia apribojo iki tol buvusių nepriklausomų feodalinių. 
“ valdovų ir vienuolynų teises. 

Kitos tibetiškojo budizmo sektos nesiliovė ieškojusios savų globėjų. 
Calpa Garas buvo globojamas Chubilajaus priešo Aribukos ir, Chubila- 
jui nugalėjus, buvo suimtas ir mirė mongolų sostinėje. Tačiau Chubilajui 
tai nekliudė paimti savo globon Calpos vadovautą sektą. Chanas Chu- 
lagus, įsitvirtinęs Irane, protegavo Drigungpos (Brigungpos) sektą. Dau- 
gelis sektų reiškė nepasitenkinimą, kad pirmauja Sakja, mongolų vieš- 
patavimo Tibete tarpininkė. Lama Phagpa vilkėjo mongoliškais rūbais, 
ir Tibeto vienuoliai netrukus ėmė jam tai priekaištauti. Čomden Rigralas 
iš Nartango vienuolyno parašė apie Phagpą pamiletą, panaudodamas čia 
Sakjos hierarcho vardą, kurio viena reikšmė buvo — „Ypatingas': 


Budos tikėjimo saulės spindulys dingo už Kadžudpos sektos debesų, 
Žmonės neteko ramybės ir laimės dėl valdininkų gobšumo, 

Šiandien ir vienuoliai rengiasi kaip mongolų vadai, 

Ir todėl Jis, kuris to nesupranta, nėra „Ypatingas“, 

Nors ir nešioja tokį vardą! 


Phagpa netrukus parašė atsakymą: 
Pats Buda patvirtino, kad bus tikėjimo pakilimo ir smukimo laikotarpių, 
Žmonių ramybė ir laimė priklauso nuo karmos dėsnio, bet nėra 


valdininkų rankose. 
Kad mongolus atversčiau į mūsų tikėjimą, turiu rengtis kaip mongolas, 08 

Ir todėl Jis, kuris to nesupranta, tikriausiai — 
Žmogus ne per didelio proto! [82, 67—68]. 


1268 m. Phagpa vėl išvyko į Mongoliją, kur Chubilajui pateikė tibe- 
tiečių alfabeto pagrindu sudarytą naują mongolų rašto sistemą. 1269 m. 
chano įsaku ji buvo pradėta naudoti ir vėliau pavadinta kvadratiniu, ar- 
ba lamos Phagpos, raštu. Lamai Phagpai buvo paskirta alga — 1000 luitų 
sidabro ir 59 tūkst. gabalų šilko. Savo memuaruose apie Chubilajaus dva- 
Tą 1271 m. lama Phagpa mini svetimtautį iš tolimų kraštų, irgi buvusį 
chano dvare. Čia galbūt kalbama apie Marką Polą, kuris kaip tik anais 
metais gyveno Chubilajaus dvare [82, 69]. 

1274 m. lama Phagpa paliko Chubilajaus dvarą ir 1276 m. atvyko į 
Sakją. Tibete jo grįžimas sukėlė neramumų. Paaštrėjo jo santykiai su 
pončenu, kuriam atrodė geriau, kad Phagpa būtų Pekine, o ne Sakjoje. 
Norėdamas stabilizuoti padėtį, Phagpa sukvietė budistų vienuolių susi- 
rinkimą ir išdalijo brangių dovanų. 

Tačiau nesutarimai nedingo, ir 1280 m. keturiasdešimt šešerių metų 
Phagpa vieno tibetiečių valdininko buvo nunuodytas. Nuodytojas iš anks- 
to pasiuntė laišką Chubilajui, kuriame dėl Phagpos mirties kaltino pon- 
čeną Kungą Dzanpą. Į Tibetą atskubėjo mongolų kariniai daliniai. Kūnga 
Dzanpas atvyko į tardymą su baltais marškiniais ir juoda kepure iř neigė 
esąs kaltas. Balti marškiniai buvo jo nekaltumo, o juoda kepurė — ap- 
šmeižimo simbolis. Tuo tarpu tikrasis žudikas prisipažino, ką padaręs, ir 
nusigalabijo. Kunga Dzanpas buvo Chubilajaus išteisintas. 

Antras Sakja Panditos sūnėnas, Čanga, buvo vedęs mongolų princesę. 
Jis mirė jaunas, dvidešimt devynerių metų amžiaus. Jo sūnus Dharmapa- 
la tapo Chubilajaus ministru ir 1282 m. nusikėlė paskui jį į Pekiną. 

1287 m. Dharmapala, keliaudamas į Tibetą, numirė. Tibete prasidėjo 
neramumai. Vieno tripono valdytojas Drikhungas užpuolė Sakją, bet 
1290 m. bendromis pončeno Aglenės ir mongolų pastangomis buvo nu- 
galėtas. Drigungpos vienuolynas, rėmęs maištininkus, buvo sugriautas. 

Nusilpus Kinijos imperatoriams Juaniams (mongolams), sustiprėjo ti- 
betiečių valdžia. Sakjos sostą užėmė Danij Dzampo Palas (1262—1327), 
turėjęs septynias žmonas ir daug vaikų. Po jo mirties sūnūs pradėjo ko- 
voti dėl valdžios, todėl, aišku, Sakjos hierarchų vaidmuo Tibete nusmu- 
ko ir reali krašto valdžia susitelkė pončenų ir triponų — apygardų val- 
dytojų — rankose. Sakja nusilpo dėl to, kad XIV a. mongolai gerai su- 
tikdavo ir kitų Tibeto budistinių sektų atstovus. Pavyzdžiui, 1331 m. į 
Pekiną buvo pakviestas vienuolis iš Karmapos sektos, Rangdžung Dordžė 
(1284— 1338), kuris vietoje Sakjos lamų pašventino Togon Temūro intro- 


nizacijos iškilmes. Artėjant mongolų viešpatavimo daugely jų užkariautų 
šalių žliugimui, griuvo ir Sakjos valdžios monopolis Tibete. 

XIV a. viduryje Sakjos prarado Ujo sritį, kurios triponas, Čangčub 
Džalcanas iš Phagmodaus, sukilo prieš Sakjas ir sudarė nepriklausomą 
savo valdymo aparatą. 


6. KAZKOKIE NUO „KIAULĖS PERKĖLOS“ 


Phamo Drupa (arba Phagmodupa) reiškia „kažkoks nuo kiaulės per- 
kėlos“. Taip buvo pramintas iš Kamo kilęs vienuolis Dordže Džalpas, ku- 
ris 1158 m. pasistatė atsiskyrėlio namelį prie persikėlimo per upę vietos, 
vadinamos „Kiaulės perkėla“, netoli Dzetango. Netrukus ten atsirado 
Thelo vienuolynas, ir, valdant lamai Phagpai, iš to vienuolyno buvo pa- 
skirtas pirmas šios apygardos triponas, Dordže Palas, kurio buveine tapo 
Nedongas (Ujyje). Langų giminė, iš kurios buvo Dordže Palas, paėmė 
valdžią tame tripone į savo rankas. Vienas Langų giminės sūnus visada 
tapdavo vienuoliu ir Thelo vienuolyno vyresniuoju, o kitas — triponu. 

Čangčub Džalcanas buvo kilęs irgi iš šios labai senos giminės. Jis iš- 
ėjo mokslą Sakjoje ir dvidešimt metų amžiaus užėmė tripono postą Ne- 
donge, pakeisdamas savo dėdę. 1322 m. jam buvo iškilmingai įteiktas 
valdžios simbolis, santalo medžio antspaudas, ir iš Sakjos jis atvyko į Ne- 
dongą. Čangčub Džalcanas uoliai ėmėsi darbo: sumažino mokesčius, vals- 
tiečius įpareigojo sodinti slėniuose medžius, kad išsaugotų žemės sklypų 
derlingumą, rūpinosi keliais, kiek iš viso anuo metu Tibete buvo įmano- 
ma, ir pastatė tiltą per Šamču upę. Be to, pradėjo vykdyti slaptą savo 
sumanymą — atsiskirti nuo Sakjos. Jis sustiprino savo tripone visas gy- 
venvietes, kai kurias pavertė nepaimamomis tvirtovėmis. Pradžiai Čang- 
čubas nutarė suvesti sąskaitas su kaimynais. Dar jam nepradėjus valdyti, 
greta esančio Cango (Jazango) triponas užgrobė 280 Nedongo valstiečių 
su žeme ir jų neatidavė. Pasiruošęs kovai, Čangčubas užpuolė Cangą ir 
susigrąžino, ko buvo netekęs. 

Apie dviejų triponų susirėmimą dėl valstiečių sužinojo pončenas, juo- 
ba kad tuo laiku Cango triponas susilaukė paramos iš kito tripono, Cal- 
pos, ir jiedu bendrom pastangom įveikė Čangčubą, vėl atėmė iš Nedongo 
žemę ir valstiečius. Pončenas ir Sakjos hierarchas ginčą išsprendė tei- 
singai — Čangčubo naudai, bet, matydamas, kad jis per daug įgavo jėgos 
ir linksta į separatizmą, pončenas nusprendė dėl visko Čangčubą atsta- 
tyti. Jo įsakymu Čangčubas buvo pašalintas iš tripono posto, o kadangi 
jis atsisakė jį palikti geruoju, netrukus buvo suimtas. Čangčubas nieku 

gyvu nenorėjo naujajam triponui atiduoti anksčiau iš Sakjos hierarcho ir: 
pončeno gautojo santalo antspaudo. Iš viso jis nenorėjo nauju Nedongo: 
triponu pripažinti Sodnam Džalcano, remdamasis — labai įdomu — pir- 
miausia tuo, kad tas nėra jo giminaitis ir, vadinasi, neturi teisės į parei- 
gas, kurios paveldimos Langų giminėje. Net kankinamas Čangčubas ne- 
atsisakė savo žodžių ir ketinimų. 

Sakjos nesiryžo Čangčubo nubausti mirtimi, baimindamiesi, kad Ujo 
srityje neįvyktų sukilimas, ir paleido jį namo. Tačiau tarp Ujo ir Cango 
triponų prasidėjo nauji, dar aršesni vaidai ir susirėmimai. Čangčubas vėl: 
užpuolė Cangą ir 1351 m. jo triponą nugalėjo. Sakjos hierarchams pasi-: 
darė aišku, kad, norint Tibetą išlaikyti savo valdžioje, metas imtis veiks- 
mingesnių priemonių. Buvo panaikinta keletas triponų ir jų sritis imta“ 
valdyti tiesiai iš Sakjos. Kadangi visa tai padaryta dėl Čangčubo, jo tri- 
ponas, aišku, buvo panaikintas pirmiausia. Sakja arba pavėlavo, arba iš: 
viso pervertino centrinės Tibeto valdžios stiprumą. Čangčubas ir dar kai 
kurie triponai, pavyzdžiui, Jardoko triponas, nepakluso ir pasiruošė su 
ginklu rankose priešintis Sakjos kariuomenei, pasiųstai į nenuolankius 
rajonus. 

Tačiau Sakjos dvasinės ir pasaulietinės valdžios autoritetas, kurį rėmė 
nors toli esantys, bet Kinijoje jau apkulti mongolai, dar buvo stiprus. Čang- 
čubas, užėmęs tvirtoves ir paruošęs kariuomenę gynybai, vis dėlto pats 
išėjo derėtis su Sakjos atstovu ir baudžiamųjų dalinių vadu Gava Dzang- 
pu. Kad nereikėtų atiduoti tokio jo širdžiai mielo santalo medžio ant- 


"spaudo, jis jį ėmė ir.sudegino. Bet šįkart Čangčubas apsigavo. Kai tik at- 


vyko į baudėjų stovyklą, tuoj buvo suimtas, o jo kariuomenė, netekusi 
vado, nesiryžo stoti į kautynes su vyriausybės daliniais. 

Čangčubas buvo išgabentas į nedidelį miestelį prie Sakjos vienuo- 
lyno, kur vėl pateko į budelio rankas. Jį vėl kankino, o paskui įmetė į 
kalėjimą. Priešams per maža buvo palaužti Čangčubo kūną, jie norėjo 
palaužti jo dvasią. Jis beveik visą laiką buvo gatvėje, sukaustytas šiekš- : 


tu, ir praeiviai drabstė į jį purvą. Rodės, kad Čangčubas pagaliau pa-- 


laužtas. Tačiau kartą jis paėmė sviestą į jį purvo gumulėlį, susibėgusios 
minios akivaizdoje jį suvalgė ir pasakė: 

— Taip, dabar aš ėdu Sakjų purvą. Bet greitai ėsiu ir pačius Sakjas 
[82, 80). | | 

Iš tikrųjų netrukus kilo vaidas tarp Čangčubą suėmusio Gava Dzang- 


"po ir kito aukšto Sakjos valdininko, Vangcono. Ir Gava Dzangpas paleido 


Čangčubą, tikėdamasis, kad šis bus jo sąjungininkas. 1352 m. Čangčubas 
grįžo į Nedongą ir jau visai atvirai sukilo prieš Sakjų valdžią. Mongolai 


buvo toli ir niekuo nebegalėjo padėti savo dvasiniams mokytojams, Sak- 
jos hierarchams. 

Cangčubo kariuomenė užėmė nekenčiamąjį Cangą ir Thangpočės sri- 
tį, todėl beveik visas Ujis ir Cangas atsidūrė Čangčubo rankose. Sakjos 
hierarchai, tarp savęs riedamiesi, nepajėgė jam sukliudyti. Be to, Vang- 
conui privertus Gava Dzangpą atsistatyti, Čangčubas, neva norėdamas 
"padėti „,„geradėjui“, kuris kadaise atidavė jį budeliui, nužygiavo su savo 
kariuomene į vakarus, prieš Sakją, paėmė ją ir, vadinasi, visą aukščiau- 
siąją Tibeto valdžią. Jis pašalino valdantįjį Sakjos hierarchą ir atleido 400 ' 
valdininkų, tvarkiusių krašto reikalus, o Vangconą pasodino į kalėjimą. 
Paskui Čangčubas įvykdė administracinę reformą ir, suprasdamas, kad 
daugelis triponų jau seniai tapo pusiau nepriklausomi, kaip netolimoje 
praeity ir jis pats, likvidavo visus 13 triponų, t. y. visiškai panaikino cent- 
ralizuotą Sakjos aparatą Tibetui valdyti, ir šalį padalijo į daugybę apy- 
gardų, dzongų, šitaip susmulkinęs vietinę valdžią. Dzongų priešaky jis 
pastatė dzongponus, apygardų valdytojus, iš jam ištikimų žmonių. Svar- 
biausiuose Tibeto rajonuose Čangčubas patalpino savo įgulas, o prie sie- 
nos su Kinija išdėstė kariuomenę. 

Žemė buvo perdalyta, todėl visi Čangčubo priešai ir ekonomiškai bu- 
vo nusilpninti, o valstiečiams nustatytas tvirtas žemės mokestis — šeštoji 
derliaus dalis. Kad pagerėtų krašto viduje susisiekimas, — nes Tibete la- 
bai daug reiškė keliai — Čangčubas įvedė per visas dideles upes kilno- 
jimą valtimis, padarytomis iš jakų odų, o vietose, turinčiose blogą repu- 
taciją dėl plėšikų gausumo, pagerino keleivių apsaugą. Dideliuose, vilks- 
tinių keliuose buvo atidaryti nakvynės namai, ypač maldininkams, kurių 
jau ir tada Tibete buvo daug. Čangčubas panaikino Sakjų įvestą teiseną, 
paremtą mongolų papročiais, ir vėl įvedė baudžiamąją teisę, kuri Tibete 
galiojo valdant didiesiems senovės cenpams. 

1364 m. Čangčubas mirė. Jo įpėdiniu tapo sūnėnas, ir paskesniais me- 
tais Tibetą valdė Phagmodų dinastija. 

XIV a. pabaigoje ir XV a. pradžioje kokių nors didesnių kontaktų su 
Mingų dinastija, viešpatavusia Kinijoje, Tibetas nepalaikė. 1407 m. sep- 
tintasis Karmapos sektos atgimėlis buvo Kinijoje tikėjimo mokytoju. 
Jun-le laikais (1403—1424) į Kiniją buvo pakviestas ir garsus vienuolis 
Conhava (1357—1419), kurio mokiniai įsteigė Gelugpos —, Tų, kurie seka 
tikrais veikalais"— sektą. Conhava į Kiniją nenuvyko, bet pasiuntė ten 
savo mokinį Džamčen Čchoidže Šakja Ešejų, kuris tapo asmeniniu Kinijos 
imperatoriaus lama, Kaip rašo Šakabpa, „tvirtinimas, kad Mingų dinasti- 
jos kinų imperatoriai (1364—1644) iš savo pirmtakų mongolų paveldėjo 
teises į Tibetą, istoriškai nepagrįstas“ [82, 73]. 

Phagmodų dinastijos valdžia Tibete išsilaikė iki 1434 m., kai, mirus 
Gongma Drakpai, jo sūnėnai ėmė kovoti dėl valdžios, duodami pradžią Ti- 
beto istorijos laikotarpiui, pavadintam „„Phagmodų dinastijos žlugimu“. 

Svarbiausias savo pasekmėmis anų metų įvykis buvo Gelugpos sektos 
įkūrimas. Laikydamas save Atišos pasekėju, Conhava akcentavo, kad vie- 
nuoliams būtina laikytis drausmės ir palaipsniui įvairiais būdais eiti vi- 
siško išsivadavimo iš kančių keliu. Pradžioje Conhava buvo Kadampos 
(„Senosios Kadampos“) sektos vienuoliu Radene, kur 1403 m. parašė savo 
garsųjį veikalą „Didysis lamrimas“, o paskui jo mokiniai įsteigė naują 
sektą. Iš pradžių ją pavadino „Naująja Kadampa”, ir tik vėliau ji gavo 
Gelugpos pavadinimą [87, 57]. Naujoji sekta pasireiškė 1409 m.: Lasoje 
buvo suruoštos pirmos didelės religinės iškilmės — monlamas, po to dau- 
gelį šimtmečių rengiamos ten kasmet nuo pirmojo metų mėnesio 15 die- 
nos, taip pat buvo įsteigtas Galdano vienuolynas — pirmas Gelugpos sek- 
tos vienuolynas centriniame Tibete. 1416 m. Conhavos mokinys Džamdžan 
Čchoidže Dangi Paldenas (1379—1449) įkūrė kitą garsų Gelugpos vienuo- 
lyną, Dreipungą (Braipungą), tapusį pačiu didžiausiu Tibete, Be to, jau mi- 
nėtas kitas Conhavos mokinys, Džamčen Čchoidže Šakja Ešejus, iš kinų 
gavęs „religijos vano” titulą, 1419 m. įsteigė trečią didelį Gelugpos sektos 
vienuolyną Tibete — Serą. 

Visi tie vienuolynai tapo savotiškais universitetiniais miestais ir turėjo 
įvairių fakultetų (žr. 229, 230 p.). Nors Conhava palaikė tantrų tradicijas, 
galutinis jo veiklos tikslas buvo stiprinti vienuolių drausmę. Turbūt žy- 
mia dalimi nuo to ir priklausė naujosios sektos pasisekimas, nors tikros 
priežastys, kodėl ji palyginti greitai paplito šalyje, dar neištirtos. Seni ry- 
šiai su Kadampos sekta, be abejo, naujai sektai pelnė Phagmodų dinastijos 
valdovų palankumą. Neatsitiktinai svarbiausieji Gelugpos sektos vienuo- 
lynai buvo įsteigti Phagmodų tėvonijoje — Ujyje. Gelugpos vienuolynų 
buvo pastatyta ir Kamo srityje, Čamdo mieste (1436—1444), ir net Cange 
(Tašilunpojės, 1447), bet Cange Gelugpos sekta negalėjo įsivyrauti. 

Čia sėdėjo feodalai, buvę opozicijoje Phagmodams ir rėmęsi Karmapos 
sekta, kuri dalijosi į „Juodkepurius“ ir „Raudonkepurius“. Cango srities 
valdžia buvo Šigacėje įsigyvenusio Rinpungų klano rankose. Karmapa no- 
rėjo pasistatyti vienuolyną prie Lasos, bet Gelugpos sektos vienuoliai su- 
kliudė. 1480 m. Rinpungų klano kariuomenė įsiveržė į Ujį ir užėmė keletą 
apylinkių. Prasidėjo karas. 1491 m. Rinpungai užgrobė Gjancės miestą, o 
1492 m. jų kariuomenė, vadovaujama Donjo Dordžės, įžengė į Lasą. Rin- 
pungai Lasą valdė iki 1517 m. Visus tuos metus Lasoje triumfavo Karma- 
pos sekta ir Gelugpos vienuolynų — Galdano, Drepungo ir Seros — vie- 
nuoliams buvo draudžiama dalyvauti monlame. 


Nuo XV a. pabaigos iki XVI a. pradžios Rinpungai faktiškai valdė Ti- 
betą, kontroliuodami visą Cangą ir didelę Ujo dalį. Tačiau Rinpungų val- 
džia pasirodė esanti ir neilgalaikė, ir netvirta. Phagmodai tebesėdėjo Ne- 
donge ir valdė dalį Ujo. 1515 m. Rinpungai neteko Šigacės, kurią užgrobė 
buvęs jų šalininkas Ceton Dordžė. Užvaldęs Šigacę, Ceton Dordžė sudarė 
sąjungą su Nedongu. 1517 m. Rinpungai buvo išvaryti iš Lasos. Į tuos vi- 
daus karus pamažu įsitraukė visi Tibeto pasaulietiniai ir dvasiškieji feo- 
dalai. Ir čia vieni, čia kiti ėmė naudotis parama iš svetur. Akiraty vėl pa- 
sirodė mongolai. XV a. pabaigoje ir XVI a. pradžioje jie apgyveno Ku- 
kunoro rajonus. Augo jų jėga ir atsidavimas budizmui, ir jie neretai ėmė 
dalyvauti Tibeto feodalų ir religinių sektų kovose. 


7. DALAILAMOS, MONGOLAI IR MANDŽIŪRAI 


Canjan Džamcas, žinoma, galėjo susimąstyti apie tai, kada mongolai 
iš viso pasirodė Tibete, bet negalėjo nežinoti, jog už savo valdžią dalaila- 
mos, nors ir ne visiškai, tačiau daug kuo turėjo būti dėkingi mongolams. 

XVI a. mongolų gentys Centrinėje Azijoje ėmė labiau įsigalėti. Stiprė- 
jo ir budizmo įtaka mongolams, ypač jų valdančiajai klasei. Tibetiečių sek- 
„tos sėkmingai skelbė mongolams savo tikėjimo tiesas, ir vis dažniau sektų 
galvos bei įvairios Tibeto feodalinės grupuotės, kaip jau pažymėjome, 
stengėsi į savo pusę patraukti vienas ar kitas mongolų gentis, spręsdamos 
vidaus ginčus. Taip antai, Karmapa ir Cango feodalai palaikė kontaktą su 
chanu Dajanu (1470—1545). Nebuvo nuošaly ir Sakjos. Tačiau daugiausia 
paramos iš mongolų susilaukė vis labiau savo šaly persekiojama Gelugpos 
sekta. 

Vienuolis, vėliau paskelbtas pirmu dalailama, buvo Gedun Dubas 
. (1391—1474), kilęs iš Šabtodo, Cango. 1415 m. jis tapo Conhavos moki- 
niu, o 1447 m. Šigacėje įkūrė Tašilunpos vienuolyną. Atgimėlių, reinkar- 
nacijos, persikūnijimo, kažkurio šventojo dvasinės substancijos amžino 
gyvenimo idėja Tibete gimė dar viešpataujant Sakjoms. Paprastai visos 
matomos reinkarnacijos galų gale kildinamos iš Budos laikų, iš jo paties 
arba kurio nors “jo mokinio. Nors tos reinkarnacijos pradžioje — legendi- 
nės, bet nuo tam tikro momento'turi konkrečią istoriją. Jei dalailamų rein- 
karnacijos siekia Avalokitššvarą, tatai dar nereiškia, kad dalailamos — 
"tiesioginiai, kiekvienąsyk pasikartojantys Avalokitešvaros persikūnijimai, 
Kaip ir visi kiti atgimėliai, dalailama yra persikūnijęs istorinis asmuo, 
kuris savo pirmesniame gyvenime buvo iš pradžių istorinės, o dar anks- 
čiau — mitinių laikų šventąjį siekiančios genealogijos grandis. Pirmas da- 

Įailama Gedun Dubas, pavadintas pirmuoju šimtas metų po savo mirties, 
buvo jau 51 Avalokitešvaros atgimėlis. Tų reinkarnacijų grandinėje 
45-asis buvo Atišos mokinys Brom Tonpa, o 26-asis — kažkoks Indijos ra- 
dža Gesaras. Avalokitešvara, reinkarnacijų išeities taškas, visada yra da- 
lailamoje kaip saulė, atsispindinti įvairiuose vandens lašuose, bet kiekvie- 
nas dalailama pirmiausia — tai persikūnijęs jo istorinis pirmtakas, o ne 
betarpiškai persikūnijęs Avalokitešvara. | 

Tikras pirmasis dalailama buvo III Dalailama Sodnam Džamcas 
(1543—4588). Jis gimė netoli Lasos ir buvo dzongo — apygardos — valdy- 


tojo sūnus. 1547 m. jis tapo Drepungo vienuolyno vyresniuoju — užėmė 


postą, kurį anksčiau, nuo 1517 m., turėjo II Dalailama. 1559 m. Sodnam 
Džamcas aplankė Nedongą ir iš vietinio valdovo, atstovaujančio nusmu- 
kusiai Phagmodų dinastijai, gavo antspaudą ir raudono tušo — valdžios 
simbolius. 

1562 m. taip smarkiai, kaip dar niekad, patvinusi Kiču upė apsėmė vi- 
se Lasą. Todėl Sodnam Džamcas įvedė paprotį, kad kasmet paskutinę mo:- 
lamo — metų pradžios šventės — dieną visi vienuoliai taisytų pylimus, 
atitveriančius miestą nuo upės. 1569 m. Sodnam Džamcas išėjo mokslą 
Tašilunpos vienuolyne, paskui paliko ten savo atstovą. XVI a. septintojo: 
dešimtmečio viduryje mongolų-tumetų chanas Altanas pirmąkart pakvie- 
tė Sodnam Džamcą aplankyti Mongoliją. Pagal išdidžią tibetiečių budizmo 
istorikų tradiciją pirmas kvietimas buvęs neva atmestas, bet po jo sekė 
kitas, atvyko didelė delegacija su kupranugariais, arkliais ir kitokiom do- 
vanom. | 

Gelugpa laikėsi tik Ujo srityje. Dar ir XVI a. vadinamasis gettonasis 
tikėjimas Tibete anaiptol nevyravo. Politinė valdžia akivaizdžiai tebebuvo 
Karmapos ir kitų sektų rankose. Gelugpai baisiai reikėjo paramos iš sve- 
tur, todėl Drepungo vyresnysis Sodnam Džamcas ugnies-jaučio metų 
(1577 m.) 11-ojo mėnesio 27 dieną išvyko iš savo vienuolyno į šiaurę. Jį 
lydėjo vienuoliai iki Damo lygumos. Keliauti per Čangtangą žiemą teko 
170 dienų, ir tik 1578 m. vasarą Sodnam Džamcas atvyko į vidurinę Mon- 
goliją, Chuch Choto rajoną, chano Altano vyriausiąją būstinę Koko Cho- 
taną — Žydrąjį miestą. Čia „neprilygstamai mokytas“ lama-vienuolis ir 
mongolų chanas rado bendrą kalbą. Chanui Altanui buvo reikalingas lanks- 
tus ir ne per daug painus tikėjimas, kad jis sustiprintų mongolų feodalų 
valdžią stepėse. Gelugpai ir jos atstovui Sodnam Džamcui reikėjo mongo- 
lų kariuomenės dalinių paramos, kad Tibete nustumtų į šalį konkuruojam- 
čias sektas. Šio susitikimo dėka pasaulyje atsirado dalailamos, o mongolų 
tarpe imta plačiu mastu diegti budizmą, kaip jį traktavo Gelugpos sekta. 


Po daugelio iškilmingų priėmimų ir įvairių religinių apeigų chanas Al- 
tanas paskelbė manifestą, kuriame buvo palaikomas Mongolijoje budiz- 
mas: 

„Mes, mongolai, stipri tauta, nes mūsų protėviai kilę iš dangaus ir ka- 
daise savo imperijos ribas buvo išplėtę iki pat Kinijos ir Tibeto. Budižmo 
tikėjimas į mūsų šalį pateko senais laikais, kai globojome Sakją Panditą. 
Vėliau turėjome imperatorių, vardu Temūrą, kuriam viešpataujant mūsų 
žmonės neteko religijos ir mūsų šalis nusmuko. Rodėsi, kad kraujo van- 
denynas užtvindė žemę. 

Dabar, Jums atvykus, budizmo tikėjimui bus lengviau atgyti. Mūsų 
santykiai — tikėjimo globėjo ir lamos — gali būti panašūs į saulės ir mė- 
nulio. Kraujo vandenynas taps pieno vandenynu. l 

Tibetiečiai, kinai ir mongolai gyvena dabar tose šalyse ir gali pildyti 
dešimt Budos įsakymų. Dar daugiau — nuo šios dienos nustatau mongo- 
lams tam tikras elgesio taisykles. Anksčiau, mongolui mirus, buvo auko- 
jami jo žmona, geriausi tarnai, jam priklausę žirgai ir daiktai. 

Draudžiu ateityje tai daryti. Velionio žirgai ir galvijai pagal abipusį su- 
sitarimą gali būti atiduoti lamoms ir vienuoliams į vienuolynus, o šeima 
pirmiausia turi iš lamų reikalauti, kad už velionį pasimelstų. Draudžiu 
ateityje mirusiojo labui aukoti jo gyvulius, žmonas ir tarnus. Visi, kurie 
nusikals aukodami žmones, bus nubausti pagal įstatymą, o jų turtas kon- 
fiskuotas. Paaukojus žirgų ar kitų gyvulių, turės būti konfiskuota gyvulių 
dešimt kartų tiek, kiek nudobta. Kiekvienas, kas įžeis vienuolį ar lamą, 
"bus griežtai nubaustas. Draudžiama ateityje aukoti kruvinas aukas ir on- 
gonams — mirusiųjų atvaizdams, o visos juos vaizduojančios statulėlės 
turi būti sudegintos arba sulaužytos. Sužinoję, kad kas nors slapta laiko 
tokias statulėles, sugriausime jo namą. Vietoj jų žmonės savo namuose 
gali laikyti Tibeto dievybės Ešei Gonpo atvaizdus ir aukoti jai ne kraują, 
o pieną ir mėsą... 

Trumpai tariant, šie įstatymai, jau veikią Ujyje — Cange, turi įsigalioti 
ir šiame krašte“ [82, 94—95]. 

Chanas Altanas Sodnam Džamcui suteikė dalailamos titulą. Paprastai 
manoma, kad „gdalai“— į mongolų kalbą išverstas tibetiečių žodis „džam- 
co“, vandenynas. Lamos mokytumas ir išmintis esą tokie gilūs ir beribiai, 
kad lygintini tik su vandenynu, kurio didžioji tibetiečių ir mongolų dalis, 
beje, niekad nė nematė. Dalailamai — pagal vėlesnį skaičiavimą trečiam, 
o iš tikro — pirmam, nes pirmieji du šį titulą gavo atgaline data, taip sa- 
kant, po mirties — mongolų chanas įteikė antspaudą su įrašu: „Dordže 
čang'—, „Perkūno skeptro laikytojas“, — o Sodnam Džamcas chaną Altaną 
apdovanojo titulu „Tikėjimo karalius, dievų Brahma“ ir išpranašavo, kad 

po 80 metų chano ainiai bus visos Mongolijos bei Kinijos valdovai. Buvo 
iškilmingai padėti Tchengčen Čogchoro vienuolyno pamatai. 

Keliaudamas atgal, Sodnam Džamcas sustojo Landžou mieste, kur Ki- 
nijos valdžios atstovai jį prašė paveikti chaną Altaną — jam patarti, kad 
mažiau puldinėtų Mingų valdomus pasienio rajonus. Kad jo pamokslai 
turėtų daugiau pasisekimo, Ninsiajuje (dabartiniame Inčvane) jam pasky- 
rė tris vertėjus. Čia buvo atgabentos ir Kinijos imperatoriaus pasiųstos 
Sodnam Džamcui dovanos. Jis gavo ir kvietimą aplankyti Mingų Kinijos 
sostinę. Sodnam Džamcas į Kiniją nenuvyko, nes dar prieš tai nutarė ap- 
lankyti Kamą — jam priešiškų budistinių sektų tvirtovę. 

Palikęs prie mongolų savo nuolatinius atstovus, Sodnam Džamcas iš- 
keliavo į Kamą, kur 1580 m. Litange įsteigė Gelugpos sektos vienuolyną. 
Čamdo srityje jį pasiekė žinia, kad mirė chanas Altanas. Tai buvo perne- 
lyg rimta, ir Sodnam Džamcui teko vėl grįžti į Mongoliją. Pakelyje, savo 
sektos pradininko Conhavos gimtinėje, jis įkūrė Gumbumo vienuolyną. 

Mongolijoje Sodnam Džamcas išbuvo iki 1588 m. ir mirė tais pat me- 
tais, keliaudamas į Tibetą. Jo kūnas buvo sudegintas, pelenai pargabenti 
į Lasą ir patalpinti Drepungo vienuolyne, kurio jis buvo vyresniuoju. 

Tolesnė įvykių eiga Gelugpos sektą dar tvirčiau susiejo su motigolais. 
Sodnam Džamco atgimėlis buvo „surastas“ Mongolijoje ir pasirodė esąs 
ne kas kitas, kaip chano Altano anūkas. Jis ir tapo IV Dalailama Jontan 
Džamcu (1589—1617). | 

1601 m. dvylikametis IV Dalailama iš Mongolijos buvo atgabentas į 


„ Lasą, kur buvo atliktos jo intronizacijos apeigos. Kartu su dalailama į sos- 


tinę atvyko mongolų raitininkų dalinys. Jontan Džamcas mokėsi Drepun- 
go vienuolyne, bet jo mokytoju buvo Lovzan Čchoidžanas iš Tašilunpos 
vienuolyno. Lovzan Čchoidžanas iš IV Dalailamos gavo „Didžiojo moky- 
tojo" (pančenlamos) titulą ir tokiu būdu tapo pirmuoju pančenlama, pra- 
dėdamas naują atgimėlių, dalailamų dvasiškųjų mokytojų eilę. Pančenla- 
mų ir dalailamų tarpusavio santykiai tikėjimo doktrinos atžvilgiu buvo 
itin sudėtingi. Pančenlamos laikomi persikūnijusiu betarpišku Conhavos 
mokiniu Geduba (1358—1438), t. y. iš esmės pirmas pančenlama buvo jau 
ketvirtas atgimėlis tuo metu, kai tapo pirmuoju pančenlama. Be to, iki 
gyvendamas savo, žmogaus, gyvenimą Geduboje, pančenlama yra ir bu- 
dos Amitabhos atgimėlis, kaip IV Dalailama iki savo reinkarnacijos Jon- 
tan Džamcu yra ir bodhisatvos Avalokitešvaros atgimėlis. 

Amitabhą su Avalokitešvara sieja ir specifinio giminumo ryšys. Ami- 
tabha, kaip buda (t. y. pasiekęs nirvaną, visišką nušvitimą, išsivadavimą 
iš kančių), yra amžinos ramybės (neveiklos) būklėje. Misiją nuodėmingo- 
je žemėje išvaduoti visas gyvąsias būtybes vykdo bodhisatva (būsimasis 


buda) Avalokitešvara, savotiška Amitabhos emanacija (energijos ištekė- 
jimas). Tad budą Amitabhą ir bodhisatvą Avalokitešvarą vaizdžiai galima 
pavadinti „tėvu ir sūnumi“. Kaip tik Amitabhos akivaizdoje Avalokiteš- 
vara davė bodhisatvos įžadą — padėti visoms gyvosioms būtybėms ir ypač 
Tibetui. Taigi pagal doktriną pančenlamos gali pretenduoti į tai, kad yra 
šiek tiek vyresni už dalailamas. 

IV Dalailamai nuolat grėsė pavojus iš Karmapos sektos ir Cango val- 
dytojų, nuo kurių tuo metu priklausė ir Lasa. Tuo didesnis pavojus, kad 
Karmapa irgi nesnaudė ir susirado globėją Mongolijoje — čacharų chaną 
Ligdaną. Bet tais pačiais metais Karmapa ėmė silpnėti dėl vidaus nesuta- 
rimų šioje sektoje tarp „Juodkepurių“, įsitvirtinusių Amdo srityje, ir 
„Raudonkepurių“, kurių atrama buvo Cango sritis. 

Vis dėlto 1605 m., susirėmęs su Karmapa, IV Dalailama patyrė pralai- 
mėjimą, ir Karmapos daliniai įėjo į Lasą. Su IV Dalailama iš Mongolijos 
atvykęs mongolų karinis dalinys iš miesto buvo išvytas. Prasidėjo pasku- 
tinis Gelugpos ir Karmapos kovos dėl valdžios Tibete, Ujo ir Cango sričių 
kovos dėl hegemonijos šalyje etapas. Karmapa pradėjo imti viršų, ir Can- 
go srities valdytojas Karma Tensung Vangpas nuo Ujo atsirėžė keletą apy- 
linkių-=— vadinasi, ir naujų mokesčių mokėtojų. IV Dalailamos padėtis 
buvo toli gražu ne puiki. 1606 m. jis nukeliavo į pietus, buvo gerai priim- 
tas Nedonge, tačiau, kai atvyko į Šigacę, kad jį išrinktų Tašilunpos vie- 
nuolyno garbės prižiūrėtoju, Karma Tensung Vangpas, kurio rezidencija 
buvo Šigacėje, ne tik neišėjo jo pasitikti, bet atsisakė net jį priimti. Ten- 
sung Vangpas mirė 1611 m., ir jo sūnus Karma Phuncog Namdžalas kaip 
nepriklausomas valdytojas kontroliavo visą Cangą, Tohą, vakarų Tibetą 
ir dalį Ujo. Dalailama jo atžvilgiu neturėjo jokios valdžios. 1617 m. IV 
Dalailama mirė Drepunge, tebūdamas 28 metų amžiaus. Mirusiojo kūnas 
buvo iškilmingai sudegintas, o pelenai, kaip ir jo gyvenimas, padalyti į 
dvi dalis — viena liko Drepunge sidabriniame čortene, kita buvo išgaben- 
ta į jo tėvynę Mongoliją. | 

Pasinaudojęs proga, Phuncog Namdžalas 1618 m. užpuolė Lasą ir, nors 
Drepungo bei Seros vienuoliai smarkiai priešinosi, miestą užėmė ir api- 
plėšė. Žuvo daugybė žmonių, lavonais buvo nusėta visa kalva prie Dre- 
pungo vienuolyno. Likę gyvi Gelugpos sektos vienuoliai pabėgo šiaurėn, 
į Radeno ir Tagluno vienuolynus. Keletas, tiesa, ne pačių didžiausių, Ge- 
lugpos sektos vienuolynų Ujyje buvo jėga paversti Karmapos sektos vie- 
nuolynais. Šigacėje, priešais pat Tašilunpą, Phuncog Namdžalas irgi pa- 
statė Karmapos vienuolyną, kurį reikšmingai pavadino „Tašilunpos nu- 
slopinimu“. Karmapa triumfavo. Rodės, neišvengiamai artėjo Gelugpos 
krachas. 1619 m. atrastas naujas Jontan Džamco atgimėlis, V Dalailama 

Ngagban Lovzan Džamcas (1617—1682), buvo rūpestingai slepiamas nuo 
svetimų akių, ir niekas nežinojo, kas jis ir kur jis. Laikas buvo mongolams 
gelbėti, kas jų padaryta. 

Tais pat 1619 m. į Tibetą „grįžo“ mongolų kariuomenės dalinys, neva 
ten buvęs dar prie IV Dalailamos. O 1620 m. mongolai užpuolė Cango ka- 
riuomenę. Jėgos buvo maždaug lygios, ir po keleto mūšių, tarpininkaujant 
pančenlamai, šalys susitarė. Lasa buvo palikta niekieno valdžioje — iš jos 
pasitraukė ir mongolai, ir Cango kariuomenė. Gelugpos vienuolynai, ati- 
duoti Karmapai, vėl tapo Gelugpos. 

V Dalailama buvo mokslinamas pietų Tibete, Ė apylinkėje. 1625 m. 
pančenlama jį įšventino vienuoliu. 

Gelugpos sektos vadovybė, nepatenkinta savo netvirta padėtimi, nu- 
tarė kreiptis paramos į naujus globėjus — džungarus (kalmukus). Pas džun- 
garus atvyko trys Gelugpos pasiuntiniai su Sodnam Čoipalu priešaky pas- 
katinti jų pradėti religinį karą su tikėjimo priešais. Tai buvo ypač aktualu 
dar ir todėl, kad, tam tikromis žiniomis, Cango valdytojai net bandė nu- 
žudyti V Dalailamą [54, 124]. Paskelbus pagalbos V Dalailamai šūkį, buvo 
pradėtas karas, kuriam vadovavo dvidešimt aštuonerių metų chošutas Tu- 
rubaichas, turėjęs chano Guši titulą, gautą iš madžiūrų. Jį rėmė džungaras 
Batur Chuntaidžis ir torgoutas Urlukas. 

Mongolų genčių padėtis irgi nebuvo stabili. Nuo XVII a. pradžios To- 
limuosiuose Rytuose ir Centrinėje Azijoje garsiai pareiškė savo preten- 
zijas nauja jėga — mandžiūrai. Jie kariavo dabartinėje Mandžiūrijoje, 
puldinėjo Kiniją ir mongolus. 1631—1632 m. mandžiūrai sutriuškino Ča- 
charų chanatą. Kukunoro mongolų tarpe sustiprėjo Gelugpai priešiškų 
budistinių sektų įtaka. Kukunoro mongolai — chano Guši ir jo šalininkų 
apmaudui — mielai būtų parėmę dalailamos priešus — Cango valdytojus 
ir Karmapos sektos hierarchus. Chalchai ėmė pamažu stoti į mandžiūrų pu- 
sę, prieš Kiniją. Džungarus draskė vidaus karai. Čia viršų paėmė Ilės upės 
pakrantėmis klajoję čorosai. Penkiasdešimt tūkstančių torgoutų tuo metu 
pasitraukė į Volgos žemupį ir tapo pirmaisiais Pavolgio kalmukais. Cho- 
šutai pradėjo keltis prie Kukunoro. 

Esant tokioms sudėtingoms aplinkybėms, chanas Guši ne iš karto pa- 
traukė į Tibetą, mongolų laikomą šventa šalimi, nors, siaučiant tarpusavio 
karui, į kraštą įsiskverbti buvo žymiai lengviau. Maldininkais prisimetę, 
jo žmonės buvo pasiųsti sužinoti, kokia Tibete padėtis. O Sodnam Čoipa- 
las Gelugpos vadovybei pranešė apie mongolų žadėtą paramą. 

Chanas Guši truputį pavėlavo, bet susilaukė puikios dingsties karui 
pradėti. 1635 m. vienas Kukunoro mongolų chanas, Karmapos šalininkas, 

79 pasiuntė į Tibetą savo sūnų chaną Arslaną išnaikinti Gelugpos sektos. De- 


'šimties tūkstančių vyrų chano Arslano daliniui Amdo srityje, prie Ten- 
grinoro ežero, pastojo kelią chano Guši kariuomenė. Arslanui nieko kita 
neliko, kaip pradėti kautynes arba apsimesti neketinus ką nors ypatinga 
daryti. Jis pasirinko antrąjį sprendimą ir įėjo į Ujį kaip maldininkas tik 
su asmenine sargyba, palikęs kariuomenę prie Tengrinoro. Pasidarė neaiš- 
ku, kieno pusę jis palaikys, ir Karmapos vienuoliai, laukę jo su kariuome- 
ne ir jau ketinę suruošti „Baltramiejaus naktį“ savo konfratrams gelug- 
piečiams, dėl visa ko pabėgo iš Lasos. Drepungo vienuolyne chanas Ars- 
lanas ne kartą matėsi su V Dalailama ir šiam davė garbės žodį, kad ne- 
stosiąs prieš Gelugpą. Įdūkęs, kad taip viskas pakrypo, Cango valdytojas 
Karma Tenkjongas pranešė Arslano tėvui, kad sūnus atsisako pradėti ka- 
rą prieš Gelugpą. Už tai Arslanas turėjo paaukoti gyvybę — jis ir du jo 
žmonės žuvo nuo pasiųstų žudikų rankos. 

Emesis atsakomųjų veiksmų, chanas Guši puolė Arslano tėvą ir nuga- 
lėjo mūšyje prie Olango. Dalis Kukunoro mongolų pabėgo į vakarus. Kiti 
pasidavė chošutams. Valdžią Kukunoro srityje su jos gyventojais mongo- 
lais chanas Guši padalijo tarp savo devynių sūnų. Chano Arslano kariuo- 
menės dalinys, netekęs vado, nesiryžo grįžti namo, ir tie mongolai liko 
klajoti prie Tengrinoro ežero, apgyveno Zamaro lygumas ir sudarė Tibeto 
gyventojų sluoksnį, kuris vadinamas sogdais. 

1638 m. pats chanas Guši atkeliavo kaip maldininkas į Tibetą. V Dalai- 
lama pasodino jį į sostą priešais Budos statulą Džokango šventykloje ir su- 
teikė jam „Tikėjimo chano" — budizmo saugotojo — titulą. O chanas Guši 
dalailamos palydos dignitorius apdovanojo mongoliškais dzaso, taidžio, 
ta lamos titulais, kuriuos aukštesniojo rango Tibeto valdininkai nešiojo 
iki pat XX a. vidurio. V Dalailama atsisakė vykti pas mongolus, bet pa- 
siuntė pas juos su chanu Guši savo nuolatinį atstovą. 

Chano Guši chošutų kariuomenei sutriuškinus Kukunoro mongolus 
čogtchus, Karmapos šalininkus, Cango valdytojai ėmėsi ryžtingų veiksmų. 
Jie sudarė sąjungą su Kamu, kur stipriai tebesilaikė senovinio bono tikė- 
jimo šalininkai, vadovaujami Donje Dordžės, kurio vyriausioji būstinė 
buvo Beryje. Jų laiškai pateko į rankas Gelugpos agentams. Viename to- 
kiame laiške, Donje Dordžės siųstame į Cangą, buvo rašoma: „Kad mūsų 
sąjungininkai, čogtchų gentys, sunaikinti — didelė nelaimė. Bet kitais me- 
tais aš sutelksiu Kamo kariuomenę ir įvesiu į Ujį. Tuo pat laiku jūs turėsi- 
te išžygiuoti su savo kariuomene iš Cango. Drauge išnaikinsime Gelug- 
pą — neliks jos nė pėdsako“ [82, 105—106]. Galimas dalykas, kad tai buvo 
klastotė, pagaminta slaptose Gelugpos vienuolyno celėse, norint Karmapą 
apkaltinti susimokius su budizmo priešais, bono religijos atstovais. Šiaip 
ar taip, bono šalininkams stojus Karmapos pusėn, chanui Guši atsirado 

dingstis žygiuoti į Kamą. Kartu su mongolais į Kamą įžengė ir Tibeto pa- 
rikų genties daliniai iš Amdo. Po metus trukusių mūšių bono šalininkų 
galva Donje Dordžė buvo nukautas, ir visas Kamas pateko chanui Guši į 
rankas. Neaišku, ar savo paties nuožiūra, ar V Dalailamos paragintas, cha- 
nas Guši iš Kamo į Ujį ir Cangą įvedė čorosų ir chošutų dalinius. Tibetie- 
čiai priešinosi silpnai, labiau tik apsiaustoje Cango sostinėje Šigacėje. Ši- 
gacės apgulime dalyvavo ir V Dalailamos kariniai daliniai, vadovaujami 
Sodnam Čoipalo. 

1642 m. pirmąjį mėnesį po atkaklių kovų Šigacės fortas ir Karmapos 
sektos vienuolynas pasidavė. Tibete mongolai plėšikavo ir viską niokojo. 
Gelugpai nugalėjus priešus, Lasoje buvo iškeltos vėliavos ir deginami 
kvapūs smilkalai. Cango srities valdytojas buvo atgabentas į Lasą ir įmes- 
tas į kalėjimą. Paskui į Šigacę atvyko V Dalailama. Čia, Tašilunpos vie- 
nuolyne, įvyko ceremonija — chano Guši vardu jam buvo pavesta aukš- 
čiausia valdžia Tibete, be abejo, pamėgdžiota tai, kas jau įvyko XIII a. 
Buvo pastatyti trys sostai. Į centrinį atsisėdo V Dalailama, iš šonų susėdo 
chanas Guši ir Sodnam Čoipalas. Chanas Guši iškilmingai pareiškė, kad 
aukščiausią valdžią visame Tibete, nuo Ladako vakaruose iki Dadzianlaus 
rytuose, jis perduodąs V Dalailamai. Visa administracija pavesta Sodnam 
Čoipalui, gavusiam „dešio“— maždaug ministro pirmininko — titulą. Nu- 
statyta, kad pats dalailama turi kištis tik į ypatingai svarbius pasaulieti- 
nius reikalus. Vieningo Tibeto vyriausybė pavadinta Gandeng Phodrangu, 
o Lasa oficialiai paskelbta šalies sostine. 

Įvesti Tibete V Dalailamos valdžią su mongolų ginklo pagalba sekėsi 
ne visai sklandžiai. Gjancėje įvyko sukilimas, vadovaujamas Karmapos 
sektos. Paskui sukilo Kongpo sritis. Sukilimus žiauriai numalšino bendrom . 
pastangom chano Guši mongolų daliniai ir V Dalailamos vyriausybės ka- 
riuomenė, Sodnam Čoipalui vadovaujant. Lasos kalėjimuose laikyti Kar- 
mapos lyderiai ir Cango feodalai buvo nubausti mirtimi. 

1643 m. V Dalailamą kaip Tibeto galvą pripažino Nepalas ir Sikimas. 
Mongolai ir tibetiečiai įsikišo į Butano reikalus, kai ten prieš vyriausybę 
sukilo vienuolynai. 

1645 m. Lasoje pradėta statyti dalailamų rūmus — Potalą. Jie buvo sta- 
tomi viršum vietovės iškilusioje kalvoje, kurioje dar riogsojo 636 m., t. y. 
prieš tūkstantį metų, Songcen Gampo pastatytų rūmų griuvėsiai. 1648 m. 
keli priešiškų sektų vienuolynai buvo per prievartą atiduoti Gelugpos sek- 
tai. Visi Kamo gyventojai apdėti mokesčiais V Dalailamos naudai. 

Dar 1639 m. mandžiūrų imperatorius, tuo laiku buvęs artimesnis mon- 
golų chanams, negu Kinijos imperatoriams, pasiuntė į Lasą lamą Čachaną 
su laišku, kuriame dalailamai skelbė, kad globos budizmą ir rūpinsis jo 


platinimu. 1643 m. žiemą mandžiūrų sostinę aplankė pasiuntinybė iš Tibe- 
to, kuri buvo gerai sutikta [76, 10]. 1644 m. mandžiūrai paėmė Pekiną. 
Chanas Guši parašė laišką imperatoriui Ši-dzu, prašydamas pakviesti V 
Dalailamą į Pekiną užkariavimo palaiminti. 1647 m., imperatoriui pasiekus 
pergalę, dalailama ir pančenlama nusiuntė jam sveikinimą ir auksinių 
Budos statulų. Į tai atsakydamas, mandžiūrų imperatoriaus dvaro atstovas, 
gelonas Seirabas, atvyko į Lasą ir abu didžiuosius lamas pakvietė apsilan- 
kyti Pekine. Kvietimas buvo priimtas. Tibetiečių galvos visur kur tvirtino, 
kad pildosi III Dalailamos pranašystė, jog chano Altano ainiai po 80 metų 
taps Mongolijos ir Kinijos valdovais. Kad čia būta ne mongolų, o man- 
džiūrų, tai tibetiečių laikyta neesmine smulkmena, mat, turėta galvoje, 
jog vieni ir antri etniškai giminingi. | 

V Dalailama tikėjosi, kad mandžiūrai jam būsią tokie pat galingi glo- 
bėjai, kokie Sakjos hierarchams buvo Juanių dinastijos imperatoriai, nes, 


„kreipdamiesi į mongolus, mandžiūrai iš tikrųjų mėgo sakytis esą tiesiogi- 


niai tų imperatorių įpėdiniai, Mandžiūrai ir jų pusėn stoję kinai irgi aki- 
vaizdžiai stiprėjančius mongolus laikė varžovais, kuriuos pirma reikia ne- 
utralizuoti, o paskui pajungti. Ir čia jie dėjo viltis į V Dalailamą, kurio re- 


: liginis autoritetas mongolų stepėse vis augo. Dalailama turėjo mandžiū- 


rams šiuo Metu bent padėti neutralizuoti neramius mongolus, kurie kaip- 
mat galėjo tapti konkurentais jei ne dalijantis Kiniją, tai bent nulemiant, 
kas įsiviešpataus Centrinėje Azijoje. 

1652 m. V Dalailama išvyko į Kiniją. Prieš tai į Pekiną jis nusiuntė 
laišką, kuriame imperatorius buvo prašomas pasitikti jį už Kinijos sienos. 
Susitikimo ir priėmimo ritualas turėjo lemiamą reikšmę abiejų pusių san- 
tykiams, todėl dėl jo iškart prasidėjo slopi, mandagi kova. Ši-dzu paskelbė 


: įsaką, kuriame aiškino, kad dalailama pakviestas ne dėl jo dvasinės val- 


džios didumo, bet dėl paprastos politinės būtinybės — padės priversti pa- 


; siduoti chalchus, kurie kol kas dar nenugalėti. Imperatorius, žinoma, nė 
, nemanė dalailamos pasitikti ne tik už imperijos sienos, bet ir jos pasieny- 


je, net iš viso kiek toliau nuo sostinės. Ningsioje dalailama buvo pasodin- 
tas į geltoną palankiną. Paskui jį pasitiko vienas imperatoriaus dvaro mi- 
nistras ir pažadėjo, kad galbūt greitai atvyks ir pats imperatorius jo su- 
tikti. Vietą tokiam sutikimui tibetiečiai siūlė Chuch Chotą (Guisujų) arba 
Daigę. Remdamasis tuo, kad esą daug plėšikų, imperatorius nenuvyko nei 
ten, nei kitur ir vietoj savęs atsiuntė imperatoriškosios kilmės kunigaikštį. 
Imperatorius dalailamą pasitiko kažkur šalia Pekino (iš kinų šaltinių tai 
ne visai aišku), bet specialiai ten nekeliavo, o lyg atsitiktinai, medžioda- 
mas atsidūrė jo kelyje. 


Cingų imperatorius it V Dalailama paspaudė vienas kitam ranką ir per 
vertėją apsikeitė pasisveikinimo žodžiais. Dalailama, matyt, laukė ne to- 
kio sutikimo. Todėl pareiškė, kad Pekino klimatas jam netinkąs ir jis turįs 
grįžti atgal. Į tai imperatorius atsakė, kad iš pradžių ir jis negerai jautęsis 
vasarą dėl karšto ir drėgno Pekino klimato, bet paskui apsipratęs. Tegul 
dalailama pagyvenąs Pekine iki pavasario, kada bus sušauktas mongolų 
kunigaikščių suvažiavimas. Dalailama pasiliko ir buvo įkurdintas tam ty- 
čia jo atvykimo proga pastatytoje Chvangsi šventykloje. Nuo dalyvavimo 
mongolų chanų suvažiavime dalailama išsisuko ir pavasarį leidosi atgal. 
Ta proga jis aplankė Amdo vienuolynus. Likus dar savaitei keliauti iki 
Lasos, dalailama buvo pasitiktas chano Guši bei oficialių savo vyriausybės 
asmenų ir tais pat 1653 m. laimingai grįžo į Lasą. 

1654 m., norėdamas sustiprinti Gelugpos sektos padėtį, dalailama kartu 
su chanu Guši leidosi į kelionę po šalį. Buvo paskirta nemaža lėšų šven- 
tykloms ir vienuolynams statyti bei remontuoti. Tuo metu Tibete buvo 
apie 750 Gelugpos vienuolynų su 50 800 vienuolių [81, 251]. Buvo ne tik 
statoma, bet ir griaunamos naujai valdžiai besipriešinančių feodalų pilys 
bei tvirtovės. 

1654 m., sulaukęs 73 metų amžiaus, mirė chanas Guši. Jo sūnūs Daši 
Batūras ir chanas Dajanas pirmus penkerius metus Tibetą valdė abu drau- 
ge, bet 1660 m. nutarė savo valdas pasidalyti. Chanas Dajanas liko cent- 
riniame Tibete, o Daši Batūras gavo Kukunorą. Tačiau jam neatsirado tin- 
kamų įpėdinių, ir po jo mirties mongolų valdžia centriniame Tibete pašli- 
jo. Mongolų dzaisaną, valdžiusį Tibetą vietoj velionio chano, tibetiečiai 
netrukus įmetė į Lasos kalėjimą, kur jis po metų mirė. Ir nors vėliau, 
1671 m., chano Dajano įpėdiniu tapo jo brolis chanas Končog.Dajanas, to- 
kios valdžios Tibete, kaip jo tėvas ir brolis, jis jau neturėjo. Nuo šiol Ge- 
lugpos sekta V Dalailamos asmenyje faktiškai valdė visą šalį. Jo įsakymu 
buvo įvesti uniforminiai drabužiai valdininkams, rangų tabelis ir nurody- 
mas, kokia uniforma tinka kiekvienam valdininkų rangui. Šis rangų ta- 
belis pradėjo veikti nuo 1672 m. 

Eilinis Gelugpos sektos ir V Dalailamos valdžios sustiprinimas ir šįkart 
sukėlė šalyje neramumų. Kamo srity prasidėjo sukilimas, kurį tibetiečių 
ir mongolų kariuomenės nuskandino kraujyje. Kaip matyti, budistai ka- 
riavo anaiptol nevengdami kraujo praliejimo ir žiaurumų, kovėsi ne tik 
dėl budizmo garbės, bet ir dėl teisės gyvuoti atskiroms budistų sektoms, 
kurios dažnai stengėsi bet kokiomis priemonėmis pasigrobti ir išlaikyti 
valdžią. 

Kaip tik anais metais Kinijoje sukilo prieš mandžiūrų valdžią U San- 

-83 guji. Imperatorius Kangsi kreipėsi į V Dalailamą, prašydamas, kad mon- 


golų ir tibetiečių kariuomenės pultų iš užnugario U San-guji, su savo ar- 
mijomis įsitvirtinusį Tibeto pietryčių pasienyje, Junane, bet V Dalailama 
nepanoro kištis į Kinijos reikalus, o gal neturėjo realių jėgų karo veiks- 
mams netoli tik ką numalšinto Kamo ir atsisakė. Kangsi pasiųstame laiške 
jis rašė: „Mandžiūrų imperatorius ir dalailamas visada siejo religinės glo- 
bos santykiai. Jūsų tėvas, imperatorius Šun-dži, buvo ypatingai geras ir 
maloningas man tuo laiku, kai aplankiau Kiniją, ir aš visada meldžiuosi, 
kad Jūsų šalis gyventų taikoje ir klestėtų. Bet manau, kad Tibeto kariai 
pasirodytų neveiksmingi Kinijoje, kadangi neįstengtų kautis Jūsų klima- 
te. Mongolai — geri kariai, bet juos sunku suvaldyti, ir Jūs turėtumėte 
daugiau rūpesčių, negu naudos. Ir mongolai, ir tibetiečiai nepripratę prie 
karščio ir lengvai gali susirgti raupais, kurie dabar paplitę Kinijoje. Todėl 
manau, kad Jums iš jų būtų mažai pelno, ir jaučiu, jog būtų neišmintinga 
siųsti juos į Kiniją“ [82, 120—121]. 

Tai gal buvo ir ne visai išmintingas žingsnis. Kangsi, žinoma, susidoro- 
Jo su U San-guji ir pats. Bet jei mongolai ir tibetiečiai būtų dalyvavę karo 
žygyje į Junaną, tatai būtų galėję sustiprinti V Dalailamos poziciją man- 
džiūrų imperatoriaus dvare, kuris anais metais buvo lemiama jėga Toli- 
muosiuose Rytuose ir Centrinėje Azijoje. Verste priversti tibetiečius daly- 
vauti kare Kangsi irgi negalėjo. 

1675 m V Dalailamą pakeitė dešis. Senasis dešis Sodnam Čoipalas, nors 
buvo vienuolis, atvirai išlaikė meilužę. Dalailama pasiūlė jos atsisakyti, 
bet dešis nesutiko ir nutarė verčiau pasilikti meilužę ir pasitraukti iš aukš- 
to posto. Nauju dešiu buvo paskirtas Lovzan Džinpa, ištarnavęs iki 1679 m., 
kai jį pakeitė dvidešimt septynerių metų Sandžai Džamcas. Prie jo V Da- 
lailamos valdžion pateko Gugės, Purango ir Rudoko sritys. Tai įvyko po 
tibetiečių ir mongolų kariuomenių žygio į Ladaką. 1684 m. sutartimi buvo 
nustatytos naujos sienos su Ladaku ir palei jas išdėstytos mongolų įgulos. 

Tatai įvyko jau po to, kai mirė V Dalailama 1682 m., sulaukęs 68 metų 
amžiaus. V Dalailama, be abejonės, buvo įžymus Tibeto valstybinis ir re- 
liginis veikėjas. Tais laikais jis buvo žmogus labai išsilavinęs, sanskrito 
žinovas, religinis poetas ir rašytojas, ir jam pavyko iš naujo suvienyti Ti- 
betą bei užtikrinti pranašumą savo Gelugpos sektai. Prie jo Tibete buvo 
atidarytos dvi aukštosios mokyklos — viena vienuoliams, o antra, kas 
ypač svarbu, — pasauliečiams valdininkams. Tose mokyklose, be įprasti- 
nių religinių disciplinų ir valdymo įgūdžių, buvo dėstomos ir kalbos — 
sanskrito bei mongolų. Mokyta ir eiliavimo meno, šaudymo iš lanko, jo- 
dinėjimo. Į Tibeto istoriją V Dalailama įėjo Didžiojo Penktojo vardu. Ta- 
čiau dėl vieno dalyko jo buvo apsiskaičiuota, ir ta klaida Tibetui tapo 
lemtinga. Dalailamų valdžia buvo įvesta svetimšalių užkariautojų, mon- 

golų, rankomis. Todėl dalailamos neįstengė gauti visiškos valdžios, be to, 
per daug įsipainiojo į mongolų genčių reikalus, o paskui — į mongolų- 
mandžiūrų santykius, ir tatai turėjo nepalankių pasekmių Tibeto nepri- 
klausomybei. 


8. GYVENIMAS, ATVAIZDUOTAS DAINOSE 


Taigi Canjan Džamcui nelabai buvo ko skųstis mongolais, nes savo jė- 
ga jie įtvirtino dalailamų valdžią, o kas perka, tas ir moka, — tuo jis dabar 
gavo įsitikinti iš savo patyrimo, 

Kelias į šiaurę nuo Nagčaus buvo sunkus. Jie artėjo prie Danlos kalnų 
perėjos. Aplinkui — akmenys; lomose, nors buvo jau vasaros vidurys, — 
vietomis neištirpęs sniegas ir ledas. Nedideli vandens ežeriukai aplink 
mėlynas aptirpusio ledo ir sniego dėmes. Atskirais plotais tankiai sužėlusi 
šiurkšti žolė, mongolų vadinama „bucha čiriku“. Tibetiško pavadinimo jis 
nė nežino. Kalnų perėjose visur matyti larcai (obai) — akmenų krūsnys su 
jakų ragais, kaulais, įvairiaspalvių medžiagų skiautėmis. Apsiniaukę, šal- 
toka liūdna... Ar galėjo žinoti globėjas ir mokytojas Sandžai Džamcas, 
kad, nepraėjus nė dešimčiai metų, neliks jo paties, o jo numylėtinis ir 
viltis Canjan Džamcas bus danginamas su konvojumi iš Tibeto. 

„„Dešiui Sandžai Džamcui buvo trisdešimt metų, kai mirė V Dalailama. 
Didysis Penktasis ne veltui stengėsi perduoti valdžią dar gyvas būdamas 
būtent Sandžai Džamcui. Sprendžiant iš tam tikrų aplinkybių, Sandžai 
Džamcas buvo Didžiojo Penktojo sūnus [68, 175]. Žinoma, vargu ar galima 
tai įrodyti. 

Sandžai Džamcas savo veiklą pradėjo tuo, kad nuslėpė V Dalailamos 
mirtį. Ji buvo slepiama ir pačiame Tibete, ir ypač nuo išorinio pasaulio. 
Norint paaiškinti, kodėl dalailama nesirodo ir nedalyvauja viešųjų reika- 
lų tvarkyme, buvo paskelbta, kad nusišalinęs nuo pasaulio — ketina neri-: 
botą laiką giliai kontempliuoti. Dešis taip manevravo turėdamas galvoj 
daugelį aplinkybių. XVII a. devintojo dešimtmečio pradžioje tibetiečiai 
ėmė artėti prie džungarų. Džungarų chanas Galdanas pretendavo į mon- 
golų vienytojo rolę. Mongolų gentims susivienijus, būtų sucentralizuota 
mongolų bažnyčia, kuri savo dvasiniu vadovu pripažino dalailamą. Galda- 
no iškilimas buvo susijęs su Tibetu. 1663 m. mirė jo tėvas Batur Chun- 
taidžis. Prasidėjus kovai dėl valdžios, žuvo Galdano brolis Sengė. Tad 
Galdanas, kuris anuo metu buvo vienuolis Tibete, Didžiajam Penktajam 
leidus, atsisakė vienuolystės ir išvyko į tėvynę. Jo karai dėl valdžios su 
chanu Očirtu neatnešė jam lauktos sėkmės, nes mandžiūrai Galdanui su- 

mus į vakarus ir pajungia Rytų Turkestaną. Po V Dalailamos mirties jis 
tęsia kovą jau Chalchoje. 1688 m. oiratai įžengė į Chalchą ir sutriuškino 
chaną Tumetu, kuris orientavosi į mandžiūrus. Dauguma Chalchos chanų, 
nė nesvajoję apie vienalytę ir stiprią Mongoliją, kartu su juos palaikiusiu 
Chalchos dvasiniu vadovu, Urgos [dabartinio Ulan Batoro] chutuchta, pa- 
bėgo į Kiniją, imperatoriaus Kangsi globon. Cingų imperatorius pasižadė- 
jo juos apginti su sąlyga, kad taps jo pavaldiniais. 

Taigi padėtis buvo sudėtinga, ir Sandžai Džamcas nutarė tuos visus me- 
tus verčiau veikti dalailamos vardu. Didžiojo Penktojo mirtis buvo slepia- 
ma ne daugiau ir ne mažiau kaip 15 metų. Manoma, kad net pančenlama 
apie ją sužinojo tik 1697 m. Tuo laiku tylėti jau nebuvo prasmės. Galda- 
nas, į kurį buvo dedamos viltys Tibete, 1696 m., mandžiūrams padedant, 
buvo sutriuškintas ir 1697 m. nusižudė. Viskas pakrypo į blogą pusę dar 
ir todėl, kad 1691 m. Chalchos mongolai tapo Cingų pavaldiniais. Mėgini- 
mas mongolus suvienyti, vadovaujant Tibeto pageidaujamam asmeniui ir 
Tibetui globojant, nepavyko. 

Canjan Džamcas, VI Dalailama (1682—1706), gimė pietų Tibete, Mon- 
julo srityje. Jis buvo slapta pripažintas atgimėliu 1685 m. ir 1688 m. atga- 
bentas į Nankarcę, kur jį pradėjo lavinti dešio parinkti mokytojai. 1697 m. 
į Nankarcę buvo pakviestas pančenlama, kuris penkiolikmečiui jaunuo- 
liui suteikė pirmus vienuolystės — geculo šventimus ir vienuolio vardą 
Canjan Džamcas —,,Melodijų okeanas” už akivaizdžią to jaunuolio, dar 
berniuko, meilę eilėraščiams ir dainoms, kurias ir pats žvaliai kūrė. Tais 
pat 1679 m. Canjan Džamcas buvo perkeltas į Potalos rūmus, kurie galuti- 
nai baigti statyti 1695 m. 

Sandžai Džamcas ir patsai skyrė daug dėmesio būsimojo VI Dalailamos 
lavinimui ir pagal išgales neapsunkino jo religijos mokslais. Užtat išmokė 
ji šuoliuoti žirgu, taikliai šaudyti iš lanko, įdiegė potraukį prie literatū- 
ros ir dainų, stengėsi supažindinti su valstybės valdymo pagrindais. Sau 
ir slaptajam savo auklėtiniui jis ruošė didžią visoje Centrinėje Azijoje 
viešpatausiančių Tibeto valdovų atėitį, bet apsiskaičiavo. Dėl Galdano su- 
triuškinimo ir žūties situacija staiga pasikeitė ne jo naudai. Tibeto padė- 
tis pasidarė dar sudėtingesnė, kai buvę globėjai, chošutai, kuriems vado- 
vavo chanas Lhavzanas, nutarė verčiau dėtis prie stipriojo, o ne silpnojo 
ir tapo mandžiūrų imperatoriaus Kangsi sąjungininkais. Sulikvidavęs Gal- 
daną, laiške Tibeto atstovui, buvusiam Kinijos pasienyje, Sininge, Kangsi 
tiesiogiai apkaltino Tibetą ir dešį Sandžai Džamcą intrigomis prieš Cingus. 
O tai jau buvo net pavojinga. 

Tokiomis sunkiomis sąlygomis atėjo valdžion VI Dalailama. Netrukus 
buvo gautas antras Kangsi laiškas, kuriame šis vėl rašė, kad būtent San- 

džai Džamcas ir Galdanas kalti dėl neramumų, kurie vyko ir tebevyksta 
Mongolijoje ir Tibete. Viskas vaizduota taip: pati dvasininkija nieku dėta, 
Kad Tibetas anksčiau orientavosi į džungarus, kalti čia esą tik dešis ir ve- 
lionis Galdanas. Kangsi vis dėlto kaltino Sandžai Džamcą dar ir pakenkus 
Conhavos mokymui. Užsirūstinęs imperatorius grasino susidorosiąs su 
dešiu. 

Sandžai Džamcas nedelsdamas ėmėsi keleto priemonių padėčiai sunor- 
malinti. Jam, žmogui protingam ir patriotiškai nusiteikusiam, buvo aišku, 
ką reiškia mongolų ir Cingų sąjunga prieš Tibetą: svetimšaliai Tibete nori 
įvesti savo tvirtą valdžią, kuria jau su niekuo nesidalys, ir daiailama taps 
tik žaisliuku Kinijos rankose. Jo pasiuntinys nuvyko į Pekiną ir impera- 
toriui Kangsi įteikė laišką, kuriame Sandžai Džamcas neigė visus jam iš- 
keltus kaltinimus. Jis tvirtino, jog V Dalailamos mirtį slėpęs tik dėl to, kad 
nekiltų neramumų pačiame Tibete, ir laukęs, kada VI Dalailama bus pilna- 
metis. Prie Galdano buvo nuolatinis jo pasiuntinys, chutuchta Džiromas, 
ne tam, kad šį palaikytų, o priešingai, kad Galdanas susitaikytų su Chal- 
chos mongolais ir mandžiūrais. x 

Tuo pat metu pas visus mongolų chanus atvyko pasiuntiniai iš. Tibeto 
su žinia apie V Dalailamos mirtį ir VI intronizaciją. Atsisėdus į sostą nau- 
jam, VI Dalailamai, šia proga visi tikintieji buvo raginami nutraukti ka- 
rus. 

Tie įvykiai turėjo dar vieną pasekmę. Pekinas aiškiai jautė, kad da- 
lailamos ir Tibetas daro nemažą įtaką daliai mongolų genčių, ir suprato, 
jog, norėdama pasiekti tikslą — pajungti visus mongolus, Cingų valdžia 
turi paimti savo kontrolėn Tibetą. Kangsi neketino atnaujinti ankstesnius 
„bikšaus“ ir „džinapačio“— dvasinio mokytojo ir monarcho-globėjo — 
santykius: jis norėjo būti ne globėju, o viešpačiu. 

Tie įvykiai turėjo ir dar vieną pasekmę. Šiuo nerimastingu Tibetui 
laiku jaunuolis dalailama mažai galvojo apie valstybinius ir ypač apie ti- 
kėjimo reikalus. Dienas jis leido parke, šaudydamas iš lanko, o naktis — 
svetinguose Lasos priemiesčio, Šolos kaimo, šeimininkių namuose. Ir visur 
kūrė dainas. Su juo buvo draugai ir jų tarpe — geriausias bičiulis Thar- 
džalnajus, jo administracijos valdininkas. Canjan Džamcas buvo jaunas ir 
greitai įsimylėdavo: 


Nebeužmingu aš naktimis 

Nuo tada, kai palikau pas tave širdį. 
Jeigu dieną rankų mes sujungt negalim, 
Naktį tegul meilės kančios drasko sielą. 


Ir lengvabūdis: 


Kaip bitės neliūdi 
Nužydėjusių gėlių, 
Taip neliūdžiu ir aš 
Tos, kurią mylėjau. 


Pasivadinęs kažkokiu Danzang Bangpu, su draugų būriu, visada pus- 
girtis, jis bastydavosi naktimis po jam vienam težinomus Lasos ir Šolos 
namus, ieškodamas meilės ir nuotykių. Štai jie vėl susirinko linksmai pra- 
leisti nakties. Dega sviestinės lempos, ant žemų suoliukų ir grindų padėti 
minkšti pagalvėliai, ant stalo daugybė valgių, ąsočiai vyno ir alaus — 
čano. Tas, kuris nenori būti pažintas, bet kurį visi pažįsta, pasiūlo tostą: 


It krištolas skaidrus kalnų sniego vanduo 

Ir vaistinių žolių rasa 

Į gyvybės eliksyrą — vyno raugą — įmiešti. 
To vyno taure vaišiname grožio deivę mes! 
Bet jeigu, taręs priesaiką, išlenksi tu ją pats, 
Būk tikras — nepažinsi niekada bėdų. 

Vynas ir alus greit pasibaigia. Draugai bando dalailamą išvesti, bet jis 
išsiveržia, vėl prisipila taurę ir dainuoja: 


Kol čia neišmirs visos merginos 
Ir nebus išgertas visas vynas, 
Aš, jaunas bernužėlis, tiktai čion 
Ir berasiu tikrą prieglobštį. 


Jis girtas, laimingas, įsimylėjęs: 


Baltadantės žvitriaakės 
Mergužėlės susibūrę. 

O viena iš jų vogčiom 3 
Į mane vis pasižiūri. 


Jis su ja susipažino neseniai, kai persirengęs klaidžiojo po turgavietę. Ir 
mergina juo įtikėjo: 


Aš tave myliu — tais trim žodžiais 

Aš ir turgaus mergaitė užveržėm meilės mazgą 
Taip, kad net yla jo neatmegsi. 

Tik patys vienas kitą paleisim. 


Į savo vasaros stovyklą pamiesčio giraitėje ir ten ištemptą naują pa- 
lapinę VI Dalailama pasikviesdavo merginų. Apskritai tat buvo laikoma 
ne taip jau smerktina: daugelis vienuolių turėjo meilužes arba buvo slap- 
ta susituokę. Ir pats dešis Sandžai Džamcas nebuvo be nuodėmės, pasi- 
mėgaudavo gyvenimu, atiduodavo duoklę vynui ir moterims. Tačiau jis 
suprato, kad toks atviras priimtų normų laužymas kenkia vyriausybei. 
Manydamas, kad jaunuolį naudos sumetimais iš kelio veda Thardžalna- 
jus, jis suruošė pasikėsinimą prieš jo gyvybę. Bet atsitiko taip, kad naktį, 
grįždamas į Potalos rūmus, Thardžalnajus susikeitė su savo tarnu drabu- 
žiais. Matyt, nujautė, kad jo gyvybei gresia pavojus. Staiga tamsoje juos 
užpuolė trys žmonės. Thardžalnajaus drabužiais apsivilkęs tarnas buvo 
nudurtas peiliu į nugarą — tasai smūgis buvo skirtas jo šeimininkui, Kitą 
dieną VI Dalailama, puikiai supratęs, kad toks pasikėsinimas gresia netgi 
jam, liepė suieškoti žudiką ir, kai šis buvo surastas, — nubausti mirtimi. 
Dabar jis jau negalėjo visiškai pasitikėti ir dešiu, kuris, ko gero, ir jam 
nusamdys žudiką. 

Lama Lelung Džedrungas, anuo metu aplankęs VI Dalailamą, savo 
dienoraštyje paliko to vizito aprašymą. Jam teko ilgai laukti. Pagaliau pa- 
sirodė Dalailama. Jis vilkėjo pasaulietiškais mėlyno šilko drabužiai, ne- 
šiojo ilgus palaidus plaukus, o ne vienuolio tonzūrą, pirštai buvd-apmaus- 
tyti brangiais žiedais, rankoje net per audienciją turėjo lanką. Nēpaten- 
kintas, kad jį atitraukė nuo pratybų — jis šaudė iš lanko, — Canjan Džam- 
cas neatidžiai pasiklausė prašytojo, skyręs jam tik keletą minučių, pas- 
kui pavedė jį dešiui ir beveik tekinas pasišalino [82, 130]. | 

Lasos namai paprastai buvo baltinami kalkėmis. Dabar kai kurie pasi- 
rodė esą nudažyti geltonai. Žmonės liežuvavo, kad tuose namuose kaip tik 
gyveno VI Dalailamos meilužės. 

Toks Dalailamos elgesys teikė vilčių jo priešams,— ne asmeniniams, 
o nusistačiusiems prieš pačią dalailamų valdžią. Mandžiūrai nepasitikėjo 
Canjan Džamcu ir atkakliai žadino tokius pat jausmus mongolams-cho- 
šutams, chano Guši ainiams, kurie Tibete tebelaikė kovingą kariuomenę. 
Chošutų galva chanas Lhavzanas slapčia svajojo pasodinti į dalailamų 
sostą savo statytinį ir su malonumu klausėsi mandžiūrų kurstomųjų kal- 
bų. Chošutai per džungarų chano Galdano konfliktą su Kangsi liko ištiki- 
mi mandžiūrams, todėl Pekinas, aišku, norėjo sustiprinti chošutų pozici- 
jas Tibete. Sandžai Džamcas suprato, kad būtina likviduoti chošutų val- 
džią ir ėmė tam ruoštis. 1703 m. jis formaliai pasitraukė iš dešio posto, 
suprasdamas, kad yra susikompromitavęs mandžiūrų ir chošutų akyse, 
ir dešio pareigas pavedė savo sūnui Ngavan Rinčenui, bet iš tikrųjų visa 

Tibeto vyriausybė, kuriai faktiškai vadovavo Sandžai Džamcas, su 
savo orientaciją pakeitusiais mongolais bei chošutais iš pažiūros dau- 
giausia nesutarė dėl Vi Dalailamos elgesio. Sandžai Džamcas dukart mė- 
gino fiziškai likviduoti chaną Lhavzaną — 1703 m. bandė jį nunuodyti, 
o 1705 m. per monlamą staiga chaną puolė nežinomų žmonių grupė, bet 
buvo išsklaidyta jo asmens sargybos; chanas Lhavzanas visą laiką saugo- 
josi. Tuo pat metu Sandžai Džamcas ir pančenlama stengėsi Canjan Džam- 
cą įtikinti, kad padarytų visus vienuolystės — helonto — įžadus, kurie 
būdavo padaromi kaip tik sulaukus 18—20 metų. To būtinai reikėjo ir to- 
dėl, kad, tam tikrais duomenimis, dar 1701 m. Kinijos imperatorius Ši-dzu, 
chošutų chanas Lhavzanas ir prie jų prisijungęs džungarų chanas Cevan 
Rabtanas Vi Dalailamai oficialiai pranešė, kad jo nelaiką tikru V Dalai- 
lamos atgimėliu. Canjan Džamcas neva jau perdavęs Gelugpos sektos 
vadovo teises pančenlamai ir pasilikęs tik pasaulietinę valdžią [76, 32]. 
Tačiau reikia manyti, kad tos žinios netikslios, nes vėlesni įvykiai rodo, 
kad Canjan Džamcas vargu ar atsisakė dvasinės valdžios. Jį įkalbinėjo 
ne kaip Tibeto pasaulietinį valdovą, o kaip viešpataujančios sektos vy- 
"riausiąjį dvasininką, savo elgesiu žeminantį garbingąjį titulą. 

— Tuo'tarpu Canjan Džamcą vėl pasigavo meilė. Ji atnešė jam anksčiau 


„nepatirtį kančių ir džiaugsmų. Ir kelias į ją nebuvo paprastas: 


Ta mergaitę pagimdė ne motina, 

Galbūt ją pagimdė persikų medis? 

Jos meilė kiekvienam, su kuo susipažįsta, 
Praeina greičiau, nei nubyra persikų žiedai, 


„ Pavasarį mergina atsiliepė į jo jausmus: 


Atskrido gegutė iš Monų šalies — 

Emė vaikščioti slaptingieji žemės syvai. 
Fr nuo tada, kai su tavim susitikinė ju, 
Mano kūnui lengva ir širdžiai džiugu. 


_- 


Paskui prasidėjo skausmingos abejonės, ar jis mylimas: 


Po antklode su manim švelni būtybė — 
Tai tu, mylimoji, nemokanti apsimetinėti! 
Bet ar neapgaudinėji tu manęs, 

Kad užvaldytumei mano turtą? 

Tu juokies, ir balti tavo dantukai 
Paviliojo mane, jauną bernelį, 

O ar myli mane iš tikrųjų? 
Na, prisiek, meldžiamoji, kad myli! 


Nepadėjo priesaikos nė įtikinėjimai — mylimosios meilė iš tikrųjų 
praėjo taip greitai, kaip nužydėjo persiko žiedai. Jų rausvus lapelius ne- 
šė šalti Kiču vandenys. Jis stovėjo ant kranto ir žiūrėjo, kaip tolsta val- 
tis. Jos pirmagaly, pagal šalies paprotį, buvo išpjaustyta atsigręžusio ark- 
lio galva. Jis stovėjo ir laukė, ar neatsisuks mylimoji, — jis, daugelio žmo- 
nių valdovas, bejėgis įsakinėti meilei: 

Keltininko valtie! Tu neturi širdies, 

Bet net išpjauta tavo pirmagaly arklio galva 
Atsigręžusi į mane žiūri. 

O mano neištikima mylimoji 

Dabar nė neatsisuka, 

Nenori net pažvelgti į mane! 


Jis užsisklendė savyje, paniuro nuo persiskyrimo, bet dar niūresni 
buvo debesys, susitelkę viršum jo galvos. 1705 m. pradžioje prie V Dalai- 
lamos antkapio susirinko taryba, neva iškėlusi sau tikslą Sandžai Džam- 
cą sutaikyti su chanu Lhavzanu, Dalyvavo VI Dalailama, lama-orakulas 
(čchoidžūnas) Dagce Šabdrungas, pančenlamos atstovai ir trijų didžiųjų 
Gelugpos vienuolynų — Drepungo, Seros ir Galdano — vyresnieji. Nu- 
spręsta buvo taip: chanas Lhavzanas turi išvesti savo kariuomenę iš La- 
sos ir grįžti su ja į Kukunoro sritį, Aukštieji Tibeto hierarchai palaikė 
Sandžai Džamcą ir ragino mongolus palikti centrinį Tibetą. 

Chanas Lhavzanas nutarė tibetiečius apgauti ir dėl akių pakluso tary- 
bos nuosprendžiui. Jis paliko Lasą ir išvyko į Nagčuką, bet, sutelkęs ten 
visus Tibete gyvenančius mongolus, 1205 m. vasarą grįžo į Ujį. Tibetie- 
čių kariuomenė, Sandžai Džamco įsakymu bandžiusi mongolams pastoti 
kelią, buvo nugalėta. Sandžai Džamcas pateko į nelaisvę ir buvo nubaus- 
tas mirtimi. Jo sūnus, dešis Ngavan Rinčenas, pabėgo. Regento (dešio) 


"postas buvo panaikintas. Mongolai okupavo Lasą, ir faktiškai valdžia ša- 


lyje atsidūrė chano Lhavzano rankose, Chanui Lhavzanui viskas taip ge- 
rai pavyko ir todėl, kad jį palaikė dalis Tibeto feodalų ir valdininkų. Pas- 
tariesiems vadovavo jaunas ir gabus pasautietis valdininkas Polonajus. 

Canjan Džamcui neliko nieko kita, tik pripažinti chano Lhavzano val-: 
džią. Skubiai atvykusi iš Pekino misija, vadovaujama Si Džu, pritarė cha- 
no Lhavzano veiksmams ir Cingų imperatoriaus vardu jį apdovanojo 
garbės titulu. 


Ištisus metus, nuo 1705 m. vasaros iki 1706 m. vasaros, dėl dalailamos 
vyko kova, kurioje jis, rodės, jau mažai dalyvavo. Chanas Lhavzanas 
klausimą iškėlė tiesiai — ar VI Dalailama yra tikras atgimėlis? Pančen- 
lama, centrinių vienuolynų vyresnieji, gindami Tibeto interesus, į pateik- 
tąjį klausimą atsakė tvirtai ir ryžtingai — taip, yra, nors ir smerkė Canjan 
Džamcą už jo elgesį ir atsisakymą padaryti gelongo įžadus. 

Canjan Dzamcas suprato, kad jo poelgiai smerktini arba, tiksliau sa- 
kant, neatitinka jo rango, tačiau gyvenimo būdo nepakeitė. Dabar savo 
jausmus jis atidavė jaunai į Lasą atvykstančių maldininkų viešbučio šei- 
mininkei: 

Širdy pripažįstu, 

Kad visa tai, ką apie mane kalba žmonės, — tiesa. 

Ir vis dėlto aš, šaunus vaikinas, neryžtingais žingsniais 

Vėl einu į savo mylimosios, viešbučio šeimininkės, namą. : 


Jis žinojo esąs sekamas, bet kone kiekvieną vakarą, sutemus, persi- 
rengęs miestiečio drabužiais, pro slaptas dureles netoli pagrindinio įėji- 
mo į Potalos rūmus išnerdavo iš didingojo pastato ir dingdavo siaurose 
Lasos gatvelėse. Raktą nuo intymiųjų durų jis visada laikydavo prie sa- 
vęs. Tik palaidi šunys, kurių Lasoje niekad netrūko, būdavo jo naktinių 
nuotykių liudininkai: 


Senasis šunie pagelisnuki, 

Tu protingesnis už žmones! 

Niekam nesakyk, kad išėjau nakčia, 
Niekam nesakyk, kad grįšiu auštant! 


Visos paslaptys anksčiau ar vėliau išaiškėja. Sykį, kai švintant jis 
grįžo namo, buvo pasnigę, ir paryčiu nubudę Lasos gyventojai pama- 
tė, kad naktį kažkas iš miesto sėlino į rūmus, kurių sargybiniai su išgąs- 
čiu nustatė, jog aiškūs pėdsakai šviežiame sniege veda tiesiai į dalaila- 
mos apartamentus. Štai kaip tat prisiminė pats poetas liūdnomis jam die- 
nomis: f 

Kai gyvenau apatinėj Lasos daly, 
Buvau pabalda Danzang Bangpas, 
Kas buvo slapta, dabar išaiškėjo, 
Išdavė mane pėdsakai sniege. 


O atsitiko taip: 


Išėjau eškot mylimosios nakties tamsoje, 
O švintant pradėjo snigti. 

Tada gyvenau Potaloje 
lr buvau Canjan Džamcas. 


Paskui jis buvo pakviestas į teismą. 


9. AMBANIAI LASOJE 


Buvo paskelbta, kad Canjan Džamcas nėra tikras V Dalailamos atgi- 
mėlis. Vadinasi, tokį reikėjo surasti, ir jis buvo surastas. Antru VI Dalai- 
lama buvo skirta tapti jaunam vienuoliui Ngavan Ešei Džamcui, ir jis 
buvo įkurdintas Potalos rūmuose. Naujo VI Dalailamos, aiškaus chano 
Lhavzano statytinio, žmonės negerbė ir į jį dažnai kreipdavosi ne kaip į 
dalailamas — Thamčad khjenpa („Visažini“), o tiesiog žodžiu „,ku- 
šab" — pone. 1710 m. mandžiūrai specialiu įsaku pripažino naująjį VI 
Dalailamą. Prieš tai, 1709 m., suiručių laikotarpiu, pašalinus Canjan Džam- 
cą ir įvykus smarkiems žemės drebėjimams Toche ir Cange, kinai bandė 
į Tibetą paskirti „Tibeto reikalų valdytoją“, bet šis nesugebėjo Lasoje 
įsigalėti ir 1711 m. ją paliko [73, 15]. 

Tibeto lamos irgi nesnaudė, ir Litange (Kamo srityje) pasirodė VII 
Dalailama, Canjan Džamco atgimėlis; jį atsirasiant neva išpranašavęs 
pats poetas eilėraštyje, kur kreipiasi į gervę. Chanas Lhavzanas, aišku, 
stengėsi įtvirtinti savo VI Dalailamą ir nusikratyti septintuoju, tačiau ber- 
niukas.ir jo šeima iš pradžių buvo nugabenti į Dergę, o paskui — į Gum- 
tumą, Kukunoro sritį, jos mongolų apsaugon, kur jis atsidūrė 1716 m. 
Metais anksčiau, 1715-aisiais, mandžiūrai jį pripažino tikru VI Dalailamos 
atgimėliu. Mat, chanas Lhavzanas nesugebėjo deramai padėti plisti Tibete 
jų įtakai, ir jie nutarė jo nebepalaikyti. Prie to prisidėjo ir pralaimėji- 
mas, kurį chanas Lhavzanas patyrė 1714 m. kare su Butanu. 

Tais pat 1714 m. didžiausių Tibeto vienuolynų lamos slapta pasiūlė 
džungarų chanui Cevan Rabtanui įžengti į Tibetą ir iš chano Lhavzano 
atimti valdžią, o Potaloje įkurdinti tikrą VI Dalailamą. Tada Cevan Rab- 
tanas chanui Lhavzanui pranešė ketinąs išleisti savo dukterį už jo sūnaus 
Ganden Tendino ir pakvietė šį atvykti į vyriausiąją būstinę pasiimti nuo- 
takos. Atvykęs į Džungariją Ganden Tendinas tuoj buvo suimtas, o pas- 
kui nužudytas. 1717 m. septynių tūkstančių džungarų raitininkų būrys, 
vadovaujamas Cevan Rabtano brolio Cerin Dondubo, įsibrovė į Tibetą. 
LDžungarai žygiavo į centrinį Tibetą per Jarkendą ir šiaurvakarines kraš- 
to sritis. Keliaudami jie visiems sakė gabeną nuotaką chano Lhavzano 
sūnui. Pranešimą, kad artėja džungarai, Lhavzanas pirmiausia gavo iš 


Gartoko. Jis nė manyti nenumanė, koks likimas ištiko jo sūnų, bet žinia 
apie didžiulio džungarų kariuomenės dalinio artėjimą. jį suneramino, ir 
jis pasiuntė kelis savo žmones su laišku sūnui jo pasitikti, norėdamas iš 
pirmo šaltinio sužinoti, kas čia atsitiko. Keturis iš atvykusiųjų džungarai 
suėmė, o penkiems pavyko ištrūkti. Chanas Lhavzanas sumetė, kad kaž- 
kas negerai, ir ėmė ruoštis karui, 

„Pamatę, kad jų planas atskleistas, džungarai pareiškė, jog jų kariuo- 
. menė atvykusi V ir VI Dalailamų vardu atkeršyti už dešio Sandžai Džam- 
co mirtį, grąžinti krašte valdžią tibetiečiams ir išvyti netikrą VI Dalai- 
lamą. Nemaža tibetiečių dalis stojo džungarų pusėn, kovėsi kartu su jais 
Damo slėnyje. Pralaimėjęs chanas Lhavzanas pabėgo į Lasą ir, džunga- 
rams paėmus miestą, užsidarė Potaloje. Antras jo sūnus, slapta išvykęs 
prie Kukunoro gauti pastiprinimo, džungarų buvo nutvertas. 1717 m. 
gruodžio 3 d. chanas Lhavzanas ryžosi padaryti žūtbūtinį išpuolį iš 
Potalos ir krito mūšyje. Jis buvo valdęs Tibetą 12 metų, nuo 1705 iki 
1717-ųjų. 

Tibetiečiai greit pajuto, kad nuo vilko bėgo, ant meškos užbėgo. Džun- 
garai paskyrė vyriausybės galva Lhadžal Ranteną. Antras VI Dalailama, 
Ešei Džamcas, buvo nušalintas ir uždarytas į dar Sandžai Džamco pasta- 
tytos Čakporio medicinos mokyklos pastatą. Jo likimas tiksliai nežino- 
mas, rodos, jis buvo ištremtas, pateko į Kiniją, kur ir mirė 1725 m. Dalis 
jo administracijos nubausta mirtimi. Polonajus buvo kankinamas, bet 
kaip Lhadžal Ranteno draugas mirties bausmės išvengė. Paskui imta nio- 
koti Njingmapos sektos vienuolynus. Tai sukėlė žmonių nepasitenkini- 
mą. VII Dalailama gyveno Gumbumo vienuolyne, globojamas mandžiūrų, 
ir šie neatidavė jo džungarams. Džungarai laikėsi centriniame Tibete, 
Ujyje ir faktiškai nekontroliavo vakarų Tibeto bei Cango. Ten ir bren- 
do prieš juos opozicija. Gartoko valdytojas Khangčenajus ruošėsi sukili- 
mui. Nuo džungarų atsiribojo ir pančenlama. Įsitvirtinti Šigacėje džunga- 
rams nepavyko. 

Sužinojęs, kad žuvo jo buvęs sąjungininkas Tibete chanas Lhavzanas 
ir ten kilo neramumai, Cingų imperatorius nutarė pasinaudoti ta proga ir 
paimti Tibetą savo kontrolėn. Pirmas mandžiūrų kariuomenės dalinys, 
vadovaujamas Erentėjaus, nužygiavo per Caidamą prie Nagčuko. Čia jis 
buvo nugalėtas ir beveik visiškai sunaikintas. Tada Kangsi nusprendė į 
Tibetą pasiųsti armijas dviem keliais — per Caidamą ir per Kamą. Armi- 
ja, kurios vadu buvo paskirtas keturioliktasis Kangsi sūnus, Jun Ti, gabe- 
nosi iš Gumbumo VII Dalailamą. Iš užnugario prie Lasos artėjo Khangče- 
najus ir Polonajus. Įveikusi pasipriešinusius vietinius Kamo gyvento- 
jus, vadovaujamus Litango ir Batango valdytojų, Lasos linkui žygiavo ir 94 

antroji kinų armija, kurios vadas buvo Garbi. Pajutę, kad reikalai pras- 
ti, džungarai kuo niekšiškiausiai apiplėšė šventąjį miestą ir leidosi 
į šiaurės vakarus. Dar prieš atvykstant kinų ir mandžiūrų kariuomenei, 
Polonajus ir Khangčenajus užėmė Lasą. 

Atžygiavusios Kangsi armijos įėjo į miestą ir grąžino į Potalą VII Da- 
lailamą — Kalzang Džamcą. Tiesa, septintuoju jį laikė tik tibetiečiai. 
Kangsi, norėdamas apeiti klausimą dėl VI Dalailamos tikrumo, — juk 
kaip prisimename, mandžiūrai Canjan Džamco nepripažino tikru atgimė- 
liu — VII Dalailamai davė auksinį antspaudą, kuriame tibetiečių, mon- 
golų ir mandžiūrų kalbomis buvo įrašyta: „VI Dalailamos antspaudas.“ 
Dviejų ankstesnių šeštųjų dalailamų, Canjan Džamco ir Ešei Džamco, 
imperatoriui Kangsi neegzistavo. Dešis ir visi džungarams padėję valdi- 
ninkai buvo nubausti mirtimi. Lasoje pasiliko Cingų įgula, kurios vadas 
buvo mongolas Cevan Norbus. Lasos gynybinės sienos buvo nugriautos. 
Kraštui valdyti sudaryta ministrų taryba, susidedanti iš keturių narių, 
kurių du buvo laikomi vyresniais, o kiti du — jaunesniais. Tarybos va- 
dovu tapo Khangčenajus, turėjęs Dai Cin Batūro titulą. Antru vyresniuo- 
ju buvo paskirtas Kongpo srities valdytojas Ngabas. Visi keturi kalonai- 
ministrai buvo pasauliečiai. Taigi reali dalailamų valdžia buvo apribota. 
Svarbiausiuose Lasos — Litango kelio punktuose stovėjo kinų įgulos. Vi- 
sos žemės į rytus nuo Batango ir Litango atplėštos nuo Tibeto ir įjungtos 
į Kinijos Sėčvano provinciją. 

1723 m. imperatorius Jundžengas išvedė mandžiūrų kariuomenę iš 
Lasos ir paliko tik tūkstančio karių įgulą Čamdo mieste. Khangčenajus, 
ne per daug pasitikįs savo jėgomis, nelabai apsidžiaugė, kad išėjo Cingų 
kariuomenė. Į Lasą atvyko Jundžengo atstovas, Cingų užsienio reikalų 
ministerijos valdininkas Orajus, ir, norėdamas paremti Khangčenajaus 
autoritetą, kartu su juo nukeliavo į Ngario sritį. 

Tų pat metų rudenį Kukunoro mongolai-chošutai, sudarę sąjungą su 
džungarais, pradėjo karą prieš Kiniją. Cingų kariuomenė gana greit su- 
triuškino mongolus, ir 1724 m. vasario—kovo mėnesiais Kukunoras sų 
visomis gretimomis sritimis buvo prijungtas prie Kinijos. Imperatoriaus 
įsaku nurodyta, kokio dydžio turi būti vienuolynų pastatai ir kiek vie- 
nuolyne vienuolių. 

Kalonų tarybą draskė prieštaravimai, atspindį įvairių Tibeto sričių 
vietines, separatistines tendencijas. Ši savotiška ministrų taryba skyrė 
mažai dėmesio krašto reikalams. Tibete vėl brendo pilietinis karas. Į jį 
pastūmėjo mandžiūrai, 1724 m. savo žmogui Tibete, Khangčenajui, pata- 
rę imtis represijų prieš seniausią, Njingmapos sektą, įtakingą Khangče- 
najui priešiškoje Cango srity. Khangčenajus su neišmintingu veiklumu 


ėmėsi darbo. Polonajus pareiškė protestą, o kai jo protestas nebuvo pri- 
imtas, 1727 m., neva susirgus žmonai, paliko Lasą ir išvyko į Cangą. 

1727 m. rugpjūčio 7 d. kalonų taryba susirinko į posėdį svarbiausios 
Lasos šventyklos, Džokango, viršutiniame kambaryje. Posėdyje Khang- 
čenajus buvo sučiuptas ir čia pat, šventykloje, nužudytas, jo sargybiniai 
taip pat išžudyti, namas išplėštas ir dvi žmonos irgi nužudytos. Į Cangą 
buvo pasiųsti žmonės su įsakymu nužudyti Polonajų, bet šį perspėjo jo 
sąjungininkai. Polonajus pabėgo į vakarų Tibetą, sudarė ten armiją, grį- 
žo į Cangą ir užėmė Šigacę. Lasos sąmokslininkai Ngabas, Lumpa ir Dža- 
ranajus, mobilizavę Ujo ir Kongpo sričių kariuomenę, patraukė į Cangą, 
Gjancės kryptimi. Prasidėjo pilietinis karas. Mūšius laimėdavo tai vie- 
na, tai kita pusė, ir grėsė pavojus, kad karas užsitęs. 


Dalailamos, pančenlamos ir sakjalamos atstovai pasisakė už vaidų 


nutraukimą, ir 1728 m. balandžio 11 d., rodės, jau buvo sudarytos pa- 
liaubos. Tačiau, pasinaudojusi tuo, kad priešo budrumas sumažėjo, Po- 
lonajaus devynių tūkstančių armija staiga patraukė į Lasą. Jai padėjo 
jau seniai nepatenkinti savo likimu mongolai iš Damo slėnio. 1728 m. lie- 
pos 3 d. Polonajaus karija įžengė į miestą. Tuo momentu pasidarė aki- 
vaizdūs ir tikrieji velioniui Khangčenajui mandžiūrų duotojo patarimo 
motyvai. Dėdamasi, kad pilietinio karo metu nori apsaugoti dalailamą, 
didelė Cingų armija okupavo Lasą. 

Lapkritį kalonai-sąmokslininkai ir jų šalininkai buvo nubausti mirti- 
mi, Ngabas, Lumpa ir Džaranajus viešai iš lėto supjaustyti į smulkius ga- 
balus. Visų pasmerktųjų šeimos išgabentos į vergiją Kinijon. Kadangi są- 
mokslininkus palaikė ir VII Dalailamos tėvas, „išvaduotojai“ ištrėmė jį ir 
patį dalailamą į Gartharą, netoli Litango. 

Krašto valdžios priešakyje atsistojo Polonajus, aktyviai bendradar- 
biavęs su Cingais. Kamo sritis buvo dalailamos administracijos žinioje, o 
Šigacės rajonas atiduotas valdyti pančenlamai. Kaip matome, Tibeto su- 
„skaldymas į atskiras sritis — sena Kinijos tradicija. Padaliję Tibetą, Cin- 
"gų valdžios organai paliko po 2 tūkst. karių įgulas Lasos ir Šigacės mies- 
„tuose ir paskyrė du ambanius, atstovavusius Cingų administracijai Tibe- 
te. Ambaniai šalyje išbuvo su pertraukomis iki pat 1912 m. 

Polonajus skatino Tibete prekybą ir stengėsi į savo pusę patraukti di- 
džiuosius vienuolynus, dalydamas jiems žemių, nes juose visų pirma jau- 
„tė jėgą, sugebančią daryti įtaką Tibeto gyvenimui. O norėdamas įgyti 
autoritetą vienuolių tarpe ir, be abejo, asmeninių religinių nuopelnų, kad 
. susilauktų geresnio atgimimo, jis ėmėsi, valstybei teikiant paramą, ksi- 
lografijos būdu leisti budizmo kanoną — Kandžūrą ir Tandžūrą. Tai 
buvo didžiulis ir brangiai kainuojantis darbas, nes milžiniškas kanonas 

spausdintas nuo lentų, prieš tai jose išraižius tekstą. Iki 1732 m. paruoš- 
tos lentos Kandžūrai. Jos buvo saugojamos Nartange, ir Kandžūros lei- 
dimą palaimino pančenlama. Po dešimties metų, 1742-aisiais, buvo baig- 
tos raižyti Tandžūros lentos. Jos irgi saugotos Nartange. Tandžūros lei- 
dimą palaimino pats dalailama. Kanonas, atspausdintas nuo tų lentų, 
Tibete ir užsienio specialistų tarpe laikomas pačiu įžymiausiu jo leidiniu. 

1730 m. Tibetas pradėjo karą su Butanu ir 1731 m. jį nugalėjo. Nuo 
1731 m. Butanas siuntė savo atstovus pas Tibeto vyriausybę ir davė jai 
dovanų. 

Sekdami Polonajaus pavyzdžiu, mandžiūrai taip pat ėmė remti vienuo- 
lynus. Jie pradėjo juos finansuoti, kasmet jų reikalams skirdami po 5 


tūkst. lanų sidabro, ir itin skatino vienuolystę. Tai buvo visiškai pagrįsta 


politika: kuo Tibete daugėjo vienuolių, tuo mažėjo karių. 1733 m. Cingų 
valdžia Lasos įgulą sumažino iki 500 žmonių, o 1735 m. VII Dalailamai 
buvo leista iš Gartharo atsikelti į Lasą. 

1747 m. Polonajus mirė nuo kraujo užkrėtimo. Savo valdymo metais, 
remiamas mandžiūrų, jis bandė iškilti aukščiau už VII Dalailamą. Kartą 
VII Dalailama net pasakęs taip: „„Polonajus galbūt jaustųsi laimingas, jei 
aš pasitraukčiau į Drepungą ar kurią nors atsiskyrėlių buveinę." Polona- 
jus Tibete siekė stiprios centralizuotos valdžios ir todėl dėjo viltis į man- 
džiūrus. Tatai Tibetui, be abejo, turėjo nepalankių pasekmių. Tačiau būtų 
absurdiška dėl Tibeto likimo kaltinti vien Polonajų. Padėtis pačiame Tibe- 
te ir Centrinėje Azijoje XVIII a. buvo tokia, kad Cingai turėjo neišven- 
giamai paimti Tibetą savo kontrolėn. 

Polonajaus sūnus Dalai Batur Gumei Namdžalas, po tėvo mirties pa- 
veldėjęs valdžią, iškart užėmė antimandžiūrišką poziciją. Jis pareiškė, 
kad mandžiūrų įgula Lasoje nereikalinga, nes tibetiečiai ir patys sugeba 
palaikyti tvarką savo namuose, Imperatorius Cianglungas šiek tiek jam 
nusileido ir kinų įgulą Lasoje sumažino iki šimto žmonių, kurie turėjo 
saugoti ambanius. Tačiau Cingų imperatorius nesutiko, kad Lasoje būtų 
tibetiečių įgula. 14750 m. Gumei Namdžalas pakartotinai paprašė leisti 
Lasoje suformuoti tibetiečių įgulą. Gavęs vėl neigiamą atsakymą, jis ėmė- 
slapta telkti tibetiečių kariuomenę ir suėjo į kontaktą su Kinijai priešiš- 
kais džungarais. Ambaniai per savo šnipus apie tai sužinojo, tuoj prane- 
šė Pekinui, be to, nutarė ir patys veikti. Pasikvietę Gumei Namdžalą į 
savo rezidenciją, buvusius chano Lhavzano rūmus, neva įteikti dovanų, at- 
siųstų jam Cingų imperatoriaus, jie klastingai jį nužudė. Kai buvo suži- 
nota apie tai, Lasoje prasidėjo sukilimas. Abu ambaniai ir dauguma La- 
soje gyvenančių kinų buvo nužudyti. Likusieji prisiglaudė Potaloje pas 


dalailamą, kuris su Gumei Namdžalu gyveno nesantaikoje. Sukilimas 
buvo Cingų kariuomenės numalšintas, jo vadovai nubausti mirtimi. 

Dabar jau patys kinai nutarė visą aukščiausią Tibeto valdžią perduoti 
VII Dalailamai. Prie jo buvo įsteigtas kašagas — taryba, susidedanti iš 
kalonų, arba šapų — ministrų, kurių kiekvienas turėjo savo antspaudą. 
Kalonus skirdavo patsai dalailama, kuriam visas kašagas duodavo ištiki- 
mybės priesaiką. Kalonai — jų buvo keturi — ėjo savo pareigas iki gy- 
vos galvos. Kiekvieną kaloną patvirtindavo ne tik dalailama, bet ir lama- 
orakulas ir Cingų imperatorius [81, 310]. Kalono žinioje nebuvo kurios 
nors atskiros valdymo sferos, taigi jis pats už nieką konkrečiai neatsaky- 
davo. Visi keturi turėdavo priimti bendrą nutarimą, kiekvienu — svar- 
biu ar nereikšmingų — klausimu, be to, skirdami apygardų — dzongų — 
valdytojus, dzongponus. Įvairioms šakinėms valdyboms vadovavo kaša- 
gui atsakingi viršininkai. Tačiau ir jų reikalais nutarimus dažnai priim- 
davo ne jie, o kašagas. Žodžiu sakant, niekas nenorėdavo daryti rimtų 
nutarimų. Tokia valdymo sistema gyvavo 200 metų ir „labai kliudė šalies 
pažangai“ [82, 150]. 

Buvo suformuota ir tibetiečių kariuomenė. Kiekviena šeima, val- 
danti žemę, prireikus turėjo duoti vieną kareivį. Ujyje buvo laikoma 
įgula, kurią sudarė tūkstantis kareivių su dviem generolais, Cange — 
dviejų tūkstančių kareivių įgula su keturiais generolais. Lasos įgulą kinai 
padidino pusantro tūkstančio vyrų ir pavedė ambaniams. Tibetui buvo 
uždrausta sueiti į kontaktą su džungarais [15, 483]. 

1757 m. kovo 22 d. mirė VII Dalailama. Jis buvo išsimokslinęs žmogus 
ir paliko aštuonis tomus raštų. 

VIII Dalailama buvo rastas Thondžale (Cango srityje) ir pristatytas 
į Lasą 1762 m. ketverių metų amžiaus. Tai — Džampal Džamcas. Juo pra- 
sidėjo mažamečių dalailamų eilė. Regentu prie jo tapo Demo Trulku 
Džampal Delegas — pirmas mažamečių lamų regentas. 

1759 m. buvo sutriuškinti džungarai, kuriuos Cingai Rytų Turkesta- 
ne išnaikino beveik visus iki vieno, ir Kinija dar labiau sustiprėjo. Mon- 
golai buvo visiškai pajungti Cingams, todėl Tibetas su savo dalailamomis 
Kinijai pasidarė mažiau reikalingas kaip įtakos mongolams centras. Be 
to, pirmieji XVIII a. 50 metų parodė, kad dalailamos nebuvo savarankiš- 
ki Tibeto valdytojai, o tapo žmonėmis, kurių padėtis — ne formalioji, 
aukščiausio rango dvasininkų, bet faktiškoji — dažnai priklausė nuo 
mongolų ar mandžiūrų globos. Ne dalailamos darė įtaką Mongolijos ar 
Kinijos reikalams, o mongolai ir mandžiūrai per dalailamas, priverstus 
rungtis dėl valdžios su vietiniais, tibetiečiais feodalais, kontroliuodavo 

Tibetą. Kad bažnytinei valdžiai iš principo buvo teikiama pirmenybė prieš 
centralizuotąją pasaulietinę, tai pragaištingai atsiliepė Tibeto likimui. 

1781 m. birželio 21 d. VIII Dalailama Džampal Džamcas paėmė į savo 
rankas aukščiausiąją krašto valdžią. 1783 m. buvo baigta statyti dalaila- 
mų vasaros rezidencija su puikiu parku, pavadintu Norbulinka, t. y. Jas- 
pio sodu. 

Regentas Ngavan Cultimas stengėsi apriboti ambanių įtaką Tibeto 
reikalams. 1786 m. jis buvo pakviestas į Pekiną neva paviešėti ir ten su- 
laikytas. Tai padaryta, kad sustiprėtų ambanių įtaka dalailamai. 

Tuo laiku kaip tik subrendo Tibeto ir Nepalo konfliktas, kurio tikroji 
priežastis buvo ekonominė, 1769 m. gurkai, vadovaujami Prithvi Nara- 
jano, suvienijo Nepalą, iki tol susiskaldžiusį į keletą kunigaikštysčių. Ne- 
palas vaidino didžiulį vaidmenį Tibeto ekonominiame gyvenime. Nepalas 
buvo svarbiausias Tibeto, ypač jo centrinių sričių, prekybos partneris. 
Dar XVIII a. Lasoje susidarė pastovi nepaliečių pirklių kolonija. Nepalas 
Tibetui buvo svarbiausias ryžių, vario religinei skulptūrai tiekėjas ir lie- 
jo Tibete cirkuliavusias sidabrines monetas, Iš Tibeto į Nepalą buvo ga- 
benama druska, galvijai, vilna, auksas, kurį nepaliečiai pelningai perpar- 
davinėjo į Indiją. Muitai į Tibetą įvežamoms prekėms buvo nedideli — 
tik kelios monetos nuo prekių ryšulio [59, 130]. 

Tibetas iš esmės buvo natūralinio ūkio kraštas. XVIII a. visa žemė, bu- 
vusi Lasos administracijos žinioje, laikyta dalailamos nuosavybe. Tačiau 
vyriausybė gaudavo pajamų tik iš žemių dalies, nes daugeliu žemių kartu 
su žmonėmis naudojosi vienuolynai ir kariuomenė. Valstiečiai mokėdavo 
žemės mokestį natūra ir eidavo į atodirbius. Algos valdininkams daugiau- 
sia irgi mokėtos natūra, Todėl Tibetui nelabai buvo reikalingi savi pini- 
gai ir visiškai užteko tų, kuriuos gaudavo iš Nepalo. 1720 m. išvijus iš 
Tibeto džungarus, jame pasirodė esą daug sidabro. Sidabro buvo gaunama 
vienuolynams iš Kinijos. Tibetiečiai perduodavo sidabrą pagal svorį Ne- 
palui ir atsiimdavo tą pat svorį monetomis, Į liejamas monetas nepalie- 
čiai pamažu ėmė maišyti vario ir tokiu būdu mažinti jų vertę. 1751 m. 
VII Dalailama iš Nepalo kunigaikščių pareikalavo, kad liautųsi gadinę 
monetas. 1763—1764 m. tibetiečiai bandė Deme (Kongpo srityje) leisti 
savo pačių Monetas, bet jų gamyba nebuvo tinkamai organizuota. 

1775 m. gurkai, tapę Nepalo viešpačiais, užpuolė Sikimą. Tibetas šia- 
me kare palaikė Sikimo pusę ir padėjo jam maisto produktais. Gurkai bu- 
vo nepatenkinti ir ėmė ieškoti dingsties sueiti į konfliktą su Tibetu. 

Atsitiko taip, kad du IV Pančenlamos broliai neįstengė su juo pasida- 
lyti šeimos turto. Vienas, Šamar Truikus, IX vyriausias Karmapos sektos 
lama, nutarė savo interesams panaudoti gurkų nepasitenkinimą Tibetu, 


Gurkai pareikalavo išimti iš apyvartos Tibete senas, su priemaišomis mo- 


netas ir pakeisti naujomis, aukštos prabos monetomis, pirktinomis Nepa- 
le. Ta akcija būtų padariusi nuostolių Tibeto pirkliams, nuvertindama jų 
piniginį turtą, ir teikusi pelno Nepalui, kuris būtų naudingai pardavęs 
naujų monetų partiją. Nepaliečiai iš tibetiečių pareikalavo tiekti jiems ir 
geresnės kokybės druską. Nepaliečiai grasino, kad jeigu nebus priimti jų 
reikalavimai, užimsią tris Tibeto apygardas — Njanango, Rongšaro ir Kij- 
rongo, o įkaitu — tiesa, savanorišku — pasiliksią IV Pančenlamos brolį, 
Karmapos sektos hierarchą Šamar Trulkų. Šamar Trulkus irgi atsiuntė 
VIII Dalailamai laišką, prašydamas jį išpirkti gurkų pasiūlytomis sąly- 
gomis. 

Kašagas pateikė priešpriešinius reikalavimus, kurių svarbiausias — 
kad Nepalas toliau gamintų abejopas, pilnavertes ir nepilnavertes, mone- 
tas, nes, jei vienu metu bus išimtos iš apyvartos visos senos, nepilnaver- 
tės monetos, Tibetas, nors jo ūkis daugiausia natūralinis, gali atsidurti 
sunkioj padėty. Kašagas veikė protingai ir prašė senas monetas palaips- 
niui devalvuoti, o paskui visai išimti iš apyvartos, pakeitus naujomis. Pa- 
siūlyta, kad į Nepalą gabenamos Tibeto druskos kokybę pasienio muiti- 
nėse sektų specialūs nepaliečių ir tibetiečių inspektoriai. Na, o dėl Šamar 
Trulkaus, tai nepaliečiams buvo pareikšta, kad į Nepalą jis išvyko savo 
noru ir Tibetas neketina rūpintis jo likimu. 

Nepalas nepriėmė Tibeto priešpriešinių pretenzijų, ir gurkai patraukė 
į Tibetą. Jų kariuomenė žygiavo trimis kryptimis, vedliai buvo Šamar 
Trulkaus žmonės. 1788 m. buvo užimtos trys minėtosios apygardos, o pas- 
kui gurkai leidosi į Dzonką ir Šekarą, iš kurio ėjo tiesus kelias į Šigacę. 
Tibetiečių kariuomenei vadovauti buvo paskirtas kalonas Juthogas. Am- 
baniai tuoj pranešė Pekinui, kad gurkai užpuolė Tibetą. Cianlungas pa- 
siuntė į Tibetą savo kariuomenę. Iš Kinijos atvykusioji kariuomenė už- 
ėmė Šigacę. Išstūmusios gurkus iš daugumos jų okupuotų Tibeto rajonų, 
kinų ir tibetiečių armijos apsistojo žiemoti Šekaroje. Kadangi gurkai tuo 
pat metu kariavo ir Sikime, keli tibetiečių daliniai buvo nusiųsti padėti 
sikimiečiams, ir bendromis Tibeto bei Sikimo karių pastangomis gurkai 
buvo išvyti iš Sikimo. Tačiau kelios Tibeto teritorijos, jų tarpe ir Dzonka, 
tebebuvo gurkų rankose. 

Atėjus pavasariui, tibetiečiai ėmė Cingų kariuomenę spirti, kad ne- 
delsdama pultų gurkus, bet kinai reikalavo pradėti derybas. Derybos 
įvyko Kijronge. Jų rezultatus pasižymėjo dienoraštyje vienas tibetiečių 
pusės atstovas, kalonas Doringas: „Mes susitarėme sumažinti visų Tibeto 
apyvartoje esančių nepilnaverčių monetų vertę. Senų, priemaišomis ne- 
nuvertintų monetų vertė bus tokia pat, kaip ir naujų, Nepale liejamų mo- 

netų. Susitarėme, kad tibetiečių druskoje nebus jokių priemaišų ir pa- 
sienio inspektoriai griežtai vykdys savo pareigas. Ryžiai ir druska turi 
būti kainojami nepastoviomis rinkos kainomis, kurių, žinoma, anaiptol 
negalima griežtai apriboti. Bet kurie Nepalo pirkliai, prekiaujantys ry- 
žiais, galės atvykti į Tibetą, gyventi pasirinktuose viešbučiuose ir gauti 
kuro, tačiau 10% pajamų iš parduotų ryžių turės atiduoti viešbučio sa- 
vininkui. O Tibeto pirkliams draudžiama kokiu nors tikslu — prekybos 
ar mainų — lankytis Nepale. Nepalo pavaldiniui padarius kokį nusikal- 
timą Tibeto teritorijoje, jį teisia ir baudžia Nepalo atstovai tame rajone. 
Tibeto valdžios organams tokie atvejai nėra teismingi. Kaip kompensaci- 
ją už keturias gurkų užimtas apygardas Tibetas įsipareigoja Nepalui kas- 
met mokėti kontribuciją... Nepaliečiai sutiko išvesti savo kariuomenę 
tuoj po to, kai gaus pirmą vienerių metų įmoką“ [82, 161]. 

Kinams, trečiajai derybų šaliai, buvo galvoje tik jų prestižas. Jie ir 
nepaliečiams, ir tibetiečiams pasiūlė nusiųsti į Pekiną delegacijas, kurios 
savo vyriausybių-vardu imperatoriui padėkotų už tai, kad rūpinasi jų ge- 
rove. Viena ir antra pusė sutiko išpildyti tą „patarimą“. Cingų kariuome- 
nė Tibete elgėsi kaip užkariautoja. Tas pats Doringas laiške tėvui rašė: 
„Gurkai ir kinai mažai skiriasi. Pirmieji plėšia ir žudo todėl, kad atėjo 
kaip priešai, o kinai tą pat daro todėl, kad atėjo kaip draugai“ [82, 162]. 

1789 m., gavę iš tibetiečių pirmą kontribucijos įmoką, gurkai ištesėjo 
savo žodį ir paliko visas okupuotas Tibeto teritorijas. 

1790 m. VIII Dalailamos įsakymu iš Pekino buvo atšauktas ten „tebe- 
viešėjęs" regentas Ngavan Cultimas. Kinai jį išleido nenoromis ir tik po 
to, kai į Pekiną, kaip naujas savotiškas tibetiečių įkaitas, išvyko regento 
pavaduotojas Tenpai Genpo Kundelingas. 

Tibetas pradėjo su Nepalu derybas dėl kasmetinės kontribucijos su- 
mos sumažinimo, Nepalo radža, iš Cianlungo gavęs „go vano“, valstybės 
kunigaikščio titulą, pareiškė, kad dvi tibetiečių delegacijos, atvykusios 
deryboms, nereprezentatyvios. Ngavan Cultimas, žmogus ryžtingas, atsi- 
sakė tolesnių mėginimų pradėti derybas ir mokėti kontribuciją, pareiš- 
kęs, kad jei nepaliečiai nori iš Tibeto dar ko nors gauti, tegul ateina ir 
patys pasiima, ko reikia. Nepaliečiai tik ir laukė tokio atsakymo. 1791 m. 
balandžio 29 d. staiga mirė regentas. Kašagas tuoj atsisakė prieš jo mirtį 
priimto nutarimo ir skubiai pasiuntė aukštus Tibeto valdininkus į Nepalą 
vesti derybų. Tačiau Njanange nepaliečiai sučiupo įau perėjusius sieną 
(Tibeto pasiuntinius, sukaustė grandinėmis ir išgabeno į Nepalą. Tarp su- 
imtųjų buvo ir kalonas Doringas. 1791 m. gurkų daliniai vėl patraukė link 

$01  Šekaro, ir karas atsinaujino. Dabar gurkai jau užėmė Šigacę ir Tašilunpą. 


Padėtis buvo grėsminga, Mandžiūrai ambaniai paprašė VIII Dalailamą ir 
pančenlamą iš centrinio Tibeto persikelti į Čamdo miestą (Kamo sritį). 

1792 m. gurkų kariuomenėje kilo epidemija. Tibetiečiai perėjo į puo- 
limą ir gurkus išvijo iš Šigacės. Tuo laiku suspėjo atvykti ir parama iš 
Kinijos. Trylikos tūkstančių armija, vadovaujama Fu Kan-anio, atžygia- 
vo į Tibetą. Sikimas buvo paragintas pulti Nepalą iš savo teritorijos. 
Kautynėse prie Kijrongo gurkai buvo sutriuškinti, ir kinų bei tibetiečių 
kariuomenės įžengė į Nepalą. Go vanas ir Nepalo valdovas, radža Rana 
Bahadur Šachas, pabėgo. Šamar Trulkus, žinodamas, kas jo laukia, jei 
pateks į nelaisvę, nusinuodijo. Jo šeima, žmonės ir turtas buvo išduoti 
tibetiečiams. Nepaliečių suimti Tibeto diplomatai buvo paleisti ir kartu 
su Nepalo pasiuntiniais išvyko pasitikti kariuomenės. 

Taikos derybos prasidėjo Horkhane. Jos ir šįkart buvo trišalės. Gur- 
kai grąžino karo belaisvius ir visą susigrobtą turtą — tai buvo Tibetui 
naudinga, Jie sutiko kas penkeri metai siųsti į Pekiną pasiuntinybes su 
dovanomis imperatoriui — tai buvo Kinijai naudinga. Tam tyčia suda- 
ryta komisija turėjo nustatyti sieną tarp Tibeto ir Nepalo. 

Cianlungas praplėtė Lasos ambanių teises. Jiems buvo suteikti tokie 
pat įgaliojimai, kaip Sėčvano generalgubernatoriui, ir nuo to laiko visos 
peticijos iš Tibeto turėjo būti duodamos ne tiesiai į Pekiną, pačiam im- 
peratoriui, bet tik per ambanius. Pekinas nutarė paimti savo kontrolėn ir 
dalailamų rinkimą. 1793 m. į Lasą buvo atsiųsta nuo Cianlungo auksinė 
urna, kuri dabar jau turėjo būti naudojama dalailamoms ir pančenla- 
moms rinkti burtais, dalyvaujant ambaniams. Kinų įgulos liko ne tik La- 
soje, bet ir Šigacėje, ir Dingryje. Kinai manė, kad, gurkams puolant Ti- 
betą, tam tikrą vaidmenį suvaidino anglai. Neaišku, ar laikydamiesi kinų 
politikos, ar savo pačių iniciatyva tibetiečiai po 1792 m. uždarė šalies du- 
ris svetimšaliams [75, 71]. 

1804 m. lapkričio 19 d. mirė VIII Dalailama. 1807 m. buvo atrasti du 
kandidatai į atgimėlius — vienas iš Kamo, kitas iš Amdo. Abu buvo at- 
gabenti į Lasą ir patikrinti. Pretendentas iš Kamo „atskyrė“ velionio VIII 
Dalailamos, t.y. „savo“ daiktus, kuriuos žinojo praėjusiame atgimime, ir 
buvo pripažintas IX Dalailama Luntog Džamcu (1806—1815). 1815 m. ko- 
vo 26 d., pagal oficialią versiją peršalęs monlamo metu, IX Dalailama mi- 
rė nuo plaučių uždegimo. Iš penkių kandidatų į dalailamas pradžioje bu- 
vo atrinkti trys ir atvežti į Njethangą. Čia galutinai išrinktas vienas jų, 
kilęs iš Litango. | 

1837 m. mirė X Dalailama. Dalailamų gyvenimas taip neilgai trukda- 
vo, kad negali nekilti mintis, jog būdavo kaip nors nutraukiamas jų var- 

du veikusių asmenų, regentų, naudai. 1841 m. į Lasą buvo atgabenti ir 
išbandyti du kandidatai XI Dalailamos vaidmeniui. 

Galutinė atranka padaryta metant burtus ir naudojant kadaise Cian- 
lungo padovanotą auksinę urną. Vienas ambanis išėmė bilietėlį su įra- 
šytu „tikrojo“ atgimėlio vardu — tai pasirodė esąs Khaidub Džamcas, ki- 
lęs iš Gartharo, iš Kamo. Jis ir tapo XI Dalailama, bet susilaukė to pat 
likimo, kaip ir jo pirmtakai. 1855 m. mirė, dar nepasiekęs pilnametystės. 
Naujas, XII Dalailama, kilęs iš Olgo (pietų Tibeto) buvo išrinktas burtais 
iš trijų kandidatų ir gavo Prinlai Džamco vardą. 

1855 m. gurkai vėl puolė Tibetą ir užėmė Njanangą, Rongšarą, Dzon- 
ką ir Purangą. Tibeto kariuomenė įstengė tik sustabdyti gurkus, bet ne- 
pajėgė jų išvyti iš užimtų apygardų. 1856 m. kovo 24 d. pasirašyta taikos 
sutartis, pagal kurią Tibetas įsipareigojo gurkams kasmet mokėti po 10 
tūkst. Nepalo rupijų. Šiomis sąlygomis, be to, patvirtinus laisvos preky- 
bos Tibete privilegijas Nėpalo pirkliams, gurkai pasitraukė iš okupuotų 
Tibeto sričių. Cingų imperatorius, užsiėmęs opijaus karais ir tvarkyda- 
mas savo paties reikalus su Vakarų valstybėmis, derybose nedalyvavo. 

Tibeto valdančiose viršūnėse tebevyko nesutarimai. Vienas kalonas, 
Šatra, remiamas didžiausių vienuolynų, pradėjo kovą su regentu. Regen- 
tas pabėgo į Kiniją, jo turtas buvo konfiskuotas. Šatra ėmė vadintis se- 
nuoju „dešio“ titulu, tikėdamasis išlaikyti savo rankose valdžią ir dalai- 
lamai pasiekus pilnametystę, nors į tai regentas neturėjo teisės. 

1863 m. pradėjo karą su kaimynais Njarongo feodalas Gompo Nam- 
džalas. Jis užsibrėžė pajungti visą Kamą, veikė įžūliai ir žiauriai. Į Lasą ir 
centrinį Tibetą pasipylė srautas pabėgėlių iš Dergės, Gorkholo, Litango, 
Centrinei vyriausybei teko kariauti dvejus metus, kol nuslopino separa- 
tistinį sąjūdį. Į Njarongą buvo paskirtas gubernatorius iš Lasos, ir visur 
grąžintos teisės vietiniams vadams bei feodalams. 

1864 m. mirė Tibeto valdytojas prie mažamečio XII Dalailamos, dešis 
Šatra. Dalailama gavo naują regentą — Paldan Dondubą. Jis buvo rūstus 
ir valdingas. Įsakė prie jo kanceliarijos durų visada laikyti šviežiai nulup- 
tą jaučio ar jako odą. Nustačius, kad žmogus kaltas, jis būdavo tuoj įvy- 
niojamas į dar žalią odą, kuri, saulėj džiūdama, lyg plieniniai šarvai verž- 
davo auką, keldavo jai baisias kančias, o paskui neklaužada būdavo įme- 
tamas į upę, kur ir nuskęsdavo. Paldan Dondubas greit įprato mėgautis 
neribota valdžia, ir priaugąs dalailama darėsi jam nemalonia kliūtimi. 

Pradžiai Paldan Dondubas sumanė mažametį XII Dalailamą nukišti 
į atsiskyrėlio buveinę, paskyręs nedidelę pastovią sumą jam išlaikyti. Ka- 
šagas, žinoma, pasipriešino tokiam planui. Paldan Dondubas suėmė tris 

mos patarėjas Khenrab Vangčugas sutelkė prieš Paldan Dondubą ka- 
riuomenę. Priremtas prie sienos, matydamas, kad jo padėtis be išeities, 
Paldan Dondubas pasidarė galą, Tačiau jo žūtis neišgelbėjo XII Dalaila- 
mos. 1875 m. jis staiga mirė. 

Septyniasdešimt metų, nuo 1804 iki 1875, dalailamos faktiškai buvo 
žaislas Tibeto diduomenės rankose, kuri jų vardu tvarkė visus reikalus. 
Pridėjus čia dar XII Dalailamos nepilnametystės laiką, dalailamos prak- 
tiškai beveik ištisą šimtmetį, visą XIX amžių, nevaidino jokio savarankiš- 
ko vaidmens nei krašto valdyme, nei bažnyčios reikaluose. Tie, kurie 
valdė už juos, — regentai ir kiti — eidami savo pareigas, be saiko lobo: 
neatsitiktinai visų nuverstų regentų turtas būdavo konfiskuojamas; jie 
rungdavosi savo tarpe dėl valdžios, į visas tarnybas kišdavo savus žmo- 
nes. 

1879 m. Potalos rūmuose buvo įkurdintas naujas berniukas, XIII Da- 
lailama Ngavan Lovzan Thubtan Džamcas (1876—1933). 

XIX a. pabaigoje Tibeto gyvenimas iš esmės visiškai nepakito — ne- 
įnešė jokių esminių pakitimų — šalyje tebeklestėjo viduramžiai. Nebent 
tik tiek, kad 1894 m. buvo priimtas įstatymas, kuriame nurodoma, jog ka- 
lonų pareigybės kašage nebūtinai gaunamos paveldint, į jas galima skirti 
ir šiaip gabius žmones. Tačiau užsienio politikos srity anais metais atkak- 
liai stengėsi atsidaryti Tibeto duris anglai iš Indijos. Britų imperija tada 
buvo pačiame jėgų stiprume. 1865 m. nuo anglų ėmė priklausyti Butanas. 
14890 m. uždėtas britų protektoratas Sikimui. 

Stambiausių kapitalistinių valstybių dalijimasis įtakos sferomis XIX a. 
gale — XX a. pradžioje, kaip žinoma, užgriebė Kiniją ir negalėjo nepa- 
liesti Tibeto. í 

1903 m. lapkričio 3 d. anglų kariuomenės dalinys, vadovaujamas ge- 
nerolo Makdonaldo ir pulkininko Janghazbendo, gavo įsakymą įžygiuoti 
į Tibetą. Gruodžio 22 d. anglams atiteko Pario tvirtovė, kontroliavusi 
Čumbio slėnį — vartus iš Indijos į Tibetą. Birželio pradžioje užėmę Gjan- 
cę, anglai patraukė į Lasą ir 1904 m. rugpjūčio 4 d., 14 mėnesių po inva- 
zijos, įžengė į Tibeto sostinę. Dalailama dar prieš tai išvyko į Mongoli- 
ją, savo vietoje palikęs regentą Tri Rinpočę. Anglai pradėjo derybas su 
Tibeto vyriausybe ir 1904 m. rugsėjo 6 d. su ja pasirašė dvišalį susita- 
rimą. Pagal jį Tibeto vyriausybė sutiko pripažinti 1890 m. anglų ir kinų 
sutartimi nustatytą sieną tarp Sikimo ir Tibeto, atidaryti rinkas prekybai 
Gjancėje, Gartoke ir Jatunge, sumokėti 500 tūkst. svarų sterlingų kontri- 
buciją. Kol nebus sumokėta visa kontribucija, anglai turėjo laikyti oku- 
pacinę kariuomenę Čumbio slėnyje. 

1904 m. rugsėjo 23 d. anglai paliko Lasą. Anglų įtakos sustiprėjimas 
Tibete buvo nenaudingas Rusijai. Todėl Tibeto klausimas galėjo atsiliep- 
ti numatomam anglų ir rusų suartėjimui. Anglija turėjo patikinti, kad ne- 
ketina Tibeto aneksuoti. Tai buvo pareikšta 1906 m. rugpjūčio 31 d. ang- 
lų—rusų susitarime. Rusija ir Didžioji Britanija pripažino Kinijos siuze- 
renitetą Tibetui. 

Anglų įsibrovimas į Tibetą labai suneramino Kiniją. Cingų vyriausy- 
bė ėmė mokėti anglų uždėtą Tibetui kontribuciją ir intensyviau „nau- 
doti” Kamo sritį — pradėjo tai dar 1896 m. Tais pat metais kinų kariuo- 
menė įsikišo į Njarongo valdytojų ir Čaklos vadų vidaus konfliktą. Kmų 
kariuomenė, vadovaujama Tan Li, užėmė Dergę. Dergės valdytojas pa- 
bėgo, jo tėvai, kinų paimti nelaisvėn, mirė Sėčvano kalėjime. 1903 m. 
kinų kariuomenė užėmė Gartharą. Ba vienuoliams nužudžius kinų am- 
banį, kuris keliaudamas ten užsuko ir įniko juos spausti, nauja kinų ar- 
mija, vadovaujama Ma Din-tajaus, įžygiavo į Kamą iš Sėčvano. 332 vie- 
nuoliai, įtarti nužudę ambanį, buvo suimti, jų turtas konfiskuotas, o vie- 
nuolynas sugriautas. 

1905 m. Džao Er-fyno daliniai vėl atžygiavo į Ba ir Čatingą. Buvo su- 
griauti vienuolynai, nužudyta daugiau kaip 1200 vienuolių, variniai kulto 
reikmenys iš Kamo išgabenti į Sėčvaną ir perlieti į monetas. Represijos 
buvo tokios didelės, kad tibetiečiai generolą Džao Er-fyną praminė „Džao 
mėsininku“. Užimtose teritorijose buvo sudaryta nauja Kinijos provinci- 
ja — Sikangas. 1906 m. Lasos įgula buvo padidinta iki 6 tūkst. vyrų, o 
visa vietinė tibetiečių kariuomenė privalėjo klausyti Cingų vadovybės. 
Kašagas atsisakė pripažinti tą įsakymą. 

1909 m. gruodžio mėnesį XIII Dalailama grįžo į Lasą, kurią buvo pa- 
likęs 1904 m., artėjant anglams. 1910 m., kai kinų kariuomenė, žygiavusi 
iš Kamo į vakarus, įėjo į Lasą, Dalailama vėl pabėgo — dabar į Indijos 
pasienį. Pančenlama, kuris liko Tibete, į kinus žiūrėjo palankiau ir net 
sutiko atlikinėti kai kurias Dalailamos religines funkcijas. Būtent nuo to 
momento paryškėjo buvę dar nelabai aiškūs prieštaravimai tarp dalai- 
lamų ir pančenlamų, praktiškai neišgyvendinti ir lig šiolei. Pekino val- 
džios organai paskelbė įsaką, kad XIII Dalailama pašalintas ir iš jo atim- 
tas šis titulas. 

1911 m. Kinijoje kilus revoliucijai, buvo nuversta mandžiūriškoji Cin- 
gų dinastija ir staigiai pasikeitė įvykių eiga. Kinų kariuomenė pasitraukė 
iš Lasos, o paskui — ir iš Tibeto, Dalailama grįžo į Potalą kaip visiškas 
šeimininkas. Kinai traukėsi iš Tibeto per Indiją, ir paskutinė jų grupė 
ten išvyko 1913 m. sausio mėnesį. Grįžęs į Lasą, XIII Dalailama paskelbė 

chano Altano laikais, viešpataujant Mingų ir mandžiūriškajai Cingų di- 
nastijai, Tibetas su Kinija bendradarbiavo abipusės naudos ir religinių 
santykių pagrindu. Prieš kelerius metus Kinijos valdžios organai Sėčvane 
ir Junane bandė kolonizuoti mūsų teritoriją. Jie pasiuntė neva prekyvie- 
tėms apsaugoti stambius karinius dalinius. Todėl aš pasitraukiau iš Lasos 
is su keliais ministrais išvykau į Indijos — Tibeto pasienį, tikėdamasis 
galėsiąs imperatoriui telegrafu paaiškinti, kad Tibeto ir Kinijos santy- 
kiai — tai globėjo ir dvasininko santykiai ir nepagrįsti tuo, kad vienas 
pajungia kitą“ [82, 246—247. 

Tibete buvo išleisti pirmieji popieriniai pinigai — tamkai, pirmieji 
pašto ženklai, atlietos naujos auksinės ir sidabrinės monetos. Pirmieji 
keturi tibetiečiai. išvyko į užsienį, į Angliją, studijuoti elektrotechnikos 
ir karo mokslo. Tais pat 1913 m. į Tibeto armiją buvo pakviestas japonų 
karinis patarėjas Jasudziro Jadzima. 

1913 m. spalio vidury Simloje (Indija) prasidėjo Tibeto klausimu tri- 
šalė konferencija, kurioje dalyvavo Kinija, Tibetas ir Anglija. Konvenci- 
ioje, pasirašytoje 1914 m. Anglijos ir Tibeto vyriausybių, šalys pripažino, 
kad „Kinija yra Tibeto siuzerenas, taip pat pripažino Išorinio Tibeto au- 
tonomiją, įsipareigodamos gerbti šio krašto teritorinį integralumą“ [75, 
269]. Kinijos vyriausybė įsipareigojo Tibeto nepaversti Kinijos provinci- 
ja, o Didžiosios Britanijos vyriausybė — Tibeto arba kurios nors jo da- 
lies neaneksuoti. Lasoje galėjo būti kinų valdininkas su 300 kareivių 
eskortu. Konvencija numatė Didžiajai Britanijai pirmenybės teisę prekiau- 
jant su Tibetu. Šalims susitarus ir jau sudarius konvencijos tekstą, Kini- 
jos respublikos delegacija pačią paskutinę akimirką atsisakė ją pasira- 
šyti. Todėl dabartinė, emigracijoje esanti XIV Dalailamos vyriausybė lai- 
kosi nuomonės, kad Simloje surašytoji konvencija kinus vertė pripažinti 
Tibeto autonomiją, o tibetiečius — Kinijos siuzerenitetą. Kadangi kinai 
konvencijos nepasirašė, vadinasi, jie niekada nereikalavo siuzereniteto 
šia faktiškai teisėta forma. Tibetas buvo nepriklausomas, bet jo nepri- 
klausomybei nesuteikta legali tarptautinė forma [71, 70]. 

1917 m. Tibeto kariuomenė pradėjo atkariauti Kamo sritį ir užėmė 
Čamdo miestą. 1918 m. rugpjūčio mėnesį, tarpininkaujant anglams, Kini- 
ja su Tibetu pasirašė susitarimą, pagal kurį „linija, einanti maždaug Jang- 
dzės aukštupiu, beveik istorine mandžiūrų periodo siena, pripažinta laiki- 
na siena” [75, 119—120]. | 

XIII Dalailamos administracijai visur Tibete sėkmingai įvedant savo 
valdžią pagilėjo anksčiau reiškęsi prieštaravimai tarp XIII Dalailamos ir 
LX Pančenlamos. Turėdamas didelį prestižą, IX Pančenlama nenorėjo, kad 
Tašilunpos vienuolynas ir Šigacės sritis taptų paprasta, nesavarankiška 

Tibeto sritimi, neturinčia ankstesnių privilegijų. 1922 m. IX Pančenlama 
kreipėsi į Didžiosios Britanijos vyriausybę, prašydamas tarpininkauti jo 
nesutarimuose su XIII Dalailama. Konflikto dingstis šįkart buvo Dalaila- 
mos administracijos reikalavimas, kad IX Pančenlamai pavaldūs rajonai 
sumokėtų atitinkamas sumas. Tibeto kariuomenei išlaikyti. Anglai atsa- 
kė, kad negalį kištis į Tibeto vidaus reikalus. Nenorėdamas paklusti XIII 
Dalailamos administracijos reikalavimams, IX Pančenlama 1923 m. išsi- 
kėlė iš Tibeto iš pradžių į Siningą, o paskui — į Pekiną. Jis taip ir liko Pe- 
kine iki pat savo mirties 1937 m. 

XIII Dalailama mirė 1933 m. gruodžio 17 d. 1934 m. iš Nankino į Ti- 
betą atvyko pareikšti užuojautos dėl jo mirties Gomindano vyriausybės 
delegacija, vadovaujama generolo Chuan Mu-suno. Tibeto valdžios or- 
ganai ją priėmė maloniai ir, nors nesutiko, kad Tibetas būtų pripažintas 
neatskiriama Kinijos dalimi, leido Lasoje atidaryti nuolatinę Kinijos vy- 
riausybės misiją, kuri vėliau įsitaisė radijo stotį ir palaikė ryšį su centru 
[10, 53]. Pusiausvyros dėlei Lasoje buvo įsteigta ir Indijos misija, kuriai 
vadovavo Rai Bahadur Norbu Thondinas. Su Indija Tibetą jau 1922 m. su- 
jungė telegrafo linija. 

Japonijai užpuolus Kiniją ir užblokavus jūrų kelius į tą kraštą, Tibe- 
tas galėjo tapti svarbiu rajonu, per kurį JAV ir Anglija būtų tiekusios 
Kinijai ginklus, šaudmenis, maisto produktus. Tačiau to neįvyko — svar- 
būs strateginiai keliai į Kiniją buvo nutiesti per Birmą. Per antrąjį pa- 
saulinį karą Tibetas laikėsi neutralumo ir „nesutiko, kad būtų gabenamos 
karo medžiagos iš Indijos į Kiniją per Tibeto teritoriją“ [71, 70—71]. La- 
soje buvo įsteigtas Užsienio reikalų biuras, su kuriuo bendradarbiavo 
mieste gyvenantys užsienio atstovai. Nuolatinei Kinijos atstovybei Tibe- 
te karo metais vadovavo Čen Si-džanas. Kinijos atstovai atsisakė pripa- 
žinti Tibeto Užsienio reikalų biurą. 1942 m. Lasoje pasirodė amerikiečių 
papulkininkis Ilja Tolstojus ir kapitonas Dolanas Brukas. 

Pasibaigus „antrajam pasauliniam karui, Kinijos liaudies išsivadavimo 
armijai ir kinų liaudžiai pergalingai kovojant su gomindaniečiais, pa- 
laikomais JAV, Tibetas bandė susikurti šiuolaikines ginkluotąsias pajė- 
gas. 1948 m. Tibeto armijoje buvo iš viso 8 tūkst. 500 karių, o ginkluotė- 
je — 50 pabūklų, 200 kulkosvaidžių, 250 minosvaidžių [71, 73]. Vykstant 
išsivadavimo kovai, Kinijos komunistų partija paskelbė visų Kinijos. 
tautų lygiateisiškumo ir autonomijos šūkį. Ši programa lietė ir tibetiečių: 
tautą. | 

1949 m. paskelbta Kinijos Liaudies Respublika. 1949 m. lapkričio 1 d. 
X Pančenlama Činle Lhundubas, pripažintas atgimėliu 1949 m. rugpjūčio 

sybę, prašydamas Tibetą išvaduoti. Atsakydamas į tai, lapkričio 4 d. re- 
gentas Doktra Rinpočė per amerikiečių telegremų agentūrą Junaited 
Pres pareiškė, kad Tibetas yra nepriklausomas, ir kreipėsi į visas vals- 
tybes, prašydamas pagalbos [10, 112—113]. 

1950 m. kovo mėnesį iš Lasos iškeliavo delegacija į KLR derėtis dėl 
Tibeto ateities. Jai vadovavo dzeponas Šakabpa. Indijoje britų valdžios 
atstovai atsisakė delegacijai duoti įvažiavimo vizas į Honkongą. Tada 
delegatai pareiškė, kad laukią Kinijos atstovų atvykstant į Indiją. 1950 m. 
prasidėjo karas Korėjoje. Tai dar labiau sukomplikavo padėtį Azijoje. 


41950 m. spalio 7 d. KLR davė įsakymą Liaudies išsivadavimo armijai pulti. 


Tibetą per Sikangą. Kinų kariuomenė žygiavo per Sėčvaną, Sikangą ir iš 
Cingchajaus. Nedidelės LIA pajėgos į Tibetą įžengė iš Sindziango teri- 
torijos. Spalio 19 d. buvo paimtas Čamdo miestas. Jo tibetiškoji įgula iš- 
sibėgiojo. Tačiau į šiaurę nuo Čamdo prasidėjo mūšiai, LIA daliniai su- 
triuškino tibetiečų kariuomenę Kamo srityje, o jai vadovavęs Čamdo 
gubernatorius Ngavo Ngavan Džigmedas pateko į nelaisvę. 1950 m. Kame 
buvo sukurtas pirmas autonominis tibetiečių Sikango provincijos rajo- 
nas su centru Kandinge. 1950 m. lapkričio 17 d. visa valdžia centriniame 
Tibete perduota XIV Dalailamai. Gruodžio 19 d. dalailama paliko Lasą 
ir savo rezidencija padarė Dongkaro vienuolyną netoli Jatungo, Indijos 
pasienyje. 1951 m. sausio mėnesį iš Indijos buvo atšaukta Šakabpos va- 
„dovaujama delegacija ir derėtis su KLR Centrine vyriausybe paskirta 
‚nauja delegacija su paleistu iš nelaisvės Ngavo Ngavan Džigmedu prie- 
šaky. Derėtis į Pekiną išvyko ir X Pančenlama, gyvenęs Cingchajaus pro- 
vincijoje, Kinijoje. — 

1951 m. liepos 21 d. XIV Dalailama grižo iš Dongkaro į Lasą, o 1951 m. 
rugsėjo mėnesį į Lasą įžengė priešakiniai LIA daliniai, 

1951 m. lapkričio 1 d. Liaudies politinės konsultacinės tarybos visos 
Kinijos komitetas savo nariais išrinko dalailamą, pančenlamą ir kaloną 
Ngavo Ngavan Džigmedą. 1952 m. pradžioje Tibete buvo sudaryta Kini- 
jos LIA Tibeto karinė apygarda, kurios viršininku paskirtas generolas 
Džan Go-chua. Vasario mėnesį Pekine atidaryta nuolatinė XIV Dalaila- 
mos atstovybė, o Lasoje — nuolatinė KLR Centrinės liaudies vyriausy- 
bės atstovybė, Pradėta skubiai tiesti du plentus iš Kinijos į Tibetą:. Si- 
kango — Tibeto, 2300 km ilgio, nuo Jaano iki Lasos, ir Cingchajaus — Ti- 
beto, 2100 km, nuo Siningo iki Lasos. 1954 m. gruodžio 25 d. abiem plen- 


tais prasidėjo reguliarus susisiekimas. Atidaryta ir oro susisiekimo linija 


iš Kinijos į Tibetą. 
1951 m. susitarimas buvo kompromisinis. Realios politinės aplinkybės 
privertė Tibeto valdančiąsias sferas -pripažinti aukščiausią KLR valdžią 

Tibete ir sutikti, kad į jį būtų įvesta kinų kariuomenė, kuri vis tiek ten 
būtų įėjusi per jėgą, o Kinijos Centrinė vyriausybė susitarimo 4, 5 ir 6 
straipsniuose pasižadėjo Tibete išlaikyti esamąją dalailamų ir pančenla- 
mų statusų sistemą ir kraštui suteikti nacionalinės srities autonomiją. 
Kraštas buvo padalytas į keletą savarankiškų administracinių viene- 
tu. Cingchajaus, Gansu, Sėčvano ir Junano provincijų ribose sudarytos 
tibetiečių autonominės apygardos, apskritys ir sritys: Cingchajuje — tibe- 
tiečių autonominės Cheibėjaus, Cheinano, Chvanano, Juišu ir Golo apy- 
gardos; Gansu provincijoje — tibetiečių autonominė Gansu apygarda, ti- 
betiečių autonominė Tiandžu apskritis; Sėčvane — tibetiečių autonomi- 
nė Candzu apygarda, tibetiečių autonominė Abos apygarda, tibetiečių au- 
tonominė Muli apygarda; Junane — tibetiečių autonominė Dicino apy- 
garda. Čamdo rajonas buvo paverstas atskira sritimi, tiesiogiai pavaldžia 
Pekinui. Vakarų Tibetas (Cango sritis) buvo perduotas X Pančenlamos 
vyriausybei. Dalailamų vyriausybės valdžioje buvo tik Ujo sritis, centri- 


niai Tibeto rajonai. Apygardų — dzongų — viršininkai ėmė nebegauti 
žemės sklypų vietoj algos, o pasaulietiniai feodalai neteko teisės imti 
mokesčius. 


1956 m. rugpjūčio mėnesį buvo sudarytas parengiamasis komitetas 
Tibeto autonominiam rajonui įkurti, 

1958 m. birželio mėnesį Tibete pradėjo darbuotis KLR aukščiausiojo. 
teismo ir prokuratūros skyriai. Mat, sukilimai, prasidėję rytų Tibete, per-' 
simetė taip pat į centrinį Tibetą ir ypač apėmė rajonus į pietus nuo Cang- 
po upės. 

1959 m. kovo 17 d. XIV Dalailama pabėgo iš Lasos į Indiją. Senoji 
Tibeto vyriausybė buvo likviduota, o nacionalinė autonomija pradėta 
kurti pirmiausia išgyvendinant ligtolinius socialinius-ekonominius ir po- 
litinius santykius. Paleista ir X Pančenlamos vyriausybė. Socialinių per- 
tvarkymų pagrindu buvo imama žemės reforma, seni feodaliniai gamybi- 
niai santykiai likviduojami, feodalų ir vienuolynų žemė dalijama valstie- 
čiams. Iki 1960 m. rudens žemės reforma buvo baigta, o 1961 m. apie 
pusę Tibeto valstiečių organizuoti į savitarpio pagalbos brigadas, vals- 
tiečių sąjungas ir gyvulių augintojų sąjungas. Vykdant administracinę 
reformą, vietoj buvusių senųjų 147 dzongų buvo sudarytos septynios ypa- 
tingosios apygardos, 80 apskričių. Lasos miestas paverstas atskiru admi- 
nistraciniu vienetu. 1963 m. kovo 30 d. įstatymu atlikti daugialaipsniai 
valdžios organų rinkimai. 

1965 m. rugpjūčio 23 d. KLR Valstybinė taryba nutarė sukurti Tibeto 
autonominį rajoną. Rugsėjo mėnesį Tibeto autonominio rajono liaudies 

109 atstovų susirinkimas išrinko vyriausybę — Tibeto rajono Liaudies komi- 


"tetą su pirmininku Ngavo Ngavan Džigmedu priešaky. 1967 m., kai „kul- 
tūrinės revoliucijos“ bangos atsirito ir iki Lasos, chunveibinų ir dzaofanų 
būriai nusiaubė vietinius valdžios organus, jų tarpe ir Tibeto autonominio 
rajono Liaudies komitetą. Visa valdžia Tibete perėjo į kariuomenės ran- 
kas. 1968 m. rugsėjo 5 d. buvo sudaryti Tibeto autonominio rajono ir La- 
sos miesto revoliuciniai komitetai. Paskui revoliuciniai komitetai atsi- 
rado apygardose, apskrityse ir valsčiuose. 

Dar 1935 m. kovo mėnesį, Kinijos raudonajai armijai Didžiojo žygio 
metu einant rytiniais Tibeto rajonais, čia atsirado pirmoji komunistinė 
kuopelė. Vėliau kai kurie pirmieji tibetiečiai komunistai — Taši Van- 
čugas, Lo Tenga, Puncog Vandžanas ir Ngavan Kalzangas — maoistų buvo 
apkaltinti nacionalizmu ir nubausti mirtimi. Tačiau du tibetiečių komunis- 
tai, Sandžai Ešėjus (kiniškas vardas — Tian Bao) ir Šeirab Dondubas (ki- 
niškas vardas — Jan Tun-šenas), dabar yra Tibeto autonominio rajono 
1971 m. rugpjūčio mėnesį sudaryto partijos komiteto sekretoriai. Trečiuo- 
ju to partijos komiteto sekretoriumi paskirta moterų judėjimo aktyvistė 
Pasan. Ji kartu su tibetiete komuniste Janza ir Sandžai Ešėjumi 1973 m. 
rugpjūčio mėn. KKP X suvažiavime buvo išrinkta į KKP CK, 

Vos prieš dešimt su trupučiu metų Tibete įvyko sunkus perėjimas iš 
viduramžių į šiuos laikus. Be abejo, Tibete smarkiai laužomi ne tik socia- 
liniai santykiai. Keičiasi Žmonės, dalis jų pamažu nutolsta nuo religijos. 
Naujos ūkininkavimo formos, pažintis su šiuolaikine technika formuoja 
kadrus, norinčius ir sugebančius išstudijuoti ir įgyvendinti geriausius 
šiuolaikinės kultūros pasiekimus. 

Tibetas — šalis, turinti seną istoriją ir savitą kultūrą. Pripažįstant ją 
KLR dalimi, negalima sutikti su tais autoriais, kurie mano, kad „per ilgą 
istorijos laikotarpį Tibetas niekada nebuvo nepriklausoma valstybė ir vi- 
sada sudarė Kinijos dalį“ [24, 216]. Tokie pareiškimai diktuojami didžia- 
valstybinių užmačių ir prieštarauja istorinei tikrovei. 

Tolesniuose savo knygos puslapiuose aprašysime tibetiečių gyvenimą 
viduriniais amžiais, jų religiją ir kultūrą. Daug kas iš to, ką aprašysime, 
dar tebėra gyva, bet daug kas jau nugrimzdo arba grimzta į praeitį. Ir ne- 
begrįžtamai. „Neverta ledyną traukti atgal“, — byloja sena tibetiečių pa- 
tarlė. 


10. GYVENIMAS BE PRADŽIOS IR BE GALO 


Apie tai, ar žmogus — tibetietis, sprendžiama iš keleto požymių: kal- 
bos ir gyvenamosios vietos, gyvenimo būdo, papročių, religijos, taip pat 
iš mirigčigo — išvaizdos, kuri rodo, kad priklausoma tibetiečiams kaip 


110 


111 


bendros kilmės žmonėms, nors galima turėti fizinių skirtumų ir būti miš-; 
rios kilmės, nes juk tibetiečių tuoktasi ir su visais kaimynais, pradedant 
kinais ir baigiant persais. Kad būtum tibetietis, turėjai gyventi kaip tibe- 
tietis. Tibetiečiai manė, kad jų gyvenimo būdas skiriasi nuo kitų tautų gy- 
venimo būdo — ypač mityba ir įvairiais draudimais. Tibetietis turėjo kal- 
bėti tibetiškai. Be to, tibetietis turėjo išpažinti budizmą, nors tai ir nebuvo 
privaloma, nes bono pasekėjai — irgi tikri tibetiečiai. 

Tibetiečiai — žemdirbiai ir gyvulių augintojai. Būtent žemdirbiai ir gy- 
vulių augintojai, o ne atvirkščiai, ir tai reikia pabrėžti, nes ir šiandien kai 
kurie mokslininkai tibetiečius laiko pirmiausia klajokliais-gyvulių augin- 
tojais, o tik paskui, mažiau — ir žemdirbiais. Tačiau faktai rodo, kad penki 
šeštadaliai šiuolaikinio Tibeto gyventojų verčiasi žemdirbyste [87, 83]. 
Nuo senovės laikų ir iki šiai dienai Tibeto kultūros centrai buvo ir tebėra 
intensyvios žemdirbystės rajonuose. Dar XI a. pačiais tikraisiais tibetie- 
čiais, bodpais, buvo laikomi žemdirbiai, o ne ganyklų žmonės — drogpai. 
Kai kurios šiandien gyvulininkyste besiverčiančios Tibeto gentys kilusios 
iš sėslių gyventojų, iš tų karių, kuriuos didžiojo Tibeto karai išblaškė po 
jo šiaurinius ir šiaurės rytų pakraščius. Tradicinė tibetiečių naujųjų metų 
pradžia — sonam losar (dešimtas ir vienuoliktas mėnulio kalendoriaus mė- 
nuo) — naujieji žemdirbių metai; jie skiriasi nuo „karaliaus naujųjų me- 
tų“ — džalpo losar (pirmas mėnulio kalendoriaus mėnuo), kurie kilę iš Ki- 
nijos ir Tibete įvesti mongolų. Tibetiečių žodis „lo“ reiškia „metai“ ir kar- 
tu — „pjūtis“. 

Žemdirbystė Tibete buvo bogarinė arba laistomoji. Laistyta iš upių, 
vandenį kartais labai toli nuvedant į laukus mediniais loviais, išskaptuo- 
tais iš medžio kamienų ir pastatytais ant ožių. Ten, kur laistyta iš upių, 
kiekviena šeima turėjo savo drėkinimo įtaisinius. Kur laukai buvo aukš- 
čiau vandens, statyta pylimai, užtvankos; kad galėtų naudotis vandeniu, 
šeimos susijungdavo į grupes; kanalai priklausė šeimoms, kurios juos iš- 
kasė ar kurių lėšomis jie buvo įrengti, arba bendruomenei, jei buvo pada- 
ryti bendromis jos narių pastangomis. Kanalų savininkai vandenį skirstė 
už atlyginimą. Konfliktus, kilusius dėl vandens skirstymo, paprastai spręs- 
davo vietinė valdžia. 

Svarbiausia Tibeto žemės ūkio kultūra — miežiai, vienintelis varpinis 
augalas, kuris gerai dera ir slėniuose, ir labai aukštai. Antra vieta priklau- 
so grikiams ir kviečiams. Tibetiečiai taip pat sėja avižas, soras, žirnius ir 
pupas. Labai daug sėjama ridikų, ropių, morkų. Daržuose auginama ko- 
pūstų, o pastarąjį šimtmetį — ir bulvių. Šiltuose slėniuose, pavyzdžiui, Ba- 
tange, prinoksta arbūzai, pietinio ir centrinio Tibeto soduose galima rasti 
obuolių, kriaušių, graikinių riešutų, abrikosų ir vynuogių. 


Miežių paprastai uždera šeštas grūdas, geresniais metais — dešimtas. 
Lauko dydis Tibete būdavo nustatomas pagal tai, kiek tradicinėmis nor- 
momis reikia sėklos jam apsėti. Toks matas buvo kanas — žemės plotas, 
kuriame buvo galima pasėti maždaug 16 kg grūdų. Sakjos srityje — kha- 
las, lygus maždaug amerikiečių bušeliui ir atitinkąs vieną dešimtadalį ak- 
TO žemės. | 

Pagal tibetiečių padavimus, žemės paviršiaus šeimininkai — antgamti+ 
nės būtybės, sadagai („žemės šeimininkai“). Jie pasidaliję žemę ir kiekvie- 
nas valdo savo sklypą, kaip ir žmonės. Tos būtybės širsta ant žemdirbių, 
kai jie dirba ir „tvarko“ žemę. Žemdirbiai turi gerintis joms maldomis ir 
aukomis. Žemės šeimininkai vis tiek dažnai būna nepatenkinti ir pridaro 
valstiečiams įvairių nemalonumų. 

Tibetiečiai arė medine žagre su mediniu noragu, kartais uždėję ant jo 
geležinį antgalį. Žagrė paprastai buvo daroma iš gluosnio. Ją traukė pora 
jaučių, dažniausiai — pora džo (dzo), laukinio jako ir karvės mišrūnų. Ti- 
betiečiai nenaudojo jungo. Jaučiams prie ragų pririšdavo siją, o prie jos 
vidurio pritvirtindavo grąžulą. Jaučiai tempė žagrę galva ir ragais. Lauką 
tibetiečiai arė įstrižai — norėjo pamažu suvaryti iš žemės visas dvasias į 
kertę, o paskui ten užslėgti kokiu sunkesniu akmeniu. Poros jaučių užtek- 
davo 20 khalų ūkiui apdirbti. 

Prasidėjus arimo metui, :būdavo atliekamos religinės apeigos ir iškil- 
mingai uždedami jaučiams pakinktai. Jaučiai būdavo apdengiami vilnonė- 
mis ryškių spalvų gūniomis — raudonom, mėlynom, geltonom, žaliom,— 
papuoštom kuokštais iš jaučių uodegų ir kriauklėmis. Pakinktai apkabinė- 
jami varpeliais. Pavasarį, švenčiant lauko darbų pradžią, dažnai vykdavo 
arimo varžybos. Žemė buvo akėjama medinėmis akėčiomis, kai kurios tu- 
Tėjo jaučio ragų akėčvirbalius. Paskui artojus eidavo margai, gražiai ap- 
sirengusios moterys su sėtuvėmis rankose, berdamos grūdus. Paprastai 
būdavo ariama ir sėjama kovo mėnesį. Pasibaigus sėjai, lauką dažniausiai 
prižiūrėdavo moterys. Jos laistydavo jį, iš pradžių kartą per kelias savai- 
tes, o vėliau, pasėliams paaugus,— kartą per kelias dienas. . 

Užsėtas laukas ir želmenys buvo saugojami nuo piktų dvasių. Lama 
galėjo prie lauko pastatyti palapinę ir papuošti maldos vėliavėlėmis. Zel- 
menys buvo laiminami aukojant dzambą, viršuje apkaišiotą figūrėlėmis 
iš sviesto, skaitant šventuosius budizmo kanono tekstus. Ant žemės bū- 
davo nubrėžiama svastika, dharmos ratas ir kiti šventieji budizmo simbo- 
liai, Dzambą po trijų dienų išbarstydavo ant žemės — tai reiškė, kad ji ati- 
duodama dvasioms. Želmenims paaugus, po laukus būdavo nešiojamos 
kanono knygos, kad užderėtų geras derlius. Grūdų brandumą tibietiečiai 
tikrindavo taip: perkąsdavo vieną grūdą ir puseles sudėdavo. Jeigu jos ne- 

būdavo deformuotos, sutapdavo ir grūdas atrodydavo bėveik kaip svei- 
kas — vadinasi, miežiai pribrendę. Javai buvo nuimami rugpjūčio mėnesį. 
Juos pjaudavo pjautuvais moterys ir vyrai. Moterys dirbdamos giedodavo 
religines giesmes ir aukodavo dievams gniūžteies miežių, kviečių ar Žir- 
nių. Nupjautus javus rišdavo į pėdus, veždavo į grendymus arba dėdavo 
ant plokščių namų stogų. Jeigu javai būdavo nelabai sausi, pėdus džiovi- 
no, ypač šiauriniuose rajonuose, specialiose džiovyklose. Grūdus iš varpų 
lukštendavo taip: visi šeimos nariai vaikščiodavo po išdėliotus javus ir 
trypdavo, arba tai darydavo galvijai — jaučiai, karvės — kuriems, kad 
grūdų neėstų, ant snukių būdavo uždėti pinti krepšeliai. Kuldavo ir spra- 
gilais su paprastai pririšta buože. Vaikinai su spragilais atsistodavo iš vie- 
nos pusės, merginos — iš kifos. Darbą lydėdavo juokai ir dainos. 

Grūdai buvo vėtomi vėtyklėmis ten pat, grendymuose, arba ant plokš- 
čių namų stogų. Siaudai laikomi kūgiuose, kartais — irgi ant stogų. Grū- 
dus tibetiečiai malė rankinėmis girnomis ar vandeniniuose malūnuose. Už 
malimą ėmė dešimt nuošimčių gautų miltų [57, 263]. 

Derliai Tibete apskritai buvo nedideli. Nors žemė buvo tręšiama — dau- 
ciausia pelenais ir mėšlu, — religija draudė žudyti bet kokį gyvį; todėl 
daug javų sunaikindavo vabzdžiai, graužikai ir paukščiai. Didelių derlių 
nebuvo galima gauti ir dėl primityvaus arimo, kuris niekad nebuvo gi- 
lesnis kaip 10 cm. Vidutiniu metiniu pragyvenimo minimumu laikyta 18— 
20 khalų miežių [57, 279]. Nuėmę derlių, turtingi valstiečiai galėdavo leisti 
beturčiams nusirinkti nuo laukų varpas. 

Tibeto žemė buvo laikoma valstybės, o paskutiniais šimtmečiais — da- 
lailamų nuosavybe [56, 28]. Dalailama, kaip visa ko savininkas, buvo va- 
dinamas „dagpo čenpo“— „didžiuoju savininku“. Žemės valdytojas arba. 
savininkas-tvarkytojas jos duodavo tiesiogiai valstiečiams, privalėjusiems 
už ją mokėti mokestį ir eiti į atodirbius, arba dovanodavo vienuolynui, 
vietiniam administracinio vieneto valdytojui if valdininkui už tarnybą, ir 
tada visos pajamos iš tos žemės arba dalis jų eidavo tam asmeniui, kuriam 
žemė dovanota. Buvo žemių, į kurias jų savininkai turėjo beveik visas tei- 
ses, taip pat ir teisę į jų gelmes (nors.verstis kalnakasyba drausta). Tačiau 
ir šiais atvejais būta nuosavybės teisės apribojimų — žemę buvo galima 
parduoti, bet negalima įkeisti, papildomai laiduojant paskolą, ir, skolinin- 


„ kui neatsiteisus skolos, kreditorius negalėjo jos konfiskuoti. Buvo leidžia- 


ma padengti skolą tik pajamomis iš žemės, ir skylpo savininkas galėjo bet 
kada jį susigrąžinti, sumokėjęs tiktai skolos sumą be nuošimčių [57, 238]. 
Valstybė turėjo teisę Žemę konfiskuoti tik jos savininkui padarius rimtą 
nusikaltimą, pavyzdžiui, išdavus valstybę, sukėlus maištą ir t. t. Galiojo ir 
tam tikri apribojimai Žemei parduoti — pavyzdžiui, Sakjoje, kuri buvo ne 


vien savarankiška religinė sekta, bet ir beveik nepriklausoma kunigaikš- 
tystė, žemę buvo galima parduoti tiktai žmonėms, susijusiems su Sakja 
[57, 238—239]. 

Valstiečiams buvo duodama ne tik žemės, bet kartais ir sėklos. Ta že- 
mė valstiečio šeimoje buvo paveldima, bet ją gavęs, netekdavo teisės ša- 
vo valia palikti — tam reikėjo valdžios leidimo, kurį ji itin retai duodavo. 
Faktiškai valstybinis valstietis, khralpa —,,privaląs mokėti khralpo mo- 
kestį“,— buvo pritvirtintas prie žemės ir sudarė su ja vieningą visumą — 
mokesčių, pajamų šaltinį valstybei. Reikalui esant, valdžia galėjo žemę iš 
naujo paskirstyti. Gautąją žemę valstietis dažniausiai naudojo taip, kaip 
pačiam atrodė naudingiau — juk turėjo kasmet už ją įnešti pastovų mo- 
kestį, kurį garantavo ne tik pajamos iš žemės, bet ir visas jo turtas. Tokia 
pat tvarka galiojo ir vienuolynų žemėse. Mokesčio suma priklausė nuo 
žemės kiekio ir kokybės. Kiekviename dzonge buvo žemės aprašai ir šei- 
mų, kurioms duota žemė, sąrašai. Juose buvo pažymėta ir už kiekvieną 
sklypą priklausanti mokesčio suma. Ta suma įvairiose vietose ir įvairiose 
žemėse buvo skirtinga ir sudarė nuo 25 iki 40% derliaus [57, 238—246]. 
Mokestis dažniausiai būdavo duodamas miežiais, bet neretai vietoj miežių 
valdžia reikalaudavo pristatyti kitokių grūdų, daržovių, net gyvulininkys- 
tės produktų ar amatininkų dirbinių. Mokesčius rinkta dukart per metus — 
vasarą ir rudenį. Už jų surinkimą atsakydavo vietinė valdžia. 

Be to, valstiečiai turėjo eiti į atodirbius, taisyti ir statyti viešus pasta- 
tus, tiltus, tiesti kelius. Sunkiausias atodirbis buvo transporto prievolė — 
ula. Jos dydis irgi priklausė nuo šeimos valdomo žemės sklypo. Asmuo, 
turėjęs iš vyriausybės teisę keliaudamas naudotis ula, gaudavo keliaraš- 
tį —lamigą. Pagal tą keliaraštį vietinės valdžios atstovai ir dovanotinių 
žemių šeimininkai bei valdytojai pakeleivingąjį aprūpindavo transporto 
gyvuliais, maistu ir žmonėmis. Apskaičiuojant nešulinių gyvulių darbą, 
du asilai buvo prilyginami vienam arkliui. Transporto prievolė darydavo 
didelę žalą ūkiui, nes žmones atitraukdavo nuo darbų, be to, keliaujantieji 
pagal keliaraštį dažnai reikalaudavo aukštos kokybės maisto produktų — 
mėsos, sviesto, kiaušinių, sūrio ir kt.— ir kartais visai nuskurdindavo vals- 
tiečius. 

Vienuolynai savo žemes nuomodavo valstiečiams nuomininkams, ku- 
rie vietoj nuomos mokesčio atiduodavo trečdalį derliaus. 

Asmuo, gavęs dovanotinę žemę — gerpą, pasilikdavo arba visas paja- 
mas, arba dalį pajamų. Žemės, padovanotos už tarnybą, nebuvo galima 
perleisti tretiems asmenims, ir šeimoje jas paveldėdavo vyrai iš vyrų kar- 
tu su pareigybe. Tai buvo savotiška alga, už kurią šeimos nariai privalėjo 
tarnauti vyriausybei. Gavęs žemę dovanų, turėjo tą pačią teisę imti už ją 

mokestį, kaip ir valstybė. Prie žemės pritvirtinti valstiečiai buvo įparei- 
goti mokėti mokestį natūra ir atodirbiais, be to, šeimininko namuose eiti 
tarno ir amatininko pareigas: austi, siūti drabužius, kalviauti ir t. t. Kai ku- 
rios aukštuomenės šeimos valdė šimtus ir net tūkstančius valstiečių ir di- 
džiulius žemės plotus. 

Žemė, gauta dovanų, ne tik suteikdavo teisę į pajamas iš jos, bet ir ad- 
ministracinę teisę į gyvenančius joje žmones, be kitko, juos teisti už kai 
kuriuos nusikaltimus. Valstietis galėjo pasiprašyti išleidžiamas nuo dova- 
nomis gavusiojo žemės, padavęs prašymą —,,peticiją dėl žmogaus atsky- 
rimo“, mitrošuvą,— bet, šeimininkui patenkinus prašymą, paleidžiamasis 
turėjo jam sumokėti didelę išpirką. Už savivališką pasitraukimą valstie- 
čiai buvo griežtai baudžiami ir grąžinami šeimininkui. Žemės jis nekon- 
fiskuodavo ir neatiduodavo kitam, tik bėglį pagaudavo ir priversdavo vėl 
paimti žemę ir visas su ja susijusias prievoles. „Net mažų sklypų, vyriau- 
sio šeimos atstovo paskirtų darbininkui, nebuvo galima atsiimti, jei darbi- 
ninkas mokėjo mokesčius, ėjo tarnybą ar buvo bent pasistatęs namą" [87, 
109] šioje žemėje. Apskritai namo pasistatymo faktas tam tikru atžvilgiu 
liudijo, kad žemė, kurioje jis pastatytas, jau pradėta valdyti. 

Tibetas — šalis, turinti palankias sąlygas gyvulininkystei vystyti. Ten 
yra „trys dideli gėriai galvijams — vasarą nėra kandančių vabzdžių, dir- 
voje gausu druskos ir erdvios ganyklos“ [31, 257]. Iš viso Tibete 159 gy- 
ventojų verčiasi tik gyvulininkyste [57, 268]. 

Tibeto gyvulininkystės rajonai — šiaurės vakarų, šiaurės ir šiaurės ry- 
tų pakraščiuose; Kame — į šiaurę nuo Čamdo, Ujyje ir Cange — daugiau- 
sia į pietus nuo Jamdoko ežero. Galvijai ganomi 4—5 tūkst. m aukštyje, 
slėniuose. Tibetiečių klajoklių gyvulininkystė — ekstensyvinė, pastatų 
galvijams klajokliai paprastai nestato. Tačiau daugely vietų gyvulių au- 
gintojai stengiasi sudaryti bent minimalias pašarų atsargas žiemai. Kamo 
srityje žiemai paruoštas šienas suvejamas į ilgas pynes ir pakabinamas ant 
aptvarų bei medžių, stovinčių arčiausia namo [18, 28]. Žemdirbystės rajo- 
nuose galvijai žiemą papildomai šeriami šiaudais ir žirniais. 

Svarbiausi tibetiečių naminiai gyvuliai buvo jakai: šalu — jakas bu- 
lius; di — jako patelė; džo (dzo) — bulius, gautas sukryžminus stambiųjų 
raguočių bulių su jako patele; džomo (dzomo) — karvė, jako ir karvės 
mišrūnė. Tibetiečiai taip pat augino daug avių, arklių, ožkų, asilų, mulų. 
Kupranugarių Tibete nebuvo. 

Nors gyvulininkyste vertėsi palyginti nedidelis gyventojų nuošimtis, 
ji vaidino svarbų vaidmenį krašto gyvenime; dėl to kai kurie tyrinėtojai 
kalba apie dvilypę tibetiečių gyvenimo morfologiją — kad ta pati gyven- 
*ojų grupė gali gyventi skirtingai, žiūrint koks metų laikas (vasara ar žie- 


ma), arba dvi gyventojų grupės, gyvenančios kaimynystėje, — gyvulių 


augintojai ir žemdirbiai, — pagal tradiciją keičiasi savo darbo produktais. 
Tose vietose, kur šalia viena kitos egzistavo gyvulininkystė ir žemdirbys- 
tė, „atėjus vasarai, buvo traukiama į ganyklas, kur gera žolė, o atėjus ru- 
deniui,— grįžtama į kaimus, kur gera žemė" [87, 94], Viena gentis neretai 
susideda iš dviejų grupių — žemdirbių, gyvenančių slėnyje, ir gyvulių au- 
cintojų, gyvenančių ganyklose. Abi grupės vadinasi tuo pat genties vardu 
ir turi vieną vadą. Yra žemdirbių grupės, turinčios tiksliai nustatytas ga- 
nyklų teritorijas ir nuolatines žiemos gyvenvietes su namais, kur visa gru- 
pė, vasarą iškrikusi, susirenka žiemą. Prie namų yra tvartai ir avižų lau- 
kai — paprastai atskiri kiekvienai šeimai. Avižos nupjaunamos galvijams 
šerti žiemą. 

Senovės Tibeto cenpai ir aukštuomenė žiemą gyvendavo sustiprintose 
pilyse, o vasarą — laikinose. sustiprintose stovyklose, palapinėse. Jie ke- 
liaudavo po šalį, laikydami paklusnybėje valdinius ir rinkdami iš jų mo- 
kesčius. Tokios vasaros stovyklos buvo žinomos XII ir net XVII a. Dažnai 
pasiturintys tibetiečiai mėgo vasarą pagyventi palapinėse, ypač keliau- 
dami. | 

Gyventojų grupė, kuri vertėsi gyvulių ir žemės ūkiu, paprastai kontro- 
liavo ne tik ariamas žemes, bet ir ganyklas, plėšinius, miškus, kelius ir 
vandens paskirstymą. 

Jakas buvo tikras Tibeto maitintojas ir girdytojas; ne veltui tibetiečių 
civilizacija kartais vadinama „jako civilizacija“. Jakais ir jų mišrūnais 
žemdirbys arė lauką, o paskui akėjo akėčiomis su jako ragais. Jako pienas 
ir mėsa buvo gyvulių augintojo mitybos pagrindas. „Net jako kaulų neiš- 
"mesdavo, o ištisus mėnesius laikydavo po akmenų sluoksniu, kad bado 
dieną galėtų išsivirti iš jų sriubą. Iš jako vilnos veja virves, audžia audek- 

argalo, vienintelio 12 kurio žmogus gali rasti šiame kalnų krašte“ [26, 


125]. Pridursime dar, kad buvo naudojamos ir jakų odos, o jakų uodegos 
gabenamos į Indiją ir Kiniją vėduoklėms gaminti. Jakas — ir transporto 
gyvulys. Jis paveža 115—120 kg krovinį, nueina per dieną 15—20 km ir 
nešioja nešulius iki 30 metų. Jako patelė, di, per dieną duoda du litrus kuo 
skaniausio pieno. Jakai kerpami paprastai vasario mėnesį, karvės pirmą- 
kart melžiamos ketvirtą valandą ryto. Jakus gano, varinėdami švilpimu ar 
riksmų, nuklydusius nuo bandos grąžina į vietą akmenimis, kuriuos pie- 
menys mikliai laido gana toli specialia svaidykle. Bandą saugoja didžiuliai 
Tibeto šunys, stambumu panašūs į dogus. 

Gerai prisitaikę prie vietos sąlygų ir Tibeto arkliai. „Tibeto arkliai ne- 
aukšti, grubaus sudėjimo ir ilgo plauko, bet itin stiprūs, ištvermingi ir ra- 

mūs. Jie tenkinasi visai menku pašaru. Jei nėra žolės, ėda džiovintą varš- 
kę (čurą), o kai kurie — net žalią mėsą. Tuo ir kitkuo čiabuviai šeria ark- 
lius, kai ganyklos pasidaro visai prastos, taip pat per žiemos speigus. Gimę 
ir užaugę labai dideliame absoliutiniame aukštyje, Tibeto arkliai nejaučia 
nuovargio čionykščiame išretėjusiame ore ir su raiteliu ant nugaros spė- 
riai kopia net į stačius kalnus. Taip laipioti pritaikytos ir visiškai panašios 
į grūstuvę, pasagų nežinančios tų arklių kanopos“ [31, 257]. Visi Tibeto 
naminiai gyvuliai „nedidelio ūgio ir iš viso negražiai atrodo, bet nepa- 
prastai ištvermingi ir nereiklūs maisto bei priežiūros atžvilgiu“ [46, 172]. 

Tibeto avis, nao, naudojama ne tik, kaip paprastai, ūkyje (vilna, mėsa, 
pienas ir kt.), bet ir kroviniams gabenti. Avis gali nešti kalnų perėja 8— 
12 kg krovinį. Atgabenusi krovinį į turgų, ji ten būdavo parduodama kar- 
tu su preke. 

Visur Tibete paplitusi kiaulininkystė tik Dagpo srityje yra ganybinė. 
Čia auginamos didelės, 200—300 kiaulių kaimenės; jos ganosi miškuose 
ir Cangpo upės salose, kur nėra plėšrūnų. Miškuose kiaulės nakčiai suva- 
romos į specialius zardus, o saloje dažnai paliekamos be jokios priežiūros. 

Gyvulių ūkiuose idealiu buvo laikomas toks gyvulių kiekio santykis: 
šimtui avių — 40 jakų ir keturi arkliai. Kamo srityje neturtingu buvo lai- 
komas tasai, kas turėjo 50 avių, šešis jakus ir arklį, turtingu, — kas turėjo 
100 jakų, 3 000 avių ir 20 arklių. Mokestis už gyvulius sudarė 195 nuo jų 
duodamų pajamų [57, 266]. Klajokliai mokėjo duoklę vadams arba juos 
pajungusiems valdovams, bet reguliaraus mokesčio paprastai neįnešdavo. 
Galbūt taip aiškintinas tas faktas, kad, kai kuriomis europiečių stebėtojų 
žiniomis, gyvulių augintojai apskritai buvo labiau pasiturintys, negu vals- 
tiečiai ir miestiečiai. Rytų Tibeto klajokliai, chorpai, pavaldūs Lasos vy- 
riausybei,— kiekviena šeima turėjo po tris ar keturis arklius, nuo 20 iki 
50 jakų, nuo 100 iki 300 avių ir privalėjo valdžiai tiekti sviesto, vilnos ir 
odos [33, 41—42]. Kai kurie klajokliai ganė ir ne savo galvijus, Pavyzdžiui, 
Tanglos rajone J. Rerichas sutiko 500 jakų kaimenę, kuri priklausė vie- 
nam Nagčuko pirkliui, Iš savo bandos, pavestos piemenims, pirklys gau- 
davo nustatytą kiekį vilnos, odų, sviesto ir jakų uodegų [33, 42]. 

Klajokliai gyvena juodose palapinėse — banaguose, padarytuose iš 
juodos jakų vilnos audinio. Palapinė paprastai ištempiama ne ant pačios 
žemės, bet viršum neaukštų molio ir akmens sienų, sumūrytų prie jos pag- 
rindo. Ji iš dviejų audinio gabalų, kurie ant kraigo surišti jako vilnos vir- 
vėmis ir pritvirtinti prie dviejų stulpų, sujungtų skersiniu, Viršuje palikta 
pailga skylė dūmams ir šviesai, Palapinės sienas laiko ilgos virvės, pri- 
saistytos prie įbestų į žemę smaigelių, kai kada — jakų, antilopių ragų ir 

vienas ar keli židiniai. Štai kaip aprašo banagą neseniai jį matęs keliauto- 
jas: „Aplink palapinę sukrauta stačiakampė siena iš argalo, išdžiūvusio 
jakų mėšlo paplorainių. Tai ir kuro atsarga, ir avių gardas. Prie įėjimo su- 
versti keli tamarisko krūmai, apkarstyti skudurais, siūbuojančiais nuo vė- 
jo. Naktimis ta savotiška baidyklė atgraso vilkus... Įžengiame į palapinę. 
Karstelėję argalo dūmai nepripratusiam graužia akis, džiovina gerklę. Pro 
plyšį viršuje — langą ir kartu dūmtraukį — įeina pakankamai šviesos, ir 
gali viską matyti. Plūktinėse sienose padarytos nišos. Jose, tartum spinte- 
lėse, sudėlioti primityvūs rykai — mediniai kibirėliai, jaučio ragai avims 
melžti, variniai kaušai. Ant akmeninio židinio stovi aprūkęs katilas. Palei 
vieną sieną sudėti odiniai maišai su sviestu ir druska. Kampe, priešais mo- 
linę Budos statulėlę, žibsi kelios lempelės ir kabo papilkėjusi nuo dulkių 
chata. Čia pat padėtas prieštvaninis šautuvas“ [26, 139]. 

Vado palapinė visada didesnė ir aukštesnė, negu kitų. Vadas galėjo 
turėti ir kelias palapines: atskirą palapinę-valgomąjį su virtuve, palapinę 
lankytojams, palapinę-miegamąjį. Stovykloje visada yra ir atskira pala- 
pinė-šventykla. Priešais palapinę būdavo pririšamas didžiulis šuo mėly- 
nomis akimis. Tibetiečiai mano, kad mėlynakiai žmonės gali matyti žemė- 
je glūdinčius brangiuosius metalus, o šunys — pažinti, kas atėjo su blogais 
ketinimais. Vienoje stovykloje galėjo būti iki 15 palapinių, nors daugu- 
moje paprastai — trys ar keturios. Šeimų skaičius vienoje vietoje priklau- 
sė nuo ganyklų kokybės ir atstumo, t. y. nuo to, kiek galvijų galėjo išmis- 
ti greta ir ne per toliausia nuo stovyklos. 

Gyvulių augintojai be paliovos triūsė: „Pirmutinė šeimoje keldavosi 
senė motina. Ji atnešdavo kelis paplotainius argalo ir kailine rankove 
įpūsdavo ugnį židinyje. Žmona, pasiėmusi kubiliuką, eidavo prie upelio. 
Dukterys bėgdavo melžti avių ir jakių" [2, 144]. Vyrai, ypač jauni, išgin- 
davo į ganyklą galvijus, seni ir labiau prityrę — verpdavo jakų vilną, aus- 
davo iš jos audinius palapinėms, vydavo virves. Žiemą mindavo odas, siū- 
davo visai šeimai drabužius ir avalynę. Moterys, pamilžusios avis ir jakes, 
tuoj mušdavo sviestą, darydavo čurą, penėdavo ėriukus ir veršelius, kurie 
visą pavasarį gyvendavo palapinėje kartu su žmonėmis. Vasarą klajok- 
liai nugindavo galvijus į kalnų ganyklas, žiemą nusileisdavo žemiau, į šil- 
tus, saulėtus slėnius. Galvijus tibetiečiai masiškai skersdavo mėsai pap- 
rastai lapkričio mėnesį. Skerdieną užšaldydavo, ir tokia mėsa puikiai išsi- 
laikydavo. 

Tose vietose, kur ganyklų neužtekdavo, gyvulininkai jų nuomojosi. 
Nuomininkai „ganyklų savininkams kasmet mokėjo po du svarus vilnos 
nuo avies“ [11, 276—277]. Vyriausybė irgi turėjo savo galvijų, taip pat 
laikė tabūnus arklių. 

Ganyklų nuosavybės problema nėra paprasta; ji mažai išnagrinėta, 
kaip ir apskritai žemės nuosavybės klausimas Tibete. Gyvulių augintojų, 
klajoklių ir pusklajoklių tarpe, ypač ten, kur dar buvo išlikusi gentinė or- 
ganizacija, ganyklos sudarė visos gentinės grupės nuosavybę, o galvijai 
buvo atskirų šeimų nuosavybė. Išvaryti iš ganyklos gentį buvo galima tik 
karine jėga — grasinant, kad ji bus sutriuškinta arba visiškai išnaikinta. 
“Tibeto šeimos ištakos siekė pirmykštės bendruomeninės santvarkos 
epochą. Bendro protėvio palikuonys iš vyrų pusės sudarė vieną rujį — 
„kaulą“, „klaną“ arba „giminę“ — egzogaminį junginį, nes jo nariai nega- 
lėjo imti į žmonas moters, priklausančios tam pačiam klanui. Žmonos, pa- 
imtos iš kitų klanų, buvo vadinamos „„kūnu“— ša. Iš tėvo „kaulo“ ir moti- 
nos „kūno“ atsirasdavo tibetiečių bendruomenės narys. Santuoka buvo 
patrilokalinė, t. y. žmona ateidavo gyventi į vyro šeimą. 

Priešistorinėje epochoje Tibete egzistavo kryžminė pusbrolių-pussese- 
rių santuoka, t. y. galėjo tuoktis pusbroliai su pusseserėmis, Žodis „šang“ 
senovėje reiškė dėdę — motinos brolį, senelį — motinos tėvą, be to, uošvį 
arba šešurą. Žodžiai „dzha“ ir „bon“ („dbon“) reiškė jauniausiąjį sūnų, sū- 
nėną (iš tėvo ir motinos pusės) ir žentą [87, 70]. Klane-kaule tėvo ir jo bro- 
lių grupė sudarė tėvų ir dėdžių, pha-khu, grupę, o sūnų ir jų pusbrolių (sū- 
nėnų) grupė — vyresniųjų ir jaunesniųjų brolių, phu-nu, grupę, kurioje 
buvo ir tikri broliai, ir pusbroliai. Už brolio nužudymą turėjo atkeršyti ir 
tikri broliai, ir pusbroliai, o vieno „kaulo“ pusbroliai ir pusseserės vadino 
save broliais ir seserimis. Egzogaminė giminė buvo „pha-spun“— vyriškos 
lyties tėvai ir pusbroliai arba tų tėvų pusbroliai. Toks egzogaminis jungi- 
nys reiškėsi ir bendru protėvio — tėvo dievybės, phalha,— kultu. 

Senovės ir viduramžių Tibete buvo trys santuokos formos: monogami- 
ja, kai vienas vyras turėjo vieną žmoną (tai ypač būdinga Amdo sričiai); 
poligamija, kai vienas vyras turėjo kelias žmonas (būdinga turtingoms 
šeimoms); senovėje būta papročio į žmonas imti ir žmonos seseris, ypač 
žmonai mirus, be to, imta kelios žmonos iš įvairių klanų politiniais, o kai 
kada kulto sumetimais, ir pagaliau praktikuota poliandrija, kai viena žmo- 
na turėjo tuo pat metu kelis vyrus. Poliandrija žinoma ir tarp klajoklių, ir 
tarp žemdirbių visame Tibete, išskyrus Amdo sritį. Dažniausia buvo „bro- 
linė poliandrija“, kai keli broliai turėjo vieną žmoną. Tokiu atveju vedy- 
binę pareigą ji atlikdavo su kiekvienu broliu iš eilės, kurios būdavo labai 
griežtai laikomasi [17, 168]. Vienas brolis palikdavo savo apavą už durų, 
kad kiti galėtų žinoti, jog šiuo momentu jisai su žmona. Bet viena moteriš 
galėjo tapti ir kelių vyrų, visiškai negiminių žmona. Būtent tada, kai vy- 
ras sutikdavo, kad ji būtų ir kitų žmona, arba kai keli bičiuliai pasiskelb- 
119 davo esą „spunzla“— broliai-pusbroliai, susirišę priesaika, ir imdavo visi 


vieną žmoną. Kai vieną žmoną imdavo broliai, ją išrinkdavo tik vyriausias 
brolis ir tik vieną kartą būdavo atliekamos santuokos apeigos, o kiti bro- 
liai faktiškai tapdavo vyriausiojo brolio žmonos vyrais ir sudarydavo gru- 
pę, kuriai atstovaudavo vyriausias brolis. Svarbu pažymėti, kad vaikai, 
atsiradę iš tokios santuokos, nebuvo laikomi bendrais, o tik vyriausiojo 
brolio, į kurį vieną tebuvo žiūrima kaip į jų tikrą tėvą. Tik vyriausias 
brolis turėjo teisę su žmona išsituokti, nors tam buvo reikalingas visų bro- 
lių sutikimas. Bet kuris jaunesnis brolis galėjo ir pats vesti, jei atsiskirda- 
vo nuo šeimos su savo žeme, namu ir žmona. Tuo atveju jis netekdavo tei- 
sės į vyriausiojo brolio žmoną ir savo buvusios šeimos turtą. Kai kada 
jauniausias brolis galėdavo turėti žmoną iš šalies, vadinamąją „slaptą 
žmoną“. Ji likdavo už vyro šeimos ribų ir, net turėdama vaikų, negaudavo 
jokios paramos. Žemę ir turtą valdė šeima. Brolių grupė dalijosi viena žmo- 
na, Namu, žeme, tačiau kolektyvinė jų nuosavybė lyg buvo sutelkta vy- 
riausiojo brolio asmeny. Visa tibetiečių šeimos nuosavybė buvo nedalo- 
ma, ir, esant bet kurios formos santuokai, jai atstovavo šeimos galva. 

Žinoma dar viena poliandrijos forma, kai prie kelių brolių, jiems ir jų 
žmonai sutinkant, prisijungdavo pašalinis vyras, visai negiminė broliams, 
Taip daryta tada, kai šeimoje nebuvo vaikų ir tokiu būdu šeima tikėjosi su- 
silaukti įpėdinio. Gimęs vaikas buvo laikomas vyriausiojo brolio vaiku, 
Kai didelėje neišsiskyrusioje šeimoje kartu gyveno vedę sūnūs ir brolvai- 
kiai su tėvais bei dėdėmis, kartais pasitaikydavo, jog „vyro dėdė ar tėvas 
pareikšdavo teisių į jo žmoną. Aukštesniuose sluoksniuose paprastai pri- 
pažįstamos tėvo santuokinės teisės“ [22, 123]. 

Beturčiai Tibete galėjo susituokti iš meilės, bet turtingųjų tarpe vedy- 
bos dažniausiai buvo turtinis sandėris. Vedybas organizuodavo tėvai, ne- 
siskaitydami su tuo, ko pageidauja būsimi sutuoktiniai, kurie kartais 
vienas kito net nepažinodavo. Vyraujanti santuokos forma visais laikais 
buvo monogamija. Manoma, kad iš 10 santuokų septynios buvo monoga- 
minės, viena — poligaminė ir dvi — poliandrinės [60, 87]. Našlė, turinti 
vaikų ir tuo įrodžiusi, kad gali pratęsti giminę, dažniausiai lengvai susiraš- 
davo jaunesnį už save vyrą. g 

Mergina, sutinkanti tekėti iš meilės, jaunikiui dovanodavo kojaraiš- 
čius, kuriuos vaikinas rūpestingai saugodavo. 

Vedybinės apeigos buvo nevienodos — priklausė nuo jaunikio ir nuo- 
takos tėvų gyvenamosios Vietos ir turtingumo. Chorpų gentyje (Kamo sri- 
tis) nuotaka būdavo pavagiama, o paskui už ją sumokama —,atlyginami 
nuostoliai". Kai kada ceremonija prasidėdavo taip: į nuotakos namus ei- 
davo jaunikio draugai, nešini sena strėle su nauju biriuzos antgaliu. Strėlė 
būdavo apvyniojama baltais, raudonais, mėlynais ir geltonais chadakais 

(medžiagos gabalėliais), Šios spalvos simbolizavo aplinkinę gamtą. Strėlė, 
amžinumo simbolis, rodė amžiną meilę, o biriuza, žmogaus sielos simbo- 
lis — jaunikio jausmų gilumą. Virš jaunojo namo būdavo iškeliama ir 
balta—raudona—mėlyna—geltona vėliava. Nuotaką gabendavo į jaunojo 
namą ant neseniai pasikumeliavusios kumelės — tai simbolizuodavo vai- 
singumą ir pranašaudavo turėsiant daug vaikų. Palikdama tėvų namą, nuo- 
taka triskart nusilenkdavo namų altoriui, tėvui ir motinai. Keliaudama į 
jaunojo namą, tekanti mergina turėdavo paverkti. Ant jaunojo namų 
slenksčio jo motina nuotakai paduodavo pieno ąsotį. Jaunoji pastatydavo 
jį ant židinio ir, pavilgiusi piene pirštus, nukratydavo į ugnį keletą lašų 
pieno: tai būdavo auka šių namų židinio dievybei ir ženklas, kad ji prie 
jų pritampa. Paskui nusilenkdavo jaunojo namų altoriui ir jo tėvams, 
Įžengiančiai į savo būsimo vyro namus nuotakai buvo liepiama užminti ant 
kailiu apkloto grūdų maišo, kad namuose būtų gausa. Tuo pat tikslu ant na- 
mo durų būdavo nupaišomas katinas su jaspiu dantyse. Jaunikis dažnai su- 
mokėdavo „krūties kainą“ — uošvei ką nors padovanodavo už dukters, jo 
nuotakos, užauginimą. 

Jaunosios tėvai, prieš duodami jaunajam atsakymą, neretai tardavosi 
su būrėjais, ar dukters santuoka bus laiminga. Kai kada tą pat darydavo 
ir jaunikio tėvai, Blogomis žmonomis galėjo tapti merginos, gimusios gy- 
vatės metais, todėl joms buvo daug sunkiau ištekėti. Dalį nuotakos krai- 
čio, pirmiausia žemę, jos tėvai žentui atiduodavo tik po to, kai jaunave- 
džiams gimdavo pirmas vaikas. | 

Ne vien neturtingose šeimose, bet net ir pasiturinčiose moteris turėda- 
vo be paliovos dirbti. Buvo manoma, kad aprūpinti šeimą kuru ir vande- 
niu — grynai moteriškas darbas. Moteris buvo griežtai baudžiama už ne- 
ištikimybę. Vyras, aptikęs savo žmoną su kitu, galėjo čia pat, nusikaltimo 
vietoje, svetimautojus nužudyti arba, bausdamas žmoną, nupjauti jai no- 
sies galiuką. 

Tibete buvo leidžiama išsituokti, kaip ir pakartotinai susituokti, bet 
buvo sudėtinga pasidalyti vaikus ir šeimos turtą. Pagal bendrą taisyklę, 
šeimai suirus, sūnus likdavo prie tėvo, o dukterys — prie motinos. Šiaip- 
jau ištuokos sąlygas diktavo su ja susijusios šalutinės aplinkybės, jos prie- 
žastis, ištuokos bylą keliančioji pusė ir t. t. „Vyras, kuris nori nusikratyti 
žmona ir kaltina ją be pagrindo, o ji nori ir toliau su juo gyventi, turi jai 
išmokėti 12 šo auksu (apie 90 rupijų) ir duoti po du kilogramus miežių už 
kiekvieną dieną ir tiek pat už kiekvieną naktį, praleistą su juo po vestu- 
vių. Visos Žmonai duotos dovanos lieka jai, taip pat brangenybės, kurių 
ji gavo iš giminių, lieka jai. Kai išsituokti pageidauja žmona, o vyras, pri- 

kėti pinigais arba brangenybėmis, kurių vertė dukart didesnė, negu kai- 
nuoja jai priklausantis buto apstatymas. O jei vyro nekaltumas tebekelia 
abejonių, žmona turi teisę jam duoti tik vieną kostiumą, vieną porą batų, 
kilimėlį, antklodę ir kaklaskarę“ [22, 123—124]. 

Šeimos turtą, padėtį ir dažniausiai tėvo pareigybę bei rangą paveldė- 
davo vyriausias sūnus. Kartais pats tėvas parinkdavo savo titulo bei šei- 
mos paveldėtoją ir surasdavo užsiėmimus kitiems sūnums. Jei vyriausias 
brolis neturėjo sūnų, jo paveldėtoja galėjo tapti duktė su sąlyga, kad pa- 
ims užkurį, o šis priims jos pavardę, jos valdomos nuosavybės pavadinimą 
ir pas ją apsigyvens. Tokio žento padėtis buvo sunki ir greičiau priminė 
vergo padėtį. Jo uždavinys buvo tik vienas — aprūpinti šeimą vyriškosios 
giminės palikuonimis. Užkurys negalėjo su žmona persiskirti arba pats 
tapti paveldėtoju. 

Įpėdinystę užtikrinti galima buvo ir įsūnijant: pirmiausia — giminaitį, 
o jei tokio neatsirasdavo,— svetimą. Įsūnyti, kaip ir priimti užkurį, buvo 
leidžiama, jei tam neprieštaraudavo jauniausias tėvo brolis. Pats dėdė tu- 
rėjo teisę tapti savo vyriausiojo brolio įpėdiniu net ir būdamas vienuoliu. 
Tuo atveju jis galėjo paimti, jei buvo ne per senas, vyriausiojo brolio 
žmoną arba kitą žmoną. Kartais šeimos titulą bei nuosavybę pasidalydavo 
du ar trys sūnūs ir išsaugodavo giminę, laikydamiesi poliandrijos, t. y. ne- 
kurdavo atskirų šeimų. 

Kilmingose feodalų šeimose vedęs, dažniausiai vyriausias, brolis iš tė- 
vo paveldėdavo pasaulietinę valdžią ir šeimos valdas, .o jo brolis, dažniau- 
siai jauniausias, iš dėdės, tėvo brolio, — religinę valdžią ir sektos, vienuo- 
lyno ir kt. turtą. Nereformuotose sektose, kurių vyresniesiems buvo 
oficialiai leidžiama vesti, tas pats hierarchas galėjo savo rankose turėti 
pasaulietinę ir religinę valdžią. 

Kai kuriose sektose, pavyzdžiui, Sakjapoje, Brigungpoje (Digungpoje), 
broliai susikeisdavo vietomis — vyriausias brolis tapdavo sektos ir kt. vy- 
resniuoju, o jauniausias vesdavo. Garų klane,-valdžiusiame Dergę, vyriau- 
sias brolis tapdavo vienuolyno vyresniuoju ir savo rankose laikydavo po- 
litinę bei bažnytinę valdžią. Jis nevesdavo, bet turėjo teisę palaikyti san- 
tuokos ryšius su savo jauniausiojo brolio žmona. Mat, jauniausias brolis 
vesdavo, pasidarydavo šeimos galva ir pratęsdavo giminę. Jei šeimoje 
būdavo daugiau brolių, jie tapdavo vienuoliais. Kai šeima turėdavo tik 
vieną sūnų, jis tapdavo vienuoliu ir vesdavo — būdavo ir šeimos galva, 
ir vienuolyno vyresnysis. Moteriai likdavo teisės į savo nejudamąjį turtą. 

Šeima buvo Tibeto visuomenės ekonominė ląstelė. Žemdirbystės srity- 
se visi darbingi jos nariai dirbo laukuose, gyvulininkystės rajonuose ganė 
gyvulius ir buvo užsiėmę gyvulininkystės produktų utilizavimu bei per- 


122 


dirbimu. Šeimos nariai plušėjo ir už tuos savo sūnus bei brolius, kurie tapo 
vienuoliais (moterų vienuolių Tibete buvo labai nedaug). Kiekvienoje pa- 
siturinčioje šeimoje, kuri turėjo savo narį vienuolyne, buvo atskiras „la- 
mos laukas“ — lamai-šing, kurio pajamos ėjo tik to vienuolio išlaikymui 
ii mokymui. 

Be žemdirbių ir gyvulių augintojų, Tibete buvo šeimų, kurios daugiau- 
sia vertėsi žvejyba, medžiokle, kokiu nors amatu, nekalbant jau apie 
miestų amatininkus, ir, žinoma, prekyba. 

Tibetiečiai žŽuvaudavo upėse ir ežeruose tinklais ir meškerėmis, už- 
smeigę ant vąšiuko dzambos. Žuvis buvo sūdoma arba rūkoma. Tibeto 
upėse žuvies buvo gausu, nes dėl religinių motyvų ne kiekvienas ją gaudė 
ir valgė, be to, miškuose, kalnuose ir stepėse veisėsi daug įvairių žvėrių. 
Medžiotojas spendė kilpas, senovėje naudojo lanką, vėliau — šautuvą. 
Daugiausia medžiota kailinius žvėris ir tokius, kurių ragai, taukai, kepe- 
nys ir kitos kūno dalys tiko vaistams gaminti. Medžioklė mėsos dėlei buvo 
anaiptol ne pirmoje vietoje. 

Dėl religinių motyvų medžiotojai ir žvejai buvo laikomi žmonėmis, ku- 
rie kėsinasi į gyvybę ir todėl yra tos pat kategorijos, kaip tie, kurie netiki 
į Budą, t. y. antros. rūšies žmones. Prie vienuolynų ir šventų vietų buvo 
daug draustinių parkų. Jei kas nudobdavo kokį gyvulį tose vietose, bū- 
davo žiauriai nubaudžiamas — mirtimi, nukertant ranką ar koją, išdu- 
riant vieną ar abi akis. 

Darbas — gerovės šaltinis. „Žmogų daro elgeta ne jo šalis, žmogų daro 
elgeta nemokėjimas dirbti“, — sako tibetiečių patarlė. Tibetiečiai mokėjo 
dirbti, ir Tibetas nuo seno buvo garsus amatų produktais, gelumbe ir ki- 
tais vilnoniais audiniais, kilimais, pakinktais ir odos gaminiais, šaltu gink- 
lu — dviašmeniais durklais, kalavijais ir kt., meniniais vario ir bronzos 
liejiniais, juvelyriniais dirbiniais. Tam tikri Tibeto rajonai buvo žinomi sa- 
vo amatais visoje šalyje: Gjancė — kilimų gamyba, Dergė — durklų, Nag- 
čuka — pakinktų, Šigacė — sidabrinių papuošalų. Gjancėje buvo audžia- 
mi „dviejų rūšių kilimai: tibetiškieji ir paprasti. Tibetiškasis kilimas au- 
džiamas iš vienspalvės — rudai, geltonai, mėlynai ir žaliai dažytos — vil- 
nos, siauromis juostelėmis, kurios paskui viena prie kitos prisiuvamos. 
Paprastais buvo vadinami įvairiaspalvės vilnos kilimai su išaustais raš- 
tais... Visi kilimai — iš grynos avių vilnos“ [48, 383]. Kilimai gaminta spe- 
cialiose dirbtuvėse. Jose nuolat darbavosi apie šimtas moterų. Gamybinės 
operacijos buvo paskirstytos: vienos vilnas valė, kitos karšė, trečios ver- 
pė, ketvirtos audė ir t. t. Vilna buvo dažoma akmeniniuose rezervuaruose 
organiniais ir mineraliniais dažais. Kilimų audimo staklės buvo be galo 

matai. Ant apmatų iš anksto sužymimi būsimi kilimo rašto kontūrai. Dirb- 
tuvėje buvo kuo griežčiausia drausmė. Už pavėlavimą į darbą — rimbai, 
už vilnos vogimą — rimbai ir kalėjimas [11, 276]. 

Tibete „rankų darbo audiniai gaminami daugelio rūšių. Paprasti žmo- 
nės dažniausiai patys audžiasi iš avies vilnos audinius ir reikalingiausius 
milus“ [39, 234]. Tibetiečių audimo staklės buvo grubaus darbo mediniai 
rėmai, kurių gaiai surišti diržais, ir medinė šaudyklė. 

Drabužius iš audeklo siūdavo ne tiktai kiekviena šeima, bet ir ama- 
tininkai siuvėjai. Siuvėjų darbas buvo laikomas garbingu. Jie dirbdavo 
ir namie, ir pas užsakovą už maistą ir piniginį atlyginimą, kaip susitarda- 
vo. Tibetiečių siuvėjas darbavosi savos gamybos geležine adata, naudojo 
ne antpirštį, o kietos odos užmovą. Geras siuvėjas galėjo pasiūti skrandą 
arba milinį chalatą per dvi dienas. Taip buvo siuvama ir milinė avalynė. 

Tibetiečių virtuvės indai buvo beveik vien gerai degto molio ir glazū- 
ruoti. Visame Tibete garsėjo puodynės ir dubenėliai iš Tapago ir Loholino 
kaimų, esančių krašto pietuose. Moliniams indams gaminti buvo naudoja- 
mos įgaubtos medinės formos. Puodas jose buvo lipdomas medžio gabalu 
arba tiesiog pirštais, formą pamažu sukiojant. Turtingi žmonės turėjo ne- 
maža indų iš raudono ir geltono vario. Moliniai indai neretai puošta sidab- 
ru. Visi gaminiai buvo labai skoningi. „Kas meistriškai padaryta, duoda 
žmonėms džiaugsmo“, — sako tibetiečiai. 

Tibetiečiai buvo pripažinti odadirbiai. Jie ne tik mokėjo odai suteikti 
minkštumą, bet ir nudažyti ją gražiais tonais, daugiausia raudonais ar ža- 
liais. Odų dirbimas laikyta nelabai garbingų užsiėmimu. Mat, odininkas 
darbavosi su medžiaga, gauta nužudžius gyvą būtybę. Naminio ar lauki- 
nio gyvulio odą iš pradžių penkias ar šešias dienas mirkė vandenyje, pas- 
kui nuo jos valė plaukus ir riebalus. Po to maigė rankomis ir kojomis — 
spaudė vandenį, trynė ją sviestu ir aliejumi ir, kad jų prisigertų, džiovė 
saulėje. Paskui susuktą odą vėl trumpai mirkė, vėl trynė ir tempė ranko- 
mis arba dėjo į odinį maišą ir grumdė kojomis. Taip išdirbtą odą kabino 
ir mušė lazdomis, paskui dviese, suėmę už kampų, tampė, kol pasidaryda- 
vo sausa ir minkšta. Gatavą odą nudažydavo įvairiomis spalvomis. Odų 
dirbimas buvo sunkus darbas, bet ne veltui tibetiečiai sakydavo: „Sunkiai 
nedirbęs, lengvai nevalgysi.“ 

Nebuvo Tibete garbinga ir kalvio profesija. Kalvis daro žudymo įran- 
kius, todėl šis amatas, kaip ir tų, kurie žudo, pagal gerbtinumo laipsnį bu- 
vo pačiame gale. Pirmoje vietoje buvo tapytojai ir varkaliai — jie kūrė 
dievų paveikslus; po jų sekė juvelyrai, kilimininkai, dailidės, mūrininkai 
ir kt. Ir galiausiai — kalviai ir mėsininkai. Tačiau kalviai, nors Tibete ne- 
labai gerbiami, buvo dideli meistrai ir darė ne tik geležinius arklų antga- 

lius, pjautuvus, peilius, bet ir puikius durklus su įraižomis, kalavijus, iš- 
puoštus įvairiais raižytiniais piešiniais, ir kt. 

Plačiai garsėjo savo meistriškumu Tibeto juvelyrai. Jie gamino auska- 
rus, žiedus, gau — ant krūtinės nešiojamas dėžutes amuletams, kulto lem- 
peles, taures ir kt. „Ant žemo rąstgalio sėdi savo kamarėlėje juvelyras. 
Pasidėjęs ant storos metalinės trinkelės sidabrinę monetą, jis muša ją plak- 
tuku... Sidabro gabalėlis pamažu susiploja ir įgauna dubenėlio pavidalą. 
Tikriausiai bus lemputė amžinajai ugnelei, o gal taurė. Priekabiai apžit- 
Iėjęs gaminį, juvelyras ima mažesnį plaktuką ir smulkutį kaltelį... Negar- 
siai kalena plaktukėlis, pirštai vos pastebimai perkelinėja kaltelio smai- 
galį. O sidabre lyg burtais gula kaltinis piešinys: legendinis paukštis čolas 
su žmogaus rankomis, apsuptas lotoso žiedų ornamento“ [26, 204]. Tibetie- 
čių juvelyriniai dirbiniai būdavo inkrustuoti žydra biriuza ir „jako aki- 
mi“ — pusskaidriais oranžiniais chalcedonais, tamsiai mėlynu, kaip auksas 
blizgančiu lazuritu, atvežtiniais koralais. 

Aukso juvelyriniams dirbiniams buvo gaunama visame Tibete. Tibe- 
tiečiai darydavo taip: ,„Kasdavo žemę nuo pat paviršiaus, ne giliau kaip 
per-dvi pėdas. Darbo įrankiai buvo keli nedideli mediniai kastuvėliai, pa- 
našūs į Mūsų semtuves, o svarbiausia — plačiajame gale atversti laukinio 
jaučio ragai. Plovimui naudojo nedideles (apie 2 pėdų ilgio ir nuo 1 iki 
11/2 pėdos pločio) medines geldas. Jas pripildydavo auksingos žemės ir sta- 
tydavo čia pat, upelyje, po nuožulnia vandens srove, kuri nunešdavo smė- 
li ir žvirgždą, palikdama dugne tik stambesnius aukso gabalėlius; vanduo 
nunešdavo ir smulkų auksingą smėlį, o jo nevertėjo nė gaudyti — buvo 
taip gausu stambių grūdelių“ [32, 213]. 

Medį apdirbti buvo lengviau, negu metalą. Tibeto staliai darė žemus 
staliukus, indaujas, šaukštus, dzambos dubenėlius, samčius, vandens sta- 
tines, maldos ratus, rašymo lentas ir kt. Stalius ar dailidė dirbdavo užsa- 
kcvo namuose, gaudamas maistą ir atlyginimą pinigais arba produktais: 
mėsa, sviestu, grūdais ir kt. Savo darbo meistrai buvo ir tibetiečiai ak- 
mentašiai. „Tibete akmenkaliai pasiekdavo didžiausią tobulumą... Iškala- 
mi žmonių ir augalų atvaizdai labai natūralūs“, — rašė kinas Li Chua-džu, 
aplankęs Tibetą XVIII a. antroje pusėje [28, 169]. 

Miestų amatininkai buvo susijungę į cechus. Cechui vadovavo meist- 
ras — cimas. Savo gaminį amatininkas dažnai pats ir parduodavo. Jo na- 
mas buvo dirbtuvė ir kartu parduotuvė. Dalį uždarbio jis turėdavo ati- 
duoti cechui. Meistras atstovaudavo cecho amatininkams prieš valdžios 
organus. Būdamas ceche, amatininkas iš dalies netekdavo asmens laisvės, 
nes neturėdavo teisės be meistro leidimo išvykti iš miesto. Meistras ama- 

ulą. Mūsų amžiaus šeštojo dešimtmečio viduryje iš 50 tūkst. Lasos gyven- 
tojų 15 tūkst. sudarė amatininkai [26, 169]. 

Vienas iš pajamų. šaltinių turtingoms šeimoms buvo palūkininkystė. 
Metinio procento už paskolas imta 10—2595, dažniausiai — apie 16% [57, 
276]. | 

Prekyba — tiek mainų, tiek piniginė — prasidėdavo nuo kelių, o kelių 
bendrai priimta to žodžio prasme, taip pat vežimų Tibetas praktiškai ne- 
turėjo. Buvo kalnų takai ir vilkstinių keliai, kuriais gabeno krovinius ja- 
kai ir avys, tais pat jakais ir arkliais jojo krovinių savininkai. Atstumai 
buvo matuojami „tarpu, kiek siekia akis“ — kodzaca (jis sudarė nuo 100 
iki 500 m) ir pusžygiais bei žygiais — capo, kadza. Pusžygis galėjo būti 
nuo 7,5 iki 15 km. 

Štai kaip XIX a. viduryje atrodė „didysis kelias“ — džalamas — iš pie- 
tų Tibeto į Lasą: „Didysis kelias į Lasą, — rašė S. Č. Dasas,— man priminė 
duobėtus Indijos laukų kelius. Keliaudamas niekur nemačiau, kad būtų su- 
sisiekiama vežimais, ir, kaip sužinojau, visame Tibete apie tokį transpor- 
tą neturima jokio supratimo“ [11, 165]. Kelių, ypač kalnuose, be abejo, 
nebuvo ne tik todėl, kad valdžios organai tuo visiškai nesirūpino, bet ir 
dėl to, kad juos buvo sunku tiesti ir prižiūrėti sudėtingomis gamtos sąly- 
gomis. 

Skambčiodamos varpeliais, Tibeto takais, keliais traukė juodų iigavilnių 
jakų vilkstinės. Ant jų uždėti kroviniai nuo drėgmės, karščio ir šalčio bu- 
vo apdangstyti tankiais šiaudiniais dembliais. Prieš leisdamiesi į tolimą 
kelią, pirkliai, maldininkai, asmenys, vykstą valdiškais reikalais, sudary- 
davo vilkstines ir, iš žemių bei velėnų padarę aukurą, dalyvaujant lamoms, 
degindavo iš visų keliaujančiųjų surinktą sviestą, miltus, smilkalus. La- 
mos kalbėdavo maldas, prašydami, kad kelionė būtų sėkminga, ir laimin- 
davo ginklus, skirtus gintis nuo plėšikų. Sukalbėjus maldas, visi išvyks- 
tantieji, pasiėmę ginklus, apeidavo aplink aukurą, sušukdavo: „Lha 
džalo!“ („Dievas nugalės“!) ir sueigoje išsirinkdavo vilkstinės vadą. Šis, 
pradėjęs eiti savo pareigas, nustatydavo vilkstinės žŽygiavimo tvarką, ka- 
da išvykti ir kada sustoti poilsio, kur bus nakvojama ir kur dieną pasiga- 
nys ir pailsės gyvuliai, žiūrėjo, kaip organizuojama vilkstinės apsauga. 

Keliauti po Tibetą buvo sunku dėl to, kad reikėjo keltis per daugybę 
upių ir upelių. Kai kur per juos būdavo perbrendama. Kartais brisdavo 
tik gyvuliai, o žmonės būdavo keliami kodrais — lengvom stačiakampėm 
valtim iš jakų odų, užtemptų ant medinio karkaso. Valties savininkas, įeš- 
kodamas klientų, nešiodavo ją, užsidėjęs ant nugaros, upės krantais. 
Stambesnės odinės valtys buvo iš lenktų lazdų, aptrauktų susiūtom ketu- 
rių jakų odom. Siūlės buvo išteptos klijais iš kvietinių miltų ir kiaulės 


kraujo. „Krovinys ir keleiviai būdavo patalpinami ant dugno paskuigaly- 
je, ir irkluotojas, tiktai vienas, sėsdavosi veidu į paskuigalį“ |48, 389]. To- 
kie valtininkai paprastai dirbdavo savarankiškai ir už kėlimą imdavo mo- 
kestį. 

Didelėse upėse, kur buvo nuolatinių perkėlų, veikė „mediniai vandens 
arkliai“ — čchušingtai. Toks keltas padarytas iš riešutmedžio lentų, stačiais 
kampais, „apie penkių sieksnių ilgio, paskuigalis apie dviejų sieksnių, o 
pirmagalys — apie sieksnio platumo, dugnas plokščias, ir gyvuliai statomi 
tiesiai ant jo“ [48, 361]. Irklų čia paprastai penki — dvi poros iš šonų ir 
vienas, vairinis — paskuigalyje. Kelto įgula dažnai būdavo mišri — vyrai 
ir moterys. Tokia valtis galėjo pakelti 20 arklių, tuziną žmonių ir toną 
krovinio [45, 228]. Didelės valtys būdavo pritvirtintos lynais ir tempiamos 
nuo kranto. Plačiose, bet sekliose upėse stumtasi kartimis. Keltininkai pa- 
gal yrių taktą garsiai dainuodavo. Per upelius ir upokšnius buvo lieptų: 
terp dviejų krantų permesti rąstai, pietuose — stori bambukai, iš galų už- 
stėgti akmenimis. Per kai kurias upes buvo grandininiai tiltai, skiriami tik 
žmonėms eiti. Skersai upės lygiagrečiai, maždaug metras ar pusantro met- 
ro viena nuo kitos, buvo ištemptos dvi grandinės tarp dviejų, beje, dažnai 
čortenų pavidalo, taurų. Grandinės buvo sujungtos odiniais diržais arba 
jakų vilnos virvėmis, o ant jų užklotos siauros lentutės arba kartelės. To- 
kiu lieptu galėjo eiti tik vienas žmogus, be to, rizikuodamas įgriūti į van- 
denį. Vis dėlto šie tiltai, ypač aštuoni garsūs grandininiai tiltai, nutiesti 
XV a., neginčijamai liudija, kad tibetiečiai buvo susipažinę su statybos 
technika, ir, specialistų nuomone, tai buvo „puikus inžinerinio darbo pa- 
vyzdys“ [45, 230]. Kai kur perkėlos priklausė vienuolynams ir mokestis 
už kėlimą ėjo jiems. 

Keleivis jodavo jaku, arkliu arba mulu. Tai darydavo net aukščiausio 
rango asmenys, tiek pasauliečiai, tiek dvasininkai, vyrai ir moterys. Tik 
penki žmonės vėlyvųjų viduramžių laikais sudarė čia išimtį: dalailama, 
pančenlama, regentas ir ambaniai galėjo naudotis neštuvais-palankinu. Ki- 
tiems tai buvo draudžiama, nes „nepadoru versti žmones dirbti nešulinių 
gyvulių darbą“ [11, 167]. 

Sunkumų dažnai patirdavo pirkliai, keliaudami Tibeto keliais. Preky- 
bos sezonu buvo laikomi žiemos mėnesiai, kai žemdirbiai buvo laisvi nuo 
lauko darbų, o klajokliai keitė ir pardavinėjo per vasarą sukauptus gyvu- 
lininkystės produktus. Pastaraisiais šimtmečiais visos prekės buvo kaino- 
jamos pinigais, bet daugiausia vyko mainų prekyba. Didžiausias pinigi- 
nis vienetas Tibete buvo docchadas, vieną docchadą sudarė 50 srangų, o 
vieną srangą — 10 šo. Krašto viduje mainai vyko dviem kryptim — žem- 

427 dirbiai ir gyvulių augintojai keitėsi savo darbo produktais, paskui juos 


vieni ir kiti keitė į amatininkų gaminius, pradedant pirmo reikalingumo 
produktais ir baigiant papuošalais bei prabangos dalykais. Dideliuose 
miestuose, kaip Lasa, Šigacė, Gjancė ir kituose, be prekyviečių, buvo ir 
nuolat veikiančių parduotuvių. Jos sudarė specialias prekybos eiles. Did+- 
meniniai sandėriai buvo atliekami naudojant kreditą, apiiorminami popie- 


Tiuje; kai kada, sudarant ilgalaikį sandėrį su mokėjimo įsipareigojimų;! 


buvo perlaužiamas pusiau akmuo, ir kiekviena susitarusiųjų šalių saugo- 
davo savąją pusę. Parduotas avies kailis ir galva likdavo pardavėjui, nes 
pirkėjas už juos nemokėdavo, tik už mėsą. 

Vietiniai prekybos centrai buvo vienuolynai — rajono kultūrinio ir re- 
liginio gyvenimo centrai. Vienuolynas iš prekiaujančiųjų imdavo mokes- 
ti. Vienuolynui, ypač miesto prekyvietėse, galėjo priklausyti ir parduotu- 


vės, kurias jis išnuomodavo prekybininkams taip pat už atitinkamą mo- 


kestį. Prekyvietė paprastai būdavo atidaroma 10 valandą ryto ir veikdavo 
tris valandas per dieną. Prekyvietėse būdavo iškabinami valdžios organų 
įsakai ir skelbimai. Amatininkų parduotuvės būdavo prie jų dirbtuvių — 
paprastai atskiras Kambarys arba dalis kambario su durimis, atsidarančio- 
mis į lauką, ir išstatytom prekėm. Keliaujantys pirkliai, atvykę į klajoklių 
ganyklas, pasistatydavo nedideles palapines greta jų stovyklos. 
Tibetiečiai visada varė aktyvią prekybą su kaimynais. Į Kiniją gabeno 
vilną, jakų uodegas, odas, milą, kuriuos mainė į cukrų, medvilnės audi- 
nius, geležinius įrankius, šilką, porcelianą. Stambiausi tos prekybos cent- 
rai buvo Siningo ir Dadzianlu miestai. Iš pietų, iš anapus Himalajų, mai- 
nais už Minėtas prekes ir brangiuosius metalus į Tibetą buvo gabenami 
ryžiai (Sikimą tibetiečiai vadina Drendusongu — „ryžių šalimi“), priesko- 
niai, prabangos dalykai, pavyzdžiui, koralai, ir medvilniniai audiniai. Iš 
svetimšalių pirklių tibetiečiai ėmė muito vieną dešimtadalį jų atgabentų 


prekių vertės [40, 42]. Prekybos ryšius su užsieniu daugiausia palaikė ne 


tibetiečiai, o nepaliečiai, balpai, ir išeiviai iš Kašmyro, hačai. Pirkliai did- 
menininkai Lasoje dažnai buvo kinai. „Čia reikia pažymėti, — rašė apie to- 
kius „kinus“ G. Cybikovas,— kad grynų kinų kur kas mažiau, negu tokių, 
kurių motinos buvo tibetietės. Tie Tibeto kinai vilki kiniškais drabužiais, 
nors dažnai nemoka kinų kalbos” [48, 148]. 
"Ne individas, o šeima arba kuri nors kita socialinė grupė sudarė ir vi- 
uramžių Tibeto visuomenės politinės struktūros ląstelę. 
Pirmoji vieta hierarchijoje priklausė lamoms, žmonėms, teikiantiems 
palaiminimą, antroji — valdžios atstovams, užimantiems aukštą padėtį ir 
sprendžiantiems visuomenės reikalus, trečioji — turtingiems žmonėms, 
ketvirtoji — kilmingiems, genčių ir kitokiems vadams. Senovės Tibete 
ypač gerbiami buvo kariai. Gyvojoje kalboje ne tik leksika, bet ir gra- 

matinėmis priemonėmis buvo skiriamos trys dialogo formos: kalbant su 
lygiu, su aukštesniu ir su žemesniu. 

Žemdirbių šeimos sudarė bendruomenes, klajoklių — dažniausiai gen- 
tis. Kiekvienos kaimo bendruomenės reikalus tvarkydavo seniūnas,. kuris 
iš valstiečių rinkdavo mokesčius ir perduodavo valstybės pareigūnui ar- 
ba asmeniui, kuriam priklausė kaimas. Seniūną rinkdavo sueiga paprastai 
trejiems metams, bet dažnai dėl savo prestižo, įtakos ir turtingumo jis 
būdavo ne kartą perrenkamas. Sueiga galėdavo seniūną pašalinti iš 
pareigų. Kai kuriais atvejais seniūno pareigybė tapdavo net paveldima. 
Seniūnui padėdavo vyresniųjų taryba, kurią sudarydavo pats seniūnas. Ta- 
ryba neretai vykdydavo teismo funkcijas. Seniūno ir tarybos žinioje bu- 
vo bendruomenės žemės — kalnų ganyklos, miškai, laukai, iš kurių gau- 
namom pajamom bendruomenė išlaikydavo šventyklą, dideli drėkinimo 
kanalai. Kartais kaimą tvarkė du vyresnieji — gonpai: vienas rūpinosi 
kaimo vidaus reikalais, kitas — santykiais su valdžia. 

Genčiai vadovavo vadas, kai kada — renkamas. Prie vado irgi buvo 
vyresniųjų taryba. Vadas galėjo būti išrinktas vyresniųjų, kuriuos išrin- 
ko gentis. Buvo genčių, iš viso neturėjusių vado, o valdomų senių tary- 
bos. Genties vadas savo valdžią galėjo perduoti sūnui, bet tik tuo atveju, 
jei sūnus buvo energingas ir gabus žmogus. 

Ne visi bendruomenės nariai turėjo lygias teises. Teisė spręsti kokius 
nors reikalus priklausė pagrindiniams mokesčių mokėtojams — trebams, 
o žmonės, valdantys smulkius sklypus, nuomininkai—dudžungai, kaime 
jokių teisių neturėjo ir ten gyveno pagrindiniams mokesčių mokėtojams 
leidus. Turtingesnės šeimos naudojosi visomis teisėmis, tarp jų ir administ- 
racinėmis, ir joms buvo naudinga, „kad valdžia į kaimus žiūrėjo... kaip į 
politines-ekonomines korporacijas ir apmokestindavo daugiau kaimą kaip 
kolektyvą (visumą), negu atskiras trebų šeimas“ [61,6]. Mokesčiui apmo- 
kėti kaimo gyventojai buvo dalijami į „vidinius kanus“. Visi mokesčių 
mokėtojai (trebai) turėjo lygias teises, visų nuomininkų (dudžungų) sta- 
tutas buvo žemesnis už trebų. Trebai reguliariai ruošdavo susirinkimus, 
kurie spręsdavo kaimo reikalus, tarp kitko — ir mokesčių mokėjimo klau- 
simus. Dudžungai nuomojo iš trebų žemę ir dirbo jiems už atlyginimą. Kai 
kuriuose centrinio Tibeto kaimuose trebai sudarė tik turtingą aukštesnįjį 
valstiečių sluoksnį, o dudžungai — pagrindinę jo daugumą [61, 1—27]. 

Senovėje cenpų pavaldiniai dalijosi į „artimus jo širdžiai“, t. y. išti- 
kimus, atsidavusius, ir „tolimus jo širdžiai“, t. y. maištingus. Pavaldiniai 
duodavo cenpui ištikimybės priesaiką: mažieji — kartą per metus, didie- 
ji — kartą per trejus metus. Ta proga būdavo aukojami gyvuliai ir šau- 


kiamasi į liudininkus dievybes. Cenpai irgi prisiekdavo pavaldiniams rū- 
pintis jų gerove, saugumu ir išlaikyti jiems ir jų ainiams suteiktas privi- 
legijas. Tos privilegijos pirmiausia buvo teisė paveldėti pareigybes — kad 
kandidatai pareigybėms būtų parinkti iš tų pat šeimų, giminių, pavyz- 
džiui, tėvo pareigybė perduota sūnui. Kandidatavimas į pareigybę buvo 
institucija. Kandidatais tapdavo jaunuoliai nuo 20 metų, ir į vieną parei- 
gybę galėjo būti nuo 5 iki 13 kandidatų [57, 136—137]. 

Tibetiečių žodis „šung“, vyriausybė, kartu reiškė ir centrą, kadangi 
vyriausybė buvo centras, kur telkiasi valdžia. Įsitvirtinus Gelugpos sektos 
dalailamų valdžiai, Geltonkepurių sektos galvą (dalailamą) ėmė pripa- 
žinti visų sektų tibetiečiai religiniu ir politiniu Tibeto vadovu, visa ko 
tibetiško simboliu, Tibeto viešpačiu ir savininku, o į jo vyrausybę imta 
žiūrėti kaip į centrinę. Tačiau vietiniai valdytojai ir hierarchai daiaila- 
mos ir jo vyriausybės veiksmų Nnelaikydavo teisėtais, jeigu šis į jų pa- 
valdinius kreipdavosi ne per juos ir jų valdininkus, o tiesiogiai. 

Dalailama valdžios funkcijas vykdė per savo vyriausybę. Ji susidėjo 
iš dviejų silonų, ministrų pirmininkų — pasaulietinio ir dvasiškojo,— 
dviejų tarybų: kašago — ministrų tarybos ir igcano — vienuolių tarybos. 
Prie mažamečių lamų buvo regentas — paprastai iš antrojo rango „gy- 
vųjų budų“, vadinamųjų karališkųjų atgimėlių tarpo. Kaip buvo oficialiai 
paskelbta, „Tibetas yra šalis, kurioje politiniai ir religiniai reikalai tvar- 
komi svarbiausiu tikslu — skelbti budizmą ir kartu ieškoti laimės visoms 
sieloms žemėje“ [56, 80]. Dvasinės valdžios pirmumas prieš pasaulietinę 
reiškėsi tuo, kad vyriausybės galva visada buvo vienuolis, 

Kašagas — ministrų taryba susidėjo iš keturių ministrų — kalonų: tri- 
jų pasauliečių ir vieno vienuolio. Tai buvo dalailamos vykdomasis orga- 
nas, jam solidariai atsakingas. Kašagas buvo aukščiausia šalies teisminė 
instancija. Kašagas skyrė ir šalino gubernatorius, leido kai kuriuos įsta- 
tymus ir dekretus, bet tik einamaisiais reikalais, nes nebuvo įstatymų lei- 
džiamasis organas. Vienas kalonas, carong šapas, buvo vyriausias Tibeto 


kariuomenės vadas ir pinigų kalyklos viršininkas. Kiti kalonai nevadova- 


vo kurioms nors žinyboms, bet turėjo vykdyti dalailamos ir kašago pave- 
damus uždavinius, lankyti kašago posėdžius ir daiyvauti sprendžiant vals- 
tybės reikalus. Kašagas rinkdavosi į posėdžius kasdien, išskyrus šešta- 
dienius. Ketvirtadieniais kašago posėdžiuose dalyvaudavo delaiiama. Tą 
dieną kašagas posėdžiaudavo Potalos rūmuose ir svarstydavo praėjusios 
savaitės krašto reikalus. 

Igcanas — vienuolių taryba — susidėjo iš keturių vienuolių-valdinin- 
kų ir tvarkė bažnyčios reikalus. Jis vedė visų krašto vienuolių ir bažny- 

tinės hierarchijos tarnautojų sąrašus, laikė savo žinioje bažnyčios turtą 
ir buvo atsakingas už vienuolių-administratorių apmokymą bei parengimą. 

Pasaulietinis krašto valdymo aparatas ir finansai buvo tiesioginėje va- 
dinamojo cekchango žinioje. To organo priešaky buvo keturi finansų mi- 
nistrai — ceponai, betarpiškai valdą pasaulietinę administraciją. Cek- 
changas turėjo savo žinioje vaistybinę nuosavybę, vedė pasaulietinės di- 
duomenės turtų apskaitą ir buvo atsakingas už pasauliečių valdininkų 
ruošimą. 

Teoriškai įstatymų leidimo funkcijomis su dalailama arba jo vardu 
veikiančiu regentu dalijosi nacionalinė asamblėja — congdus. Ją sudarė 
keturi igcano nariai ir keturi ceponai, taip pat trijų svarbiausių vienuoly- 
nų — Drepungo, Seros ir Galdano — atstovai ir keletas aukštų valdininkų, 
iš viso paprastai apie 20 žmonių. Tai buvo siauros praktiškai darbinės 
sudėties congdus. Galėjo susirinkti ir didžioji nacionalinė asamblėja, ku- 
rioje atstovauta visiems šalies vienuolynams, bet ji buvo šaukiama labai 
retai. Kalonai niekur posėdžiuose nedalyvavo. Jiems buvo leidžiama tik 
sekti congdaus posėdžių eigą iš kambarėlio, esančio greta posėdžių salės. 

Įvairioms ūkio šakoms ir žinyboms vadovavo žemės ūkio, mokesčių, 
pašto ir telegrafo, krašto apsaugos ir kt, valdybos. Dažnai kiekvienoje bu- 
vo du viršininkai — pasaulietis ir vienuolis; pastarasis turėjo prioritetą. 
Administraciniu atžvilgiu Tibetas buvo padalytas į 53 apygardas — dzon- 


gus (iš „dzong“ — „pilis“, „tvirtovė“); jų priešaky buvo dzongponai — 


apygardų viršininkai, kurių vienas irgi — vienuolis, o kitas — pasaulietis. 
Kai kurie miestai ir sritys paversta savarankiškais administraciniais vie- 
netais, valdomais aukštesnio rango gubernatorių. Prie dzongponų buvo 
valdybos, tvarkančios apygardų ūkinius ir religinius reikalus. 

Būsimi valdininkai, pasauliečiai ir vienuoliai, savo pareigoms buvo 
ruošiami, pirmieji — kaip stažuotojai valstybinėse įstaigose, o antrieji — 
specialioje aukštojoje mokykloje. Triskart per metus igcano ir cekchan+ 
go valdininkai pateikdavo dalailamai patvirtinti kandidatus į tarnybas. 
Valdininko karjera prasidėdavo, kai jis gaudavo tarnybą. Visi valdinin- 
kai turėjo rangus, suskirstytus į septynias kategorijas — rimus. Aukš- 
čiausias rangas buvo dalailamos, antrasis — regento. Trečiąjį rangą tu- 
rėjo kalonai, ketvirtąjį — igcano ir cekchango Nariai ir vietinės aukštes- 
nės kategorijos valdytojai. Svarbiausių apygardų dzongponai gaudavo 
penktąjį rangą, vidutinės reikšmės apygardų — šeštąjį, nelabai svarbių 
apygardų dzongponai ir įvairūs valdininkai — septintąjį. Valdininkas bū- 
davo skiriamas į tarnybą paprastai trejiems metams, ir tik nedidelė pa- 
reigūnų dalis tą pat vietą gaudavo pakartotinai, 


Tibete buvo keletas didelių pusiau nepriklausomų sričių, kaip Sakja 
ar pančenlamos arba didžiausiųjų vienuolynų valdos. Šie regionai, taip 
pat žymiųjų klanų valdos, apėmė daugiau kaip 50% visos dirbamosios že- 
mės, dažniausiai pačios geriausios. Tų sričių valdytojai turėjo šimtus 
tūkstančių valstiečių, kurių asmeninė laisvė neretai buvo apribota, pa- 
vyzdžiui, įvairių ūkių valstiečiai tuoktis galėjo tik savo šeimininkams lei- 
dus. Už darbininkę moterį, kuri ištekėjusi nuo vieno šeimininko kėlėsi 
pas kitą, reikėjo mokėti išpirką. Tokie regionai buvo pusiau nepriklauso- 
mi todėl, kad neturėjo savų pajėgų tvarkai palaikyti. Net jų teisminė ga- 
lia, leidusi bausti už kai kuriuos nusikaltimus, buvo nepilna ir negaluti- 
nė — pavaldinys visada galėjo jų nutarimą apskųsti centrinei valdžiai. 
Centrinė vyriausybė vienvaldiškai laikė savo žinioje tokias susisiekimo 
priemones (bendratibetinė sacigo sistema), kaip pašto stotys, įkurtos vi- 
same Tibete 15—30 km viena nuo kitos. Centrinė vyriausybė kaldino pi- 
nigus ir palaikė visus ryšius, pavyzdžiui, prekybinius, su užsieniu, 

Nors viduramžių Tibeto visuomenė savo struktūra ir socialine hierar- 

chija buvo itin sudėtinga, ji dalijosi į dvi pagrindines klases: dirbančiuo- 
sius — žemdirbius, gyvulių augintojus, amatininkus, savo padėtimi labai 
artimus baudžiauninkams,— ir dvasinius bei pasaulietinius feodalus, baž- 
nyčios hierarchus ir „gyvuosius budas", aristokratijos klanų narius ir dig- 
nitorius, centrinio ir vietinio administracinio aparato valdininkus, suda- 
rančius valdančiąją Tibeto visuomenės klasę, kuri stengėsi be perstojo 
turtėti. 
““ Tibetas buvo bažnytinė valstybė. Paprotys atiduoti į vienuolyną jau- 
niausius šeimos sūnus stiprino kontaktus tarp pasaulietinės ir bažnytinės 
valdžios, nors tarp jų ir būta nuolatinio trynimosi. 1663 m. surašymo duo- 
menimis, Tibete buvo 1800 vienuolynų su 100000 vienuolių, vyrų ir mo- 
terų. 1885 m. tik Gelugpos sektos vienuolynų buvo 1026 ir juose — 491 242 
vienuoliai, o iš viso Tibete XIX a. pabaigoje buvo 2500 vienuolynų su 
760 000 vienuolių, vyrų ir moterų; tai sudarė vieną penktadalį visų kraš- 
to gyventojų. XX a. pradžioje Lasoje gyveno 40000 žmonių, o trijuose 
dideliuose netoli jos esančiuose vienuolynuose — Galdano, Seros ir Dre- 
pungo — tuo laiku buvo 20 000 vienuolių [57, 57]. 

Vienuolynai buvo atleisti nuo mokesčių, kontroliavo didelius žemės 
plotus su daug valstiečių ir savo valdose vykdė kai kurias valdžios funk- 
cijas, pavyzdžiui, galėjo teisti už nedidelius nusikaltimus. Čia reikia pri- 
durti, kad vienuolynai gaudavo pajamų už įvairias tikintiesiems atlieka- 
mas apeigas. Visų vienuolyno turtų ir pajamų savininku buvo galima lai- 
kyti vienuolių bendriją, kuriai atstovavo vienuolyno reikalų vedėjas, ar- 
ba vieną asmenį — jo vyresnįjį, ypač tais atvejais, kai jis buvo žymus 

atgimėlis. Pačiame vienuolyne nebuvo turtinės lygybės. Juk vienuoliai 
buvo kilę iš šeimų su nevienodais ištekliais, be to, turėjo savo nuosavybę, 
galėjo prekiauti ir turėti asmeninių pajamų už apeigas tikintiesiems. Ne- 
turtingi vienuoliai tarnavo turtingiems savo kolegoms. Senose sektose, 
kur vienuoliams buvo leidžiama vesti, susituokę vienuoliai gyveno kai- 
muose ir vertėsi žemdirbyste, Bet ir neturtingi Gelugpos vienuoliai per 
sėją ir darbymetį dažnai išeidavo namo, į kaimą, padėti šeimai ūkio dar- 
buose. Stokodami lėšų ilgai mokytis, nepasiturintys vienuoliai paprastai 
negaudavo gero išsilavinimo ir likdavo pusiau beraščiai, o kai kurie ir 
visai beraščiai. Mokslas kainavo nepigiai, dar tibetiečių poetas Milarepa 
sakė: „Negalima apsieiti be dovanų, neturėdamas turto, nepažinsi reli- 
gijos“ [87, 121]. - 

Dideli vienuolynai laikė sukarintus vienuolių, dobdobų, būrius, kurie 
ėjo sargybą, žiūrėjo tvarkos per iškilmes, pavyzdžiui, monlamo metu 
Lasoje, vykdė nuosprendžius, susijusius su kūno bausmėmis, ir kt. Dob- 
dobai nešiojo ypatingą uniformą, o jų šukuosena priminė už ausų užsuk- 
tus avino ragus. 

„Dvasininkija pagal religijos įstatymus laikoma „išėjusia iš namų“, to- 
dėl atleista nuo mokesčių ir pavaldi tik savo vienuolyno administracijai“ 
[48, 151]. Vienuolyno administraciją sudarė vyresnysis, skiriamas tre- 
jiems metams, šamas — „didžio susirinkimo dorovės valdytojas“, žiūrįs, 
kad vienuoliai laikytųsi drausmės, ir einąs teisėjo pareigas (buvo skiria- 
mas vieneriems metams), ir šabdogpa — šamo padėjėjas (skiriamas pu- 
sei metų). Kiekvieną vienuolyno padalinį, dacaną, administravo tokie pat. 
pareigūnai. 

Papročiai Tibeto vienuolynuose dažnai, kaip sakoma, būtų galėję bū- 
ti geresni. „Mūsų dienomis, — rašė XVIII a. autorius, —lamos skerdžia gy- 
vulius ir, nė kiek nesigėdydami, gardžiuojasi jų krauju bei mėsa“ [87, 
123]. Daugelis keliautojų pažymi, kad vienuoliai nuolat užmegzdavo ryšį 
su moterimis už vienuolyno ribų, o pačiuose vienuolynuose klestėdavo 
homoseksualizmas. Tarp seksualinių ryšių, kuriuos tibetiečiai laikė ypač 
smerktinais, nurodomas ir mokytojo ryšys su mokiniu. XVI a. iš vieno 
vienuolyno į kitą bastėsi dainininkas ir poetas Dugpa Kunlegas, savo dai- 
nose šaipęsis iš vienuolynuose viešpataujančios tvarkos: 


Ten, kur mokoma mąstyti, 
Kiekvienas vienuolis turi moterį 
Ir palaiko su ja slaptą ryšį. 

Bet aš, vargšas jogas, l 

Nuo to susilaikysiu: 


Bijau, kad vieną gražią dieną 
Netapčiau šeimos. tėvu: 


„Aplankiau Dugo vienuolyną. 
Tarp didžiojo Dugo vienuolių 
Vyksta karas, dalijantis turtą. 
Bet aš, vargšas jogas, 

Nuo to susilaikysiu: 

Bijau, kad dėl turto dalybų 
Nesusipešių broliai mano šeimoj! 


Logikos fakultete 

Kiekvienas vienuolis turi berniuką, 
Draugužį, kad juo pasidžiaugtų. 
Bet aš, vargšas jogas, 

Nuo to susilaikysiu: 

Bijau, kad nepadaryčiau nuodėmės 
Ir nesusitepčiau kūno! [87, 124]. 


Senovėje tibetiečiai buvo karinga tauta. Bet dar ir ne taip seniai kla- 
joklių tarpe galėjai sutikti puikių karių. „Mano kalavijo makštis bus 
priešo kepenys“,— sako tibetiečių priežodis. Tačiau, nors Tibete kariuome- 
nės būta nuolat, iki pat mūsų dienų, pastaraisiais šimtmečiais ji neatrodė 
pakankamai kovinga, o XVIII a. pabaigoje ir XIX a. pradžioje, susidur- 
dama su armija, aprūpinta naujais europiniais ginklais, ji iš viso niekam 
netiko. Lasos vyriausybė turėjo teisę Tibetui ginti nuo svetimšalių šaukti 
į kariuomenę visus vyrus nuo 15 iki 60 metų amžiaus. „Kiekviena šeima 
įpareigota — pažymi P. Kozlovas, — vyriausybei pareikalavus, nurodytų 
laiku pristatyti vieną, būtinai raitą karį“ [17, 141]. Iš visko sprendžiant, 
praktiškai to niekad nebūdavo. Kariuomenė viduramžių Tibete nebuvo lai- 
koma atskira veiklos sritimi, kurioje galėtum padaryti karjerą. Civilinė 
sfera nebuvo griežtai atribota nuo karinės. Kariškiai turėjo tuos pat ran- 
gus, kaip ir civiliniai valdininkai pasauliečiai, o skiriant į tarnybas, ga- 
liojo principas, kad armijos karininkus galima pakeisti civiliniais valdi- 
ninkais, ir atvirkščiai. Karinėje žinyboje irgi taikyta valdžios dvejopumo 
principas, kariniai viršininkai taip pat buvo du — pasaulietis ir vienuolis, 
Kariuomenė nebuvo didelė. 

Tibeto karinėms pajėgoms vadovavo generolai — dahponai. Dahpo- 
nas buvo 500 kareivių dalinio vadas. Be jo, daliniui komandavo dar to- 
kie karininkai: 250 kareivių bataliono vadas — ruponas; kapitonai — 


džaponai, kurių buvo po vieną batalione; leitenantai — dinponai,— jų bus 

vo po du kiekviename batalione. „Vykstant į karą, užsidedami šarvai. Jų 
šarvai — iš siaurų geležinių plokštelių, grandžiuoti arba žiediniai. Raiti- 
ninkai prisisega prie šalmo raudoną kutą arba povo plunksną, prie šo- 
no — plačiaašmenis kirvis, už nugaros — šautuvas, rankoje — ietis. Pės- 
tininkai — su šalmais, prie kurių prisisegę gaidžio plunksnas, prie šono 
prisikabinę plačiaašmenius kirvius, už juostos užsikišę nedidelius kardus, 
už nugaros — lankas ir strėlės, rankoje — nendrinis arba medinis skydas, . 
kai kurie turi ilgas ietis. Jų mediniai skydai su tigrų atvaizdais ir iš oro 
pusės apkalti geležies lakštais... Jų lankai — iš medžio, su raginiais ant- 
galiais, bet tamprūs... Kas metai — pirmą, antrą ir trečią mėnesį — rengia- 
ma kariuomenės apžiūra“ [28, 134—135]. 

Kiekvienas kareivis gaudavo „pramitimui“ 16 kg miežių per mėnesį.. 
Kareiviai būdavo išlaikomi vietos valstiečių sąskaita: vienas kareivis pra- 
m avo iš vieno kano žemės [11, 115]. 

Kad senovės Tibeto visuomenės socialinio gyvenimo vaizdas būtų pil- 
nesnis, reikia keletą žodžių pasakyti apie Tibeto teismą. Senovės ir vi- 
duramžių Tibetui, matyt, buvo būdinga, kad ilgai viena šalia kitos eg- 
zistavo papročių teisė, kurios šaknys siekė nusistovėjusius pirmykštės 
bendruomenės papročius, ir rašytinė teisė. Net ir tada, kai Tibete jau 
veikė rašytiniai įstatymai, juose buvo nurodyta: „Jei negalima nustatyti 
nusižengimo pobūdžio, tai reikia klausti, kas tokiais atvejais daryta anks- 
čiau“ [5, 172]. Pirmieji įstatymai turbūt buvo užrašyti prie Songcen Gam- 
po: pametinėje kronikoje iš Dunchvango pažymėta, kad 655 m. patarėjas, 
Tongcen Julzungas „parašė įstatymo tekstą“ [53, 13]. Apie Songcen Gam- 
po laikų įstatymus išliko tik trumpų žinių vėlesniuose šaltiniuose. Tai 
buvo įstatymai, nusaką monarcho santykius su patarėjais, patarėjų subor- 
„dinaciją ir rangus, draudžią įsileisti į tarybas moteris [5, 170—171]. Apie 
„konkretų įstatymų turinį labai maža kas žinoma. Ginčų ir nesantaikų kal- 
+ininkai buvo plakami rimbais, žmogžudžiai baudžiami mirtimi, vagys už 
pavogtą daiktą turėjo atlyginti aštuoneriopai, melagiams ir melagingiems 
liudininkams buvo nupjaunami liežuviai [80, 329]. Kitomis žiniomis, už 
žmogžudystę dar buvo privalu sumokėti kompensaciją monarchui ir pa- 
„dengti nužudytojo šeimai lėšas, išleistas jo auginimui, Atpildas už pa- 
-vogtų daiktų vertę priklausė nuo to, kokia buvo apvogtojo padėtis: kas 
-pavogė iš monarcho, turėjo grąžinti šimteriopai daugiau, o kas pavogė iš 
„paprasto žmogaus pasauliečio — devynis kartus daugiau [5, 171]. Laisvas 
„žmogus galėjo būti baudžiamas ir paverčiant jį nelaisvu (trenu). 

Kompensacijos už žmogžudystę dydis priklausė nuo nužudytojo as- 
mens,- visuomeninės padėties. Sumokėti buvo galima pinigais, prekėmis 

435 ar šiaip savo turtu. Jei žudikas arba jo giminės neįstengė sumokėti, tai 


patį žudiką galėjo „teisėtai“ užmušti žuvusiojo giminių galva, vis tiek, kur 
radęs. Kompensacija už sužeidimus buvo dešimt kartų mažesnė. [60, 231, 
232]. Už kompensacijos sumokėjimą nužudytojo šeimai atsakė visa žŽmog- 
žudžio šeima. Kompensacijos dydis priklausė ne tik nuo nužudytojo sta- 
tuso, bet ir nuo žudiko statuso ir su juo susijusio atsakomybės laipsnio. 

Nusikalstamumas, kaip ir daug kas Tibete, buvo aiškinamas karma 
(žr. 167 p. ir toliau). Jis laikytina žemesniųjų gyventojų sluoksnių lemtimi. 
„Tas, kuris gyvena pasiturimai, galvoja apie religiją; tas, kuris gyvena 
skurde, galvoja, kaip ką nors pavogti.“ Ir nors čia buvo turima omeny 
atitinkamų žmonių gyvenimo sąlygos, tos sąlygos aiškinta kaip pirmes- 
niame gyvenime padarytų nuodėmingų veiksmų pasekmė. Todėl tradi- 
cinės tibetiečių ideologijos požiūriu nusikalstamumas praktiškai toks pat 
amžinas ir neišnaikinamas, kaip ir žmonių nuodėmingumas. ,„Nesuimsi 
visų blogų žmonių, neišgaudysi visų piktų šunų“, — sako tibetiečiai. Žmo- 
gui suimti užtekdavo įtarimo, kad nusikalto. Įtartąjį supančiodavo, pa- 
sodindavo į kalėjimą ir tardydami mušdavo — kartais viešai, kad kiti pa- 
simokytų. 

Teismas Tibete nebuvo atskira institucija, ir teismo funkcijas vykdė 
ne specialūs teisėjai, o valdininkai-administratoriai, kaimų bendruome- 
nėse ir gentyse — seniūnai ir vadai. Būta nusikaltimų gradacijos, ir nusi- 
kaltusįjį galėjo bausti tik tas ar kitas pareigūnas. Vienuolynuose teisė 
administracija. Ypatingai sunkiai nusikaltusį vienuolį iš pradžių išvary- 
davo iš vienuolyno ir tik po to atiduodavo į pasaulietinės administracijos 
rankas. Trumpai sakant, Tibete buvo taikoma taisyklė, kad „nusikaltimą 
padaręs asmuo teismingas organizacijai, apie kurią kalbama“ [57, 167}, 
t.y. kuriai jis priklausė. Stambūs žemvaldžiai galėjo patys teisti savo 
valstiečius. 

Spręsdamas bylas, valdininkas vadovavosi „Trylika nutarimų“, kurie 
buvę padaryti prie Songcen Gampo ir, pasak tradicijos, išvesti iš Budos 
laikais gyvenusio mitinio valdovo Melongdongo sentencijų, — ne įstatymais 
tikra to žodžio prasme, o moraliniais-etiniais pamokymais, Trisong Dece- 
no kodekso liekanomis, išsaugotomis paskesnėse kronikose, taip pat vė- 
liausiomis, tiek vietinėmis (pavyzdžiui, Sakjoje — Sakjos kodeksu), tiek 
bendromis viso Tibeto kronikomis. Įstatymus Tibete kodifikavo mums ži- 
nomas Sandžai Džamcas. Valdininkas-teisėjas, darydamas nuosprendį, va- 
dovavosi taip pat vietinės ir centrinės valdžios organų įsakymais bei po- 
tvarkiais, bendru Tibeto bei vietiniu papročiu ir precedentu. Kaltininkas, 
iškviestas apklausai, priešais valdžios atstovą klūpodavo. Kankinimai 
tardant buvo įprastas reiškinys. 

Bausmės už kriminalinius nusikaltimus, nusikaltimus valdžiai ir reli- 
gijai buvo viduramžiškai žiaurios: laikymas tamsiojoje ir plakimas rim- 
bais, rankų, kojų nukirtimas, liežuvio nupjovimas, vienos ar abiejų akių 
išdūrimas, ausų ir nosies nupjovimas, paskandinimas, sušaudymas — pra- 
džioje iš lanko, vėliau iš šautuvo, — ir t. t. Jei vagis negalėjo atlyginti pa- 
vogtų daiktų vertės, turėjo atidirbti. Kalinimas kaip savarankiška baus- 
mės priemonė nebuvo taikomas. Paprastai nusikaltėlis buvo laikomas ka- 
lėjime tik tardymo metu, maisto čia dažniausiai negaudavo ir gyvendavo 
iš aukų ir to, ką jam įstengdavo perduoti giminės. Nusprendus nusikaltė- 
liui nukirsdinti rankas ar kojas, jo giminės jau stovėdavo su puodais ver- 
dančio aliejaus, į kurį tuojau įkišdavo bigę, kad tokia griežta ir skaus- 
minga priemonė sustabdytų kraujoplūdį ir dezinfekuotų žaizdą. Šiaip nu- 
sikaltėlis galėjo mirti nukraujavęs ar nuo gangrenos. 

Nuteistieji mirti senovėje būdavo ne tik paskandinami, sušaudomi iš 
lanko ar šautuvo, bet ir sudeginami. Nuteistasis paskandinti kartais būda- 
vo ne iškart metamas į vandenį su akmeniu ant kaklo, bet pirma įsupa- 
mas į žalią jako odą ir paliekamas saulėje. Kai, odai džiūstant ir veržiant, 
jis iškentėdavo visas kančias, tada būdavo surišamas ir įmetamas į van- 
dens srautą, bet ir čia kartais jam nebuvo duodama tuoj nuskęsti, o pri- 
smaigstoma į nusikaltėlio kūną medžio šakelių ir šaudoma į plaukiantį 
vandeniu iš lankų ar šautuvų kaip į taikinį. 

Neaišku, ar vienuoliai būdavo baudžiami kūno bausmėmis. Šiaip ar 
taip, įrodžius, kad vienuolis apsivogė, jis būdavo apvelkamas baltais dra- 
bužiais, pavedžiojamas po vienuolyną, paskui išvedamas į lauką ir laz- 
domis varomas šalin. Nusikaltėlis netekdavo vienuolio vardo, būdavo iš- 
vejamas iš bendruomenės ir tik po to baudžiamas jau kaip pasaulietis. 

Sužaloti nusikaltėliai paprastai papildydavo elgetų, „,„maitvanagių“ — 
rodžobų eiles. Minios tokių elgetų amžiais bastydavosi po kraštą, suda- 
rydamos itin agresyvias gaujas, kurios, nors taip pravardžiuojamos, anot 
taiklaus Sarat Čandra Daso pasakymo, „griebdavo gyvus“. Jei kas sutik- 
davo jas, ypač nuošaliose vietose, nesitikėdavo nieko gera. 

Civilinės bylos neretai būdavo sprendžiamos per tarpininkus, ir steng- 
tasi šalis sutaikyti. Nusikaltusiems būdavo galima skirti baudas, laikinai 
ką nors uždrausti ar apriboti. 

Nuokampiuose šalies rajonuose, ypač klajoklių tarpe, sprendžiant bau- 
džiamąsias ir civilines bylas visų pirma vadovautasi papročiu. 

Tokia bendrais bruožais buvo teisena viduramžių Tibete, taip atrodė 
tibetiečių gyvenimas socialiniu požiūriu. 

Tibetiečiai nuo aplinkinių tautų skyrėsi ir tuo, ką valgė, kaip rengėsi, 

Jau sakėme, kad tibetietį nuo kitų tautų atstovų skyrė jo valgis. O 
"valgė jis, ypač žemdirbys, tai, ko nevalgė niekas iš jo kaimynų pietuose, 
Šiaurėje, vakaruose ir rytuose,— dzambą. Dzamba — gana stambaus ma- 
limo miežiniai miltai, primenantys paplitusią ikirevoliucinėje Rusijoje 
„grūstinę. Dzambą tibetiečiai gamindavo taip: miežius nuplaudavo, gerai 
'pagruzdindavo karštame smėlyje, išvėtydavo, kad grūdai atsiskirtų nuo 
smėlio, perplaudavo, paskui maldavo rankinėmis girnomis arba vande- 
niniame malūne — ir dzamba būdavo gatava. Ruošdami dzambą, trauk- 
:davo dainą. „Kada nuimti nuo ugnies ąsotį, kada į jį įberti saują miežių, 
"kiek maišyti, kol smėlį su grūdais išbersi į sietą,— visa tai pasakydavo 
"daina, Jos posmai — išmintingas laikmatis“ [26, 177]. Miežius gruzdinda- 
"vo ne tik smėlyje, bet ir atvirame katile ant geros, vienodos ugnies, mai- 
:Sydavo pagaikščiuų, jo galą apvynioję skuduru, gausiai suvilgytu aliejum, 
kad nuolat būtų patepamas katilo dugnas. Gaudavo patogų laikyti ir ga- 
benti maisto produktą, kurio visada turėdavo po ranka — ir namie, ir 
kelionėje. Dzamba ilgai negesdavo, dėl to būdavo galima sudaryti nema- 
žas jos atsargas. Dzambą laikydavo ir gabendavo iš odos padarytuose 
maišiukuose ar didžiuliuose maišuose. Dzamba — Tibeto duona. Miežių 
auginimas ir šis produktas, kurį sukūrė daugelio tibetiečių kartų protas 
ir darbštumas, padėjo jiems eksploatuoti Tibeto kalnyno plotus. 

Gruzdintų miežių miltus galima valgyti ir sausus, šilta srovele išby- 
Tėjusius iš po malūno girnakmenio. Bet tai dar ne tikra dzamba. Tibetie- 
tis paima maišelį dzambos, išsitraukia savo dubenėlį — dažniausiai medi- 
nį, — kurį visada nešiojasi užantyje, įberia į jį saują miltų, pripila arba- 
tos su sviestu ir pirštu užminko kietą tešlą, iš kurios prikočioja tvirtų ru- 
tuliukų, vadinamų alochais. Čia jau tikra dzamba! Kas neturėjo arbatos 
su sviestu, galėjo išsiversti vien arbata, kas neturėjo arbatžolių, pasiten- 
kindavo paprastu vandeniu. Alochas laikomas trimis pirštais ir atkanda- 
mas mažais gabaliukais. 

Dzambai paruošti reikia arbatos, ir tibetiečiai nieko nevalgo be ar- 
batos. Arbata — pagrindinis Tibeto gėrimas. Ji Tibete pasirodė X a. ir 
buvo gabenama iš Kinijos bei Indijos. Visas rytų Tibetas arbatą gaudavo 
iš Jadžou (Junano). Arbatžolės būdavo presuojamos į penkių su puse 
svarų plytas. Dvylika tokių plytų tibetietis įpakuodavo į švarią jako odą, 
ir išeidavo nešulys. Tokio arbatžolių kiekio vidutiniškai šeimai užtekdavo 
metams. Vienas jakas gabendavo du arbatžolių nešulius. Mūsų šimtme- 
čio pradžioje arbatą iš Dadzianlu (Kinijos) į rytų Tibetą ir toliau, į cent- 
rinį Tibetą, kasdien nešdavo ir apie 300 nešikų — kuli. Kiekvienas nešda- 
vo 8—10 kg arbatžolių. Presuotą arbatą tibetiečiai ruošdavo iš arbatžolių, 
pridėdavo kai kurių kitų augalų šakelių ir lapelių, suvilgydavo ryžių nuo- 

viru ir suslėgdavo presu. Arbatžolės buvo trijų rūšių: raudonos, geltonos 
ir „laimužė“ — aukščiausios rūšies geltonos arbatžolės. 

Arbata būdavo ruošiama taip. Piestoje sugrūstos arbatžolės įberiamos 
į vandenį ir kelias minutes verdamos. Paskui įdedama druskos, sviesto, 
"truputis sodos arba žiupsnelis medžio pelenų, supilama pro sietą į muštokę 
arba kurį kitą, daugiausia medinį, indą, tinkamą sviestui mušti, ir uoliai 
plakama lazda, kol pasirodo geltonos putos. Gatava arbata supilstoma į 
varinius arba molinius indus, o paskui — į puodelius ir naudojama dzam- 
bai paruošti arba gerti. Tie, kurie buvo neturtingesni, virindavo prastes- 
nės rūšies arbatžoles ir į arbatą dėdavo ne sviesto, o pildavo pieno. 

Prieš pradėdamas gerti iš puodelio, tibetietis pavilgydavo arbatoje 
"pirštų galiukus, pašlakstydavo ją į visas keturias puses — pavaišindavo 
dvasias ir dievus. 

Trečia vieta tibetiečių racione priklauso pieno produktams, pirmiau- 
sia — sviestui. Jakės pienas labai riebus, skoniu maždaug vidurys tarp ož- 
kos ir karvės pieno, ir tibetiečiai jo beveik negeria: jį laiko nešvariu, pana- 
šiu lyg į šlapimą ir vartoja tik kaip vaistą. Švariu ir skaniu laiko iš jo pa- 
darytą sviestą. Geria taip pat riebų, bet skanų jako ir karvės mišrūno — 
džomo pieną. Jį ragavusių nuomone, „skoniu jis beveik nesiskiria nuo: 
grietinėlės" [26, 139]. Iš jo irgi daromas sviestas ir šo — tamsiai geltonas 
tirštas rūgpienis, taip pat varškė. Manoma, kad sviestas švarus, gydomų- 
jų savybių turintis maisto produktas. Jis laikomas išdžiovintuose avių pil- 
vuose ir burdiukuose. Ypač vertinamas senas, laiškus sviestas, o tibetie< 
čiai sviestą išlaikydavo iki 40 metų. Tibetietis visada gamindavo daug 
sviesto, bet Žymi jo dalis būdavo suvartojama ne maistui, o sudeginama 
daugybėje žibių ir kulto lempelių. Žibės — plokšti dubenėliai su gabalu 
sviesto, į kurį įstatyta suktos vilnos dagtis— sviesto suvalgydavo dau- 
giau, negu žmonės. Vien Džokango šventykloje šiokiom dienom degdavo 
„apie du tūkstančiai žibių, kurios išeikvodavo per parą beveik toną svies- 
to. Šventom dienom sviesto išeidavo pusantros tonos“ [12, 40]. 

Iš džomų pieno tibetiečiai darydavo varškę, sausą varškę (čurą) — 
pastarąją darydavo atsargai, ypač klajokliai — ir sūrį Šviežią varškę 
tibetiečiai valgydavo sumaišę su dzamba. Pieno produktai buvo laikomi 
„baltu, švariu maistu“, 

-~ Antras po arbatos gėrimas buvo alus — čanas,—, „drumstas rūgštokas 

gėralas, primenąs kumysą“ [26, 155]. Jį gamindavo taip: miežius išvirda-. 

vo, misą atšaldydavo, paskui į ją įdėdavo mielių ir miltų su imbieru bei 

akonitu ir palaikydavo dvi ar tris dienas. Tada išrūgusią misą atskiesda- 

vo vandeniu — ir alus būdavo gatavas. Jei kubilą pervarydavo, išeidavo 
139 vietinė degtinė — arachas. 


Tibetiečiai — budistai, bet noriai valgo mėsą. Laikomasi nuomonės, 
kad be mėsos atšiauriame Tibeto klimate žmogus neišgyventų. Be to, ti- 
betiečių protėviai ir prieš įvedant šalyje budizmą valgė mėsą, tai kodėl 
jos ir dabar nevalgyti? Taigi tibetietis, tikratikis budistas, mano, kad yra 
nuodėmė nudobti gyvulį, bet kad nėra nuodėmės nueiti į prekyvietę ir 
nusipirkti kito žmogaus nudobto gyvulio mėsos. Tą nuodėmę prisiimdavo 
mėsininkai, todėl į juos visada būdavo žiūrima kaip į atstumtuosius. Mė- 
sininkai gyvulius pjaudavo pamiesčio skerdyklose, šalia savo gyvenvie- 
čių; jų namų sienos būdavo sumūrytos iš avių, jakų kaukolių ir ragų. 
Prieš skersdami galviją, mėsininkai sukalbėdavo porą maldų. 

Kaip papildomas atlygis už darbą jiems būdavo atiduodamos gyvu- 
lių galvos. 

Jei tikinčiajam dėl kokių nors aplinkybių tekdavo pačiam pjauti gy- 
„vulį, jis, stengdamasis aiškiai nepažeisti budizmo dogmų, padarydavo 
„taip, kad gyvulys pasismaugdavo arba, nustumtas nuo uolos, užsimušdavo. 
Mėgstamiausia tibetiečių mėsa buvo aviena. Keptos mėsos jie neval- 
:gė — laikėsi nuomonės, kad aukštikalnių klimate ji apsunkina kvėpavi- 
mą, ir maitinosi virta arba džiovinta. Šaldytą mėsą dažnai valgė žalią. 
: Nedidelius gyvulius — avis, veršiukus, paršus — virdavo ištisus, nenuė- 
me odos. Arba dėdavo į katilą stambius gabalus, Mėsą valgydavo ne vi- 
siškai išvirusią. Jos paprastai nesmulkindavo — kiekvienas įsikąsdavo di- 
delį gabalą ir pjaudavosi peiliu gabaliuką po gabaliuko. Sultinį gerdavo 
atskirai. Džiovindami mėsą atsargai, avių skerdienas džiovindavo ne- 
pjaustytas. Išdarinėję jas pakabindavo saulėje ir vėjyje. Tokia mėsa iš- 
„silaikydavo metus ir ilgiau. Tuo pat būdu džiovindavo ir juostelėmis su- 
pjaustytą jautieną. Džiovinta mėsa būdavo valgoma, kokia yra, be papil- 
domo paruošimo. 

Žuvies tibetiečiai valgė mažai, pasiturintys žmonės jos niekad nevar- 
tojo. Kiaušiniai irgi ne visur turėjo paklausą — tikintieji vengė naikinti 
vištų gemalus. Vienuoliai visai nevalgė kiaušinių. 

Didelę paklausą Tibete turėjo valgomieji griežčiai; jie buvo valgomi 
švieži, dedami į sriubą ir džiovinami atsargai. Tibetiečių virtuvėje būti- 
nai turėjo būti kvietinių miltų, žirnių ir žirninių miltų. 

Tibetiečių virėjai, kurie visada vaikščiodavo išsipaišinę veidą, kad 
būtų matyti, kokia jų profesija, iš šių produktų paruošdavo dešimtis įvai- 
rių patiekalų. Tai buvo tibetiečių mėgstami momo — pyragėliai su mėsos 
-ir svogūnų įdaru, paskaninti laukinio sa šaknimi. Miestuose jie pardavi- 
nėti specialiose krautuvėlėse. Tai buvo jatugas — košė iš dzambos, avie- 
nos ir džiovinto pieno; patugai — miltiniai kukuliai, išvirti avienos sulti- 
„nyje; džatugai — kvietinių miltų ir kiaušinių makaronai, išvirti su aviena; 

tarykas — užvirintas ir suraugintas pienas, kuris paprastai būdavo duo- 
damas prieš pietaujant; tibetiška dešra su kraujo, kepenėlių ir dzambos: 
įdaru; daržovių sriubos, įvairių pavidalų mėsa, net džiovinta grūsta, Žir- 
ninių miltų ir grikių kruopų patiekalai, košės ir t. t. 

Vidutiniški iškilmingi pietūs Tibete susidėjo iš 10—13 patiekalų. Kiek- 
vienas svečias ateidavo su savo dubenėliu. Tibetiečiui be dubenėlio taip 
pat sunku išsiversti, kaip kareiviui be savo šaukšto. „Kiekvienas tibetie- 
tis turi atskirą puodą ir dubenėlį, iš kurių valgo ir geria skyrium nuo kitų 
šeimos narių. Priimti maistą ar gerti iš svetimo indo, ypač kitataučio, lai- 
koma susitepimu... Dubenėliai paprastai nešiojamasi užantyje ir laikomi... 
elegancijos objektu, todėl neretai ištekinami iš brangaus medžio ir aptai- 
somi sidabru” [31, 260]. Svečias pirmiausia būdavo pavaišinamas arbata 
arba čanu ir tik po to pasiūloma „pirmas patiekalas“ — salčigas, pavyz- 
džiui, virtos ar džiovintos avienos, dzambos ir arbatos. Svečias turėdavo 
nugerti trečdalį puoduko — jei išgerdavo daugiau, nusikalsdavo geram 
tonui, jei mažiau — įžeisdavo šeimininką. Tarnai arba pats šeimininkas 
stebėdavo svečio puoduką ir, kai tik jis išgerdavo trečdalį, pripildavo jį 
vėl. Per iškilmingus pietus buvo nepriimta valgant šnekėtis, kalbėtasi pa- 
valgius, geriant arbatą ir čaną. Vaišinant miežiniu alumi — čanu arba 
degtine — arachu, ant butelio, ąsočio kaklelio, puoduko ar taurės buvo 
uždedamas gabalėlis sviesto. Vaišindamiesi vynu, tibetiečiai siūlydavo 
įmantrius, vingrius tostus su gražiom įžangom. Pasigerti nebuvo gėda. 

Tibete būdavo ruošiama daug kolektyvinių vaišių, kuriose dalyvau- 
davo šimtai Žmonių. Vaišintasi per šventes vienuolynuose, kai maldinin- 
kai duodavo vienuoliams arbatos su užkandžiu (koše) ir t.t. Šiam tikslui 
turėta didžiulių katilų, kuriuose būdavo verdamas valgis visiems iš karto. 

Įprastinis, labiausiai paplitęs tibetiečio drabužis buvo čuba — susiau- 
čiamas, dažniausiai pilkos arba pilkšvos spalvos chalatas ilgom plačiom 
rankovėm ir stačia apykakle. Čuba buvo susiaučiama į dešinę pusę ir už-: 
rišama raiščiais. Čubos fasonas buvo vienodas visame Tibete. Tai trijų 
ar keturių palų kimono su įsiuvais šonuose. Gyvulių augintojų čuba buvo 
siuvama kiek trumpesnė, negu žemdirbių, kad ilgi skvernai nekliudytų 
jojant. Vasarinė čuba buvo iš milo, žieminė — iš avikailio. Turtingi žmo- 
nės avikailį aptraukdavo gelumbe ar net šilku. Vasarinė, milo, čuba kai 
kada siūtasi su pamušalu. Čubą tibetietis pasijuosdavo juosta — ira, nu- 
pinta iš jako sprando vilnos ir uodegos ašutų. Viršum juostos visada buvo 
daroma išgauba — užantis, kuriuo naudotasi vietoj kišenės įvairiems 
smulkiems daiktams laikyti, o moterys jame kartais nešiodavo ir nauja- 
gimį. Čuba buvo dėvima kiaurus metus. Šaltu ir lietingu oru ant jos dar 
būdavo užsimetamas gabalas šiurkščios vilnonės medžiagos — savotiš- 


kas neperšlampamas apsiaustas. Jėi orai, tibetiečių supratimu, buvo vi- 
dutiniški, tai, nuleidę dešiniąją čubos rankovę, užsikišdavo ją už juostos 
ir pritvirtindavo prie juostos, likdavo kas vienmarškinis, kas nuogas (var- 
guoliai čubą dažnai vilkėdavo tiesiog ant pliko kūno). Žiemą vargetai 
čuba buvo ir antklodė: nusirišęs juostą, tibetietis apsigaubdavo čuba nuo 
galvos iki kojų. Marškinių ir kelnių, kaip ir kojinių, beturčiai nenešio- 
davo, žiemą užsimaudavo tik avikailio antkelius. Pasiturintys ir turtingi 
žmonės po čuba vilkėdavo marškinius ir kelnes — neretai odines. 
Marškiniai, ogdžu, buvo dvejopi — arba ilgom rankovėm, bet be sa- 
gų, arba su sagomis, bet be rankovių. Vieni ir kiti taip pat buvo susiau- 
čiami į dešinę pusę. Kelnės, getunai, buvo trumpos, kartais su plyšiais 
gamtiniams reikalams atlikti. Kai kada berankoviniai marškiniai ir kelnės 
buvo siuvami vieno gabalo, panašiai kaip europinis vaikų kostiumėlis. 


Moterų marškiniai nesiskyrė nuo vyrų. Tiktai moterys nešiojo ne kelnes, 


o sijoną. 

Buvo avima miliniais batais. Jų galvos buvo milinės, aulai taip pat 
miliniai, rečiau odiniai, o padai — iš kelių sluoksnių persiūto veltinio su 
žaliaminės odos sluoksniu. Aulai siekė iki kelių ir buvo parišti odiniais 
arba spalvotais milo raiščiais. Vyriškų batų aulai paprastai buvo tamsiai 
raudoni, bet pasitaikydavo ir įvairiaspalvių. Moterys dažniau avėjo ža- 
lios spalvos batus. Vienuolių, ypač Lasos rajone, labiau mėgta odiniai 
batai. Jie buvo siuvami ir su vilnonės medžiagos pamušalu. 

Paprasto tibetiečio galvos apdangalas buvo namų gamybos veltinė ke- 
purė, kartais apsiūta medžiaga, o klajoklių — žiemą kailinė arba kailiu 
apsiūta veltinė kepurė. Kepurės buvo arba plokščios, berečių tipo, arba 
panašios į europines vyriškas skrybėles. 

Vienuoliai nešiojo raudonos arba tamsiai rudos spalvos chalatus, „gy- 
vieji budos“ arba vienuolynų vyresnieji ant jų užsivilkdavo ir geltonus 
švarkus. Vienuolynuose jie vaikščiodavo vienplaukiai, o už jų ribų už- 
sidėdavo čoidžes — geltonas smailiaviršūneės kepures su atlankais, trupu- 
tį primenančias senovės graikų karių šalmus.. 

Valdininkų apsirzengimas griežtai atitiko jų rangą ir pareigybę. Aukš- 
tieji dalailamos valdininkai nešiojo geltonus atlasinius chalatus, ant jų — 
raudoną liemenę, o ant galvos — brokatinį šalmą. Apygardų viršinin- 
kai — dzongponai vilkėjo tamsiai purpurinio atlaso chalatus, avėjo mar- 
gais raštais išsiuvinėtus batus, jų skrybėlės buvo brokatinės, su koraliniu 
ratuliu viršūnėje, kaip kinų. 

Moterų drabužiai Tibete buvo nevienodi — žiūrint koks rajonas. Juos 
sudarė čuba, sijonas, palaidinė ilgomis rankovėmis, ilga berankovė ir pri- 

juostė, pasiūta iš įvairiaspalvių medžiagos juostų. Bendra moters išvaiz- 
da labai priklausė nuo jos šukuosenos ir papuošalų. Pagrindinis šukuose- 
nos elementas, kasa, buvo vienodas ir vyrų, ir moterų. Bet vyrai plaukų 
dažnai iš viso nepynė — jie krito jiems ant pečių. Aukšti valdininkai: 
plaukus rišo ant galvos į kuokštą, kurį puošė brangia amuletų dėžute —- 
gau. Moterys žemdirbystės rajonuose plaukus pynė į dvi kasas, gyvuli- 
ninkystės — į keliasdešimt plonų kaselių. 

Vyrai, net patys neturtingieji, nešiojo papuošalus. Privalomas buvo 
auskaras su biriuza dešinėje ausy, o kairėje galėjo būti didelis žiedas su 
biriuza — alukas. Kilmingieji ir turtingieji į kairiąją ausį būdavo įsise- 
gę auksinį žiedą, rutuliukus su biriuza ir apačion nusmailėjusiu žaliu 
brangakmeniu. Ant krūtinės tibetiečiai nešiojo auksines, sidabrines arba 
varines dėžutes su amuletais. Ištekėjusios moterys ant dešinės rankos mū- 
vėjo masyvias baltų kriauklių apyrankes. 

Moterų tarpe buvo paprotys dažytis veidą raudonais, rudais ar juodais 
dažais. Manoma, kad žiemą tai saugojo nuo žvarbaus vėjo, bet yra pada- 
vimas, jog veidą moterys dažėsi, kad, lankydamosi vienuolyne ar išėju- 
sios į gatvę, savo gražumu nevestų į pagundą vienuolių. Dažni tikintieji: 
nešiojo rožančius, padarytus iš kuo įvairiausių medžiagų, pradedant me- 
džiu ir baigiant žmogaus kaulais. | 

Tibetiečiai, net pasiturintys, drabužius dažnai vilkėdavo tol, kol jie. 
visai susinešiodavo. Baltinius ar šiaip skalbinius velėdavo pavasarį, brū- 
žuodami ir daužydami žlugtą ant upės kranto, Muilas Tibete nebuvo ži- 
nomas: Vietoj jo kartais buvo naudojami pelenai. Pavasarį maudydavosi 
ir patys tibetiečiai, kartu visi giminės ar draugai, trindami vienas kitą 
smėliu, 

Tibetiečio būstas buvo toks pat savotiškas, kaip ir jo mityba bei dra- 
bužiai. Jau aprašėme klajoklio palapinę — banagą. Dabar pakalbėsime 
apie įvairių Tibeto rajonų žemdirbių būstus. 

G. Potaninas teisingai nurodo labiausiai Tibete paplitusio namų tipo 
charakteringąsias ypatybes: „Toli kieme stovėjo tibetiškos architektūros 
triaukštis namas storėjančiomis pamatų link sienomis, platėjančiais į apa- 
čią langais ir į viršų platėjančiais tarpulangiais. Langai buvo tik viduri- 
niame ir viršutiniame aukšte. Apatinis aukštas — be langų, skiriamas gal- 
vijams laikyti“ [30, 231]. Tibetiečiai namus statėsi iš akmens plokščių ir 
grubiai aptašytų luitų, sujungdami juos molio skiediniu. Kalkės retai te- 
naudota. Namai buvo statomi ir iš nedegtų plytų, žemės ir supresuotų 
smulkaus gargždo blokų, o miškinguose Amdo rajonuose renčiamos tro- 

Norėdamas pasistatyti naują namą, turėjai gauti valdžios organų lei- 
dimą. Mat, dirbant statybos darbus, buvo keliama „didelė nerimastis“ 
siaptiesiems „žemės šeimininkams“, todėl reikėjo į juos tam tyčia kreip- 

is. Kiekvienas žmogus galėjo turėti namą, perleisti jį įpėdiniams. Namai 
buvo laisvai parduodami ir perkami. 

Astrologas parinkdavo laimingą dieną namui pradėti statyti. Namai, 
stovintys arti šventyklų, neturėjo būti aukštesni už jas. Kiek galima steng- 
tasi, kad jie būtų atgręžti į pietus. Molį, akmenį ir medį statybai visi no- 
rintieji galėjo imti iš ten, kur tų medžiagų buvo apstu. Praktiškai daž- 
niausiai tekdavo duoti dovaną vietinei valdžiai. 

Ruošti statybos medžiagas padėdavo draugai ir giminės. Pasamdęs 
darbininkus, šeimininkas turėjo jiems duoti maistą ir drabužius. Medžius 
kirsdavo kalnų miškuose, leisdavo žemyn upokšniais ir nešdavo ant pe- 
čių į statybos vietą. Iškasę duobę, padarydavo joje iš akmenų pamatus, 
paskui ant jų statydavo sienas, naudodami pastolius. Plokščią, moliu ap- 
krečiamą stogą klodavo ant skersinių sijų, atremtų į stulpus, įkastus į 
gruntą. Molį ant stogo suplūkdavo. Tokį stogą reikėjo nuolat remontuoti, 
ypač dažnai tekdavo užtaisinėti plyšius ir išgraužas po lietaus. Grindys ti- 
betiečių namuose būdavo plūktinės arba grįstos akmenimis, rečiau kada — 
išklotos lentomis. Langai būdavo uždaromi langinėmis, uždengiami me- 
džiagos gabalu, kartais užtaisomi išdžiovintom ir nuvalytom jakų šlapimo 
pūslėm, o kai kada sienoje likdavo tiktai skylė. 

Naują namą tibetiečiai būtinai pašventindavo. Pagal ypatingą ritualą 
atnašaudavo dievams, globojantiems žemę ir pastatus. 

Tibetiečių namas, daugelio tyrinėtojų nuomone, kažkada tikriausiai 
buvo ir miniatiūrinė tvirtovė. Apatiniame aukšte laikyta galvijai, ūkio 
„padargai. Kartais ten būdavo ir šulinys, taip pat išvietė, arba apatiniu 
aukštu naudotasi tik kaip išviete. Į viršutinius, gyvenamuosius aukštus, 
buvo lipama pristatomomis kopėčiomis (dažnai tiesiog rąstu su įpjovo- 
mis), kurias būdavo lengva užtraukti į antrą aukštą ir tokiu būdu atkirsti 
jį nuo pirmojo. Grūdai ir maisto atsargos laikyta trečiame aukšte ir ant 
stogo. Nuo plokščio stogo, apsupto antstatų, šeimininkui su sūnumis būda- 
vo patogu prireikus šaudyti į puolančiuosius. Tam tiko ir siauri, kaip 
šaudymo angos, langeliai. Ant stogo būdavo ir specialus antstatas, njiho- 
gas — lyg šeimininkų soliariumas ir „pavėnė“— vasaros metu. Tai buvo 
keturkampis pastatėlis su sienomis, vienu ar dviem įėjimais, apdengtas 
medžiaginiu baldakimu. Pietų Tibete njihogas paprastai naudota kaip va- 
saros būstas ir grūdų sandėlis. 

Namą supo aukšta siena arba namai dūrėsi vieni su kitais, sudarydami 
nedideles namų grupių tvirtoves. Tiesa, pastaraisiais amžiais namas-tvir- 

tovė Tibete statytasi jau veikiau tik iš tradicijos, negu dėl gyvybinio bū- 
tinumo. 

Visiems svetimšaliams atrodė, jog svarbiausias tibetiečių namo trūku- 
mas — kad jis nekūrenamas, nors krašto klimatas toks atšiaurus. Kamba- 
riv sienos turtinguose namuose buvo išmuštos atlasu, taigi ir dėlto nebu- 
vo galima kūrenti dūmijančio atviro židinio. Todėl turtuoliai naudojo 
krosneles su medžio anglies žarijomis, nes jos beveik nerūko, Tokios mo- 
linės žarijų krosnelės buvo vadinamos meporais. 

Gyvenamosios patalpos — antras ir trečias aukštas — turėjo po kelis 
kambarius. Viename buvo virtuvė su židiniu (tabu), įrengtu arba aslos 
įdubime, kur kūrenta žagarai ar sausas galvijų mėšlas, arba kaip krosnelė 
atviru viršumi, be kamino. Dūmai, rūkstą iš tokio židinio, išeidavo pro 
duris, langą arba skylę stoge, pridengtą nuo lietaus nedideliu koptūru ar 
puodyne be dugno. 

Pasiturinčių gyventojų name, esant vietos, vienas kambarys skirta 
namų altoriui ir kulto objektams, Čia buvo šeimos maldykla, vyko iškil- 
mingi priėmimai, Kiti kambariai, gyvenamieji ir miegamieji, nors retai 
kada į tokius skirstyta, buvo apstatyti žemais staliukais ir suoleliais su 
pagalvėm atsisėsti. Čia pat buvo sukrauti čiužiniai, kilimai ir veltiniai 
paklotai sėdėti ir miegoti ant grindų. Tibetiečiai miegojo ir medinėse 10- 
velėse — bodanuose, uždėję čiužinius ar veltinius. Antklodės austa iš 
avių vilnos, pagalve dažnai naudota maišas su miegančiojo drabužiais. 
Ant žemų staliukų stovėjo lėkštės, dubenėliai ir beveik visada — didelis 
raudonas medinis dubuo su dzambos dangčiu — dzamporas. Drabužius 
ir namų apyvokos reikmenis tibetiečiai laikydavo skryniose. 

Tibetiečių gyvenvietės, kaimai, buvo kupetinio, rečiau — vienkiemių 
tipo. Sprendžiant iš to, ką matė keliautojai, vidutiniškas tibetiečių kaimas 
susidėjo iš 40—60 sodybų. Kaimai beveik visada buvo įsikūrę lygumoje 
arba slėnyje, kalno papėdėje. Vienuolynai statyta aukščiau, šlaituose, o 
senovės pilys, dzongai, — paprastai ant uolų, stūksančių viršum slėnio. 
Derlinguose Cangpo ir jo intakų slėniuose gyvenvietės buvo labai arti 
viena kitos, gyventojų tankumas didelis. Slėnių kaimai buvo gerai apžel- 
dinti. Pietų Tibete namai dažyta mėlynomis ir baltomis juostomis, todėl 
jie ir visas kaimas atrodė labai puošniai. 

Daugely kaimų būta specialių namų pakeleiviams, ypač maldinin- 
kams, pailsėti ir pernakvoti, Atskiro kambario kiekvienam svečiui papras- 
tai nebuvo: visi ilsėjosi, valgė ir miegojo vienoje patalpoje, 

Tibeto miestuose gyveno nuo kelių iki keliasdešimties tūkstančių žmo- 
nių. Miestai įsikūrė ir plėtojosi kaip administraciniai-religiniai centrai 

mės“) — sostinėje buvo 7 tūkst. gyventojų, didžiausiame Tibeto mieste, 
Lasoje („Dievų žemėje“), — nuo 20 tūkst. iki 50 tūkst. gyveniojų (su mal- 
dininkais). Gjancės (,„„Viešpataujančios viršūnės“) miestas su aukšta pili- 
mi stačiame kalne šimtmečio pradžioje susidėjo iš „maždaug 1000 gerai 
pastatytų namų“ [45, 150]. Miestai, išaugę prie pilių, vadinta šodais („„Že- 
mutiniaisiais“). Šodo tipo — ir Tibeto miestas Šigacė. Šimtmečio pradžio- 
įe jame gyveno 5 tūkst. žmonių, 7 tūkst. — Čamdo mieste. 

Tibeto miestuose nebuvo kanalizacijos. Visos atmatos keliavo tiesiai 
į gatvę. 

Dauguma miesto namų nesiskyrė nuo kaimiškųjų, tik mieste jie sto- 
vėjo arčiau vieni kitų, jungėsi plūktinėmis arba iš jakų ragų sumūryto- 
mis sienomis. „Lasos gatvės labai siauros, negrįstos ir nesausinamos, bet 


pagrindinės nutiestos pagal gerą planą. Namai daugiausia pastatyti iš. 


akmenų, ir juose du ar trys aukštai; stogai plokšti (nuožulnaus nėra nė 
vieno). Sienos rūpestingai išbaltintos kalkėmis, sijos labai daug kur nuda- 
žytos mėlynais arba rudais dažais. Gatvės, bent kiek švaresnės, negu dvo- 
kiančiuose priemiesčiuose, vis tiek labai purvinos, nors akinamai baltas 
išorines namų sienas puošia giesmininkai paukščiai narveliuose — vie- 


versiai, alksninukai ir purpleliai — o ant palangių stovi puodai su gėlė- 


mis“ [45, 250]. Lasoje ir kituose miestuose kai kurie namai buvo nudažyti 
ir geltona spalva. 

Daugelio Lasos namų pirmas aukštas šiuo metu sumūrytas iš akmenų, 
o antras ir trečias — iš nedegtų plytų. Namai pastatyti kaip „šulinys“ — 
su vidiniu kiemu. Antrojo aukšto lygyje iš kiemo pusės įrengtos veran- 
dos, Miestiško Lasos namo, kaip ir bet kurio kito Tibeto namo, gyvena- 
moji dalis taip pat susideda iš virtuvės — runhano ir miegamųjų bei gy- 
venamųjų kambarių — simhano. Tačiau miestiečiai Tibete gyveno ir 
tebegyvena labiau susispaudę, negu kaimiečiai. Du ar net vienas kamba- 
rys visai miestiečio šeimai — ne retenybė, Užtat Tibeto sostinėje mūsų 
šimtmečio pradžioje jau atsirado pirmieji namai su dūmtraukiais, išvestais 
palei išorinę sieną. Mieste, kur gyventa ir pirmame aukšte, geriausiai 
atrodė antrojo aukšto kambariai: apatiniai būvo nuo žemės drėgni, o vir- 
šutiniuose, trečiame aukšte, stogai praleisdavo vandenį. Prie sostinės na- 
mų buvo įrengtos išvietės taip, kad nešvarumai tekėtų į gatvę. G. Cybi- 
kovas pažymi, kad tibetiečiai niekad nesivaržė atlikti gamtos reikalus net 
pašalinių žmonių akivaizdoje. 

Nebuvo kanalizacijos, nebuvo ir vandentiekio. Vandenį miestuose ir 
kaimuose tibetiečiai sėmė iš šulinių ir upių. 

Lasos pakraščiuose glūdėjo elgetų ir mėsininkų gyvenvietės — trobe- 
lės, plūktos iš molio su jakų ir avinų ragais: patogios ir pigios medžiagos. 

Lasą supa dvi žiedinės gatvės: vidinis kelias — Parkoras ir išorinis — 
Linkoras. Parkoras, vidinis ratas, kuriuo maldininkai apeidavo Lasos 
šventoves, tapo triukšmingiausia miesto gatve. Čia parduotuvės, miesto 
valdybos pastatas su kabančiomis prie durų tigrų uodegomis — valdžios 
ir teisingumo simboliu. Linkoras — išorinis Lasos žiedinis kelias. Daugelis 
tikinčiųjų apeidavo miestą ir juo, „„garbindami išsitiesę“. Tikintysis prisi- 
dėdavo prie kaktos pirštų galus, paskui nuleisdavo, atsiklaupdavo ir, iš- 
tiesęs į priekį rankas, parkniubdavo ant žemės. Įsidėmėjęs, iki kur, gulint 
kniubsčiam, siekė rankos, paeidavo ligi tos vietos ir viską pradėdavo iš 
naujo. Fanatiškesni tikintieji nesiklaupdavo, o visu kūnu puldavo ant 
kelio, | 

Kad nesusižeistų rankų, maldininkai prie delnų prisirišdavo pagalvė- 
les arba medines lentutes. Kelius ir krūtinę apsisiūdavo oda. 

Lasos ir kai kuriuose kituose priemiesčiuose žaliavo sodai ir parkai — 
pasaulietinės ir dvasinės aukštuomenės ar šiaip turtingų žmonių vasaros 
rezidencijos. Kai kuriuos iš tokių parkų buvo leidžiama lankyti ir visiems, 


kas norėjo. 
Tokiomis tad sąlygomis tibetietis gyveno. O štai kokiom jis gimdavo 
ir mirdavo. 


“ Dauguma tibetiečių dienos šviesą išvysdavo tvartuose, daržinėse ir 
kitose nuošaliose vietose, nes pagal gyvavusius prietarus moteris neturė- 
jo gimdyti namie, kad jos riksmai nenubaidytų namų židinio dvasios ir ji 
| nesiliautų jų globojusi. Neturtingai moteriai tekdavo gimdyti ir kalno 
i šlaite, renkant žagarus, arba ant -ežios, dirbant lauko darbus. Tik turtin- 
gai, besiruošiančiai gimdyti, namiškiai pastatydavo atskirą patalpą. Gim- 
dyvė mėnesį būdavo laikoma suteršta ir turėdavo atlikti apsivalymo ap- 
eigą. Tokiom sąlygom vaikų mirtingumas buvo milžiniškas: 60% kūdikių 
mirdavo iki dvejų metų amžiaus, o iš likusiųjų dar 4095 neišgyvendavo 
iki penkerių [60, 83]. Ir nors tibetietės gimdydavo dažnai, daugiavaikių 
šeimų būdavo maža. 

Žmonai gimdant, neretai ir vyras palikdavo namą ir išeidavo pas kai- 
mynus. O moteris gimdydavo tvarte, ant senų šaltame vandeny išskalbtų 
skudurų. Virkštelė būdavo perpjaunama paprastu peiliu, kuriuo tibetie- 
tis pjausto mėsą, ir perrišama jakų vilnos virvute. Naujagimio burnytė 
būdavo truputį patepama sviestu arba dzamba, sumaišyta su sviestu, kū- 
nelis ne nuplaunamas, o tik aptrinamas vilnoniu skuduru. Dzambos ir 
„sviesto mišinio būdavo uždedama ir ant bambutės. Anyta užžibindavo 
sviestinę lempelę ir parūkydavo smilkalų. Smilkyta ir praėjus mėnesiui, 
kai gimdyvei pagaliau būdavo leidžiama prisiliesti savo namuose prie ži- 

dama, kad jie nesusiterštų. Nėščiai moteriai neleista nei eiti pas kalvį, nei 
imti į rankas šautuvo. Turėti netekėjusiai vaiką Tibete nelaikyta didele 
nuodėme; šiaip. ar taip, moteris, pagimdžiusi nesantuokinį kūdikį, buvo 
mirus, vaisius iš jos isčių būdavo išimamas ir laidojamas atskirai. Manyta, 
kad, paliktas mirusiojoje, jis pavirs.demonu ir pridarys nelaimių šeimai 
ir visai bendruomenei. 

Taip tibetiečiai ateidavo į šį pasaulį. Jų papročiuose nebuvo nieko to- 
kio, kas nebūtų buvę žinoma ir kitoms tautoms senovėje ir viduramžiais. 
Tačiau mirę, kaip ir visi gimusieji, tibetiečiai, arba, tikriau, dūlūs jų kū- 
nai, margąjį pasaulį palikdavo originaliau, negu buvo priimta kitose tau- 
tose. 

Tibetiečiai tikėjo, kad visokia gyvybė, pereinanti begalinę atgimimų 
grandinę, — amžina, kad religijos ir gerų darbų dėka ji gali išsivaduoti iš 
atgimimų ir pasiekti nirvaną — budos būseną (smulkiau žr. skyriuje ,„Die- 
vai“). Pagal jų legendas, dauguma būtybių turi fizinius kūnus, nors kai 
kuriose būties sferose apdovanotos tik protu. Tiek protas, tiek kūnas turi 
būti tiesiogiai kilę iš kurių nors šaltinių; jie abu, protas ir kūnas, ima eg- 
zistuoti užsimezgus gyvybei. Tiesioginis kūno šaltinis — tėvų kūnai. Ta- 
čiau jokia fizinė medžiaga negali sukurti proto arba protingos medžiagos. 
Todėl tiesioginis proto šaltinis turi būti tik protas, egzistavęs prieš tai, 
kai užsimezgė gyvybė, protas, esąs prieš tai buvusio proto tęsinys. Taip 
Tibeto budistai įrodinėjo praėjusio gyvenimo buvimą. O jei gyvenimas 
buvo praeityje, jei jis yra dabartyje, vadinasi, bus ir toliau. Religinė prak- 
tika kaip tik ir turi ruošti žmogų būsimam gyvenimui. Visos būtybės at- 
gimsta ir siekia, perėjusios eilę gyvenimų, budos būsenos. Garantijos, kad 
ją galima pasiekti per vieną gyvenimą, nėra, bet įmanoma ir tai. 

Taigi tibetiečiui mirtis buvo natūralus etapas atgimimų grandinėje. 
„Realūs įrodymai“, kad būtybės vienos kitose atgimsta, viduramžių tibe- 
tiečiui buvo akivaizdūs, ir jis mirdavo su viltimi ir baime, laukdamas, koks 
bus sekantis jo gyvenimas, t. y., apytikriai kalbant, ar savo karmos — 
anksčiau įgytų nuopelnų ir padarytų darbų — dėka jis taps, pavyzdžiui, 
lama, turtingo vienuolyno vyresniuoju, pasistūmėjęs į priekį išsivadavimo 
keliu, arba — jaučiu, kuriuo buvęs jo kaimynas ars lauką. Bet, anot tibe- 
tiečių posakio, „kaip lotosas, augąs vandenyje, nežino, kodėl juo perbėga 
bangos, taip ir žmogus nežino savo lemties", 

Tibetietis pradėdavo galvoti apie mirtį po 45 metų. Jis daugiau mels- 
davosi ir mąstydavo. Galvodavo apie (sąmoningai ar nesąmoningai) jau- 
nystėje ar brandos amžiuje padarytas nuodėmes, mažiau eidavo ar visai 
nebeidavo į iškilmes, stengdavosi net iš netyčių neužmušti musių, blusų ir 

t. t. Turtinguose namuose sčniai užsidarydavo atskirame kambary ir pas- 
kutinius gyvenimo metus praleisdavo mąstydami ir melsdamiesi. Žmogaus 
gyvenimo saikas būdavo 60 metų. Tie, kurie viršydavo tą amžių ir pasiek- 
davo 80 metų, būdavo laikomi persenusiais, dažnai gyvendavo atskirai 
nuo šeimos iš dovanų, o jų amžių Žmonės paprastai pervertindavo. Many- 
davo, kad jie sugeba daryti stebuklus. Vidutiniška gyvenimo trukmė Ti- 
bete buvo tik apie 30 metų. Ilgiau kaip 70 metų dažniausiai Anais 
turtingos senės [60, 111]. nis 

Senovės laikais tibetiečiai labai garbino jaunystę ir niekino E 
jos silpnumą. Apie tai užsimenama kinų metraščiuose, aprašant cianus, 
dansianus ir kt. Jau sakėme, kad daugelis pirmųjų Tibeto cenpų, matyt, 
bus mirę prievartine mirtimi. Atvykę į Tibetą indų gydytojai stebėjosi, 
matydami, kad tibetiečiai dažnai išneša sergančius senelius iš namų į gat- 
vę ir ten palieka. Paklausus, ką tai galėtų reikšti, jiems buvo atsakyta: 
„„Jei serga vaikai, tėvas ir motina jų netempia iš namų, bet jei serga tėvas 
ir motinai, vaikai juos išneša į gatvę.“ Valdžia vėliau kovojo su tuo seno- 
vės papročiu, ir Tibeto įstatymų kodeksai iš vaikų reikalavo „neatmokėti 
tėvui ir motinai piktu už tai, kad jais rūpinosi“, ir „gerbti vyresniuosius". 
Tačiau „tam tikra panieka seniems žmonėms išliko Tibete iki šiai dienai“ 
Į87, 57]. 

Tibetietis numirdavo. Lama velioniui išpešdavo plauką, ir mirusio kū- 
no norėdamas išleisti „gyvą sielą“. Velionio vardas kartu su užkeikimais 
būdavo užrašomas ant skydo, primenančio skėtį ir iš viršaus uždengiamo 
hadaku. Priešais skydą būdavo padedama maisto, nusilenkiama; mirus vy- 
riškiui, apeigos kartota kas septynios dienos, mirus moteriai — kas šešios 
dienos, turtingiems — iki 49 sykių. Po paskutinio karto skydas su užrašu 
ir aukojamu maistu būdavo sudeginamas, o pelenai išberiami į upę. Ce- 
remonijų kiekis ir prašmatnumas priklausė tik nuo velionio šeimos turto. 
„Apeigų tikslas buvo vienas — padėti vykusiai atgimti. 

Kadangi kūnas būdavo nebereikalingas, jį greit sunaikindavo. To ypač 
teikėjo, nes senojo kūno buvimas kliudė atgimti. Kūnas turėjo vėl pa- 
virsti pirmykščiais elementais, iš kurių susidėjo,— žeme, oru, vandeniu ir 
ugnimi, Tad geriausia buvo jį suskaidyti, ir tai daryta greit, per kelias va- 
landas. Kūnas būdavo aptrinamas ir apiplaunamas. Prie jo pastatoma svies- 
tinė lempa, ritualinės figūrėlės cacos, šventosios knygos ir vėliavėlė su 
magiškos formulės tekstu: „Om mani padme hum.“ Astrologas nurodyda- 
vo, kurią valandą ir kaip palaidoti. Kūną buvo galima įmesti į upę, duoti 
paukščiams ar žvėrims suryti, sudeginti, mumifikuoti, ankstesnėje epo- 

Valkatų, elgetų, beturčių kūnai paprastai būdavo įmetami į vandenį. 
Nuogą kūną, surietę ir kelius prispaudę prie smakro, tibetiečiai surišdavo 
ir didelėje pintinėje nugabendavo prie upės. Lazda nubrėždavo ant lavono 
ruožus, simbolizuojančius jo sukapojimą kalaviju į dalis, ir, pririšę prie 
nugaros svarmenį, mesdavo į vandens srautą. Lavono nešikams, jeigu jų 
būdavo pasamdyta, atiduodavo mirusiojo drabužius arba atsilygindavo 
pinigais ar maistu. 

Lavonus paprastai sudegindavo netrukus po mirties. Kai kada kūną 
kuriam laikui užkasdavo į žemę ir tik po to sudegindavo. Iš pelenų išrink- 
Gavo nesudegusius kaulus, juos sumaldavo, sumaišydavo su miežiais ir 
mišinį sušerdavo gyvuliams. Iš to mišinio kartais nulipdydavo figūrėles 
ir pastatydavo suburgane (čortene). 

Jei laidodavo žemėje, kūną, apvynioję senais drabužiais, pasodindavo: 
keliai būdavo pritraukti prie smakro, kojos apimtos rankomis. Duobę iš- 
kasdavo negilią, iš viršaus suberdavo kauburį, imituojantį čorteną. Bet 
tibetiečiai dažnai laikydavosi pažiūros, kad laidoti žemėje — nuodėmė; 
lavone įsiveisdavo kirmėlių, kurios, jį suėdusios, likdavo be maisto ir žū- 
davo iš bado, o leisti žūti daugybei gyvų būtybių — nusidėjimas. Visai kas 
kita — sušerti lavoną paukščiams, gyvuliams ar žuvims. Šitaip jį panau- 
doti — doriausia, nes padedama išsilaikyti gyvosioms būtybėms ir pildomi 
budizmo priesakai. Paaukodamas savo kūną, numirėlis įgydavo daugiau 
religinių nuopelnų ir šansų ateityje geriau pergimti. Tad šitoks laidojimo 
būdas, tiksliau lavono utilizavimas, Tibete buvo labiausiai paplitęs. 

Kūną, skirtą paukščiams sulesti, tibetiečiai nešdavo taip pat sėdintį, su- 
sirietusį. „Lamos padeda lavoną ant karčių ir... kopia į šventojo kalno vir- 
šūnę. Ten niekas nedrįsta nei Medžioti, nei kasti vaistažolių. Lygioje aikš- 
telėje visi sustoja. Jos vidury baltuoja pailgas plokščias akmuo, kuriame 
prirašyta budistinių sentencijų. Ant įo nuleidžiami neštuvai. Keliskart su- 
žibsi ilgo kalavijo ašmenys — ir kūnas sukapotas į dalis. Lamos muša gon- 
gus. Grifai, privilioti pažįstamų garsų, leidžiasi vis žemyn ir, apspitę 
akmenį, pradeda lesti lavoną. Lamos vikriai užbaigia apeigą: sugrūda kau- 
lus, sumaišo su iš anksto paruoštu tešlos gabalu. Po kelių minučių šventie- 
ji paukščiai, sunkiai sumosavę sparnais, pakyla į orą, akmuo lieka tuš- 
čias” [26, 33]. 

Lasoje šią operaciją atlikdavo elgetos — radžabai, gyvenantys šalia 
kapinių. Jie sukapodavo lavoną, padėję kniūbsčią ant žemės. Kai kada 
mirusiųjų kūnus tibetiečiai sušerdavo kiaulėms: „Praėjome pro tą vietą, — 
rašė S. Dasas,— kur miesto gyventojų lavonus duoda suėsti kiaulėms, ku- 
rių mėsa, beje, esanti labai skani“ [11, 224]. Pasitaikydavo, kad vienišų, 
begenčių žmonių lavonus, kurių nebūdavo kam palaidoti, numesdavo to- 

kiose savotiškose kapinėse nesukapotus, ir juos pamažu sudorodavo paukš- 
čiai ir šunys. 

„Gyvuosius budas" ir šventuosius kai kada mumifikuodavo. Kūną pa- 
sūdydavo, išdžiovindavo, veidą aptepdavo ypatingu mišiniu ir paauksuo- 


davo, paskui kūną įvyniodavo į šilkus. Numirėlį sėdomis užmūrydavo 


čortene. 

Jei šventąjį kremuodavo, tai pelenus sumaišydavo su moliu, iš to mi- 
šinio nulipdydavo jo atvaizdą ir pastatydavo šventykloje. Kai kada pada- 
rydavo ir žmogaus figūrėles, kurios, kaip tikėta, galėdavo apsaugoti nuo 
ligų ir apginti nuo piktųjų dvasių. 

Mirusiųjų giminės Tibete gedėdami nusikirpdavo plaukus ir nesipraus- 
davo. Gedulo apeigas būdavo galima pakartoti per mirties metines, o po 
to, kaip manyta, pergimimas jau būdavo įvykęs ir burtininkas-astrologas 
kai kada net galėdavo pasakyti, kuo velionis atgimė. 

Mirus dalailamai, pančenlamai arba jiems artimo rango įžymiems at- 
gimėliams, būdavo skelbiamas gedulas visame krašte arba toje vietovėje, 
kur reiškėsi atitinkamo religinio veikėjo įtaka. Tam tikrą laiką būdavo 
draudžiama moterims nešioti galvos apdangalus ir vartoti kosmetiką, da- 
bintis, draudžiama puošti namus, švęsti šeimyninės šventes, būdavo užda- 
romos pramogų įstaigos. | 

Laidotuvių apeigos, dalyvaujant vienuoliams, elgetoms ir giminėms, 
net išteklingus Žmones gerokai nuskurdindavo, nes visus dalyvius reikė- 
davo Maitinti — ir atsakančiai: „Nors kartą, per tėvo laidotuves, prisi- 
kimšk pilvą, o šiaip galbūt niekad ir neprivalgysi iki soties“, — byloja sena 
tibetiečių patarlė. Giminių ir artimųjų aukos laidotuvėms paprastai nepa- 
dengdavo velionio šeimos išlaidų. Tų išlaidų reikalavo ritualai, atliekami 
pagerbiant daugybę Tibeto dievų, apie kuriuos papasakosime kitame sky- 
riuje, 


III. DIEVAI 


Galingasis viešpats aukščiausias iš tolo regi 
Visus mūsų darbus, lyg Jie vyktų arti. 
Dievai žino viską, ką daro žmonės, nors 
l žmonės 
Linkę slėpti savo poelgius. 
(„Ahtarvaveda“) 


Žmogus atnašauja aukas, sakydamas dievui: 
„Jei Tu duosi man, aš duosiu Tau; 
Jei Tu apdovanosi mane, aš apdovanosiu Tave. 


(„Vadžasanėja-samhita“) 


1. BONAS PIRMAPRADIS 


Visi žino, kad Tibeto religija — budizmas, kuris ten pateko VII m. e, a. 
iš Indijos. O ar Tibete būta religijos iki budizmo? Ir kokia ji buvo? Ir ar 
ta religija priešinosi budizmui? Ir pagaliau svarbiausia — kokio likimo ji 
susilaukė? 

VIII—IX a. akmeninių obeliskų įrašuose ir IX—X a. Dunchvango kro- 
nikose nėra senovinės tibetiečių religijos pavadinimų. Tačiau tie ankstyvi 
šaltiniai kulto tarnus, atlikinėjusius aiškiai nebudistines apeigas, vadina 
bonpais ir šenais („kerėtojais“ ir „atnašautojais“). Bonpai, kaip jau minė- 
jome, kartu su genčių vadais, esą, pasitikę legendinį cenpą Njatrį, pirmą 
aukščiausiąjį Tibeto valdovą. Tibetiečių autoriai pagal tradiciją juos lai- 
ko anksčiausiais bono religijos tarnais. Apie šenų kilmę galima sužinoti 
tik iš labai negausių vėlyvų (XIV— XVI a.) bono šaltinių, kuriuose jų at- 
siradimas laikomas naujo bono pradžia. 

Kuo pasižymėjo tibetiečių tikėjimai anais tolimais laikais, kai čia dar 
nebuvo atėjęs budizmas? Tibetiečiai buvo įsitikinę, kad pasaulis apgyven- 
tas daugybės labai greit įsižeidžiančių ir kerštingų dvasių. Žmogus turi 
elgtis taip, kad kuo mažiau joms kliudytų, rečiau atsistotų -skersai Kelio, 
nes dvasios iš prigimties kerštingos ir žmogui bemat gali užtraukti nelai- 
mes, ligas ir net mirtį. 

Kiekvienas kalnas, ežeras, upė, medis ir laukas turėjo savo dvasias, 
vėliau tapusias dievybėmis, kurioms reikėjo gerintis atnašaujant, kad be 
baimės, abejonių ir grėsmingų pasėkų galėtum naudotis žemdirbystės, me- 
džioklės ir žūklės vaisiais. Tos dievybės dalijosi į tris dideles klases: dan- 
gaus, oro ir žemės dievus. Atitinkamai ir pasaulis susidėjo iš trijų dalių: 
dangaus, oro ir žemės. Oro vietą galėjo užimti požeminis pasaulis, dėl to 
šiuo variantu viskas skirstyta į dangų, žemę ir požemių pasaulį. Dangiško- 
ji, dievų, sritis buvo baltos spalvos, žemiškoji, žmonių, sritis — raudonos 
ir apatinis, vandens dievų, pasaulis — mėlynos spalvos. Pro visas sritis, 
arba sferas, augo milžiniškas pasaulio medis. Tai kelias, kuriuo sferos tarp 
savęs susisiekė. Pasaulio medžio kultas būdingas daugeliui tautų. Jis atsi- 
rado įdvasinant ir garbinant medžius, į kuriuos žiūrėta kaip į dieviškosios 
dvasios talpyklas. 

Dangaus, oro ir žemės dievai nemėgo daryti ką nors gero veltui. Jie 
kaipmat imdavo keršyti žmonėms, kurie mažai aukodavo aukų. Jei žmo- 
nės elgdavosi nepagarbiai, tai, pavyzdžiui, dievai Njanai juos užleisdavo 
ligomis. Kiekvienas kalnas turėjo savo asmeninę dievybę, ir jos visos su- 
darė Njanų grupę. Dievybės vieta kalnų dievų hierarchijoje neretai pri- 
klausė nuo to, koks buvo kalnas — ar labai aukštas ir sunkiai įveikia- 
mas, — kurio vardu ji vadinosi. Pietų Tibete didžiausi ir galingiausi dievai 
buvo tie, kurie turėjo aukščiausiųjų Himalajų viršūnių, tarp jų Džomo- 
lungmos (Everesto) ir Kančendžongos, vardus, nors tos viršūnės buvo už 
Tibeto teritorijos ribų. Njanų grupei priklausė ir uolų, akmenų bei medžių 
dvasios. Senovės tibetiečių liaudies dainose kai kur minimas saulės, mė- 
nulio ir žvaigždžių Njanas; taigi šios dievybės, matyt, buvo visuotinesnio 
pobūdžio ir beveik visur paplitusios. Njanai pasirodydavo ir kaip bekū- 
niai vaiduokliai iš rūko. Svarbi Njanų ypatybė — kad jie daugiausia buvo 
priešiški žmonėms. 

Dievai Lu gyveno upių, ežerų, šaltinių ir šulinių vandenyje. Sadagai 
(„Žemės šeimininkai“) buvo užėmę žemės paviršių. 


Karaliai Lu — visur srautuose, 

Karaliai Njanai — visur akmenyse ir medžiuose, 
Sadagai — penkiuose žemės pavidaluose. 

Taigi yra Sadagai, Lu ir Njanai. 

Su kuo drauge jie gyvena? 

Skruzdės laibaliemenės, 

Auksinės varlės, 


iriuziniai buožgalviai, 
Kaip perlamutro kriauklės baltos peteliškės — 
Šiai jų draugija! 


Sadagai ir Lu — pakantesni už Njagus, kuriuos sunku permaldauti. 

Oras buvo dievų Canų sritis — jie atrodė kaip raudonodžiai medžioto- 
jai su šalmais ir ginklais, šuoliuojantys po kalnus raudonais žirgais su va- 
dovu priešakyje. 

Dangaus sfera irgi turėjo savo dievybę, bet ir pats dangus greičiausiai 
nebuvo beasmeninė realybė, tik dievų buveinė. Dangus, matyt, buvo per- 
sonifikuotas dangaus dieve, kuris mažai kišosi į pernelyg jam nereikšmin- 
gus žmonių reikalus. Jį supo dievai Lha ir dvasios (U ir Dudai). 

Svarbus kasdieniniame tibetiečių gyvenime iki šiol tebėra namų die- 
vas (Nang Lha —, Vidaus dievas“) žmogaus kūnu, kiaulės galva, plevė- 
suojančiais drabužiais ir su tridančiu rankoje. Jis priklauso „Žemės šeimi- 
ninkų“ (Sadagų) grupei. Tas dievas įvairiais metų laikais namuose užima 
tai vieną, tai kitą vietą, ir reikia gerai žinoti, kur jis yra, kad neužimtum 
jo vietos ir nesukeltum jo nepasitenkinimo bei rūstybės [90, 722]. 

Buvo ir židinio dievas (Ghab Lha), kuris reikalavo labai atsargiai su 
juo elgtis. Negalima buvo, pavyzdžiui, sąmoningai ar atsitiktinai įmesti į 
ugnį plaukų, skudurų ir pan. Labai nemalonių pasekmių galėjo kilti ap- 
vertus ant židinio katilą su verdančiu vandeniu. Židinio apvalymo apeigą 
atlikdavo kulto tarnas (bonpas). Stengdamasis rasti būdą, kaip išpirkti 
kaltę prieš tą dievą, jis atidžiai apžiūrėdavo išardytus židinio akmenis ir 
išnaikindavo ten įsiveisusius vabzdžius. 

Lauko, žemės, namų ir židinio dievai buvo glaudžiai susiję su kasdie- 
niniu Žmogaus gyvenimu. Nepraeidavo nė diena, kad nesuerzintum kurio 
nors dievo. Ir tik kulto tarnui padėjus, galėdavai atitaisyti įvykių eigą. 

' Kiekvieną tibetietį supo dievai, kurių priešaky buvo „Dievas gynėjas“ 
(Da Lha) ir „Dievas žmogus“ (Pho Lha), vykdę apsaugos funkcijas, priešin- 
gi piktosioms dvasioms. : 

Yra „Dievas gynėjas” 

Kiekvienai žmonių kartai. 

Ir kiekvienas „Dievas gynėjas” 

Turi dieviškųjų dvasių kariauną [85, 61]. 


„Dievas gynėjas“ ir „Dievas žmogus“ neregimi glūdėdavo žmogui ant 
dešiniojo ir kairiojo peties. Ir, net laikinai jų nesant, atsiverdavo kelias 
nelaimėms. Bono padavimai legendinio cenpo Drigumo (V m. e. a.) nužu- 


Ra 


154 


155 


dymą aiškina būtent tuo, kad žudikui jis leido iš jo atimti magiškąją tų 
dviejų dievų apsaugą. Vyriausias cenpo ministras, vardu Longamas, cen- 
pui Drigumui ant dešiniojo peties numetė pastipusią lapę, o ant kairiojo — 
nugaišusią pelę. Dievai pasišalino nuo cenpo pečių, ir Longamas jį nu- 
žudė. 

Pasak bono padavimo, tibetiečiai, iki nužudysiant Drigumą, neturėjo 
laidotuvių apeigų žuvusiems nuo kalavijo. Todėl cenpui Drigumui palai- 
doti buvo atkviesti trys nauji „specialistai“ iš Gilgito ir Šanšungo, kurių 


"pasekėjai vadinami „bonpais laidotuvininkais“. Tie „specialistai“ tariamai 


Imokėję skraidyti tambūru, permaldauti ugnies dievybę, pjauti geležį 
paukščio plunksna, burti iš gyvulių kaulų, įpulti į transą ir nusakyti ateitį, 
o svarbiausia — žinojo, kokios apeigos turi būti laidojant žuvusius nuo 
kalavijo. Istoriko Sumpakhanpo Ešei Paldžoro (1704—1788) nuomone, tie 
bono tikėjimai susikūrė atėjusio į Tibetą iš Indijos šivaizmo pagrindu. 

Bono legendoje taip pat pažymima, kad po cenpo Drigumo mirties pa- 
sirodė naujas bono mokymas, Tibete, Šenų giminėje, gimė berniukas su 
asilo ausimis. Demonai jį pavogė, ir 12—13 metų jis gyveno su jais, ke- 
liaudamas po visą Tibetą. Kai jam pavyko sugrįžti pas žmones, jis puikiai 
pažinojo visas stipriąsias ir silpnąsias demonų puses, atsiminė jų slapta- 
vardžius ir buveines. Jis ėmė saugoti žmones nuo demonų ir mokyti juos. 
ką pats žinojo. 

To berniuko pasekėjai mokėjo garbinti dievus, tramdyti demonus ir at. 
likti židinio apvalymo apeigą. Jie turėjo tambūrus, kuriais galėjo skraidy- 
ti. Tų pasekėjų buvo keturios rūšys: 

1. Taikos šenai, nešioję vilnonius tiurbanus (kaip berniukas, tokiu 
tiurbanu dengęs ilgas savo ausis) ir specializavęsi apeigose, kurics atne!. 
turtą, sveikatą ir laimę. 

2. Magijos šenai, gelbėję nuo demonų plonu spalvotu vilnoniu siūlu 

3. Šenai būrėjai, nusakydavę ateitį. 

4. Kapinių šenai, skaičiavę mirusiuosius ir gyvuosius ir mokėję atlikt. 
laidotuvių apeigas. 

Naujasis bono mokymas vargu ar atsirado dėl to, kad tibetiečiai ne- 
būtų turėję laidotuvių apeigų nukirstiesiems kalaviju. Tokių apeigų grei- 
čiausiai būta. Istorinėje bono XVI a. kronikoje aiškiai ir nedviprasmiškai 
pasakyta, kad cenpas Drigumas ėmė persekioti boną ir už tai pavaldinių 
ir Longamo buvo nužudytas [96, 27]. Cenpas, matyt, pradėjo kovą su gen- 
čių Žyniais. Nužudytojo sūnūs žiauriai atkeršijo visiems. Cenpo Drigumo 
įpėdinis naujuosius „specialistus“ greičiausiai bus pasikvietęs ne tiek no- 
rėdamas įvesti naujas laidotuvių apeigas, kiek senus kulto tarnus, leidu- 
sius nųžudyti cenpą, pakeisti naujais, ištikimesniais jo valdžiai, 


Vienas indų panditas iš tam tikrų bono mokymo teiginių paruošė re- 
liginę sistemą, didžiųjų religijų pavyzdžiu įjungęs ir rojaus įvaizdžiais pa- 
„grįstą doktriną [87, 198]. 


Ankstyvosios tibetiečių religijos tarnai daug atnašaudavo, gilioje se- 


novėje — net žmones. Per šiuolaikines budistų laidotuvių apeigas kalba- 
mas tekstas, užfiksuotas pietų Tibete, tikriausiai išlikęs iš labai senų lai< 
kų: „Klausykite, miręs garsios giminės sūnau! Jūsų tėvai, broliai ir sese- 
Tys, pusbroliai ir pusseserės, dėdės ir tetos, Jūsų ištikimi draugai — visi 
skiria Jums šiuos puikius dalykus: valgį ir gėrimą, rūbus, žirgus ir dramb- 
lius, brangakmenius, auksą ir sidabrą, varį ir geležį, visų rūšių grūdus, 
brangius vežimus ir neštuvus, pilis, parkus ir laukus, kuo įvairiausius pa- 
dargus, šviesius žibintus, naikinančius tamsą, draugus, saugojančius nuo 
baimės. Žodžiu, visus dalykus, kurių pavidalas, kvapas, skonis ir garsas 
Jums pageidautini. Jie sudovanoti kiekvieno ir priklauso Jūsų antkapiui“ 
.[84, 271—272]. Vėliau į antkapį būdavo dedami daugelio čia išskaičiuotų 
dalykų piešiniai ir skulptūriniai atvaizdai. 

Kaip jau sakėme, ilgainiui gyvybės atėmimas velionio bendražygiams 
ir draugams pasikeitė bekraujėmis apeigomis — jie tik numirėlį atlydė- 
davo ir saugodavo jo antkapį. Atsirado „gyvųjų numirėlių“ institucija. 

Nors aukoti Žmones liautasi, matyt, gana anksti, bet aukojimo apeigos 
buvo atliekamos dar ir X—XI a. Pavyzdžiui, Dunchvango kronikose (ne 
vėliau, kaip XI a.) pažymima, kad Songcen Gampas ištikimam ministrui 
pasižadėjo pastatyti puikų kapą šventoje vietoje ir per laidotuvių apeigas 
paaukoti ne mažiau kaip 100 žirgų. 

Tibetiečių poeto Milarepos biografijoje nurodoma, kad vienas bonpas 
apsiėmė visiškai pagydyti ligonį tik tada, jei dievams ir demonams bus 
paaukota 100 jakų, 100 avinų ir 100 ožkų. Įdomus visas gydymo procesas. 
Senasis burtininkas, atlikęs būrimo apeigas, išaiškino, kad ligos priežas- 
tis — židinio išniekinimas. „Dievas žmogus“, „Dievas gynėjas“ ir tos vie- 
tovės dievybė (Jul Lha), kaip jis nustatė, pasitraukė, palikę žmogų neap- 
saugotą nuo piktųjų jėgų. Tatai sužinojęs, bonpas pradėjo gydyti. Jis su- 
giedojo maldą ir paaukojo atpirkimo aukas. Atnašaujant „Dievui gynė- 
jui“, kurį bonpas paprašė užstoti ligonį, buvo papjautas avinas. „Gyvybinės 
„jėgos dievybei“ (Srog Lha) paaukota ožka. Židinio dievas buvo suminkš- 
tintas, padovanojus jam iš sviesto nulipdytą moters krūtį. Ant ligonio 
uždėta į gabalus sukapotos jako, avino ir ožkos mėsos. 

Įvairūs bono ritualai, apėmę ir gyvulių atnašavimą, buvo svarbi vals- 
tybinių ceremonijų dalis. Jau rašėme, kad Tibetui sudarant sutartis su Ki- 
„nija VII—IX a., visada buvo atliekamas šventas gyvulių žudymo ritualas. 
‘Kai vasalas duodavo ištikimybės priesaiką siuzerenui, irgi aukota arkliai, 

šunys, asilai, beždžionės. Ta priesaika būdavo periodiškai pakartojama. 
Daugiausia gyvulių būdavo nudobiama tada, kai įžymios giminės atsto- 
vas duodavo priesaiką pačiam cenpui. 

Anos tolimos epochos kinų kronikose aprašomi bono ritualai, kasmet 
atliekami toje vietoje, kur palaidoti cenpo protėviai, vasalams duodant 
vadinamąją mažąją ištikimybės priesaiką savo monarchui. Atnašauja- 
miems gyvuliams (avinams, beždžionėms, šunims) būdavo sulaužomos ko- 
jos, jie pusgyviai skrodžiami ir kapojami į gabalus, po to vyriausiasis 
bonpas kreipdavosi į dievybes ir dangaus, žemės, saulės, mėnulio bei kitų 
dangaus šviesulių dvasias, kviesdamas būti šios daug kam įpareigojan- 
čios priesaikos liudininkėmis ir padėti nubausti priesaiklaužius taip pat 
žiauriai, kaip pasielgta su atnašaujamaisiais gyvuliais. „Kas sulaužys tą 
priesaiką, tebus sukapotas kaip aukojamas gyvulys.“ Paskui ceremonijos 
dalyviai iškilmingai prisiekdavo būti ištikimi cenpui, kuris savo ruožtu 
pasižadėdavo tą ištikimybę didžiai vertinti. „Didžioji priesaika“ buvo 
duodama kartą per trejus metus ir pasižymėjo kur kas didesniu iškilmin- 
gumu. 

Vienas iš charakteringų Tibeto ikibudistinės religijos bruožų — kađ 
cenpai buvo dievinami kaip dangaus dievų sūnūs, nusileisdavę į Tibe- 
to žemę ypatingu siūlu ir juo pakildavę po mirties. Laikytasi pažiū- 
ros, kad cenpai senovės Tibetą valdė pagal dangaus valią. Pirmųjų Tibe- 
to cenpų globėjas buvo Jarlhašampo kalno, į kurį jie nusileisdavo iš dan- 
gaus, dievas. Ši dievybė priklausė „Didvyrių dievų” kategorijai. Patys 
cenpai tapatino save su Jarlhašampo dievu ir taip pat buvo galingieji 
„Didvyriai dievai“. Todėl cenpai turėjo du titulus „Dievas galingasis“ 
(Lha Cenpo) ir,Dievo sūnus“ (Lha Srai). Šventą ir mistinę aukščiausiojo 
Tibeto valdovo prigimtį iškalbingai pabrėžia ir titulas „Dievas galinga- 
sis, stebuklingai atsiradęs": 

Jis atkilo iš didžių aukštybių, iš dievų dangaus — 
Bekraščio dangaus viešpats, 

Šešių valdovų, dievų-protėvių palikuonis, 

Turįs cenpo Njatrio sostą, 

Senolių šalies viešpats 

Atsirado žemės prieglobsty je, 

Jis išsiliejo ant žemės kaip lietus. 

Jis priėjo prie dieviškojo Džangdo kalno, 

Ir didžiulis, sunkus kalnas jam nusilenkė, pasviro, 
Ir medžiai viens per kitą susijungė, suglaudė lajas, 
Ir upeliai išgraužė krantus. 

Uolos ir rieduliai jį pagerbė, 


Gervės pasveikino Jį, cenpą Njatrį. 

Jis atėjo kaip Tibeto, visų po dangum esančiųjų viešpats. 
O cenpe, kurio šventumui nėra lygių, 

Kurį sveikina gervės 

Ir kurio darbas — šviesa! 

Jo artimieji — ponų rūbais, 

Jų didybė ir kilmingumas — iš jo! 

Visų aukščiausių medžių, 

Visų mėlyniausių Jarlungo upių 

Jis, Jarlhašampas, — aukščiausias dievas! [53, 81, 85, 86] 


Šitaip dieviškąjį cenpą garbina senovės Tibeto tradicija. 

Mums nieko nežinoma, ar būta kurių nors bono šventyklų iki Song- 
cen Gampo (VII a.), bet jau prie jo pastatyta Ramočės šventykla, kuri gal 
buvo bendra boniečiams ir budistams. Atnašauta dažnai gamtos prie- 


globstyje. 


Ieškant atnašavimo vietos, 

Reikia atsigręžti 

Į žemutinę slėnio dalį ir kelių sankryžą. 

Ten bus aukštas kalnas ir atviras plotas, 

Atiivertas uolų, derlinga žemė su kelių sankryžomis. 
Atsisukite atgal | kalną, pasiruoškite atvirame plote. 
Geroji žemė viršuje — puiki. 

Atnašas turite palikti kryžkelė je. 

Atgabentos aukos tebūnie geros ir įvairios: 
Paukščių plunksnos, spalvota vilna, miežiai, 

Balta beždžionė ir baltas barsukas, 

Šikšnosparnis ir kitkas. 

Aukokite žalius miežius, 

Tris pieno gaminius, tris saldumynus, 

Mėsą, kraują ir kitas dievybių mėgstamas atnašas — 
Visa tai reikia surinkti krūvon. 

Paskui iškelkite ratą, nuvejantį dvasias, 

Ir čia, kur dievai gali susitikti su žmonėmis, 

Ant balto švento pakloto 

Paberkite žaliųjų miežių. 

Iškelkite kaip simbolį šventąją baltaplunksnę strėlę, 
Paruoškite visa, ko reikia atnašauti 

Tyroms dievybėms, kurios išveja dvasias [85, 49]. 

Svarbią vietą ankstyvoje bono religijoje užėmė mitai apie tam tikrą 
kosminį kiaušinį, visų pradžių pradžią. Tas kiaušinis — versmė, iš kurios 
kilo visata, dievai ir demonai. 


Kiaušinis sprogo, ir jo lukštas 

Iš lauko pusės tapo dvasių ir parazitų sritim, 
Vidinė kiaušinio sritis tapo 

61 bloga lemiančiu ženklu ir 

360 sugedimų. 

Kiaušinio baltoji dalis išsiliejo ant žemės, 
Ir atsirado 404 rūšių ligos. 

Kiaušinio vidurys pasirodė esąs 

360 rūšių piktųjų dvasių buveinė [85, 71]. 


Pagal šią mito versiją kiaušinį pagimdė dangus, pagal kitą — šviesa, 
atsiradusi iš tuštumos, bet irgi — dangaus valia. Vienu atveju pasakoja- 
ma apie kiaušinio sutvėrimą iš penkių pradinių elementų (tuštumos, že- 
mės, vandens, ugnies, vėjo), kitu — apie pradinių elementų atsiradimą iš 
kiaušinio. 

Mitas apie pirmapradžio kiaušinio kilmę glaudžiai susijęs su mitu apie 
pasirodžiusią į žmogų panašią būtybę — Emoną Džalpą, kurį jau minė- 
jome. Si pirmoji būtybė buvo senovės tibetiečių religijos, bono, gynėja. 


Pirma kiaušinis, sutvertas 

Magiškos dievų Sa ir Balo jėgos, 

Išėjo, veikiamas savo paties svorio, 

Iš tuščio dieviškojo dangaus prieglobsčio. 
Lukštas tapo apsauginiu sluoksniu, 
Plėnelė gynė kaip šarvas, 

Baltymas tapo jėgos šaltiniu didvyriams, 
Vidinė plėnelė tapo 

Tvirtove joje gyvenantiems... 

Iš kiaušinio paties vidurio išėjo žmogus, 
Apdovanotas magiška jėga. 

Jis turėjo liūto galvą ir lūšies akis, 
Nuožmų veidą su drainblio straubliu, 
Krokodilo nasrais ir tigro iltimis. 

Kojos — kaip kalavijai, 

Ant kūno plunksnos — kaip kardai. 

Ant galvos — ragai 


Kaip paukščių karaliaus, 

O tarpuragėje — papuošalas 

Iš brangakmenių, 

Kurie padeda įvykti troškimams. 
Nebuvo duota jam vardo, 

Nebuvo duota jam pavadinimo. 

Bet Pirmasis Tobulos Galybės Dvasininkas 
Suteikė jam magišką jėgą, 

Duodamas „Didžio herojaus“ vardą. 
Jis — svarbiausias iš visų galingųjų, 
Nuveikęs priešų ir varžovų ordas, 
Eono ir šeno mokymų gynėjas, 

Gėrio ir dorovės draugas [85, 61—63]. 


Pagal kitą, boniškąją, mito versiją, egzistavo beformis ir nerealus pa- 
saulis — nei būtis, nei nebūtis. Viskas buvo viena, visur įsismelkusi tuš- 
tuma. Ir štai kažkur čia stebuklingai, iš nieko atsirado Žmogus, ėmęs va- 
dintis „Tuo, kuris sutvertas kaip būties valdovas“. Jis gyveno pasaulyje, 
kuriame nebuvo metų laikų, gyvūnų, bet ilgainiui gimė šviesa — balta ir 
juoda. Paskui atsirado juodasis žmogus, kuris atnešė blogį (barnius, vai- 
dus, kautynes ir karus). Ir tada, kad išgelbėtų visą esamybę, pasirodė 
baltasis žmogus, įsikūnijęs gėris, visiška priešingybė juodajam žmogui. 
Baltąjį žmogų supo skaidri balta šviesa, kurios dalį kartu su šiluma jis 
atiduoda saulei, mėnuliui ir žvaigždėms. Jis — visa ko gyva viešpats, su- 
kūręs įstatymus, kuriems reikia paklusti. Jo vardas buvo „Tas, kuris myli 
visą esamybę“. 

Ikibudistiniame Tibete niekad nebuvo darnios, pilnutinės mitų siste- 
mos, kaip antikinė (graikų-romėnų) arba senovės indų. Senovės Tibeto 
įkibudistiniai tikėjimai irgi nebuvo visiškai susiformavusi religinė siste- 
ma. Jie nuolat vystėsi, veikiami kitų religijų ir tikėjimų. 

Ankstyvųjų Tibeto tikėjimų komplekso esminiai bruožai turi daug 
bendra su animizmu ir šamanizmu. Apie VIF a. susiformuoja ypatybės, 
liudijančios, kad šis kompleksas palaipsniui ėmė darytis sudėtingesnis ir 
virsti darnesne, nors ir nebaigta, religine sistema. Mat, dar gerokai iki 
VII a. cenpai stengėsi visą kraštą paimti savo valdžion, ir jiems reikėjo 
religijos, kuri sankcionuotų iš genčių sąjungos gimstančios centralizuotos 
valstybės pamatus. Šį tikslą, matyt, tikėtasi lengviau pasiekti, pasikvie- 
tus dvasininkų iš kaimyninių šalių. Dalis vietos kulto tarnų, galimas daly- 
kas, buvo lojalūs, centralizuojant valstybės valdžią, todėl bonpai buvo 
priimami į valstybinę tarnybą kaip įvairaus rango religiniai veikėjai. 

Valstybei reikėjo ištikimų ir atsidavusių dvasininkų, ir Songcen Gampas 
atkvietė į savo dvarą tokį Lhademą, sukūrusį mokyklą, kurioje buvo mo- 
koma, kaip išvyti demonus. 

Vis dėlto tarp centrinės valdžios ir kulto tarnų kildavo konfliktų. Ne- 
siliaudavo ir kivirčai tarp pačių bono dvasininkų, kurių dalis palaikė cen- 
pą, o dalis — jo priešus, gentinę aristokratiją. Todėl Songcen Gampas tu- 
rėjo kreiptis, prašydamas pagalbos, į šiaurės Indijos budistus. 


2. PRINCAS SIDHARTA TAMPA BUDA ŠAKJAMUNIU 


- 


Įsitaisė lyti. Vilkstinė sustojo. Canjan Džamcas apsidžiaugė — jau se- 
niai jautėsi pavargęs. Ne kūnu, ne,— tik dvasia. Bet, matyt, nėra dides- 
nio nuovargio, kaip šisai. 

Jis buvo apnakvydintas palapinėje, gyvulių augintojų stovykloje, 
Blausiai švietė sviestinė lempa. Canjan Džamcas išėmė iš nedidelio pako 
ryšulėlį, atsaistė diržiuką, išvyniojo akinamai geltoną, kaip saulė, šilką 
ir atvertė medinį viršelį. Taip, ne pirmąkart įis stengiasi rasti poilsio sie- 
lai, skaitydamas senovines knygas. Rankraštis buvo ne storesnis už delną. 
Pluoštas juodų lakuotų lapų; kiekviename lape kas šešios eilutės parašy- 
tos tai auksu, tai sidabru. Jis perskaitė pavadinimą: „Tibeto kalba — Di- 
džioji poema antrašte „Budos gyvenimas". 

Taip, Ašvaghoša, parašęs šį eiliuotą Mokytojo gyvenimą, buvo didis 
Indijos poetas, visiškai pasiskyręs skelbti vienintelį, jo įsitikinimu, teisin- 
gą Mokymą, su kuriuo pasaulį supažindino Šakjamunis. Ir Canjan Džam- 
cas prisiminė senovės legendą. Sako, kartą Šakjamunis vaikščiojęs su mo- 
kiniais po stebuklingą parką. Lakštingala, pamačiusi Budą, pajuto, kad 
ją užplūdo neapsakoma laimė, ir taip gražiai pačiulbėjo, kad Buda susi- 


jaudinęs tarė: „Tegul ji atgimsta žmogumi.“ Taip ir įvyko. Lakštingala 


gimė žmogumi, kuris gavo Ašvaghošos („Žirgo balsas“) vardą, stiprų ir 
virpulingą poeto balsą. 

Canjan Džamcas skaitė rankraštį iš lėto, dažnai padėdamas į šalį ir su- 
simąstydamas. Priešais jo akis slinko Šakjamunio gyvenimas, visiems lai- 
kams atvaizduotas ryškiose Ašvaghošos eilutėse. 

Kažkur šiaurinėje Gango slėnio dalyje, beveik prie pat Himalajų kal- 
nų, buvo galinga šakjamunių genties valstybė, kurioje karaliavo Gauta- 
mų giminė. Karalystės sostinė buvo pats gražiausias žemėje miestas — 
Kapilavastu. Kartą bodhisatva („Tas, kurio esmė — žinojimas“; žmogus, 
kuris dėl savo šventumo gali tapti buda, bet atideda tai, norėdamas vado- 


vauti kitų išsigelbėjimui) įėjo kaip baltas dramblys su šešiomis iltimis į 
šoną Kapilavastu valdovo žmonai, karalienei Majai. Taip įvyko nekaltas 
prasidėjimas. Tokio pat būta ir gimimo: sūnus stebuklingai gimė iš moti- 
nos šono, Naujagimis tuoj žengė žeme septynis žingsnius. 

Senasis karaliaus dvaro išminčius išgirdo balsą iš dangaus: „„Aukščiau- 
sio žinojimo dėlei gimė karalaitis." Paskui pamatė naujagimio kūne aukš- 
čiausio gimimo ženklus (pade — tekinio ženklą, tarp antakių — šviesų 
plaukų skritulį ir kt.) ir pranešė karaliui, kad jo įpėdinio laukia puiki 
ateitis: jis išeis iš namų ir paliks karalystę, kad pažintų aukščiausiąją tie- 
są ir atskleistų pasauliui. Todėl karalaičiui buvo duotas Sidhartos („ Vyk- 
dančio paskirtį“) vardas. Karalius tėvas nuoširdžiai džiaugėsi tokia pra- 
našyste, bet nenorėjo netekti sūnaus ir įpėdinio. Jis visaip stengėsi 
neleisti sūnui artimiau susipažinti su gyvenimu, vykstančiu už jo dvaro 
Tibu. 

Sidhartos gyvenimas slinko be nerimo ir sielvarto, jis matė tik švie- 
siąsias jo puses. Netrukus jis užaugo, subrendo, vedė, ir jo žmona Jaso- 
dhara, gražiausioji iš gražiausių, pagimdė jam sūnų Rahulą. Šitaip ramiai 
Sidharta išgyveno 29 metus. Sykį jis nuvažiavo auksine karieta į mišką 
pasigėrėti paukščių giedojimu. Ir staiga pakely pamatė perkaršusį senį, 
kurio pavidalą dievai tyčia sukūrė šiam susitikimui, kad karalaitis susi- 
pažintų su visomis gyvenimo pusėmis ir prašviesėtų jo protas. 

Sidharta, nepaprastai nustebęs, paklausė vežiką: 


Kas ten per žmogus? 
Balti jo plaukai... 
Kojos silpnos, linksta, 
Liesos rankos kabo. 


Vežikas atsakė, kad žmogus pasidaro toks dėl senyvo amžiaus. Ir tai iš- 
tinka visus, niekas negali išvengti senatvės, ardančios žmogaus kūną. Ka- 
ralaitis, sukrėstas to, ką pamatė, sušuko: g 


Nugalės visus senatvė; 
Jėgą, atmintį, skaistumą 
Ji sunaikins ir apnuodys. 
O pasaulis — abejingas, 
Nors ir mato savo dalią! 
Jeigu šitokie dalykai — 
Suk atgal, vežike, arklius, 

Kitą sykį, nuvažiavęs į mišką, Sidharta sutiko ligonį. Ir vėl karalaitis 
sužino, kad ligos, negalavimai gresia visiems žmonėms. Ir nuliūdęs taria: 


Nors ir mato ligas — blogį, 
Žmonės vis tiek gali jaustis 
Tokie ramūs! Varge! Varge [1, 300—304]! 


Po kurio laiko Sidharta susitinka laidotuvių eiseną. Vežikas paaiški- 
na, kad mirtis laukia visų be išimties. Niekas neišvengs šios skaudžios 
Galios. Karalaitis vėl pasijunta sukrėstas. Pirmąkart gyvenime jis pastebi, 
kaip niekinga ir tuščia visa, kas jį supa. Jis nesupranta, kaip žmonės gali 
ramiai gyventi, žinodami, kad neišvengs mirties. Karalaitis pavargo apie 
tai mąstydamas, bet niekas neįstengė nukreipti jo minčių. 

Per kitą išvyką Sidharta pamatė artojus, kurie plušėjo dirbo, liedami 
prakaitą. Ir jį lyg strėlė persmelkė gailestis mirtinai pavargusiems žmo- 
nėms ir jaučiams. Jis vėl pajuto, kad viskas aplinkui — neilgaamžiška ir 
skirta kančiai. 


Aš noriu surasti, — jis tarė, — ir rasiu 
Įstatymą kilnų, 

Kad stotų prieš ligą, senatvę ir mirtį, 
Kad žmones apginių nuo jų [1, 43]. 


Karalaitis nutarė pasitraukti iš namų ir tapti asketu, kad, vienatvėje 
mąstydamas, galėtų atrasti tiesą. Ilgai karalius atkalbinėjo mylimąjį sū- 
nų ir įpėdinį to nedaryti. Bet Sidharta buvo nepalenkiamas. Matydamas, 
kad sūnus tvirtai nusistatęs, karalius įsakė uždaryti visus kelius iš mies- 
to. Buvo pakviestos gražuolės rūmininkės, kad nukreiptų į šalį Sidhartos 
mintis ir jį sulaikytų. Bet šis liko abejingas moterų kerams, ir karalius tu- 
rėjo karalaitį išleisti. Dvarą apėmė liūdesys. 

Septynerius metus Sidharta gyveno kaip atsiskyrėlis, marindamas sa- 
vo kūną ir gilindamasis į brahmanų išmintį, bet neaptiko kelio, vedančio 
į išsivadavimą nuo kančių. Jis suprato, kad asketizmas tik trukdo tikrai 
kontempliacijai. O tiesos pažinimo kelias yra tarp dviejų kraštutinumų: 
kūno marinimo ir besaikiško visų jo norų tenkinimo. Tai „vidurio kelias“. 
ir. Sidharta nusiplovė išsekusį kūną Nairadžanos upėje, užvalgė ryžių, 
kuriais jį pavaišino vyriausioji kerdžiaus duktė, ir atsisėdo, sukryžiavęs 
kojas, po pažinimo medžių — bodhi. Vėjas nurimo, žolė ir lapai nustojo 
virpėję, žvėrys tylėjo. 

Tai buvo vis ženklai, 
Kad prašviesėjimas ateis. 


Tačiau Mara, „maldų priešas“ ir pykčio demonas, daro visa, kad tai 
neįvyktų. Pirmiausia jis pasiuntė Sidhartai tris savo dukras, didžiai suma- 
nias meilėje. Bet šis net nepastebėjo gundytojų. Tada Mara paleido į jį 
strėlę su „pūlingais nuodais“. Veltui... Strėlė pralėkė pro šalį. Galiausiai 
"Mara sutelkia didžiulę jam pavaldžių piktųjų dvasių kariauną. Visos įsi- 
vaizduojamos pabaisos apspinta Sidhartą ir stengiasi jį sunaikinti, bet 
karalaitį sergsti dangiškieji globėjai. Strėlės ir ietys lėkė pro šalį. Mara 
ir jo kariauna, nusigandę, kad strėlės atsiskyrėlio nesužeidžia, gėdingai 
pabėgo. 

"Sidharta pasinėrė į gilią meditaciją, kuri jį apšvietė po ilgo laukimo. 
Jis suprato, kad pasaulis — verpetas kančių, kurios žmogų persekioja nuo 
gimimo iki mirties per visą begalinę daugybę praėjusių ir būsimų per- 
sikūnijimų. Kančios — ne tik paties gyvenimo šiame pasaulyje išdava 
bet ir atpildas už darbus, padarytus praėjusiame persikūnijime. Padarius 
biogų darbų, persikūnijama gyvenimui, kupinam kančių. Ir tai gali truk- 
ti be galo ilgai, kol darbai pasidarys geri. „Išsivadavimo iš kančių“ ke- 
las — aiškus. Turi baigtis persikūnijimai, atgimimai. Jei nepersikūni- 
jama, nebeatgimstama kitoje būtybėje, tai nėra nei gyvenimo, nei mir- 
ties. Ne gyvenimas ir ne mirtis, o gilios ir amžinos rimties būsena — toks 
siekimų tikslas. 

Prašviesėjimo momentą visata pasveikino visuotiniu džiugesiu: susiū- 
bavo žemė, pasigirdo nepaprasta muzika, palijo kvapus lietus, gėlės pra- 
žydo anksčiau laiko. Aplinkui įsiviešpatavo visuotinė meilė. Šitaip pra- 
regėjęs, Sidharta tapo Buda Šakjamuniu („Atsiskyrėliu iš šakjų genties“), 


Buda, kontiempliacijoj nugrimzdęs, 
Jausdamas širdy pasaulį šviesų, 

Vis į bodhi, medį šventąjį, 

Septynetą dienų žiūrėjo. 

„Aš dabar jau kupinas rimties,— 
Mintyse, be žodžių, tarė sau.— 

Ko širdis norėjo, tai ir gavo, < 

Nuo savęs paties pabėgau aš“ [1, 156]. 


Mara, piktasis demonas ir gundytojas, nori sukliudyti skleisti šventąjį 
mokymą; jis siūlo Budai („Prašviesėjusiam“) rūpintis vien savo paties iš- 
sigelbėjimu, pasinerti į nirvaną ir išsivaduoti iš kančių, o ne mokyti ki- 
tus, kaip pasiekti nirvaną, nes žmonės vis tiek nesuprasią, kur tikrasis 
išsigelbėjimo kelias. Tačiau Buda pasakė: „Aš nepasinersiu į nirvaną, O 
piktasai, kol neišmokysiu savo mokinių — vienuolių, išmintingų ir apsi- 

Žvietusių, Įstatymo žinovų, prityrusių mokyme. Aš nepasinersiu į nirvaną, 
o piktasai, kol nepražys, nepadidės, nepaplis visoje tautoje ir nebus pa- 
skelbtas visiems Žmonėms mano šventasis Įstatymas“ [27, 92]. Šitaip Buda 
Šakjamunis ir dabar atsispyrė gundymui. 

„Elnių parke“, netoli Benareso, Šakjamunis penkiems asketams pasa- 
kė savo pirmąjį pamokslą, kuriame išdėstė svarbiausius savo mokymo 
teiginius. 


Jis visa ko gyva dėlei 
Sukūrė Įstatymo normas, 
Įsuko gyvųjų vardan 

Jo šviesųjį ratą [1, 171]! 


Penki asketai, išklausę Šakjamunio „apreiškimus", tapo pirmaisiais jo 
mokiniais. Netrukus jų pagausėjo. 

„Didis mokytojas ir auklėtojas“, lydimas minios pagarbiausių moki- 
nių, nuvyko į savo gimtąjį Kapilavastu miestą, kur karaliui tėvui ir gy- 
ventojams parodė nemaža stebuklų: pakilo į orą ir ranka palietė mėnulį 
bei saulę, suskaidė kūną į dalis ir jį sujungė, pavaikščiojo viršum van- 
dens, prasiskverbė pro mūro sienas, leido iš savęs ugnį ir vandens srautus, 
Paskui Šakjamunis išdėstė savo mokymo esmę ir atvertė į budizmą tėvą, 
tetą (velionės motinos seserį), savo buvusią žmoną, sūnų Rahulą ir bend- 
ragenčius šakjus. Teta ir žmona tapo pirmosiomis budistėmis vienuolė- 
mis. Po to Šakjamunis pasitraukė į Košalos karalystės sostinę Šravastį. 


To miesto gyventojas, turtingas pirklys Anathapindika, nupirko nepapras- 


tai gražų Džetavanos parką, sumokėjęs už jį daug aukso, pastatydino ten 


namų vienuoliams, pavėsinių, įrengė kūdrų, fontanų ir visa tai padova- 


nojo Budai. Džetavanoje Buda ir papasakojo daug ką iš to, kas sudarė 
budizmo kanoną. Čia iš visur plaukė vienuoliai ir pasauliečiai, troškę iš 
arti regėti Mokytoją, su juo pakalbėti ir gauti jo palaiminimą. 

Budos mokiniai ir pasekėjai sukūrė didelę bendriją, jungiančią tuos, 
kurie priėmė mokytojo ir auklėtojo pažiūras, skutosi galvą ir vilkėjo gel- 
tonais rūbais, atsisakė visokios nuosavybės, neturėjo šeimos ir buvo skais-- 
tūs. Vienuolių bendrija nepripažino kastinių skirtumų. 

Apie 40 metų truko Budos Šakjamunio pamokslininko veikla. Bet jis 
žinojo, kad ir jo laukia pasišalinimas, neišvengiama kūno mirtis. Tatai ir 
įvyko Kušinagare (dabartinėje Utar Pradešo valstijoje), kur Buda atsigulė 
po bodhi medžiu miegančio liūto poza ir į susirinkusius mokinius bei pa- 
sauliečius kreipėsi paskutiniais pamokymo žodžiais, paskui numirė. 


Canjan Džamcas visada labai vertino Ašvaghošos poetinį talentą. Di- 
dis poetas, nežinodamas abejonių, apdainavo Mokytojo žygdarbį ir jo 
mokymo tiesą. Kai Canjan Džamcui buvo aštuoneri metai, regentas San- 
džai Džamcas atvedė žemutį apkūnų vienuolį, nedidelio vienuolyno 
krašto pietuose vyresnįjį. Su juo Canjan Džamcas pradėjo skaityti Ašvag- 
hošos „Budos gyvenimą“. Senis keletą kartų buvo aplankęs šventąsias. 
Indijos budizmo vietas ir dažnai apie jas smulkiai pasakojo, kai jos buvo: 
minimos tekste. 

Senis buvo protingas ir doras žmogus. Jis neslėpė, kaip skiriasi aske- 
tiškas pirmųjų budistų gyvenimo paprastumas nuo vėlesniųjų Tibeto bu- 
distinių hierarchų gobšavimo. Pastarieji šventuosius Šakjamunio priesa- 
kus pildė tik dėl to, kad galėtų aukščiau pakilti hierarchijos laiptais ir 
gauti žemiškosios naudos. Ir meles, aplinkui tiek melo... Tibete Šakjamu- 
nio Mokymas gyvuoja apie tūkstantį metų, o visuotinės laimės nėra. 


3. BUDIZMAS. TRUMPA ISTORIJA IR MOKYMO ESMĖ. 


Bene sudėtingiausia budizmo istorijoje — išaiškinti įo atsiradimo ap- 
linkybes ir priežastis, nes žinių apie tai galima pasisemti tik iš tų pačių 
budistinių raštų, kurie pasirodė keii šimtmečiai po faktiško šios tikybos. 
įforminimo ir buvo sukurti panegiriškai nusiteikusių autorių senovės In- 
dijoje. Nusilpus bendruomeniniams ir gimininiams-gentiniams ryšiams, 
išsiplėtojus vergvaldystei ir pasikeitus valstybingumo formoms, padau+ 
gėjo Žmonių, kurie negalėjo rasti sau vietos visuomenėje. Budizmas gimė 
tuo metu, kai senovės Indijos visuomenėje buvo ir didelis dvasinis sam- 


brūzdis. „VI—V a. p. m. e., prieš pat budizmo užgimima, Indijoje virte virė 
filosofinės spekuliacijos. Atsirado daug visokiausių pažiūrų ir sistemų, 


kurios buvo aktyviai skleidžiamos įvairiuose gyventojų sluoksniuose“ 
[86, 2]. Naujoji filosofija dažnai neigė ne tik senąją filosofiją, bet ir seną- 
ją gyvenimo sanklodą kartu su varnų sistema (visuomenės dalijimu į luo- 
mus-kastas) ir jos ideologija — vedų religija. 

Budizmas vedų religiją ne tik neigė. Budizmas daug ką iš jos perėmė. 
Kaip antai, vedų religija mokė, kad svarbiausia gyvojoje būtybėje — ne 
medžiaginis kūnas, kuris negali jausti, mąstyti, norėti, todėl yra mirtingas, 
o bekūnė siela, kuri — ir tik jinai — pasaulį pažįsta ir dėl tos priežasties 
yra nemirtinga. Žuvus dūliajam kūnui, tai, kas vertingiausia — siela,— 
„persikelia į kitą kūną. Visa, kas gyva, po mirties vėl gimsta, ir tas persi- 
kūnij imų, atgimimų verpetas (sansara) — amžinas. Mokymą apie atgimimų 

grandinę matome ir budizme (nors jis neigia sielos buvimą, bet pripažįsta, 
kad perduodamas žmogaus individualus dvasinis pradas, — apie tai kal- 
bėsime toliau), kuris „išsigelbėjimu“ laiko atgimimų ciklo liovimąsi. Iš 
vedų religijos perimtas ir karmos („priklausymo nuo veiksmų“) dėsnis, 
kuris nulemia atgimimų tvarką: geri darbai esamame gimime padeda atei- 
tyje gimti aukštesnės padėties žmogui kūnišku apvalkalu. Pavyzdžiui, vėl 
atgimęs vergas gali tapti karaliumi, o karalius dėl savo piktų darbų gali 
atgimti gyvuliu. 

Kai kurie vedizmo dievai (pavyzdžiui, Brahma ir Višvakarma) turėjo 
garbingą vietą budizme, Kuris perėmė ir vedizmo religinę simboliką 
(svastikos ženklo, lotoso, laidojimo stupų ir kt. garbinimą). 

Budizmo pamokslininkai ne tiek neigė vedų religinio mokymo teisin- 
gumą, kiek skelbė, jog laikytis jo toli gražu nepakanka, kad „I38igelbė“ 
tum“, t. y. kad liautųsi atgimimai kančių pasaulyje. 

Pati seniausia budizmo kanono dalis, sudaranti šio mokymo papiadó; 
rašytinės tradicijos buvo užfiksuota tik po kelių šimtmečių. Budistinė tra- 
dicija, aišku, paskelbė, kad budizmas sukurtas vieno žmogaus, kuris bu- 
vo apdovanotas antgamtinėmis savybėmis ir, pažinęs tiesą, tapo Buda. Bu- 
distai laikosi nuomonės, kad pasaulyje buvo, yra ir bus begalinė daugy- 
bė budų. Kiekvienas iš jų ateina pas Žmones skelbti tikrojo Įstatymo, arba 
Dharmos (budizmo mokymo 173, 174 p.). Tatai įvyksta per kalpą, ku- 
rios sąvoka taip pat perimta iš vedizmo religijos, kur ji reiškia visatos 
laikotarpį. Kalpos pabaigoje viskas paskęsta neišmanymo tamsoje ir at- 
siranda daugybė netikrų mokymų apie išsigelbėjimą. Ir tik laiku atėjęs 
Buda lyg saulė išsklaido tamsą. 

Todėl ir Budos Šakjamunio atėjimas į pasaulį — fatališkai nulemtas. 
Jo „apsireiškimo“ tikslas — išgelbėti visas gyvąsias būtybes. Prieš atei- 
camas į pasaulį kaip Šakjamunis, jis patyrė daugybę persikūnijimų, at- 
gimimų, kurių keli šimtai aprašyti 547 džatakose (pasakojimuose apie 
Šakjamunio atgimimus) senovės Indijos pali kalba [68]. 

Patys seniausi Budos Šakjamunio gyvenimo aprašymai buvo sudaryti 
400—600 metų po spėjamos jo mirties. Vis dėlto šiuolaikinis mokslas su- 
tinka pripažinti pamokslininką Šakjamunį iš tikrųjų egzistavusiu, istori» 
niu asmeniu, bet ne kaip vienintelį žmogų, sukūrusį budizmo religiją, o 
kaip įsteigusį ar padėjusį įsteigti budistinę vienuolių bendriją (sanghą), 
be to, kaip mokytoją, kuris savo teorine ir praktine veikla prisidėjo prie 
budizmo gimimo [6, 430]. 

Pasak budistų tradicijos, Šakjamunis gyveno nuo 623 iki 543 m. p. m. e., 

167 pasak daugumos mokslininkų, 564—483 m. p. m. e. 


Kaip jau sakėme, Budos Šakjamunio biografija buvo sudaryta žymiai 
vėliau, negu atsirado patsai budizmas. Legendinė Šakjamunio biografija 
savo pagrindiniais punktais kartoja tradicinį gyvenimo kelią, kurį nuei- 
davo senovės indų brahmanas, vedizmo pasekėjas, turėjęs susikrauti tur- 
tą, sukurti šeimą, o paskui tapti asketu, kad, atsižadėjęs kančių ir nuodė- 
mių pasaulio, susilauktų išsigelbėjimo ir kontempliuodamas susilietų su 
dievu Brahma. 

Budos paveikslas, sukūrtas budistinės biografinės tradicijos, nepapras- 
tai populiarus. Tą paveikslą įvairiais pavadinimais. galima aptikti krikš- 
čionių, musulmonų, mMmanicheistų ir zoroastristų religijose. Pavyzdžiui, Jo- 
zafato vardu jis figūruoja nuo XVI a. krikščionių bažnyčios kanonizuo- 
tujų tarpe. Tai įvyko, išpopuliarėjus „Apysakai apie Barlaamą ir karalai- 
tį Joasafą", kuri pateko į Europą iš Rytų. 

Budistinė literatūra sujungta kanoninių tekstų rinkinyje, kuris vadi- 
namas Tripitaka („Trys mokymo krepšiai") ir susideda iš trijų didelių 
dalių. Vinaja-pitakos („Įstatų krepšio“), t. y. drausmės kodekso, kur išdės- 
tytos priėmimo į vienuolių bendriją ir iš jos pašalinimo taisyklės, vie- 
nuolių ir pasauliečių elgesio normos, išvardyti 227 nusižengimai ir atitin- 
kamos bausmės; Sutra-pitakos („Mokytojo sentencijų krepšio“, „Moky- 
tojo pamokymų krepšio“), kur yra tariamai paties Budos, paskelbusio 
mokymą, sentencijos, pašnekesiai, pamokslai; Abhidharma-pitakos (,„Mo- 
kymo paaiškinimų krepšio“), kur metafizinėje ir etinėįe-psichologinėje 
plotmėje komentuojamas antrojo skyriaus, t. y. Sutra-pitakos, turinys. 

Nors didžiuma mokslininkų religijos skelbėją Šakjamunį laiko realiu 
istoriniu asmeniu, jie nurodo, jog nėra aiškių liudijimų, kad bent vienas 
kurio nors kanono teksto žodis priklauso pačiam Šakjamuniui. Todėl bu- 
dizmas, kurį pažįstame iš kanono tekstų, itin galėjo daugiau ar mažiau 
skirtis nuo mokymo, skelbto prie Šakjamunio gyvos galvos. 

Budizmo kanono tekstuose svarbiu dalyku Budos Šakjamunio veikloje 
laikoma tai, kad jis atskleidė „kančių pasaulį“ ir išėjimo iš jo kelius. Bu- 
distinė tradicija primygtinai pabrėžia, kad, jo žodžiais, visiškai bergždžia 
eikvoti laiką ir dvasios jėgas scholastiniams ginčams ir metafiziniams. 
samprotavimams, kai visa, kas gyva, aplinkui kenčia. „Jis prašė savo pa- 
sekėjus nepaisyti nuomonių, „liečiančių dalykų pradžią ir ateitį", nes ar 
yra prasmės elgtis taip, kaip anas kvailys, kuris, įsmigus jam į šoną strė- 
lei, gaišta laiką, galvodamas, iš kur ji atlėkė ir kas ją pagamino, užuot 
tučtuojau ją ištraukęs“ [49, 179]. 

Budistiniuose tekstuose tvirtinama, kad Šakjamunis neatsakinėdavo į 
klausimus, ar žmogus turi sielą, ar ji atskira nuo kūno, ar nemirtinga, ar 
pasaulis turi pabaigą, ar begalinis, ar nemirtingas tas, kuris pažino tiesą, 

ar tas, kuris pažino tiesą, nebus mirtingas ir kartu nemirtingas, ir t.t. 
Tradicija išskiria šiuos klausimus ir juos vadina „dešimtimi neišsprendžia- 
mųjų". Užuot beprasmiškai mėginus gvildenti panašias metafizines pro- 
biemas, reikia stengtis atsakyti į praktiškus „išsivadavimo iš kančių“ 
klausimus: kas yra kančia, iš kur ji atsiranda ir kokiu keliu eiti, kad ji 
liautųsi. Pagal budistinę tradiciją, kaip tik atsakymai į tuos klausimus ir 
yra svarbiausias šioje religijoje dalykas — mokymas apie „keturias kil- 
nias tiesas“, Šakjamunio pateiktas jau per pirmąjį pamokslą Benarese. 

Pagal budizmo teoriją, Šakjamunis tapo Buda, t. y. pasiekė „prašvie- 
sėjimą“, tik tada, kai po bodhi medžiu pakilo į lemiamą tiesos pažinimo 
pakopą — atidengė „keturias kilnias tiesas“ ir vadinamąjį „ketveriopą 
kelią“, kuris ir aiškinamas daugumoje Šakjamunio pamokslų. 

Pirmoji tiesa. Viskas yra kentėjimas. Gyvenimas visada ir visur 
suteikia nesuskaičiuojamą daugybę dvasinių ir fizinių kančių. „Štai, o vie- 
nuoliai, kilni tiesa apie kentėjimą. Gimimas yra kentėjimas, senatvė — 
kentėjimas, liga—kentėjimas, kiekvienas nepatenkintas noras — kentėji- 
mas; trumpiau tariant, penkeriopas prisirišimas (prie žemiškųjų dalykų) 
yra kentėjimas“, — taip pasakyta pirmame benaresiškame Šakjamunio 
pamoksle [49, 177]. 

Kaip ir kitos religijos, budizmas aiškiai perdeda kančių pasaulyje kie- 
kį, sąmoningai sutelkdamas dėmesį į niūrias, skausmingas gyvenimo pu- 
ses, nes tada budistinis išsivadavimo iš kančių kelias tampa ypač „tik- 
ras“ ir „vertingas“. Kuo žmogui geresnis pasaulis, tuo mažiau jam reikia 
kurios nors religijos. Vis dėlto budizmas, nors ir perimtas pesimizmo, ne- 
įpuola į visišką beviltiškumą, nes tiki Žmogaus sugebėjimu dvasiškai to-. 
bulėti ir galutinai išsigelbėti. Tačiau tą „išsigelbėjimą“ (t. y. išsivadavimą 
iš kančių) galima pasiekti ne iš karto, ne greitai, o po begalinės daugybės 
atgimimų. Vėliau, pirmaisiais mūsų eros šimtmečiais, budizme susiiorma- 
vo Mokymas apie greitesnį išsigelbėjimą, naudojant magiją, kuri galinti' 
padėti pasiekti prašviesėjimą net per vieną gyvenimą. 

Antroji tiesa. „Štai, o vienuoliai, kilni tiesa apie kentėjimo šal-; 
tinį: tai — troškimas būti, vedąs nuo gimimo iki gimimo, susijęs su aist-: 
romis ir norais, susilaukiąs vienur kitur patenkinimo, būtent: malonumų 
troškimas, troškimas būti, galybės troškimas“ [49, 177]. Viskas turi prie- 
žastis. Niekas neįvyksta atsitiktinai, be priežasties, niekas nedingsta be 
pėdsakų, be pasekmių. Kiekvienas kentėjimas turi savo priežastis, kurių 
svarbiausia — nenuramdomas troškimas gyventi. Yra priežastinio kentė-: 
jimų priklausomumo grandinė, susidedanti iš 12 grandžių, kurios nuosekliai 
išeina viena iš kitos. Tos grandys paprastai dalijamos į tris dideles grupes: 

I. Praeities gyvenimo elementai (nežinojimas; klydimas; įspūdžiai). 


II. Dabarties gyvenimo elementai (pradinė sąmonė; kūnas ir protas; 
šeši jutimo organai; jutiminis prisilietimas; jutiminis suvokimas; troški- 
mas, noras; prisirišimas). 

III. Ateities gyvenimo elementai (veržimasis būti; naujas gimimas; 
senatvė; mirtis). 

Čia visai aiškiai matyti egzistavimo proceso nenutrūkstamumas, kurį 
budistai dažnai simboliškai vaizduoja kaip gyvenimo ratą (bepradį eg- 
zistavimų apskritimą). Šiuo atveju priežastinio priklausomumo grandinė 
traktuojama kaip susidedanti iš nuoseklių būties fazių. 

Priežastinio priklausomumo schemoje reiškiasi karmos dėsnis. Troški- 
mas būti, norai, stimuliuojami nežinojimo (arba ir tamsumo), žadina va- 
lingą veržimąsi gyventi, kuris reiškiasi atitinkamu veiksmu. 

Karma — suma gerų ir blogų žmogaus poelgių, darančių įtaką paskes- 
niam gimimui. Žmogus, kuris gimsta, siela ir kūnu — visiškai nauja bū- 
tybė, bet pagal karmos dėsnį — ir to, kuris numirė, veiksmų įpėdinis, 
Karmos dėsniu aiškinta tarp žmonių esantys skirtumai (kodėl vienas — 
turtingas, o kitas — neturtingas, vienas — sveikas, kitas — nesveikas, ir 
t. t.) jų nuopelnais ir nusidėjimais praeitame gyvenime. 

Iš teorijos, pagal kurią visa ko esančio kilmė susijusi priežastinio pri- 
klausomumo ryšiais, išplaukia dalykų praeinamumo teorija. Viskas kinta, 
nieko pasaulyje nėra pastovaus. Kas turi pradžią, turi ir pabaigą. Pagal 
budistinę „akimirksnio“ (,,„momentalumo“) teoriją, kuri glaudžiai sie- 
jasi su priklausomos kilmės teorija, visa, kas reiškiasi, gali egzistuoti ne- 
kitę tik be galo trumpai, kaip, pavyzdžiui, žaibo plykstelėjimas. Nėra ne- 
kintamos liepsnos tėkmės, kaip nėra ir nekintamos minčių tėkmės,— 
viskas kinta, ir tie kitimai turi priežastis. 

Tokį požiūrį į visuotinį kintamumą galima pavadinti stichiniu dialek- 


tiniu: viskas juda, viskas keičiasi, „viskas yra“ ir „visko nėra“, viskas 


tarpusavy siejasi ir sąlygojama. Tačiau tuo dialektiniu požiūriu daugiau- 
sia buvo įrodinėjama, jog visa, kas yra, žus ir jog būtina kovoti, kad iš- 
sigelbėtum nirvanoje; nėra amžinos būties, amžinas tik kitimas (gimimas 
ir mirtis); bepradis ne aplinkinis pasaulis, bet dharmų bangavimas (žr. 
173, 174 p.), kuris ilgainiui liausis, kadangi" banguojančių dharmų (t. y. 
sansaros) pasaulis palaipsniui (vienas dharmų kompleksas po kito) pa- 
sieks amžinąją rimtį (t. y. nirvaną). 

Trečioji tiesa. Tik išsivadavęs iš visų norų, gauni atleidimą 
nuo kančių. „Štai, o vienuoliai, kilni tiesa apie kančios liovimąsi: reikia 
panaikinti troškimą — visiškai nuslopinti, pašalinti ir išstumti norą, nuo jo 
atsiskirti, jo neprisileisti" [49, 177]. Antroji „kilni tiesa“ tvirtina, kad kan- 
čios. priklauso nuo įvairių sąlygų, kurios jas nulemia, Trečioji tiesa lo- 

piškai išvesta iš antrosios, nes pagal ją, jeigu esama priežasčių, kurios. 
sukelia kančias, tai, tas priežastis pašalinus, kančios liausis. Išsivadavus.' 
iš kančių, pasiekiama nirvanos būsena, kai žmogus išsilaisvina iš nuolati- 
nio atgimimų, persikūnijimų proceso. Galutinis budizmo tikslas — būtent 
nirvana. | 

Vedų religijoje kančių kiekis tiesiogiai siejosi su pirmesniame gyve- 
nime padarytų nuodėmių kiekiu ir sunkumu (nebenusidedant liaujasi ir 
kančios), o budizmas, išlaikydamas ryšį tarp nuodėmės viename gimime 
ir kančios — kitame, dar teigia, kad kančios iš tikrųjų gali liautis tik iio- 
vusis atgimimams, t. y. pasiekus nirvaną. 

Ketvirtoji tiesa. Atgimimai galėjo liautis tik einant tam tik- 
ru, Budos nurodytu keliu. „Štai, o vienuoliai, kilni tiesa apie kelią, ve- 
dantį į kančių pabaigą. Tai šventasis aštuoneriopas kelias, būtent: teisin- 
gas tikėjimas, teisingas Ketinimas, teisinga kalba, teisingi poelgiai, teisin- 
gas gyvenimo būdas, teisingas siekimas, teisinga atmintis, teisingas susi- 
kaupimas“ [49, 177]. | 

Tos aštuonios pakopos — itin konkretaus pobūdžio. Pavyzdžiui,. „tei-: 
singas tikėjimas" reiškia tikėjimą, kad budizmo mokymas tikras ir kad, 
visų pirma, „keturios kilniosios tiesos“ vaidina lemiamą vaidmenį vaduo- 
jantis iš kančių. O „teisingas ketinimas“ reiškia, kad būtina elgtis taip,. 
kaip reikalauja tos keturios tiesos. Svarbi „teisingų poelgių” sąlyga — ne-- 
daryti nė menkiausios žalos jokiai gyvai būtybei. Kitos šio „išsigelbėjimo. 
kelio" pakopos traktuojamos irgi tokia pat grynai praktine prasme. „Tei-- 
singa atmintis“ iššiiruojama taip: kad reikia nuolat galvoti, kas, einant. 
„teisingu keliu“, padaryta ir ką dar reikia nuveikti. Žmogaus atmintis. 
neturi stengtis išlaikyti įspūdžių, susijusių su žemiškąja egzistencija, —- 
skatinama atitrūkti nuo bet kurių ryšių su žemiškuoju pasauliu. Mat, išo- 
rinis pasaulis visada buvo, yra ir bus tik iliuzija. 

Ir pagaliau „teisingas susikaupimas" (kontempliacija, gilinimasis į sa- 
ve ir t.t.) — paskutinis ir svarbiausias iš visų aštuonių žingsnių: stengtis. 
kuo labiau atitolti nuo žemiškųjų reikalų ir prisirišimų, kad pasiektum 

- didžiausią vidinę ramybę ir niekas negalėtų tau sudrumsti dvasios. Ir ne- 
reikia rodyti nė trupučio džiaugsmo ar pasitenkinimo, sėkmingai nužen- 
gus pirmuosius septynis žingsnius. Kas sėkmingai nueis visą aštuoneriopą 
kelią, — pasieks nirvaną, t. y. tikrą išsivadavimą iš kančių. 

Rasti realų kelią kančioms pašalinti senovės Indijoje I tūkstantmečio. 
p. m. e. viduryje, žinoma, buvo neįmanoma; todėl budizmas rado kelią, . 
kuris atrodė teisingas jo pradininkams: „psichologiškai transformuoti» as- 

471 menybę taip, kad ji galėtų įveikti pergyventos nelaimės jausmą“ [49, 189]. 


Tačiau toks transformavimas — veikiau idealus, negu realus tikslas, nes 
jo nelydi jokie socialiniai-ekonominiai pasikeitimai. 

Žmonių raginimas išsivaduoti iš kančių, einant religijos keliu, įjung- 
tas į trečiąją tiesą, kurioje yra to kiekvienam budistui svarbiausio ir gei- 


džiamo tikslo — nirvanos — koncepcijos užuomazga. Nirvana — nesu- 


drumsčiamos ramybės būsena, ne gyvenimas, bet ir ne mirtis, o savotiš- 
ka „antbūtis“ — aukštesnė žmogaus dvasinė ir fizinė būklė, kai visi jo 
jutimai, t.y. gyvybinė veikla, susitelkę nuliniame taške. Nirvanoje nėra 
erdvės, laiko, norų, nėra būties nei nebūties. Pagal nirvanos teoriją iš 
kančių pasaulio išsigelbstima pasitraukiant į kažkokią kitą, nežemišką eg- 
zistenciją. 

Tvirtinama, kad nirvanoje liaujasi veikęs karmos dėsnis, kad žmogus 
nebeatgimsta, taigi palieka būties verpetą — sansarą. Dharmos, sudaran- 
čios žmogaus kūną ir dvasinį pradą, taip pat ateina į rimties būklę. 

Dharmų teorija labai sudėtinga. Ją nagrinėjo daugelis budistų autorių 
beveik tūkstantį metų. Reikia turėti galvoje, kad žodžiu „dharma“ vadi- 
nama ir budizmo religija, budizmo mokymas, ir smulkiausi elementai, su- 
darantys būties apraiškas. 

Kaip žinoma, budizmas (didžioji jo mokyklų dalis) neigia, kad egzis- 
tuoja išorinis pasaulis, kurį skelbia iliuzija, žmogaus sąmonės miražu. 
„Kas į pasaulį žiūri kaip į pūslę, kaip į miražą, to nemato mirties kara- 
ius“, — tvirtinama Dhamapadoje [13, 88]. 

Jei žmogus mato saulę, tatai nereiškia, kad saulė egzistuoja, „budizmo 
požiūriu, savaimingai egzistuojančių nedvasinių objektų nėra: saulė, ak- 
muo ir kt. tėra momentiniai dariniai, atsirandą srūvančio sąmoningo 
gyvenimo su jo turiniu fone; išorinio pasaulio objektai egzistuoja tik 
laikinų iliuzijų prasme; tai, kas už jų slypi, laikoma dharmų pasireiški- 
mo rezultatu“ [37, 216]. Bet nėra ne tik saulės, kurią mato žmogus, nė- 
ra nė paties žmogaus. „Budizmo požiūriu, negali būti kalbos nei apie 
„daiktus savyje“, nei apie „aš manyje“. Juk ir objektas, ir subjektas — 
tokios pat iliuzijos, ir tik abu kartu, kaip visybė, kyla iš dharmų srauto“ 
:[37, 216—217]. f 

Tačiau reikia pažymėti, kad budizmas ne vien neigia realią tikrovę — 
ïo santykis su ja sudėtingesnis. Budistui nėra vienareikšmės realios tik- 
Tovės, nes budizmo teorija ją traktuoja tik kaip tiesiogiai priklausančią 
nuo žmogaus, įžengusio į išsivadavimo iš kančių kelią, psichologinės pa- 
tirties. Yra ir trys „realybės“ tipai: norų pasaulis (pasaulis žmonių, kurie 
neina išsigelbėjimo keliu arba tik į jį įžengę), „formų pasaulis“ (pasau- 
Ais žmonių, kurie seniai eina išsigelbėjimo keliu, t. y. praktikuoja pirmas 
keturias dhjanas — susikaupimo, kontempliacijos pakopas) ir „formų ne- 

buvimo pasaulis“ (pasaulis tų, kurie praktikuoja keturias sekančias, aukš- 
tesnes dhjanas — kontempliacijos pakopas; dažniausiai tat — meditacijai 
atsidėjusių bodhisatvų pasaulis). Žmogui, esančiam norų pasaulyje, jis 
realus, dar daugiau: tas pasaulis — vienintelė realybė, suteikta jam po- 
jūčiais, sąvokomis, vaizdiniais. Formų ir formų nebuvimo pasauliai jam, 
be abejo, neegzistuoja. Bet jei kas jau įžengė į išsigelbėjimo iš kančių 
kelią, tai, einant tuo keliu toliau, formų ir formų nebuvimo pasauliai jam 
gali iš tikrųjų egzistuoti. Bodhisatvai, pasiekusiam formų nebuvimo pa- 
saulį, abu pirmesnieji pasauliai — realūs ta prasme, kad jis gali juos ap- 
lankyti, norėdamas padėti kitoms gyvosioms būtybėms eiti išsigelbėjimo 
keliu (jo pareiga — kaip tik vesti tuo keliu kitus). 

Visi trys pasauliai susideda iš dharmų, įvairios jų kombinacijos suda- 
ro kuo įvairiausius objektus. Išsigelbėjimo kelias — perėjimas iš norų, 
pasaulio į formų pasaulį, po to — į formų nebuvimo pasaulį, o iš ten — 
į nirvaną. Žmogus šventumo dėka pasiekia, pavyzdžiui, formų nebuvimo. 
pasaulį, kur dharmų variantų (jų kombinacijos, kartojame,. sudaro žmo-: 
gaus kūną ir dvasinį pradą) sumažėję nuo 18 iki 3. O nirvanoje — tik vie- 
na rūšis dharmų, esančių ramybės būklėje. Žmogus turi sujungti „savo“! 
dharmų variantus tik į vieną ir sustabdyti tų dharmų bangavimą — tai jo. 
išsigelbėjimo kelio tikslas. 

Pabrėšime, kad visi trys pasauliai nėra pasauliai kosmine prasme, Jie 
neužima kurios nors vietos, t. y. neįsijungę į erdvinės orientacijos siste- 
mą. Būtų tiksliau, jeigu juos vadintume ne „pasauliais“, o savotiškais žmo- 
nių psichologinio tobulumo, t. y. iš kančios besigelbstinčių žmonių sąmo- 
nės išsivystymo lygiais. Tad šie pasauliai realūs tik dvasiniu (t. y. sąmo-- 
nės) atžvilgiu. O tikrovėje gali būti vieni šalia kitų žmonės, kurių sąmo-: 
nė pagal jos tyrumo ir tobulumo laipsnį skirtina prie bet kurio iš tų trijų; 
pasaulių. 

Vadinasi, kūną ir dvasinį pradą sudaro nepažinūs elementai — dhar- 
mos, kurios čia susijungia į tam tikras grupes, čia išyra. Tatai atitinka gi- 
mimą ir žuvimą. Ir tik tos dharmos realiai egzistuoja. Tačiau realus dhar- 
mų egzistavimas — itin sąlygiškas, jei prisiminsime Dhamapados, vieno 
iš seniausių budistinių tekstų (II—III a. p. m. e.), žodžius: „Dharmas są- 
lygoja protas, geriausia jų dalis — protas, jos iš proto sutvertos. Jei kas 
nors sako arba daro su netyru protu, tai jam iš paskos seka nelaimė kaip 
užpakalinis ratas — paskui pirmąjį. Dharmas sąlygoja protas, geriausia 
jų dalis — protas, jos iš proto sutvertos. Jei kas nors sako arba daro su 
tyru protu, tai paskui jį seka laimė kaip neatstojantis šešėlis“ [13, 59]. 

O žmogaus kūnas ir jo dvasinis pradmuo egzistuoja irgi ne mažiau są- 
lygiškai. Mirus žmogaus kūnui, jo dvasinis pasaulis, pirmiausia, sąmonės. 


ielementas, ne visiškai išnyksta — vėl pasireikš kita forma ir kitoje vieto- 
je. „Savo moksline, filosofine forma sielų „pergimimo dėsnis yra ne kas 
kita, kaip psichinio perimamumo faktas... iš tikrųjų kiekviena pergimusi 
būtybė yra jau visiškai naujas asmuo Toe dar tiksliau pasakius, visiškai 
inaujas elementų (t. y. dharmų) rinkinys, tačiau susietas su savo praeitimi 
„neišvengiamo priežasčių ir pasekmių dėsnio“ [51, 20]. O. Rozenbergas 
-pergimimo procesą apibūdina taip: „Niekas, tiesą sakant, nepergimsta, 
vyksta ne transmigracija, o begalinis dharmų komplekso transtormavi- 
(masis, elementų — substratų — persigrupavimas, kaip kaleidoskope tos 
pačios dalelės grupuojasi į naujas, daugiau ar mažiau viena į kitą pana- 
:šias, bet vis dėlto individualiai skirtingas, niekad nepasikartojančias fi4 
gūras. Kiekviena atskira figūra iki tam tikro laipsnio sąlygojama pir- 
mesniosios ar su ja susieta ir tam tikra prasme veikia paskesniąją“ [37, 
:229— 230]. Ryšį su praeitimi apsprendžia karmos dėsnis, pagal kurį žmo- 
:gaus kūno ir sielos dharmų kombinacija (arba kompleksas) esamajame 
gimime kuo betarpiškiausiai susijusi su dharmų kombinacija tiek praėju> 
:siame, tiek būsimajame gimime. Kiekvienas individualus dharmų kom- 
pleksas yra realus tik kaip dharmų rinkinys, o žmogaus asmenybė, susi- 
dedanti iš dharmų grupių, — savotiška empirinė iliuzija“ (O. Rozenbergo 
terminas). Individualus dharmų srautas laiko atžvilgiu bepradis, jis su- 
daro nesuskaičiuojamą daugybę viena po kitos sekančių kombinacijų, 
"kurių kiekviena — tik dalis begalinio būties proceso tame dharmų sraute, 

Bepradis dharmų bangavimas (judėjimas) visą laiką reiškiasi gyvosio- 
mis būtybėmis, esančiomis būties verpete, t. y. kentėjimų pasaulyje. Bet 
tarp tų dharmų yra ir tokių, kuriose slypi „tyra išmintis“, „tobula išmin- 
tis“ (pradžnia) ir žmogui padeda praregėti, pasiekti prašviesėjimą. Kaip 
tik tų dharmų dėka ateina momėntas, kai liaujasi kankinamas būties ver- 
-petas. Ir tik nirvanoje dharmos amžinai nurimsta, nes nebesudarinėja 
naujų kompleksų ar grupių — kenčiančių gyvųjų būtybių. Dharmoms nu- 
rimus, galų gale liaujasi pergimimai, o tai savo ruožtu išvaduoja iš kan- 
čių. Toks svarbiausias budizmo priesakas. 

Daug kartų atgimdamas, žmogus turi sukaupti didelį kiekį nuopeinų, 
teisingų darbų; jam paskutinįsyk atgimus, dera eiti į vienuolius, kaip tat 
„padarė Buda Šakjamunis, ir giliai mąstyti apie gyvenimo prasmę, o paskui 
-atsiduoti kontempliacijai, kurią galima apibūdinti kaip hipnozinio transo 
-būklę. Tokia ekstazės būsena yra paskutinis, aštuntas žingsnis kelyje į 
; prašviesėjimą. | 
O Išsigelbėjimas, t. y. kančių liovimasis, visų pirma priklauso nuo paties 
` žmogaus elgesio, jo individualių pastangų, tobulinimosi. Todėl ankstyva- 
sis budizmas neigė kokių nors apeigų, atnašavimų reikalingumą. Be to, 

kad galėtum pasiekti išsigelbėjimą, nebuvo svarbu, kuriam luomui ar 
kastai priklausai, — bet kurios kastos atstovai, tapę budistais, gali pasiekti 
nirvaną. 

Moraliniai-etiniai budizmo teiginiai yra tokie. Budisto idealas, jo di- 
džiausia dorybė — reikšti kuo didžiausią meilę visoms gyvosioms būty- 
bėms ir nedaryti joms žalos. Jis turi būti ir be galo romus, nusižeminęs, 
tvirtai nusistatęs nesipriešinti blogiui. „Rūstybę jis nugali nerūstauda- 
mas, negerumą — būdamas geras, šykštumą — dosnumu, melagį — teisybe" 
[13, 97]. Sias ypatybes reikia nuolat ugdyti, šiaip jos gali išnykti. Budisto 
pasidavimas likimui turi siekti kraštutinę ribą. Jokios kančios (savo ir ki- 
tu) neturi sudrumsti budisto ramybės ir šaltumo. Juk visi kentėjimai — 
tiktai iliuzinio pasaulio miražas. Būtina stengtis nugalėti kančios jausmą. 
Kančias sukelia išorinis pasaulis, kurio Žmogus negali pakeisti. Todėl rei- 
kia atsipalaiduoti nuo bet kokio žemiško prieraiškumo, nes tada galėsi visai 
išsižadėti gyvenimo troškimo,— tai viena svarbiausių sąlygų, kad liautųsi 
pergimimai, o galų gale —ir kančios. Pabrėšime, kad budizmo reikala- 
vimas nuolankiai kentėti reiškė susitaikyti su sunkiomis socialinėmis- 
ekonominėmis sąlygomis. Be to, pabrėžiant, kad dabartinis gimimas glau- 
džiai susijęs su praeities nuopelnais (pavyzdžiui, darbštus ir tikintis vals- 
tietis gali atgimti karaliumi), aukšta žmogaus socialinė padėtis ir turtin- 
gumas buvo aiškinama gerais darbais, padarytais per pirmesnįjį gimimą. 
Iš esmės budizmas prispaustuosius ragino būti pasyviais, teikdamas vil- 
čių, kad jų dalia taps geresnė per būsimą atgimimą. 

Tačiau budizme būta ir tam tikro pažangaus turinio, palyginus su vedų 
religija, nes, neigdamas varnų sistemą ir skelbdamas, kad gali išsigelbėti 
visi (ne tik išrinktieji), jis prisidėjo prie gimininių ryšių suirimo ir indivi- 
dualaus prado sutvirtėjimo visuomeniniame gyvenime, o tai padėjo susi- 
formuoti civilinei visuomenei, 

Dideliu tikinčiųjų nuopelnu budizmo kanonų tekstuose skelbiamas iš- 
maldos davėjų, t. y. tų, kurie vienuoliams teikia maistą, pastogę ir kt., dos- 
numas. Ir tai suprantama, nes vienuolių bendrijos privalėjo gyventi vien 
iš aukų. Bet vėliau vienuolynuose dalis žemesnio rango vienuolių savo 


„darbu išlaikė aukštesniųjų rangų brolius. 


Viena privalomų išsigelbėjimo sąlygų buvo įstojimas į budistų vienuo- 
lių bendriją. Bendrijos narys turėjo skustis galvą, nešioti geltonus rūbus, 
būti vadovaujamas mokytojo ir laikytis tam tikrų elgesio taisyklių (jų 
apie 250), išdėstytų Vinaja-pitakoje. Kiekvienam naujai įstojusiam buvo 
pranešama, kad draudžiami tokie keturi dalykai: „Įšventintas vienuolis 
neturi lytiškai santykiauti su jokia gyvąja būtybe... Įšventintas vienuolis 
neturi imti, kas jam neduodama, — tai būtų vagystė — net šiaudgalio..«; 


Įšventintas vienuolis neturi sąmoningai atimti gyvybės jokiai būtybei, net 
kirminui ar skruzdėlei... Įšventintas vienuolis neturi girtis jokiu nežmo- 
sišku tobulumu" [2, 273—275]. 

Vienuoliui nebuvo galima turėti nuosavybės, tik drabužius ir dubenėlį 
išmaldai rinkti, Maistą derėjo gauti ne už savo darbą, o iš pasauliečių ran- 
kų. Visą laisvą laiką jis turėjo skirti apmąstymams, kad greičiau ateitų iš- 
sigelbėjimas. Pasitraukti iš bendrijos buvo galima laisvai, nebuvo jokių 
apribojimų. 

Tam tikrą laikotarpį vienuolių bendrijos buvo kuriamos panašiai kaip 
valstiečių bendruomenės senovės Indijoje. Svarbūs klausimai buvo spren- 
džiami bendruose susirinkimuose balsų dauguma, o įvairioms pareigoms — 
renkama, Jau III-II a. p. m. e. atsiranda didelių vienuolynų su gerai su- 
tvarkytu ūkiu ir aptarnavimo aparatu. Buvo ir moterų vienuolynų, visais 
klausimais pavaldžių vyrų vienuolynams. Reikia pasakyti, kad moteris 
budizmas laikė viena didžiausių kliūčių kelyje į išsigelbėjimą. Budistų nuo- 
mone, gyvoji būtybė gali pasiekti išsigelbėjimą tik gimusi vyru. Atgimti 
vyru moteris gali tik tada, jei gyveno nenusidėdama. 

Svarbų vaidmenį vienuolijos gyvenime vaidino reguliarūs bendri at- 
gailavimo susirinkimai, įvykdavę du kartus per mėnesį, pilnatyje ir jau- 
natyje. Būdavo ir metiniai (po liūčių sezono) bendri atgailavimo susirin- 
kimai, į kuriuos sueidavo kelių gretimų bendrijų nariai, 

Ankstyvoji bendrija galėjo gyventi tik iš pasauliečių aukų. Todėl bu- 
„dizmas iš pat pradžių numatė, kad bus ir budistų pasauliečių. Apeigos, 
įsiojant į budistų pasauliečių eiles, buvo visai nesudėtingos. Žinoma, pa- 
saulietis turėjo laikytis budistams privalomų elgesio taisyklių. 

Pirmaisiais naujosios eros amžiais išryškėjo dvi pagrindinės budizmo 
kryptys (dvi šakos): hinajana („Mažoji važiuoklė“, „Mažasis kelias“) ir 
‚mahajana („Didžioji važiuoklė“, „Didysis kelias“). Tačiau šitaip tas dvi ša- 
kas pavadino mahajanos mokykla, kuri pretendavo į tikrosios Budos mo- 
-kymo įpėdinės vaidmenį ir buvo įsitikinusi, kad hinajanos mokymo reikš- 
mė daug mažesnė („Mažoji važiuoklė"!), negu jos pačios. 

Budistų tradicija mahajanos pirmtakais laiko vadinamosios didžiosios 
sanghos (mahasanghikos) pasekėjus, kurie ragino išplėsti budistų bendri- 
ją, kad būtų ne tokia uždara, ir taip pat stengėsi įtvirtinti antgamtinio Bu- 
„dos (t. y. nežemiškos būtybės, vykdančios dievybės funkcijas) kultą, be to, 
į savo mokymą ir savo panteoną įjungti vietinius tikėjimus bei vietines 
dievybes. Tai labai padėjo budizmą platinti kaimyninėse šalyse. 

Mahajanistai pabrėždavo, kad kiekvienas žmogus gali pasiekti pra- 
šviesėjimą ir tapti buda, nes kiekviename yra bendroji gera esmė, tam tik- 
ra kosminio pobūdžio substancija, vadinama „budhata“. Galų gale į Budą 

Šakjamuni pradėta žiūrėti kaip į išsilaisvinusios budhatos, kuri amžina ir 
nekintama, pasireiškimą. Tačiau jis — ne vienintelis budhatos pasireiški- 
mas, nes mahajana pripažino esant daug budų (Akšobhją, Amitabhą, Vai- 
ročaną ir kt.), Kuriuose reiškėsi visoje visatoje esanti kosminė budų sub- 
stancija. 

Mahajanistai išvystė mokymą apie bodhisatvas, kurie laisvu noru ati- 
deda savo pasinėrimą į nirvaną todėl, kad nori padėti išsigelbėti kitiems. 
Mahajanos pasekėjai pabrėžia kaip tik šią herojišką bodhisatvos pusę — 
kad išsigelbėjimą aukoja kitų išsigelbėjimo dėlei. Tuo mahajana labai 
skiriasi nuo hinajanos, kuri patarė rūpintis tik savo paties išsigelbėjimu: 
kiekvienas tesigelbsti pats. “ 

Bodhisatvos Mandžušris ir Avalokitešvara, nepaprastai populiarūs Ti- 
bete ir Mongolijoje, budizme pasirodė palyginti vėlai (I—II a.) — pirmą- 
kart jie minimi tik kinų budisto Fa Sianio, aplankiusio šiaurės Indiją IV— 
V a., kelionės užrašuose. Mahajanistai į bodhisatvų ratą įjungė ir tikrai 
gyvenusius stambius budizmo veikėjus: Nagardžuną (I—II a.), Vasumitrą 
{I—II a.), Arjadevą (II a.), daug padariusius mahajanai išaukštinti. 

Pabrėšime, kad būtent mahajanistinė mokykla ypatingą reikšmę teikė 
antgamtiškiems budų ir bodhisatvų sugebėjimams, nes, šios mokyklos nuo- 
mone, tai ne tik vienas svarbiausių jų tikros esybės požymių, bet ir įgali- 
na juos realiai padėti paprastiems tikintiesiems. 

Karmos dėsnį mahajana supranta skirtingai, negu hinajana: mahaja- 
nos požiūriu, globėjo-bodhisatvos įsikišimas gali išgelbėti nusikaltusį, ku- 
ris atgailauja ir praregi, automatiškai susilaukęs atpildo už nuodėmes, 
Žmogui pagelbstinčio, bet jo neteisiančio geradario bodhisatvos paveiks- 
las buvo artimas tikinčiųjų masėms, išauklėtoms dievo garbinimo tradici- 
jose. Tatai padėjo mahajanos mokymui išpopuliarėti ir paplisti ne tiktai 
Indijoje, bet ir Tibete, Kinijoje, Japonijoje ir Mongolijoje. 

Suprasti ir propaguoti mMahajaną itin padėjo ir paramitų teorija (para- 
mita — aukščiausias dvasinis tobulumas; jų skaičius siekia 10). Tikintieji 
jų įgyja tam tikra nuoseklia eile, kuri sudaro lyg savotiškas pakopas kely- 
je į išsigelbėjimą. Svarbiausios paramitos — šešios: dana (terminologija — 
sanskrito kalba) — dosnumas, duodant išmaldą vienuoliams; šila — ištver- 
mė, kovojant su pagundomis, dorovingo elgesio taisyklių laikymasis; kšan- 
ti — kantrumas nelaimėse, kančiose ir kt.; virja — dvasinis veiklumas, 
stengimasis, stropumas ir energija kartu su tvirtu nusistatymu laikytis taip, 
kad įgytum paramitų ir kitų dorybių; dhjana — jogiškas savęs stebėjimas 
ir nuoseklus sąmonės sutelkimo praktikavimas (visa tai galima apibūdinti 
kaip meditaciją); pradžnia — aukščiausia išmintis, kurią sudaro intuityvus 

:ma tik teisingai išpildžius visas pirmesnes paramitas [94, 138]. Tiksliai pil- 
:dydamas paramitas, gali išsigelbėti (išsivaduoti iš kančių) net pasaulietis, 
| jau nekalbant apie budistų bendrijos (sanghos) narius. 

Ilgainiui budizme keitėsi ir pažiūra į nirvaną. Mahajanoje nirvana ilgai 
'buvo laikoma vienintele amžinai egzistuojančia realybe, o reali tikrovė 
(t. y. sansara) — miražu, iliuzija. 

Išorinis panašumas tarp „realiai egzistuojančios“ nirvanos ir ne mažiau 
„Tealiai egzistuojančio“ pomirtinio pasaulio Indijos kaimynystėje gyve- 
nusių tautų religijose padėjo budizmui išplisti anapus Indijos sienų. 

Įdomiausia ir pažymėtina tai, kad mahajanoje įgauna pavidalą budisti- 
nio rojaus idėja, susidedančio iš dviejų rojaus pasaulių: vakarinio (kurio 
priešaky — buda Amitabha) ir rytinio (su buda Akšobhja). Rojaus buvi- 
mas suponavo ir pragaro buvimą. Iš tikrųjų, apie pragarą rašė jau Nagar- 
džuna (I—II a.), 

Mahajanoje labai padidėjo apeigumo vaidmuo. Liturgija užima reikš- 
mingą vietą kasdieniniame mahajanistų gyvenime, kadangi maldų ir aukų 
ritualo pildymas laikomas svarbia pakopa išsivadavimo iš kančių kelyje, 

Mahajaninė madhjamistų mokykla, sukurta I—II a. Nagardžunos, pa- 
skelbė esant iliuzija ne tik išorinį pasaulį (pažinimo objektą), bet ir pačią. 
sąmonę (pažinimo subjektą). Dėl tokio požiūrio net nirvana laikyta neeg- 
:zistuojančia. Reali tik „šunjata“ (tuštuma), kurios negalima pažinti re- 
miantis patirtimi. Tik aukštesnis, intuityvus, akivaizdžiai mistinio pobū- 
džio žinojimas įgalina pažinti šunjatą, neturinčią įprastinių, žmogaus suvo- 
kiamų savybių. Šis požiūris ir vyrauja Tibeto budizme. 

Teorinis madhjamistų mokymo pagrindas buvo Pradžniaparamitos sut- 
ra, tariamai sudaryta paties Šakjamunio, paslėpusio ją pas vandeninius. 
drakonus (nagus), kol žmonės pakankamai apsišvies, kad suprastų visą 
šios aukščiausios išminties gilumą. Nagardžuna supažindino žmones su tuo 
šventuoju tekstu, kuris labai populiarus Tibete, Mongolijoje ir Japonijo- 
je. Sutroje išsamiausiai išdėstytas mokymas apie paramitas ir aiškina- 
ma pradžnia (aukščiausia išmintis), kuri ją turintiems padės intuicijos dė- 
ka tobulai suvokti tikrąją dharmų esmę. 

Šalia madhjamistų Tibete buvo populiari ir jogačarų mokykla (kitaip 
vadinama Vidžnianavada), sukurta Asangos ir jo brolio Vasubanhaus 
IV—V a. Ši mokykla taip pat neigė išorinio pasaulio buvimą, tardama, 
kad reali tik sąmonė, kuri vaizdų pavidalu konstruoja tai, kas šiaipjau 
laikoma aplinkinės tikrovės objektais. Išorinio pasaulio objektai — mira- 
Žas, žmogaus sąmonės klaidų, netobulumo, žmogaus mąstymo trūkumų 
pasekmė. Norint išeiti iš kentėjimų rato, būtina apvalyti sąmonę nuo pa- 
klydimų. Tik to dėka galima liautis suvokus aplinkinį pasaulį, kuris ir ke- 

lia kančias. Todėl reikia pastoviai ir nuosekliai praktikuoti jogos sistemą, 
kurioje svarbi vieta skiriama kompleksui fizinių pratimų, padedančių pa- 
siekti didžiausio ir giliausio minčių sukaupimo būseną, kažkuo galbūt ar- 
timą kontempliatyviai ekstazei, savimaršai kontempliacijai. 

Madhjamistų ir jogačarų mokyklos kartu su tantrizmu daugiausia pa- 
dėjo susidaryti tai budizmo krypčiai, kuri viešpatauja į šiaurę nuo budiz- 
mo tėvynės Indijos. Tiedvi mokyklos tarp savęs nesirungė, taikiai sugy- 
venc ir dažnai viena kitą papildė. Tibeto budistai didžiai vertino madhja- 
mistų mokymo pagrindą — Pradžniaparamitos sutrą, bet geriausiu jos 
komentaru laikė Abhisamajalamkaros sutrą — vieną svarbiausių joga- 
čarų tekstų. 

Pamažu budizme vis daugiau vietos pradeda užimti magija (magiški 
užkeikimai, ženklai, atvaizdai, kūno judesiai ir kt.). Tatai pilnutinai pasi- 
reiškė budistiniame tantrizme — mokyme, kuris intensyviai vystėsi Indi- 
joje per pirmuosius dešimt naujosios eros amžių, remdamasis gilios seno- 
vės pažiūromis. Tantrizmas — neišvengiamas ir natūralus budizmo istori- 
jos etapas, logiška pradinių budistinės religijos idėjų tąsa. Kai kurios 
tantrų mokymo idėjos siekia pačią žmonijos istorijos pradžią, kai buvo dar 
primityvi žemdirbystė, garbinta deivė-motina, viešpatavo magija su jos 
stebuklingomis apeigomis, papildomomis gausiais atnašavimais, įskaitant 
ir žmonių aukojimą. Visa tai naudota kultūrinių augalų derliui pakelti ir 
naminių gyvulių prieaugiui padidinti. Be to, buvo manoma, kad laukų 
derlingumas ir gyvulių vaisingumas kuo glaudžiausiai susiję su moterų 
vaisingumu ir vyrų sugebėjimu aktyviai praktikuoti seksualumą. Tantri- 
nis budizmas atgaivino iš senovės Indijos ikiariškųjų gyventojų tantrizmo 
perimtą pažiūrą, kad pasaulis atsirado susijungus dviem pradams — vy- 
riškajam ir moteriškajam. Hegemonija dabar priklauso jau vyriškajam 
pradui, o ši pažiūra prarado buvusį paprastumą ir ryškumą, vietoj jų įgau- 
dama visą vėlyvojo budizmo metafizikos gylį ir painumą. 

Pagal tai budistiniame tantrizme (dažnai vadinamame tiesiog tantra) 
yra „kairiosios rankos“ tantra (visko pagrindas — moteriškasis pradas) ir 
„dešiniosios rankos“ tantra (svarbiausia — vyriškasis pradas). „Kairiosios 
rankos“ tantroje labai aiškiai juntama induistinio šivaizmo įtaka; čia, kaip 
žinoma, garbinimo objektas yra dievo Šivos sutuoktinė (šakti) Parvati. 
„Kairiosios rankos“ tantroje, kaip ir šivaizme, kiekviena tantrinė vyriško- 
ji dievybė turi dieviškąją sutuoktinę, su kuria susilieja amžiname glėby- 
je. „Kairiosios rankos“ tantros moteriškosios dievybės yra dviejų pavida- 
lų: „didžiadvasė“ („maloninga“) ir „baisi“ („grėsminga“). Pastaroji asoci- 
juojasi su griovimu ir mirtimi, juodąja magija, gyvulių ir žmonių atnaša- 

Svarbiausias „kairiosios rankos“ kulto objektas buvo Vadžrajava 
(„Deimanto vežimas“, „Perkūno vežimas"), kuri vėlyvojo budizmo teori- 
joje tapo simboliu, žymėjusiu tam tikrą antgamtinę substanciją — kietą 
kaip deimantas, tyrą Kaip tuštuma ir nesutramdomą kaip perkūnas. Vadž- 
rajava tapatinama su amžinąja esme, būsimu prašviesėjimu, dharma (kaip 
budizmo mokymu ir smulkiausia, nedaloma visos esamybės dalimi). 

„Kairiosios rankos" tantra turi šiuos ypatumus: 

I. Garbinamos moteriškosios dievybės (šakti), vyriškųjų dievybių su- 
tuoktinės. Pačiu tikriausiu iš keturių Budos kūnų tantrizmas pripažįsta 
ketvirtąjį, vadinamąjį palaimos kūną. Būtent šis Budos kūnas laiko amži- 
nai apglėbęs savo šakti, dieviškąją sutuoktinę Tarą. Tantriškoji tradicija 
teigia, kad dievai vyrai pasidaro iš tiesų galingi ir išmintingi tik nuo eks- 
tazės, kurią patiria susijungę su moteriškosiomis dievybėmis. Yra natūra- 
listiškų susiliejimo momento atvaizdų, kuriuos Kkontempliuojant, esą, ga- 
lima giliau susikaupti ir prašviesėti. Viena pačių ankstyvųjų ir šventųjų. 
„Kairiosios rankos” tantrų (t. y. tekstų) laikoma Guhjasamadžos tantra, 
gana smulkiai nagrinėjanti tantrinio kontempliavimo (meditacijos) teoriją. 
ir praktiką. 

II, Yra daug „baisių“ („grėsmingų“) dievybių, piktųjų dvasių, garbi- 
nama „grėsmingoji“ dievybė Bhairava ir yra kruopščiai paruoštas kon- 
templiacijos ritualas. 

„Kairiosios rankos“ tantroje realusis pasaulis ir sąmonė laikomi iliuzi- 
ja, miražu. Sąmonės apsivalymas, prašviesėjimas — procesas, panašus į 
vyriškojo (aktyvaus) ir moteriškojo (pasyvaus) pradmenų susijungimą. 
Moteriškasis pradmuo — tai moteriškumo ir išminties lydinys, traktuoja- 
mas kaip moteriškumo susijungimas su pradžniaparamita („aukščiausiąja 
išmintimi“), kuri dabar ne tik suprantama kaip mahajaninis tekstas ir sa- 
votiškas kultas, bet ir įasmeninta išminties dievybėje, savotiškoje „visų 
budų motinoje". Panašiai kaip motina, išvedanti į kelią kūdikį, aukščiau- 
sioji išmintis parodo budoms, koks kelias jiems geriausias. 

Ši tantrinio budizmo kryptis dar nesenais laikais buvo labai populiari 
Tibete ir Mongolijoje, nes sudarė didžią dalį to, kas europinėje tradici- 
joje vadinama lamaizmu. 

„Dešiniosios rankos“ tantra paplitusi Kinijoje ir Japonijoje, kur jos 
šalininkų itin daug. Reikia pasakyti, kad japonų tantristai scholastiškiau 
traktuoja abiem tantrom bendrus tekstus. 

Tantrų mokymą sudaro ezoterinės ir egzoterinės doktrinos, kurios re- 
miasi atitinkamų tekstų egzegeze (komentarais, traktavimu). Ezoterinės 
doktrinos buvo labiau skiriamos tikintiesiems, turintiems tam tikrą pasi- 
ruošimą, taip pat tantrizmui propaguoti. Teisę mokėti ezoterines doktrinas 

gaudavo tik nedaugelis žmonių, nuėjusių pakankamai iigą kelią į prašvie- 
sėjimą. Šios doktrinos būdavo perduodamos slapta, mokytojo — tiesiai 
mokiniui, ir tiktai specialiu leidimu, nes magiškųjų jėgų vairas turėjo pa- 
kliūti į rankas tik verčiausiam, kuris galingą išsigelbėjimo priemonę te- 
naudos geriems darbams. 

Toks pat dalijimas matyti ir tantrizmo religinėje praktikoje. Bet šiaip- 
jau ta praktika — trejopa: .1. Mantrų (užkeikimų) deklamavimas įvairiais 
jų tarimo būdais. 2. Ritualinių gestų, kūno judesių atlikimas. 3. Ekstaziš- 
kas susiliejimas su dievybėmis (tiksliau, jų emanacijomis), kuo giliausiai 
kontempliuojant jų atvaizdus. 

Į kontempliaciją reikia pasinerti keturiais etapais, žingsniais. Pagrin- 
dinis žingsnis — pasinėrimas į „tuštumą“, kuri yra vienintelė ir galutinė 
realybė. Tai padeda iš savojo „aš“ atimti „aš“, t. y. nušalina individualias 
asmens savybes. Tapatinant save su „tuštuma“, susidaro proto būklė, kuri 
vadinama „prašviesėjusia mintimi“. Ne mažiau svarbu užkeikimų dėka 
paregėti dievybę ir po to su ja visiškai susilieti. Joginas (t. y. subjektas), 
naudodamas magijos arsenalą, „sukuria“ reikiamą dievybę, nes realiai, 
kaip pažinimo objektas ji egzistuoja tik nuo to momento. Tikrojo pažini- 
mo eigoje subjektas susilieja su objektu, t. y. su ta pat tuštuma, nes ob- 
jektas (dievybė) yra tuštumos dalis. 

Visiškai akivaizdu, kad tantrizmo praktikuojami magiški užkeikimai 
(mantros) ir ritualiniai kūno judesiai labai siejasi su seniausia Indostano 
pusiasalio gyventojų magijos praktika, Magijos praktikavimo įtaka tant- 
rizme tolydžio didėjo, kol ji ėmė dominuoti, Mantros dabar — svarbi prie- 
monė susilieti ir susijungti su įvairiomis stebukladarėmis jėgomis, krei- 
piantis į jų personifikuotus įsikūnijimus. Čia padėjo kruopščiai paruošta 
specialiuose raštuose (tantrose ir mantrose) esančių užkeikimų tarimo 
technika, 

Magijos praktikoje tantristai svarbią reikšmę teikė specialiems rankų 
gestams (pavyzdžiui, pirštų judesiams) ir ypatingoms kūno pozoms [79]. 
Tantrizmo teorija reikalavo, kad magiškuose ritualuose dalyvautų kūnas 
(kūno judesiai), kalba (užkeikimai) ir protas (susikaupimas, gili kontemp- 
liacija). 

Didžiai susikaupus kontempliuojant (valingai sutelkus mintis, atsidū- 
rus savotiškame transe — „jogos būsenoje“), labai padėjo įsižiūrėjimas į 
magiškus apskritimus arba kvadratus — mandalas [89]. Stipriai kontemp- 
liuojant mandalas, lengviau apima transas. Mandalos buvo iškertamos iš 
akmens, nupiešiamos popieriuje, audimuose, sudėstomos ant žemės iš ry- 
žių ir t. t. Mandalose buvo galima simboliškai atvaizduoti visatą, budas ir 
bodhisatvas, dievus ir dvasias. 


Mandalų kūrimo tradicija Indijoje siekia žilą senovę, kai apskritimas 
aktyviai naudota įvairiuose magiškuose veiksmuose. 

Tantrinis budizmas turėjo savo pažiūrą į visatos sandarą ir organiza- 
ciją. Manyta, kad ją sudaro daugybė kosminių jėgų, kurios persmelkia 
absoliučiai viską: žemę, žmones, budas ir kt. Magijos ritualo dėka žmogus 
gali susilieti su tomis jėgomis ir tapti ne tik jų dalimi, bet ir tam tikru 
būdu jas veikti, kad sėkmingai nueitų išsigelbėjimo kelią. 

Svarbiausia kosminė substancija, savotiškas kosminis absoliutas — tai 
„Kosminis Budos kūnas“. Tas kūnas yra visame kame. Buda prasismelkęs 
visur ir sudaro visų objektų tikrąją esmę ir tikrenybę. Žmonės, kaip ir vis- 
kas aplink, yra Buda ir kosmosas. Kosminis Budos kūnas susideda iš šešių 
pirminių elementų: žemės, vandens, ugnies, oro, erdvės ir sąmonės, kurie 
įvairiais deriniais užtikrina išorinio pasaulio objektų įvairovę. Magiški 
veiksmai gali žmogui padėti pasiekti visišką bendrysię ir galutinę tapaty- 
be su tikrąja visatos esme — Buda, 

Hinajana aiškiai skyrė pasaulį ir nirvaną ir juos net vieną kitam statė 
priešpriešiais, o ankstyvoji mahajana (madhjamistų asmenyje) pasaulį ir 
nirvaną susiejo ir sutapatino vienoje absoliutinėje didžiosios tuštumos 
tikrovėje, tačiau vėlyvoji tantrizmo teorija pasaulį sulieja su nirvana visa 
apimančiame kosminiame Budos kūne, kurį supranta kaip vieną iš Adi 
Budos, t. y. pirminės esybės, pasireiškimų. 

Tas kūnas susideda iš penkių Dhjani budų (t. y. penkių įvairių kontem- 
pliacijos aspektų), kurių kiekvienas taip pat yra buda: buda Vairočana 
(„Sviestuvas“, „„Deimantas“); buda Akšobhja („Ramusis", „Nesujaudina- 
masis“); buda Ratna Sambhava („Gimęs brangenybe“); buda Amitabha 
(„Begalinė, Beribė Šviesa"); buda Amoghasidhi (,,Nuolatinė Sėkmė"). Mo- 
kymas apie penkis budas atsirado šiaurės Indijoje apie VIII m. e. a. ir pas- 
kui giliai įleido šaknis Tibete, Mongolijoje ir kituose kraštuose, kur buvo 
išpažįštamas tantrizmas. Tie penki budos niekad neatgimė, nes visada 
buvo tik budos ir niekas daugiau. 

Dar kartą pabrėšime, kad Buda kaip kosminis kūnas, t. y. visatos abso- 
liutas, vadinamas Adi Buda. Jis — pirminė visa ko pradžia, o jį sudaran- 
tys penki budos — antriniai, nes yra Adi Budos emanacijos (galios ištekė- 
jimai). 

Svarbiausias iš Dhjani budų paprastai buvo buda Vairočana, kurio 
kultas sudarė reikšmingą tantrų religinio mokymo dalį. Vėliau Tibete Vai- 
ročana užėmė vieną pagrindinių vietų kitų pasaulio „išgelbėtojų“ tarpe. 

IX—X a. Buda įgyja magiškojo kūrėjo — visa, kas yra, sutvėrėjo — 
funkcijas, kaip tat išplaukia iš Kalačakros tantros teksto, pasirodžiusio 
tuo laikotarpiu ir vėliau labai išpopuliarėjusio Tibete. Buda sutvėrė pa- 

saulį nepaprastai gilios meditacijos dėka — šios vienintelės realybės, ku- 
riančios iliuzinius obiektus. Taigi visa ko kūrėja — mintis. | 

Tantrinis budizmas užbaigia budizmo teorinės minties plėtotę, truku- i 
sią apie 1500 metų. Per tą laiką budizmas nuėjo milžinišką kelią, kurį ' 
ženklino nuosmukio ir pažangos periodai, tiek vystantis jo teorijai, tiek : 
jam plintant Indijoje ir už jos ribų. 


4. BUDISTAI APIE BUDIZMĄ TIBETE 
(PIRMOS PERGALĖS, PIRMI PRALAIMĖJIMAI!, VIII—IX A.) 


VII a. pradžioje mahajaninis budizmas atrodė kaip religinė sistema, 
sugebanti patenkinti greta Indijos besiformuojančių ir ankstyvojo teoda- 
lizmo fazę gyvenančių valstybių reikalavimus. Tos valstybės jautė poreikį 
turėti kokią nors labiau išsivysčiusią religiją, negu ta, kuri buvo jų dis- 
pozicijoje. Viena tokių valstybių buvo Tibetas, apimąs milžinišką terito- 
riją ir reikalingas priemonių savo galiai sustiprinti. Čia vyko įnirtinga 
kova tarp centrinės valdžios ir vietinės diduomenės. Tuose kruvinuose 


„vaiduose bono tikėjimo tarnai toli gražu ne visada būdavo cenpo pusėje. 


Kaip jau sakėme, būta aiškaus poreikio turėti tokią religiją, kuri glau- 
džiau bendradarbiautų su centrine valdžia, aktyviai padėdama cenpui ap- 


. riboti vietinių aristokratinių klanų įtaką ir juos visiškai pajungti. Bono 


religija, sankcionavusi gentinį susiskaldymą, taip ir neįstengė, nors dau- 
gybę kartų mėgino, prisitaikyti prie naujų sąlygų. O budizmas, stojęs 
prieš aukštuomenės privilegijas, prieš siaurus kastų ir vietinių kilmingųjų 
interesus, už stiprią centralizuotą valstybę su aukščiausiu valdovu ir reli- 
gijos globėju priešakyje, labiausiai atitiko cenpo politiką. 

Be to, daugely kaimyninių kraštų (Rytų Turkestane, šiaurės Indijoje 
ir Kinijoje) budizmo pozicijos tuo metu buvo itin stiprios, ir jis sudarė 
galingą atramą valstybės valdžiai. 

Tibeto budizmo istorija mums apskritai tėra pažįstama tokia, kokia 
nupasakojama tibetiečių istorikų, kurie jo paplitimo istoriją nušviečia 
tik vienaip — probudistiškai ir dėsto tik vienu tonu — apologetiniu. Visi 
įvykiai ir faktai tibetiečių istorikui svarbūs tik tuo, kokį vaidmenį jie su- 
vaidino plintant budizmui. Nebuvo pasaulietiškos krašto istorijos, buvo 
visa tų žodžių prasme tik „Tibeto budizmo istorija“, kuri dažnai rašyta 
gana sausai ir trumpai, nors į ją įjungta šiek tiek indų ir vietinių legendų, 
taip pat lakoniškai papasakotų. 


Daugiausia legendų (pakaitom su visiškai tikėtinais faktais ir realiais 
įvykiais) apie iš aukščiau nulemtą budizmo pasirodymą šalyje, jo nenu- 
galimą keliavimą po Tibetą yra raštuose, bylojančiuose apie jo pergales 
VII--IX a. ir tariamai parašytuose tuo laiku, kai tie įvykiai vyko, žmonių, 
kurie juose aktyviai dalyvavo. Skelbiama, kad tie raštai, stebuklingai „ap- 
tikti paslėptuose lobiuose“, teisingai dėstą budizmo istorijos įvykius. Jie 
parašyti gera kalba (dažnai eilėmis), turi daug kitų literatūrinių teigiamy- 
bių, be to, juose įjungta daugelis siužetų iš Indijos budistinės literatūros, 
kuri juos perėmė iš milžiniškos bendrosios indų literatūros ir nepaprastai 
gausaus Indostano folkloro. Suprantama, kad „žemėje rasti“ ir „lobiuose 
aptikti“ (anot jų pačių) raštai buvo labai populiarūs plačiausiuose liaudies 
sluoksniuose, o daugelis jų siužetų seniai yra virtę liaudies pasakomis. 
Tokių raštų populiarumas aiškintinas ir įtaka, kurią jiems padarė vietinė 
tautosaka. 

Jau pažymėjome, kad budizmas prie Songcen Gampo Tibete neįstengė 
giliai įleisti šaknų ir buvo paskelbtas oficialia valstybine religija tik pra- 
ėius daugiau kaip šimtui metų, antroje VIII a. pusėje, valdant cenpui Tri- 
song Decenui (755—797). Bet ir tai nebuvo galutinė budizmo pergalė. 
VIII—IX a. periodą patys tibetiečių istorikai vadina „pradine budizmo pli- 
timo epocha”. Jie neslepia, kad tik antrajame periode —,,vėlesnėje budiz- 
mo plitimo epochoje“, XI—XIV a., budizmas tikrai tapo valstybine, vieš- 
pataujančia šalies ideologija. 

Pažiūrėkime tad, remdamiesi legendomis ir padavimais, kurie ne be 
fantazijos priemaišos ir perdėjimų dėsto religinės istorijos faktus, kaip bu- 
distai autoriai vaizdavosi savo religijos plitimą VI—IX a. 

„„Canjan Džamcas priėjo prie upės kranto, ir jam iškart krito į akis 
neįprastai raudonas dumblas dugne. Dabar suprato, kodėl ši upė vadinama 
Čhu mara („Raudonoji upė“). 

Purpurinis saulėlydis nudažė viską aplink... Viskas — raudona... Dan- 
gus, vanduo ir žemė... Raudona spalva neramina ir trikdo, kelia sąmyšį. 
Canjan Džamcą jaudina ateitis, kuri — kažkur ten, toli, iš lėto, bet nesu- 
stabdomai atslenkančioje tamsoje. Jam žinoma, koks likimas jo laukia. 
Jis nudažytas tokia pat raudona spalva, kokia jį čia iš visų pusių supa... 
Tirštėjanti tamsa sėlina vis artyn, godžiai ryja liepsnojančią žarą.., 

Canjan Džamcas krūptelėjo nuo šalto vėjo gūsio, staigiai apsisuko ir 
kone tekinas leidosi į stovyklą. Palapinėje jis tuoj atsigulė ir net galvą 
apsiklojo vilnone antklode. Pasidarė šilčiau, bet miegas neėmė. Priešais 
akis siūbavo blausi raudona marška. Pagaliau užmigęs, jis sapnavo, kad 


"tebėra mažas berniukas ir, išplėtęs akis, kupinas siaubo, žiūri į didžiulį 


kaukių šokį. 

Tai buvo nedideliame kalnų vienuolyne, viename iš nedaugelio išliku- 
sių iš labai senų laikų. Bendrija priklausė Njingmapos sektai, todėl vie- 
nuoliai nešiojo raudonus rūbus. Jie sėdėjo aplink šokėjus uždaru raudonų 
ratu, kuriame blaškėsi kaukės, vaizduojančios kraupius demonų veidus. 
(Tie demonai užgrobė Tibetą, ir tik didysis guru (mokytojas) Padmasamb- 
hava įstengė juos nugalėti ir išvaduoti kraštą. Padmasambhava įsteigė pa- 
čią seniausią tibetiečių sektą — Njingmapą, išpažinusią tantrinį budizmą. 
Štai į šokėjų ratą įžengė guru, sušuko. keletą užkeikimų, padarė penkis, 
šešis magiškus gestus, ir demonai ėmė suktis dar greičiau. Paskui jie par- 
griuvo ir, raitydamiesi nuo šiurpaus mėšlungio, ėmė vienas po kito mirti. 

Canjan Džamcas pabudo, nusibloškė nuo galvos antklodę. Dabar jau 
negreit užmigs. Kam tie raudoni, nerimą keliantys, iš praeities atklydę 
sapnai? Jo sekta, Gelugpa, priėmė geltoną, šafrano ir pirmųjų Budos Šak- 
jamunio rūbų, spalvą. O raudona spalva — ankstyvųjų budistinių Tibeto 
sektų spalva. Pirmiausia — Njingmapos, kuri savo mokytoją Padmasamb- 
havą kelia vos ne aukščiau už Šakjamunį. Padmasambhava atnešė į Ti- 
betą tantrizmą, praėjus šimtui metų po Songcen Gampo mirties. O kas 
buvo iki tol? Kaip viskas prasidėjo? Ką apie tai sako tokie raštai, kaip 
„Aiškus karalių genealogijų veidrodis“, „„Songcen Gampo kūrinių rinki- 
nys” („Mani Kabum") ir „Songcen Gampo testamentas, paslėptas prie ko- 
lonos“? Kaip savo raštuose. dėstė Tibeto istoriją uolūs budizmo tikėjimo 
rėmėjai? 

„Sykį, kai visų tobuliausias Šakjamunis buvo ūksmingoje giraitėje, 
apsuptas daugelio pagarbių mokinių, staiga jam tarp antakių pasirodė 
skaidrus, penkiaspalvis kaip vaivorykštė spindulys ir bematant pasiekė 
tolimąją šiaurinę Sniego šalį. Nustebę mokiniai paprašė Šakjamunį paaiš- 
kinto to stebuklo priežastį, ir visų tobuliausiasis išdėstė sutrą „Baltasis 
lotoso žiedas“. Po to didysis Mokytojas pasakė, kad tos atšiaurios, snieguo- 
tos, piktųjų dvasių ir demonų gyvenamos šalies neįstengė atversti į budiz- 
mą nė vienas iš trijų budų per tris ankstesnius laikotarpius (kalpas). Ta- 
čiau prie jo, ketvirtojo budos, tatai pagaliau įvyks. Budizmo saulei pate- 
kėti ir jo Mokymo spinduliams pasklisti padės gailestingasis bodhisatva 
Avalokitešvara, kuris kažkada pareiškė kilnų ir šventą norą sutramdyti 
ir nugalėti siautingus Sniego šalies demonus ir dvasias, tardamas šiuos žo- 
džius daugelio šimtų budų akivaizdoje: „„Teįstengsiu aš apšviesti tą baisų, 
atšiaurų kraštą! Teįstengsiu laukiniškus ir piktus demonus paversti tėvais 
i1r motinomis! Teįstengsiu tapti jų mokytoju! Tepavirsiu dieviškuoju žibin- 
tu, kuris išsklaidys kažkada buvusią toje šaly akliną tamsą! Tesušvis tame 
nykiame krašte visų laikų budų mokymas! Tejgis tie, kurie ten gyvens, 
taurų tikėjimą trimis brangenybėmis (Buda, Mokymu, Bendrija) ir kuo to- 


buliausią kilniojo Mokymo išmanymą!“ Ir viskas pasidarė taip, kaip nus 
sakė didis Mokytojas. 

„Kažkada seniai, tais nepaprastais laikais, kai buvo Tibetas, bet nebu- 
vo tibetiečių, dieviškieji bodhisatvos Mandžušris, Avalokitešvara ir Vadž- 
zapanis susiėjo draugėn, norėdami išsiaiškinti, kaip sekasi didis darbas — 
vaduoti iš kančių visas gyvąsias būtybes. Mandžušris prisiminė dykąjį 
kraštą, esantį į šiaurę nuo Himalajų, kurį reikėtų apgyvendinti ir vėliau 
paversti svarbiausia Šakjamunio paskelbto didžiojo mokymo atrama, Bet 
iš kur imti žmonių? Šakjamunio gimtinės gyventojai nepajėgs gyventi 
aukštų, rūsčių kalnų ir gilių slėnių šalyje. Ir tarė Mandžušris: „Tibete nė- 
Ta Žmonių, bet yra vyriškosios ir moteriškosios lyties demonų. Iš demonų 
gimsta tik demonai. Jei kuris nors iš mūsų tapsime beždžione-patinu ir gy- 
vensime su kalnų laume, bus padaryta pradžia Tibetui apgyvendinti." Ir 
šit gailestingasis ir atjauslusis Avalokitešvara, kuris buvo nykios ir žmo- 
nių negyvenamos Sniego šalies globėjas, pasivertė beždžione-patinu ir pra- 
„dėjo gyventi su kalnų laume, vadinama Bragrinma („Tarpeklio baisūne“). 
Jie susilaukė trijų sūnų ir trijų dukterų, iš kurių ir kilo Tibeto gyven- 
tojai. 

Tuo metu palaimintojoje Indijoje vienam karaliui su karaliene gimė 
nepaprastas vaikas, turįs stebuklingų požymių. Jo plaukai buvo dangaus 
žydrumo spalvos, dantys žibėjo kaip baltutėlis kriauklės perlamutras, tarp 
kojų ir rankų pirštų buvo plėvės, kaip žąsies ar anties, o akys žiūrėjo į 
skirtingas puses, kaip paukščio. Labai nustebęs, karalius pasikvietė žy- 
mius, kad paaiškintų stebuklą. Šie pasakė, kad berniukas greičiausiai bus 
metikęs įpėdinis ir geriau juo atsikratyti. Karalius liepė sūnų nužudyti, bet 
tarnai neišpildė jo įsakymo — neįstengė kalaviju nukirsti jam galvos ir 
durklo įsmeigti į krūtinę. Tad jie įdėjo jį į varinę dėžę ir įmetė į Gango 
upę, o karaliui pranešė, kad princas jau negyvas. Kažkur žemutinėje upės 
dalyje, daug toliau nuo šios vietos, gyveno vienišas senis, kuris sykį pa- 
matė upėje plaukiančią dėžę. Jis ją išgriebė, atidarė, ir joje pasirodė nuos- 
tabiai gražus berniukas. Savo vaikų senis neturėjo, tad ir ėmė auginti ras- 
tinuką. Senis žinojo, kad tas vaikas — princas, turėjęs mirti, todėl paslėpė 
“jį miške, kur paukščiai ir žvėrys padėjo berniuką auginti ir maitinti. Pau- 
kščiai atnešdavo vaisių ir grūdų, žvėrys — mėsos. Kai berniukas užaugo, 
"jis pasiteiravo senį apie savo praeitį. Šis viską, nieko nenuslėpdamas, pa- 
liaus tarnų. Ir princas patraukė į šiaurę, perėjo nepaprastai aukštus kal- 
„nus, apdengtus gilaus sniego. Jis nusileido nuo Jarlhašampo kalno į Jar- 
lungo slėnį, kur jį pasitiko kilmingi žmonės ir bonpai — bono religijos 
„dvasininkai,— ir, patikėję, kad jis dieviškos kilmės, paskelbė savo aukš- 

čiausiu valdovu. Indijos princas sulaukė daug palikuonių, Tibeto valdovų. 
Viešpataujant vienam iš jų, Lhathothoriui, galingam ir doringam bodhi- 
satvos Samanthabadros („Visaapimančio gerumo“) atgimėliui, atsitiko 
įvykis, kuris turėjo didelių pasekmių. 

Kartą didysis Lhathothoris sėdėjo savo puikių rūmų balkone. Staiga iš. 
aukšto žydro dangaus prie jo kojų nukrito skrynia, kurioje buvo keturi 
daiktai: vienas vaizdavo dvi rankas, sudėtas maldai; antras buvo auksinė 
grūstuvė, ilgumo nuo pirštų galų iki alkūnės; trečias — brangenybėmis. 
išpuošta dėžutė, o jos dangtelyje įrašyta dieviškoji, stebuklingą galią tu- 
rinti šešių skiemenų formulė „Om mani padme hum“ („Om, brangenybė 
ant lotoso, hum“; „Tegyvuoja gimęs lotose"); ketvirtas daiktas buvo šven- 
toji knyga „Karandavjuhos sutra“ šventąja Indijos kalba — sanskritu. Nu- 
kritus iš dangaus skryniai, pasigirdo skardus balsas, kuris pasakė: ką tie 
daiktai reiškia ir kam juos naudoti, sužinos ir supras tik penktasis cenpas, 
viešpatausiąs po Lhathothorio. Tačiau Lhathothoris panoro pats sužinoti, 
kokie čia daiktai. Jis sukvietė bono religijos dvasininkus ir savo rūminin- 
kus, bet šie negalėjo suprasti, ką reiškia stebuklingai atsiradę daiktai ir 
kam tinka. Niekas nesugebėjo perskaityti ir „Karandavjuhos sutros“. Cen- 
pas liepė visus daiktus nunešti į požemį, kur jie buvo be jokios pagarbos 
numesti ir gulėjo susimaišę su įvairiais sendaikčiais. Toks budizmo šven- 
tenybių negerbimas negalėjo neužtraukti bėdos. Ir štai Tibeto valstybež 
prasidėjo sunkūs laikai. Negandos griuvo ant nelaimingos šalies, kaip 
sniego lavinos nuo stačių aukšto kalno šlaitų. Neaugo javai, krito galvi- 
jai, prasidėjo badas. Kūdikiai ėmė gimti silpni ir dažnai akli. Daugelis mi- 
rė nuo ligų. Kartais šalį nusiaubdavo maras. Taip praėjo keturiasdešimt 
ilgų, nepaprastai vargingų metų. Tibete liko visai mažai žmonių, be to; 
jie buvo panašūs į alkanus ir paliegusius laukinius žvėris. 

Stai tada Tibete pasirodė penki taurūs, išvaizdūs vyrai ir tarė karaliui: 
„Kaipgi tu galėjai leisti, o didis ir išmintingas karaliau, kad tos šventeny- 
bės būtų be jokios pagarbos numestos į tamsų požemį?“ Taip tarę, jie pas- 
laptingai dingo. 

Karalius suprato savo klaidą ir liepė daiktus ne tik išnešti iš tamsios 
saugyklos, bet ir patalpinti ten, kur juos galėjo matyti visi pavaldiniai. 
Visi tiems stebuklingiems daiktams reiškė godonę, didžią, nuolankią pa- 
garbą ir baimingą nuolankumą. Po to badas, gyvulių kritimas ir kitos bai- 
sios negandos liovėsi ir šalyje įsivyravo laimė bei gerovė, 

Penktasis cenpas po Lhathothorio buvo didysis Songcen Gampas, die- 
viškasis atjausliojo bodhisatvos Avalokitešvaros atgimėlis. Dėl to jis buvo 
labai gražus ir turėjo kūne visus dieviškosios kilmės ženklus. Be to, ant 

£87 galvos jam stebuklingai laikėsi šlovingojo budos Amitabhos, rojaus glo- 


bėjo, statula. Buda Amitabha pasinėręs nirvanoje, todėl negali pats vado- 
vauti einantiesiems išsivadavimo iš kančių keliu. Tatai daro viena Amitab- 
hos apraiškų (emanacijų) — bodhisatva Avalokitešvara, įsikūnijęs didis 
gailestingumas, kuris pagrečiui gimsta vienų žmonių pavidalu, kad kreip- 
tų į tiesos kelią daugelį kitų. | 

Kartą Songcen Gampas išgirdo, kad laikomi mįslingi daiktai, nukritę 
iš dangaus prie Lhathothorio kojų, ir panoro sužinoti, kokia jų prasmė ir 
kam jie dera. Tačiau nei senojo bono tikėjimo tarnai, nei dvariškiai nega- 
lėjo perskaityti šventųjų rašmenų. Tada cenpas pasiuntė į Indiją septynis 
kilmingus žmones, kad išmoktų indų rašto, perskaitytų šventąjį tekstą ir 
suprastų relikvijų prasmę, bet visi septyni išvyko ir negrįžo. Trokšdamas 
žinių, cenpas nusiuntė į Indiją 16 jaunuolių, vadovaujamų ministro Thon- 
mi Sambhotos. 

Cenpas persiėmė švenčiausia pagarba mokymui, kuriame buvo didžio- 
jo Šakjamunio paskelbtos tiesos, ir išleido įstatymus, reikalaujančius, kad 
visi tibetiečiai mokytųsi budizmo ir jį išpažintų. Tačiau Tibetui buvo rei- 
kalingas šventasis bodhisatvos Avalokitešvaros paveikslas, ir čia padėjo 
cenpo dieviškoji kilmė. 

Didis Songcen Gampas, apdovanotas magiškąja galia, iš savo širdies 
sukūrė vienuolį, vardu Akaramatį, visiškai panašų į save (ant jo galvos 
buvo net Amitabhos statula), ir atskleidė jam-štai ką. Kažkada, labai se- 
niai, anais tolimais laikais, kai žemėje karaliavo pirmasis buda, per pir- 
mają kalpą, neprilygstamasis Avalokitešvara ant Singalų jūros kranto pa- 
sodino vieną vienintelę brangiojo čandano medžio, vadinamo santalme- 
džiu, sėklą. Kito budos epochoje ta sėkla sudygo, prie budos Kašjapo iš- 
augo, o Šakjamunio laikais, t. y. mūsų kalpoje, tas medis buvo galingas, 
su gausia žaluma, daugybe vaisių. Šis puikus medis, saugojęs šlovingojo 
Avalokitešvaros atvaizdą, žuvo, Šakjamuniui pasinėrus į nirvaną. „Tu turi 
nuvykti į Singalų jūros krantą pargabenti brangiojo atvaizdo“,— įsakė 
Songcen Gampas vienuoliui ir paaiškino, kaip tat padaryti. Ant jūros 
kranto guli ir ilsisi milžiniškas dramblys raudonu straubliu. Jį reikia nu- 
vyti šalin ir iš žemės, kur jis gulėjo, iškasti Avalokitešvaros pasodintojo 
čandano medžio kamieną. r | 

Vienuolis, stebuklingos jėgos padedamas, tuojau pasiekė dramblių 
gulyklą, nuvijo dramblį raudonu straubliu ir atkasė čandano medį, kuris 
tuoj pat suiro, ir iš jo pasirodė šventasis Avalokitešvaros atvaizdas. 
Dramblys raudonu straubliu, pamatęs tai ir užsirūstinęs, kad jį sutrukdė, 
vienuoliui pasakė: „Tavo karalius, norėdamas gauti šventąjį atvaizdą, 
tau liepė iš manęs atimti mėgstamąją poilsio vietą. Todėl aš atgimsiu ga- 
lingu karaliumi, kuris sunaikins tavo tikėjimą!“ 

Vienuolis grįžo į Tibetą, įteikė cenpui Avalokitešvaros atvaizdą ir 
perdavė užsirūstinusio dramblio žodžius. Cenpas vienuoliui paaiškino, ko- 
dėl šis rūstinasi. Kažkada, per vieną savo pirmesnįjį atgimimą Indijoje, 
Songcen Gampas pastatydino šventą pastatą, bet užmiršo padėkoti jau- 
čiui, vežusiam žemę statybai. Tada jautis įdūkęs ištarė prakeikimą, kuris 
neišsipildė tik todėl, kad karalius jį pavertė niekais, padaręs užkeikimus, 
turėjusius didesnę šventumo jėgą. O gyvendamas dabar, t. y. atgimęs kaip 
dramblys raudonu straubliu, tas jautis tūžta ir rūstinasi. Sėkmingai kovoti 
su jaučiu ir numalšinti jo pyktį galės tik tie, kurie bus tapę galingojo ir 
dieviškojo Avalokitešvaros atgimėliais. 

Canjan Džamcas žinojo, kad visa tai išsipildė. Du šimtai metų po 
Songcen Gampo į sostą įžengė“ cenpas Darma, pramintas Langu (Jaučiu), 
kuris uždraudė budizmą ir žiauriai persekiojo budistus. Bet tai neilgai 
truko. Langą Darmą nužudė budistas vienuolis. „Taip, štai kraujas, pra- 
lietas budizmo vardu ir jo šlovei, — mąstė Canjan Džamcas, — nors svar- 
biausiame Šakjamunio mokymo priesake draudžiama daryti net mažiausią 
žalą kuriai nors gyvajai būtybei. Šakjamunis, žinoma, niekad nebūtų pri- 
taręs tokiam pasielgimui. Jis veikiau būtų susitaikęs su tuo, kad žus jo 
Mokymas, negu leidęs pralieti kraują. O jo mokiniai ir pasekėjai neretai 
visokiom priemonėm siekė budizmo — ir visų pirma savo pačių — kles- 
tėjimo." Taip mąstė jaunasis kalinys, ir jo nuotaika buvo visai nekokia. 

Canjan Džamcas suprato, kad jį vėl nugali abejonės. O juk iš dalies 
kaip tik dėl to jis dabar — čia, Tibeto pakrašty, o priešakyje — visiška 
nežinomybė. Vargu ar jis kada nors vėl pamatys Lasą, Potalos rūmus... 
Nebent per kurią nors būsimą reinkarnaciją. O kuo jis atgims? Pele, vals- 
tiečiu, kilmingu galvijų ir žemės savininku, karaliumi? Jis nenori būti ka- 
raliumi, nebijo tapti valstiečiu, labiausiai norėtų gimti poetu, neturtingų 
poetu. Vaikščiotų po mylimą šalį, klausytųsi, kaip paprasti žmonės dai- 
nuoja ir pasakoja, kurtų pats. Maža jis suspėjo pasakyti apie tą rūstų, bet 
puikų kraštą, jo aukštus kalnus, gilius tarpeklius ir plačius slėnius, siau- 
tojančias įnoringas upes, skaidrius mėlynus ežerus. Tačiau vis dėlto su- 
spėjo kai ką papasakoti apie tos šalies žmones, paprastus ir šviesius jaus- 
mus, kuriais jie gyvena, nesudėtingus, bet svarbius darbus, kuriuos dirba, 
palengvindami nepaprastai sunkų kasdieninį savo triūsą pačių sukurtomis 
dainomis. Tokią dainą jis girdėjo anksti rytą prieš keletą dienų. Ją dai- 
navo jaunas kaimietis, ardamas lauką. 


Ak, vargše jake, 
ko liūdi, 
Kad sunkų jungą 


tu velki, 

Brendi kaip saulė 
nuo aušros, 

Lig vakaro žaros 
skaisčios. 

Nors ir sunki tava našta, 
draugystė mudviejų 
tvirta. | 

Sakai: 
daugiau nebegaliu, 

Nurimk ir lauk. 

Rūbu žaliu 

Pavasaris greit 
pasipuoš. 

Lig sočiai bus 
žolės vešlios. 

Ir aš gyvensiu 
turtingiau 

Nuėmęs derliaus 
daug brandaus [42, 72—73]. 


O koks jis būdavo laimingas, išgirdęs, kaip žmonės dainuoja jo, Can- 
jan Džamco, dainas. Jis kurdavo jas lengvai ir greitai, dažnai nė nesusi- 
mąstydamas, kodėl ir kam. Kurdavo sau, savo draugams ir draugužėms, 
kai būdavo ten, apačioje, prie aukštos kalvos, kurioje stovi Potalos rū- 
mai. Ten, apačioje, mieste, buvo kitas gyvenimas — sunkus, bet galbūt ir 
laimingesnis. Ten Žmonės nesprendė painių klausimų, nekalbėjo apie di- 
džiųjų budizmo mokytojų filosofiją, nežinojo valstybės politikos sunku- 
mų. Jie gyveno sau, ir tiek. Ir jų tarpe jam būdavo geriau, negu tarp niū- 
rių ir drėgnų Potalos rūmų sienų, apsuptam statulų, spingsinčių lempelių 
ir amžinai maldas burbančių vienuolių. Na, ką gi, dėl to jis ir čia, trem- 
tyje, o nebe ten. Ir negailins savęs, kad gyveno taip, kaip norėjo... 

Daug vertingų darbų nuveikė Songcen Gampas ir jo žmonos (kinė ir 
nepalietė) budizmo šlovei. Tačiau atėjo diena, kai didysis cenpas pasijuto 
negaluojąs. Jis liepė pašaukti įpėdinį bei dvariškius ir pareiškė savo pas- 
kutinę valią, taip pat nusakė, kaip toliau plėtosis įvykiai. Po to Songcen 
Gampas ir jo karalienės, nepalietė ir kinė, susiliejo su skaisčiu šviesos 
spinduliu, patekusiu į brangiąją santalinę bodhisatvos Avalokitešvaros 
statulą, atgabentą nuo Singalų jūros kramto. Canjan Džamcas ne kartą 
matė tą statulą „Didžiojo Džo“ (Džo Rinpočhės) šventykloje, pirmoje iš 

dviejų svarbiausių ir seniausių krašto šventyklų, pagal padavimą pasta- 
tytų dar Songcen Gampo. i 

Avalokitešvaros statula stovėjo ant grindų, tad jos veidas būdavo ta- 
me pat aukštyje, kaip ir Canjan Džamco; kai jis prieidavo pašlovinti ir 
padėti atnašų. Statulos veidas jį kažkodėl visada gąsdindavo savo nei šio- 
kia, nei tokia išraiška. Iš tolo, blyksinčioje sviestinių lempelių šviesoje 
susidarydavo įspūdis, kad ten, po vilnoniu apgaubu, stovi, sutraukęs mė- 
lynus antakius, patsai Songcen Gampas — stiprus, valdingas cenpas, vi- 
sagalis Tibeto valdovas. Kai Canjan Džamcas prieidavo visai arti, statu- 
los veidas jam atrodydavo išdidžiai ramus ir nuo visko atitolęs. Canjan 
Džamcas visada norėjo, kad Avalokitešvara į žmones žiūrėtų švelniau ir 
juos labiau atjaustų — juk jis, gailėdamasis visa ko gyva, turi vesti į iš- 
sigelbėjimą. O gal bodhisatvai sunku su meile žvelgti į dvasinę ir pasau- 
lietinę aukštuomenę, atvykusią paskubom atlikti įprastinių pagarbinimo 
apeigų. 

Nors pats Canjan Džamcas buvo persikūnijęs Avalokitešvara, tačiau 
prie statulos artindavosi nė kiek ne mažiau baugindamasis, Jis dažnai ban- 


dydavo rasti bendrų bruožų tarp statulos ir savęs, bet paprastai jam tat 


nepavykdavo. Jis dar pernelyg jaunas, kad būtų į ją panašus. Kaip jam 
atrodyti atitolusiam, jei dar taip mažai ko matė, jautė, žinojo. Nelengva 
būti „gyvuoju dievu“, jei nori būti ne pašaliniu siautingo gyvenimo srau- 
to stebėtoju, o pats leistis odinėje valtyje kunkuliuojančia kalnų upe. 
Penktu iš eilės cenpu po Songcen Gampo tapo aštuonerių metų am- 
žiaus Trisong Decenas. Pasinaudoję jo mažametyste, Mašan Dompa Ke iš 
Tonų giminės ir kiti ministrai, kurie neapkentė Šakjamunio mokymo, iš- 
leido įstatymą, draudžiantį išpažinti budizmą. Jie norėjo nugabenti atgal 
į Indiją mokytojo Šakjamunio statulą, kadaise atvežtą Nepalo princesės. 
Tačiau nė tūkstantis žmonių neįstengė statulos pajudinti iš vietos. Tada 
ji buvo ten pat užkasta į žemę. Tikrasis tikėjimas persekiotas ir kitaip. 
Užaugęs Trisong Decenas leido visiems, kas tik nori, išpažinti budiz- 
mą. Sykį ministras Mašanas aplankė vieną antkapį, jo anga stebuklingai 
užsidarė, ir jis ten numirė, o visi, garbinę budizmą, džiaugėsi. Cenpas pa- 
noro nutraukti varžybas tarp budizmo ir bono tikėjimų. Bono rankraščiai 
buvo sunaikinti. Iš Indijos buvo atsikviestas tikėjimo mokytojas Anandus 
skelbti budizmo ir versti šventųjų knygų. Juodieji, pikti ir negailestingi, 
Tibeto demonai, matydami greitai žūsią, nutarė sunaikinti Šakjamunio 
mokymą. Jie siuntė šaliai potvynius, sausras, ligas ir kitokias nelaimes. 
Tada cenpas kreipėsi pagalbos į indų panditą, vardu Ačarją Bodhisat- 
vą (Šantirakšitą), bet šis pasakė, kad esąs bejėgis piktąsias jėgas numal- 
šinti, nes, tik pasinėręs į kontempliaciją ir apmąstymus apie išsigelbėji+ 


mo kelią, nežinąs reikiamų magiškųjų užkeikimų. Sutramdyti demonus 
galįs vien didis mokytojas (guru) Padmasambhava iš Udžano (Ūdijano) 
šalies — Indijos šiaurės. 

Cenpo pakviestas, Padmasambhava atvyko į Tibetą, savo magiškos 
galios dėka ilgoje ir sunkioje kelionėje įveikęs daugybę kliūčių, kurias 
jam siuntė piktieji demonai, ir štai kas pasakojama „Padmos sakmėje“ 
(„Padma katan") apie tai, kaip garsusis tikėjimo mokytojas pirmąkart su+ 
sitiko galingąjį budizmo globėją Trisong Deceną. 

Sutikti atkeliaujančio guru cenpas išleido pasiuntinį Lhazan Lupalų, 
kurį lydėjo 500 raitelių. Sutikę Padmasambhavą apatinėje Todlung Šon- 
pos slėnio dalyje, jie negalėjo ten rasti vandens vidudienio arbatai. Pad- 
masambhava, vienas didžiųjų udžaniečių, įbedė lazdą kalno šlaite, ir ėmė 
tekėti vanduo. Jis tarė: „Lhazanai, vandens yra. Prisisemk dubenėlį.“ To- 
dėl ši vieta vadinasi „Šventasis dubenėlio vanduo", 

Po to Padmasambhava atvyko pas cenpą. Aplinkui Tibeto cenpą stox 
vėjo dvariškiai, kurie su savo baltais ir pilkais rūbais buvo panašūs į ba- 
landžių tuntą. Abi cenpo žmonos, apsuptos kilmingų moterų, vilkėjo šil- 
kiniais drabužiais, tviskančiais ryškiom spalvom kaip šilko palapinės. 
Cenpą, jo žmonas ir rūmininkus supo būgnamušiai, dainininkai, kaukėti 
šokėjai. 

Guru Padmasambhava, vienas didžiųjų udžaniečių, pagalvojo: „AŠ pa- 
gimdytas ne iš moters įsčių, aš stebuklingai gimęs iš lotoso žiedo, kaip ir 
gailestingasis bodhisatva Avalokitešvara. Todėl mane visi vadina „Loto- 
se pagimdytuoju“. Esu tikėjimo karalius, valdąs Udžano šalį. Aš aukštes+ 
nės kilmės, negu šio bjauraus krašto cenpas. Cenpas didelis nemokša, o 
aš labai išsilavinęs, gerai nusivokiu visose penkiose mokslo šakose. Esu 
tapęs buda per vieną gyvenimą, kaip ir Šakjamunis, ir jau nebepažinsiu 
nei gimimo, nei mirties. Cenpas mane čia atsikvietė todėl, kad aš jam rei- 
„kalingesnis, negu jis man. Todėl jis turi mane pagarbiai pasveikinti pir- 
mas. Tačiau man teks cenpui atsakyti į sveikinimą, o tai susilpnins bu- 
dizmo didybę. O jei neatsakysiu į jo sveikinimą, cenpas supyks. Ir vis 
dėlto aš nepasveikinsiu to didžiojo cenpo!“ 

Cenpas Trisong Decenas, didis Tibeto valdovas, pagalvojo: „AŠ — vi- 
sos Tibeto tautos viešpats. Bodhisatvos mane sveikina pirmieji, Tasai gu- 
ru taip pat turi mane pasveikinti pirmas." 

Guru Padmasambhava savo stebuklingos galios dėka atspėjo cenpo 
mintis ir pagiedojo tokią giesmę apie savo magišką jėgą ir galybę: „„Pra- 
eito ir dabartinio laiko budos atsirado iš moters įsčių, per nesuskaitomas 
kalpas sukaupę nuopelnus ir dievišką vertę. Tuo pat keliu eis ir būsi- 
mojo laiko budos. Bet aš — buda, gimęs lotose, Žinau, kokiu keliu įgyti 

20. Tibetietis iš Labrango 

23. Gailestingumo deivė Tara 

25. Tibeto globėjo, gailestingojo Avalokitešvaros, statula (paauksuota bronza) 


26. Bodhisatva Avalokitešvara su vienuolika galvų ir 'aštuoniolika rankų 

27. Tanka, vaizduojant 

29. Tibetiečių mitologijos personažas balne iš nuluptos žmogaus odos 

31. Senovinis įrašas Samjajaus steloje (VIII a.) | ; are 

Uturginei muzikai 


lvariu, naudojam 


32. Kriauklė, aptaisyta ža 


33. Sidabrinės liturginės lėkštės apačia su aštuoniomis „gera lemiančiomis“ -emblemomis: 
kriaukle, begaline kilpa, skėčiu, ratu, vėliava, žuvimis, vaza ir lotosu 

34. Alaus ąsotis iš Dergės (inkrustuota geležis) 


35. Nepalo valstietis gabena druską nuo Tibe- 
to pasienio... avimis, kaip ir žiloje senovėje 


36. R'-ualinis asotis (sidabras, dalis paauk- 
suota) 


nuopelnų, esu apdovanotas ir įžvalgumu — viso to susilaukiau iš aukš- 
tybių. Puikiai dėstau budizmo kanoną ir tantras. Puikiai pasakoju apie 
visus išsivadavimo iš kančių kelius. Esu Įstatymas, gimęs lotose, ir geriau 
už kitus išmanau tikėjimo praktiką. Vilkiu šafraninius, geltonus vienuolio 
rūbus. Esu didžiausias joginas tantristas. Aš — lotose gimęs rinkinys pa- 
mokymų, pavyzdžiui, kaip suvokti tikrąją dalykų esmę, kokiu keliu to 
siekti. Mano žinios — net aukštesnės už dangų. Suprantu veiksmų prie- 
žastis geriau, nei kuris nors kitas. Esu lama, gimęs lotose, turiu žinių, ku- 
rios perduodamos slapta. Tikrąją ir numanomąją pamokymų prasmę iš- 
dėsčiau knygoje, kur aiškinama būties esmė. Esu Mokymo draugas, gi- 
męs lotose ir turįs žinių, kurių dėka gera galima atskirti nuo pikta“ [97, 
128—129]. : 

Tai išgirdęs, cenpas Trisong Decenas suprato klydęs, su pagarba pir- 
mas pasveikino guru Padmasambhavą ir paprašė, kad nuimtų nuo jo 
nuodėmę. Guru atsakė, kad cenpas turi pastatydinti penkias puikias mo- 
lio stupas. Tatai buvo tuoj padaryta, ir guru kiekvienoje paslėpė po šven- 
tąjį lobi. 

Mokėdamas stebuklingų užkeikimų, Padmasambhava nugalėjo Tibete 
gyvenančias dvasias, demonus ir slibinus. Thonkharo slėnyje įvyko dis- 
putas, per kurį Padmasambhava ir Šantirakšita įveikė bono tarnus, ir šis 
tikėjimas buvo uždraustas. Cenpas uždraudė gyvūnų atnašavimą ir bono 
rankraščius. Paskui Padmasambhava pasiūlė cenpui ilgaamžiškumo van- 
dens, bet rūmininkai paskelbė jį esant užnuodytą, ir cenpas jo negėrė. Ti- 
kėjimo mokytojas Padmasambhava panoro smėlėtą Namšodos vietovę 
paversti dideliu žaliuojančiu lauku, bet, piktųjų rūmininkų patartas, cen- 
pas uždraudė tai daryti. Guru aplankė cenpo žmona, ir rūmininkai ėmė 
mokytoją apkalbinėti. Todėl guru Padmasambhava grįžo į Udžano šalį. 
Ir tai buvo nelaimė Tibetui, nes didysis mokytojas žinojo, kaip tramdyti 
piktąsias jėgas, skraidydavo ore, žinojo praeitį ir ateitį, lavonus lengvai 
paversdavo auksu, nes mokėjo labai daug įvairių užkeikimų. 

„Padmos sakmėje“ apie ,„(Gimusiojo lotose“ gyvenimą ir stebuklingus 
darbus pasakojama labai smulkiai ir įdomiai, puikia kalba, ten daug senų 
padavimų; taigi Canjan Džamcui buvo aišku, kodėl daugelis mielai skaito 
tą kūrinį ir net atmintinai moka ištisus jo skyrius. Tiesa, yra ten ir tokių 
dalykų, kuriuos Gelugpos mokykla laiko nebudistiniais, bet kūrinys per- 
nelyg gerai žinomas, kad jį galėtum uždrausti. Todėl V Dalailama nuta- 
rė verčiau pats prisidėti prie veikalo išleidimo, pirma pašalinęs iš jo, kas 
buvo per daug abejotina, nors kai kas vis dėlto liko. 

O kas dėjosi Tibete, išvykus guru Padmasambhavai? Cenpas ir toliau 

193 globojo budizmą. Jis liepė indų vienuoliui Šantirakšitai įšventinti į vie- 


nuolius pirmus tibetiečius. Tuo tikslu buvo atrinkti septyni vienuoliai iš 
pačių kilmingiausių ir galingiausių Tibeto šeimų. 

Po to Trisong Decenas nutarė pastatyti didelį vienuolyną, prieglobstį 
vienuoliams, kur jie galėtų giliai mąstyti ir susikaupę kontempliuoti— 
visuotinės palaimos šaltinį. Dvi dienos kelionės nuo Lasos buvo surastas 
gražus slėnis, apaugęs geltonais šafrano žiedais. Šantirakšita sutramdė tos 
vietos demonus, ir pagal indų, tibetiečių ir kinų architektūros tradicijas 
buvo pastatyta daili Samjajaus šventykla, Toje pat teritorijoje iškilo ma- 
žesnių šventyklų, taipogi stupų. Samjajaus vienuolyno šventyklose pa- 
talpinta daug statulų, vaizduojančių budas, bodhisatvas, dangaus gyven- 
tojus ir šventuosius. Užbaigus statybas ir pašventinus maldyklas bei vie- 
nuolyną, įvyko didelės iškilmės — visi dalyviai džiaugėsi budizmo per- 
gale. Trisong Decenas sugiedojo giesmę, šlovindamas šventyklų ir stupų 
gražumą. Tokias giesmes užtraukė jo sūnūs, rūmininkai ir vienuoliai. 

Paskui cenpas įsakė išversti į tibetiečių kalbą budizmo kanoną (Tripi+ 
taką) ir įkūrė didelę vienuolių bendriją. Taip tad pergalingai plito šlo- 
vingasis Šakjamunio mokymas, budizmas, padėdamas tibetiečiams ilgai 
ir laimingai gyventi. 

Guru Padmasambhava Tibete paliko daug mokinių, kurie mokėjo 
tantrinių užkeikimų ir galėjo daryti stebuklus. Tai buvo indų tantrizmo 
mokykla, i 

Tačiau Tibete buvo ir kitų budizmo mokyklų. Kamalašila ir Šantirak- 
šita, atvykę iš Indijos, skelbė indų budistinės sarvastivadinų sektos pažiū- 
ras. Jos tibetiečių tarpe labai išpopuliarėjo; nes buvo gana paprastos ir 
daugeliui suprantamos. Sarvastivadinų nuomone, galima neatsiskirti nuo 
pasaulio ir nesistengti per daug gilintis į kontempliaciją. Plačiosios tikin- 
čiųjų masės turi sekti Šakjamunio pamokymais, visų pirma, dorai elgda- 
mosi. Budizmo filosofija ir gilesnis kontempliacijos procesas — privile- 
gija vienuolių, pasiekusių didelį šventumą ir itin aiškią pažangą išsigel- 
bėjimo kelyje. 

Tuo laiku Tibete buvo ir kinų budistų, kurie skelbė „„kontempliacijos“ 
budizmą, tvirtindami, kad išsigelbėti iš kančių galima tik atsižadant pa- 
saulietinių potraukių ir giliai kontempliuojant. Tačiau sarvastivadinų 
mokymas tibetiečiams buvo suprantamesnis ir artimesnis. Šis paprastas 
išsivadavimo iš kančių kelias atrodė labiau prieinamas, ypač paprastiems 
žmonėms. Disputas tarp Kamalašilos ir kontempliacijos mokyklos atsto- 
vų kinų baigėsi sarvastivadinų pergale, ir kinai buvo išvyti. 

Trisong Deceno anūkas buvo trečias didysis religinis cenpas — Ralpa- 
čanas, atgimęs iš tobulojo bodhisatvos Vadžrapanio, globojusio Šakja- 
munio mokymą. Jis įsakė patikrinti ankstesnius Tripitakos raštų vertimus 

ir reikiamai pataisyti. Vienuolius budistus pradėta skirti aukštoms pa- 
reigoms cenpo dvare, ir jie ėmė dalyvauti valstybės valdyme. 

Ralpačanas nenorėjo, kad budistai vienuoliai elgetautų, todėl kiek- 
vienam vienuoliui atidavė po septynias tibetiečių šeimas, kurios privalėjo 
jį išlaikyti. 

O paskui išsipildė didžiojo cenpo Songcen Gampo pranašystė. Atėjo 
piktojo jaučio Darmos laikai, ir budizmą imta persekioti... Canjan Džam- 
cas staiga nusijuokė, prisiminęs, kaip sykį Sandžai Džamcą jis paklausė: 
„Kaipgi vienuolis Paldže Dordžė galėjo nužudyti Lang Darmą — juk atėmė 
gyvybę gyvajai būtybei?" Sandžai Džamcas suprato, kad reikia atsakyti 
rimtai, ir paaiškino, jog budizmo kanone yra raštų, pavyzdžiui, Njajatra- 
japradipa, kur leidžiama kai kada ir nužudyti žmogų [55, II, 198]. Jei kie- 
no nors gyvenimas kupinas piktadarysčių, kurios neša daug nelaimių, tai 
toki gyvenimą galima nutraukti, nes tada piktasis asmuo, nugrimzdęs į 
nuodėmes ir paklydimus, greičiau atgims ir galbūt taps truputį geresnis, 
labiau priartės prie išsivadavimo. Rūsčiosios tantrizmo dievybės yra dar 
ir tam, kad visomis galimomis priemonėmis gintų Šakjamunio mokymą. 
Deivė Lhama, kurią Paldže Dordžė susapnavo rūstaujančią ir grėsmingą, 
liepė jam nužudyti nuodėmingąjį cenpą ir šitaip įvykdyti savo pareigą — 
apginti budizmą. Kartu su Lang Darmos mirtimi atėjo pabaiga ir galinga- 
jai Tibeto valstybei. Ji suiro į kelias dalis. Sogra pradinis Tibeto budizmo 
istorijos etapas. 

Daug sniego ištirpo baltų kalnų šlaituose, daug : vandens nutekėjo 
srauniais upeliais ir upėmis, kol budizmas Sniego šalyje vėl sukaupė jė- 
gas ir įsigalėjo visame bekraščiame Tibete. 

Canjan Džamcas pavargo nuo minčių, prisiminimų ir beveik tuoj už- 
migo. Jis nesapnavo įokių sapnų, kurie taip dažnai jį trikdė anksčiau, 


5. BONAS — BESIVYSTANTI RELIGIJA 


Senoji tibetiečių religija, bonas, visą „karalių laikotarpį“ (taip tibetie- 
čių autoriai pavadino Tibeto istorijoje VII—IX a.) atkakliai priešinosi bu- 
dizmo atėjimui. Ir, kaip jau sakėme, budizmas ne kartą patyrė didelių 
pralaimėjimų. Tačiau budizmas vis labiau tvirtino savo pozicijas ideolo- 
ginėje ir socialinėje-ekonominėje srityje. Bono religija, kad neišnyktų, 
turėjo gintis. Ir jai tat sekėsi. 

Kad bonas tebegyvavo, aiškintina tuo, jog ši senoji religija ne tik iš- 
„195 moko koegzistuoti su naująja, bet ir pasistengė iš budizmo perimti nema- 


ža jo teorinių pasiekimų ir ritualo apeigų, pritaikiusi juos savo teorijai 
ir praktikai. Bono religija pamažu ėmė darytis įforminta religija, kokia ta- 
da buvo budizmas. Tuo tikslu bono šalininkai ėmė kurti savo kanoną, re- 
liginių tekstų rinkinį, panašų į budizmo kanoną, iš kurio perėmė ne tik 
jo sandaros schemą, bet ir siužetus savo pačių kūriniams apdoroti ir pa- 
rašyti. Bonas įgijo vieną svarbų dalyką — į savo teorinį sąvadą įjungė 
teiginį, kad reikia pasiekti tam tikrą ypatingą prašviesėjimo būseną, o tai 
tiesiogiai susiję su budizmo mokymu apie kontempliacijos ir nirvanos bū- 
tinumą. Budizmas savo ruožtu perėmė iš bono religijos ir įjungė į erdvų sa- 
vo panteoną daugelį vietinės kilmės dievų. Be to, budizmas praturtėjo 
tam tikromis bono apeigomis. 

Jau antroje XI a. pusėje pietinėje Cango srities (į pietus nuo Lasos) 
daly buvo pastatytas ir organizuotas budistų pavyzdžiu pirmas boniškasis 
Jarubensos vienuolynas. XV a. pradžioje jį suardė potvynis, bet Jaruben- 
sa nebuvo vienintelis bono vienuolynas Tibete. 

XIII—XIV a. bono religija daug ką iš budizmo perėmė, kaip tat liudija 
įvairių iki šiai dienai išlikusių bono raštų turinys. Tokio skolinimosi (tiks- 
liau, mainų, nors bono tikėjimas iš budizmo gavo daugiau, negu jam da- 
vė) rezultatu galima laikyti tai, kad buvo sukurtas bono teorinis sąvadas 
„Devynios važiuoklės", kuris apėmė tiek ikibudistinį religinį mokymą ir 
praktiką, tiek pagrindinius tantrinio budizmo teorijos ir praktikos teigi- 
nius. Bonas pasiskolino mokymą apie penkis aukščiausius budas (su svar- 
biausiuoju, Vairočana, priešaky), pakeitęs vardus, bet palikęs funkcijas. 
Reikšmingas pavyzdys — kad budistų deivės Taros tibetiškasis vardas 
Dolma buvo pakeistas ,Džama“ („Meilingojo gerumo ponia“); taigi budos 
Maitrėjos tibetiškajame varde „Džampa“ vietoj vyriškos giminės galū- 
nės pridėta moteriškos giminės galūnė [83, 109]. Pridursime, kad ir patį 
principą savo doktriną ir kanoną skirstyti į devynias dalis bonas pasisko- 
lino iš Njingmapos sektos. 

Ir svarbiausia — bono religijoje atsirado figūra, analogiška Budai Šak- 
jamuniui. Tai įvyko, kai buvo sukurta biografija legendinio Šenrabo Mi- 
vo, kuris davė pasauliui bono tikėjimą. Kaip ir Šakjamunis, Šenrabas — 
sūnus karaliaus, valdžiusio šalį, iš kurios tekėjo Gango ir Indo upės [66, 
85—97]. 

Prieš gimstant Šenrabui, dievai pageidavo, kad žemėje išplistų tobu- 
liausio ir teisingiausio tikėjimo mokslas. Ir jie pasirinko šią karališkąją 
šeimą, kur gimė žavingas kūdikis, turintis visus aukštos kilmės požymius. 
Po to prasidėjo pergalingas bono plitimas. Iš tik turinčio trejus metus 
Šenrabo kūno išsklido keturi didieji bono elementai — šenai. 

Bono bodhisatvų prašomas, Šenrabas atveria jiems „Juodųjų užkeiki- 
mų bono“ paslaptį. Tie užkeikimai turėjo padėti nugalėti piktąsias dva- 
sias, kliudančias bonui plisti ir pasiekti pergalę. 

Paskui Šenrabas, gausindamas gerus darbus ir tenkindamas dievų 

Sangpo Bumthio („Mažojo dvasios sūnaus“) ir Juzur Phudčano (,„To, ku- 
rio plaukų kuodas biriuzinės spalvos“) prašymą, ėmėsi versti į tikrąjį ti- 
kėjimą laukinišką ir piktą medžiotoją Tobu Dotę. Tas žiauruolis nužudė 
nesuskaičiuojamą daugybę gyvūnų ir daug žmogiškųjų būtybių. Išvaduo- 
tojas Šenrabas leidosi į nusidėjėlių šalį (pragarą) ir magijos dėka sutram- 
«dė didžiojo nusidėjėlio kraugeriškumą, o paskui jį kaip mokinį nusive- 
«dė į Olmo šalį. Tačiau baisių Tobu Dotės darbų karma buvo tokia bloga, 
kad, nors ir trejus metus praktikavęs bono tikėjimą, jis tebebuvo nusidė- 
jėlis. Jam teko vėl keliauti į pragarą ir kentėti šiurpias kančias. Atlikinė- 
«damas tantrines apeigas ir vietoj magiškų užkeikimų tardamas šimto die- 
vybių vardus, tikėjimo mokytojas Šenrabas dar kartą išgelbėjo Tobu Do- 
tę iš pragaro ir padėjo jam, vaduojantis iš nuodėmių, išsilaisvinti iš dau- 
gybės atgimimų gyvulių, žmonių ir dievų pasaulyje. Magiškoji Šenrabo 
pagalba Tobu Dotei leido išvengti reinkarnacijų ir palikti savo apsiva- 
liusios dvasinės esmės atvaizdą baltame, perlamutriniame popieriuje 
Į66, 85—97]. 
Netrukus Šenrabas vedė gražią merginą, kuri jam pagimdė du ne ma- 
"Žiau gražius sūnus, nuo pat kūdikystės pasižymėjusius šviesiu protu ir gi- 
liai tikinčius. Jie tapo ištikimais savo auklėtojo-tėvo mokiniais ir dažnai 
drauge su juo atsidėdavo bono religijos teorijai ir praktikai. 

Pirmąją vietą tarp Šenrabo mokymo priešų užėmė piktieji vyriškos ir 
moteriškos lyties demonai. Jie darė įvairių baisybių, stengdamiesi ne tik 
trukdyti boną platinti, bet ir sunaikinti šį teisingąjį mokymą. Daug laiko 
sugaišo Šenrabas, kovodamas su piktomis dvasiomis, bet vis dėlto jas nu- 
galėjo. Tai dar labiau sustiprino bono šlovę ir jėgą daugelio paklydėlių 
akyse, ir jie dabar norėjo išpažinti tik boną. 

Išplatinęs savo šalyje boną, Šenrabas palieka namus, šeimą ir gyvena 
kaip atsiskyrėlis. Daugelį metų Šenrabas keliauja po žemę, apsuptas gau- 
sybės mokinių bei pasekėjų, ir visur atverčia į boną daug žmonių. Sulau- 
kęs gilios senatvės, mokytojas numiršta mokiniams ant rankų ir pasiekia 
palaimos būseną. Taip jis pasitraukė iš kančių pasaulio ir surado didžią 
ramybę. 

Kai praeis daug amžių ir nepaprastai pagausės žmonių nuodėmių, di- 
dis kenčiančio pasaulio mokytojas Šenrabas dar kartą ateis išgelbėti pa- 

Visi tyrinėtojai pažymi, kad vėlyvoji bono religija ir teoriškai, ir prak- 


tiškai labai panaši į budizmą. Iš. tikrųjų esama daug bendra tarp bono ir 


budizmo mitologijos, kosmologijos, etinių-moralinių mokymų ir ikono- 
grafijos. Akivaizdu, kad bono tikėjimas X—XVI a. labai daug ką pasisko- 
lino iš budizmo. Šiaip ar taip, to laikotarpio bono kūriniuose ši religija 
užfiksuota tokia, kokia ir dabar yra. Nurodysime, kas svarbiausia. Kaip 
ir budizmas, bono religija pataria daryti gera, o ne bloga, nes iš bu- 
dizmo perėmė mokymą, pagal kurį už nuodėmes būtinai susilaukiama 
bausmės. Tyrinėtojai, turėję galimybę aplankyti bono vienuolynus Ne- 
pale, Sikime ir Butane, pažymi, kad kai kuriais vienuolynais naudojasi ir 
bonas, ir budistinė Njingmapos sekta, įkurta Padmasambhavos pasekėjų. 

Susipažinę su bono ir Njingmapos doktrinomis bei religine praktika, 
mokslininkai įsitikino, kad čia esama dar daugiau panašumo, negu tarp 
bono ir budizmo apskritai. Todėl kai kurie tyrinėtojai itin pagrįstai sako, 
kad bonas žymiai susiliejo su Njingmapa [84 ir 85]. Tas susiliejimas pra- 
sidėjo dar VIH—IX a. truko daugelį šimtmečių. Priminsime, kad J. Re- 
richas, kaip daug kam žinoma, nurodo, jog viename boniškajame vienuo- 
lyne matė bono kanoną, kuris, kaip ir budistinis tibetiečių kalba, susidė- 
jo iš dviejų skyrių — Kandžūros („Mokytojo apreiškimų rinkinys“, 140 
tomų) ir Tandžūros (,„Apreiškimų aiškinimas“, 160 tomų). Vadinasi, savi- 
tarpio įtakos procesas itin toli pažengė, ir yra tam tikro pagrindo sakyti, 
kad šios religijos gerokai susiliejo. Norint tiksliau nustatyti, ar šis pro- 
cesas gilus, reikalingi labai kruopštūs tyrinėjimai. 

Senovės Tibeto boniškoji religija, daug šimtmečių kovojusi dėl savo 
gyvavimo, išsilaikė tik dėl to, kad labai daug ką pasiskolino iš budizmo, 
ypač tantrizmo. Taigi galima pasakyti, kad bono religija nuėjo didelį evo- 
liucijos kelią. 

Nors bonui ir pavyko išgyventi, praktiškai jis buvo mažai pastebimas 
Tibeto religiniame ir ypač politiniame gyvenime. Kaip ir Njingmapa, bo- 
nas gyvavo ir vystėsi daugiausia šalies pakraščiuose ir už jos ribų (Nepa- 
le, Sikime, Butane). 

Bono religijos tyrinėtojams iškyla nemaža sunkumų, nes jie neturi 
daugelio svarbių tekstų, pavyzdžiui, bono kanono. Todėl mokslininkai 
nepakankamai susipažinę su bono doktrinomis, pažiūromis į kosmologiją, 
su mitologine jo sistema. Tačiau, tyrinėjant bono religijos istoriją ir mo- 
kymą, galima gauti labai įdomių rezultatų daugeliu religijos istorijos 
klausimų, be to, susidaryti vaizdą, kaip religija ilgainiui prisitaiko prie 
naujų gyvenimo sąlygų, darydama visa, kas įmanoma, kad nežūtų. 

6. BUDIZMO SEKTŲ ATSIRADIMAS IR PLĖTOTĖ 


Njingmapos sekta. Njingmapos sektos istorikai vieningai lai- 
kosi nuomonės, kad ji įkurta VIII a., tuo laiku, kai Tibete gyveno religinis 
vadovas Padmasambhava, kuris tariamai ją ir įkūręs. Tuo pat laikotarpiu, 
pasak tibetiečių istorikų, susidarė ir įvairios tradicijos, nurodančios, kaip 
„Suprasti ir studijuoti vienus ar kitus — visų pirma, tantrinius — tekstus. 
Tų istorikų požiūriu, Njingmapos sektos mokymas ir yra tas budizmas, 
kuris tada klestėjo Indijoje. Iš tikrųjų Njingmapa priklausė tantrinio 
budizmo sektoms — mokymui, kuris pagrindine priemone išsivaduoti iš 
kančių laikė misticizmą ir kerėjimą. Tas budizmas nesitenkino senais gel- 
bėjimosi metodais ir platino mokymą, kuris skelbė, kad išsigelbėti galima 
per vieną gyvenimą, mistiškai susijungiant (susiliejant) su įvairiomis ant- 
gamtinėmis jėgomis. Taigi tantrinis budizmas žadėjo greitesnį išsivadavi- 
mą iš kančių. Praktikuodamas magiją, bonas tibetiečius parengė ir jiems 
palengvino perimti tantrizmo magiškąsias apeigas, kurios buvo nors la- 
bai sudėtingos, bet patrauklios. 

Njingmapos sektos istorija, teorija ir praktika europiečių tyrinėtojų 
iki šiol labai menkai išstudijuota, nes pačiame Tibete ji ne ką labiau pa- 
stebima, negu bonas, o mokslininkus visada viliojo ta sekta, kuri vieš- 
patavo krašto ideologiniame ir politiniame gyvenime, t.y. Gelugpa. 

Njingmapos sektos mokymas išsaugojo kai ką iš pradinės epochos bu- 
dizmo, bet senojo budizmo elementų jos mokyme ne tiek daug, kiek no- 
rėtų jos atstovai. Dabartinė sektos doktrina vystėsi ilgai, nuo VIII a. Joje 


susijungė budizmo ir bono bruožai. Gana taikūs Njingmapos ir bono san- 


tykiai pirmajai, ko ir reikėjo laukti, nekliudė tvirtinti, kad jos dievy- 
bės — galingesnės. „Padmos sakmėje“ aprašoma, kaip Padmasambhava 
Tibete susitiko su vietiniu (boniškuoju) Jarlhašampo kalno dievu, kuris 
pasivertė įtūžusiu baltu jaučiu — jaku. Jam iš šnervių virto sniego sūku- 
riai, aplinkui siautė pūga, bet didžiajam magui ir tikėjimo mokytojui bu- 
vo vieni niekai nugalėti svetimąjį dievą ir priversti tarnauti šventiems bu- 
dizmo tikslams: Jarlhašampą jis padarė vienu iš daugelio savo pagalbi- 
ninkų. 

Skolinimosi procesas, IX a. nutrauktas persekiojimų, tebevyko X— 
XIV a. Njingmapa ėmė vis labiau skirtis nuo kitų sektų. 

Njingmapos sektai tenka pirmumas atrandant „senovinius tekstus“, 
kurie tariamai buvę paslėpti kaip specialūs lobiai IX a., kai cenpas Lang 
Darma persekiojo budizmą, o vėliau magijos priemonių ir pranašingų 
ženklų dėka „laimingai surasti". Tie raštai buvo vadinami „surastais že- 


mėje", „knygomis iš lobių“ ir „slaptomis knygomis“. Raštų autoriais nu- 
rodyti asmenys, kurie gyveno VIII-IX a. — daug anksčiau, negu tie raš- 
tai buvo „aptikti“. Iš šitų kūrinių apie XIV a. buvo sudarytas „Senųjų 
tantrų rinkinys“, kuris nepateko į tibetiškąjį budizmo kanoną. Manoma, 
kad „Senųjų tantrų rinkinys" įgavo savo pavidalą po 1322 m., nes tais 
metais parašyta žinomoji Butono Rinčendubo „Indijos ir Tibeto budizmo 
istorija“ kartu su tibetiškojo kanono katalogu jo visiškai nemini. Tiesa, 
galėjo būti ir kitaip. Tas „Senųjų tantrų rinkinys“ pasirodė dar esant gy- 
vam Butonui, ir jis netikėjo jų senoviškumu. Yra žinoma, kad Butonas 
neigiamai žiūrėjo į knygų lobių atradinėjimo praktiką, nors tiesiogiai ir 
nepasisakė prieš „senųjų tantrų“ ieškojimą. Tačiau akivaizdu, kad „Se- 
nųjų tantrų rinkinys“ parašytas ne anksčiau, kaip XIV a„ nes šiaip 
1322 m., kai Butonas parašė savo „Budizmo istoriją“, būtų turėjęs jau nu- 
sistovėjusį autoritetą. 

Tarp Njingmapos tantriškųjų traktatų, kurie neįeina į bendrąjį budiz- 
mo kanoną, išsiskiria „„Minkštieji ir nuožmieji savo apraiškose" ir ,„Magi- 
jos apraiškų branduolys, arba traktatų karalius“, kuriuose nurodoma ir 
aiškinama, kokios yra 54 „ramių“ (minkštų, atjauslių) dievybių ir 42 „pik- 
tų" (nuožmių, rūsčių) dievybių apraiškos. 

Njingmapa sudievino Padmasambhavą ir savo panteone paskyrė jam 
vietą greta budų ir bodhisatvų. Jis — svarbiausia tantrinė Njingmapos 
sektos dievybė. Padmasambhava įvairiuose savo dieviškuose apsireiški- 
muose yra daugelio tantrinių ritualų centras. Kaip tantrizmo dievybė jis 
pasirodo „minkštais“ ir „nuožmiais“ pavidalais — „„Minkštaširdis moky- 
tojas" ir „Griežtas mokytojas“. Čia jis vaizduojamas kaip „Dievas tigras", 
skirtinas prie kategorijos senovinių, ikibudistinių Tibeto dievų, kurie la- 
bai anksti įėjo ir į boniškąjį panteoną. Šiuo atveju turime pavyzdį, kaip 
budizmas pasiskolino dievybę iš bono [83, 172]. 

Padmasambhava galėjo būti ir „Minties tobulumo" (Tug Grub) dievy- 
bė savo raudonąja ar baltąja apraiška, apsuptas kitų, ne tokių svarbių, 
dievybių palydos. Jis buvo ir dievas žinojimo, kuris artina prie prašvie- 
sėjimo — budos būsenos. Jis statomas greta kitų didžiųjų tantrinės sektos 
dievybių, kurių tarpe yra Hevadžra, Samvara ir kt. Legendinį Padmasam- 
bhavos veidą gerai pavaizduoja kūrinys „Sakmė apie Padmą“, atsiradęs 
Njingmapos sektos aplinkoje. 

Njingmapa garbina tantrizmo budą Samantabhadrą kaip Adi Budą, 
tam tikrą pirmapradį Budą, kurio kūnas yra visuotinė esmė ir visa ko 
pasaulyje šaltinis, taigi ir pats pasaulis — to kosminio Budos dalis. Tuo 
Njingmapos sekta irgi skiriasi nuo pagrindinės tibetiškojo tantrizmo sro- 
vės, kuri Adi Buda vadina budą Vairočaną. Gal sekta sumaišė bodhi- 

satvą Samantabhadrą — budos Vairočanos emanaciją — su buda Saman- 
tabhadra, o gal čia taip atsitiko dėl to, kad populiariame Njingmapos teo- 
Iijos atpasakojime bodhisatva Samantabhadra dažnai vadinamas tiesiog 
Vairočanos sūnumi, o sūnus visiškai gali atstoti tėvą. 

Visą budizmo mokymą Njingmapos sekta, vadovaudamasi savo pa- 
žiūromis, dalija į devynis skyrius, arba „važiuokles“. Pirmuosius tris sky- 
rius pasauliui atnešė Buda Šakjamunis. Pirmasis ir antrasis skyrius kalba 
apie kelią archato ir pratjeka budos, kurie rūpinasi tik savo pačių išsigel- 
bėjimu ir gautų žinių nenaudoja kitiems apšviesti; tie skyriai — pietinio 
budizmo, t. y. hinajanos, pagrindas; trečiasis skyrius kalba apie kelią, ku- 
riuo eina bodhisatvos, atidedantys savo išsigelbėjimą, kad galėtų apšvies- 
ti kitus; tai šiaurinis budizmas, t. y. mahajana. Kiti trys skyriai (4, 5 ir 6) 
magiškai „ištekėjo“ iš nirvanoje esančio budos Vadžrasatvos kūno (jo 
kūnas vadinamas Sambhogakaja). Skyrių turinys — tantrizmo mokymai, 
išdėstyti tantrose, kurios aprašo magiškus ritualus, padedančius išsiva- 
duoti iš kentėjimų. Trijuose paskutiniuose skyriuose (7, 8 ir 9) yra aukš- 
čiausios tiesos apie tantristinius išsivadavimo būdus. Tų skyrių mokymai 
„ištekėjo“ iš Adi Budos Samantabhadros kūno (tas kūnas vadinamas 
Dharmakaja). Šiuos skyrius sudaro „Maha jogos važiuoklė", „Anu jogos 
važiuoklė“, „Ati jogos važiuoklė“. Teorinis aukščiausiųjų „važiuoklių“ 
pagrindas — „„Anutara jogos“ ciklo kūriniai (tantros). 

Njingmapos sekta, kaip ir derėjo sektai, kuri skelbė tantrinį budizmą, 
daugiausia akcentavo penkias paskutines „važiuokles“, dėstančias ezo- 


terinius (slaptus) mokymus apie išsigelbėjimą iš kentėjimų naudojant ma- 
"giškus ritualus, kurių dėka susiliejama su dieviškąja esme. Užvis svar- 


biausia čia pagal kruopščiai paruoštą sistemą pasiekti giliausios kontem- 
pliacijos būseną, kai susidaro tam tikra ekstazė, padedanti šitaip susilieti. 

Njingmapa nepriklausė toms sektoms, kurios reikalauja, kad vienuo- 
liai nevestų. Kaip nurodoma visose didžiojo guru Padmasambhavos bio- 
grafijose, sudarytose praėjus daug laiko po jo mirties, jis (aiškiai sekda- 
mas vyriškosiomis tantrizmo dievybėmis, kurių kiekviena buvo amžiname 
glėbyje susiliejusi su savo moteriškąja hipostaze) turėjo žmoną, princesę 
Mandaravą. Milarepos mokytojas Marpa, kaip sakoma jo biografijose, 
turėjo devynias žmonas; viena buvo pirmoji ir svarbiausioji, o kitos rei- 
kalingos tantrinio Herukos kulto apeigoms atlikti. Nežinome, kokios apei- 
gos turima galvoje, taip pat neaišku, ar jos buvo laisvos nuo kai kurių 
seksualinės religinės praktikos elementų. 

Svarbų vaidmenį Njingmapos sektos narių gyvenime vaidino hatha jo- 
gos sistema, kuri apėmė rūpestingai parinktus fizinius pratimus (įvairios 
tiksuojamos kūno pozos, kvėpavimo reguliavimas ir kt.), skiriamus tam, 


kad būtų lengviau pasiekti kontempliacijos transą. Tantriniame budizme 
kontempliacijos proceso metu reikėjo „matyti“ vienas ar kitas dievybes 
ir mintyse su jomis susilieti, jose ištirpti. 

Sakjapos, Kadžudpos, Kadampos sektos. Apie šių 
(ypač pirmųjų dviejų) sektų atsiradimą ir jų politinį vaidmenį jau kalbė- 
jome skyriuje, kuris liečia Tibeto istoriją. Pabrėšime, kad, priešingai ne- 
gu Njingmapos sekta, jos atsirado antrojoje XI a. pusėje, kai aktyviai dar- 
bavosi 1042 m. į Tibetą atvykusio indų pandito-misionieriaus Atišos (982— 
1054) mokiniai. Tibetiečių tradicijoje pabrėžiama, kad jis vėl ir visiems 
laikams į šalį atnešė tikrąjį Šakjamunio mokymą. Tibetiečiai sukūrė jo 
legendinę biografiją, iš kurios matyti, kad jis, kaip ir Šakjamunis, buvo 
bengalų Zahoro šalies karaliaus sūnus. Atiša anksti vedė ir turėjo devynis 
vaikus, bet tatai jam nekliudė palikti šeimą ir atsidėti budizmui. Netru- 
kus jis tapo įžymiausiu Indijos budistu, puikiai pažįstančiu budizmo filo- 
sofijos, logikos ir retorikos gilumas, taip pat religinius Šakjamunio moky- 
mo aspektus. Vėlesnioji tradicija Atišą paskelbė bodhisatvos Mandžušrio 
(„Dangiškosios išminties įsikūnijimo“) atgimėliu. Jį globojo deivė Tara, 
dieviškojo Tibeto globėjo, bodhisatvos Avalokitešvaros, moteriškoji ema- 
nacija. : 

Būdamas Tibete, Atiša parašė ir išvertė nemaža kūrinių, pavyzdžiui, 
„Bodhipathapradipą“ (,„Prašviesėjimo kelio žibintą“), kuriame rutuliojo 
vieną budizmo teiginių, kad žmonės dalytini į tris kategorijas — aukš- 
čiausiąją, vidutiniąją ir Žemiausiąją — pagal tai, kiek išsivystęs jų protas 
ir koks jų šventumas. Religinę teoriją ir praktiką galima įsisavinti, žiū- 
Tint kokia kieno kategorija. Prie aukščiausios kategorijos skiriami tie, 
kurie turi pasiekti bodhisatvos būklę. Keliui, kuriuo turi eiti aukščiausios 
kategorijos žmonės, paskirtas kitas žinomas Atišos kūrinys „„Bodhisatva- 
menjavali“ („Brangioji bodhisatvos pynė"). Abu Atišos veikalai suvaidi- 
no didelį vaidmenį formuojantis Kadampos ir Gelugpos sektų teorijai ir 
praktikai. 

Atišos dėka Tibetas susipažino su tuometiniu Indijos budizmu. Atiša 
padėjo Tibete susikurti tantriškajai astrologinei-astronominei Kalačakros 
sistemai („Laiko ratas“; sistemos esmė išdėstyta garsioje ,„Kalačakros 
tantroje“), kuri ten pasirodė prieš pat jam atvykstant į Sniego šalį (Indi- 
joje Kalačakra pasirodė IX m. e, a.). Tibetiečiai autoriai nurodo, kad Atiša 
Tibete atgaivino beveik išnykusias žinias apie budizmo doktrinos filosofi- 
nę sistemą. | 

Didelį dėmesį Atiša skyrė tam, kad būtų teisingai organizuotas gyve- 
nimas vienuolynuose, griežtai pildomi budizmo etikos priesakai (asketiz- 
mas, gyvenimas pirmykštės budistų bendrijos dvasia). 

Visos tibetiečių budistinės sektos, išskyrus Njingmapą, savo pradinin- 
kais laiko tuos, kurie neva buvo tiesioginiai Atišos mokiniai. Bet iš tik- 
rųjų jo mokiniai sukūrė tiktai Kadampos („Sekančiųjų mokytojo žo- 
džiais“) sektą. Kitos sektos (Sakjapa, Kadžudpa, Karmapa) įsteigtos as- 
menų, kurie su juo tik susitikdavo ir perėmė toli gražu ne viską, ko jis 
mokė. Tačiau Atiša, be abejo, pelnė su juo bendravusiųjų pagarbą už sa- 
vo gilias visų, teorinių ir praktinių, budizmo mokymo. pusių žinias. Todėl 
visos sektos stengėsi savo įkūrėjus priartinti prie garsiojo indų religijos 
mokytojo. 

Atišos amžininkas Brogmis (992—1074), aštuonerius metus studijavęs 
pas geriausius religijos mokytojus indus pradžniaparamitos teoriją ir su- 
pažindintas su tantrizmo disciplinomis (pavyzdžiui, Hevadžros sistema), 
turėjo daug mokinių, kurių vienas, Končog Džalcanas, iš kilmingos Kho- 
nų šeimos, 1073 m. įsteigė Sakjos (vakarų Tibete) vienuolyną, davusį pra- 
džią Sakjapos sektai. Ši sekta XII a, tapo žymia politine ir reiigine jėga. 

XIII-XIV a. Sakjapai tapus šalyje viešpataujančia sekta, kituose ša- 
lies rajonuose dėl pernelyg glaudaus jos ryšio su Khonų šeimos intere- 
sais imta atkakliai priešintis Khonų šeimos sektos religinio mokymo plati- 
nimui (žr. 67—69). Įvairiose Tibeto srityse, dideliuose vienuolynuose, ku- 
riais rėmėsi vietiniai valdovai, buvo savos religinės mokyklos. 

Brogmis savo Mokiniams perteikė tradicijas, kaip reikia suprasti vadi- 
namąsias „naująsias tantras”, nepriklausančias „senosioms tantroms“, ku- 
rios sudaro Njingmapos mokymo pagrindą. Šios tantros „naujos“ . todėl, 
kad vertėjas Rinčen Zangpas (958—1055) ir Atiša jas išvertė į tibetiečių 
kalbą daug vėliau, negu atsirado „senosios tantros“. Brogmio pažiūras 
nulėmė mokymas „Veiksmų kelias ir vaisiai“ (Lam-brai), paremtas „nau- 
jausiomis tantromis"“. Su ta doktrina jį dar Indijoje supažindino keli va- 
dovaujantys tikėjimo mokytojai. Tantristinė doktrina „Veiksmų kelias ir 
vaisiai" Sakjapos sektoje tapo pagrindine. 

Pabrėšime, kad Tibeto tantristinių sektų (Sakjapos, Kadžudpos) moky- 
mai ne pavadavo kurias nors budizmo dalis, o buvo laikomi jo papildymu. 
Buda Šakjamunis — viso budistinio mokymo kūrėjas. Tačiau, dar gyvas 
būdamas, jis skelbė „Mažąjį kelią“, „Mažąją važiuoklę“ (hinajaną), nes 
žmonės nebuvo pasiruošę giliai įsisąmoninti kitas, sudėtingesnes mokymo 
dalis. Todėl Šakjamunis paslėpė pas vandeninius slibinus (nagus) „Didžio- 
jo kelio“, „Didžiosios važiuoklės“ (mahajanos) doktriną, turėdamas gal- 
voje, kad šią mokymo dalį žmonės sužinos tik tada, kai bus nusivalę dalį 
nuodėmių ir labiau apsišvietę. | 

Tantrų mokymas, vadinamas „kairiosios rankos" tantra — „Deimanto 

Sakjamunis irgi dėstė jo pagrindus, bet plačiai propaguoti Vadžrajaną 
pradėta daug vėliau, kai žmonės atsidūrė arčiau prašviesėjimo momento, 
išsivadavo iš dar vienos nuodėmių dalies ir ėmė daug nuoširdžiau vykdyti 
budizmo priesakus. Tantristai sakė, kad budizmas susilaukia vis daugiau 
pasekėjų, jau gerai perpratusių „keturias kilnias tiesas“ ir turinčių reika- 
lingas žinias apie „aštuoneriopą kelią“, kuriame svarbiausias žingsnis — 
aštuntasis, t. y. kontempliavimas (meditacija). Įvairiems to kontempliavi- 
mo aspektams ir skiriamas „Deimanto važiuoklės“ mokymas. Vadžraja- 
ną suprasti (tuo labiau ja sekti) kol kas gali tik nedaugelis, bet jų vis gau- 
sės, 

Atsižvelgiant į tai, Tibeto tantristinėse sektose budizmo skelbimas ir 
siudijavimas apėmė vinają (drausmę vienuolių bendruomenėje), abhid- 
harma-košą (mokymą apie dharmas ir įvairius realybės pavidalus), 
pradžniaparamitą (mokymą apie transcendentinę, ano pasaulio, tobuląją 
išmintį, kuri sudaro mahajanos pagrindą ir savitumą) ir pagaliau tantriz- 
mo mokymą (šventumo siekimą magijos priemonėmis). 

Todėl nėra principinio skirtumo tarp Sakjapos ir Kadžudpos sektų re- 
liginių mokymų. Abu remiasi „naujausiomis tantromis“, tik tradicijas, pa- 
„gal kurias jos aiškinamos, perėmė iš įvairių tibetiečių mokytojų, kurie 
savaip traktavo skirtingas budizmo teorijos ir praktikos puses. Sakjapa 
tantrizmo supratimo tradicijas kildino iš bodhisatvos Vadžradharos — bu- 
dos Akšobhjos emanacijos. 

Bendra tantrų perteikimo tradicija, kurios laikėsi Sakjapa, buvo va- 
dinama „gilia, kontempliatyvia“. Ją perteikė bodhisatvos Vadžradhara, 
Mandžughoša, Nagardžuna, Budapalita, Čandrakirtis, Avadhučiai vyres- 
nysis ir jaunesnysis, Atiša, Brogmis [98, 6]. 

Kadžudpos sektą įkūrė religinis vadovas Marpa (1012—1097), kuris 
savo tantrizmo mokymo tradicijas perėmė iš Naropos ir Tilopos, būdamas 
Indijoje. Abu šie indai buvo labai išsimokslinę. Pavyzdžiui, Naropa buvo 
vienas pirmųjų Kalačakros sistemos interpretuotojų. Kadžudpos sekta ne- 
buvo vienalytė. Ji susidėjo iš šešių įvairių, iš dalies gana stambių posekčių. 
Jos politinė įtaka prasideda nuo XIV a. antrosios pusės ir trunka iki 
XVII a. pradžios. Tiksliau sakant, įtakingesnė tuo laikotarpiu buvo Kar- 
mapos sekta, iš esmės -— Kadžudpos posektė. 

Bendra tantrizmo perteikimo tradicija, kuria sekė Kadžudpa, buvo va- 


dinama „audringa, paveikia“. Ją perteikė bodhisatvos Mandžughoša, 


Šantideva, Tilopa, Naropa, Dharmakirtis, Atiša, Marpa [98, 4]. 
Traktuojant tantrizmo tekstus, šioje sektoje remtasi tuo, ko mokė Na- 

‘topa ir Tilopa. Pasilaikytas Naropos mokymas apie šešis psichofizinius 

:mėtodus prašviesėjimui pasiekti; jis vystė jogačarų pažiūras apie tai, kad 

labai didelį vaidmenį vaidina jogiškos kūno treniruotės, kurių dėka susi- 
daro ypatinga, palaiminga, ekstaziška dvasios būsena, padedanti kon- 
templiuoti. ; 

Tilopa daugiau dėmesio skyrė įvairiems gilinimosi į save ir kontemp- 
liacijos procesams — svarbiai pakopai kelyje į tikrąjį prašviesėjimą. 
Daug kas, ko mokė Naropa ir Tilopa, laikyta paslaptyje ir skleista tik ga- 
vus specialų leidimą. Tantrizmo praktikoje (užkeikimų deklamavimas, 
dievybių iškvietimas priešais save ir savyje ir kt.) buvo dalykų iš jogos 
praktikos, nes manyta, kad ypatingai ištreniruotame, paruoštame kūne 
lengviau susidarys sąlygos tantrizmo dievybių vaizdams regėti. 

Vienas iš Kadžudpos sektos mokymo ypatingumų — kad išsigelbėjimo 
kelią ji matė asketizme, nusišalinime nuo pasaulio. Reikia gyventi kuk- 
liai, atokioje, kalnuotoje vietoje, visiškai vienam, ir tik kontempliuoti,— 
štai išsigelbėjimo priemonė. Įžymiausias šios tradicijos atstovas buvo 
Marpos mokinys, tibetiečių poetas Milarepa, savo eilėraščiuose įspūdingai 
apdainavęs artimumą gamtai. 

Ilgainiui Kadžudpos mokymas susiurbė nemaža kitų sektų — pavyz- 
džiui, Sakjapos — vaizdinių, idėjų ir praktikos. Iš pradžių norėta neatsi- 
likti nuo politiniu ir religiniu atžvilgiu pirmos XII—XIII a. Tibeto sektos, 
o paskui, kai XIV— XVI a. svarbiausia krašto politine ir religine jėga ta- 
po Kadžudpa, buvo stengiamasi patenkinti visus poreikius, kurie galėjo 
kilti buvusių varžovų pasekėjams. Tokios plačios pažiūros Kadžudpai ne 
tik padėjo plėsti savo įtaką, bet ir šiek tiek pakeitė jos doktriną. | 

Atišos pažiūros į budizmo teoriją ir praktiką daugiausia atsiliepė Ka- 
dampos veiklai, — tą sektą, XI a. šeštame dešimtmetyje mirus šiam indų 
misionieriui, sukūrė Brom Tonpa. Kadampos („Pamokymo žodžiai“) sek- 
tos pavadinimą istorikas Sumpakhanpas (1704—1788) sieja su tuo, kad 
sekta laikėsi Atišos pamokymų tradicijų. Kitų nuomone, turėta galvoje 
Šakjamunio pamokymai, 

Kai Atiša 1054 m. Njethango vienuolyne mirė, Brom Tonpa 1057 m. 
įkūrė Radeno (į šiaurę nuo Lasos) vienuolyną ir tapo jo vyresniuoju. Vė- 
liau šis rajonas pasidarė vienu svarbiausių centrų, kur Kadampos sektos 
pozicijos buvo labai stiprios. 

Viena didžiausių Kadampos figūrų buvo laikomas Potoba (1027— 
1105), pagarsėjęs kaip geras pamokslininkas. Daugumą budizmo teiginių 
jis pavaizdavo gerai parinktais pedagogiškais pasakojimais, paėmęs siu- 
žetus iš gausaus indų literatūros lobyno. 

Vienas pagrindinių tekstų, kuriais rėmėsi Kadampos mokymas, buvo 
minėtasis Atišos kūrinys „Prašviesėjimo kelio žibintas“, kuriame jis da- 
lijo žmones į tris kategorijas. Prie žemiausios skyrė tuos, kurie nenusigrę- 


žė nuo nuodėmingojo aistrų ir kentėjimų pasaulio. Reikia jiems skelbti 
elgesio normas, atpildo už blogus ir gerus darbus dėsnį, taisykles, kaip 
reikšti pagarbą budistų vienuoliams. Vidurinę kategoriją sudaro žmonės, 
kurie atsižadėjo kentėjimų pasaulio, bet galvoja tik apie savo pačių išsi- 
gelbėjimą. Juos reikia mokyti „keturių kilniųjų tiesų“. O aukščiausioji 
kategorija susideda iš žmonių, kurie, pažinę savo kentėjimų gilumą, nuo- 
širdžiai atjaučia kitus žmones ir labiausiai trokšta, kad jie išsigelbėtų. 
Tokius tobulus, nepaprastai šventus žmones būtina supažindinti su para- 
mitomis, kurių dėka pasiekiama aukščiausia dvasinio išsivystymo stadija. 

Pagal tibetiečių tradiciją, charakteringa Kadampos sektos ypatybė — 
kad joje griežtai laikomasi vienuolių gyvenimo normų ir taisyklių. Sek- 
tos nariai turėjo atsisakyti, pavyzdžiui, šeimyninio gyvenimo, vyno ir kt. 
Sektos mokyme numatyta, kad didelį vaidmenį, platinant budizmą, turi 
vaidinti vienuolis — tikėjimo tiesų mokytojas (lama). Be lamos tikintysis 
gali nuklysti nuo išsigelbėjimo kelio, praradęs reikiamą kryptį. Vieną 
svarbiausių vietų Kadampos panteone užėmė bodhisatva Avalokitešvara, 
kupinas gailestingos užuojautos žmonėms, tebesantiems kančių pasaulyje. 

Kadampa niekad nedarė didelės, pastebimos įtakos Tibeto religijai ir 
politikai. Užtat jos įpėdinė, Lik sekta, iki šiol tebevadovauja tibe- 
tiečių budizmui. 

XI-XIII a. egzistavo daugybė lygiagrečių budizmo kūrinių vertimų 
variantų, dėl to buvo labai sunku išsaugoti pamatinių traktatų dvasią ir 
raidę. Per tą laiką ne kartą mėginta susisteminti ir kodifikuoti visą esamą 
budistinę literatūrą tibetiečių kalba. Šis procesas baigėsi tik 1922 m., kai 
Butonas Rinčendubas, kaip buvo pažymėta, parašė „Indijos ir Tibeto bu- 
dizmo istoriją“, kurią užbaigė tibetiečių budizmo kanono katalogu. Nuo 
tada tibetiečių kanonas yra tokio pavidalo (kūrinių, autorių, vertėjų at- 
rankos atžvilgiu), kaip šiandien. 

Tibetiečių budizmo kanonas susideda iš dviejų didelių skyrių: Kan- 
džūros („Šakjamunio pasakymų rinkinys“) ir Tandžūros (raštai didžiųjų 
budizmo mokytojų, dažnai komentavusių veikalus, kurių autoriumi lai- 
komas Šakjamunis,— t. y. Kandžūrą). Abu kanono skyriai jungia daugiau 
kaip 4500 kūrinių. Įvairūs leidimai turi skirtingą tomų skaičių, bet daž- 
niausiai — 333 (Kandžūra — 108, Tandžūra — 225 tomus). 

Sukūrus kanoną, XIV a. susisteminus ir kodifikavus vertimus, atsira- 
do tvirtas pamatas Tibeto budistų sektoms toliau plėtotis. Tačiau religinė 
izoliacija (kartu su grumtynėmis dėl krašto politinės valdžios) ir apytikrė 
tų sektų jėgų lygybė trukdė kuriai nors jų pasiekti aiškų pranašumą re- 
liginiame gyvenime. Taip buvo visą XIV a. 

Gelugpos sekta. XIV—XV a. atsirado nauja sekta, vėliau pa- 
vadinta Gelugpa. Ją sukūrė nepaprastai populiaraus Tibete Conhavos mo- 
kiniai. Jo vienuoliškas vardas — Lovzan Dagpa (sanskrito kalba — Suma-< 
tikirtis). Pasekėjai jį dažnai vadino Džo Rinpočhe (,„Brangiuoju tikėjimo 
kunigaikščiu“), 

Jis gimė Amdo srityje (šiaurės rytų Tibete) Conhos („Laukinių svo- 
gūnų daubos“) vietovėje ir buvo ketvirtas sūnus iš šešių [3, 67—198].. 
Ankstyvoje vaikystėje Conhavą paėmė auginti lama Dondub Rinčenas. 
(matyt, todėl, kad šeimoje buvo per daug vaikų). Kai Conhavai sukako 
16 metų, jis buvo labai išsilavinęs, bet nutarė toliau mokytis centriniame 
Tibete. Keliaudamas tenai, jis aplankė daug vienuolynų, kuriuose mokėsi 
įvairių budizmo disciplinų pas žinomus asmenis. Kelionė truko trejus me- 
tus. Conhava susipažino su budizmo tekstų nagrinėjimo tradicijomis. 
Centriniame Tibete Sakjapos sektos narys, lama Remdava (Kumaramatis), 
jam suteikė daug žinių iš logikos (remdamasis Dharmakirčio, VII a., raš- 
tais) ir madhjamikos (pagal Nagardžunos ir jo pasekėjų raštus). Paskui 
Conhava išstudijamo mokymą apie paramitas pagal Nagardžunos, Arjade- 
vos ir Šantidevos raštus, taip pat išnagrinėjo abidharmos — metafizikos — 
doktriną pagal Asanghio ir Vasubandhaus traktatus. Studijuodamas šias 
disciplinas, jis daug keliavo po Tibetą ir naudojosi visų tais laikais žino- 
mų religijos mokytojų paslaugomis. Būdamas nepaprastai gabus, trisde- 
šimties metų Conhava — didžiausias žinovas budizmo mokymo, pilniau- 
siai išreikšto jo tibetiškajame kanone, kurį jis beveik atmintinai mokėjo. 

Turėdamas trisdešimt vienerius metus, Conhava rašo didelį veikalą, 
kuriame komentuoja paramitų mokymą. Jis žinomas „Serdžiphrengpos“ 
(„Auksiniai karoliai“, arba „Auksinis rožančius“) pavadinimu ir sudaro 
du didelio jo raštų rinkinio tomus. ,„Auksiniuose karoliuose“ komentuo- 
jami du žinomi mahajanos tekstai iš Tandžūros (jų autoriais laikomi bod- 
hisatvos Maitrėja ir Haribhadra). 

Studijuodamas kanoną, daug dėmesio Conhava skyrė tantroms, kurias 
jam dėstė vienas geriausių tantrizmo žinovų — lama Umapa. 

1392 m. Conhava turėjo daugiau kaip dešimt ištikimų mokinių, ir jų 
sparčiai gausėjo. Jis labai norėjo aplankyti Indiją, bet, kaip byloja legen- 
da, pasapnavęs bodhisatvą Mandžušrį, kuris jam pasakęs, kad mirsiąs, jei 
keliausiąs,. Conhava liko Tibete ir su mokiniais įsikūrė Lasos apylinkėse, 
faktiškai suorganizavo iš savo pasekėjų budistų bendruomenę ir iai va- 
dovavo. 

Nepaprastojo budizmo žinovo šlovė vis augo, ir netrukus Conhava 

Nenuostabu, kad jau 1400 m. senasis jo mokytojas Remdava savo garsiojo 
mokinio garbei parašė madrigalą. 


Lenkiuosi lig žemės Lovzan Dagpai, 

Išmintim pagarsėjusiam Conhavai, 
Aukščiausiai Tibeto išminčių puošmenai — 
Avalokitešvaros, didžio gailestingumo lobyno, 
Mandžušrio, tobulai žinančio viską [47, XXIII]. 


Kaip matome, Conhava dar gyvas buvo lyginamas su bodhisatvomis. 
XV a. pradžioje jis gauna kinų imperatoriaus kvietimą atvykti į Pekiną, 
bet atsisako nuo tolimos kelionės, teisindamasis liga. 

Tuo tarpu Conhavos pasekėjų bendruomenė darėsi vis panašesnė į dar 
vieną sektą ir ėmė vadintis „Naująja Kadampa“, pagerbdama „Senąją 
Kadampą“, tiesioginę Atišos pažiūrų paveldėtoją. 

Tuo pat metu Conhava rašo didelį traktatą „Išsigelbėjimo kelio pa- 
kopos“ (,„Džančhub lamrim“, arba „Didysis lamrimas“), kur 481 puslapy- 
je komentuoja minėtąjį nedidelį Atišos veikalą iš Tandžūros, „„Prašvie- 
sėjimo kelio žibintą“. Čia Atiša reiškia mintį, kad Šakjamunio mokymas 
(taip pat ir svarbiausia jo dalis — mokymas apie lamrimą), kai jis pasie- 
kė nirvaną, buvo perteikiamas trimis įvairiomis tradicijomis (,,„srovė- 
mis") — hinajanos, mahajanos ir vadžrajanos (tantrinio budizmo), — ku- 
rios X a. susiliejo į vieną srovę šiaurinės Indijos budizme. Atišos mokiniai 
tibetiečiai (pirmiausia Kadampos sekta) pareiškė, kad visos trys srovės 
susiliejo į vieną jų didžiojo mokytojo pateiktoje interpretacijoje. | 

Conhava šią idėją išvystė „Didžiajame lamrime“, kur tvirtino, kad, 
Atišai mirus, perteikimo tradicija vėl suskilo į tris „sroves“, kurių kiek- 
vieną perteikinėjo vis kita Tibeto sekta. Jo nuomone, tiktai Kadampa iš- 
saugojo beveik pirmykštį Atišos interpretacijos grynumą. Conhavos nuo- 
mone, tikrų budistų uždavinys — stengtis, kad tos trys srovės vėl susilietų. 
Bet, jo mokinių manymu, srovės susiliejo krūvon jų mokytojo teorinėje 
ir praktinėje veikloje. Svarbią vietą Conhavos veikloje užima budistinės 
etikos ir vienuolių drausmės klausimai. Jis ne sykį kalbėjo apie didelį 
vienuolių (lamų) vaidmenį padedant tikintiesiems, kurie eina išsivadavi- 
mo iš kančių keliu. Be tos pagalbos „išsigelbėjimo kelias“ — perdaug 
sunkus ir ilgas. Tačiau vienuoliai turi ne tik vadovauti, bet ir nepriekaiš- 
tingai elgtis, nes tik toks elgesys gali sustiprinti jų autoritetą tikinčiųjų 
akyse. Norėdamas vienuolius budistus pagąsdinti, Conhava aprašinėja 
pragarą ir šia proga cituoja savo pirmtakus, nuo Nagardžunos iki 
Asangio. 

„Didysis lamrimas“ pripažįsta, kad naudinga nagrinėti ir skelbti tant- 

Tine budizmo kryptį (vadžrajaną) kaip svarbų papildymą siekiant pra- 
šviesėjimo. Conhava pasisakė prieš grubias magijos formas (įvairius foku- 
sus, pavyzdžiui, vandens pavertimą stipriu gėrimu, kad žiūrovams susi- 
darytų didesnis įspūdis), bet laikė svarbiais magijos metodus (užkKeiki- 
mus ir kt.), kurie padeda greičiau pasiekti prašviesėjimą. 

„Didysis lamrimas“ tikra to žodžio prasme — pagrindinis veikalas. 
Daugelį jo minčių Conhava vystė savo vėlesniuose raštuose, skirtuose 
siauresnio pobūdžio temoms ir klausimams. | 

XV a. pradžioje budistų dvasininkija Tibete, nors dėl sektų varžybų 
nepasižymėjo vieningumu, buvo nemaža jėga, vyravusi ideologijos ir 
kultūros srityje. Budistų dvasininkai turėjo ir valstybės valdymo patir- 
ties. Conhava taip pat pabrėžė dvasininkijos galią ir aukštino jos vaidme- 
nį siekiant išgelbėti plačiąsias tikinčiųjų mases; tatai padėjo išplėsti savo 
įtaką Conhavos sektai, kuri vis labiau virto atskira bažnytine organiza- 
cija, 

Pačioje 1409 m. pradžioje Conhava suruošė naujametines iškilmes — 
monlamą, per kurį grandioziškai buvo pavaizduota, kaip Tibetas priėmė 
budizmo „krikštą“. Tuoj po to Conhava su savo pasekėjais Galdane 
(30 km į rytus nuo Lasos) įsteigė pirmą savo vienuolyną. Jame gyventa 
pagal jo paruoštus ypatingus nuostatus. Juose buvo reikalaujama griež- 
tai laikytis vienuoliškos drausmės (nevesti, nevartoti svaiginančių gėri- 
mų ir kt.), bet leidžiama turėti nuosavybę. Conhava visiškai naujais pa- 
grindais suorganizavo vienuolių mokymo sistemą. Anksčiau žinių jie 
semdavosi privačiai, pas įvairius mokytojus, o dabar — tarp specialių 
mokyklų sienų. Čia jie studijavo vienuolių elgesio taisykles (vinają), abi- 
dharmą, paramitų mokslą, logiką. Buvo ir atskira tantrų mokykla. 

Jau prie Conhavos atsiranda puošnesnės apgeigos kartu su tiksliai nu- 
statytais daugelio budų ir bodhisatvų garbinimo ritualais. 

Taip pamažu įgavo pavidalą naujoji Gelugpos sekta. Daugėjo jos vie- 
nuolynų ir pasekėjų. Nuo XVII a. Gelugpos sekta, kaip matėme, tampa 
hegemone krašto politiniame ir religiniame gyvenime, Dėl to Tibete ga- 
lutinai įsivyravo lamaizmas. 

Tačiau kas yra lamaizmas? Patiems tibetiečiams tas žodis nežinomas. 
Jiems egzistuoja tik Šakjamunio mokymas. Žodis „lama“ („visų aukš- 
čiausias“) prie Conhavos buvo vartojamas tik pačių švenčiausių vienuo- 
lių atžvilgiu. O paskui imta taip vadinti visus vienuolius, stiprinant tikin- 
čiųjų vergišką nuolankumą kulto tarnų autoritetui. 

„Lamaizmu“ galima vadinti tuos budistinius religinius mokymus ir ti- 
kėjimus, kuriuose visokeriopai aukštinamas mokytojo-vienuolio vaid- 

jų protus ir širdis. Lama viską gali. Jo didžios mintys ir didūs darbai. Jei- 
gu jis nevadovaus, niekas neįstengs išsigelbėti nuo dabarties ir ateities 
kančių, nes tik lama duoda teisingų pamokymų ir patarimų. Svarbų lamos 
vaidmenį pabrėždavo visos tibetiečių sektos, bet ypač Kadampa ir Ge- 
lugpa. Lamos šventumo, neklaidingumo ir neliečiamybės propagavimas 
visada atitiko tibetiečių sektų mintis ir siekimus. Tai, žinoma, nereiškia, 
kad lamaizmas — tų dviejų sektų mokymas. Už Tibeto ribų lamaizmu pa- 
prastai vadinamas tibetiškasis budizmas, nors šiuolaikiniai tibetiečių au- 
toriai pasisako prieš tą terminą. 

Daugiausia (nors ir aiškiai nepakankamai) ištyrinėta Gelugpos sektos 
teorija ir praktika, Todėl dažnai visa, kas vadinama lamaizmu, iš tikrųjų 
tėra Gelugpos mokymas, o lamaizmas, be abejo, daug platesnis dalykas. 
Tiesa, Gelugpa apėmė daugelio tibetiečių sektų doktrinas ir praktiką, bet 
vis dėlto negalima vadinti lamaizmu tik Gelugpos doktriną, nors lamaiz- 
mas ir sudaro jos pagrindą. 

Teorinė ir praktinė lamaizmo bazė labai plati, nes apima visą ilgos bu- 
dizmo istorijos teoriją ir praktiką. Priminsime, kad mahajana ir tantrinis 
budizmas anaiptol neneigė to, ką budizmas vystydamasis prieš tai pasiekė. 
Daug kas iš hinajanos teorijos ir praktikos yra mahajanoje ir sudaro bran- 
duolį, kurio dėlei mahajaną ir.hinajaną galima laikyti viena religija. 

Lamaizmo mokymas apėmė visą budizmą, koks buvo VII—X a. Indi- 
joje, prijungdamas nemaža vietinių Tibeto tikėjimų ir kultų. 

Papasakojome tik apie kai kuriuos lamaizmo bruožus!. Baigdami api- 
būdinsime tibetiečių budistų kosmologines pažiūras. | 

Daugelis tibetiečių raštų, kuriuose dėstomi lamaizmo pagrindai, pir- 
miausia byloja apie tai, kad esama begalinės daugybės pasaulių, savo 
sandara panašių į žemę ir ją supančias planetas. Pasaulių daugingumo 
idėja — budistinė, tačiau budizmas jos nesukūrė, tik perėmė iš vietinių 
Indijos tikėjimų [94, 77—78]. | 

Kiekvienas pasaulis savo sandara panašus į visus kitus. Jis — milžiniš- 
ka plokštuma (lyg ir gigantiškas diskas), pilna vandens, supančio žemy=- 
nus. Tos plokštumos centre, okeane, yra Sumeraus kalnas, kuris net kele- 
tą milijonų kilometrų iškilęs viršum vandens paviršiaus. Tiek pat kalno 
kilometrų slypi po okeano paviršiumi (budizmas, žinoma, naudoja savus 
atstumų matavimo vienetus, kuriuos apytikriai paverčiame mums įpras- 
tais). 

Sumerus yra nupjautinės piramidės pavidalo. Jo šiaurinis šlaitas — 


gryno aukso, pietinis — safyro (kitomis žiniomis — lazurito ar malachi- - 

! Smalsiam skaitytojui nurodome A. Kočetovo knygą „Lamaizm“ (M., 1973). 

to), vakarinis — rubino (arba jachonto), rytinis — gryno sidabro. Vande- 
nyną, tyvuliuojantį aplink Sumerų, iš visų šonų juosia kvadratinė kalnų 
grandinė, už kurios vėl plyti vandenynas, o apie jį — vėl uždara kalnų 
grandinė, Sumerus apsuptas septynių tokių vandenynų, kuriuos juosia ati- 
tinkamos kalnų grandinės, sudarytos taip pat iš brangių medžiagų. Septy- 
nių okeanų vanduo turi daug neprilygstamų savybių (jis šaltas, saldus, ty- 
ras, aromatingas ir gydantis). Septintame nuo Sumeraus vandenyne iš visų 
keturių pusių yra 12 įvairaus pavidalo žemynų (po tris iš kiekvienos pu- 
sės; centre — didelis, iš šonų — maži).- Šiaurėje — kvadrato formos žemy- 
nai. Jų gyventojai gyvena apie tūkstantį metų. Didžiajame žemyne auga 
medis, kuris kiekvienam žmogui prieš septynias dienas praneša, kad mirs. 
Visi žemynai yra tame pat vientisame okeane, bet jo dalys, supančios kiek- 
vieną keturių žemynų grupę, turi savo spalvą — tokią, kaip į tą grupę at- 
gręžto Sumeraus kalno šlaitas. Todėl šiaurinė okeano dalis, supanti šiau- 
rinius žemynus, yra taurios aukso spalvos. 

Trys vakaruose esantys žemynai — apvalūs. Jų žemė tinka gyvulinin- 
kystei, taigi ten gyvena (po 500 metų) žmonės, auginantys galvijus. Va- 
karinis okeanas — raudonas. Rytiniai žemynai — pusapvaliai (tibetiečių 
manymu, kaip pusė mėnulio). Jų gyventojai aukšto ūgio ir gražaus veido. 
Jų amžius — apie 250 metų. Rytinis vandenynas — baltas. Pietinis — žyd- 
ras. Jame trys trikampiai žemynai, pats didžiausias vadinamas Džambud- 
vipa. To žemyno centre — šventasis Magadhos kraštas, kur tarp žmonių 
pasirodo trys budos (praeities, dabarties ir ateities). Įdomu, kad didįjį tri- 
kampį žemyną (Džambudvipą) budistai tapatina su Indostano pusiasaliu. 
Tai nenuostabu, nes tibetiečių budizmo kosmologija savo pagrindiniais 
bruožais kartoja indų budizmo kosmologiją. Pietinių žemynų žmonės gy- 
vena tik po šimtą metų. 

Milžinišką okeaną su 12 minėtųjų žemynų supa gigantiška, aukšta ge- 
ležinė siena — šio pasaulio riba. Už jos — kiti pasauliai, analogiški šiam 
pasauliui, 

Aplink Sumeraus kalną sukasi saulė, mėnulis, planetos ir žvaigždės, 
esančios to paties pasaulio dalis. Kaip matome, „pasaulio“ sąvoka, čia 
traktuojama budistų, prilygsta „visatos“ sąvokai, nes „pasaulis“ apima 
tam tikrą kosminę erdvę, kurioje yra Žemė, Saulė, Mėnulis ir žvaigždės. 
Saulę sudaro degantis krištolas, o Mėnulį ir Žvaigždes — sutirpęs [16, 
125—126]. 

Giliai, po Sumeraus kalnu, yra pragaras, susidedąs iš keturių didelių 
dalių (arba sričių). Svarbiausios dalys —, karštasis” pragaras ir „šaltasis“ 
pragaras. „Karštojo“ pragaro vaizdavimą galima aptikti jau beveik brah- 
manizme, iš kurio jis galų gale ir pateko į budizmą, o „šaltąjį“ pragarą 


galbūt sugalvojo patys budistai kaip papildymą „karštajam“, Šiaip ar taip, 
apie tuos pragarus jau rašė Nagardžuna (I m. e. a.). Pragaro vaizdavimas 
apima beveik visą Asangio (V a.) penkiatomio veikalo „Jogos poelgių sri- 
tys” („Jogačarjabhumi“) pirmąjį tomą. 

Lamaizmas spalvingai ir smulkiai vaizduoja baisias kančias, laukian- 
čias tų, kurie laužo budizmo priesakus. Nusidėjėliai pragare būna ne am- 
žinai. Ateina laikas, kai jie ištrūksta iš kančių verpeto ir palieka pragarą. 
Pamažu eidamas keliu, padedančiu apsivalyti nuo nuodėmių ir paklydimų, 
nusidėjėlis gali pagerinti savo būties sąlygas. 

Aukščiau pragaro — sritis būtybių, vadinamų pretomis. Čia patenka 
nusidėjėliai, perėję visus pragaro ratus. Daug metų jie čia kenčia alkį ir 
troškulį (pretos gerklė — ne storesnė už ploną adatą). Paskui tampa gyvu- 
liais, kuriuos žmonės kankina ir nudobia. Kas praėjo ir tai, apsigyvena ko- 
vojančių su dievais piktųjų dvasių ir demonų karalystėje. Ta karalystė — 
Sumeraus kalno papėdėje. 

Aplink Sumeraus viršūnę išsidėstę šeši dievų dangūs. Viename yra du 
rojai: rytinis, kurį valdo buda Akšobhja, ir vakarinis, kurio viešpats — 
buda Amitabha. Vakarinis rojus vadinamas Sukhavadžiu. Jame nėra kan- 
čių, sielvartų, ligų, senatvės, mirties, yra tik visiška ramybė ir amžinas 
džiaugsmas, tobula išmintis ir gili kontempliacija. Tenai nėra alkio ir troš- 
kulio, aistrų ir norų, nežinomi gimimai iš kiaušinio, moters įsčių ir drėg- 
mės (galimi gimimų variantai pagal budistų pažiūras), nes yra tik žmogaus 
dvasinis pradas. Rojaus gyventojai ypatingu būdu reiškiasi per raudonus 
ir baltus lotoso žiedus, plūduriuojančius didžiulio kvapaus ežero paviršiu- 
je. Tie, kurie pateko į rojų, dar ne visiškai išsivadavo iš kančių, bet jau 
stojo į patį tiesiausią kelią, vedantį į budos būseną. Ji pasiekiama tik ta- 
da, kai nuopelnų (gerų darbų, proto prašviesėjimo) susidaro pakankamai 
daug. O jeigu nuopelnai išsenka dėl to, kad nebežengi pirmyn ir jų nebe- 
įgyji, rojų tenka palikti ir grįžti į nuodėmingąjį kenčiančių žmonių pa- 
saulį. 

Taip sudaryta lamaizmo visata. Neatsitiktinai nenurodėme nirvanos 
buvimo vietos. Tai neįmanoma, nes nirvana — visur. Jos tuštuma — visa 
aprėpianti. Todėl budizmo kosmologijos sistemoje nirvanos nėra. 

Visata egzistuoja ne amžinai. Ji periodiškai žūva ir vėl atgimsta. Tie- 
sioginė priežastis, kodėl visata nuolat atgimsta, — kad žmonės daro nuodė- 
mes. Taigi visata vis atgims tol, kol neišnyks nuodėmingasis pradas, kol 
gyvosios būtybės nepaliks kančių pasaulio ir neras amžino nusiraminimo 
nirvanoje. Tačiau tai įvyks tik po begalinės daugybės metų. 

Labai trumpai čia papasakojome apie Tibeto dievus. Jų kiekis didelis, 
o funkcijos — daugialypės. Svarbi tibetiškojo budizmo ypatybė — kad yra 
daug „gyvųjų“ dievų. Kiekvienas didesnis ar mažesnis vienuolynas turėjo 
savo atgimėlį, kuriame per daugelį kartų atgimsta vienas ar kitas buda ar 
bodhisatva. Labai didelį vaidmenį, įvedant atgimėlių instituciją, suvaidino 
Gelugpos sektos veikla. Budistinė nuolatinio gyvųjų būtybių atgimimo, 
persikūnijimo, reinkarnacijos idėja praktiškai buvo įgyvendinta tikėjime, 
kurį pagal tradiciją vadiname lamaizmu. 


IV. ŽMONĖS IR DIEVAI 


O mūza, būk klusni tu dieviškam liepimui! 


A. Puškinas! 


1. „MU VIRVĖ" 


Toks, rodos, itin aiškus ir kartu miglotas reiškinys, kaip kultūra, api- 
brėžiamas gana nevienodai. Nepriimdami tik kurio nors vieno ir nesiūly- 
dami iš principo naujo apibrėžimo, kultūrą suprantame ir suprasime pla- 
čiai, kaip medžiaginių ir dvasinių požymių vienovę, kaip atitinkamos vi- 
suomenės ir įvairių ją sudarančių socialinių grupių bei jų narių (individų) 
gyvenseną bei mąstyseną, kurią kiekvienu momentu apsprendžia įvairių 
materialinių ir ideologinių veiksnių visuma. Tarp daugelio veiksnių, ap- 
sprendžiančių kiekvienos kultūros bruožus, turbūt galima mėginti nurody- 
ti tris labiausiai, žinoma, mūsų požiūriu, lemiamus: gamtinę aplinką, išori- 
nes įtakas ir tradicijas. Tibeto civilizaciją kai kas vaizdingai apibūdina 
kaip „jako civilizaciją“. Jakas, gerai prisitaikęs prie atšiaurių aukštikalnių 
ganyklų, faktiškai žmogui padėjo apgyventi ir panaudoti visą Tibeto kal- 
nyną. Nuo produktų, gaunamų iš jako, priklausė tibetiečių gyvulių augin- 
tojų būsto medžiaga ir net jo spalva, maisto racionas, drabužių medžia- 
ga,— vadinasi, iš dalies ir jų apsirengimo pobūdis. Miežiai, tinkamiausi 
auginti aukštikalnių slėniuose, tibetiečiams davė dzambą —,„ Tibeto duo- 
ną”, nuo kurios irgi daug priklauso Tibeto kultūros savotiškumas. 

Gamtinė aplinka lėmė ir visai Tibeto kultūrai būdingą dvejopą gyveni- 
mo morfologiją, apie kurią jau kalbėjome. Žinoma, gamtiniai turtai skir- 
tingai naudojami įvairiomis epochomis ir nepanašių tradicijų visuomenė- 
se. Tačiau svarbu pabrėžti akivaizdžią tiesą, kad Tibeto kalnyne negalėjo 
vystytis, pavyzdžiui, ryžių augintojų kultūra, būdinga tibetiečių gimi- 
nėms — birmiečiams. | 

Gamtinė aplinka veikė taip pat gamybos pobūdį, vadinasi, ypač seno- 
vės laikais ir viduramžiais, netiesiogiai — atitinkamoje srity gyvenusios 
visuomenės gamybinių santykių pobūdį. 


pemen SEL EEE 


1 Vertė V. Mykolaitis-Putinas. 

Ne mažesnės svarbos veiksnys buvo išorinė įtaka. Mūsų eros pradžio 
je ir ypač per paskutiniuosius du tūkstančius mūsų eros metų nebuvo vi- 
suomenės, kuri būtų vysčiusis neveikiama kaimyninių kultūrų, joms vie- 
nai į kitą neįsismelkiant ir nesąveikaujant. Labiausiai lemiamas poveikis 
tibetiečių kultūrai, matyt, buvo iš vakarų ir pietų. Jis buvo pastebimas 
tiek medžiaginėje, tiek dvasinėje sferoje. Jau minėjome, kad tibetiečių 
kultūros tyrinėtojai joje aptinka tam tikrų iraniškų elementų tiek gamy- 
bos srityje (žemdirbystės metodai), tiek dvasinėje kultūroje (pavyzdžiui, 
vakarietiškos kilmės motyvai kai kuriuose bono padavimuose). 

Tačiau Tibeto gyvenimą nulėmė maždaug tūkstančiui metų ir suteikė 
jo viduramžiškai kultūrai nepakartojamą pobūdį toksai įvykis: Tibete įsi- 
tvirtino budizmas, patekęs ten daugiausia iš Indijos. Tibeto kultūra tapo 
budistine. Budizmas padarė įtaką Tibeto socialinei struktūrai, svarbiausia, 
apsprendė tibetiečio mąstyseną, visuomenines ir individualias jo gyveni- 
mo vertybes ir iš dalies net lemiamai sąlygojo reiškinių, kuriuos mes šiaip- 
jau vadiname kultūra, — dailės, architektūros, literatūros, teatro, muzikos 
ir kt., — turinį bei paskirtį. 

Visų be išimties viduramžiškų visuomenių kultūra buvo religinė. Reli- 
gija — ypač tokios pasaulinės religijos, kaip budizmas, islamas, krikščio- 
nybė — nebuvo koks atsitiktinis, apgailėtinas paklydimas. Nuo to laiko, 
kai žmogus pagaliau tapo homo sapiens (protinga būtybe), stengdamasis 
gyventi, t. y. pelnytis pragyvenimo išteklius iš aplinkos ir užtikrinti palan- 
kiausias sąlygas savo giminei daugintis, jis, skirtingai nuo gyvulių, vei- 
kiančių instinktyviai, turėjo ir stengtis suprasti jį supantį pasaulį, ieškoti 
atsako, pavyzdžiui, į tokius klausimus: kas jis yra, iš kur atsirado Žmonės, 
kodėl protingas jo gyvenimas taip stebėtinai skiriasi nuo gerai jam žino- 
mų gyvulių gyvenimo, — nors senovės įvaizdžiuose ir jie būdavo apdova- 
nojami protu,— paaiškinti, kodėl būna gaivalinių nelaimių ir ligų, kodėl 
netikėtai pavyksta medžioklės, sparčiai pagausėja bandos ir užauga gau- 
sūs derliai. Žmogui akivaizdžiai prireikė kaupti žinias, kaip kad reikia 
duonos kasdieninės. Atsakyti į tuos klausimus įvairiuose žmonijos istori- 
jos etapuose padėjo ne tik elementarios, dalykinės žinios apie gamtą, bet 
ir religiniai tikėjimai. Religija buvo priemonė. orientuotis pasaulyje, — 
tegul netikra, iliuzinė priemonė, bet ji teikė atramą, padėjusią gyventi ir 
veikti. 

Žinoma, klasinėje visuomenėje ir valstybėje religija pirmiausia buvo 
socialinės nelygybės ir priespaudos sankcionavimo įrankis. Budizmas irgi 
nesudarė išimties iš šios taisyklės. Mokymas apie karmas visus statė į sa- 
vo vietas: praėjusiame gyvenime tu buvai doras, todėl dabar esi aukšto 
luomo ir turtingas. Jei nebuvai doras praeity, dabar sunkiai plūkiesi, kaip 


artojas ar kerdžius. Tu kenti, bet juk gyvenimas pats savaime yra kančia. 
Kentėk, būk paklusnus, laikykis religijos priesakų, būk dorovingas — ir 
tavo karma pagerės. Jei maištausi, nusidėsi, blogai žiūrėsi į religiją, val- 
džią, — tapsi gyvuliu, o po mirties pateksi į pragarą: karštą, kur gyvas būsi 
virinamas, arba šaltą, kur būsi laikomas ežero lediniame vandeny. Ir taip 
bus, kol nepasitaisysi. Tatai žmones veikė. Peržvelkime Tibeto istoriją — 
nė vieno sukilimo, neskaitant separatistinių vietinės diduomenės akcijų. 
Čia labai reiškėsi budizmo įtaka. Taip iš svetur atnešta religija tapo sava, 
nulėmė kultūros pobūdį. | 

Bet kurioje visuomenėje, bet kurioje kultūroje tradicijos turėjo ir te- 
beturi gilias šaknis. Tradicijų ištakų dažnai neįmanoma rasti, arba jos 
aiškinamos beveik legendomis. Pavyzdžiui, kaip jau pažymėjome, su Lang 
Darmos vardu siejamas aiškinimas, kodėl tibetiečiai sveikinasi iškišdami 
liežuvį. Paprastai tradicijos nulemia atitinkamos visuomenės „ženklų“ sis- 
temą — nusistovėjusias prietaringas žymes ir tabu, simbolinius gestus, 
spalvų simboliką, papročius, taisykles, kaip individui elgtis tam tikroje 
situacijoje, ir t. t. Vieni pietus pradeda arbata arba sriuba, kiti juos baigia 
a1bata arba sriuba — jokių grynai racionalių paaiškinimų čia nerasi, tai 
galima paaiškinti tik tradicija, virtusia įpročiu. Pavyzdžiui, tradicinėmis 
tibetiečio budisto gyvenime yra tapusios daugelis bono religijos pažiūrų; 
jos susiliejo su budistinėmis ir, jei jų nebūtų, tibetietis nebūtų tibetiečių, 
o tibetiškoji kultūra — tibetiška. 

Mums rodosi, svarbu pabrėžti dar ir štai ką. Kiekvienu tam tikru mo- 
mentu kiekviena nauja karta naudodavosi kultūra ne tik sumedžiaginto 
pavidalo — konkrečiais darbo įrankių, būstų, drabužių, šventyklų, tekstų 
1r kt. tipais, — bet susidarydavo ir įgūdžius, tų medžiaginių dalykų varto- 
jimo taisykles, žodinę tradiciją, elgesio normas ir taisykles, gėrio ir blogio 
sąvokas, Mąstymo ir samprotavimo įgūdžius ir, kas ypač svarbu, persiim- 
davo tos kultūros dvasia, turinčia šimtus matomų, tačiau ne visada aki- 
vaizdžių apsireiškimų. Tuo pagrindu formavosi asmenybės psichinė struk- 
tūra, kuri apsprendė jos elgimąsi. Atskirų asmenybės ypatybių visuma su- 
darė ne paprastą jų sumą, o tą savotišką atitinkamos kultūros „aromatą“, 
jos spalvą, kuri, apskritai imant, skyrėsi nuo atitinkamos asmenybės savo- 
tiškumo: juk, pavyzdžiui, iš atskiro medžio negalime susidaryti viso miš- 
ko vaizdo. Nė vienas individas, nors ir labai tipingas, neišsėmė viso įvai- 
riopumo ir gilumo tos kultūros, kurios arba, tiksliau, kurios tam tikrų 
elementų nešėju jis buvo. 

Pagal tradicines senovės laikų ir viduramžių pažiūras, tibetietis buvo 
susijęs su dangumi ir tam tikra vietove. Ryšį su dangumi padėjo palai- 
kyti mu — virvė, siūlas arba kopėčios, — kuri tikrovėje atrodė vėjo šuo- 

ras, dūmų stulpas ar šviesos spindulys arba kartais buvo tapatinama su 
šventu kalnu, viešpatavusiu tame rajone, kur žmogus gyveno, arba nėt su 
protu. Žodis „mu"— senovinis, cianiškas, jis reiškė „dangus“ ir „dangaus 
dievybė". Senovės legendiniams cenpams ta „virvė“ buvo nuolat pririšta 
prie viršugalvio arba šalmo. „Aukšta galva“, „galingas šalmas“, „dangaus 
stulpas" — tos sąvokos įkūnijo asmenybės ir dangaus vienovę. Cenpui mi- 
rus, kūnas jo išsiskaidydavo šviesoje ir mu virve pakildavo į dangų. Cen- 
pas Drigumas netyčia kalaviju perpjovė mu, ir nuo tol, cenpams mirus, 
jų kūnai likdavo žemėje. Prireikė kapų. Žinoma, Drigumo istorija — tik 
mitinis precedentas, aiškinąs, kodėl cenpai, Nors ir šventi, virsdavo pa- 
prastais lavonais ir jiems reikėjo kapų. Vienoje bono kronikų rašoma, kad 
mu bus nutraukta tik ateityje, nugalėjus piktybei: „Dangaus dievai per- 
pjaus mu virvę nuo apačios iki viršaus" [87, 187]. Visi, kurie laikosi tikė- 
jimo ir laidotuvių apeigų, galės vėliau pakilti į dangų mu virve. 

Žmogus (senovės ir viduramžių tibetietis) buvo ne tik susirišęs su dan- 
gumi mu virve, bet turėjo ir penkis ar šešis šventuosius užtarytojus — Go- 
bai Lha. Vienas, Jul Lha („vietovės dievybė"), buvo kaip tik ant viršugal- 
vio, nuo kur prasidėjo mu virvė. Kiekvienam tibetiečiui ant pečių, kaip 
jau minėjome, „sėdėjo“ dvi dievybės — Da Lha („Dievas gynėjas“) ir Pho 
Lha („Žmogaus dievas"); vyrų Pho Lha dievybę atitinka moterų Mo Lha. 
Užtarytojai gimsta tuo pat metu, kaip ir žmogus, kurį jie sergi. Be trijų 
minėtųjų, dar yra dėdės iš motinos pusės dievybė — Šang Lha. Kiekvienas 
žmogus turi ir „,Gyvybinės jėgos dievybę" — Srog Lha. Tos „dievybės už- 
tarytojos“ „įrašydavo“ viduramžių tibetietį į visuomenę, lyg bambagysle 
jį sujungdamos su jo grupe erdvėje ir laike: erdvėje — nes jos panėšėjo 
į dievybes, valdančias gyvenamąją vietą — namą ir regioną; laike — nes 
lėmė klano, nuo protėvių iki palikuonių, likimą. Asmenybei jos garantavo 
gyvybingumą, ilgą amžių ir sėkmę [87, 187]. Vyro (žmogaus) dievybė, Pho 
Lha, rūpinosi, kad klanas turėtų palikuonių ir giminėje padaugėtų vyrų; 
moterų dievybė, Mo Lha, gausino moteris-seseris; dėdės iš motinos pusės 
dievybė, Šang Lha, užtikrino gerus santykius su svetimaisiais (istoriškai — 
klanu, iš kurio buvo imamos žmonos) ir klano turtingumą: dievybė, ginan- 
ti nuo priešų, padėjo kaupti turtus ir mažinti priešų kiekį. Akmenų krū- 
velės ant tibetiečių namų stogų — tai savotiški altoriai vyrų ir moterų die- 
vybėms. Šalia plevėsuojanti vėliava — dievybė, ginanti nuo priešų. 

Pagal tibetiečių pažiūras, kiekvienas žmogus turi sielą, esančią vyro 
kairiojoje, moters — dešiniojoje blauzdoje, bet ji ten būna tik kiekvieno 
mėnesio 30-ąją ir 1-ąją dieną, o šiaip keliauja kūnu, pamažu kildama aukš- 
tyn, ir 15-ją ar 16-ją (mėnulio pilnaty) atsiduria viršugalvyje, po to per 

žmogus numiršta, švento, aukštesnių jėgų išrinktojo siela pakyla į dangų 
penkiaspalve virve — vaivorykšte, o paprastų mirtingųjų sielai lama spe- 
cialiomis apeigomis ir užkeikimais lyg padeda išeiti pro negyvėlio viršu- 
galvį. Siela susijusi su tam tikra gyvybine substancija —,,vėju“, „žirgu- 
vėju",— sąvoka, artima kinų ci ir indų pranai: pagal senovės indų pažiū- 
ras — tai ir oras, kuriuo kvėpuojame, ir nesugaunami mūsų kūno fluidai. 
Juos galima kūne tramdyti kvėpavimo pratimais ir kontempliacija, kuria 
ir užsiima jogai. ' 

Tibetiečiai iš audeklo ar popieriaus darydavo „žirgo-vėjo“ atvaizdus, 
kuriuose nurodydavo atitinkamo žmogaus gimimo datą ir užrašydavo lin- 
kėjimus, pavyzdžiui: „Tegul toks ir toks, šiais metais gimęs, su savo turiu 
ir aplinka pakyla į aukštybes kaip sparnuotasis žirgas, žirgas-vėjas.“ „Sie- 
la“, la (bla), faktiškai nesiskyrė nuo dievybės Lha ir galėjo tūnoti ne tik- 
tai kūne, bet ir išoriniuose objektuose, būti jo „išorine siela“, kaip Nema- 
riojo Kaščejaus mirtis rusų pasakose. Ji galėjo „gyventi“ medyje, paukš- 
tyje, gyvūne, ežere, kalne ir kt. Įžymūs lamos turėjo lari (blari), „sielą- 
kalną“, sielą, tūnančią konkrečiame, realiame kalne: jei tik imdavai kasti 
žeme tame kalne, lama tuoj susirgdavo. Savo „sielas-kalnus“ turėjo ir 
aukštieji budistiniai Tibeto globėjai: trys Lasos kalvos ir Marporio kalnas, 
kuriame stovi Potalos rūmai, yra Avalokitešvaros „siela-kalnas“. Tam tikras 
asmuo ar asmenų grupė galėjo turėti ir ne vieną sielą. Pagal tibetiečių 
padavimus, chorų tautos siela glūdi geležies gabale, baltamė akmeny, me- 
dyje ir žuvyje. Todėl, norint chorus nugalėti, reikėjo perkalti geležį, su- 
skaldyti akmenį, nukirsti medį, pagauti žuvį. Pasaka gyvavo ne už kalnų 
ir dar neseniai Tibete ji buvo realus gyvenimas. Legendinis Geseras, steng- 
damasis sutramdyti deivę Atag Lhamą, išdžiovino jos sielą — juodą ežerą, 
nukirto ją — medį, kuriame, kaip sužinojo, slypėjo jos siela, tačiau deivė 
liko gyva, nes turėjo dar vieną, atsarginę, sielą, savo gyvybės prieglobstį, 
saugiai paslėptą juodame avine. Aišku, visada buvo slepiama, kuriuose 
objektuose gyvena siela. 

Gyvenamoji aplinka lėmė tai, kad senovės laikų ir viduramžių tibetie- 
čių pažiūrose kalnai užėmė ypatingą vietą. Jau sakėme, kad kalnas aso- 
cijavosi su mu virve — laiptais į dangų. Drigumui perpjovus tą virvę, cen- 
pus pradėta laidoti kapuose, kalno šlaite ar jo papėdėje, kvadratinėse 
akmenų krūsnyse su plokščiu stogu. Kalnuose buvo statomi ir rūmai. 
Songcen Gampo kapas buvo vadinamas „„Ruduoju kalnu“, nes manyta, kad 
virvė buvo rudos spalvos. Tibeto kalnai — tai Jul Lha (vietovės dievy- 
bės), Sadagai (vietovės viešpačiai), jie — „dangaus stulpai", „žemės vinys“, 
Akmenys, parioglinti visur Tibete, asocijavosi su kalnais ir jų funkcija 
jungti tris pasaulio sferas: baltąją, dangiškąją — su Lha dievybėmis, že- 

mės paviršiaus — su medžių ir uolų dievybėmis ir požeminę — su mėly- 
nomis ir juodomis Lu (Klu) dievybėmis. Tokį pat vaidmenį vaidino raudo- 
nas žemės dievybės akmuo Tibeto kaimo centre. 

Aukščio kultą — stengimąsi save įtvirtinti pasaulyje kaip nedidelį vi- 
satos centrą — liudijo visų keliautojų vaizdingai bei dažnai aprašytas reiš- 
kinys: sudėti akmenys, medžių šakos ir vėliavos ant namų stogų, kalnų 
perėjose ir šalmų puošimas. Iš čia ir toks tibetiečių paprotys, Tibeto civi- 
lizacijos bruožas, kaip larco („mokesčio už ėjimą keliu arba tarpekliu“) 
arba obo kultas — sukrautos kalnų perėjose daugiausia baltų (dangaus 
spalvos!) akmenų krūvos su įbestais į jas pagaliais, tarp kurių ištemptos 
virvės, pririštos prie gretimų medžių ir uolų, ir medžių šakom, papuoštom 
medžiagos skiautėmis, popiergaliais su užrašais bei „žirgo-vėjo“ atvaiz- 
dais, jakų ragais ir jų kaukolėmis. Kiekvienas keleivis prie larco pridėda- 
vo savo akmenį, kaulą arba medžio šaką. Jis pasiekė perėją, buvo aukštai, 
nugalėjo, todėl, dėdamas į krūvą savo pergalės ženklą, šaukė: „Dievybės 
nugalėjo, jos nuvertė demonus, ki ki, so so!" Pastarieji Žodžiai — senas ti- 
Letiečių kovos šūkis. Koks tikrasis aukštis, buvo ne taip jau svarbu. Die- 
vai, asocijavęsi su aukščių, mielai viešpatavo akmenų krūvoje ant namo 
stogo, ant žmogaus galvos ir pečių, ne tiktai — Himalajų viršūnėse. Kaip 
žmogus turėjo savo globėjus ant galvos ir pečių, taip kiekviena vietovė 
turėjo savo šventąjį kalną. Kalnas ir ant jo gyvenančios dievybės įkūnijo 
vyriškąjį pasaulio pradą, o ežerai, šaltiniai, upės ir jose gyvenančios die- 
vybės — moteriškąjį. Kalnas buvo tam tikros gyventojų grupės — klano, 
bendruomenės ir kt.— centras. Jam buvo skiriamos šventės su dainomis, 
šokiais, arklių lenktynėmis, šaudymo iš lanko, o vėliau — ir iš šautuvų, 
varžybomis, 

Kaip kalnas buvo žmonių grupės, bendruomenės, genties, giminės gy- 
venimo centras, taip namo arba klajoklių palapinės, šeimos „kalnas“ buvo 
židinys. Šalia židinio kartais būdavo įkasamas stulpas. Pro angą stoge išei- 
davo židinio dūmai, pro tą pat kiaurymę į būstą patekdavo šviesa. Namas, 
kaip ir pasaulis, dažnai buvo triaukštis, ir jo aukštus-sferas jungė kopė- 
čios. Anga dūmams ir šviesai buvo „vartai į dangų", o židinys —,,vartai į 
žemę“. Taigi pats namas buvo nepriklausomas mikropasaulis ir ryšio tarp 
makropasaulio sferų elementas. Apeigose „vartus į dangų“ vaizdavo avi- 
no kaukolė, „vartus į žemę“ — šuns kaukolė. 

Dievus nuo kalno buvo galima iškviesti deginant kadagio šakas. 

Taigi kiekvienas tibetietis, kiekviena tibetiečių bendruomenė tūkstan- 
čiais siūlų buvo susiję tiek su didžiuoju pasauliu, dangaus ir žemės sfero- 
mis, tiek ir su tam tikro rajono bei savo namo, savo šeimos židinio mik- 

kultūros paveikslas: tiek išorinis — namo modelis, akmenų krūvos ant sto- 
gų, į jas įkaišiotos vėliavos ir medžių šakos, obai kalnų perėjose, tibetie- 
čių santykiai su aplinkine gamta, jos įdvasinimas (aukščio, kalnų kultas), 
tiek ir vidinis, dvasinis tibetiečių pasaulis, jų elgimasis buityje, atliekant 
apeigas. Tie vaizdiniai, kurie, be abejo, kilę iš žilos senovės, persipynė ir su- 
siliejo su budizmu, sudarydami idėjų kompleksą, būdingą viduramžių ti- 
betiečio pasaulėžiūrai. | 

Kiekviena kultūra turi rinkinį regimųjų ženklų — simbolių, gestų ir 
kt., papildančių garsinį signalą — kalbą. „Santykių tarp įvairių tos pat 
sistemos simbolių pagrindas — tradicinės taisyklės“ [52, 83]. Tradicinis ti- 
betiečio sveikinimas: dešiniąja ranka jis nusiima nuo galvos skrybėlę, 
nusilenkia, pusiau pritūpdamas, palenkdamas galvą ir atkišęs kairiąją ausį 
į priekį, kiek galėdamas iškiša liežuvį ir sako: „Temu!“ (,„Sveiki!") Iškištas 
liežuvis reiškė: „Tegul svečias pats mato, kad mano rankose nėra ginklo, 
o liežuvis — raudonas. Jei ketinčiau jus nunuodyti, mano liežuvis būtų 
žandą, o kairiąja — pasikasydavo pakaušį. Susitikęs jojant neabejotinai 
kilmingą žmogų, tibetietis, jei būdavo ir pats raitas, nulipdavo nuo arklio, 
o jei pėsčias, — užleisdavo kelią ir, pasitraukęs į šalį, sakydavo: „Guce 
Ting!” („Ilgų metų gerbiamam ponui!“) Kalbėdamasis su žmogumi, turin- 
čiu aukštesnę visuomeninę padėtį, negu jis pats, tibetietis rodydavo pa- 
garbą — kasydavosi pakaušį, prisidėdavo ranką prie šlaunies ir pašneko- 
vą vadindavo gušu — kilnybe. Kalbantis su vyresniu ir kilmingu, būtinai 
reikėjo linkčioti galvą — pritarti jo žodžiams ir kas valandėlę kartoti, lyg 
trauktum į save orą: „Lagso, lagso“ („gerai, gerai“). Tik golokų genties 
žmonės susitikę ne iškišdavo liežuvį, o pasibučiuodavo. 

Į viršų pakeltas nykštys tibetiečiams reiškė „gerai, labai gerai“, o pa- 
keltas mažasis pirštas —,,blogai, labai blogai“. Tarpiniai pirštai rodydavo 
tam tikrą kokybę arba būklę tarp geros ir blogos. Du nykščiai arba du 
mažieji pirštai, rodomi arba pakelti tuo pat metu, atitinkamai reikšdavo 
didžiausią pagyrimą arba smarkiausią papeikimą. Jei tibetietis kam pri- 
tardavo, jis nulenkdavo galvą, prispausdavo prie kito galvos ir iškišdavo 
liežuvį. Jei atsakydavo neigiamai, greitai judindavo ranką delnu į viršų. 

Garbingi svečiai Tibete būdavo sutinkami su vietine „duona ir drus- 
ka" — dubeniu dzambos, papuoštos sviesto figūrėlėmis. Išvykstančius 
svečius, linkėdami sėkmės ir laimės, tibetiečiai apibarstydavo grūdais. 
Svečiams, paliekantiems kaimą ar namą, pagyvenusios moterys, amos, 
paduodavo bokalą alaus — čankalo, dešinėje rankoje laikydamos bokalą, 
o kairėje — dubenį su dzamba. Į alų būdavo įberiamas žiupsnelis dzam- 

bos, paskui bokalas paduodamas išvykstančiajam ir linkima laimingai 
pargrįžti. Garbingi svečiai ar draugai kartais būdavo lydimi visą pirmą 
kelionės dieną. 

Tibetiečiai vieni kitiems dovanodavo maisto produktų, daiktų, pinigų, 
hadakų. Pinigus, daiktus, produktus įteikdavo, o hadaką (hadą, kadą) — 
paprastai ilgą siaurą skepetą, panašią į kaklaskarę arba rankšluostį — 
užkabindavo ant kaklo. Hadakas būdavo dovanojamas kaip pagarbos, 
draugiškumo, palankumo ženklas. Tai grynai tibetiškas apdovanojimo bū- 
das. Hadakas galėjo būti geltonos, baltos, mėlynos, juodos spalvos, nuo 
vieno iki trijų metrų ilgio. Brangių hadakų viduryje buvo išausti dievybių 
atvaizdai arba gėlės. Labiau paplitusi dovana buvo nuluptas ir išmėsinė- 
tas avinas, „sudėtas“ lyg sėdima poza. Nepadoru buvo dovanoti tuščią 
indą, užtat bet koks indas su dzamba ar kitokiu maistu laikytas vertinga 
dovana, Gaves dovaną, būtinai turėdavai atsidėkoti. Gauti ką nors dovanų 
ir nieko nepadovanoti buvo negarbė. Prisiminkime tibetiečių posakį: „Kas 
nesugeba atsakyti, kai į jį kreipiamasi, — nusigėręs. Kas neįstengia pado- 
vanoti ką nors valgomo, gavęs dovanų ką nors valgomo,— elgeta." 

Antradienį, ketvirtadienį ir šeštadienį tibetiečiai laikė dienomis, kada 
nereikia pradėti naujų darbų. Laimingomis savaitės dienomis pripažinda- 
vo pirmadienį, trečiadienį ir sekmadienį. Laimingos mėnesio dienos buvo 
9, 13, 19 ir 21-oji. Pavyzdžiui, į kelionę tibetietis visada leisdavosi „lai- 
mingą“ dieną, o jei aplinkybės versdavo išvykti nelaimingą dieną, tai, no- 
rėdamas apgauti piktąsias dvasias, jis pirma išsiųsdavo savo skrybėlę arba 
kitą aprangos dalį. Jei vanduo iš pelkės tekėjo ta kryptimi, kuria vyko 
keleivis, tai buvo geras ženklas. Gerai buvo pamatyti veršiuką, žindantį 
karvę, moterį su pilnais kibirais vandens. Bet jei susitikdavai apsiskarma- 
liavusią senę, be to, su tuščių krepšiu, — reikalai prasti. Jei kelias buvo 
pavojingas, keleivis turėjo ką nors „užmiršti“ namie, kad galėtų tikėtis 
laimingai grįšiąs. 

Tibetiečiai manė, kad, norint ilgiau gyventi, reikia pasivolioti ant ak- 
mens, ant kurio kapojami lavonai. Ypač vertino akmenį, esantį prie Pa- 
bonhos ritodo (atsiskyrėlių buveinės), netoli Seros vienuolyno, — pagal 
padavimą, tas akmuo buvo kilęs iš Indijos, tikėjimo tėvynės. Net ir dalai- 
lama nesidygėdavo nuogas pasiraičioti ant šio lavonų apibjauroto ir nu- 
gludinto akmens. Atvykstantiems į Tibetą maldininkams atrodė blogas 
ženklas išsigabenti iš šalies likusius pinigus. Tibeto dvasios, neabejingos 
pinigams ir turtui, keršijo šykštiems žmonėms, trukdydamos laimingai 
grįžti į tėvynę. | 

Įdomiai būdavo išvaromas savotiškas atpirkimo ožys, gonas, arba lu- 
gonas, kaip „išpirka“ už dalailamos gyvybę. Ta ceremonija prasidėdavo 


prie Džokango šventyklos, kur, perskaičius tam tikrus užkeikimus, pasiro- 
dydavo lugonas, žmogus, apsivilkęs balta ožkena, vieną veido pusę nusi- 
tepęs baltais, kitą — juodais dažais ir laikąs rankoje juodą jako uodegą. 
Vienuolis, vadovaująas ceremonijai, ir lugonas pradėdavo lošti „„kauliu- 
kais“, kad būtų išspręstas ginčas, katras turės būti išvarytas. Bet vienuolis 
mėtydavo kubiukus su daug skrituliukų kiekviename šone, o lugonas — 
kubiuką, kurio kiekviename šone buvo tik vienas skrituliukas. Jiedu tris- 
«art mesdavo kubiukus, ir, žinoma, lugonas pralošdavo. Jis perpykęs su- 
trypdavo savo kubiuką ir leisdavosi bėgti. Kol jis nubėgdavo iki Ujo upės 
ir atsisėsdavo į valtį, vienuoliai pašokdavo pergalės šokį, paskui iškilmin- 
ga rikiuote nužygiuodavo paskui išvarytąjį. O lugonas nuplaukdavo į 
Samjajaus vienuolyną, kur, atlikdamas „atpirkimo ožio“ vaidmenį, atna- 
šaudavo ir melsdavosi už savo gyvybę, nes, parsidavus piktosioms dva- 
soma, kad būtų apsaugota dalailamos gyvybė, jam grėsė „tikras“ pavojus 
mirti pačiam. 

Senovės ir viduramžių tibetietis niekad gyvenime nesiskirdavo su amu- 
letais. Jau minėjome ant krūtinės nešiojamas dėžutes — gau, bet buvo 
daugybė ir kitų amuletų, kurie saugojo nuo ligų, nužiūrėjimo, piktų dva- 
sių, strėlių, vėliau — kulkų ir kt. Būta ir „žalingų“ talismanų, skiriamų 
priešui apžavėti. Amuletai ir talismanai buvo kuo įvairiausių pavidalų. 
Pavyzdžiui, ypač vertinta muskusinio elnio odos piniginė. Buvo manoma, 
kad ji padeda turtėti. Tokios piniginės, kurios ir buvo vadinamos „trokš- 
tančiomis pinigų“, kainavo dešimt kartų brangiau, negu kitos. Amuletu 
galėjo būti ir aplink galvą apsukta popieriaus juostelė su išspausdintu 
maldos tekstu, ir žmogaus mėšlas, kraujas. bei kitos atmatos, nešiojamos 
ant kaklo, rankos ar įdėtos į gau. Vaikams prie rankos buvo pririšama 
virvutė, saugojanti nuo nelaimių, kariai nešiojo ant peties amuletus nuo 
strėlių ir kulkų. Į gau dėžutę buvo galima įsidėti kurios nors dievybės at- 
vaizdėlį. Kartais amuletas savo galią reikšdavo tik tam tikromis sąlygo- 
mis. Pavyzdžiui, jis galėdavo visiškai apsaugoti nuo kulkų tik tada, kai 
karys tam tikrą laiką iki mūšio nebūčavo paliestas moters. Tikintiesiems 
labai padėdavęs ir minėtas „žirgas-vėjas". „Žirgų-vėjų“ paplitimas žadėjo 
laimę tiek atskiriems asmenims, tiek visam kraštui. 

Retas sandėris ar ginčas senovės ir viduramžių Tibete apsieidavo be 
priesaikų ir prakeikimų. Būdavo žadama prakeikti priesaiklaužį, o į liudi- 
ninkus šaukiamasi dangų ir žemę, kalnus ir upę, saulę, mėnulį ir Žvaigž- 
džių dievybes. Kamo srityje net iki šių laikų, duodami priesaiką, tibetie- 
čiai aukojo gyvulius ir liudininku šaukėsi dangų. Duodami iškilmingas ir 
svarbias priesaikas, pastatydavo akmenį su iškaltu priesaikos tekstu. Ma- 
noma, kad tokiais atvejais tibetiečiai padarydavo ir antropomortinių skul- 

ptūrų, kurios vaizdavo aukas — priesaikos liudininkes [87, 168]. Gentys 
su ginklu rankose prisiekdavo viena kitai padėsiančios kovoti su bendru 
priešu. Priesaikauta ir šitokiu įdomiu būdu: tas, kuris prisiekdavo, sude- 
gindavo popieriaus lapą su priesaikos tekstu ir pelenus suvalgydavo su 
sriuba, Taip darydavo ir draugai, prisiekę vienas kitam padėti: parašyda- 
vo popieriuje priesaikos-įsipareigojimo tekstą, paskui popierių sudegin- 
davo, pelenus suberdavo į arbatą ir abu ją išgerdavo. Klano nariai pri- 
siekdavo vieni kitiems krauju sutvirtintą solidarumą šitaip: nudobdavo 
jaką, nulupdavo jo odą, patiesdavo ją išvirkščia puse į viršų, palaistyda- 
vo krauju, ir visi duodantieji priesaiką pereidavo oda, nusidažydami ko- 
jas paaukotojo gyvulio krauju. Paskui suvalgydavo jo mėsą. 

Prakeikimai būdavo tariami prie geriamojo vandens; šis ritualas — na- 
ču vėliau pateko net į tibetiečių budistines apeigas. Kitas prakeikimas 
toks: į žemę būdavo užkasamas priešo „vardas“ bei atvaizdas ir prašoma 
dievybes, kad jos nužudytų priešą. 

Tokiame pasaulyje, tarp Kuo įvairiausių vaizdinių, kurių daugelis sie- 
kė pirmykštės bendruomeninės santvarkos laikus, slinko senovės ir vidur- 
amžių tibetiečio gyvenimas. Tie vaizdiniai apsprendė jo pasaulio suprati- 
mą, kasdieninį elgesį visuomenėje, vadinasi, ir jo kultūrą. 


2. KALBA, RASTIJA. KNYGOS IR ŠVIETIMAS 


Tibetiečių kalba įeina į tibetiečių-birmiečių kalbų grupę, priklausan- 
čią didelei kinų-tibetiečių kalbų šeimai. Tai skiemeninė kalba, kurios lek- 
sikoje yra daug vienaskiemenių žodžių, susidedančių iš pradinio priebal- 
sio (priebalsių grupės), galinio priebalsio (priebalsių grupės) ir balsio tarp 
jų. Tibetiečių šnekamoji kalba šiuo metu nevienalytė. Ji dalijasi į kelias 
tarmių (dialektų) grupes. Skiriama centrinio Tibeto tarmių grupė, apiman- 
ti Lasos dialektą, kuris turi platesnę reikšmę, kaip valstybinė kalba [35]. 
Tų tarmių ypatybė — fonetinis galinių priebalsių iškritimas ir išsivysčiusi 
tonų sistema, padedanti skirti žodžius, kurių pradinis priebalsis ir po jo 
einantis balsis tariami panašiai. Pietų Tibeto tarmių grupei priklauso ir 
Butano bei Sikimo tibetiškos tarmės. Būdingas šios grupės bruožas — sxie- 
menų sutraukimas dviskiemeniuose žodžiuose (nam —„diena" vietoj na- 
ma; mikh —,plepalas" vietoj mik-ha centrinio Tibeto tarmėse). Vakarinių, 
šiaurinių ir rytinių tibetiečių tarmių grupės pasižymi nemažu archaišku- 
mu; be to, jos yra patyrusios kaimyninių tautų kalbų įtaką. 


Bendras pagrindas visoms tibetiečių tarmėms apibrėžti — rašomoji kal- 
ba, pradėjusi formuotis jau VII—VIII a. Tarp rašomosios ir šnekamosios 
kalbos esama labai aiškių skirtumų, kurie didėja ir dėl to, kad šnekamoji 
kalba — ne visiems bendra. Tačiau rašomoji kalba suprantama visiems 
tibetiečiams. 

J. Rericho nuomone, tibetiečių rašomoji kalba perėjo šiuos vystymosi 
etapus. 

1. VII—IX a. Sukurtas tibetiečių raštas ir išversti pirmieji budistiniai 
veikalai iš sanskrito kalbos. 

2. X—XIV a. Šiuo periodu sukurta „klasiškoji“ literatūrinė kalba. Ver- 
timai iš sanskrito kalbos padaro žymią įtaką tibetiečių kalbos gramatikai 
ir leksikai, 

3. XV—XVIII a. Galutinai susidaro rašto kalbos formos, skirtingai nuo 
šnekamosios. Rašomoji kalba, nusistojusi XVIII a. gale, laikoma senąja 
tivetiečių rašto kalba. 

4. XIX—XX a. „Nuo XIX a. vidurio, veikiama epistolinio stiliaus ir, 
šnekamosios stichijos, sena rašomoji kalba pradeda prisiimti tam tikrų 
šnekamosios kalbos elementų, šiek tiek prie jos priartėdama“ [29, 13]. Po 
1951 m. šis procesas pradėtas reguliuoti administraciniu keliu. Ryšium su 
pakitimais visose gyvenimo srityse tibetiečių kalboje plačiai kurta ir te- 
bekuriama nauja terminologija kopijuojant kiniškąją. Anksčiau tibetie- 
čių kalboje nebuvo, pavyzdžiui, žodžio „garlaivis“. Kinų žodis „cičvan“ 
(„garas-laivas“) tiksliai išverstas į tibetiečių kalbą žodžiu „lang-džu“: 
lang — garas, džu — laivas. Pradeda formuotis nauja rašomoji kalba, ku- 
rioje nėra religinės-filosofinės leksikos ir daug šiuolaikinės, socialinės-po- 
litinės ir net mokslinės leksikos. 

Pagal tradiciją laikomasi nuomonės, kad tibetiečių kalboje yra 30 prie- 
balsinių ir keturi balsiniai garsai. Kiekvienas tibetiečių raidyno priebalsi- 
nis garsas, kaip indų senovinių kalbų priebalsiai, yra vienas skiemuo, su- 
sidedąs iš priebalsio ir balsio „a“, kuris rašte nežymimas. 

Tibetiečių rašomosios kalbos skiemenis galima aiškiai suskirstyti į 
"paprastus (pagrindinius) ir išvestinius (sudėtinius sujungiamuosius). Dau- 
gumoje šiuolaikinių tibetiečių dialektų sudėtinio skiemens dėmenys neta- 
riami, bet nemažai veikia atraminės skiemens dalies tarimą. Dažniausiai 
netariamas ir galinis priebalsis, užbaigiąs skiemenį. Šis procesas, matyt, 
prasidėjo seniai, dar VII a. nors, ruošiant tibetiečių raštą, antrašinės, 
prierašinės ir parašinės grafemos, sudarančios išvestinius (sudėtinius su- 
jungiamuosius) skiemenis, atliko žodžio atskiriamąją funkciją, tiek, ma- 
tyt, žodį tariant, tiek jį rašant. Lygiagrečiai tibetiečių kalboje vystėsi to- 
rų, Muzikinių kirčių sistema. Tibetiečių kalboje yra trys tonai: kylantis, 

lygus ir krintantis. Tonas padėjo skirti žodžius. Pavyzdžiui, vienaskieme- 
nis žodis „ma“, tariamas lygiu tonu, reiškė „sviestas“, kylančiu — „karas“, 
krintančiu —, motina“. 

Tibetiečių kalboje, kaip ir visose kinų-tibetiečų kalbose, atskirti kal- 
bos dalis sunku dėl to, kad tas pats žodis vienu atveju gali būti daiktavar- 
dis, kitu — veiksmažodis. 

Tačiau kadangi ir tibetiečių gramatikos orientavosi į indoeuropiečių 
kalbų (sanskrito) pavyzdžius, iki šiol europiečių mokslas apie tibetiečių 
kalbą joje dažnai skiria šias leksines-gramatines kategorijas: daiktavar- 
dį, būdvardį, pažyminį, įvardį, skaitvardį, prieveiksmį, veiksmažodį, tar- 
nybinius žodžius. Tai skirti iš dalies padeda tik žodžių tvarka sakinyje ir 
atitinkamas vertimas į indoeuropiečių kalbą. 

Daiktavardis tibetiečių kalboje neturi gramatinės linksnio kategorijos, 
nors tibetiečių autoriai, veikiami šventojo sanskrito, ir europiečių auto- 
riai, veikiami indoeuropiečių kalbų gramatikų, jų skyrė nuo šešių iki aš- 
tuonių [29, 71]. Iš tikrųjų santykis tarp vardažodžio ir kitų žodžių tibetie- 
čių kalboje reiškiasi tarnybinėmis morfemomis. Tos morfemos skiria ne 
tik daiktavardį, bet ir ištisas žodžių grupes. 

Nėra tibetiečių kalboje ir santykinių būdvardžių, kuriuos pavaduoja 
daiktavardžiai, nusakantys daikto ypatybę. Tais atvejais daiktavardis įior- 
minamas tarnybinės morfemos ir yra priešais pažymimąjį žodį. 

Tibetiečių kalboje nėra ir veiksmažodžių ąsmenavimo. Tibetiečių veiks- 
mažodis kaip tarinys visada yra sakinio gale. Laikai ir nuosakos reiškiami 
veiksmažodį jungiant su pagalbiniais veiksmažodžiais. Tarnybiniai žodžiai 
sakinyje vartojami kaip gramatinės priemonės ir negali eiti sakinio dali- 
mis arba būti vartojami nuo šių atskirai [29, 122]. 

Svarbiausias, lemiamas žodžių ryšio momentas žodžių junginyje (saki+ 
nyje) yra žodžių tvarka, nors tvirtą vietą visada turi tik tarinys. Tibetie- 
čių kalbos sakiniai pagal savo sandarą dalijami į vientisinius ir sudėtinius, 
o sudėtiniai — į sujungiamuosius ir prijungiamuosius sakinius, kuriuose 
šalutinis sakinys visada yra priešais pagrindinį. 

Tokios kuo glausčiausiai ir supaprastintai išdėstytos tibetiečių kalbos 
ypatybės. 

Knygų formą Tibetas perėmė iš Indijos. Senosios indų knygos buvo ra- 
šomos plokštelėse, pagamintose iš palmių lapų. Tokios plokštelės-juostos, 
pagal formą — ištįsę stačiakampiai, panašūs į palyginti ilgais rėžiais sukar- 
pyto kaspino dalis, buvo užpildomos tekstu iš abiejų pusių, sudedamos 
krūvelėmis ir įtvirtinamos tarp dviejų medinių lentučių — dangtelių. To- 
kia knyga buvo perrišama virvute ir įvyniojama į medžiagos gabalą. Kar- 
tais lapai būdavo per vidurį praduriami ir suvarstomi ant virvutės kaip 


karoliai, po to įtaisomi į lentutes ir apsukami medžiaga. Tokios knygos 
Indijoje buvo vadinamos pothi. Viduramžių Tibete, be abejo, būta nemaža 
knygų iš Indijos. Sakoma, kad knygos, kurių iš Indijos atgabeno Atiša, su- 
rištos ryšulėliais ir užantspauduotos, dar ne per seniausiai buvo laikomos 
Radeno vienuolyne, 

Tibete nebuvo palmių, vadinasi, — ir palmių lapų. Tuo metu, kai atsi- 
rado tibetiečių raštas ir tibetiškos knygos poreikis, Tolimuosiuose Rytuose 
ir Centrinėje Azijoje jau keli šimtmečiai buvo žinoma popieriaus gamyba. 
Senovėje popierius buvo retenybė ir labai vertinamas. Tačiau Tibetas nau- 
dojosi ne tik atvežtiniu popieriumi. Popieriaus gamyba buvo organizuota 
ir pačiame Tibete, ir greta jo esančiose srityse. Tibetiškas popierius buvo 
daromas iš vienos žalčialunkių rūšies (Daphne cannabina) krūmo plaušų. 
Stambiausias jo gamybos centras viduramžių Tibete — Dagpo rajonas ir 
sritys, esančios palei pirmąjį tibetiečių vienuolyną, Samjajų [87, 127]. 
Pradinė medžiaga, iš kurios tibetiečiai darė popierių, pratęsė tibetiečių 
„knygos amžių — tas jų popierius nuodingas, ir jį ėdantys vabzdžiai daž- 
nai žūva [60, 731. 

Popieriaus gaminimo technologija dar neseniai buvo tokia. Krūmo žie- 
vė išmirkoma, ir nuo jos atsiskiria apatinis, tamsusis sluoksnis. Gelsvai 
baltas vidinis tarpsluoksnis, karniena, šutinamas su medžio šarmu, ir tuo 
būdu gauta minkšta masė mirkoma ant akmens tol, kol pasidaro panaši į 
drėgną popierių. Paskui popieriaus masė plaunama vandens srove ir plo- 
nu sluoksniu iškošiama ant rėmuose ištemptų audeklo gabalų. Tokie rė- 
mai su popieriaus mase keletą valandų būdavo džiovinami saulėje (apsi- 
niaukusiu oru — tol, kol masė pasausėdavo). Gatavas popieriaus lakštas 
būdavo nuimamas nuo audeklo ir glotninamas akmeniu. Gauti popieriaus 
lakštai būdavo ploni ir tvirti. Knygoms skiriami lakštai paprastai būdavo 
kieisteriu suklijuojami po kelis į vieną [60, 74]. 

Tibetiečių popierinė knyga pamėgdžiojo senovės indų pothi — palmės 
lapų knygą arba kinų knygą-ritinį. Raštingumas Tibete, kaip ir visur vi- 
duramžiais, buvo vienuolių ir vienuolynų privilegija. Budistai manė, kad 
dauginti šventus tekstus perrašinėjant — geras darbas. Tūkstančiai vie- 
nuolių be atvangos triūsė, daugindami budistinio kanono knygas. Jie tai 
darė užsakius vienuolynams ir tikintiesiems, dažnai aukojusiems dideles 
lėšas šiam geram darbui, taip pat savo pačių iniciatyva. Tibetiečiai rašė 
tušu, kuris buvo daromas iš medžio anglies, gaunamos iš pušų kankorėžių. 
Anglis buvo sutrinama į miltelius ir sumaišoma su klijais, kartais įdedama 
cukraus [60, 74]. Brangiausios knygos buvo rašomos lakštuose, kurie, ap- 
tepti tušu, pasidarydavo juodi, lyg lakuoti; rašoma aštria, dažnai bambu- 
kine, lazdele, suvilgoma auksu arba sidabru, Tekstas, parašytas auksu tam- 

iame fone, atrodė labai gražiai. Tituliniai rankraštinių knygų lapai dažnai 
būdavo iliustruojami dievybių ir demonų atvaizdais. Knygų būta nevieno- 
do dydžio, labiausiai paplitęs formatas buvo 8—10 cm X 45—55 cm. Mažų 
knygų matmenys buvo 7—8 cm X 20—25 cm, pačių didžiausių: 22—35 cm 
x 72—90 cm (Mokslų Akademijos Orientalistikos Instituto Leningrado 
skyriaus Tibeto fondo ducmenimis). Kai kurios tibetiškos knygos svėrė 
iki dešimties kilogramų. Manyta, kad mulas gali panešti aštuonias įrištas 
ir supakuotas knygas; taigi pergabenti Kandžūrai, susidedančiai iš 108 to- 


mų, reikėjo 14 mulų, pergabenti Tandžūrai (225 tomai) — 28 mulų [60, 74į. 


Tibete anksti pasidarė žinomas ir knygų spausdinimas. Ne taip seniai 
iškeita nuomonė, kad Tibetas galėjo būti ksilograiinio teksto atgaminimo 
būdo — spausdinimo nuo Medinių lentų — tėvynė. Tačiau ši nuomonė ne- 
susilaukė paramos. Kol kas aišku viena — ksilografija atsirado, vadinasi, 
ir pirmąkart pasauiyje pradėta spausdinti knygas VI:—IX a. Centrinėje 
Azijoje ir dabartinės vakarų Kinijos rajonuose, buvusiuose šalia Tibeto. 
Ano meto kinų šaltiniuose, kuriuose smulkiai aprašomi kinų kultūros pa- 
siekimai, neišliko jokių liudijimų, kad išrasias knygų spausdinimas pačio- 
je Kinijoje. Kinijoje knygų spausdinimas paplito X a. ir klestėjo Xi— 
XII a., valdant Sungų dinastijai. Pirmi išlikę spausdinti tekstai, rasti Dunch- 
vange (šiaurės vakarų Kinija), yra IX a. antrosios pusės. Tibetiški spaus- 
dinti tekstai aptikti P. Kozlovo kolekcijoje iš Chara Choto, ir juos galima 
datuoti XiI a. 

Ksilograiinis knygų spausdinimo būdas Tibete gyvavo iki pat mūsų 
dienų. Spausdinani ksilograiiniu būdu, ranka rašytas tekstas buvo arba 
veidrodiškai perkeliamas į lentą — ypač vertintos kriaušės medžio len- 
tos, — arba išraižomas taip, kaip antspauduose. Lenta būdavo patepama 
dažais, ant jos uždedamas popieriaus lakštas, perkočiojamas specialiu ve- 
lenėliu — ir būsimos knygos iapas gatavas. Nuo vienos lentos galėjai pa- 
daryti daugybę atspaudų, t. y. atspausti didelį tiražą. Nuo tų pačių lentų 
galėjai spausdinti po dešimt, penkiasdešimt ir net šimto metų. Keblu buvo 
tik tai, kad lentų reikėjo labai daug, nors tekstas kartais būdavo raižomas 
abiejose lentos pusėse. 

Įsivaizduokite, kad šiuolaikinės vidutiniško dydžio mūsų knygos teks- 
tą reikėtų puslapis po puslapio išraižyti ientose. Tai buvo kruopštus juve- 
lyrinis darbas, lentas rūpestingai saugota, naujinta ir jomis naudotasi tol, 
ko! tekstas taip nusitrindavo, kad atspaudai išeidavo neberyškūs. Nors 
ksilografija turėjo nemaža trūkumų, ji buvo vienas įžymiausių žmonijos 
kultūros pasiekimų, o Tolimieji Rytai ir Centrinė Azija spausdinta knyga 
naudojosi jau keli šimtmečiai prieš tai, kai ji pirmąkart pasirodė Euro- 
poje. ` 


Spaustuvės buvo prie vienuolynų, vyriausybinė — Potaloje. Didelių 
privačių spaustuvių buvo reta. Kanono leidiniais garsėjo Dergės ir Narta- 
no spaustuvės. Kaipgi jose spausdinta knygas? „,„Paėmęs medinę lentą su 
rankena, panašią į tas, kokiomis pas mus kočiojami baltiniai, spaustuvi- 
ninkas vieną jos galą įremdavo į grindis, o kitą įsisprausdavo tarp kelių. 
Lentos paviršiuje išraižyti rašmenys — viso puslapio tekstas. Suvilgęs 
šepetuką dažų dubenėlyje, darbininkas greit ištepdavo lentą. Tuo tarpų 
kitas spaustuvininkas vikriai užklodavo ant jos popieriaus juostą ir perva- 
žiuodavo per ją tūbiniu velenėliu [36, 116]. Lentos buvo saugojamos su- 
dėtos, kruopščiai laikantis tvarkos, nes šiaip būtų buvę sunku rasti reika- 
lingą tarp, pavyzdžiui, 50 tūkst. lentų, skirtų Tandžūrai atspausdinti. Spaus- 
dinto teksto „magiška“ galia, tiesa, buvo mažesnė, negu rankraštinio. 
Kandžūros tekstas, parašytas raudonu tušu, turėjo 108 kartus (pagal jo to- 
mų kiekį) didesnę magišką jėgą, negu spausdintas juodas tekstas; o teks- 
tas, parašytas sidabru, buvo 108 kartus galingesnis už parašytąjį raudonu 
tušu, parašytas auksu — 108 kartus galingesnis, negu parašytas sidabru 
[60, 75]. Knygų, parašytų vien auksu, buvo reta. Sidabru ar auksu dažnai 
buvo rašomi tik keli pirmieji knygos lapai. 

Vienuolynų tipografijos, lentų savininkės, už tekstų spausdinimą ėmė 
mokestį. Privačiai, komerciniu tikslu viduramžių Tibete knygas spausdino 
tik nedaugelis pasauliečių iš prastuomenės luomo. Pasauliečiai ruošdavo 
lentas knygoms spausdinti dažniausiai dėl to, kad norėdavo įsigyti religi- 
nių nuopelnų; bet, žinoma, anaiptol ne už dyką. 

Knygomis prekiavo vienuolynų ir privačios spaustuvės, knygos buvo 
pardavinėjamos turgavietėse, išdėliotos tiesiog ant žemės. Tačiau beveik 
buvo neįmanoma iškart nusipirkti didelį veikalą turgavietėje arba spaus- 
tuvėje. Jį galima buvo pagaminti tik pagal užsakymą. Atsiradus ksilogra- 
fijai, kadangi ji buvo brangi, rankraštinės knygos neišnyko, bet gyvavo 
šalia spausdintinių. 

Tibetiečių vaikai buvo mokomi rašto pirmiausia vienuolynuose. Moki- 
niai, daugiausia berniukai, mokėsi skaityti ir rašyti pamėgdžiodami mo- 
kytoją. Medinėje lentoje, apdengtoje kreidos dulkėmis, mokytojas meta- 
line lazdele rašė raides, o mokinys turėjo jas apvedžioti tušu. 

Iš pradžių mokyta rašyti didžiąsias raides, paskui vis smulkesnes, iki 
pat greitraščio. Rašyti popieriuje geriausiu atveju mokiniui buvo leidžia- 
ma tik praėjus septyniems mėnesiams nuo mokymo pradžios. 

Vaikai, kurie gaudavo pasaulietinį išsilavinimą, iš pradžių būdavo 
mokomi „penkių mažųjų dalykų“: be rašto,— dramos, šokių ir muzikos, 
astrologijos, poetikos ir kompozicijos, t. y. meno rašyti rašinius; o sekan- 
čioje mokymo pakopoje —, penkių aukštųjų dalykų“: gydymo meno, 

sanskrito, logikos, menų ir amatų, religijos filosofijos. Asmenys, kurie 
gaudavo religinį išsilavinimą, taip pat turėjo mokytis kai kurių iš „penkių 
mažųjų dalykų“, be to, pagrindine disciplina iš „penkių aukštųjų dalykų“ 
jiems buvo religijos filosofija. Ji buvo skirstoma į penkis mokslo dalykus: 
pradžniaparamitą („išminties tobulybė“), madhjamiką („vidurinis kelias“, 
t. y. kraštutinumų vengimas), vinają (vienuolių drausmės kanonas), abid- 
harmą (metafizika) ir pramaną (logika ir dialektika). Tantrinė budizmo 
kryptis studijuota atskirai. Nuo dvylikos metų amžiaus buvo mokoma dis- 
putų meno. 

Vienuolis, gaunąs religinį išsilavinimą, pereidamas iš vieno laipsnio 
į kitą, laikydavo egzaminus, kuriais buvo tikrinamos jo žinios iš kanono 
ir logikos, o kai kuriose tantrinėse sektose — ir žinios apie meditacijos ir 
jogos praktiką. Mokymas buvo daugiausia žodinis, todėl mokytasi atmin- 
tinai ilgiausių tekstų. Kiekvienas mokytojas turėjo po mokinį, neretai 
kartu su juo ir gyveno. Mokinys galėjo eiti iš vieno vienuolyno į kitą, nuo 
vieno mokytojo pas kitą. 

Vienuolynų teologijos fakultetuose, dacanuose, buvo studijuojama 
šešis mėnesius per metus, po pusantro mėnesio kvartale. Pamokos ar pra- 
tybos vyko keturiskart per dieną. Laisvu laiku žemesnių pakopų vienuo- 
liai sėdėdavo kieme ir garsiai skaitydavo užduotus tekstus, kuriuos reikė- 
jo išmokti. Tie, kurie studijuodavo teologiją — canidą, periodiškai ruoš- 
davo disputus. Dalyviai pasiskirstydavo poromis. Vienas būdavo aršus 
budistas, kitas vaidindavo eretiko rolę. Taip budistai mokydavosi ginčy- 
tis su kitatikiais. Ginčus paprastai lydėdavo išraiškingi mostai, trypimas 
kojomis ir kt. Nugalėtojai būdavo apdovanojami ypatingais Ženkliukais. 

Techninių žinių pradmenis tibetiečiai įgydavo susipažinę su amatais 
ir architektūra. Tos žinios būdavo gaunamos veikiau patirties dėka, bet 
jų nevengdavo net įžymūs teologai. Pavyzdžiui, žinomas XIV—XV a. re- 
liginis veikėjas Thontonas pats vadovavo Kongpo geležies rūdos kasyk- 
loms ir statant geležinį grandininį tiltą, kuris išgarsino jo vardą ne ma- 
žiau kaip religiniai nuopelnai. Ši Tibeto civilizacijos pusė faktiškai dar 
neištirta. 

Šiuolaikinės mokslo žinios Tibetą pasiekė XIX a. per Indiją ir Kiniją. 
Tuo atžvilgiu labai menkai nusimanyta. Tačiau jau XX a. pradžioje atsira- 
do tibetiečių, kurie mokėjo anglų kalbą; tai britų prekybos misijos Tibete 
tarnautojai. Kai kurie stengėsi, kad jų vaikai dar iš mažens išmoktų ang- 
liškai, o paskui siuntė juos mokytis į Indiją ir net į Europą. Su europiečių 
ginkluote ir karyba XX a. susipažino ir aukštesnieji Tibeto armijos kari- 

Tačiau tikros pasaulietinės mokykios pradėjo kurtis tik po 1951 m. 
Kinų vyriausybė organizavo tibetiečių nacionalinių kadrų ruošimą Tautinių 
mažumų institute Pekine, Tibeie atsirado veterinarijos punktų ir agrotech- 
nikos stotis. Miestuose ir kaimuose buvo atidaryta pasaulietinių dieninių 
mokykių vaikams ir vakarinių — suaugusiems. Mokytojų kadrai toms mo- 
kykloms buvo paruošti iš tibetiečių, kurie mokslą išėjo Kinijoje. 


3. TIBETIECIŲ LITERATŪRA 


Seniausiuoju ikirašytinės Tibeto literatūros laikotarpiu toje šaly buvo 
įvairių žodinės poezijos rūšių. Jos fragmentų galima aptikti ankstyvuose 
rašto paminkluose, kuriuose užfiksuota nemaža originalių mitų apie visa- 
tos ir žmogaus kilmę. Senovės tekstai prozą organiškai siejo su poezija. 
Jų poetinė savybė — rimo arba aliteracijos nebuvimas. Kad tai eilėraštis, 
rodo tik ritmas ir struktūra. Be to, gana dažnai buvo įterpiami skiemenys, 
neturi prasminio krūvio, bet pabrėžią ir sustipriną emocinę nuotaiką. Pa- 
vyzdžiui, aprašant žaibo trenkimą, buvo naudojamas posakis: „Trenkė 
žaibas, ki li lil" Apie vėją: „Suūžė vėjas, khi li li!" Tuo pat tikslu varto- 
jami paralelizmai: 


Priešui jis išrovė širdį, 

Nuožmiam jakui Karvai išrovė širdį. 

Už tėvus jis atkeršijo, 

Už brolį Idki Dangčaną atkeršijo [87, 216]. 


Tibetiečių literatūra atsirado ir pradėjo vystytis VII—X a., kai susifor- 
mavo, iškilo, suiro stipri Tibeto valstybė ir paplito budizmas. Tibetiečių 
literatūrai atsirasti VII a. vidury padėjo keletas veiksnių: žodinė liaudies 
kūryba (jos pėdsakų išliko kai kuriuose ankstyvuose paminkluose), besi- 
iormuojančio Tibeto vaisiybingumo poreikiai ir sukurtas tibetiečių raštas. 
Svarbų vaidmenį, gimstant ir plėtojantis tibetiečių literatūrai, suvaidino 
tai, kad buvo išversti budizmo kanoniniai veikalai (daugiausia iš sanskrito 
kalbos). Jau VII a. į tibetiečių kalbą buvo išversta, pavyzdžiui, ,„Karandav- 
juhasutra“, „Ratnameghasutra“, taip pat Ašvaghcšos budistinė epinė poe- 
ma „Budos gyvenimas“. Tibetiečių literatūra dabar gausėjo daugeliu siu- 
žetų, paimtų iš senovės indų. 

Tuo laikotarpiu buvo kuriama ir originalių veikalų, aptiktų Dunchvan- 
ge (pametinė kronika, istorinė kronika, cenpų genealogija), Rytų Turkes- 

tane (dainos, laiškai, ūkiniai ir administraciniai dokumentai, būrimo teks- 
tai) ir centriniame Tibete (cenpų ir ministrų potvarkiai obeliskuose). Isto- 
rinė kronika iš Dunchvango raiškia literatūrine forma pasakoja apie ga- 
lingą VII—VIII a. Tibeto valstybę, stiprią centrinę valdžią, sėkmingai ko- 
vojusią su aukštuomenės giminėm, siekusiom dalinių kunigaikščių nepri- 
klausomybės, ir gausiais išoriniais priešais. Kronika parašyta IX—X a., 
kai dėl vidaus ir religinių nesantaikų Tibetas suskilo į kelias nedideles 
valstybes. Parodydamas senovės Tibeto didybę, autorius aiškiai norėjo 
savo meto valdovus paraginti suvienyti kraštą ir grąžinti jam senąją šlovę 
bei galybę. 

Tarp Dunchvango rankraščių yra senovės indų epinės poemos ,„Rama- 
jana“ tibetiškasis variantas. Tas variantas reikšmingas tuo, kad kilęs ne 
is „Ramajanos“ teksto, parašyto senovės indų poeto Valmikio, o iš anks- 
tesnių, matyt, liaudiškų, variantų. Tarp tibetiškų Dunchvango rankraščių 
yra kai kurių kinų literatūros kūrinių fragmentų („Šidzino“, taip pat 
„Dzodžuanio“ ir „„Vensiuanio“) vertimai. Tibetiečių literatūra patyrė ir 
vietinių Rytų Turkestano ir Vidurinės Azijos literatūrų įtaką. 

XI—XIV a. feodalinis susiskaidymas ir vidiniai karai, kurie buvo vie- 
ningojo Tibeto suskilimo priežastis ir pasekmė, prisidėjo prie literatūros 
decentralizacijos. Ji ėmė vystytis septintame, aštuntame XI a. dešimtme- 
tyje įkurtų budistinių sektų aplinkoj. Tų sektų veiklos centrai buvo stam- 
biausieji vienuolynai. Kadžudpos sektai priklausė didis tibetiečių poetas 
Milarepa (1040—1123), sukūręs daug dainų, giesmių, kuriose šlovino kon- 
templiatyvų atsiskyrėlio gyvenimą ir apvalantį artimumą gamtai. Didelę 
įtaką Milarepos kūrybai padarė liaudies dainos. Pavyzdžiui, jo eilėraščiuo- 


se dažnai aptinkami vadinamieji „prisistatymai“ („Tu pažįsti mane? 


Aš —..."), būdingi liaudies poezijai, 


Taigi, žavusis vaikeli, 

Norįs viską žinoti, 

Ar pažįsti tokį žmogų, kaip aš? 
Jei tokio žmogaus nepažįsti, 
Tai aš — Milarepa iš Gunthano. 


Epizodais iš Milarepos gyvenimo, jo poezijos dar ir dabar Tibete daž- 
nai pagrįsti teatro vaidinimai. 

VII—X a. pasaulietiniai literatūriniai žanrai kūrėsi ir plėtojosi anks- 
čiau, negu ėmė formuotis religinės literatūros žanrai, bet XI—XIV a. dau- 
giausia vystėsi žanrai, kuo glaudžiausiai susiję su budizmu. Šio periodo 
tibetiečių literatūrą vis labiau ima veikti indų literatūrinė tradicija, kuri 


Tibete leido vis gilesnes šaknis gausėjant budizmo traktatų vertimams, 
Tokiomis sąlygomis tibetiečių literatūra darėsi daugiausia bažnytinė, o 
pasaulietiniai žanrai menkai tesivystė. Literatūroje reiškėsi ir vietinės iki- 
budistinės bono religijos tradicijos, bet mus tepasiekė labai maža jos kū- 
rinių. 


Reikia pasakyti, kad per visą savo daugiaamžę istoriją Tibeto grožinė. 


literatūra taip ir neįstengė visiškai atsiskirti nuo religinės-filosofinės, re- 
liginės-istorinės, religinės-biografinės ir kt. literatūros. Todėl, nagrinėjant 
tibetiečių literatūros istoriją, reikia tyrinėti visus rašytinės literatūros žan- 
rus, visa tai, kas parašyta tibetiečių kalba. 

Pagrindinės tibetiečių literatūrinės kalbos formos XI—XIV a. dar ne- 
baigė kurtis. Tai buvo veikiau kalba, vartota rašytiniuose paminkluose, 
kurie turėjo daugelį stilistinių savybių, būdingų religiniams-filosofiniams 
traktatams, istoriniams veikalams, hagiografijos kūriniams, raštvedybai ir 
kt. Be to, šioje kalboje atsispindėjo dialektų savybės, susijusios su krašto 
feodaliniu ir religiniu susiskaidymu. Raštijos kalbai darė įtaką liaudies 
žodinės kūrybos kalba, tačiau vyravo rašytinės kalbos normos — kalbos, 
labai susijusios su religine-filosofine literatūra, kurią dažnai sudarė verti- 
mai iš sanskrito arba jų komentarai. Vertimai iš sanskrito į tibetiečių lite- 
ratūrą įnešė daug grožinių vaizdinių, palyginimų, epitetų, aforizmų. 

Autoriai, skatinami Sakjapos sektos, išvertė Kšemendros ir Somendros 
hagiografinį veikalą „Pasakojimų apie bodhisatvas pynė“ (,„Bodhisatva- 
avadanakalpalata“), senovės indų poeto Dandino poetikos traktatą „Poe-+ 
zijos veidrodis“ („Kavja-darša“), dramas „Nagų triumfas“ (,„Nagananda“) 
ir išgarsėjusią Kalidaso poemą „„Debesis-šauklys“ (,„Megha-duta“). Tuomet 
buvo ir antrąkart išverstas Ašvaghošos „Budos gyvenimas“. Tų vertimų 
dėka sustiprėjo indų literatūrinės tradicijos įtaka tibetiečių literatūrai. 
Tiesiogiai veikiamas indų tradicijos, vienas Sakjos hierarchų, Sakja Pan- 
dita Kunga Džalcanas, parašė didaktinį kūrinį „Išmintingi pasakymai" („Leg 
Šad“), daugiausia susidedantį iš raiškių ir vaizdingų eiliuotinių aforizmų. 


Išminčiai, žinių saugotojai, 
Renka išmintingus žodžius, 
Kaip jūra, vandens saugykla, 
Renka visų upių vandenį. 


Garsiųjų Sakjos hierarchų, Sakja Pandita Kunga Džalcano ir lamos 
Phagpos — Lodoi Džalcano (1235—1280), religiniai-filosofiniai traktatai 
skiriami pažinimo, budizmo dogmatikos, liturgijos, Sakjapos mokymo 
branduolį sudarančio tantrizmo klausimams. Labai domėtasi Dharmakir- 

čio logikos komentavimu. Budistinė tematika skatino daug ką skolintis iš 
verstinės literatūros, pavyzdžiui, stilistinių priemonių (atskirų posakių, 
frazių, ištisų aprašymų). Tačiau Sakjos literatūrai nebūdingas pompastinis 
retoriškumas — priešingai, ji buvo palyginti suprantama ir paprasta. 

XIII a. istoriniai veikalai — trumpos „karalių genealogijos“, „„viešpa- 
taujančių giminių genealogijos“, „vienuolynų vyresniųjų genealogijos'— 
buvo chronologiškai sudaryti vardų sąrašai. Pasakojamoji istorinė litera- 
tūra tuo metu pradeda formuotis kaip religinių-filosofinių traktatų istori- 
niai skyriai. Tie skyriai — trumpos Indijos ir Tibeto budizmo istorijos 
apybraižos. Jose lakoniškai dėstomi legendiniai faktai, kurie liudija, kaip 
atsiranda ir pergalingai plinta „aukštybių nulemtas“ budizmas — kas au- 
toriams istorijoje atrodė svarbiausia ir lemiama, 

XIV a. pradžioje Butonas Rinčendubas baigė kodifikuoti ir sisteminti 
tibetiškąjį budizmo kanoną. Jis parašė ir pirmą Tibete istorinį budistinį 
veikalą, fundamentalią „Indijos ir Tibeto budizmo istoriją“ (1322), kuri 
buvo imama pavyzdžiu vėlesniems tos rūšies darbams. Autorius trumpai 
paaiškina ne tik budizmo esmę, bet ir išdėsto budistinės minties Indijoje 
bei Tibete istoriją, rodo, kaip nesustodamas, pergalingai žengė pirmyn 
Įstatymas (budizmas). 

Butonas tyčia rašo griežtu ir dalykišku stiliumi — apie tai galima spręs- 
ti iš autoriaus baigiamojo žodžio, kuris nuo viso veikalo kalbos skiriasi 
raiškumu ir vaizdingumu. | 

1346 m. krašto pasaulietinę ir religinę istoriją atvaizdavo Kunga Dor- 
džė veikale „Raudonieji analai“, kur, be to, pirmąkart dėstoma vietinių 
budistinių sektų (Sakjapos, Kadampos, Kadžudpos) istorija ir šlovinama 
senovės Tibeto galybė — tai iš dalies susiję su XIV a. vidury kilusiu tau- 
tiniu sąjūdžiu prieš mongolų hegemoniją. Autorius reiškia nuomonę, kad 
pasaulietinės valdžios jėga ir galia visada priklausė nuo to, kiek ji palaikė 
budizmą. Budizmo stiprėjimas tiesiogiai siejasi ir su pasaulietinės valdžios 
stiprėjimu. Tibeto budizmo istoriją Kunga Dordžė dėsto ne taip griežtai, 
kaip Butonas,— skiria dėmesio ir vietiniams padavimams. 

Vystantis istorinei-pasakojamajai prozai, XIV a. buvo sudarytas žy- 
mus rinkinys „Penki pasakojimai“ („Katandenga"). Autorius, Udžanlinpa, 
skelbė, kad rinkinys atrastas senoviniame lobyje. Čia penki kūriniai, 
kuriuose pilna legendų ir padavimų apie budizmo kovą VIII a. dėl hege- 
monijos Tibete. Tuose kūriniuose pasakojama apie dievus ir piktąsias dva- 
sias; karalius — budizmo globotojus; karalienes, padėjusias ar kliudžiu- 
sias budizmui plisti; apie ministrus; budistinių tekstų vertėjus ir indų pan- 
ditus misionierius Tibete. Dėstymo stilius — meniškesnis (pavyzdžiui, var- 
tojama daugiau tropų), negu Butono „Budizmo istorijos“ ir Kunga Dordžės 


„Raudonųjų analų“ stilius, nors taip pat ramus ir dalykiškas. „Penki pasā- 
kojimai“ nuo Butono ir Kunga Dordžės istorijų skiriasi tuo, kad legendos 
ir padavimai, dėstomi tose istorijose labai trumpai ir santūriai, rinkinyje 
išplėsti ir pateikiama daug detalių, papildomų smulkmenų, aprašoma dau- 
gelis įvykių, dažnai nesusietų su Tibeto istorijos chronologija. Be to, rin- 
kinio kūriniuose naudojama ir tiesioginė kalba. 

XII—XIII a. atsiranda ir tibetiečių hagiografinė literatūra: pirmieji jos 
kūriniai paskirti cenpui Songcen Gampui ir guru Padmasambhavai. Mūsų 
laikus pasiekė „[Songcen Gampo] Testamentas, paslėptas prie kolonos“ 
(„Kačhem-kakholma“) ir „Sakmė apie Padmą“, sukurti XIV a. remiantis 
ankstesniais, XII—XIII a., šventųjų gyvenimų aprašymais. Manoma, kad 
jų autoriai — patys kūrinių herojai. Abu kūriniai parašyti paprasta ir la- 
koniška kalba. 

Pagal savo turinį tie šventųjų gyvenimai priklauso legendinės plotmės 
kūriniams, patyrusiems žodinės tradicijos įtaką. Tai ne tiek „švento“ he- 
rojų gyvenimo aprašymai, kiek surinkti legendiniai fantastiniai, dažnai 
žodinės kilmės pasakojimai apie jų nuveiktus didžius darbus budizmo gar- 
bei. Aprašydami tuos darbus, gyvenimų autoriai sukuria idealizuotus ir 
statiškus herojų paveikslus. Tvirtinimas, kad tokie gyvenimai stebuklin- 
gai atrasti daug šimtmečių po to, kai buvo parašyti, kėlė kūrinių autori- 
tetą ir autoriams laidavo tam tikrą kūrybos laisvę, o nuo to priklausė ir 
jų meninė vertė. Pavyzdžiui, „Sakmė apie Padmą" liko populiari plačiuo- 
se skaitytojų sluoksniuose iki pat mūsų laikų. 

XIII—XIV a. susiformuoja hagiografinė literatūra, daugiausia pagrįsta 
herojų gyvenimo ir veiklos faktais. Gyvenimų aprašymuose, sudarytuose 
Čava Čchoidži Sengės (1109—1169), minėtųjų autorių, susijusių su Sakja- 
pos sekta (XII—XIII a.), Čaglocava Čchoidžepalos (1197—1264), Butono, 
Sakja Sodnam Džalcano (1312—1375) ir kitų, dėstomi tik tie herojų gyveni- 
mo įvykiai, kurie susiję su jų veikla tikėjimo labui. Dėstymas nuoseklus, 
t. y. apima visus herojų gyvenimo epizodus nuo gimimo iki mirties, su ne- 
daugeliu antgamtinių momentų (stebuklingi sapnai, dievybių apsireiški- 
mei). Tuose gyvenimų aprašymuose irgi pateikti idealizuoti herojų pa- 
veikslai, kurie smulkiau apibūdinti tik atsižvelgiant į tai, kiek jų perprasta 
budizmo doktrinos esmė ir nueita išsivadavimo iš kančių keliu. Daugelį to 
žanro kūrinių veikė žodiniai religijos skelbėjų pasakojimai apie savo gy- 
venimą. 

Pasakojamoji-didaktinė literatūra (apokrifai, pamokymai, pamokslavi- 
mai ir kt.) naudojo siužetus ir motyvus, kurie randami kanoniniuose vei- 
kaluose, indų pasakinių rinkinių tibetiškuose variantuose („25 Vetalos pa- 
sakojimai", „Vikramos gyvenimas“) ir tibetiečių folklore. Tokiai literatū- 

rai priklauso rinkinys „Žydrosios [Potobos] knygos“ (,,„Bebum-igonpo“), 
susidedąs iš keturių dalių, kurių autoriais nurodomi XI—XII a. Kadarmpos 
sektos veikėjai. Pirmoje dalyje dėstomi Potobos (1027—1105) pamokymai; 
jis išgarsėjo tuo, kad budizmo pamokslus iliustravo raiškiais ir vaizdin- 
gais pasakojimais, palyginimais ir kt. 

XIII-XIV a. atsirado pirmieji tibetiečių literatūroje išlikę epistolinio 
žanro kūriniai. Tarp jų išsiskiria vaizdžia kalba parašyti lamos Phagmos 
laiškai, pavyzdžiui, eiliuotinis laiškas Kinijos imperatoriui Chubilajui, kur 
dėstoma budizmo doktrinos ir Sakjapos mokymo esmė. 

Svarbiu tibetiečių literatūros plėtotės laikotarpiu galima laikyti XV-— 
XVI a. Conhavos ir jo mokinių kūryba padėjo formuotis religinių-filoso- 
finių kūrinių kalbai, vis labiau tolstančiai nuo šnekamosios. Conhavos mo- 
kinys Šanšun ČCchoivan Dagpa (1404—1464) 1438 m., laikydamasis seno- 
vinės poetikos normų, „„Ramajanos“ motyvais parašė poemą „Ramos isto- 
rija“, 

Pseudoepigrafinių, istorinių-literatūrinių ir hagiografinių veikalų įta- 
kos žymu ir „„Aiškiame karalių genealogijų ir budizmo istorijos veidrody- 
je“ („„Džalrab Salvaimelong“), sukurtame ne anksčiau, kaip XIV a. vidury, 
ir ne vėliau, kaip XV a. Veikalas yra „visuotinė“ istorija, kadangi jo pasa- 
kojimas prasideda visatos susidarymu, ir budizmo istorija. Daug vietos 
skiriama bodhisatvos Avalokitešvaros, įsikūnijusio cenpe Songcen Gam- 
pe, veiklai. Dėstymo stilius paprastas, bet išraiškus. Baigiamajame žodyje 
autorius tiesiog pareiškia, kad „nenorėjo užtemdyti prasmės aukštu sti- 
liumi ir poetinėmis vingrybėmis, todėl, naudodamasis visomis galimybė- 
mis, tą veikalą darė suprantamą“. Tai pasireiškė tendencijoje apitendrin- 
tai išdėstyti svarbiausius įvykius ir atsisakyti daugelio detalių. 

Istoriškesni atrodo „Žydrieji analai" (1478), parašyti Goilocavos Šėnu- 
palo, vėliau pripažinto „neturinčiu sau lygių istorikų tarpe“. „Žydruosiuo- 
se analuose“, priešingai ankstesniems darbams, daugiausia vietos ski- 
riama budizmo istorijos dėstymui, remiantis istorija įvairių budistinių 
doktrinų, kultų ir pasakojimų, į kuriuos chronologine tvarka įjungtos bio- 
grafijos asmenų, vienas po kito nagrinėjusių ir perteikusių doktrinas bei 
kultus ir vadovavusių dideliems vienuolynams. Daug dėmesio skiriama 
mistinės kontempliacijos, budizmo dogmatikos, logikos ir kt. klausimams. 
„Žydrieji analai“ padarė didelę įtaką Laičen Kunga Džalcano „Didžiajai 
Kadampos sektos istorijai“ (1494), Sodnam Dagpos (1478—1554) „Budizmo 
istorijai“ (1529) ir Pabocuglag Phrengbos (1503—1566) „Budizmo istori- 
jai“. 

XV a. pasirodė pasakojamasis-didaktinis ir hagiografinis rinkinys, ku- 
rio autorius buvo artimas Kadampos ir Gelugpos sektoms, pseudoepigra- 


finés kilmės „„Brangiųjų pamokymų knyga“ (,„Kadamrinpočhe Legbam“), 
paskirta Atišai ir Brom Tonpai. Rinkinyje yra: „Tėvo knyga'— tariamai 
Atišos komentaras (pašnekesio su mokiniais forma) į kanoną įeinančiai ir 
iš tikrųjų jo parašytai „Brangiajai bodhisatvos pynei“; pašnekesio forma 
(diatribė), kuri čia sutinkama bene pirmąkart tibetiečių literatūroje, pa- 
deda geriau išdėstyti Atišos pažiūras; trys Atišos hagiografinio pobūdžio 
biografijos, kurių vienos autorius nurodytas Brom Tonpa; du kūriniai apie 
budizmo platinimą Indijoje ir Tibete; „Sūnaus knyga“, laikytina tibetiš- 
kuoju „įrėmintos“ apysakos pavyzdžiu — neva Atišos papasakotų 20 dža- 
takų apie Brom Tonpos reinkarnacijas rinkinys (iki tol džatakos buvo ski- 
riamos tik Šakjamuniui); džatakų rinkinį „Sūnaus knyga“ įrėmina Atišos 
pašnekesys su mokiniais dorovės tema; „Khu knyga" — nedidelių kūrinė- 
lių rinkinys, į kurį įeina ir 13 „Stebuklingojo numirėlio“ budistinės redak- 
cijos apsakymų. Ta knyga — vienas originaliausių tibetiškųjų „25 Vetalos 
apsakymų“ variantų, 

Maždaug tuo pat laiku buvo sukurtas ir kitas panašus rinkinys —, Song- 
cen Gampo kūrinių rinkinys“ („Mani kabum“), paskirtas bodhisatvos Ava- 
lokitešvaros ir jo įsikūnijimo, cenpo Songcen Gampo, gyvenimui ir veik- 
lai. Trijų šventųjų gyvenimo aprašymų ir 10 džatakų apie Songcen 
Gampo reinkarnacijas rinkinio motyvus įkvėpė „[Songcen Gampo] Testa- 
mentas, paslėptas prie kolonos“, kuriame aprašomi panašūs jo herojaus 
darbai. Rinkinio autorius nurodomas pats Songcen Gampas. 

Pagrindinę XV—XVI a. hagiografinės literatūros masę sudarė veika- 
lai, kurie, nors buvo pagrįsti realiais herojų gyvenimo ir veiklos faktais, 
lietė įvykius, susijusius vien su religija. 

Žmogų XI-—XVI a. tibetiečių literatūroje apibūdino veikla, siekianti 
išsigelbėjimo nuo kentėjimų ir budizmo šlovės; žmogaus paveiksias buvo 
idealus ir normatyvinis. Šykščiai aprašinėti personažų jausmai, vidinis pa- 
saulis, dažniausiai nevaizduota peizažo, herojaus išorės. Stilistiniai žanrų 
skirtumai tibetiečių literatūroje formavosi lėčiau, negu daugumoje Toli- 
mųjų Rytų regiono literatūrų, ir ji nuo jų atsiliko meniniu atžvilgiu, daug 
kuo tebebūdama visas raštijos rūšis jungiančios viduramžių literatūros 
rėmuose, 

Apie XVII a. vidurį, pasibaigus feodaliniam ir religiniam susiskaidy- 
mui, buvo susistemintas, kanonizuotas ir labai paplito kaip valstybinė pa- 
saulėžiūra Gelugpos sektos religinis mokymas. 

Pradedant XVII a., religinę-filosofinę literatūrą kūrė palyginti siauras 
autorių ratas, kurio didžioji dalis priklausė Gelugpos sektai. Žymus au- 
torius iš tų, kurie nebuvo Gelugpos sektoje,— Kunga Njingpas, arba Ta- 
ranatha (gim. 1575 m.). Jis nagrinėjo tantrizmo mokymus ir komentavo 

šios sferos raštus. Pavyzdžiui, aiškino liturginės simbolikos reikšmę bei 
prasmę ir rodė, kaip įvairūs magiškų garsų ir užkeikimų variantai padeda 
suvokti įvairius tiesos variantus, t. y. įvairiopus „išsivadavimo iš kančių“ 
kelius. 

Labiausiai žinomi Gelugpos sektos autoriai (I Pančenlama, 1570—1662; 
V Dalailama, 1617—1682; I Džandža Chutuchta, 1642—1714; I Džamdžan 
Šadpa, 1648—1722; II Pančenlama, 1663—1737), norėdami sustiprinti savo 
sektos ideologines pozicijas, nagrinėjo ir dėstė mokymą apie „išsigelbėji- 
mo kelio pakopas“ (lamrimą), sudarantį svarbiausią Gelugpos sektos teo- 
rinio palikimo egzoterinio skyriaus dalį. 

XVII a. religinių-filosofinių traktatų kompoziciją, pasižyminčią darnu- 
mu, nuoseklia dėstymo sandara, apsprendė komentuojami kūriniai, kurių 
daugelis priklauso budistiniam kanonui. 

Istorijos veikalus XVII a. kūrė beveik vien Gelugpos sektos veikėjai 
ir rašytojai. Svarbiausią vietą istorinėje literatūroje užima „budizmo isto- 
rijos“, komentuojančios budistinio mokymo plėtotės istoriją Gelugpos po- 
žiūriu ir skelbiančios, kad ši sekta užvis teisingiausiai interpretuoja ma- 
hajaninį budizmą ir tantrizmą. Antrojoje XVII a. pusėje atsiranda raštų, 
kurie skiriami pačios Gelugpos sektos istorijai ir aprašo jos veiklą apolo- 
getišku tonu, gana pompastiškai (tokia, pavyzdžiui, Gelugpos istorija, 
parašyta VI Dalailamos regento, dešio Sandžai Džamco). 

V Dalailama savo „Karalių genealogijų istoriją“ (1643) paskyrė Tibe- 
to politinei istorijai nagrinėti. Veikalo kompozicinė ašis — Tibeto karalių 
ir karališkųjų dinastijų genealogija, kuri pagal tradiciją atvedama iki šiau- 
rinės Indijos karalių dinastijų. Dėstymas baigiasi įvykiais, kurių liudinin- 
ku buvo autorius. 

Istoriniuose veikaluose išsiskiria du įvykių ir herojų nuveiktų „darbų“ 
vaizdavimo stiliai: kronikinis, dalykiškai santūrus, apiforminąs paprastą 
žinią apie įvykį, ir metraštinis, emocingesnis, pakilus, pateikiąs ir smulkių 
aprašymų, dažnai pasisemtų iš legendų ir padavimų. 

Dauguma XVII a. biografinių, kaip ir anksčiau hagiografinio pobūdžio, 
kūrinių buvo pagrįsti realiais herojų gyvenimo faktais, bet, kaip ir pirma, 
svarbiausias kriterijus atrenkant įvykius — jų reikšmingumas budizmo 
požiūriu. Herojų paveikslai, kaip ir anksčiau, — normatyviniai, kraštuti- 
nai idealizuoti. Kūrinių kompozicija dažniausiai atitinka herojų gyvenimo 
ir „darbų“ chronologiją 

XVII amžius — laikotarpis, kai suklestėjo oficialus susirašinėjimas ir 
susiformavo jo literatūrinis stilius. Ryškiausias reikalinio stiliaus atsto- 
vas — V Dalailama. Jis išleido daugelį įsakų, kreipimųsi, direktyvų ir laiš- 
kų Tibeto, Mongolijos ir Kinijos dvasinėms bei pasaulietinėms feodalinėms 


sferoms. Jo dėstymo stilius tikslus, raiškus, artimas vadinamajai „manda- 
gumo kalbai“, t. y. jame gausu tuo metu labai paplitusių pagarbių frazių. 

XVIII a. tibetiečių literatūra tebėra viduramžiška. Domėdamiesi žmo- 
gumi, autoriai ignoruoja jo vidinį pasaulį, jausmus ir išgyvenimus, santy- 
kius su gamta. Šios problemos iš dalies rūpi tautosakai, tačiau rašytinėje 


literatūroje dėmesys skiriamas tik „geriems“ ir „blogiems“ darbams, ku- 


rie žmogų artina prie „išsivadavimo iš kančių" arba nuo jo tolina. Visiš- 
kai akivaizdžiai idealizuojamas budistinis pasaulio supratimas ir „teisuo- 
liškas“ gyvenimo būdas, garantuojąs išsigelbėjimą. Nesikeičia ir literatū- 
ros žanrų santykis. 

XVIII a. istorinė literatūra nuosekliai tebesilaikė ankstesniųjų amžių 
tradicijų, pridurdama prie jų tezę, kad paskutinis ir aukščiausias valsty- 
bingumo vystymosi etapas Tibete — teokratinė Gelugpos sektos valdymo 
forma. | 

Kaip priešprieša oficialiajai, bažnytinei-pamokslinei, literatūrai, kuri 
vystėsi budistinio kanono pagrindu, neretai figūravo žodinė liaudies kū- 
ryba (epas, dainos, legendos, pasakos ir kt.), apimanti ir pasaulietinės ly- 
rikos elementus. 

XVIII a. pradžioje atsirado knyginė dainų peozija, ne tik veikiama liau- 
dies žodinės kūrybos, bet ir sudaranti pereinamąjį etapą tarp liaudies dai- 
nų ir literatūrinių eilėraščių. Ta poezija davė pradžią pasaulietinei lyrikai. 
Šios poezijos autorius — VI Dalailama, Canjan Džamcas. 

Canjan Džamco lyrika plito ne ksilografijomis (nepamirškime Gelug- 
pos cenzūros!), o rankraščiais. Įvairių rankraščių tekstai vienas nuo kito 
skiriasi labai nežymiai. Šios dainos — ša (šai) tipo. Didelė jų dalis susideda 
iš keturių eilučių po šešis skiemenis. Ne mažiau kaip pusė dainų rimuo- 
tos. Lyrikos kalba paprasta, santūri, bet išraiškinga, nors joje reta epitetų 
ir palyginimų. Maždaug trečdaliui Canjan Džamco eilėraščių būdinga tai, 
kad vartojami paralelizmai — žmogus dažnai priešpastaiomas gamtos pa- 
sauliui. 

Dainų turinį sudarė teisingas paprastų žmogaus jausmų, pergyvenimų 
(meilės, ištikimybės, neištikimybės) aprašymas, o tai tibetiečių literatūro- 
je buvo labai retas dalykas. Daugelio dainų lyrinis herojus — pats auto- 
rius, dažnai aprašantis, matyt, realius savo gyvenimo įvykius. 

Vi Dalailamos lyrika — pirmas jaudinančių žmogiškų temų įsiverži- 
mas į rašytinę Tibeto literatūrą. Ji buvo platinama rankraščiais, o daž- 
niausiai — žodžiu, tapdama aktyvia tautosakos dalimi. Daugelis tibetiečių 
dainų, užrašytų XX a., pasirodo esą Canjan Džamco dainų variantai. 

XVIII-XX a. tibetiečių literatūroje vyrauja scholastiniai kūriniai, ku- 
riuose be galo komentuojami nusistovėie požiūrici į Tibeto budizmo teo- 
riją, praktiką ir istoriją. Tik šeštame dešimtmety Lasoje buvo įrengta šiuo- 
laikinė spaustuvė, dideliais tiražais leidusi užrašytą žodinę liaudies kūry- 
bą, taip pat iš kinų kalbos išverstą politinę literatūrą. 

Tibetiečių literatūra turi didelį, bet dar labai menkai ištirtą tautosaki- 
nį palikimą. 


4, ŠOKIAI, TEATRAS, ŠVENTĖS, 
VAIZDUOZAMASIS MENAS IR ARCHITEKTŪRA 


Amžiams slenkant, tibetiečiai sukūrė savo teatrą. Nors jų teatrui aiš- 
kiai padarė įtaką indų drama ir kinų teatras, tačiau, sprendžiant pagal ži- 
nių nuotrupas, randamas šaltiniuose, jis išsivystė iš pantomimos ir daini- 
ninkų bei keliaujančių aktorių vaidinimų. „Glaudžiu ratu apstoti klausy- 
tojų, traukia senovinę pratisą dainą du gyvulių augintojai. Taip tikriausiai 
ją dainavo ir jų protėviai: atsiklaupę ant kelių ir suglaudę nuleistas gal- 
vas, kad girdėtų savo balsus, kaukiant smarkiam stepių vėjui“ [26, 132]. 
Dar neseniai per Naujųjų metų šventę žmonėms rodydavo savo meną nuos- 
tabusis akrobatas, leisdamasis virve nuo Potalos rūmų aukštybių. 

Po šalį vaikščiodavo grupės klajojančių dainininkų — manipų, kurie 
dainuodavo pasakojimo (istorijos) tekstą ir kartu rodydavo piešinius, ku- 
riuose buvo atvaizduotas vienas ar kitas pasakojimo epizodas. Štai kaip tat 
vyko dar prieš 74 metus. 1901 m. balandžio 10 d. G. Cybikovas užsirašė 
dienoraštyje: „Pastarosiomis dienomis turgaviečių aikštėse ir šalutinėse 
gatvėse pasirodė apie dešimt vyrų ir moterų, — matyt, žemesniųjų vienuo- 
lijos laipsnių, — pasakojančių religines poemas. Jie užpleikia ant namų 
sienų arba tvorų pieštus šventųjų ar budų paveiksius. Dažniausiai matyti 
žinomo IX a. budizmo skelbėjo Padmasambhavos ir garsiojo XI a. poeto 
ir asketo Milarepos atvaizdai. Jie yra drobės centre, palyginti didelių mat- 
menų, o aplink juos atvaizduotos įvairios scenos iš jų biogražijos. Priešais 
tuos paveikslus pastatomi aukų dubenėliai su miežiais arba ryžiais, o kar- 
tais ir visai tušti. Pasakotojas atsistoja šalia atvaizdo su geležine rodomą- 
ja lazdele rankoje ir giedamai pasakoja apie šventus darbus ar šiaipjau 
biografijos duomenis. Tibetiečiai... mėgsta jų pasiklausyti ir daugelis at- 
neša miltų — dzambos... o turtingesnieji — vietinių monetų... uolesnieji 
išsėdi priešais pasakotojus ištisas valandas, čiupinėdami rožančių karo- 
liukus ir sukdami rankinius maldos ritinėlius. Užėjus nakčiai ar subjurus 
orui, pasakotojai nuima atvaizdus, viską sudeda į nedidelę pailgą skrynią 


ir, užsivertę ją ant nugaros, eina į butą. Jie dažniausiai prastai apsirengę 
ir, matyt, yra keliaujantys pasakotojai, mintą tuo, ką kas duoda. Girdėjau, 
kad jie protarpiais aplanko įvairius centrinio Tibeto miestus ir miestelius“ 
[48, 219—220]. 

Aktorių grupės vaikščiojo po vienuolynus, turtingų žmonių namus, 
prekyvietes, dažniausiai vaidindami už pavalgymą, hadakus, pinigus, smul- 
kias aukas. Štai aktorių grupė, apsupta žiūrovų. Trys moterys ritmingai 
muša nedidelius plokščius būgnus, nga, ir traukia melodiją. Vyrai su kau- 
kėmis šoka. Priešais žiūrovus — elnias ir medžiotojas, pasiruošęs nukauti 
grobį; rodos, dar akimirka — ir zvimbianti strėlė įsmigs gyvuliui į kaklą. 
Bet štai pasirodo atsiskyrėlis ir poetas Milarepa, pasivertęs elgeta, ir iš- 
gelbsti elnią nuo pražūties. 

Dieviškieji dalykai neretai kaitaliojami siužetais, kur atvirai išjuokia- 
mas vienuolių gobšumas. Tai irgi spalvingai nupasakojo G. Cybikovas: 
„Kupina tiesos ir gyvenimiška man atrodo scena, kai prie (nematomo) li- 
gonio pakviečiamas vienas raudonkepuris lama, kuriam atliekant religinę 
apeigą, paaiškėja, kad jis tiki nenuoširdžiai ir tiksliai nesilaiko apeigų. 
Vos tik šeimininkai pasišalina, jis greitomis perskleidžia dar neskaitytus 
knygos lapus ir ima valgyti, Išgirdęs, kad ateina kas nors iš namiškių, 
nutaiso pamaldžią, orią miną, pradeda vėl garsiai skaityti maldas ir t. t. 
Galų gale, kai jam atneša avienos, jis prisivalgo, bet tuo nepasitenkina — 
šeimininkui išėjus, paima patiekalo likutį ir susideda į aukštą kepurę, 
kurią užsimauna ant galvos. Šeimininkas sužino apie vagystę ir lyg iš ne- 
tyčių numuša nuo galvos kepurę. Avienos gabalai nukrinta ant žemės. Su- 
sigėdęs lama pabėga“ [48, 336—337]. Pridursime, kad viešai pajuoktas rau- 
donkepuris lama buvo ne Gelugpos, o kažkurios kitos sektos atstovas. Var- 
gu ar tai reikia ir aiškinti. 

Žinomi trejopi tibetiečių teatriniai vaidinimai: čamai — pantomiminiai 
šokiai, čamai su dialogais ir šiuolaikiniai dramos kūriniai. 

Camas šokamas su kaukėmis. Ir nors tai ritualinis šokis, čamas — ne- 
abejotinas meno kūrinys, mizanscenos ir choreografijos šedevras. Šokio 
pa reglamentuoti iki smulkiausių detalių. Grupei vadovauja choreogra- 
fas — čamponas. Stovėdamas apskritimo centre, jis tvarko šokius, nuro- 

` dinėja lazda, papuošta kaspinais. Čamas — ne laisvas šokis. Čamo sceno- 
se paprastai pasakojama apie budizmo globėjų žygdarbius, atliktus tikė- 
jimo vardan. Todėl personažų pasirodymo eilė, jų pa ir gestai paprastai 
sužymėti autoriniame librete — čamjige. Čamų libretus rašė net tokie Ti- 
beto veikėjai, kaip guru Čovangas (1212—1273) ir V Dalailama. Šokėjai 
būdavo su kaukėmis ir brangiais kostiumais. Kaukės ir kostiumai kopijuo- 
"ta iš šventųjų ir dvasių-saugotojų atvaizdų religiniuose paveiksluose. Vi- 240 

sas čamas —,atgijęs šventasis paveikslas" [7, 100]. Šokėjas su kauke — 


me šiaip šokėjas, o atstovas mistinių jėgų, dievybės, kurią vaizduoja, kuri 
glūdi kaukėje, jame pačiame ir pasirodo žiūrovui. Žiūrovas — irgi ne pa- 
syvus. Jis liudininkas ir dalyvis apeigos, kuri padeda „ypatingu būdu mis- 
tiškai susijungti su tomis jėgomis ir per jas apylinkei suteikti džiaugsmą 
ir laimę“ [7, 99]. Tamsiai mėlynais rūbais su rožiniais antsiuvais, užsidė- 
jęs žalią jaučio kaukę su didžiuliais žaliais ragais, pasirodo mirties vieš- 
pats. Nugrimuoti kaip žmogaus skeletas, šokio sūkuryje skraido kapinių 
viešpačiai. Juos pakeičia „Baltasis senelis“— žemės viešpats, dovanojąs 
derlius, sergįs kaimenes. Jo žili plaukai, ilga žila barzda, nuo pečių krinta 
baltas rūbas, rankoje — balta lazda. Jis truputį įkaušęs, ir šokėjas komiš- 
kai pamėgdžioja išgėrusio senio judesius. Jis juokina žiūrovus, ir šie at- 
siliepia į neįmantrius jo išsišokimus: juk „Baltasis senelis" — gerovės skel- 
bėjas, jis paprasčiausiai džiaugiasi, kad jam pavaldžiame pasauly viskas 
gerai. Po „Baltojo senelio“ pasirodo būtinieji čamo personažai — šanakai; 
jie be kaukių, ryškiaspalviais drabužiais ir su juodomis skrybėlėmis. Jų 
pašėlęs šokis imituoja tikėjimą gynusio, piktąjį cenpą Lang Darmą nužu- 
džiusio vienuolio „žygdarbį“. Čame susimaišė budistai-tikėjimo saugoto- 
jai, istoriniai personažai, tapę šventais, ir „Baltasis senelis“, į čamą aki- 
vaizdžiai atėjęs dar iš ikibudistinės Tibeto istorijos glūdumos; čamas, ma- 
tyt, atsirado susijungus dviem pradams;: indų pantomimai, kuri buvo vai- 
dinama viduramžių Indijoje prie budistų vienuolynų pasauliečiams pa- 
mokyti, ir tibetiečių tautiniams šokiams, pavyzdžiui, žynių-užkeikėjų šo- 
kiams, kurie labai artimi šiaurės šamanų ir pirmykščių tautų burtininkų 
šokiams“ [7, 102]. 

Orkestras, grojęs vaidinant čamą, galėjo susidėti iš tokių instrumentų: 
būgnų, kai kada padarytų iš žmonių kaukolių, dūdos — neretai iš žmonių 
blauzdikaulių (visa tai — iš nusikaltėlių, savižudžių ir kt. lavonų), varpų 
ir nedidelio smuikelio — bivo, padaryto iš jako rago, aptraukto gyvatės 
oda, su ašutų stygomis. Tibetiečių fleita buvo gaminama iš bambuko, šiaip 
medžio arba molio. Tą neįmantrų instrumentų rinkinį papildė metaliniai 
Cimbolai. | 

“ Čamas su dialogais buvo perėjimas į dramą. Į kaukių pasaulį brovėsi 
personažai iš paprasto gyvenimo. Medžiotojas Dordžė su broliu, apsiren- 
gę Žvėrių kailiais, su lankais ir strėlėmis, vaikščiojo priešais žiūrovus ir 
kėlė juoką įvairiomis klounadomis, užuominomis ir atvirai pašiepdami 
vietinio gyvenimo trūkumus. Čia pasirodo atsiskyrėlis Milarepa, ir me- 
džiotojai atgailauja — nutraukia jiems patiems pragaištingą laukinių žvė- 
rių galabinimą. Bet svarbiausia Milarepos čame, labiausiai paplitusiame 


čame su dialogu,— kaip tik tai, ką Dordžė ir jo brolis papasakojo žiūrovui: 
jų juokai ir satyrinės pastabos vienuolių ir valdančiųjų adresu. 

Tikras tibetiečių spektaklis, atitinkąs mūsų, šiuolaikinę, sampratą, Ti- 
beto viduramžių drama su dialogu, muzika, dainavimu ir šokiu — sudėtin= 
gas reiškinys. Čia tibetiečių čamo tradicija persipynusi su viduramžių in- 
dų ir kinų teatro patirtimi. Teatro struktūra — indų kilmės: pjesės pra- 
džioie — palaiminimas, pasakotojas pristato aktorius ir kai kada žiūrovui 
paaiškina atskiras pjesės scenas, ypač tas, kurios lydimos dainavimo. O iš 
dainavimo manieros, gestų schemos, grimo, antraeilių personažų matyti 
kinų operos įtaka. 

Pjesės buvo kuo įvairiausio turinio: žinomų džatakų, pasakojimų apie 
Budos Šakjamunio gyvenimą per jo praėjusius atgimimus, inscenizavimai, 
epizodai iš tibetiečių religinių veikėjų gyvenimo, siužetai iš žinomų tibe- 
tiečių religinių veikėjų gyvenimo, siužetai iš žinomų tibetiečių literatūros 
kūrinių, pavyzdžiui, Songcen Gampo vedybos su Kinijos ir Nepalo prin- 
cesėmis, ministro Garo nutikimai iš „Mani Kabumo“— viduramžių apokri- 
finio kūrinio, kuriame gausu legendų. Pjesės tekstą paprastai sudarė 
pasakojimas, kaitaliojęsis su dialogais. Kūriniai galėjo būti skiriami ir ne- 
seniems Tibeto istorijos įvykiams. Toks buvo, pavyzdžiui, veikalas „„Bež- 
džionių ir paukščių istorija“, kuriame alegorine forma pasakota apie pau- 
kščių (tibetiečių) ir beždžionių (gurkų) karą — Tibeto karą su Nepalu 
XVIII a. pabaigoje. Prologas ir pasakojimas apie įvykius dažnai buvo ra- 
šomas proza, dialogai — eilėmis. Griežtai laikytis pjesės teksto nereika- 
lauta — aktoriai galėjo jį trumpinti ir improvizuoti, likdami pjesės temos 
ir veiksmo rėmuose. Pjesės dažnai buvo didžiai poetiški kūriniai. Toks 
buvo pasakojimas apie karalaitį Norsaną (vienos džatakos siužetu), pami- 
lusį ir vedusį dangaus fėją. Karalaičio giminės ją sutiko nepalankiai. Su- 
žinojusi, kad jie prieš nieką nesustos ir net pasiruošę ją nužudyti, dangiš- 
koji fėja palieka karalaičio pilį ir nuskrenda pas savo tėvą į dangiškuo- 
sius rūmus. Baisiai prislėgtas karalaitis leidžiasi ieškoti mylimosios. Apie 
jų nuotykius kelionėje, apie ištikimą sutuoktinių meilę ir pasakojama šioje 
pjesėje. Nugalėjęs visas kliūtis, karalaitis randa žmoną, ir jiedu grįžta į 
gimtinę. 

Buitinės psichologinės dramos pavyzdžiu laikoma pjesė „,„Nansa“. Joje 
„piešiama nesitenkinančios įprastiniais gyvenimo keliais moters sielos 
drama. Nansa negali sutikti su tuo, kad jos gyvenimas slinktų kasdieniš- 
kame šeimos rate. Tibetiškoji Nora palieka vyrą ir vaiką, ieško kažko pa- 
kilesnio ir šviesesnio“ [7,.105—106]. Įdomu, kad išeities iš savo dvasinės 
dramos Nansa neranda nėt budizme. | 

Tibetiečių teatras nežinojo nei scenos, nei dekoracijų. Tibetiečių pje- 
sę buvo galima suvaidinti visur, kad tik būtų aktorių ir kostiumų. Tiesa, 
kai kuriuose dideliuose vienuolynuose būta aikštelių, čamui ir šiaip teat- 
ro vaidinimams, greta — paviljonų orkestrui ir garbingiausiems pasaulie- 
tiniams bei bažnytiniams svečiams. Vaidinant turtingųjų namų kiemuose, 
viršum aktorių kartais būdavo ištempiamas tentas jiems apsaugoti nuo 
kalnų saulės ar bjauraus oro. Pirmas uždaras teatras Lasoje buvo pastaty- 
tas tik 1956 m. Spektakliai tibetiečių teatre galėjo tęstis ne tik kelias va- 
landas, bet su pertraukomis ir iki trijų dienų. | 

Tibetiškajame teatre nebuvo artisčių. Visas moteriškas roles atlik- 
davo vyrai, Tipiškiausi teatro personažai — karalius, brahmanas, medžio- 
tojas, atsiskyrėlis — naudojo standartinius grimus ir kostiumus, iš kurių 
žiūrovas juos tuoj ir pažindavo, Teatrinį kostiumą aktorius užsivilkdavo 
ant kasdieninių drabužių. Kariai vilkėdavo raudonos spalvos. drabužiais ir 
dabindavosi raudonomis kepurėmis, karaliai visada būdavo apsirengę gel- 
tonai, piktadariai — juodai. Prie didelių vienuolynų, didžiūnų namų ir da- 
lailamos rūmų buvo nuolatinės aktorių trupės, bet ne tiek profesinės, kiek, 
mūsų supratimu, — mėgėjiškos, nes susidėjo iš vienuolių ir bažnytinių bei 
pasaulietinių valdininkų. Aktoriai ir teatras Tibete turėjo ir savo dievy- 
bę-globėją, žilabarzdį senelį Thantoną. | 

„Galima manyti. — rašė B. Vladimircovas,— kad Tibeto draminiai vai- 
dinimai išsivystė iš šokio su dainavimu“ [7, 107). Turbūt čia kalbama apie 
dainas, šokius ir pasakojimus, kuriuos tyrinėtojai dabar sieja su „žmonių 
religija“ (mičhojumi); ji Tibete nuo senų laikų buvo priešpastatoma „die- 
vų religijai” (Ihačhojui), bonui ir budizmui. Mičhojus — tai klanų seniūnų 
bendro, žmogiško turinio, vaizdingos ir poetiškos pamokomos sentencijos, 
taip pat legendiniai pasakojimai apie tibetiečių protėvius. Kaip liudija 
XIV a. kronika, devyni pagrindiniai tų pasakojimų teiginiai pagal formą 
sudarė tarsi liūto kūną: jo dešinioji „koja“ — pasakojimas apie tai, kaip 
atsirado šis pasaulis, kairioji — kaip atsirado žmonės. Užpakalinė kūno 
dalis — pasakojimas apie žemės padalinimą, dešinioji „ranka“ — apie mo- 
narchų genealogiją, kairioji — apie pavaldinių genealogiją, „liūto gal- 
va" — pasakojimas apie šeimą, tėvą, motiną ir kt. 

Klanų seniūnai turėjo „motinų knygas“ — maigas, arba „protėvių kny- 
gas" — phamus, kur buvo išdėstyta klanų istorija ir pranašaujama jų atei- 
tis. Teisingai perskaityti legendas apie kilmę buvo religinis aktas, būtinas 
tvarkai palaikyti visuomenėje. Šią funkciją vykdė Idėjai — mįslių dainuo- 
tojai. Dainose buvo klausimai ir atsakymai, kuriuose pasakota apie pa- 
243 saulio, dievybių ir žmonių sutvėrimą. Dainuota choro, pasidalijusio į dvi 


puses, kurių viena klausė, o kita atsakinėjo. Tokį chorą dažnai sudarė dvi 
grupės: viena — berniukai (vaikinai), kita — mergaitės (merginos). Í 

Tokie Žaidimai su dainomis klausimų ir atsakymų forma dar ne per se- 
niausiai buvo vestuvinių apeigų ir naujametinių švenčių dalis. Jaunuoliai 
eidavo prie nuotakos namo, o merginos užsidarydavo ir jų neįsileisdavo, 
Merginos dainuodavo klausimus: 


Kas pagavo už ragų laukinį jaką? 
Kas nutvėrė už letenos tigrą? 

Kas pasėmė virve vandens? 

Kas pastatė iš smėlio namą? 


Vaikinų choras joms atsakydavo irgi daina: 


ILaukinį jaką pagavo už ragų Magčen Rampa, 
Tigrą nutvėrė už letenos Saja Pečas, 

Vandens virve pasėmė Jakša Lhonthogas, 
Namą iš smėlio pastatė paukštis Karakugtis, 


„Kokios yra trys šalys?" — klausia merginos. „Dievų šalis — Tušita, žmo- 
nių šalis — Džambudvipa, nagų šalis — Apavatapta"“,— atsako jaunuoliai 
vaidinimus, matyt, ir sudarė tradiciją, kuri siejosi su tibetiečių teatro at- 
siradimu. . 

Taigi jau pats mičhojus jaunajai kartai teikė legendinių, pusiau legen- 
dinių ir tikrų Žinių apie aplinkinį pasaulį ir garantavo jai nepertraukiamą 
saitą su protėviais bei klano praeitimi. 

Tautiniai žaidimai, šokiai, teatro vaidinimai buvo susiję su šventėmis, 
Bendras nedarbo dienų skaičius Tibete siekė 60 per metus. Tačiau dauge- 
ly vietų jų būta daug mažiau, pavyzdžiui, Sakjoje — tik 14 [57, 274]. Iki 
šiol nežinoma, koks buvo švenčių ciklas senovės Tibete. Visos šventės Ti- 
bete po XVI a.— Gelugpos sektos šventės. Svarbiausios buvo Conhavos 
įvestas „Didysis meldimasis“— monlamas naujametiniam Tibeto atsiver- 
timui į budizmą paminėti, Budos Šakjamunio gimimo ir mirties sukaktys — 
pagal mėnulio kalendorių ketvirtojo mėnesio 8 ir 15 diena, Padmasamb- 
havos gimtadienis — septintojo mėnesio 10 diena, Budos sugrįžimas iš 
dievų pasaulio — devintojo mėnesio 22 diena, Conhavos mirties sukak- 
tis — dešimtojo mėnesio 25 diena. 

Naujųjų metų pradžia Tibete įvairiose epochose būdavo skirtingu lai- 

ku. Dabartinę pradžią, kuri dažniausiai būna vasario mėnėsį ir sutampa 

su kinų, įvedė mongolai. Senoviniai Naujieji metai iki šiol tebešvenčiami 
Ladake, Sikime ir esti žiemos saulėgrąžos laikotarpiu, dešimtojo mėnesio 
pabaigoje — vienuoliktojo pradžioje pagal mėnulio kalendorių. Senovėje 
naujieji metai prasidėdavo taip: du mėnesiai po derliaus nuėmimo, šešios 
savaitės po to, kai būdavo paruošta žiemai jakų ir avių mėsa [87, 179]. Ti- 
betiečių mėnulio kalendorių sudarė 12 mėnesių po 30 dienų. Jis nesutapo 
su tikraisiais mėnulio metais (354 dienos) ir nesutampa su europiniu ka- 
lendoriumi, Kas treji metai buvo pridedamas papildomas mėnuo ir kas- 
kart, stengiantis apvalų dienų skaičių metuose „įderinti“ į atskirus mėne- 
sius, numetamos „nelaimingos“ dienos — čadai, sakykime, taip: 1, 2, ča- 
das, 4, 5, 6 ir t. t, arba kai kurios dienos padvigubinamos, pavyzdžiui, 
taip: 1, 2, 3, 3, 4, 5, 6 ir t. t. Todėl labai sunku tibetiečių kalendorių paly- 
ginti su saulės arba mėnulio kalendoriumi. Kiekvienų metų gale astrolo- 
gai — cipai sudarydavo naują kalendorių, kaip tik pašalindami „nelaimin- 
gas" dienas, sudvejindami kai kurias kitas ir kas treji metai įvesdami 
papildomą mėnesį. Kol astrologai nepaskelbdavo kitų metų kalendoriaus, 
tibetiečiai neturėdavo jokio supratimo, pagal kokį kalendorių toliau gy- 
vens. Po metų su papildomu mėnesiu naujieji metai prasidėdavo maždaug 
kovo mėnesį. 

Mėnesiai Tibete pavadinimų neturėjo, o buvo skaičiuojami iš eilės. Sa- 
vaitėje buvo septynios dienos, vadinamos pagal saulę (sanjima — sekma- 
dienis), mėnulį (sadava — pirmadienis) ir penkias matomas planetas: Mar- 
są (samikmar — antradienis), Merkurijų -(salhakpa — trečiadienis), Jupi- 
terį (saphurbu — ketvirtadienis), Venerą (sapasang — penktadienis) ir Sa- 
turną (sapenpa — šeštadienis). Čia akivaizdi Vakarų įtaka. 

Pagal liaudies laiko sampratas para dalijosi į dienos metą — njimą ir 
nakties metą — ceną, gongmą, o paskui atitinkamai — į dešimt dalių: pir- 
moji gaidgystė — čake tangpo, antroji gaidgystė — čake njipa, priešauš- 
ris — torang, saulėtekis — cešar, ankstus rytas — šoke, vėlus rytas — ca- 
ting, vidudienis — njingung, popietis — gongta, prieblanda — sarin, vidu- 
naktis — mamče [22, 126]. Tibetiečiai, piemenys ir žemdirbiai, keldavosi 
anksti, prieš patekant saulei, o guldavosi sutemus. Vienuolynuose didysis 
trimitas — dunčenas kviesdavo vienuolius kalbėti rytmetinės maldos irgi“ 
trečią valandą ryto Europos laiku, ọ kas norėdavo dar pamiegoti ir nepa- 
sirodydavo, būdavo nubaudžiamas. 

Metų laikas senovės Tibete buvo skaičiuojamas pagal 12-metį gyvuli- 
nį ciklą, žinomą Centrinėje Azijoje labai seniai, nuo žilos senovės. Metai 
buvo vadinami pagal dvylika gyvūnų: pelę, jautį, tigrą, kiškį, drakoną, 
gyvatę, arklį, avį, beždžionę, vištą, šunį, kiaulę. Toks datavimas buvo ne- 
tobulas todėl, kad, net žinant šimtmetį, buvo sunku nustatyti, kuriais me- . 


tais gimė tas ar kitas žmogus arba šiaip kas nors įvyko. Nuo 1027 m. Tibe- 


te įvestas iš Kinijos perimtas datavimo būdas pagal 60-metį ciklą (rab- 
džūną). Čia data buvo nustatoma gyvulinį ciklą derinant su penkiais pag- 


rindiniais elementais — ugnimi, žeme, geležimi, vandeniu ir medžiu, — 
sudvejintais padalijus į vyriškus (pho) ir moteriškus (mo). Buvo sudaryti 
60 metų ciklai, kuriuose kiekvieni metai turėjo dvigubą pavadinimą, pa- 
vyzdžiui, — ugnies-kiškio metai (1027, 1087, 1147 ir t. t.), todėl, esant pa- 
pildomos informacijos, buvo galima gana tiksliai nustatyti vieno ar kito 
įvykio datą. 

Istorinėse kronikose — budizmo istorijose — datos dažnai buvo nuro- 
domos atskaičiuojant, kiek metų praėjo nuo Budos Šakjamunio nirvanos 
(mirties) dienos. Dėl Šakjamunio mirties datos įvairios Tibeto sektos lai- 
kėsi įvairių požiūrių. 

Pati didžiausia šventė Tibete buvo Naujieji metai. Prieš tai, jei netoli 
buvo šiltų versmių, žmonės maudėsi, skalbė upėse drabužius ir tuo laiku 
paprastai apsikirpdavo. Likti visus metus su nekirptais plaukais laikyta 
blogu ženklu. Buvo tvarkomi namai. 29-ąją dieną šiukšlės buvo išmėto- 
mos į tris puses — tai simbolizavo namo apvalymą nuo nelaimių. 

Per gatvių karnavalus žmonės šoko, dainavo „žmonių religijos“— 
mičhojaus dainas, kuriose buvo, pasakojama apie pasaulio sutvėrimą. Mi- 
nėtieji akrobatai pašėlusiu greičiu leisdavosi nuo Potalos rūmų aukštybių 
lynu, persimesdami su žiūrovų minia kupletais. Būdavo atliekami jako ir 
medžiotojo šokiai, senųjų metų kovos su naujaisiais pantomima, vaidina- 
mos scenos, kaip gyva grumiasi su negyva, sena su nauja. Tyrinėtojai vi- 
sada pažymi, kad tibetiečių naujametiniame karnavale esama „labai se- 
novinės kilmės, grynai tibetietiškų, nebudistinių elementų“ [87, 184], taip 
pat vakarietiškos kilmės žaidimų ir apeigų. Tokios, pavyzdžiui, buvo ti- 
betiečių rengiamos bėgimo lenktynės, kuriose dalyvaudavo nuogi ber- 
niukai, akstinami perpilant šaltu vandeniu, — naujametinės šventės pap- 
rotys, žinomas Irane. Iraniškos kilmės ir liūto šokis. Be to, iš ledo ir sniego 
buvo daromi liūto atvaizdai. Liūtas Tibete virto net tautine emblema, vė- 
liau jo atvaizdas atsirado Tibeto banknotuose ir dalailamos devizuose. 
Liūtas buvo laikomas krašto gerovės laidu. 

Naujuosius metus Lasa sutikdavo šventiškai pasipuošusi. Šeimų alto- 
rėliuose būdavo dedamos aukos — figūrėlės iš sviesto. Naktį ant namų ir 
vienuolynų stogų sužibėdavo šimtų šimtai sviestinių lempelių. ,„Prašvitus 
pradedama pažįstamiems ir kaimynams nešioti tam skirtu ąsočiu miežinį 
alų, o lėkšte — dzambą, iš kurios padaromas smailus kaupelis ir į jį pri- 
kaišiojama žolių stiebelių bei sviestinių gėlyčių. Tie miltai su papuošimais 
vadinami čimaru — miltais ir sviestu. Namo, į kurį atnešamas čimaras, 

šeimininkai turi iš pradžių paimti žiupsnelį miltų ir mesti į viršų, lyg au- 
alumi. Tą dieną atėję svečiai irgi vaišinami čimaru ir alumi, Visą dieną 
vyksta garbinimai Džu šventyklose“ [39, 246]. 

Merginos susimesdavo į šokėjų grupes, kurios eidavo į turtingų gy- 
ventojų namus, šokdavo ir dainuodavo už pavaišinimą, dovanas ir pini- 
gus. Per iškilmes vykdavo jotynės, jas pradėdavo raitelis baltais rūbais, 
ant balto žirgo, simboliškai palinkėdamas sėkmės visiems jotynių daly- 
viams. 10—15 metų berniukai rungtyniaudavo tolimų distancijų jojime 
be balnų, suaugę vyrai — jotynėse ir šaudyme iš lanko nuo žirgo į taiki- 
nius. Nugalėtojams būdavo įteikiami prizai. 

Pirmas tris naujųjų metų dienas būdavo uždarytos visos parduotuvės. 
Dalailama Potalos rūmuose suruošdavo priėmimą valdininkams. Dvylika 
berniukų su baltais tiurbanais ir margais šilkiniais rūbais, su priraišiotais 
prie kojų žvangučiais ir kovos kirviais rankose, dundant būgnams, pašok- 
davo karingą šokį [28, 126]. 

Naujametinės iškilmės baigdavosi stambiausia religine švente — di- 
džiuoju monlamu: „geriausių laimės linkėjimų“ švente ir kariuomenės 
paradu. Pirmoji mėnulio jaunatis po Naujųjų metų būdavo pažymima iš- 
varant iš Lasos blogį „atpirkimo ožio“ pavidalu ir šokiais su kaukėmis. 
Pirmąkart „blogis“ būdavo išvaromas dar senais metais, naujųjų išvaka- 
Tėse. į 
Nurodysime ir derliaus prinokimo šventę, įvykstančią septinto mėne+ 

sio 15-ąją dieną. „Septintojo mėnulio 15-ąją dieną siunčiamas vienas te- 
bas, arba depas (valdininkas, žemės ūkio darbų inspektorius) apžiūrėti že- 
mės ūkio. Lydimas kaimų seniūnų su lankais, strėlėmis ir vėliavomis, jis 
apeina užmiesčio žemes, patikrina javus laukuose, pašaudo iš lanko ir, 
gerdamas čaną, pasveikina sulaukus gero derliaus. Po to valstiečiai pra- 
deda pjūtį" [28, 132]. 

Per ketvirto mėnesio (paprastai gegužės) šventes, susijusias su Budos 
gimimo diena, viena nuodėmė, padaryta tuo laiku, būdavo prilyginama 
šimtui tūkstančių nuodėmių, o vienas religinis nuopelnas — šimtui tūks- 
tančių nuopelnų. Todėl tom dienom tibetiečiai pirkdavo skersti numaty- 
tus gyvulius ir išleisdavo į laisvę, taip pat išleisdavo į upes žuvytes, ku+ 
rios būdavo tam tyčia pardavinėjamos, pasninkaudavo, maitindamiesi tik 
daržovėmis. 

Conhavos mirties sukaktis, esanti gruodžio mėnesį, buvo laikoma žie- 
mos pradžia. Tą dieną tibetiečiai vieni kitus vaišindavo sriuba su mėsa 

sviestines lempas. Tom pat dienom būdavo dažomos tvoros ir išorinės na- 
mų sienos. 

Laisvalaikiu tibetiečiai mėgdavo lošti „tigro užvarymą“, primenantį 
šaškes. Vaikai lakindavo popierinį, be ilgos uodegos aitvarą, tibetiečių 
vadinamą vanagu arba sakalu. Savotiškas buvo lošimas mediniu rutuliu- 
ku. „Lošiama svaidant į viršų medinį rutuliuką ir gaudant jį kakta; ji ap- 


juosiama odiniu lankeliu, kuriame padarytas lizdas rutuliui įkristi. Vie- 


nas vienuolis išmeta rutuliuką, o kitas — po krintančiu rutuliuku atkiša 
kaktą“ [30, 389]. 

Ypatingą vietą tibetiečių tautos dvasiniame gyvenime, jos kultūroje 
turėjo Gesero epas. Epas susideda iš eilėraščių pakaitomis su proza. Pag- 
rindinę epo dalį sudaro eiliuotinis tekstas, o įvadas — trumpi prozos pa- 
sakojimai. Prozos dalys skaityta monotoniškai, giedamu baisu. Tibete bu- 
vo dvi įžymios Geseriados atlikėjų mokyklos — Kame ir Chore. Epas di- 
džiulis, jame yra 25 skyriai, t. y. 10 tūkst. puslapių rankraštinio teksto po 
10—12 eilučių puslapyje. Kol kas tiksliai nenustatyta nei Geseriados au- 
torystė, nei jos pasirodymo data. Vieni (R. A, Steinas) mano, kad Geseria- 
dos pagrindą galbūt sudaro dalykai, vykę rytų Tibete XIV a. pabaigoje 
ir XV a. pradžioje. Kiti (C. Damdinsurenas) Gesero epo herojujė mato ti- 
betiečių vadą Dziuesylą, XI a. įkūrusį tibetiečių valstybę Kukunoro ežero 
rajone. Pasak R. A. Steino, žinomo Geseriados tyrinėtojo, šis epas — savo- 
tiškas ansamblis, kuris skiriasi nuo visos kitos tibetiečių literatūros, vien- 
tisas darbas, vieno autoriaus ar kompiliatoriaus kūrinys. Pirmykštis epo 
įvykių ciklas lokalizuojamas Kamo šiaurėje ir Amde. Lingo šalis, Gesero 
tėviškė, tikrai egzistavo XIV a. pabaigoje, o gal ir anksčiau. Tos srities 
valdovai iki mūsų dienų tebelaikė save Gesero įbrolio ainiais. Epe skiria- 
mi dù ciklai: legendų apie Lingo srities ir jos diduomenės kilmę ciklas, ir 
čia pažymėtina, kad epo vyriausiojo herojaus vardas ir tam tikri magiški 


jo atributai minimi Lano klano genealogijoje, kuri buvo suredaguota apie 


4400 m., bet apėmė ir senesnę medžiagą. 

Tačiau paties herojaus vardas ir centrinė epo tema paimti iš kito, se- 
nesnio ir iki šiol nelokalizuoto epinio ciklo, kurio težinomi fragmentai. Šis 
ciklas yra kilęs kaip tik iš XI a. ir jau atsispindėjęs Milarepos dainose. Tai 
atbalsiai senos budistinės koncepcijos apie keturis dangaus sūnus, arba 


monarchus, arba keturių didžiųjų Azijos žemyno šalių — Kinijos, Indijos, 


Irano ir „Šiaurės genčių“ — atstovus. Geseras čia — Phromo (Bizantijos) 
valdovas, ir itin galimas dalykas, kad Gesero vardas susijęs su romėniš- 
kuoju „cezario“ titulu. Kaip šis vardas pateko į Kamą ir įsiliejo į vietos 
epinį ciklą, kol kas nesuprantama, Lingo srities pavadinimas — tai Dzam- 
lingo, Džambudvipos — Visatos, santrumpa, ir epo herojus yra jos monar- 

chas. Epo siužetas labai paprastas — viskas žmonėms klojosi žemėje blo- 
gai, nes nebuvo kas vadovauja. Žmonės paprašo dangaus dievybę atsiųsti 
į žemę vieną savo sūnų, ir jie buvo išklausyti. Herojaus tėvas — dangaus 
dievybė, o motina — šventasis kalnas, žemės ir požeminio pasaulio dievy- 
bė. Visa tai atitinka Tibeto legendas apie tibetiečių tautos, Tibeto cenpų 
ir įvairių klanų kilmę. Jaunystėje herojus vadinamas Džorumi. Už išdy- 
kystę motina jį išvaro, ir jis, kaip daugelio pasakų ir legendų herojus, lei- 
džiasi klajoti. Likimu ir visais išmėginimais su juo dalijasi žirgas. Žirgo 
dėka 13—15 metų Džorus laimi jojimo lenktynes, pagal kurių sąlygas nu- 
galėtojas tampa krašto valdovu. Tapęs valdovu, Džorus pasivadina Gese- 
ru, ima tituluotis Didžiuoju Visatos Liūtu, užsideda šalmą, apsiginkluoja, 
ir prasideda antroji epo dalis, kurioje herojus atlieka savo žygdarbius — 
nugali demonus ir visose keturiose pasaulio dalyse esančias šalis [87, 
240—241]. 

Prieš pateikdamas epą, dainininkas apsivalydavo malda, po to papras- 
tai, dainuodamas kurio nors epo personažo aprašymą, sužadindavo savy 
jo paveikslą, bet ne paties Gesero, nes Geseras gyvenimo pabaigoje tapo 
buda, pasinėrė į nirvaną, ir jo nebuvo galima iššaukti, kad įsikūnytų me- 
diume-dainininke. Iššaukti herojų, kad įeitų į mediumą, arba iššaukti ir 
atkurti priešais save jo paveikslą — svarbus tibetiečių meno momentas, 
ir apie jį dera keletą žodžių pasakyti. Epo dainuotojui, menininkui, pra- 
našautojui-mediumui patekus į transą, jo Žmogiškasis „aš“ tarytum išdyla, 
ir kūnas tėra atrama dievybei arba herojui, kuris ir byloja jo lūpomis. 

Tibetiečių panteono šventosios būtybės — tik dvasios kūriniai, kurie 
reiškiasi individualizuotomis formomis. Jas galima iššaukti, sukurti tikė- 
jimo polėkiu arba meditacijos jėga, nors tai sunku — reikia ilgai treniruo- 
tis. Vaidinimas suskirstomas etapais. Iš pradžių dvasinės veiklos eigoje 
"Teikia staiga iššaukti dievybę su visais jos atributais. Šiuo tikslu dievybę 
turi sukurti „pačiame savy“, įsivaizduoti, kad esi dievybė; paskui dievybę 
turi sukurti arba suprojektuoti „priešais save“, įsivaizdavęs, kad pasau- 
"lis — jos rūmai, ir pagaliau trečias etapas —,,sukūrimas inde“, kai medi- 
tantas dievybe naudojasi, kad jam suteiktų jėgą, kurią jis paskui gali pa- 
naudoti savo tikslams. Dievybei toks perėjimas iš noumeno (t. y. „daikto 
savyje“) būsenos į fenomeno būseną taipgi pageidautinas, nes tik tokioje 
būsenoje ji gali pildyti savo įsipareigojimą — padėti išsigelbėti kitoms 
būtybėms. Perėjimas vyksta „Konstruojant“ dievybę su visais jos atribu- 
"tais. Svarbu pabrėžti, kad čia „konstruojama“ atmintinai vardijant atitin- 
kamos dievybės ikonografiją (abhisamają). Šis aktas — pagrindas ir me- 
"ditacijai, ir dievybės įkūnijimui tapyboje bei skulptūroje. Tuo metu, ti- 

suprantame šį žodį. Ikonografijoje dievybės atkūrimas „priešais save" sų 
visais jos atributais — procesas, reikalavęs nepaprasto susikaupimo. Die- 
vybė kuriama kaip asmuo, nepriklausąs nuo dailininko ir meditanto. Dai- 
lininkas ir meditantas jai atnašavo ir prašė ją palaiminimo; jis meldė die- 
vybę jam pasitarnauti, jei apeigos tikslas buvo, pavyzdžiui, sukelti lietų 
arba kas nors panašaus. Pasibaigus apeigai, meditacija sustoja, regėjimas 
dingsta. Dievybės dingimas traktuojamas kaip savyje sukurtos dievybės 
„nuslūgimas“ ir savęs iš jos „ištraukimas“ [87, 150—153]. Kartu su šia 
procedūra paprastai būdavo praktikuojama joga. 

Tibetiečių šventųjų paveikslai arba skulptūros laikyta šventais dėl to, 
kad buvo kuriami pagal dievybės paveikslą ir padedant šiai dievybei, ku- 
rią dailininkas priešais save „regėjo“ ir savy jautė. 

Vieną tibetiečių dailininko kūrybinės veiklos aspektų D. Tučis (Giu- 
seppe Tucci) taip apibūdina: „Dailė — ne kūryba, kuria menininkas išreiš- 
kia savo asmenybę, bet reprodukavimas anksčiau buvusių paradigmų, ku- 
rias jis randa jau aprašytas ir kuriomis vadovaujasi, stengdamasis, kad jos 
tviskėtų jo prote kaip akinantys tikri Žaibai. Jo sugebėjimas atgaminti 
tuos regėjimus ir tikslumas, kuriuo jis atvaizduoja jų detales, ir yra visas 
jo nuopelnas“ [90, 290]. 


Kurti šventųjų paveikslus bei skulptūras ir visus kulto dalykus buvo 


vienuolių privilegija. Tibetiški žodžiai „tapyba" (Ihabrima) ir „skulptūra“ 
(Ihabzoba) reiškė „dievybių piešimas“ ir „dievybių dirbimas“. Jau pats 
anksčiau aprašytasis kūrinio principas, rodės, darė neįmanomą dailininko 
autorystę — dailininkas ne kūrė, o tik fiksavo. Šventojo paveikslo pieši- 
mas kiekvienąkart buvo dievybės iššaukimo aktas, ir dailininkas piešė 
„realų“ dievybės paveikslą, veikė jos diktuojamas. Todėl tibetiečiai vidur- 
' amžių dailininkai, didžiam mūsų apgailestavimui, nelaikė savęs individua- 
liais kūrėjais ir niekur nepasirašė po savo kūriniais. Tik keletas vardų iš- 
liko XV a. freskose, ir tai vien todėl, kad tie žmonės buvo žinomi ne tik 
kaip dailininkai. Per visą Tibeto istoriją tibetiečių metraščiai ir šiaip raš- 
tai nepamini nė vieno garsaus tapytojo ar skulptoriaus. Apie kai kuriuos 
žinomus Tibeto religinius veikėjus — Phagmodupą (XII a.) ir Karmapos 
sektos X hierarchą (1604—1674) — tiktai pasakyta, kad jie buvo geri dai- 
lininkai, 

Tibetiečių dailininkas daugeliu atžvilgių neturėjo laisvo pasirinkimo 
teisės, nes vaizdavimas buvo religinis aktas — dievybės atkūrimas minty- 
se, giminingas meditacijos procesui; prieš tapydamas dailininkas, kaip ir 
dainuotojas-pasakotojas, meditacijos aktu savo vaizduotėje atkurdavo 
dievybės paveikslą ir tik paskui jį tapydavo. Pagal šį „modelį“, laikyda- 
masis to, kas nustatyta ritualu, — juk įvairių dievybių nuspalvinimą, ges- 

tus, atributus griežtai reglamentavo tekstai, — ir dirbo viduramžių tibetie- 
tis dailininkas, kaip ir šventųjų atvaizdų tapytojas. Šventasis atvaizdas 
buvo „reali“ dievybė; yra žinoma, kad Karmapos sektos VIII hierarchas 
pateikdavo klausimų Mandžušrio freskai ir gaudavo iš jos atsakymų, kū- 
Tie jam būdavo lyg apreiškimas [90, 243]. 

Tačiau ne visi tibetiškieji dievybių paveikslai ir skulptūros kaip du 
vandens lašai vienas į kitą panašūs. Pats viduramžių tibetiečių dailininkų 
kūrybos principas pripažino kūrėjo individualybę, nes meditacijos aktas 
buvo individualus, dievybės „regėjimu“ negalėjai pasidalinti su kaimynu, 
kaip dzamba ir sviestu; dievybę vizijose tokią matė tik tas dailininkas, ir 
jem vienam tam tikrame konkrečiame regėjime ji, rodėsi, taip ir „vertė“ 
save vaizduoti taip, o ne kitaip, nors ir laikantis traktato-reglamento. Tie 
procesai, mūsų akimis, „teoriškai“ ir paaiškina, kodėl tas pats siužetas įsi- 
kūnijęs daugeliu variantų. Meditacinis atkūrimas iš esmės — daugialypis, 
todėl dailininkas tos pačios dievybės atvaizdą tapė nevienodai net tuose 
pačiuose savo kūrybos etapuose. 

Dievybės „realumui“ pabrėžti įvairiai gudrauta, aiškinant vaizduoja- 
mąjį objektą. Ateities laikų Buda, Maitrėja, sprendžiant iš aprašymų, tu- 
rėjo būti 80 pėdų ūgio. Ir jo statula, pavyzdžiui, Lhabrango vienuolyne, 
vadinta „aštuoniasdešimtpėde“, nors tokio dydžio ji ir nebuvo. „Norint 
pateisinti mažesnių matmenų statulą, būdavo sakoma, kad tai Maitrėja, 
tokio ir tokio, dažnai vaikiško, amžiaus, 8 ar 12 metų“ [48, 42]. 

Tibetiečių menas glaudžiai susijęs su -senovės Indijos tradicijomis. 
„Daugelis budistinio panteono tipų Tibete yra kilę iš Gandharos origina- 
jų" [77, 7]. | 

Tibetiečių grožio koncepcijos formavosi veikiamos Nepalo vaizduoja- 
mojo meno, žinojusio Adžantos freskų tradicijas. Ankstyvame periode ti- 
betiečių tapybai darė įtaką tradicijos, plintančios iš Chotano, ypač po to, 
kai musulmonai ėmė persekioti ir sklaidyti budistines bendruomenes Rytų 
Turkestane, o dalis Chotano budistų — ieškoti prieglobsčio Tibeto vienuo- 
lynuose. XVII—XVIII a. tibetiečių tapybą veikė kinų dailė. 

Įvairių stilių įtaka reiškėsi, veidų, drabužių, aksesuarų ir užpakalinio 
plano peizažo traktavimu. Sinkretizmas, arba įvairių stilių jungimas vie- 
name šventajame paveiksle, tibetiečių dailininkams niekad nežadino pro- 
testo jausmo. Įvairiuosė tibetiečių tapybos vystymosi etapuose galėjo vy- 
rauti viena ar kita įtaka: senovėje — indų, vėliau — kinų, ir, joms vei- 
kiant, susiformavo vieningas tibetiškasis stilius, kurį pripažino visi tyri- 
nėtojai. 

Dažniausiai skiriamos dvi tibetiečių tapybos mokyklos: pietvakarių, 
kurios centras buvo Šigacė ir Nartanas (tos mokyklos šventuosiuose pa- 


veiksluose vyravo indų-nepaliečių tapybos bruožai), ir šiaurės rytų, su 
centru Dergėje (jos religiniuose paveiksluose labiau juntama kinų įtaka). 

Kaip buvo tapomas religinis paveikslas Tibete — šalyje, kur tapyba 
visų pirma buvo bažnytinė? „Dailininkas, paprastai lama, daugiau ar ma- 
žiau nusimanąs šventuosiuose raštuose, dirbdamas nuolat meldžiasi, Iš nu- 
rodymų dailininkams Kandžūroje sužinome, kad jis turi būti be nuodė- 
mių, dorybingas, kuklaus elgesio, mokėti šventuosius tekstus. Šventą 
paveikslą galima nutapyti tik švarioje vietoje, todėl dailininko „studija“ 
visada palyginti švari. Pats dailininkas sėdi ant grindų, laikydamas ant 
kelių paveikslą. Aplink jį susėdę mokiniai, kurie ruošia dažus ir stengiasi 
patenkinti įvairius mokytojo poreikius. Labiausiai išmanantis dailę moki- 


nys kartais padeda mokytojui, išdažydamas meistro nupieštų figūrų kon- 


tūrus. 

Paveikslai Tibete paprastai piešiami plonose drobėse, užtemptose ant 
rėmelių. Drobė padengiama plonu klijų ir kreidos mišinio sluoksniu, kuris 
po to kruopščiai nugludinamas lygiu kriauklės paviršiumi. Baigus tą dar- 
bą, raudonu ar juodu tušu piešiami figūrų kontūrai. 

Dirbama labai lėtai, prieš pradedant dažyti, turi būti išpieštos net smul+ 
kiausios ornamento detalės. Suklysti kūno matmenyse, kurie nurodyti ati- 
tinkamose instrukcijose,— didelė nuodėmė. Prie dailininko kai kada būna 
ir kitas lama, kurio uždavinys, jam dirbant,— garsiai kalbėti maldas. Re- 
liginė atmosfera, supanti kuriamą paveikslą, būna kupina tokios įtampos, 
kad budos ar bodhisatvos veidą stengiamasi piešti tik tam tikromis, palan- 
kiomis dienomis. Visame Tibete šventom laikomos kiekvieno mėnesio 15 
ir 30 diena, ir dailininkas veido bruožus paprastai piešia 15-ają, o spalvina 
30-ąją dieną. 

Nupiešęs dailininkas pradeda spalvinti"“ [77, 18—19]. 

Kai kada būsimo šventojo paveikslo kontūrai spausdinta ksilografiniu 
būdu nuo traiareto, o vėliau Dergėje — ir nuo metalinių lentų. 

Dirbdamas dailininkas vadovavosi ikonometriniais traktatais, kur bū- 
davo tiksliai nurodytos išlaikytinos dievybių kūnų proporcijos, o matme- 
nys duodami tokie, kaip nykščio galinio pirštakaulio ilgis, smiliaus ilgis, 
kumščio plotis ties vidurinių pirštakaulių pamatu ir t. t. Štai ištrauka iš 
škonometrinių instrukcijų, kuriomis naudojosi tibetiečių dailininkai: „Tai- 
syklės, kaip piešti veido linijas. Veido ribose atitolti nuo centrinės verti- 
kalės į dešinę ir kairę per šešis pirštus ir išvesti 12 pirštų ilgio vertikales. 
Atitolus nuo čia per du pirštus, išvesti dar tokias pat vertikales. Pirmosios 
linijos rodo skruostų plotį, antrosios — ausų. 

Pagal smakro horizontalę, nutolę nuo centro vertikalės per du pirštus 
ir nuo tos vietos išvedę linijas iki taško, kuriame centro vertikalė susiker- 

ta su plaukų krašto horizontale, nustatome vidinių antakių galų, vidinių 
akių kraštų, nosies pločio, burnos kampų ir smakro pločio matą“ [9, 250]. 

Žinoma, „geometrinės formos ir jų išvestinės dailininko dispozicijon 
patenka jau kaip kultūros padarinys“ [21, 33]. Vis dėlto kanonas ir regla- 
mentacija niekad nekliudė suteikti dievybės veidui tautinių bruožų, o dau- 
geliui antgamtinės būtybės atributų — panašumo į tuos daiktus ir daly- 
kus, tarp kurių dailininkas gyveno, nes, berods, banali tiesa, kad visa, kas 
sukurta net karščiausios vaizduotės, galima išskaidyti į visiškai realius, 
gyvenime egzistuojančius elementus. 

Tibeto dailė dekoratyvinė. Tibetietis nepraktikuoja antrinių spalvinių 
tonų, visų pirma naudoja pagrindinius — raudoną, žalią, geltoną. Dažniau- 
siai vartota mineraliniai, rečiau — augalinės kilmės dažai. Geltoni dažai 
buvo gaminami iš arseno, žali — iš sulfato, raudoni — iš karmino ir mėly- 
ni — iš lazurito arba indigo. 

Dailininkas nerinko spalvų. Jas irgi buvo griežtai nustačiusi teologi- 
ija. Budos ir bodhisatvos — visi nuo pat pradžių auksiniai. Vienoje sutroje 
apie Amitabhą pasakyta: „Kūnas, kuriuo jis pasirodo, visada gryno aukso 
spalvos“ [90, 289]. Auksas — ne tik tyrumo, bet ir tikėjimo simbolis. 

Patys bendriausi tibetiečių religinio paveikslo bruožai tokie, Dieviško- 
sios būtybės galvą paprastai supa dvispalvis nimbas, jo vidinis kraštas 
tamsus, dažniausiai mėlynas, pervertas auksinių spindulių, išorinis — rau- 
donas arba šviesiai violetinis. Dievybė ar šventasis stovi arba sėdi ant 
lotoso, — tai liudija dievišką kilmę. Buda iškilmingai sėdi, sukeitęs kojas, 
trijų tipų soste: padmasanoje — lotoso soste, vadžrasanoje — deimanti- 
niame soste arba simhasanoje — liūto soste. Bodhisatvos taip pat sėdi sos- 
tuose, bet dažniausiai nuleidę dešinę koją (vaharadžalilio poza). Maitrėjos 
paprastai nuleistos abi kojos, jis neretai sėdi „europietiška“ poza, o tai liu- 
dija, kad nuolat pasiruošęs nulipti nuo sosto ir pasirodyti šiame pasaulyje. 
Be to, šventąjį skiria mudra — ypatinga rankų ir rankų pirštų padėtis, — 
viena pozų, kuria atliekamas religinis ritualas. Mudrų labai daug, nuro- 
dysime tik kai kurias: dhjana-mudra, meditacijos mudra,— abi rankos su- 
nertos ant kelių; vitaraka-mudra, argumentacijos mudra,— dešinioji ran- 
ka pakelta, nykštys ir smilius suglausti; abhaja-mudra, narsumo mudra,— 
dešinioji ranka pakelta delnu į viršų, pirštai suspausti ir t. t. Kaip viena 
priemonių dievybėms atskirti naudojami taip pat jų atributai: ryškiai ro- 
žinis lotosas, žydras lotosas, sodas, kuriame dievybės sėdi, knygos, vadž- 
ra — perkūno lazda, arba skeptras, — senovinis indų-iranėnų simbolis, Ind- 
Tos kuoka. 

Tibetiečių religinį paveikslą — tanką galima susukti į ritini. Atvaiz- 

253 das galėjo būti ne tik nutapytas ar nupieštas, bet ir — tiesa, labai retai — 


išsiuvinėtas ar sukurtas aplikacijos metodu. Geroji gatavo religinio pa- 
veikslo pusė buvo vadinama melonu („veidrodžiu“). Paveikslas dažnai 
būdavo apjuosiamas geltonais ir raudonais kaspinais (adžamomis), simbo- 
lizuojančiais dangaus šviesą, sklindančią nuo dievybės paveikslo. Atvir- 
kščiojoje paveikslo pusėje būdavo priklijuojamas šilko gabalėlis, vadina- 
mas „tankos vartais“ [90, 268]. 

Viduramžių tibetiečio budisto akimis, religiniai paveikslai buvo apdo- 
vanoti magiška galia. Tam, kas į juos žiūrėdavo aiškiu ir tyru žvilgsniu, 
jie padėdavo nusikelti į palaimos pasaulius, kuriuos vaizdavo. Kaip tei- 
singai nurodė įžymus mūsų dienų tibetologas, italų mokslininkas Džuzepė 
Tučis, „kad galėtum išskaityti jų simbolius ir suvokti kontūrus, suprasti 
mistinę kalbą, būtina gyventi jų reikšmėmis“ [90, 288]. 

Trumpai pailiustruodami, aprašysime vieną religinį paveikslą, kuris 
vaizduoja bodhisatvą Maitrėją, budą, būsimąjį Šakjamunio įpėdinį, įkū- 
nijantį visas budistinio pasaulio, nuo Japonijos iki Ceilono, viltis. Prieš 
nusileisdamas ant žemės ir tapdamas buda, Šakjamunis paskyrė bod- 
hisatvą Maitrėją savo įpėdiniu ir uždėjo jam ant galvos savo paties bod- 
hisatvinę diademą. Pasak legendos, pasirodęs šiame pasaulyje Maitrėja 
gaus Šakjamunio rūbus. Maitrėja dažnai vaizduojamas auksinės spalvos 
"kūno ir įvairiose budos padėtyse. Tibete jis buvo vadinamas Džalva, arba 
. Džina,— epitetais, taikytinais budai. Šiame religiniame paveiksle iš Tašin- 
lunpos (pietų Tibetas) bodhisatva Maitrėja budos pavidalu iškilmingai sė- 
di lotoso soste, sukeitęs kojas, vienuoliškais budos rūbais. Dešiniąją ranką 
pakėlęs, lyg argumentuotų, mokytų (vitaraka-mudra), kairiojoje — amri- 
tos indas su dieviškuoju nektaru, kūnas ir galva apsupti nimbo, aukščiau 
kaktos — čortenas (stupa), iš šonų, dešinėje ir kairėje — du nagos žiede- 
liai. Apačioje, iš kairės — Atiša, iš dešinės — Conhava. 

Traktatuose buvo pateiktos ir taisyklės, kaip religiniuose paveiksluose 
vaizduoti įvairių profesijų ir luomų žmones. Pavyzdžiui, karvedį reikėjo 
vaizduoti stiprų, galingą, su ereliška nosimi ir į viršų nukreiptomis aki- 
mis; kareivius — rūsčių veidų ir įžūlių žvilgsnių; garbius pasauliečius — 
santūriai ramios veido išraiškos, žilus, baltais rūbais, lyg pasiruošusius 
suteikti pagalbą; našles — žilas, apsirengusias baltai ir be papuošalų; kur- 
tizanės — palaidais drabužiais, žadinančiais meilės jausmus, ir t. t. [9, 83]. 
Nors dailininkas paveikslus tapė griežtai pagal. kanoną, jis išreikšdavo ir 
savo jausmus, užpakaliniame plane, už didžiulių figūrų, esančių paveikslo 
centre, vaizduodamas gamtą ir gyvūnus. Čia visada nemaža vaizdelių, ku- 
rie rodo, koks buvo tos epochos gyvenimas. 

Tokiems pat kanonams buvo pajungta ir religinė skulptūra. Dievų 
skulptūriniai atvaizdai buvo liejami iš metalo (bronzos), auksuojami ir 

puošiami brangakmeniais, lipdomi iš molio, išdrožiami iš medžio, o pas- 
kui dažomi. Savotiška dievybių atvaizdų papėdė dažnai buvo lotosinis 
sostas. Metalinės statulėlės dažniausiai nedidelės, 10—20 cm aukščio. Jų 
proporcijos, gestai, atributai atitiko minėtuosius kanonus. Šventyklų 
skulptūros buvo nuo keliasdešimties centimetrų iki kelių metrų dydžio. 
Soste sėdinčio Maitrėjos statula Džokango šventykloje Lasoje buvo 8 m 
aukščio ir t. t. Pirmos budų statulos atgabentos į Tibetą iš Nepalo ir Kini- 
jos. 

Tibetiečių religinė skulptūra patyrė įvairių užsienio mokyklų įtaką, 
pirmiausia — Indijos ir Kinijos. Tačiau ta įtaka tibetiečių skulptūroje tik 
numanoma, neturi savaimingos reikšmės; atsiranda vieningas tibetiškas 
stilius, Literatūroje esama liudijimų, kad dalis skulptūros buvo daroma ne 
tik pagal kanono metriką ir „vidiniu žvilgsniu mačiusio priešais save die- 
vybę“ kūrėjo vaizduotę, bet įkūnijant ir realius, gyvus tibetiečių pozuo- 
tojų bruožus. 

Pavyzdžiui, dievybės Arjapavos statulai padaryti pozuotoju buvo pa- 
rinktas vienas gražus vyriškis iš Khu klano, o deivių Maričos ir Taros sta- 
tuloms — dvi gražios moterys iš Čagro klano [87, 244]. Kaip Afrikoje Jė- 
zus Kristus dažnai vaizduojamas juodas, taip Tibete budistinio kanono 
dievybės tapdavo panašios į tibetiečius, Mongolijoje atrodydavo kaip 
mongolai, Indijoje — kaip indai, Kinijoje — kaip kinai, Japonijoje — kaip 
japonai ir t. t. Dėl to dievų, ypač skulptūriniai, atvaizdai, nors ir žiūrėta 
kanono, neretai būna „tikri individualūs portretai“ [87, 246]. 

Tibetiečiui, tikinčiam budistui, religinė tapyba ir skulptūra nebuvo sa- 
vitos estetinės vertybės. Gražiu dalyku laikyta tai, kas atitiko propor- 
cijų kanoną. „Kas gražu, turi būti tikra, t. y. atitikti religinės pasaulėžiū- 
ros, tradicinės moralės normas ir teisingos tvarkos visuomenėje ir gam- 
toje sampratas“ [9, 95]. Tačiau tibetiečių religinis paveikslas, freska, re- 
liginė skulptūra buvo tiek praeityje, tiek šiandien mums meno reiškinys. 
Jų spalvingumas, ekspresija sužadina atbalsį žiūrovo sieloje, estetinio 
pasigėrėjimo jausmą. | 

Tibetiečių nacionalinei architektūrai būdingi masyvūs statiniai storom, 
kiek nuolinkom tvirtovių tipo sienom, siaurais, stačiakampiais, į šaunamą- 
sias angas panašiais langais ir plokščiais stogais. VII a. rytų Tibete atsira- 
do šešių, devynių aukštų pilių tipo akmeninių namų su keturkampiais ir 
aštuonkampiais 25—30 m bokštais. Tokių namų buvo ir Kongpe bei Lhob- 
rage. Tie pastatai laikomi tibetiečių architektūros prototipu [87, 11]. To- 
kia buvo iki mūsų dienų išlikusi Jumbulagango pilis, „seniausias Bodo 
karalius cenpas Njantris rezidavo Jumbulagango pilyje“ [64, 104], Moks- 
lininkų nuomone, ši pilis — iš tikrųjų pirma Tibeto cenpų būstinė. Iki mū- 


sų laikų išsilaikęs pastatas galbūt VII ar VIII amžiaus [83, 51]. Tai masy- 
vus statinys galingais pamatais, keturių aukštų, o kairėje fasado pusėje 
yra dar trijų aukštų keturkampis bokštas. Pilis stovi ant kalno, stūksančio 
viršum apylinkės. 

Tibeto viduramžių pilys, dzongai, išlaikė bendrus tibetiečių architek- 
tūros bruožus. Jos buvo statomos kaip tvirtovės ir vietinių valdovų rezi- 
dencijos, su sandėliais, šuliniais ir požeminėmis galerijomis. 

Jau aprašinėjome namus-tvirtoves — tibetiečių būstus. Pilys su kuo- 
rais ir kelių aukštų, trapeciški namai-tvirtovės, kurių vertikalus pjūvis 
primena nupjautines piramides, sumūryti iš didelių akmenų,— tokie yra 
tipiški senovinės, grynai tibetiškos, nežinojusios skliautų nei arkų, archi- 
tektūros pastatai, kurių pagrindiniai bruožai išliko ir krašto viduramžių 
architektūroje. Patekus į Tibetą budizmui, jame gimė šventyklų architek- 
tūra. Pati pirmoji šventykla buvo Lasos katedra — Džokangas, kurio pa- 
matai padėti turbūt dar VII a. pradžioje; ji buvo skiriama Songcen Gam- 
po Žžmonoms, išpažinusioms svetimos šalies tikėjimą — budizmą. Tačiau 
šventykla neišliko pirmykščio pavidalo, nes buvo daug kartų perstatyta. 
Net seniausios jos architektūros detalės geriausiu atveju yra XIII a. 
[83, 74]. 

Galbūt seniausia iš likusių. Tibeto šventyklų yra Barukacalo koplyčia. 
„Ji masyvi ir paprasta, už altoriaus — aptverta dengta galerija, panašia į 
tas, kokių randama kitose, senoviškesnėmis pripažintose šventyklose ir 
kurių formos išliko nepasikeitusios kiek vėlesniame laikotarpyje vakarų 
Tibete“ [83, 74]. Pagal tradiciją laikomasi nuomonės, kad Songcen Gampo 
laikams priskirtina ir Tradugo šventykla Jarlungo lygumoje, Tai vis ma- 
syvūs, žemi statiniai su plokščiu stogu ir maždaug 75—80' kampu palinku- 
siomis sienomis; šiems pastatams būdingos Tibeto architektūros tradicijos, 
ypač aiškiai matomos pilių-dzongų ir gyvenamųjų namų statyboje. 

Vėlesnei šventyklų ir vienuolynų statybai, plintant ir stiprėjant budiz- 
mui, vis juntamesnę įtaką ėmė daryti jį skelbusios šalys. Pavyzdžiui, pir- 


mas Tibete Samjajaus vienuolynas (VIII a.) — kompleksas pastatų, išsi- 


dėsčiusių aplink centrinę šventyklą, — buvo statomas tokio pat stiliaus, 
kaip budistinis Odantapurio vienuolynas Bigare. Simetriška centrinės 
šventyklos forma, su sienomis, orientuotomis į keturias pasaulio šalis, sim- 
bolizavo „šventąjį ratą“, mandalą, kuriame yra šventykla — aukščiausios 
dievybės rezidencija visatos centre. Trijų aukštų, kaip sluoksniuotas py- 
ragas, šventykla atspindėjo visas, savas ir kaimyninių kraštų, šventyklų 
statybos tradicijas: jos apatinis aukštas — tibetiško stiliaus, antras — ki- 
niško, trečias — indiško. Pastatą vainikuoja nedidelis stogas, forma pri- 

menąs žibintą. Dabar pastatas raudonos spalvos, o jo špiliai paauksuoti. 
„Mišrus“ stilius tais amžiais prasiskverbia ir į ne šventyklų architektūrą. 
Į pietryčius nuo Samjajaus esanti cenpo Mutigo pilis — pastatas devyniais 
kraigais — turėjo keturis aukštus: apatinis buvo tibetiško stiliaus, antras 
su dviem stogais, pastatytas dailidžių iš Chotano,— chotaniško, trečias 
aukštas, padarytas Kinijos dailidžių, — kiniško stiliaus, o ketvirtas meistrų 
is Indijos įrengtas indų stiliumi [87, 244]. 

Vėlyvųjų viduramžių Tibeto vienuolynai — tai jau ištisi miestai, pa- 
vyzdžiui, Drepungas, „didžiausias pasaulio vienuolynas, kuris leidžiasi nuo 
kalno baltų akmeninių pastatų kaskadais“ [26, 73]. Vienuolynai-miestai 
paprastai buvo vykusiai susieti su vietove. G. Potaninas rašė: „Keletą me- 
tų žiūrinėdamas budistų vienuolynus, pastebėjau, kad jie dislokuojami 
arba vietovėse, paženklintose kurio nors neįprasto gamtos reiškinio, arba 
kalnų slėnių viršuje, kur baigiasi žmonių buveinės ir prasideda nebyli aukš- 
tikalnių dykuma" [30, 210]. Artėjančiam keleiviui vienuolynai neretai 
darydavo nepaprastą įspūdį. Vienas žmogus, pats visa tai matęs, rašė apie 
pančenlamos vienuolyną, Tašilunpą: „Jei buvo reikalinga kokia nors iš- 
orinė priežastis, kad padidėtų miesto prašmatnumas, niekas negalėjo su- 
teikti didesnio puošnumo gausingiems paauksuotiems jo stogams ir bokš- 
tams, tik su visu savo spindesiu iš priešingos pusės besileidžianti saulė. 
Reginys tada buvo nuostabiai grožingas ir iškilnus. Viskas atrodė kone 
burtai ir darė tokį įspūdį, kuris niekad neišdils man iš atminties“ [11, 73]. 
Pietų Tibete Njingmapos sektos šventyklų sienos ir trobesiai paprastai bu- 
vo išdažyti plačiom horizontaliom besikaitaliojančiom raudonom, mėly- 
nom ir baltom juostom, dėl kurių pastatai atrodė kaip spalvoto audeklo 
palapinės [45, 148]. 

Šventyklos dažniausiai buvo dažomos raudona ar balta spalva. Stogų 
pagražinimai — paauksuojami. Lavrano vienuolynas su baltomis trobesių 
sienomis atrodė kaip nedidelis Pietų miestas. ,Posūkiuose ir kampuose, 
kurie sudaro pagundą praeiviams, vienuoliai ant žemės baltais dažais pri- 
paišė šventų figūrų, kad nebūtų palikta nešvarumų... ir minia nedrįsta šių 
vietų teršti“ [30, 229]. Drepungo vienuolynas „it baltas miestas nusitiesęs 
kalno papėdėje. Iš tolo jis primena milžiniškus rūmus, pakopomis kylan- 
čius aukštumose. Pasakiškai gražiai jis mirga saulėje: baltos sienos, auk- 
siniai puošmenys svarbiausio pastato sienose, raudonos galerijos ir bal- 
konai, žalios ir geltonos čerpės“ [12, 45]. Tibeto vienuolynai nebuvo 
aptverti sienomis, vietoj sienų ėjo eilės medinių pašiūrių su meldimosi 
cilindrais, tame pat Lavrane jų būta apie 1800 [30, 332]. 

Kiekvieną didelį Tibeto vienuolyną sudarė grūpė kulto ir gyvenamųjų 

bume, Conhavos tėviškėje, tat buvo sidabru aptaisytas, su auksine Con- 
havos statula nišoje suburganas ties medžiu, pagal padavimą, išaugusiu 
trejiems metams praėjus po Conhavos mirties, toje vietoje, kur ištekėjo. 
kraujo iš jo naujagimio bambos; Seroje — vienuolikaveidžio Avalokiteš- 
varos Statula ir kt. Be to, nemaža vienuolyno šventyklų visada buvo pa- 
vesta ir kitoms dievybėms, pavyzdžiui, Gumbume — Maitrėjai; todėl pil- 
nas vienuolyno pavadinimas buvo „„Maitrėjos pasaulis su 100 tūkstančių 
atvaizdų“, o Seroje buvo Phurbadžolas, „Perkūno skeptro“ (Vadžros) šven- 
+ykla, kurioje garbinta ši dievybė, dalyvaujant daugybei žmonių ir t. t. 

Kiekviename vienuolyne buvo atskiras namas bendriems susirinki- 
mams ir maldoms, dacanų — teologijos, tantrų, medicinos ir kitų fakulte- 
tų — patalpos, administraciniai ir gyvenamieji pastatai. Daugelis medžių 
Tibeto šventyklose ir vienuolynuose stebuklingai „išaugo“ iš kurio nors 
tibetiečių bendro arba vietinio šventojo plaukų: Gumbume — iš Conhavos 
plaukų, Džokange aukšta tuopa „išaugo“ iš Budos plaukų ir t. t. 

Kelių dešimčių dviaukščių, triaukščių pastatų su plokščiais stogais tel- 
kinys, panašus į aūlą Kaukazo kalnuose arba, tikriau sakant, į kažkokį 
Pietų miestą, — toks bendras daugelio Tibeto vienuolynų vaizdas. Nežino- 
me, ar jie statyti pagal griežtą planą. Plokšti stogai dažnai buvo papuošti 
Įstatymo ratais — čakrais, laikomais elnių, vilnonėmis „pergalės vėliavo- 
mis“, meldimosi cilindrais, daugybe nedidelių koplyčių įvairių šventųjų 
garbei. Link vyriausių šventyklų ir šventenybių vedė grįsti keliai, laiptai su 
akmeninėmis, net varinėmis ar geležinėmis pakopomis (Samdino vienuoly- 
ne). Prie įėjimo į šventyklą, kad ji būtų apsaugota, neretai kabojo lauki- 
nio jako ar šuns iškamša. Įžengusįjį į šventyklą pirmiausia pasitikdavo 
ryškiai nuspalvinti pasaulio sargai: ,„„„„Rytų, tekančios saulės šalies, ser- 
gėtojo oda — balta kaip aušra. Vakarų sergėtojo oda žėri raudona šviesa 
ir primena besileidžiančią saulę, Pietų sergėtojas, kaip turto genijų kara- 
lius,— auksinis, o Šiaurės, kaip ledo šalių valdovas, — šaltai žalios spalvos“ 
[45, 169]. Viršum portiko — sunkios rudos užuolaidos nuo saulės pri- 
dengti. 

Pagrindinė šventyklos salė — paprastai kvadratinė arba stačiakampė. 
Priešaky, centre, yra dievybės statula, priešais ją — altorius su dovanomis 
ir žibelėmis, iš šonų gali būti nišos ir kambariai su kitų dievybių statulo- 
mis, galerijos, priešakiniame plane abipus svarbiausios statulos ir užpaka- 
lyje — kitų dievybių atvaizdai, 

Šventyklų ir vienuolynų teritorijose galėjo būti ir kitokių kulto stati- 
nių, visur Tibete aptinkamų ir paskirai. Visų pirma čortenai (stupos, arba 
suburganai). Iš pradžių stupos buvo šventųjų palaikų talpyklos, vėliau vir- 

to kenotafais — statiniais Budos arba budistinių šventųjų garbei. Pagal 
siruktūrą čortenas — daugiapakopis, į viršų smailėjantis bokštas, jo da- 
lys simbolizuoja penkis elementus, į kuriuos po mirties suyra kūnas. Žiū- 
Tint iš apačios aukštyn, tie elementai — žemė, vanduo, ugnis, oras ir ete- 
ris. Stupos dalys būna apvalainos, kubo, rutulio, konuso, disko pavidalo ir 
t. t. Čortenai neretai brangiai padabinti, aptraukti auksu, atrodo puošniai 
ir yra neatsiejama Tibeto architektūrinio peizažo dalis. Čortenus dažnai 
supa dengtos galerijos su maldos būgnais. Pačiuose čortenuose įrengiamos. 
nišos cacoms — koniškoms molinėms figūrėlėms, kurių prie šventenybės 
atneša tikintieji. | 

Antras pagal svarbumą visur Tibete aptinkamas kulto statinys buvo 
mendonai — ilgi akmenų pylimai arba sienos, nusitiesusios palei kelią 
kartais daugiau kaip kilometrą, su užrašyta priešakinėje pusėje malda 
„Om mani padme hum“. Stilizuoti, neretai nuspalvinti užrašai buvo gra- 
žūs, dailingi. Kai kada „om mani“ tekstas buvo rašomas simboliškai — 
įvairiomis spalvomis: balta spalva atitiko žodį „om“, žalia —,,„ma“, gelto- 
na — „ni“, mėlyna —,„pad", raudona —,„me“ ir tamsiai mėlyna arba juo- 
da — hum". 

Kulto statiniai buvo ir ritodai — vienuolynų atsiskyrėlių buveinės. 
Pirmykštė žodžio „ritodas“ reikšmė —, kalnų grandinė“ (vėliau — atsisky- 
zxėlio būstas). Ritodai, praeity natūralios olos susiaurinta anga, ilgainiui 
„darėsi patogesni, atsirado nameliai, kai kada išsikišę nuo olos aikštelės. 
kaip balkonai, vėliau — ir akmeniniai namai. Padedant uoliems parapi- 
jiečiams, ateidavusiems pas atsiskyrėlį gauti palaiminimo, būstas turtėjo, 
neretai palaipsniui virsdamas įprastine šventykla arba vienuolynu, Taip 
„atsitiko Pabonhos ritodui prie Seros vienuolyno. Pamažu jis virto ištisais 
dviejų aukštų rūmais. Tikintieji lankydavo ritodą, kad apeitų aplink iį 
3333 kartus, o tam reikėjo nuo 10 iki 15 dienų. Daugelis įžymių atgimėlių 
įsitaisė savo ritodus. Pabonhos ritodas priklausė dalailamoms. Nuo pap- 
rastų vienuolynų ir šventyklų tokie ritodai ėmė skirtis ir tuo, kad buvo 
sunkiai prieinami, nes glūdėjo uolų iškyšuliuose, šalia urvų arba kalnų 
viršūnėse, 

Tibetui būdingi ir kalnų perėjose stovėję larcai, arba obai, apie kuriuos 
jau pasakojome. Pažymėsime čia tik tai, kad prie didelių ir žinomų buvo 
statomos koplyčios. Tokie obai kartu su koplyčia, ištemptomis virvėmis 
ir prie jų pririštais skudurais su maldų tekstais sudarė vieningą architek- 
tūrinį ansamblį, itin charakteringą senajam Tibetui. 

Negalima nepaminėti ir maldos cilindrų, arba būgnų, — hurdų. Papras- 
tai būdavo pastogės su eilėmis įtaisytais ant vertikalių ašių ir nuspalvin- 

lindro sukimas ranka prilyginta maldų skaitymui — tai buvo ypač svarbu 
neraštingiems tikintiesiems. Tokius cilindrus maldininkai ar tam tyčia pa- 
skirti žmonės sukdavo arba rankomis, arba, jei būdavo griozdiški, paim- 
davo už apačioje pritvirtintų kryžiokų, kokiais sukama karuselė. Būta 
maldos cilindrų, pritaisytų prie vandeninio malūno ratų, prie savotiškų 
vėjinių malūnų ar prie vėjarodžių. Gausybė čortenų, mendonų, larcų, mel- 
dimosi cilindrų ir panašių įrengimų, taip pat akmenų, kuriuose be galo 
daug sykių kartojama formulė „om mani“, ir uolų su grubiai iškaltais die- 
vybių kontūrais,— visa tai sudarė kiekvieno Tibeto architektūrinio kom- 
plekso vaizdą. 

Neabejotinas Tibeto architektūros šedevras yra dalailamų rūmai — 
Potala, vienas didžiausių vėlyvųjų viduramžių statinių apskritai. Šis uni- 
versalios paskirties ir daug kam naudotas pastatas atsirado V Dalailamos 
dėka antroje XVII a. pusėje. Rūmai pastatyti ant Marporio kalno, stūksan- 
čio viršum vietovės, taip sumaniai, tarytum būtų jo natūralus tęsinys. Ar- 
tėjantis prie Lasos keliauninkas jau iš tolo pamatydavo Potalos rūmus. 
Rūmų pamatai pastatyti tiesiog ant nepalytėtos uolos, nuo kurios nenu- 
kirsti natūralūs išsikišimai ir kurioje neužpildytos įdaubos. Rūmų fasa- 
das atgręžtas į pietus, link jų papėdės eina treji akmeniniai laiptai centre 
ir dveji — šonuose, iš šiaurės rytų ir šiaurės vakarų. Rūmų apačioje stovi 
daugybė pagalbinių ūkinių trobesių. Rūmai — 13 aukštų, šis XVII a. dan- 
goraižis 83 m aukščio, centrinė jo dalis iškilusi viršum Lasos 143 m. „Da- 
Jailamų rūmai matyti beveik iš kiekvieno Lasos kampelio. Net jei šalia 
būtų modernus miestas su daugiaaukščiais pastatais, — Potala ir tada iš- 
siskirtų savo didingumu, žavėžtų drąsiu jį sukūrusios tautos vaizduotės po- 
lėkiu ir meistriškumu" [26, 64]. Žmonėms, mačiusiems rūmus, „iš pirmo 
žvilgsnio atrodė, kad jie sukurti ne pagal architektūros dėsnius. Jų skers- 
pjūvis sudaro nupjautinę trapeciją su geometriškai taisyklingais, bet nu- 
piautiniais pastatais. Tačiau, įsižiūrėjęs į juos, į aplinkinių kalnų konfigū- 
raciją, Geležinę kalvą, ant kurios jie pastatyti, įsitikini, kaip giliai suprato 
grožį ir proporcijas šj didingą pastatą sukūrę žmonės“ [12, 29—30]. 

Centrinė rūmų dalis nudažyta raudona spalva ir vadinasi Phobran 
Marpo („Raudonieji rūmai“). Rūmų šonuose yra du pusapvaliai gynybiniai 
bokštai, Rytinis — saulės simbolis ir Vakarinis — mėnulio simbolis. Mano- 
ma, kad Potaloje — 999 kambariai, neskaitant slaptaviečių. Juos jungia 
daugybė laiptų, praėjimų ir koridorių. Mažai kam buvo gerai pažįstami 
Potalos rūmai. „Net išgyvenęs juose kelerius metus, nežinosi visų jų pas- 
lapčių" [71, 45],— rašo buvęs tų rūmų įnamys, XIV Dalailama. Centrinė- 
je rūmų dalyje buvo didelės iškilmingų priėmimų salės, 35 koplyčios, ke- 
turios vienutės kontempliacijai ir suburganai su dalailamų palaikais. 

Vakariniame rūmų sparne gyveno 175 vienuolių bendruomenė, rytiniame 
buvo vyriausybinės įstaigos, Nacionalinės asamblėjos posėdžių salė, mo- 
kykla vienuoliams administratoriams ruošti ir kalėjimas ypač pavojin- 
giems nusikaltėliams. Dalailamos apartamentai buvo viršutiniuose rūmų 
aukštuose. 

Potalos rūmai visada buvo milžiniškas sandėlis ir muziejus, Sandėlis 
todėl, kad rūmai pastatyti kaip tvirtovė. Juos supa mūrinė siena su trėjais 
vartais, iš jų yra išėjimai požeminėmis galerijomis. Potala buvo muziejus, 
nes turėjo puikią rankraštinių ir spausdintų knygų biblioteką, archyvą, 
jos kambariuose saugota puikios įvairių Tibeto istorijos amžių apyvokos 
reikmenų ir ginklų kolekcijos. 

Rūmų vidus „veikia vaizduotę pirmiausia niūriu masyvumu: statūs 
laiptai nudilusiomis akmeninėmis pakopomis, siaurų koridorių labirintai, 
maži kaip šaudomosios angos langeliai, iškalti metro storumo sienose. Že- 
mas lubas remia keturbriaunės medinės kolonos, pilnos įmantrių raiži- 
nių. Salių prieblanda saugoja nuo pašalinių žvilgsnių senovinę sienų ta- 
pybą“ [26, 64]. 

Potalos rūmai, pastatyti pagal tautines tradicijas, be abejonės, yra Ti- 
beto viduramžių architektūros viršūnė. 

Dalailamų suburganuose sukaupti milžiniški turtai. Dauguma jų ap- 
dengti grynu auksu, — vien dvidešimties metrų XIII Dalailamos suburga- 
nui jo išėjo kelios tonos, — gausiai išpuošti brangakmeniais. Iš uo 
taip pat gryno aukso didžiulės kulto lempos, aukų indai. 

Tibeto sodų-parkų architektūros paminklu galima laikyti dalailamų va- 
saros rezidenciją Norbulinką. Tai tankus parkas su paviljonais, altanomis, 
gėlynais, kūdromis ir gyvenamaisiais pastatais. 


5. TIBETIŠKOJI MEDICINA 


Kas nežino ar bent negirdėjo apie tibetiškąją mediciną? Apie stebuk- 
lus, neva daromus jos gydytojų? Natūralus domėjimasis Kinijos, Tibeto, 
Indijos vietinių medicinų patirtimi, hathos-jogos sistemos fiziniais ir kvė- 
pavimo pratimais — patirtimi, kurią, be abejo, reikia kritiškai studijuo- 
ti, — kartais, deja, virsta mada, dėl to imama teigti, kad šių medicinų 
gydymo metodai ir „stebuklingi“ vaistai esą visagaliai, ir pradedama ne- 
mokšiškai juos naudoti, remiantis ne iš pirmųjų rankų gautomis žiniomis. 
Mūsų uždavinys, — uždavinys autorių, kurie neturi specialių žinių — trum- 
pai painformuoti apie tibetiškąją mediciną, viduramžių Tibeto „sveikatos“ 
apsaugą“ — viduramžių Tibeto kultūros dalį. 


Kaip ir visos viduramžių šalys, Tibetas kasdieniniame gyvėnime buvo 
antisanitarijos ir epidemijų šalis. Jau minėjome, kad tibetiečiai retai skalb- 
davo drabužius. Utėlėtumas buvo įprastinis reiškinys. Tikras tikintysis gy- 


vių nenaikindavo, tik nurankiodavo juos nuo savo drabužių. Tibeto mies- ` 


tuose ir kaimuose dėl draudimo atimti gyvybę buvo gausu benamių gy- 
vulių. Po Lasą slankiojo gaujos bešeimininkių šunų. Jie ir kiti klajūnai 


gyvuliai neišvengiamai tapdavo infekcijų išnešiotojais. Tiesa, didelis aukš- 


tis viršum jūros lygio, sausas oras, šaltas klimatas prisidėdavo prie infek- 
cijos židinių lokalizavimo. 

Nebuvo valyvumo pavyzdys ir daugelis Tibeto vienuolynų. „Gėdingus 
reikalus lamos atlieka gatvėse, priešais savo namus ir net priešais šven- 
tyklas ne tik naktį, bet vidury dienos, — rašė G. Potaninas apie Gumbu- 
mą.— Daubos skardis po vyriausiąja šventykla visą žiemą buvo apiburbė- 
jęs nevaizdingais glečeriais. Kiekvieną kartą, kai baigdavosi pamaldos ir 
minia vienuolių pradėdavo skirstytis iš šventyklos, daubos kraštą priešais 
paradinius vartus nusagstydavo raudonos virtinės atsitūpusių lamų“ (30, 
389]. Šiuo atžvilgiu nebuvo išimtis net Potalos rūmai. „Gana gražus rūmų 
vaizdas iš kairės pusės, — rašė G. Cybikovas,— tačiau mažai kas iš jo 
lieka šonuose, o ypač užpakalyje, kur pastatų sienos nepatrauklumą didi- 
na žmogaus organizmo atmatos, gausiai tekančios iš klozetų angų“ [48, 
127—128]. 

Kad tibetiečių labai retai praustasi, kai kurie europiečiai bando aiš- 
kinti, jog, „be abejo, storas purvo sluoksnis iš dalies saugoja nuo šalčio 
ir išties čia galima pateisinti žmones, aukojančius savo išorę, kad mažiau 
nukentėtų nuo speigo” [45, 81]. Galbūt todėl, kaip pažymi V. Ovčinikovas, 
tibetiečių tarpe buvo paplitęs prietaras, kad „kas prausiasi, tik atveria į 
save kelią ligoms“ [26, 144]. 

Susipažinę su Tibetu, europiečiai pamatė, kad šalyje labai sergama 
raupais, venerinėmis ligomis ir daug tibetiečių miršta nuo plaučių užde- 
gimo, kuris susijęs su atšiauriu šalies klimatu. 1900 m. Lasoje raupais per 
trumpą laiką mirė iki 6 tūkst. žmonių. Nuo šios ligos gydyta įprastiniais 
„stebuklais“, bet ne tibetiškosios medicinos „stebuklais“. Toje pat Lasoje, 
prie Džokango šventyklos, buvo akmuo su užkeikimais prieš raupus. Jis 
buvo visas rečiuotas, su giliom rauplėm, kaip persirgęs žmogus, nes kiek- 
vienas maldininkas atsiskeldavo. ar atsimušdavo dalelę to akmens, many- 
damas, kad jo magiškoji galia apsaugos nuo. baisiosios ligos. 

Raupai: buvo gydomi ir „dievo žodžiu“. S. Č, Dasas rašė: „Mūsų šeimi- 
ninko brolis ir sūnėnas sirgo. raupais, ir namo kampe keli lamos meldėsi 


iš šventųjų knygų, kad ligoniai greičiau pasveiktų.: Rūmuose gulėjo dar 

vienas Žmogus, neseniai atvykęs iš Lasos ir ištiktas tos pat ligos. Prie jo 
irgi buvo du lamos, giedojo mantras, nedarniai akompanuojant varpėliui 
ir domarui (rankiniam būgnui)“ [11, 168]. 

Liga tibetiečiui reiškė, kad nusigyvens, nes gydant buvo atliekama 
daugybė apeigų, už kurias reikėjo mokėti. Tam pat S. Č. Dasui, kai persi- 
-šaldė ir Samdino vienuoliai apsiėmė jį gydyti, pirmiausia teko suruošti 
„bendrą arbatą“ 80 vienuolyno vienuolių, be to, išdalinti išmaldą pinigais. 
„Už tai jis gavo šventą piliulę neva su budos Kašjapos palaikų dalele [11, 
471]. Prie stebuklingų piliulių priklausė net piliulės iš dalailamų išmatų. 
„Pačios dalailamų atmatos, paruoštos nedidelių rutuliukų pavidalu, bran- 
giai kaip auksas parduodamos maldininkams, buvo ryjamos sunkiai susir- 
gus ir prieš mirtį, norint gauti nuodėmių atleidimą" [31, 272]. Tokių pat 
„stebuklingai veikiančių“ priemonių siūlyta ir nuo bevaikystės. Šventyk- 
loje prie deivės Taros „statulos papėdės įrengta tuštuma, ir angoje, einan- 
čioje į tą tuštumą, kyšodavo vaiko batelio nosis arba kulnas. Bevaisės mo- 
terys, meldžiančios deivę padovanoti vaikų, niekam ' nematant pakeičia 
tuos batelius kitais, pačių darbo. Žmonės tiki, kad po to moteris Balės 
:gimdyti” [30, 194]. 

Tibetiškoji medicina buvo ne tik natūralios materialistinės liaudies me- 
dicinos patirties vaisius, bet ir neatsiejama Tibeto religijų — bono ir bu- 
dizmo — dalis. Neatsitiktinai viduramžių Tibete jos mokyta prie vienuo- 
lynų — medicinos fakultetuose, manba-dacanuose. 

Manba-dacanų centras buvo Tibeto „Medicinos akademija", Lasos 
manba-dacanas, esantis ant Čagporio kalno. E 

„Tai, ką vadiname „tibetiškąja medicina“, iš esmės anaiptol nėra origi- 
nalus, Tibeto dirvoje išaugęs dalykas. Kaip ir kitų Tibeto kultūros sričių, 
jos pirmykštė tėvynė — Indija“ [25, 50]. Nuo senovės laikų Indijoje buvo 
aštuoni medicinos skyriai: žaizdų, galvos susirgimų, visą organizmą ap- 
įimančių ligų, piktųjų dvasių sukeliamų psichinių ligų, vaikų. ligų gydy- 
mas, priešnuodžių, prieš senėjimą veikiančių priemonių, lytinį aktyvumą 
padidinančių priemonių mokslas. Medicina buvo vadinama Ajurveda — 
žiniomis, kaip prailginti, palaikyti gyvybinę veiklą. Tibeto medicinos pró- 
totipu tapo Indijos budistinė medicina — bendros indų medicinos ` dalis. 
Pirmas žinomas budistas gydytojas pagal tradiciją laikomas Kumara Dži- 
vaka  (Sodžešonus); nuo jo laikų budistinių gydytojų patirtis perduodama 
iš kartos į kartą iki pat Nagardžunos (II ai). Nagardžunos įpėdinis buvo 
Vagbhata. Vagbhatos darbus XI a. į tibetiečių kalbą išvertė Rinčen Zang- 
pas, talkininkaujant panditui Džanardanui. 

Pagrindinį tibetiškosios medicinos kanoninį traktatą „Džudšį“ („Keturi 

vertė kašmyrietis Čandrananda, padedamas kito vertėjo, Vairočanos, vieš- 
oataujant cenpui Trisong Decenui. Koks „„Džudšio“ sanskritiškas origina- 
las, iki šiol tiksliai nenustatyta, bet išaiškinta, kad jis buvo glaudžiai susi- 
jęs su Vagbhatos darbais. XI a. tibetiečiai gydytojai Jutogpos, vyresnysis 
ir jaunesnysis, perdirbo „„Džudšio“ tekstą, „„pritaikydami jį gydymui spe- 
cifinėmis Tibeto sąlygomis“ [25, 55], nors jame daug kas liko iš indų tra- 
dicijų ir sanskritiškojo teksto,— pavyzdžiui, minima liūto mėsa ir pabrė- 
žiamas perdaug karštas klimatas vasarą. Šiame darbe indiškosios medicinos 
tradicija susisiejo su Tibeto medicinos žinių tradicijomis. Jutogpa jaunes- 
nysis į traktatą įjungė mokslą apie ligų nustatymą pagal pulsą — to ne- 
buvo senovinėje indų medicinoje. Visa vėlesnioji medicininė literatūra 
sudarė kuo įvairiausius ,,Džudšio“ komentarus. 

Pagrindiniai medicinos mokslo teiginiai ,Džudšio“ traktate pagal Indi- 
joje priimtą tradiciją buvo dėstomi eiliuotų aforizmų pavidalu; tad juos 
buvo lengva įsiminti ir išmokti, tačiau be komentarų labai sunku suprasti. 
Iš tokių komentarų labiausiai žinomas buvo garsiojo regento Sandžai 
Džamco 1680 m. parašytas „Mėlynasis lazuritas“ (,,„Vaidurja-ngonpo“), vi- 
sų priimtas ir Tibete, ir Mongolijoje. Sandžai Džamcas buvo ir „praktinio 
gydymo vadovo“ —,,Lhanthab“ autorius. Didelę paklausą Tibete visada 
turėjo receptų knygos — džoros. . 

Tibeto gydytojas mokėsi 12—15 metų. Pirmiausia jis turėjo atmintinai 
išmokti ir per egzaminus pasakyti visą ,,„Džudšį“. „Ši procedūra paprastai 
prasidėdavo auštant ir baigdavosi po vidurnakčio. Mokytojai paeiliui ei- 
davo pasimelsti, pavalgyti, priimti ligonių, o egzaminuojamasis be atok- 
vėpio kalbėjo ir kalbėjo“ [26, 96]. Gydytojai turėjo žinoti apie 6 tūkst. 
įvairių vaistų, kurie pagal savo pagrindinį komponentą buvo aštuonių 
rūšių: mineralai; žolės, žiedai, medžių žievė, muskusas, gyvulių tulžis, ra- 
gai, dantys. Pagal kitą klasifikaciją jie buvo gaminami iš brangenybių, 
žemės, akmenų, medžių, syvų, vaistų nuovirų, žolių ir gyvulinių produk- 
tų. Indų medicina rėmėsi teiginiu, kad „nėra pasaulyje medžiagų, kurios 
tiksliai nurodytomis sąlygomis, tam tikru būdu sujungtos su kitomis me- 
džiagomis, neturėtų gydomųjų savybių; net stipriausias nuodas tam tik- 
rais atvejais gali būti vaistas" [44, 4—5]. | 

Ligos šaltiniu tibetiškoji medicina laikė penkių pirminių elementų — 
metalo, medžio, vandens, ugnies ir žemės — pusiausvyros sutrikimą. „Pa- 
stojimas yra tai, kad moters lytiniai «organai priima sėklą, ir, patenkinęs 
geidulį, organizmas nuilsta, pasunkėja. Tėvo sėkla duoda pradžią kaulams, 
galvos ir nugaros smegenims, iš motinos menstruacijų susidaro raumenys, 
kraujas, tuščiaviduriai ir standūs organai, o gemalo asmeninis dvasinis 
pradas teikia pagrindą. išorinių jutimo organų sąmoningumui nubusti. Iš 

žemės stichijos susidaro raumenys, kraujas ir uodimo nosimi jausmas, ir 
liežuvio drėgnumas, iš vandens stichijos ima pradžią šiluma, spalva ir re- 
gėjimo jausmas akyje, iš oro stichijos susidaro kvėpavimas ir lietimo jaus- 
mas odoje, iš eterio stichijos gauna pradžią kalba ir garso jutimas ausyse, 
dėl įpratimo ir nuolatinės veiklos susikaupia vaizdiniai. Šitaip susiderinus 
priežastims ir aplinkybėms, susisiejus priežastims ir pasekmėms, pradeda 
gyvuoti organizmas" [46, 63]!. Piktosios dvasios galėjo sukelti ligą, o ser- 
gant — užtraukti ir mirtį. Ligoniams buvo draudžiama dieną miegoti, nes 
miegant dvasios galėjo iš jų pavogti sielą, kuri jau ir taip vos laikėsi kū- 
ne. Todėl sergantys tibetiečiai stengdavosi dieną nemiegoti, ir net šiuolai- 
kinėse ligoninėse, kad neužmigtų, jie prisirišdavo už plaukų prie lovos 
galo. Be to, liga galėjo būti ir atpildas už blogus darbus praėjusiose rein- 
karnacijose. 

Bet tibetiškoji medicina nurodydavo ir, mūsų šiuolaikinėmis samprato- 
mis, visiškai objektyvias, realias susirgimų priežastis: „Organizmas sutrin- 
ka, kai lengvabūdiškai gyveni, piktnaudžiauji valgiu ir gėrimu, nemoki pri- 
siderinti prie klimato svyravimų įvairiais metų laikais ir iš viso prie klima- 
to sąlygų, be to, neprotingai naudojiesi penkiais jutimais" [2, 37}. 

Diagnostikos pagrindu buvo laikoma pulso, akių, liežuvio būklė, veido 
spalva. Cagporio absolventas turėjo, tyrinėdamas šiuos ligonio organus, 
išaiškinti iki 400 ligų, prityręs gydytojas — apie tūkstantį. Pulso tikrini- 
mui skirta ypatingas dėmesys. Šiuo tikslu tibetiečių medicinoje buvo nu- 
rodomos 26 žmogaus kūno vietos. Manyta, kad tikrinti ligonio pulsą ge- 
riausia auštant, jam naktį pamiegojus. Ligonio pulso tankumą gydytojas 
matavo savo kvėpavimu — norma laikyta penki pulso tvinksniai tarp 
dviejų įkvėpimų. Gydytojui buvo nurodoma ligonį ištirti naudojant ,,ap- 
žiūrą, apčiuopą ir apklausą. Apžiūrėti — ištirti visa, kas prieinama akiai: 
ligonio apimtį (didelis ar mažas), jo formas ir išvaizdą, svarbiausia, liežu- 
vi ir šlapimą... reikia ištirti patį kūną: karštas ar šaltas, švelnus ir minkš+ 
tas ar žiaudrus, reikia ypač patikrinti ligonio pulsą" [46, 347]. 

Į vaistus žiūrėta kaip į savotiškas pirminių elementų būkles. Vaistai, 
kurių kilmė susijusi su Žeme, — sunkūs, kieti, riebūs, su vandeniu — skys- 
ti ir vėsūs, su ugnimi — deginantys, aštrūs, sausi ir šiurkštūs ir t. t. Daryti 
vaistus patariama pirmomis mėnesio dienomis ir nepatariama paskutinė- 
mis, delčioje — tai mažina jų efektyvumą. Kai kuriuos vaistus buvo gali“ 
ma gaminti tik tam tikromis metų dienomis. ,,„Džudšyje“ nurodomos pags 
rindinių vaistų komponentų gydomosios savybės: „geležis... šalina kepenų 
nuodus, akių ligas ir pabrinkimus“ [46, 247]; „ankštiniai pipirai... kadangi 

jų jėgos panašios į ugnį, sukelia šilumą, šalina bendrą organizmo sutriki-. 


mą ir hemorojaus ligas...“ [46, 261]; „žvaginė... sulaiko vėmulį“ [46, 285]; 
„nakviša... sulaiko viduriavimą“ [46, 293] ir t. t. 

Indų-tibetiečių medicinoje vaistų arsenalas buvo didelis. Jis turbūt 
pats vertingiausias jos palikimas, nors būtinai reikalingas patikrinimo. 
Visa bėda, kad iki šiol labai sunku išversti receptus ir nustatyti vienų ar 
kitų vaistų sudedamąsias dalis. Turimi vertimai pripažinti netobulais, ir 
net tibetiškosios medicinos gydytojai mongolai .ir kalmukai daugeliu at- 
vejų nesugeba nurodyti tikslius mongoliškus, rusiškus arba europinius 
vienų ar kitų gydomųjų mineralų, augalų, gyvulinių produktų ir kt. atitik- 
menis. Priežastis — ne tiek menkas tibetiečių kalbos mokėjimas, kiek siau- 
rų, specialių žinių stoka ir senovės Indijos, Tibeto, Mongolijos bei kitų 
pasaulio rajonų floros ir faunos neatitikimas; be to, pačioje Indijoje ar 
net ir Tibete vienos ar kitos „žaliavos“ pavadinimas per šimtmečius ke- 
liskart keitėsi arba įvairiose vietose buvo skirtingas. Ne kartą buvo nuro- 
doma, kad tik grupė žmonių, puikiai mokanti sanskrito, tibetiečių, mongo- 
lų, kalmukų ir kinų kalbas, glaudžiai bendradarbiaudama su vietiniais 
liaudies ir šiuolaikiniais medicinos gydytoj ais, sugebėtų išspręsti tą klau- 
simą — problemų kamuolį, suvytą šimtmečių ir kalbų bei klimatų skirtin- 

dicina būtų panacėja nuo daugelio bėdų. Kaip ir kiekvienoje turtingų tra- 
dicijų liaudies medicinoje, joje esama pozityvių žinių elementų. Tačiau, 
kaip ir bet kuri viduramžių medicina, ji buvo magiškoji, religinė medici- 
na, naudojusi tokius gydymo metodus, kurie šiandien teisingai vertinami 
kaip šarlatanizmas. 

Tibetiškoji medicina nevengė chirurginių gydymo metodų, kaip krau- 
jo leidimas, įdūrimai adatomis, įpjovimai, gramdymai ir amputavimai, bet 
jie nebuvo laikomi svarbiausiais. Operacijoms naudota standartinis inst- 
rumentų rinkinys, 

Tibetiškojoje medicinoje buvo numatoma profilaktika — ne tik nešio- 
jami amuletai ir kalbami užkeikimai, bet ir palaikomas paciento sveikatin- 
gumas, jis raginamas „atsisakyti visokios ydingos kūno, liežuvio ir dva- 
sios veiklos“, „siekti teisybės“ ir laikytis protingo apdairumo: „nesėsti 
į nepatikimą valtį, nevaikščioti stačiom uolom, nesikarstyti į medžių vir- 
šūnęs“ ir t. t. Sveikatai išsaugoti buvo patariama reglamentuoti lytinį gy- 
venimą, reguliariai teptis sviestu ir net maudytis (pastarieji dalykai, be 
abejo, atėję iš Indijos ir svetimi senojo Tibeto bei senosios Mongolijos 
sąlygoms ir papročiams). „Jei prideramai naudosies gyvenimu, maistu ir 
medikamentais, gyvensi ramiai ir be skausmų“ [46, 337]. 

Iš gydytojo reikalauta, kad išmanytų savo mokslą; gydytojas privalėjo 
būti tikintis-budistas, į Budos mokinius žiūrėti kaip į „gydymo mokslo 
genijus-saugotojus“, į medicinos įrankius žvelgti „kaip į atributus, ku- 
ciuos savo rankose laiko genijai-saugotojai“ [46, 405]. Gydytojas, kaip 
tikras budistas, turėjo atjausti visas gyvąsias būtybes, geram ir tikinčiam 
gydytojui už tai buvo žadamas atgimimas aukštesnėse sferose. Tačiau ti- 
betiškoji medicina oficialiai nerekomendavo teikti pagalbą kiekvienam 
Ligoniui. Jei ligonis kenkė tikėjimui, buvo žinomas kaip valdžią turinčių- 
jų ir vienuolijos nedraugas, nesilaikė gydytojo patarimų arba „neturėjo 
jokių lėšų ligai gydyti“, tokį ligonį „„prisakoma palikti, nors ir būtų lėšų 
jam gydyti, nes toks gydymas tik vestų į bloga ir žmonės priekaištautų“ 
į[46, 359]. Budizmas, kaip ir kitokia religija, visada saugojo valstybės ir. 
viešpataujančių pasaulietinių ir teokratinių feodalų interesus, ir kaip ma- 
tome, atsispindėjo tibetiškosios medicinos teiginiuose. 

Reikia atskirai paminėti dantų gydymą Tibete. Tibetiečiai manė, kad 
dantų skausmą sukelia ypatingi kirminėliai, įsimetę į dantų šaknis. Tad, 
norint dantis pagydyti, tuos kirminėlius reikėjo išnaikinti. Tam naudota 
iki raudonumo įkaitintos adatos. Nuo tokios skausmingos operacijos dan- 
tų nervas nebeveikdavo, ir, žinoma, dingdavo skausmo jutimas. Kitaip sa- 
kant, būdavo numarinamas danties nervas — tai duodavo, aišku, tik pa- 
viršutinišką efektą. Tibetiečiai gydytojai mokėjo daryti ir kai ką panašaus 
į karūnėles: ant nesveikų dantų, kad toliau negestų, užmaudavo sidabri- 
nius gaubtukus. į 

Tibetiečių gydytojai praktikai viduramžiais naudojosi tiek objekty- 
viom žiniom apie ligas ir gydymo priemones, tiek ir „dievo žodžiu". Tibeto 
medicina buvo neatskiriama viešpatavusios religinės ideologijos ir Tibeto 
kultūros dalis. Pergalvojus jos palikimą, atpalaidavus jį nuo mistinių ap- 
našų ir įjungus į šių dienų medicinos mokslo arsenalą, visa, ką indų-tibe- 
tiečių medicinos patirtis šimtmečiais sukaupė teigiamo, taps bendros žmo- 
nijos kultūros nuosavybe. 

Papasakojome skaitytojams apie kai kuriuos tibetiečių kultūros aspek- 
tus. Mūsų apybraiža nepretenduoja į išsamų pilnumą, nes mokslas, bent 
jau orientalistika, dar nesugeba aprašyti kurios nors kultūros kaip vienin- 
gos visumos. Tai aiškintina tuo, kad nėra vieningos nuomonės, kurie struk- 
tūriniai elementai kultūrai būtini, kuriuos į ją galima įjungti ir galima ne- 
įjungti, taip pat neįmanoma griežtai moksliškai vieną nuo kitos atriboti 
tokias sąvokas, kaip kultūra ir civilizacija, bei nustatyti aiškius kultūros 
paplitimo rėmus. 

Tibeto kultūra nebuvo visais atžvilgiais vienalytė: Kamo srities (rytų 

„Kukunoro (šiaurės rytų Tibete) — kinų ir mongolų, Himalajų rajone — 
indų-nepaliečių, ir visa tai pagimdė nemaža pereinamųjų formų tarp Ti- 
beto ir kaimyninių Indijos, Kinijos, mongolų kultūrų. Senajai tibetiečių 
kultūrai būdingas, tačiau anaiptol ne jai vienai specifiškas, tamprus ryšys 
su įvairiais religiniais vaizdiniais — nuo pirmityviųjų, animistinių, iki 
„idealistinės budizmo logikos aukštumų, ir jų sintezę galima stebėti dau- 
gely tibetiečių kultūros reiškinių. Tibetiškoji kultūra — žmonių ir žmonių 
sukurtų dievų tvarinys. 


6. „PANDITAS, NE VIENUOLIS, NE PASAULIETIS, 
BUDOS MOKYMO PRIEŠAS" 


Liko paskutinės dienos keliauti Tibeto žeme. Vilkstinė slinko druskin- 
„gomis Caidamo pelkėmis, link Kukunoro ežero pietinio kranto. Pažvalėjo 
mongolai, išsiilgę stepės, džiaugėsi bekraštėmis lygumos platybėmis, gry- 
na sutinkamų piemenų mongolų kalba, greita žygio pabaiga. Sustiprėjo 
ir gyvuliai — šiose vietose buvo geresnio ir gausesnio pašaro. Žolės plo- 
tai, ryškūs palei vandens telkinius, išblukę toliau nuo jų, kaitaliojosi su 
druskožemiais ir tamarisko krūmais. Arkliai dažnai grimzdo į dumblą, 
smuko aukščiau gurnų, ypač klampiuose krantuose, kai keldavosi per dau- 
gybę upių ir upeliukų. Atokiai nuo kelio ganėsi bandos antilopių ir lauki- 
nių asilų — kiangų. Vietiniai mongolai juos vadino kulanais. Iš pražydė- 
jusių ir labai vaisingų žolių — kibios sėklos tirštai aplipo milinius batų 
aulus — jautei rudens artėjimą. Vanduo upeliuose ir ežeruose buvo šal- 
tas. Jame ties krantais paslaptingai siūbavo dumblių sąžalynai. Visur 
slankiojo garsiose Caidamo ganyklose per vasarą atsiėdusių galvijų kai- 
menės. 

Juodos tibetiečių palapinės kaitaliojosi su baltomis mongolų jurtomis. 
Rytais ir vakarais viršum palapinių vingiavo dūmai, atsidavė deginamu 
džiovintu galvijų mėšlu ir rūgusiu pienu, nuo klajoklių stovyklų dvelkė 
vienodos; nusistojusios būties ramybe. 

Žinia, kad gabenamas buvęs dalailama, pralenkdavo vilkstinę. Minios 
žmonių ateidavo prie kelio, kai kurie visai prisiartindavo, ir mongolų ka- 
riai nuvarydavo juos užrikdami, pagrasindami bizūnu, užleisdami arklius 
ant pačių atkakliausių. Pastoviuose kai kurie prieš belaisvį žemai lenkėsi, 
kai kas net taikėsi slapta prieiti, kad gautų palaiminimą, kiti, matyt, irgi 
to norėjo, bet nesiryžo, nežinodami, kaip elgtis, kaip žiūrėti į tą, kuris dar 
vakar buvo gyvasis dievas, o dabar kaip belaisvis su konvojumi iškeliau- 

ja iš Tibeto. Treti į jį žvelgė abejingai arba išvis nekreipė dėmesio, pasi- 
nėrę į savo reikalus. 

Per du kelionės mėnesius Canjan Džamcas daug mąstė apie savo gy- 
venimą. Iš pradžių jis širdies gilumoje sau pritarė, kad nespėjo apsispręs- 
ti, pasirinkti gyvenimo kelio. Nuo mažens numatytas stovėti Gelugpos 
sektos priešakyje, sekti Didžiuoju Penktuoju, kurio jis buvo atgimėlis, 
būtų turėjęs visą gyvenimą skirti tik religijai, o jis visada, kiek siekė jo 
atmintis, tam priešinosi — nesistengė studijuoti didžiojo tikėjimo paliki- 
mo ir laikytis gyvenimo būdo, kuris dera jo rangui. Paskirtas vienuoliu, 
jis norėjo gyventi kaip pasaulietis. Kartą, kaip paprastai, apsipykęs su 
Sandžai Džamcu, aštriais žodžiais jį smerkusiu, kad nenori priimti gelon- 
go įžadų ir pro pirštus žiūri į šventųjų tekstų mokymąsi, vaikščiodamas 
po sodą ir protarpiais su nerimu žvelgdamas į slenkantį nuo kalnų ant 
miesto didžiulį juodą debesį, jis sudėjo tokias eiles: 


Juodas debesis geltonais kraštais — 
Šalnų ir krušos pranašautojas. 
Panditas, ne vienuolis, ne pasaulietis, 
Budos mokymo priešas. 


Jam tada pasirodė, kad tai neblogi juokai. Jis, VI Dalailama, Gelugpos 
vadovas ir pripažintas Tibeto bei Mongolijos budistų vyriausiasis dvasi- 
ninkas, staiga —, Budos mokymo priešas“? Tačiau viskas netrukus pasisu- 
ko taip, kad faktiškai jis ir buvo tokiu žmogumi paskelbtas. Ir štai jau ant- 
Tas mėnuo jis gabenamas iš Tibeto, o jo vietą užima, jei dar neužėmė, 
kitas. 

Sustojimas Nagčuke labai pravertė. Jis ilsėjosi, įveikęs pusę varginan- 
čio kelio. Daug skaitė. Tom dienom turbūt buvo sprendžiamas jo likimas. 
Kaip jam pareiškė konvojaus viršininkas, buvo įsakyta jį per Gumbumą 
atgabenti į Siningą, Kinijos miestą į rytus nuo Kukunoro. Dar keletas die- 
nų kelionės, ir Tibetas liks praeity. Kas jo laukia svetimame krašte? 

Ar jis be dvejonių niekino mokymąsi ir savo pareigas? Ar nesirūpino 
savo karma? Prisiminė, kai, sakydamasis esąs vaikinas, atkeliavęs į Lasą 
iš Kongpo, pirmąkart intymiai suartėjo su viena dailia mergina iš Šolos; 
ši nuoširdžiai juokėsi iš jo nuolatinių samprotavimų, kad jiedu nusidėjė- 
liai, negerais darbais bloginą savo karmą, neišmintingai kenkią Budos mo- 
kymui: 

To jaunuolio iš Kongpo mintys 

Blaškosi kaip bitė, įrizgus į pinkles, 

Tik tris naktis išbuvo su manim, 

O jau susirūpino savo ateitim ir Budos mokymu. 


Jis buvo mokomas galvoti. logiškai ir samprotavo taip: jei vienuolis 
atsilieps į meilę, padarys žalą mokymui, jei neatsilieps,— privers kentėti 
gyvą būtybę. 


Jei atsiliepsiu į merginos jausmus, 

Kaip per šį atgimimą galėsiu tarnauti Budos mokymui? 
Bet jei kaip vienuolis-atsiskyrėlis klajosiu dykais kalnais, 
Tai prieštaraus merginos jausmams ir norams, 


Jis galutinai apsisprendė merginų, o ne mokymo naudai. Pagal užima- 
mą padėtį tebebūdamas vienuoliu, jis ėmė gyventi kaip pasaulietis. Kas 
buvo slapta, netrukus iškilo aikštėn, bet jį tai nelabai trikdė. Kas jau 
priešginiaus dalailamai, Tibeto valdovui? Pašnekės ir nustos. 

Bet vargas jam buvo, kai patyrė meilę, švelnią kaip lotosas ir tvirtą 
kaip uola. 


Ją beprotiškai pamilęs, 
Aš paklausiau: 

Būsi mano visada? 

Ir atsakė man miela: 
Nesiskirsim, kol gyvi, 
Mus išskirs mirtis viena, 


Jam atrodė, kad pasirinko. Bet pasirinkimo nebuvo. Arba jis turėjo 
likti vienuoliu ir dalailama, arba tapti niekuo. Būti pasauliečių, tiesiog 
žmogumi, besimėgaujančiu gyvenimo džiaugsmais, jam, Canjan Džamcui, 
„Melodijų okeanui“, buvusiam VI Dalailamai, neskirta. Net jo talente ra- 
šyti eiles, ne religines giesmes, o dainas, kokias tibetiečiai dainuoja ari- 
muose ir ganyklose, per vestuves ir Lasos bei kitų miestų gatvėse, glūdėjo 
nuodėmės sėkla ir neganda. Jis nebuvo teisuolis, kaip šventasis poetas 
Milarepa. Milarepa savo eilėraščiuose indų tantristų giesmes taip pat jun- 
gė su tibetiečių liaudies dainomis, bet jis buvo šventas asketas, vienuolis 
atsiskyrėlis. Canjan Džamcas mintyse padeklamavo seniai pamėgtąsias 
poeto eiles: 


O tėve! Keturių demonų nugalėtojau! 

O Marpos vertėjau! Sveikinu Tave! 

Neturiu ką apie save pasakyti. 

Esu baltos ledynų liūtės sūnus. 

Iš savo motinos, galingosios liūtės, įsčių atsiradau, 
Visą vaikystę pramiegojau lizde, 

O užaugęs klaidžiojau ledynu, 

Bet net ir per audrą aš nesulinkau, 

Bet net ir bedugnės nenusigandau! 

Neturiu ką apie save pasakyti. 

Esu aro, paukščių karaliaus, sūnus, 

Iš kiaušinio gelmės — mano išsiskėtę sparnai, 
Visą vaikystę pratupėjau lizde, 

Jaunystės metais saugojau lizdo angą. 

O sparnams sutvirtėjus, leidaus į padangių aukštybę, 
Prieš dangaus begaiybę aš nesulinkau, 
Žemėje kalnų siaurymių nenusigandau! 


Neturiu ką apie save pasakyti, 

Esu didelės niūrių, vilnijančių vandenų žuvies sūnus. 

Iš motinos įsčių — mano apvalios auksaspalvės akys. | 

Visą vaikystę pramiegojau lizde, 

Vaikystės metais pritapau prie religijos, 

O subrendęs kaip didžiulė žuvis išplaukiau į vandenyną, 

Priešais bangas, einančias iš gelmių, aš nesulinkau, 

Žvejų tinklų nenusigandau. 

Neturiu ką apie save pasakyti. 

Esu mokytojo-guru, kelintos kartos pamokslininko, sūnus. 

Iš motinos įsčių su tikėjimu sieloje esu gimęs, 

Vaikystės metais pritapau prie religijos, 

Jaunystės metus praleidau kaip mokinys, 

O subrendęs kalnuose lankiau atsiskyrėlius, pasinėrusius 
į kontempliaciją. 

Susitikęs akis į akį su demonais, aš nesulinkau, 

Jų pavirtimų nenusigandau! [87, 223—224]. 


Tikėjime ir teisuolio gyvenime — štai kur buvo atsiskyrėlio ir poeto 
Milarepos stiprybė! Todėl tad ir prieš dangaus begalybę jis nesulinko, o 
žemėje nenusigando nei kalnų tarpekliuose bedugnių, nei volų siaury- 
mių! 

Tolumoje pasirodė Caidamo mongolų, baišinų, gyvenvietė — plūktinės 
gryčios, išsimėčiusios palyginti sausame plote klampiose pelkėse. Vidury 
stovėjo ir plūktinė šventykla — sumė; prie tokių šventyklų paprastai gy- 
vena ir jose laiko pamaldas keturi ar penki tibetiečių vienuoliai iš kurio 
nors artimiausio didelio vienuolyno. Perjojęs upelį, Canjan Džamcas stai- 
giai pakilo į neaukštą skardį. Jį krestelėjo, ir antrąkart šiandien nudiegė 
pilvą ir strėnas bukas skausmas, ėmė svaigti galva, ir akyse sutavaravo. 


Vakar ir užvakar irgi trumpai skaudėjo pilvą. bei strėnas ir svaigo galva. 
Ret netikėti skausmai greit praeidavo. Tačiau šiandien suskaudo dukart, 
galva svaigo smarkiau, truputį pykino, o kai skausmai praėjo ir suraibuų- 
liavę akyse baišino namiūkščiai vėl grįžo į savo vietas, jis pirmąkart pa- 
galvojo, kad į Nagčuką bus atėjęs ne vienas įsakymas, o du ir, jeigu jis 
teisingai spėja, tai neprijos Siningo. Guldamas jis save apžiūrėjo ir pamatė, 
kad ištinę rankų sąnariai ir pabrinkę kojų padai. Pilvas išsipūtęs ir kie- 
tas. 

Naktį jis vėl pabudo nuo sopulių ir smarkaus galvos svaigimo. Skaudė- 
jo sąnarius, rankų ir kojų raumenis. Kaktą išpylė šaltas prakaitas: nebe- 
galėjo būti abejonių — šiame atgimime jis valgo paskutinius gabalus avie- 
nos ir paskutinius dubenėlius dzambos. Jie apnuodyti žudančiais nuo- 
dais. 

Paryčiu Canjan Džamcą apėmė slogus miegas. Jis sapnavo, kad nuogas 
šuoliuoja širvu arkliu Caidamo lygumomis į pietus, link gimtųjų Tibeto 


kalnų, į Litangą, kur jam norėjos pabūti. Jis atvėrė akis. Pro juodą durų, 


plyšį į kambario tamsą skverbėsi pilkas, niūrus šviesos ruoželis. Sapnas 
jį galutinai įgąsdino. Kiekvienas tibetietis žino, jog toks sapnas — tikras 
ženklas, kad greit mirsiąs. 

Pusryčiaujant jam rodėsi, kad konvojaus viršininkas visą laiką iš pa- 
tykų jį stebi, Jis valgė mažai, nenoromis ir sunkiai įsėdo į balną. 

Kokiais nuodais pamažu, bet tikrai, jį nuodija? Daugeliui nuodų yra 
priešnuodžiai, tik reikia žinoti, iš kur tau gresia pavojus. Jo mokytojas 
ir geras vyresnysis draugas Sandžai Džamcas puikiai išmanė mediciną. Jis, 
be abejonės, galėtų jam padėti. | 
slinkdavo saulės atspindžiai, jis pasižiūrėjo į save vandenyje ir apstulbo — 
siūbavo aiškus žirgo, jo paties kūno, galvos atvaizdas, bet nebuvo matyti 
rankų. Kadaise iš smalsumo jis žiūrinėjo „„Džudšį“. Ten juodu ant balto bu- 
vo parašyta: „Jei kas vandeny ar veidrodyje pamatys savo atvaizdą be 
galvos ar galūnių, tas numirs." Vakarop jis jautėsi visiškas ligonis. 

Vilkstinė trečią dieną stovėjo nedidelėje tibetiečių klajoklių stovyk- 
loje, išsimėčiusioje Kunga Noro ežerėlio krante. Iš čia buvo jau visai arti 
iki didžiojo Kukonoro — „Žydrojo ežero" — pietinio kranto. 

Canjan Džamcas gulėjo ant veltinio pakloto ir žiūrėjo į dangaus lopą, 
mėlynuojantį palapinės aukštinio skylėje. Jo veidas, rankos ir kojos bu- 
vo sutinę, kūnas pasidarė didelis ir nejudrus, išputęs kaip nuo vandenės. 
Tik ką išėjo gydytojas, kurį beveik dvi paras gabeno čia iš Gumbumo. Jis 
atidžiai apžiūrėjo ligonį, sumurmėjo keletą užkeikimų ir paskubom išėjo, 
pažadėjęs paruošti vaistų. Jo judesiai buvo neramūs, jis vengė Canjan 

Džamco žvilgsnio ir visą laiką baikščiai gręžiojosi į konvojaus viršininką, 
niekur nėjusį iš palapinės. 

— Vandenė,— tarė gydytojas. 

— Žinau, kokia čia vandenė,— norėjo atsakyti Canjan Džamcas. Bet 
tik nusisuko ir vėl ėmė žiūrėti ties galva į lopinėlį mėlyno dangaus, ku- 
riuo dabar palengva slinko balto debesies kraštas. 

Jis jau suprato, kad pasmerktas. Jis negyvas, negyvas, įvykdyta valia 
tų, kurie iš jo atėmė dalailamos rangą ir puikiai suvaidino tą komediją — 
jo išgabenimą už Tibeto ribų. Konvojaus viršininkas čia niekuo dėtas. Tie, 
kurie pastatė šį spektaklį, dabar ne čia, skurdžioje, beveik elgetų klajok- 
lių stovykloje, o Lasoje ir Pekine. 

Jis bandė sukalbėti maldą. Išsiskiriant su šiuo gyvenimu, niekad ne 
per vėlu pasirūpinti sekančia reinkarnacija. Bet painiojosi mintys, painio- 
josi žodžiai. 

Atsipeikėjęs nuo eilinio ligos priepuolio, jis vėl bandė lyg medinėmis 
lūpomis sukalbėti užkeikimą. Už palapinės milo sienos leidosi saulė. Jos 
atšvaitai nudažė skaisčiai raudona spalva dangaus lopinėlį viršum galvos. 
Canjan Džamcas susipainiojo ilgoje maldoje ir ėmė vėl galvoti apie tai, 
kiek dainų jis sukūrė. Ar jos išliks po jo mirties? Jo dėmesį patraukė po- 
kalbis už palapinės durų. Jaunas vaikinas, šeimininko sūnus, balnojo ark- 
lį. „Vėl tu ruošiesi pas tą mėrgiščią, verčiau pažiūrėtum avių“, — niurzgė- 
jo tėvas, o vaikinas juokdamasis atsakė jam kažką, dėl ko anas įširdęs nu- 
sispjovė ir nuėjo šalin, palikęs jį ramybėje. Atsivėrė palapinės durys ir, 
abejingai žvilgtelėjęs į sutinusį Canjan Džamcą bei sargybinį mongolą, 
sėdintį kiek atokiau, vaikinas paėmė iš kertės bizūną. Išeidamas tyliai už- 
traukė kažkokią dainelę. Ir, protarpiais kliedėdamas, Canjan Džamcas iš- 
girdo, o gal jam tik pasivaideno: 


Papūga plepioji! 

Patylėk, meldžiamoji! 
Gluosnyne strazdas brolelis 
Man pagiedos gražią giesmelę. 


Juk tai jo sukurta daina! Iš kur tas vaikinas ją išmoko čia, ant Kunga 
Noro krantų? Jis norėjo paklausti, bet iš lūpų jam išsiveržė tik kimus vai- 
tojimas. 

Paryčiu jis ilgai bandė prisiminti pirmąjį savo tikėjimo mokytoją. 
Stengėsi, bet negalėjo. Jis žiūrėjo į lubas, į dangaus juodymę, bet iš ten į 
jį žvelgė ta, su kuria jis paskutinį kartą ėjo pasimatyti. Didelėmis pastan- 

273 gomis jis nusukdavo akis į šalį, bet nuo palapinės sienų, iš už snaudžian- 


čio sargybinio nugaros, nuo grindų, iš už židinio, — iš visur jam švietė tik 
jos veidas. Jos akys meiliai ir liūdnai jam šypsojosi, jis norėjo ją nuvyti 
ir prieš mirdamas dar kartą pamatyti savo tikėjimo mokytojo veidą, bet 
veltui: 


Nors ir labai stengiuosi, 
Negaliu prisiminti 
Šventojo lamos veido. 
Noriu, mylimoji, 
Užmiršti tavo veidą, 
Bet kaip gyva 

Tu stovi priešais mane. 


Jos veidai įvariuose palapinės kampuose staiga dingo ir susiliejo į 

vieną. Ji palengva ėmė lenktis prie Canjan Džamco. Iš plačiai atvertų jos 
akių spindėjo paslaptinga, mirganti šviesa. Jis išskaitė jose kvietimą, ža- 
dantį šilumą ir ramybę. Jis pasinešė prie tų akių, prie jų spindesio ir su 
džiaugsmu pajuto, kad jame tirpsta. 
Sargybinis mongolas pabudo nuo rytmečio vėsos. Jis pažvelgė į Can- 
jan Džamcą ir suprato, kad šis negyvas. Palapinės aukštinis nakčiai nebu- 
vo uždaromas, ir plačiai atvertos, nuo visko atitolusios velionio akys žiū- 
rėjo į viršuje šviesėjančią skiautelę dangaus, kuriame palengva baigė 
degti ir blėso paskutinė žvaigždė. 

Sargybinis neskubėdamas nuėjo į gretimą palapinę, papurtęs išbudino 
konvojaus viršininką ir pasakė: 

— Pagaliau mirė! 


+ + + 


Nežinome, taip ar kitaip mirė VI Dalailama, bet jis, matyt, mirė ne 
savo mirtimi, nors šaltiniai, daugiausia kinų, tvirtina, kad mirė nuo van- 
denės. 

Kam buvo reikalingas buvęs Tibeto valdytojas? Jo, kaip atgimėlio, 
tikrumu geriausiu atveju suabejota, valdžios jis neteko, neturėjo šalinin- 
kų, kurie būtų sugebėję už jį tuo metu kovoti. Gyvas jis buvo pavojingas, 
nes gal būtų stengęsis grįžti į Lasą, Tibete ar už jo ribų galėjo atsirasti 
pakankamai įtakingos jėgos, kurios būtų įstengusios jį vėl pasodinti į sos- 
tą ir jo vardu ar jam pavedus susidoroti su buvusiais persekiotojais. 

Canjan Džamcas mirė jaunas ir greičiausiai buvo nunuodytas, vadinasi, 
„Nukentėjo“ ir todėl, kaip daugelis kankinių, įgijo teisę į antrą gyveni- 

mą — legendose ir padavimuose. Liaudyje iškart imta pasakoti, kad jis iš 
tikrųjų nenumirė. 
G. Cybikovas 1899 m. Alašane užrašė tokią legendą apie VI Dalaila- 


„mos „stebuklingą išsigelbėjimą“ nuo pražūties: „Šeštasis atgimėlis Dalai- 


lama Canjan Džamcas sulaužė aukštojo dvasininko įžadus ir susituokė su 
viena moterimi. Netrukus ji pastojo ir turėjo pagimdyti sūnų, kuris būtų 
tapęs viso pasaulio karaliumi. Bet kinų astrologai, paslapčių aiškintojai, 
tai sužinojo ir pranešė bogdychanui apie jo dinastijai gresiantį pavojų. 
Bogdychanas, apimtas nerimo, iškvietė Dalailamą į Pekiną tardymui, o jo 
žmoną įsakė tuoj nužudyti. Nemalonėn patekęs Dalailama, keliaudamas 
į Pekiną, iš Alašano imperatoriaus dvarui pasiuntė atsitiktinai mirusio 
Ibendrakeleivio lavoną neva kaip savo, o pats, persirengęs elgeta vienuo- 
liu, pradingo ir inkognito klaidžiojo po įvairias tamsiosios Mongolijos, 
gimtojo Tibeto ir šventosios Indijos vietas. Paskui Alašane jis ėmė rodyti 
daug stebuklų, į kuriuos atkreipė dėmesį Alašano vano žmona Abao. Ji 
atpažino Dalailamą ir iškilmingai jį pagerbė. Kunigaikščio dvare parody- 
tas dėmesys labai paveikė paprastus žmones, ir iš naujo atrastąjį Dalaila- 
mą jie pradėjo jau dievinti" [48, 6—7]. 

Pasak tų padavimų, paskutinius savo metus VI Dalailama nugyveno 
Alašane pasiturimai ir ramiai. Miręs jis buvo palaidotas Barunchito vie- 
nuolyne, esančiame vienos aukščiausių Chelanšano (Alašano) viršūnių, 
Bajan-sumbero kalno šlaite. Ten dar XIX—XX a. tariamai buvęs ataoi: 
mo rūsys su jo palaikais [48,13]. 


Subyra puošniausių dvarų pamatai, 
Sugriauna juos liūtys, karšti spinduliai, 
Bet mano pilies, iš dainų sukurtos, 
Nei pūgos, nei audros įveikti nevalios. 


Šie didžiojo Rytų poeto Abulkasimo Firdousio žodžiai tinka ir Tibeto 
VI Dalailamos, „Melodijų okeano“, kūrybai. Galima neabejoti, kad, pra- 
dėjus iš pagrindų tyrinėti nepaprastai turtingą tibetiečių literatūrą, Can- 
jan Džamcas kartu su Milarepa, Dugpa Kunlegu ir kitais, tuo tarpu dar 
nežinomais Tibeto poetais, užims jos istorijoje prideramą vietą. Galimas 
dalykas, kad tibetiečių archyvai padės nustatyti ir tikras jo žuvimo ap- 
linkybes. 

